
GDJE NEMA DIMA, NEMA NI KUĆE, 


Na obronku pod Grabovikom, kao da su pri- 
lijepljene uza strmi bok, stoje kuće braće Beraca, 
Idući iz sela, upravo mjesta, prođeš najprije pokraj 
kuće Ivanove, onda Franićeve, a treća je kuća, u 
kojoj stoji Mate. Ive je najstariji, Mate najmlađi 
od njih. A tako su im i kuće. Ivanova je najstarija 
i najmanja, Franićeva je novija, pod njom je piv- 
nica, s nekom. primjesom raskoša, istina, težačkoga, 

Franić je dosta davno sagradio svoju kuću, 
ali je nije dovršio. Sve je u njoj nekako privremeno, 

etiri zida opljuskana prosto žbukom, pod od da- 
saka, ispod kojega je spomenuta pivnica, ali stropa 
još nema. Samo što su grede pometane ili uzidane, 
Tako da odmah iz sobe možeš sasvim udobno ogle- 
dati sav sklop težačkoga krova, to jest najsolidniji 
dio kuće. Na rožnjike su ispribijane letve, a na 
njih su naslagane kamene ploče, lijepo jedna po 
drugoj, Poput šindre ili ljusaka na ribi, tako da 
voda može otjecati bez zapreke, Da bura ne bi 
doprla kroz šupljine i da ne bi podigla čitavu kon- 
strukciju, — jer.bura bi lako mogla razbacati i 
takav krov, — zalijepljen je izvana žbukom i obli- 
ven lijepo vapnom. Po gredama su izvješane muške 
i ženske rubine i ostalo odijelo i rublje, pa i mije- 
hovi, u kojima naš težak prenosi mast i vino, ulje 
i uopće sve, što je tekuće, a do potrebe i vodu iz 
općinske čatrnje ili more iz nedaleke uvale, Kuća 
se dakle sastoji upravo od jedne sobe, bez pred- 
soblja, kuhinje ili drugih prostorija, Sa tri prozora 

Žmiri na mjesto, kad drveni kapci nijesu baš pri- 
tvoreni; jednim prozorom i vratima gleda prav- 
cem na obronak Grabovika, koji je obrasao česmi- 
nom, mrčikom i borovicom. Između toga grmlja 
strši ovdje ondje bor svojom snažnom krošnjom, 
ili se zamislila stara, sijeda maslina, Na oba zabata 
tavana, kojega, kako smo vidjeli, još i nema, također 
se nalazi po jedan prozor. Za sada padaju na njih 
samo vrapci, kad udari neočekivani pljusak, Ele 
u takvoj kući ne možeš se osjećati lagodno. No 
ipak i ovakvo sklonište zadovoljava težaka u ovom 
podneblju, gdje najzad prave zime i nema. 

Ali zato neka nitko ne misli, da je Franić 
čovjek zanemaren, Naprotiv, on je seljak, ili kako 
se ovdje govori težak, vrijedan, Imat će štogod 
i u skrinji, pa bi kuću lako uredio. Ali zašto bi ba- 
cao novce, dok mu još djeca nijesu odrasla € Kad 
dječaci poodrastu i budu za ženidbu, lako će sva- 
kome pregraditi komoricu, pokriti i strop, i nači- 
niti sobica, koliko bude trebalo, tako da će svaki 
par biti kao u kutiji. Dasaka ima na skladištu 
uvijek dosta u parona Mikule, koji svojim traba- 
kulom dovozi vino na Rijeku, a na povratku nato- 
vari se. ovdje ondje daskama i gredama iz prostra- 
nih šuma delničkih i ogulinskih. 

Najstariji brat Ivan, ostao je sam u staroj 
kući. Iz nje se izrojila sva Berčeva porodica, ili 
kako ih ovdje nazivaju »Preturova« Pretur znači 
sudac, ili ono po prilici, što je kod na bio seoski 
sudac, Neki pređ sadanjih Beraca bio je jamačno 
istaknut čovjek, dok su mu prilijepili takav nadimak, 
Kućica je nevelika, malih prozorčića, također samo 
sa drvenim. kapcima. Stropa u njoj uopće nema, 
jer bi soba bila preniska, zato je krov podložen 
iznutra daskama, kao što se radi u potkrovnicama. 

U ono vrijeme gradile su se općenito takove 
kuće, Živjelo se prosto, stegnuto, ali i o bijedi nije 
bilo čuti. Kava se tada nije pila, — pilo se vino 
a zimi rakija komovača, koju je mogao peći svatko 
na svome kotlu. Voda se nikako nije pila, kao ni 

danas, — pada na želudac kao olovo, Sjećaju se 
također, da se ni pušilo nije, Jedini stari šor Nade, 
veteran garde Napoleonove, časnik k tome, dika 
našega mjesta, koji je vidio lijep komad svijeta 
i staru Moskoviju, odakle se bio vratio čitave kože, 
samo što mu je na ušima i nosu bila pricvrljena od 
ruskoga mraza, — taj gospodin Nade, pušio je na 
golem čibuk nadzirući u polju svoje težake, Mje- 


osto toga svaki je uzimao burmuta, kako govori 


stara kronika ; uzimala ga je i stara šora Reparata, 
ona ista, koja je darovala onu tešku zlatnu veri- 
žicu odvjetnici našega grada, blaženoj Gospi od 
Karmela, koje kip sa sjajnom zlatnom krunom 
resi naš glavni oltar, 

Iz stare kuće izašao je najprije Franić, a za 
nekoliko godina i Mate. Mate se ženio pokasno. 
bilo mu je više od trideset, Sve djetinjstvo i mladost 
proveo je na moru, uvijek pod Zapovijesti staroga 


kapetana Dubčića, Onda čeljad nije mijenjala 


onako s lake ruke gospodara, a osobito onakove, 
kakav je bio slavni kapetan Luka Dubčić, poznat 
u svim jadranskim lukama. 


Ali najzad dosadi Mati i mornarski Život, 
njegove radosti i teškoće. Dođe mu na um kućica 
pod Grabovikom, u gustoj česmini, Dođoše mu na 
um prostrani obronci, obrasli grmljem, koje je Bog 
stvorio zato, da ih iskrči ljudska ruka, prekopa, 
zasadi lozom da dobiva iz njih čudotvornu teku- 
ćinu, koja veseli srce čovjeka. A možda su mu 
najviše na um pale crne oči, koje su ga privlačile, 
dokle ga nijesu. posve primamile natrag u rodno 
mjesto. Što je bio stekao, od toga je sagradio kuću, 
mnogo izgledniju od Franićeve. Vidio je komad 
svijeta, imao veće zahtjeve nego brat mu domar, 
koji je odrastao u prostim prilikama. Nešto zemlje 
dobio je i od braće, a ostalo zemljište uzeo je na 
ugovor od kapetana Luke, koji je baš tada bio 
kupio čitavo imanje u mjestu. Tako Mate Berac 
nije promijenio gospodara: od mornara posta 
prosto težak istoga kapetana Luke. 


3 


Netom kuća dođe pod krov, naš se Mate oženi. 
Jera bješe djevojčica crnooka, stasita, hitra, kao 
riba. Na rad kao osa: sama je svojim rukama po- 
magala mužu .krčiti, prekapati, saditi i osnivati 
vinograd, osobito dok nije bilo djece. Kad su vino- 
gradi bili zasađeni i počeli donositi neki dohodak, 
ograničavala se i ona na obične poslove težakinje. 
Pod njenom vrijednom rukom ništa se nije izgu- 
bilo, nego je dapače raslo i napredovalo sve. Mate 
je pretekao u blagostanju i oba starija brata, pre- 
tekao i mnoge druge težake, koji su imali pune 
bačve, dok se on još znojio krčeći i sadeći. Njegova 
se kuća utvrdila u temeljima, osigurala si buduć- 
nost, kad su druge kuće na glasu, solidne, uzdr- 
male se u temeljima pod pritiskom teških novih 
vremena. 

Mate je i inače prodičio Preturovo pleme. 
Kad dođe među gospodu, i među njima ima po- 
štenje. Član je crkovinarstva i nadzire posao u 
crkvenim vinogradima, dijeli voštanice o godiš- 
njim svetkovinama u crkvi i kod procesija, drži 
ključeve od velike skrinje, koja je u sakristiji i gdje 
su. voštani duplijeri. 

U domaćem životu također ga je pratila sreća, 
Odgojio je sina Ivana i dvije kćeri Matiju i Katicu. 

Promjena u životu nastala je tek onda, pošto 
se Ivan oženio, Danas već ima dva dječačića, koji 
razveseljuju svu kuću. Mati mora biti neprestance 
oko njih, jer se boji za njih, kao uopće matere u 


današnje vrijeme, Čini joj se, da bi odmah slomili - 


nogu ili, sačuvaj Bože, ulomili vrat, da im nije za 
petama. A i istina je, da neprestano pužu po zi- 
dovima i ogradi, kojima -je ograđen dvor, Poput 
kakve tvrđave. Nije za čudo, ako Barica i ne stiže 
na drugo, nego da jednako trči za njima, No Jera 
joj toga ne će da pripozna. Mrmlja na njenu dan- 
gubu ; tuži se, da joj s nevjestom nije došla u kuću 
olakšica, kako je očekivala, nego prije nemir i nova 
briga. Barica isprva krotka, popustljiva, počela 
je svekrvi odgovarati. Tako se znade više puta iz- 

među njih zametnuti prava svađa, Stara ne će da 
popusti : ona je stekla, namakla sve svojim krvavim 
Žuljevima ; ona nije došla u gotovo, nego se odirala 
sav Život od zraka do mraka, Mlada ne će da po- 
pusti: dala je na svijet nadu i ponos Preturova 
plemena, zalog budućnosti, maloga Matu 1 Ivana. 
Ona ima u kući postojano i odlično mjesto. 

Ovakvi sukobi prolazili su iz početka tajno 
Gdjegod u kuhinji, ili u kutu, samo onako letimice, 
kao mimogred. Ne bi dobro bilo, da za njih dozna 


. domaćin. Oštar je, neumoljiv; pravi pretur. Ali 


najzad grijeh skoči na javu žestoko 1 bez obzira, 
tako, da se već ne može tajiti. 

»Nevridnice l« šane Jera nevjesti u kuhinji 
radi neke besposlice, 

»Stara štriga l« odgovori joj Barica. 

Jera je za to gurne laktom a Barica odreže 
glasno : 

»A ča vam je opet sa mnom, mame moja €« 
podvikne dosta u glas, da čuje stari Mate, koji je 
negdje na dvoru. Za to joj je i rekla »mame«, jer 
staru štrigu svekar bi joj jedva oprostio. »Da se 
barem svita stidite, kad se već Boga ne bojite ! 
Ali ja već ne mogu proć kraj vas, da me ne gurate f« 

»A ča je to opet #« javi se Mate i pogleda ženu 
oštrim okom, kad je izašla na dvor. Vi mislite, 
da ja ne znam, ča vi radite, odavna, kad ste same < 
Znam dobro, ali ni mi se dalo mišat se među vas. 
Ali više ne ću zažimat oko jedno i drugo i čepit 
uši: jer skoro bi se počele i za vlasi čupat, bezo- 
braznice! U mojoj kući bit će mir i red, zapišite 
dobro! Ja sam gospodar, mene će svatko slušat.« 

Umukle su obje, nijesu smjele ni dahnuti. 
Malo su kada čule ovako staroga ; njegov glas nikad 
nije bio tako tvrd, ni pogled tako oštar, Pod njime 
utoli mahom domaća oluja i nasta mir. 

Jera se prva osvijesti od povika i počne se 
vrsti oko muža, kao da mu želi pomoći slagati drva 
na kup. 


»I ne znaš, moj Mate, kakva je to nevolja, ova 
naša nevista«, započe plačljivim glasom. »Ja jur 
ne znam, kud. ću od muke, Luta po kući ka' muha 
bez glave, Ča dohvati u ruku, sve joj ide naopako. 
Kako ćeš gledat takvu nevaljalštinu € Ča mi je 
samo suđa porazbijala u kući, Sve ide po zlu, a 
reci jednu, odmah joj je nos do zemlje, ružrie riči, 
grih i vika.« 

»Popusti, ti si starija, triba da imaš razum. 
Mudri popušća. Pretrpi — i Bog tebe trpi. Ako 
ne ćeš u nju dirat, sama će se popravit. Ovako 
ćeš je samo pokvarit još gore. Poslom je nemoj 
pritovarivat: vidiš, da ima sitnu dicu. Kad su 
tvoja bila mala, isto ni bilo u kući koješta u redu, 
De, de, ne treba se odmah za to napuhat ; znam ja, 
da si bila prava kućnica. Ni bilo u redu, jer se ni 
mcglo, ni se stiglo — i pritrpilo se, Ti imaš ić prva 
s dobrim izgledom prid svakim, ti si domaćica, Ma 
takvim dilom daješ zao izgled, i ja toga trpit ne ću, 
zaludu je I« 

Jeri osta u srcu trn, »Ni on mi ne će pripoznat, 
ni on ne će za me posegnut, Ja već nemam ništa 
u ovoj kući. Ja sam je pomagala gradit, a druga 
će se u njoj razmetat.« Samo kako može karati nju, 
svoju ženu, a braniti drugu € Je li to pravo i pri- 
stojno € Čovik, koji treba da ustraje pri svojoj 
ženi i u radosti i u žalosti! 

Mate opazi dobro, što je muči i grize. Drva je 
poslagao u hrpu uza zid od ograde, i kad mu donese 
vina 1 kruha i metne ga na sto, koji je, otesan od 
bijela kamena, stajao pred kućom, reče joj lju- 
bazno, prijateljskim glasom : 

»Znaš, ćerce, ja sam domaćin i hoću da mi je 
u kući mir i red. Tebi govorim, tebe i karam, jer 
si mi žena. Onu tamo da pokaram ja, to bi već bila 
druga stvar. Nju neka kara drugi, komu je žena.« 


»Pogodi' si, baš l« htjela je već viknuti Jera, . 


ali ušuti. 
On diže prst kao za opomenu i pogleda je 
oštrim okom, 


»Znam, ča hoćeš reć, izgovori s prizvukom 
žalosti, »znam, ne triba to rastresat, Zato ja jednako 
ponavljam, da gospodar triba da je čovik, on ima 
zapovidat i vladat, To gore, ako je protivno, Ta- 
kva kuća ne može rast i napredovat, gdi nima go- 
spodara. . .< 


Otišla je malo umirena, jer u tim  riječma 
vidi, da muž daje ipak samo njoj pravo. Na oko je 
osuđuje, kara, ali u srcu drži ipak opet samo s njome. 
I to joj je ipak zadovoljština, 

Ali zato Mati se čelo više nije razvedrilo, 
Pred oči mu je stala sva opačina, koja mu se raz- 
bujala u kući i sad se već sprema da zahvati i same 
temelje: i razvali je. Ne može ne vidjeti, da se s 
nevjestom uvukla u kuću. Prije je bio sklad i mir, 
bez treske i smutnje trudio je svaki oko zajednič- 
koga cilja. Držali su čvrsto, kao karike u verigi. A 
sad € 

On je odmah zarana poticao i nastojao iz- 
baciti, što mu se činilo, da ne će pristajati k cjelini, 
Poslao je u službu najprije jednu kćer, a onda 
drugu, 

»Nek' se uče, kako se živi u svitu«, tumačio je 
ženi, »Neka priviknu na tuđinu, a pri svega : neka 
se nauče slušat tuđe ljude, Bit će.im za korist,« 

I Jera pristade i na to, kao na sve, što je on 


spoznao za dobro. 


Mislio je, kad bude manje ženskih, bit će i 
nemira manje. Ostale su samo svekrva 1 nevjesta, 


igle — još im je tijesno! 


A što, kad razmirica provali na površinu, 
prolomi krku koru obzira * Kad se umiješaju drugi 
i uhvate se jedne ili druge strane € Zaludu je tajati, 
sin nije više, kako je bio. Stare je iskrenosti nestalo, 
kloni se oca, matere, nešto vari u sebi. U poslu 
često se zamisli, odgovara nesvijesno. Vidi se, goji 
misli, koje čuva samo za se. Hoće li ostati dugo 
na tome oklijevanju# Ne će li podleći najzad 
onome, što mu prišaptava žena, koju ljubi, mati 
njegove djece € 


I za objedom bio je zamišljen, kao ostali. 
Svaki se zatvorio sam u se i predao se svojim mi- 
slima, 

Po objedu Mate sjede na Zidić pred kućom, 
u hlad, i oči mu lutaju po okolici, Niže njegova 
dvora bijeli se staza, koja se spušta obronkom u 
polje. Odanle se opet zmijasto diže uzbrdo u mjesto 
gdje se naglo gubi u osjenu, što ga na oštrom ljet- 
nom suncu bacaju prve kuće kao prilijepljene za 
suprotnu stranu, Obronak leži pred njim razastrt, 
kao na dlanu. Podziđa i kamene »graje«, koje ga 
dijele na slogove i gredice, bijele: se ljuto u žaru, 
od kojega oči bliješte. U tim četvorinama sloščića, 
pravilnih i nepravilnih, tamni se povrće povenulo 
ili podbirano, Samo lišće kupusa dobitnički odolijeva 
svojom sočnom zeleni ljetnoj suši. Luk je počeo ve- 
nuti od vršike, samo ovdje ondje diže se još koja 
stabljika sa sivim čuperkom. Nad gdjekojim zidi- 
ćem nagnula je smokva svoje iskrivljene grane, 
Drugdje je opet stala samotna maslina i zamislila 
se tužno nad tom ljetnom pripekom. Tišina svuda, 
ni listak se ne miče na grani. Meštral piri doduše 
od mora, kao uvijek u podne, samo ovaj mu kut 
nije na putu, Huji tamo gore na Graboviku u kroš- 
njama česmina 1 borova, koji vječno šume. Samo 
cvrčci gude vječnu svoju pjesmu : kad jedan sustane, 
druga je dva prihvate s novom snagom, Zapišti 
češljugar, ili zvizne drozd, koji se zavr'o negdje 
duboko u grmlje — ali ušuti odmah, kao da bi se 
bojao smetati prirodu u podnevnom drijemu. Iz 


pridvorka šušte koraci stare Jere, koja ni po objedu' 


nema sna, nego podjedno hoda i štogod radi po 
kući; iz sinovlje sobe dopire kroz otvoreni prozor 
duboko, odmjereno hrkanje, 

»A smistit se moramo, druge nimal«, misli 
Mate odbijajući modre dimove iz svoje kratke 
lulice. »A koliko ima, Bože moj, mista na ovomu 
svitu | 'Tko bi ga izmiri' i zapasa' okom K« I nagonom 
bivšega mornara pušta pogled niz do, gdje se iz- 
među dvije stijene zamodrio komad mora u tihoj 

uvali, »Nema konca, ni kraja, — samo koliko je mora 
ča je između našega kraja i Italije. A ipak ne možemo 
se smistit, Kako je to — kako «« 

Po večeri opet je sjeo na zidić i misli. Ivan još 
sjedi za stolom i gleda: na zemlju, Lice mu je nemirno, 
kao u čovjeka, koji je u neprilici i ne zna iz nje 
naći izlaska, Htio bi da bude bez povrede i s ove 
i s one strane, E, nije on od onoga tvrdoga drva, 


«kao otac: nije stvoren da nađe 1 izvrši odvažne 


pothvate. Običan je čovjek, koji će se dovijeka 
motati u običnom kolu, po utrtim oputinama, 
bez velika razbijanja glave, koju mu drugi i onako 
neprestano razbijaju. 
ena, spremajući zdjele sa stola, pogleda ga 
značajno nekoliko puta. Htjela je time reći kao: 
»Ta ča si se skutri', čoviče, makni se već jedam- 


put... .« 
On osjeća snagu toga pogleda, trne mu sve 
biće od njega — ali nije moguće pregnuti. Kao 


da ga je pritislo teško breme. Jera osjeća, da se 
nešto vari između mladih ; navlaš se vrze oko stola, 
da se ne bi mogli dogovarati. Možda i ne sluti, 
kako joj je sin zahvalan za to smetanje, 

»Ah, Bože pomozi!« uzdahne. na pošljetku 
Barica, držeći maloga Ivicu na krilu, Glavicu je 
naslonio o njedra materina a oko ustašca polijeće 
mu anđeoski smiješak. »Pomozi i nemoj ostavit 
nas, bidne sirote...« 

Jera se nacijeri zlorado, pletući čarapu, kakove 
pletu ovdje žene od ovčje vune: posao, koji ona 
inače prezire, jer uzima mnogo vremena i ne ispla- 
ćuje se, 

Ivan konačno ustade, protežući se, metnuvši 
ruke za potiljak i savivši se u krstima, Međutim 
gleda nježnim okom dolje, gdje sjedi mlada žena 
s djetetom na krilu. Eto, njegov svijet, njegovo 
blago, njegovo sve! Ali u tome susretne se s pogle- 
dom žene, u kome nema nježnosti, nego tvrd ukor, 
Uzdahne tajno, odvrati se i uputi k zidiću, na 
kojem sjedi otac. 

Mate je uronio u misli, gledajući u kraj, obli- 
ven svjetlošću mjeseca, kakva može zasjati samo 
na dalmatinskom nebu, Zvijezde veselo trepere 
a Kumova Slama pružila se snažnim pasom, poput 
sive vrvce, po tamnoj pozadini, Zemlja odiše, 


kao umorna od plamenih luča sunca. Krovovi - 


kuća bijele se sjajno, kao da ih je popao nov snijeg. 
Iz varoša od križa dopire pijev mladeži, četverogla- 
san, padajući nekako teško na dušu svojim otegnu- 
tim glasovima, koji se prelijevaju uzduhom i padaju 
tupim odjekom onamo negdje u dolinu. Pijevu za 
odgovor zazvoni pjesma odnekud iz polja, takođe 
onako otegnuta, sjetna, kao sve pjesme ovoga 
puka. Ovdje ondje javi se oštar rzaj mazgi ili su- 
rovo . revanje magarca, privezana negdje kod 
hrpe pruća uz kolac. 


' Ivan se spusti na zidić k ocu kojemu se razlila 

po licu puna svjetlost mjesečine, dajući mu izraz 
uzvišen, ističući još oštrije na njemu svaku crtu. 
Savit nos Matin, značajan nos Berčeva plemena, 
daje njegovu licu nešto energično, snažno. 

Otac se makne i okom se ustavi na sinu. Opa- 
zio je odmah nemir, uzdrhtalost na njemu. »I on 
se muči«, prosudi Mate, a ima mi ništo reć; si- 
gurno ništo neveselo,» S očekivanjem gleda na sina, 
kao da će reći: »E, pa neka bude, ča ima bit.« 

»Čaće, ja sam na svaku ruku razmišlja! u svojoj 
glavi. Znate, da je Bepo Lukrin opet posla' deset: 
lira iz Amerike. Za tri godišća više od dvi stotine, 
I piše, da mu je još ostalo,« 

»A — Bepo l« klikne Mate s nekim olakšanjem. 
Odahnuo je, jer vidi, da će se .voditi razgovor o 
svagdanjim stvarima. »Drago mi je. Najzad, kod 


kuće bi dangubi' i ne bi se iskopa" iz dugova. Ovako, “ 


kako vidim, iskopat će se, i za godinu, dvi imat 
ćemo vridna čovika više,« 

»Doista, teško je maknut se u nas,« nastavlja 
Ivan nekako nahvalice, »Zemlja ne daje — ča rodi, 
to opet projde u ništa. Samo na vinograde kakve 


su bolesti pale nečuvene ! I polivaj, i maži, i praši, i 


\ 

Čisti, a rod, ča dalje, sve manji, Gore od godine 
do godine,« 

»To ti je tako,« odgovara otac; — »ča je koje 
stablo korisnije, to više bolesti na nj nasrće, I na 
ljude su došle nove bolesti, kojima pri ni' bilo 
glasa. Zašto € Jer i ljudi su sve slabiji. Ali zato 
se ne možemo ni tužit. Urodi manje, istina je, 
ali se zato ne zaraze čitave konobe, kao u staro 
doba ča je znalo bit. I s cinama se dade još izać 
kako tako, i ako su manje. Pa i u današnje doba 
ne će valjan čovik umrit od gladi.« 


Mate i ne sluti, kakove grane podsijeca pod 
sinovom nogom, Na drvetu svoje odluke ostao je, 
tako rekavši, u uzduhu, bez uporišta. Počeo se lju- 
ljati, skanjivati, — ali pogled mu pade na Baricu, 
Dođu mu na um njeni prijekori, cmizdrenje, plač 
i uzdisanje. Ohrabri se iznova. X 

»A ja bi, ćaće, hti' isto ić — pogledat ča je to 
tamo, u toj Americi.« 

Odahnuo je, Odvalio mu se velik teret sa srca, 
Sam se sada čudi, gdje je smogao toliko srčanosti. 

»Ti s« klikne Mate, izvadivši lulicu iz usta i 
iskolačivši oči na nj. »Otkud si to uze', moj sinko <« 
I zaklima glavom od čuda, Pogleda ga kradomice 
s ove i s one, kao u nesigurnosti, je li to doista 
onaj njegov Ivan, za kojega je često mislio, da se 
Preturska krv u njemu razvodnila. Gledao ga je . 


«od djetinjstva uvijek onakvoga neznatna, malena 


gdje se čak gubio svojom osrednjošću među dru- 
gim mladićima, Zna, da se ne bi možda ni oženio, 
da ga nije splela Barica. Ali ona, častohlepna, po- 
duzetna, bacila je bila oko na neznatnoga Ivana, 
jer je bio iz Preturove-kuće, gdje ima svega dosta, 
»Ca mi govoriš“ Svojoj bi se smrti pri ponada', 
nego tome !« 

»Pa vidite, ćaće, idu i drugi, koji nisu nikad 
pomislili. Svak gleda, gdi će mu bit lašnje, Zašto, 
rekoh, ne bih i ja s« 

Ali to je razlika: ti i drugi lk klikne Mate, 


oNimaju ča jist, nimaju na čemu radit, oli ih je 


13 


/ 

; . . . . PR PT 
puna kuća ; ti nek idu, neka kušaju. Ali ti, jedinac, 
danas sutra domaćin! Kako ćeš ostavit ovdi svoje 
ia mii a sa he 
žulje, žulje svoga oca“ Nepromišljeno, ni ove, 


.ni one, u vitar. Ne, sinko, tvoja je Amerika ovdi, 


da ostaneš ovdi.« 

Ivan već nema šta odgovoriti, Što je znao, 
izrekao je, i sad ga uhvati gnjev na svoju nemoć, 
slabost, Ćuti, da je pod višom snagom, zaludu mu 
se bacati, trzati: viša snaga drži ga tvrdo, neu- 
moljivo. 

»I vi ste u mladosti isto bili u svitu. I vi ste 
htili kušat,« reče nekako na silu i odmah protrne 
od straha, šta je to smio reći ocu, 

Stari se samo osmijehne prijezirno; ljutnja 
sinovlja ne uvrijedi ga, niti se ga dotakne, 


»Sa mnom — to je bila druga stvar«, odgovara 


mirnim glasom, »Ja sam mora', jer otac ni' sagradi 
kuće i ni' usadi' vinograda, koliko bi nama trojici 
braće bilo dosta. I onda, kad sam iša' iz doma, 
to nemoj zaboravit, — nisam ima' ni žene ni dice, 
Bi' sam slobodan ka' ptica ; ali i u toj slobodi uvik 
mi je stala prid očima, vidiš, ova dolina, ova stara 
kućica : nepristano je živila u meni nada, da ću 
posli lutanja sist ovdi, pustit korenje, osigurat 
sebe i svoju dicu, da ne budu usilovana bludit po 
tuđem svitu, kako sam bi' usilovan ja. Tu sam 
svrhu ipak postiga' — do tebe je, hoćeš li moć 
održat i podić svoju baštinu i umnožit ju za svoje 
potomstvo. To je tvoja Amerika ; držat se motike, 
odgajat sinove za dobre, vridne težake, Jer tko će ih 
vodit i učit, kad im otac bude priko mora * Tko 
će ti upravljati ženom, koju i ti sam jedva držiš 
na uzdi# Ne, ni govorit nemoj o tomu..,« pre- 
siječe se Mate u svojoj revnosti. Vidio je sina svla- 
dana, potlačena okolnostima, pritisnuta dokazima 
očevim, i probudi se u njemu sažaljenje. »Ja se ne 
protivim nikad stvari razumnoj« doda kao za 
razjašnjenje svojega revnovanja, »Ali ova ti, sinko, 
nima ni glave ni pete, Najbolje je zakopat ju za 
vike vikov. Misto u Ameriku poć ćemo sutra po- 

gledat pod Kopiču Glavu, ča čini peronospora«, 
priklopi sa smiješkom, B 

Ivan razabere, da je podlegao. Gdje bi se on 
jadan slocem — s tim čovjekom, kojega se najvećma' 
bojao od malena! Sagne glavu, oteščalu od briga 
a osobito od glavne brige : kako će dati račun od 
današnjega sukoba pred Baricom € Kakov će joj 
se prikazati € Njoj, koja mu sveudilj leti glavi, 
da je sluga, gori od sluge u ovoj kući... 

Otac vidi dobro njegove muke; sluti, šta se 
događa i čiji je to nauk. Odluči se, da će pristupiti 
k stvari, »a kad smo već jednom u tom kolu,« misli, 
doigraćemo do kraja,« 

»Sad mi reci, Ivane, kako si doša' na takvu 
misal “« javi se za čas. »Takve misli ne rode se u 
tvojoj glavi. Ti sam razumiš, da se nimamo ča 
bojat ni glada, ni siromaštva, I najidemo se, i na- 
pijemo se, i priteče nam za prodaju, Otkud dakle 
ta tvoja namisal s« 

Sin ne može riječi proustiti, Pod očevim po- 
gledom osjeća kao da je izložen na sramotni stup, 
Čini mu se, da to živo, pronicavo oko vidi u du- 
binu, u zakutke srca, i čita u njima svu tu nevolju, 
pod kojom se savija od toliko vremena; da mjeri 
svu nemoć, podložnost, slaboću, zbog koje je po- 
stao igračka častohlepne žene. 

Stari ćuti, u čemu je njegov sin, shvaća pot- 
puno njegovo stanje i gleda na nj prezirno. 

"Ti mučiš i imaš pravo. Ča ćemo govorit € 
Znam i ovako sve — moguće više, nego misliš. 
Tebe tira iz doma nesložnost ženska. Znam ja to. 
Neprijazan, neljubav, koja ne želi dobra, ni sebi 
ni drugima ; koja broji svaku žlicu ča nosiš k ustima. 
Grih, kojega u nas dosad ni' bilo, koji se uvuka? 
u kuću 1 hti' bi se u njoj raširit, Ona te nagovara, 
napunja ti uši, okreće, — znam, ja dobro, tvoja 


* žena l« 


Ivan obori još niže glavu. Oštre riječi očeve 
padaju na nju poput čekića. Gudi mu u njoj i šumi, 
kao pod vodopadom, — osjeća slabost i osjeća 


15 


/ 
himbu, koja je otrovala iskren odnošaj k oču. Na 
čelo mu izbiše kaplje znoja i lice mu gori od sramote, 

»Ča si ukloni' oči i obisi' glavu $« uzrujava se 
otac već u srdžbi, nad takvim prizorom, za koji 
se sam počinje sramovati. »Ja se sam sramujem, 
kad te vidim ovako! Gori glavu! Gledaj svakome 
slobodno u oči, Bori se junački protiv griha i —« 


Ivan je digao glavu, gleda uplašeno, šta će to 
još izaći, »Izvuci se ispod tujega jarma i budi sam 
sebi gospodar«, priklopi otac odrešito, »Zenu ni 
slobodno slušat u svačemu, A osobito kad ih pri- 
uzme nenavidost.« 

»Ja, ćaće, ne slušam žene l« javi se Ivan uvrije- 
đen i ujedno sretan, što se imao za što uvrijediti, 


»Mene žena nije putila niti me puti. Ali znate: 


sami: mati je progoni.« 

»To je istina«, poleti Mate. »Zato sam je i 
pokara*,« 

“ Ivana to ohrabri. 

»Meni je već dodijalo to vičnje zagrizanje ! 
— vikne odjednoč i osjeti, da mu pada sa srca teret, 
koji ga je gušio toliko vremena, Ča ti koristi da se 
možeš najist i napit do sita, kad ti duši nima pokoja € 
A kako će imati pokoja, kad vidiš, kad čuješ, ča 
se čini između njih“ I kad bi se hti' radovat, dojde 
jedna, dojde druga, razbijaju ti glavu nepristano 
tužbama i ogovaranjem. Kako ne bi dodijalo “ 
Kako ne bi zaželi mira, makar daleko od svojih $« 

»A I« klikne otac s nekim zadovoljstvom, što 
čuje već jednom ipak iskrenu riječ i razumnu, »na 
dobrom smo putu, ne boj se! Vidim i ja, da ne 
idemo dobro. Tu triba, sinko, ispravljat. Zlo iš- 
čupat i s korenom — bez milosti! Ali ispravak 
nam ne može doć iz Amerike! Ne — ni zatvarat 
“oči, ni uklanjat se sukobima, kako smo se ukla- 
njali dosad. Zlo triba uhitit za toge, srčano, junački. 
Ženu triba vodit, učit, i ako triba, navraćat. Za- 
bludi ona lako, kad je zaslipi nenavidost, Zato 
na posa', sinko! Ti na jednoj strani trudi se, ja. na 
drugoj : lipim načinom, ča se da lipim načinom, 

zlim isto, ako je potriba, Ako si ti gotov, evo mene, 
Ako ti! ne ćeš, oli ne smiš, — e, opet evo mene sama, 
Kušat ću pomoć sam, Zriam, ča mi je činit — ja 
sam gospodar, ja sam otac.« 

Glasilo je to već malo kao prijetnja, 

Bijedni Ivan osjeća se kao između dva kamena. 
Odavle otac i njegovi lijepi nauci, odanle žena, 
koja se umiljava, zagovara, mami i na posljetku 
plače, Stati na kraj, stati na kraj — to je lijepa 
stvar : ali gdje je način, gdje je mogućnost “ On sad 
vidi jasno, šta se snuje. Barica bi htjela preuzeti 
uzde, a mati ne da da joj se otmu iz ruke. Ali šta 
će mu pomoći, što sad vidi tako jasno, kad mu 
se kod Barice sve pomiješa, pomuti, i on opet ne će 
vidjeti ništa, nego metež, maglu, nesklad 1 više od 
svega toga njen pogled, je! ga podlaže i veže. 
Stati na kraj ! Ali kako € prevrće u svojoj glavi 
i, ne mogući u njoj svariti ništa valjano, gleda 
malodušno. na oca, 


»Vidimo, sinko, da ni svak za ženidbu«, kaže 
otac s prizvukom ruga. »Ženu treba vodit — a 
mnogi, misto da je vodi, da se sam vodit, Najposli 
i to ne bi bila nesrića, samo da vodi pravim putem ! 
Ali žena! Slipac vodi slipca, kaže Sveto Pismo. 


"Tako i ti, sinko. Priznajmo, ča je istina, svoji smo.« 


Ivanu već ne dolazi na um, da se uvrijedi, ili 
da se protivi. Riječi očeve su 1 preistinite, ne može 
sam poricati, 

Otac pokrije sinovlji poraz plaštem smilovanja 
i velikodušno ne obzire se na nj. Doda već sasvim 
veselo, dobrodušno : 

»Dakle ostali smo na tome, da u Ameriku ne 
idemo. Ča ti kažeš na to s« 

»Ja pristajem.« 

»E, tako. To smo svršili, i to je glavna stvar. 


. Još se mi ne bojimo«, i oko usta preleti mu osmijeh, 


»pa ni onih tamo u suknji. Ča ti kažeš “« . 
Ivan opet stoji u neprilici. Otac doveza: 
»Moguće ću im i ja sam znat upravit. Pristaješ 
li, da ja sam počnem, ka' domaćin, ka' otac €« 

Ivanu je odlanulo : pristao je voljno, Sebe je 
izvukao iz okršaja, stoji na zdravoj strani, Šta zato, 
ako je priznao svoju nemoć # Priznao ju je, naj- 
poslije, samo pred ocem, Zar bi to bila sramota 


pred čovjekom, kojemu se u svakom migu, u svakoj . 


kretnji očituje spremnost, odlučnost # On će sam 
najbolje urediti. Ta otac je, gospodar je, Ali prođu 
ga trnci, kad je otac ustao sa zidića i koračio slo- 
bodnim korakom k vratima. Zapeo mu je dah, 
kad ga vidi, kako je stao pred Baricom, koja sjedi 
na mjesečini i prede. Čekala je ondje posljedak 
dogovora između muža i svekra. Trgla se i ona, 
kad ga je onako iznenada vidjela pred sobom. 


»A_ gdi je mater “« pita Mate nevjestu. 

»Bit će unutra, — možda su legli.« 

»Idi, Barice, pogledaj ako nije legla, neka 
dođe k nam.« ' 

»Moga' bi i Ivan«, javi se Barica, pogledavši 
na Matu okom tako poniznim, kakvoga Ivan u nje 
još nikad vidio nije. 

»Da može Ivan, bi' bih odmah posla' Ivanax«, 
odgovara Mate mirno. »Ali meni je stalo, da ideš 
baš ti« 

Nevjesta obori glavu i ne miče se, 

»Dakle ne ćeš, reci bistro, hrvatski, pa će biti 
kraj.« 

»Oni ne govore sa mnom.« 

»Reci, da je ja zovem. Ništa drugo.« 

Ali Barica se još uvijek ne miče. Ivanu se tr- 
zaju koljena, skočio bi, letio bi kao vihar, poslušao 
bi, samo da se već jednom svrši taj prizor, koji ga 
muči i tjera ga u groznicu. A ona dotle sjedi nepo- 
mično, skupivši usnice od otpora i ogorčenja, 

»Barice, ja bih te ništo pita'«, počne Mate 
uvijek mirno još. Ivan je izvan sebe, što se otac 
tako miri. I Barica pogleda ga, iznenadivši se ta- 
kome glasu. Očekivala je, da će planuti oluja. »Pita! 
bih te, koga ti hoćeš baš slušat “« Ne dobivši odgo- 
vora, nastavi opet sasvim tiho: »Jer u Preturovoj 
porodici bi' je stari običaj, da je svak mora' nikoga 

slušat", A starih dobrih običaja ni mi ne ćemo zaba- 
cit. Ja, kao domaćin i otac, slušam svoje dužnosti, 
Ivan i njegova mater slušaju mene, a ti“ Ili zar 
možda misliš, da nimaš nikoga starijega nad sobom #« 
Tu mu je već glas zadrhtao i obrve mu se u prijet- 
nji sastavile. »U tom slučaju puno si se privarila. 
Kuća je moja i sve je moje: red je u nas takav, 
tko je u mojoj kući, slušat će mene, Poć ćeš odmah 
po mater ie : 

' Jedan pogled, i Barica je razumjela, da se 
događaju kobne stvari, Ako ne posluhne, tko može 
znati, šta će s njome biti “ Nagoviještanje, da je 
kuća njegova, barem je jasno. Pade joj na um, 
samo onako letimice, ono dvoje nejačadi. Ako ona 
mota otići iz kuće, otići će 1 djeca, pa što će biti 
od njih onda € A ako ostanu ovdje, mora se od njih 
odijeliti. Nije imala ni hrabrosti domisliti. Diže se 
i otvori vrata od svekrvine sobe, Za čas uđu obje 
u pridvorak, 


»Mati su dobro čuli, da ih zovete, i čekali su«, 


izgovori Barica i glas joj je drhtao od ogorčenja. 

»Ah — čekala je, hoćeš li joj progovoriti s« 
izreče Mate ljubaznim glasom. »Je li tako, stara € 
A sad je sve u redu, Ne ćemo ić na počinak s ljuti- 
nom u srcu, Razgovorit ćemo se, složno i pogodno, 
i zaspat ćemo mirnije, Je li tako, stara s« 

»Ja se nisam nikad protivila. Znaš najbolje, 
kakova sam bila i je li bilo kada ča meju nama.« 


»Ja i ne govorim, da bi bilo kada ča meju 
nama« odgovara Mate veselo i prijateljski. »Ako 
je ča bilo, to ne spada ovamo, to smo svršili već 
davno. Ali ja hoću jednom progovoriti o tome, 
ča je izmeju vas dvi', Tako dalje bit ne može, 
i ne smi. Ja sve velju, da ćete vi to same meju 
sobom svršit: zato sam muča', čeka', nada' se, 
Ali vidim, da vam nikako ne ide. Ča ću €“ Moram 
se ja umišat meju ženske, a vidi Bog i svit, da ni' 
drage volje, nego od nevolje. Ali s pomoću Božjom 
svršit ćemo i to u ljubavi i slozi.« 

Pogleda na ženu i nevjestu. Stoje pred njim, 
kao optužene, odvraćena jedna od druge. U Barici 
kipi, rumen joj gori na licu, jer se morala prva po- 
niziti, Gori joj u oku čudan plamen odlučnosti, 
da se više ponizivati ne da. Mate gleda na njih 1 
smiješak mu igra oko usta, kad pomisli, da među 


ovim dvjema ima zavladati. ljubav i sloga. I kao 


da je u njemu sumnja, kako će se svršiti ovaj pri- 
ZO. 

»Vi ste upućene jedna na drugu, vas dan za- 
jedno ste u kući, u vašim je rukama sve, ča se ste- 


klo i nakupilo. Promislite se dobro, kakovo će bit 


kućanstvo, kad se vi budete grizle meju sobom, 
Kako će kuća rast i procvitat, ako. vi, koje njome. 
upravljate, ne ćete živit u slozi i ljubavi Tako 
dabome sve mora nazadovati, ča smo mi u polju 
svojim žuljima stekli, Samo ni Ivan, ni ja ne damo 
rasipat, ča smo skupili teškom mukom. To ne damo. 
Volili bismo pridat kuću drugim rukama, nego 
vidit ovakovo gospodarenje. A mislite li, da to ne 
bismo mogli < I Mate gleda oštro na Jeru, koja 
se već spremila da mu presiječe riječ i sad pod ovom 
prijetnjom stoji zapanjena, »Ne bi bilo lipo, da 
mora doć tuja ženska glava za domaćicu, gdje 
su dvi domaćice # ali bolje da se svit smije, nego 
da gledamo rasap naše kuće, Jeste li samo promi- 
slile kada vi, svekrva i nevista, kakav izgled dajete 
nevinoj dici € Ona u nejakom viku gledaju na vas, 
sve će zapamtit, ča vi činite, ča govorite: kakav 
će to nauk primit od vas € Ča će bit s njima, kad 
odrastu, kad bude triba u kući da zajedno živu, 
jedan drugome da popušća : kad budu imali dušu 
otrovanu vašom nenavidošću, svađom i nestrplji- 
vošću, Ali se ne ćete sažaliti barem na njih, kad 
vas se već drugo ništa ne tiče €« 

Jera počne uzdisati. Spominjanje djece dotače 
joj se srca. I nevjesta je pognula glavu i grudi joj 
se nadimlju, I kad je pogledala staroga, u očima joj 
zaigra suza zahvalnosti. Osjetila je iz njegovih 
riječi, iz izraza njegova lica svu ljubav, što je goji 

k njenoj djeci; on, za kojega je uvijek mislila, da 
na njenu djecu nikad ne misli. 

Sam Mate, kad je svršio, bio je ganut; mjesto 
toga, da grdi, odmeknulo mu srce i zavladali su 
nježniji osjećaji. 

»Dajte ruke i pomirite se«, k.. tiho, glasom 
u kojemu je drhtalo uzbuđenje. »Zaboravite, ča je 
bilo, počnite sada nov život, Mir Božji neka zavlada 
u ovoj kući: mir i veselje i iskrenost, Dajte ruku, 
ako hoćete, da budemo svi srićni 1 zadovoljni.« 

Ivan gleda na svoju ženu: divi se, kako joj 
je lice primilo izraz milote 1.nježnosti, Srce mu se 
gane ovom novom slikom ; učini mu se, da Barica 
nije bila nikad tako lijepa. I Mate je milo pogleda 
i misli: »Dobra je, ima dobro srce, Pristupačna 
boljim nagnućima, Da je ima tko voditi.« No osjen 


mu preleti čelom. Uza nj stoji Ivan u svoj svojoj 


nemoći, nijem svjedok ovoga prizora. »Hoće li se. 
kada osokoliti, stresti ovu slabost *« 

Ali nije imao kad baviti se sinom, jer s nevje- 
ste pogled mu oklizne na Jeru. Ni ona se nije mogla 
oteti ganuću, to je istina, ali ne vidi se na njoj 
spremnost za pomirbu. Mate gleda na nju oštro, 
i pod težinom toga pogleda ona obara oči i stište 
usnice, 

Barici nije izmaklo, da je Mate na njenoj 
strani. Obuzme je radosno uzbuđenje, jer i muž 
oživljava pod njenim pomirnim raspoloženjem. 
Već se okrenula k svekrvi, da će joj pružiti ruku, > 
kad li je Mate uhvati za nju i zadrži je. 

»Vidim tvoju spravnost, Barice, — hvala ti, 
progovori joj svekar ljubazno. »Ti si prva progo- 
votila materi, sad je na njoj red, da i ona popusti.« 

Iz crnih očiju Barice obli ga sav Žar zahvalno- 
sti. Jera se prepade, da će izgubiti i da će na nju 
zagrmjeti gnjev muževlji, 

»Ča se ne bih pomirila “« procijedi kroz zube. 
»Nisam se ni ljutila. Htila_ sam samo, da bude 
sve, kako je Bog naredi', i neka se vrši njegova 
volja.« 

I pružiše si ruku nevjesta i svekrva, Mate je 
navlaš pregledao, da je stara podlegla samo kraj- 
n'oj prisiljenosti. Pomirba je dakle samo na oko, 
»I to je ništo«, zadovoljava se, »sada za silu, drugi 
put bit će s drage volje...« 

»Eto tako! Koliko je triba bilo govorit 
klikne, »Niste se poljubile, — ali danas ostavimo 
kraju.« ' 

"To bi još trebalo !« mrgodi se Jera, 

»Sad je sve odmah drugačije u kući l« vikne 
Mate. »Odmah ćemo veselije spat. Samo sad čuvajte 
taj sveti mir. Vidite, kako se teško zadobiva,« 
Najedamput, kao da mu nešto pade na um, klikne : 
»A znate li, da je do osam dana fijera “« 

»Za istinu«, klikne Jera, »došla je brzo! Ali 
ne će bit vesela, Druge pute, koliko je znalo bit 
svita !« 

»Nami mora bit vesela l« klikne Mate. »Moglo 
bi se divojkama pisat, da dojdu.« 

Jeri sinu oči; muž je pogodio, šta joj treba. 
Vidjet će opet Matiju i Katicu, i ako samo dva 
tri dana, dok prođe svetkovina. Pogleda ga ushi- 
ćeno. 

»Neka piše Barica!« izlane Jera zaboravivši 
se i na licu razlije joj se crven od stida, što je ne- 
vjestu imenovala imenom. 

»Drage volje, mama moja k« odgovara Barica, 

»Tako, dobro. Na tomu smo ostali« pristade 
Mate, »A sada dobru noć — kasno je.« 

On ode naprijed, a, kad je za njim pošla Jera, 
osjeti na jedan put, da je netko drži oko vrata i 
na lice joj pada poljubac veseo i glasan, Oživjelo 
joj je srce pod njim barem na čas; što je bilo na 
njemu gorko, hladno, rasplinulo se, 

»To vam dajem prida, mame moja, i za dobru noć.« 

»Bog ti plati" dite moje l« reče stara i na oko 
joj skoči suza. Vrativši joj poljubac na usta, doda: 
»Dobra noć i tebi, i Bog u pomoć l« 

GLAVA II. 


FIJERA, 


Dan uoči goda počele su se na našem trgu 
događati stvari, koje se događaju samo uoči goda. 
Mazge i muli, što ih je god u našem mjestu, putuju 
cestom, koja vodi iz Dolčina u mjesto. Donose 
sanduke s.robom, tvrdo okovane gvožđem, s masiv- . 
nim petljama i bravama. Donose svakojake letve, 
koce, daske, jarce i plahte, uopće sve, što treba 
za gradnju valjanih šatri. Za tom građom dolaze 
trgovci, Imućniji kašu na mazgama, siromašniji 
idu pješke, u jednoj im ruci šešir, u drugoj golema 
crvena marama za znoj, Naći ćeš među njima medi- 
čara, kolačara, čizmara, kožara, opančara, kotlara 
i sličnoga nenaselačkog puka, Na trgu se digao 
čitav tabor šatri, fantastička oblika, koje spominju 
vremena, kad su i naši praoci hodali ovako za svojim 
stadima. U luci dolčanskoj sjatio se čitav roj bra- 
cera i trabakula i manjih čamaca, na kojima su ovi 
nenaseoci prešli konao. Doprtili su se iz Primorja 
S ranim smokvama, Bošnjaci s ranim kruškama, 
Poljičani s krasnim trešnjama. Da, doveslao je čak 
odanle s druge strane Jadrana poduzetni Puljiz, 
preko mjere zamusan, — ne umiva se, kako znamo, 
nego o godišnjoj svetkovini, i to samo profil, — do- 
nio je na prodaju golemu puljišku kapulu, češnjak 
i hrpe zemljanih lonaca i tava. Ne fali ni pekar sa 
svojim čuvenim rafijolima, dalmatinskim gužvara- 
ma. 
Pod gdjekojom šatrom već je i roba izložena. 
Ljudi je ogledaju iz daleka, kao skanjujući se, ostav- 
ljajući kupnju za sutra. Mnogi trgovci prostrli su 
plahtu na zemlju i razložili na nju svoju robu, 


samo onako pod vedrim nebom. Sjede na zemlji 


podvivši noge, pušeći iz kratke lule ili cigaretu. 
U veče, kad je popustila vrućina kako tako i 

sunce ne pilji onako bezobzirno u oči, pošetali su 

izabrani mještani pod šatre. Gospoda se drže oko 

glave mjesta, načelnika, Među njima ističe se 
divski lik općinskoga liječnika. Stupa poigravajući, 
kao da mu se noge miču na automatskom stroju, 
— pregledava živež a osobito voće, Ispituje, je li 
zdravo i zrelo. Gospođe su opet pribjegle pod okri- 
lje šore Andrijane, koja, nemajući svoje djece, 
protežira sve naše gospođice, koje su za udaju 1 
kojima je, to se već zna, stalo za tdavu protek- 
ciju. 

Već ovaj prethodni prijegled morao je mnogo 
obećavati. Načelnik je barem rasudio : 

»Fijera će bit in ordine, Pripravite, dokture, 
igle i konca, a i melemal« 

»Neka dođe, što ima doći«, odgovara liječnik, 
»ne ćemo biti nepripravni. « I popravi svoje sjajne 
naočari, kako mu je već u običaju, kad ga čeka 
“kakav težak posao, 

»A ča je s tom glazbom s« pita opet varoška 
glava zabrinuto, »Ča već ne gre $« 

»Ne može doć tako brzo«, odgovara šor-Baldo 
treći ašešur općinski, predsjednik ukrasne komisije, 
uopće naš meštar elegancije, gladeći se rukom po 
bijelom prsluku i zabacivši kaputić, koji je u toj 
vrućini samo onako prebacio preko pleća, »Iz Sve- 
toga Ipolita triba dobre dvi ure s meštralom, a da- 
nas ne puše meštral: triba zagrabit veslima. U 
ostalom dobro i je, da su okasnili. Ni' bilo koga 
poslat prid njih, Sva živina, eno ima s trgovcima 
dosta posla,« 

»Ben l« pristaje načelnik, kom ih triba pristojno 
dočekat.« 


»Nego kako !« potvrđuje šor Baldo, »Vino je 


gotovo, a Duje će ispeć dva brava.« 

»E 'tako« maše načelnik glavom, neka nas 
ne ogovaraju po Svetom Ipolitu, Znamo, kako su 
nezasitna ta čeljad! Aliča ćemo “ Bez glazbe je 
fijera dosadna i ni' fijera. Bidni narod odire se dan 
na dan; neka se bar o fijeri zabavi.« ' 


Kod šor-Kuzme u konobi, ispražnjenoj još 
s proljeća, uredili su naši rezervisti 1 isluženi vojnici 

kasarnu ili stražarnicu. Po kutovima prislonjene su 
puške najrazličnijih sistema a pred konobom po- 
stajkuju ili se vrzu amo tamo naši vojnici u mor- 
narskoj odori. Zapovjednik zbora je šor Dinko, 
poručnik u pričuvi, od pješadije doduše, ali ipak 
mu se podvrgavaju mornari, koji se ponose svojom 
branžom. Časnik je časnik, 1. ako će biti od pješa- 
dije, 

Vojnici, opazivši gospodu i uopće sve, što je 
glavnije u mjestu stali su na pozor i pozdravili, 

Ali načelnik s pratnjom nije išao k njima, 
nego k šori Dori. Ona je prepustila svoju »dvoranu« 
mladeži za sutrašnji ples. Dvorana čitaonice veća 
je doduše i svečanija, ali u takav dan ne smije se 
upotrijebiti za ples, kad je vrlo potrebna za repre- 
zentaciju. Mlada gospoda Niko, Đovani_ Ante i 
drugi upravo su u najboljem poslu. Zasukanih ru- 
kava, u bijelim hlačama, kako nosi mladež ljeti, 
pribijaju draperije u narodnim bojama, hrvatskim 
naime, 1 vijence, pletene od borovine i mrčike, 
Vješaju lustre i ogledala, uopće krase dvoranu. U 
pročelju sobe sja slika Ante Starčevića, pustinjaka, 
koji jedva da je bio kada glavom na plesu, ali ipak 
su ga ovamo postavili ; može biti zato, jer je i on 
bio neoženjen čovjek, Tri ženice sa škafom varena 
luga čekaju, da se istare i pod, kad sve već bude 
gotovo. 

Lipo, krasno, gizdavol« hvali šor Baldo. 
»Dekoracije nisu najgore. Samo da li se ovdi balat € 
Ča mislite, dokture $« 

»A_ča«, govori netko od gospode, »mladost se 
okrene i na vrhu igle.« 

»Znam ja, znam i pridobro, hvala Bogu! I ja 
sam bi' mlad l« odgovara šor Baldo s osmijehom. 
»Ali sigurnost! A za sigurnost odgovorni smo mi l« 

Doktor nadme usta, ogleda se ovamo onamo, 
ali ne nalazi ništa, čemu bi zabavio. Onda zatopta 
nogama, i pod, kaoti svaki pod, zaljulja se. Iz piv- 
nice, gdje je improvizovana krčma za sutrašnju 
svetkovinu, java se dreka: 

»Ki se to vrag tamo baca € Hoćeš da sa svom 
mobiljom sletiš u konobu €« 

»Ovo u ostalom nije moj referat«, ispričava se 
ke popravljajući naočari, »Ja nijesam gradi- 
telje. 

Sor Mene, ašešur četvrti i pošljednji, bivši 
građevni poduzetnik, počeše se za uhom i lupne 
nogama i on, Pod se opet samo zaljulja. Šor Mene 
raskorači se, počeše se za uhom i razmišlja, šuteći 
značajno, kako to samo on zna, Ali kad izgovori 
riječ, ta već vrijedi svuda ; svuda, osim u njegovoj 
vlastitoj kući, Sad šuti, promišlja to većma, što će 
njegova riječ odlučiti o plesu : hoće li, ne će li biti. 

Mladići namiguju jedan na drugoga i smiješe se, 

»A._ Boga ti, gospodaru«, javi se s vrata Medo, 
junak šore Dore, koji je navukao onoliko granja, 
»šta se mučiš i razbijaš glavicu, kad je sve u redu # 
Možeš, evo, raditi, štagod hoćeš.« I to rekavši pri- 
klekne i đipi u vis, kao da igra čardaš. Pod se opet 
zaljulja kako treba, »Ne ćeš pasti, ne boj se. A pod 
takođe mora da učini svoje, — zaludu je.« 

»Ne govori ludo«, javi se doktor, 

»Junački govori, ka' pravi momak !« klikne 
šor Baldo. 

»Pa onda«, priklopi šor Mene dobroćudno, »ako 
bi se tko boja', mogla bi se greda doli u konobi 
poduprit stupom. To se često tako radi.« 

»A to ne, za Boga, gospodaru !« vikne opet 
Medo. »Ovako ti se ljulja sva po svojoj prirodi, 
jer ne. može drukčije. Ali kad jednom podmetneš 
stup: ovaj će ti kraj poskakivati uzbrdo, a onaj 
nizbrdo. Možeš se pružiti kao ikada i razbiti nos, 
ili će ti greda odbiti komad zida,« 

»I opet ne govori baš ludo«, osmijehne se doktor. 

I načelnik klima glavom. Šor Mene zamislio 
se mudro nad dubokim zagonetkama fizike i šuti. 

»Pravi čovik !« hvali Medu šor Baldo, tapkajući 
ga po plećima, 


»Vidio sam ja takvih stvari dosta, gospodaru lc 


hvali se Medo ohrabren pohvalom tolike gospode. 

»Ali šta koristi spominjati l« I pomače crvenu ka- 
picu kao pečurku na zatiljak. 

»To je istina« nasmije se načelnik; kod vas 
u Vlasima imate na izbor dvorana, koridora, podova 
i konoba « ' 

»Pa opet živimo i zdravi smo. Evo x Bubne 
se dva tri puta u prsa, da su zatutnjila, »Evo, reci 
ti, gospodaru, koji si od toga zanata«, okrene se 
doktoru, — »da li ovako zvoni kakvagod mješina l« 

»Momak si, Medo, ka' dub !« pohvali ga lije- 
čnik, 

»Bože daj i tebi zdravlje i blažena Gospa l« 

Negdje pred samo veče dođu najzad i glazbari, 
i to veselo i bučno. Trublje i bubnjevi ječe po mje- 
stu. S njima i za njima bosi derani i mještani stari 
i mladi, što ima noge, sve ide na trg. Čuo i stari, 
slijepi Mikula, da negdje nešta grmi i, sjedeći pred 
kućom, ispruži ruku, da nije počela kiša. 

»Ne, ni' nevera: ma ništo jest, A može bit 
potres. Ča ćeš još doživit na ovome svitu, grišni 
čoviče! A sve biži nikuda.« 

Glazbare dočeka sam šor Baldo poletnim go- 
vorom, koji je doduše naučio bio, ali ga je na po- 
šljetku ipak morao iz kape pročitati. 

Došlo je i gostiju mnogo, iz okolnih i daljih 
mjesta i sela. Najviše, koji imaju ovdje rodbine, 
ili opet oni, koji su iz mjesta i stoje gdje drugdje. 
Svaki gleda bar jednom na godinu navratiti se u 
rodno mjesto : a kad bi bilo zgodnije, nego baš o 
proštenju, kad se brav vrti na ražnju * Po ulicama 
i na trgu svuda tuđa lica, ili barem otuđena, rijetka 
— sve se to pozdravlja, stište ruke, grli se, ljubi 

Raspoloženje eto, kanoti o proštenju | 

Kod Beraca pod Grabovikom sjede baš za ve- 
čerom. Jera se okreće živo oko stola, poslužujući 
nasmijana, pasući oči na svojim djevojkama. Su- 
stale su jadne : više od dva sata tresle su se na maz- 
gama. U Dolčinama nije bilo danas lađe, morale 
su se iskrcati u drugoj luci, koja je dva sata od na- 
šega mjesta. Sam Ivan išao je pred njih i dotjerao 

ih na mazgama bez ikakve nezgode, a to kod naših 
vratolomnih puteva nešto znači. A Barica kako se 
zasmijala! Nudi i časti zaove, kao da je ona doma- 
ćica, Jeri ne pada na um, da joj krati pravo domaćice : 
ta služi se njime za to, da što milije dočeka njene 
kćeri, A kakve su lijepe, kako li mile! Materino oko 
ne može ih se nagledati i nauživati, Obje su crn- 
kaste, s lijepom, sjajnom kosom. I oči su im po ma- 
teri, velike, crne, iz kojih gdjekad znade sinuti 
plamen. Matija je ozbiljna i u držanju i u pogledu, 
Citavo biće diše zadovoljstvom, sve se nalazi u 
potpunom ravnotežju. Ona je svijesna, šta joj je 
cilj, koji put vodi k njemu — put prav, gladak, 
utrt: ona već ima na koga misliti, uz koga pripeti 
sve nade, sva očekivanja. 

Mlađa Katica, gleda na svijet još plahovito, 
njeno je biće neustaljeno, u pogledima i kretnjama 
nemir i čudno talasanje, koje se ne da unaprijed 
pogoditi ni dostići, koje motrioca iznenađuje u 
času i time samim veže, U njenoj duši ništa još 
nije dovršeno, nego vlada u njoj napetost, očekivz- 
nje nečega nepoznata, velika i čudna... 

Jera ih razgovara, obasipa ljubavlju. Oči joj 
svijetle i od radosti, i ponosa i zadovoljstva, I glas 
joj je nježan, nema u njemu ni traga hrapavosti, 
koja ga često preuzima, kad je imala reći što Barici. 
Matija uzima na tanjir domaćega zelja, tečno pri- 
pravljena s uljem, čistim poput zlata, Jede tečno 
1 neprisiljeno, vidi se, da joj je u tuđemu svijetu 
odavna nedostajalo ovo domaće, svagdanje jelo, 
na kom je tako rekavši odrasla, Samo što je sjahala, 
odmah je pošla u vrtove i pregledala, jesu li gredice 
u redu, kako su bile, dok je ona bila doma 1 redila 
i pljela. Katica ne, Ona uzima na tanjir malo, jede 
premizgujući i skanjuje se nekako, kao da se boji, 
da se ne pristoji, što radi, Prći nos i nad starovjer- 
skim suđem, koje -je ukrašeno cvijećem i paomama, 

»Ovaki pijati već se nigdi na svitu ne vide«, 
primijeti konačno. »Mi imamo sasvim bile, samo 
je zlatan pasac oko ruba,« 

»Ah, dite moje«, klikne Jera, »mi smo siromašni, 
gdi bi mi !« 

I potajno Joj se otme uzdah. Možda se i zasra- 
mila, što djevojke mora častiti iz takvoga suđa, 

»Ne gledaj ti nikad, kakav je pijati« umiješa 
se otac, Nije glavno, kakov je, nego ča je na njemu. 
Vidi' sam ja 1 gladnu oholiju. Za večeru jedna sr- 
djela, a pijat od porculana! Lipe mi časti I« 

Katica stisne usnice i neznatno trgne glavu, 
kao na otpor. Raširila je nabore svoje žute pregače 
s velikim cvjetovima i gladi ih, Treba priznati, 
pristaje joj ta pregača, jer očiju ne može odvojiti 
od nje. Kakvi su to opet nazori starovjerski, kakve 
dosadne nauke! Zar da ih opet sluša od oca, dok 
je ovdje, pod Grabovikom, gdje ne vidiš ni ptice 
leteće! A tko bi to izdržao“ Ona bogme ne će, 
koja ide svako veče na obalu, gdje vrvi čitav grad, 
sluša glazbu, baca poglede, često značajne i izazovne, 
omamljuje se, zabavlja, ne pripušta sebi brige ni 
za danas, ni za sutra, nastoji uživati, što pruža 
čas. A ovdje, za Božjim leđima, kako je to.sve trijs- 
zno, svagdanje, otrcano i teško. Teško, kao te- 
žačka motika, kao onaj krvoznojni rad o gladovanju 
i žeđi na sunčanoj pripeci, 

Mate gleda svoje najmlađe dijete s većom njež- 
nošću, nego drugu, solidnu Matiju. Njene nazore 
nezrele, neispečene, prima s obzirnim smiješkom, 
Oštrini glasa i pogleda ni traga, kad se.k njoj obrati. 
Samo na cifranje, pregačice, uvojke oko čela gleda 
S nepovjerenjem i težačkim prijezirom. 

Po večeri ostali su svi za stolom, Barica sprema 
suđe hitro, samo da može što prije sjesti u taj krug, 
gdje je stari kolovođa. Zapalio je svoju lulu, naslo- 
nio se udobno u stolici na tri noge s naslonom na 
luk, koja mu rabi samo u svečanim zgodama, 

E, a sad pripovidajte, dicol« reče veselo, »ča 
je i kako vam je tamo.« 

»Meni je vele dobro, ćaće«, odgovara Katica, 
»Posla malo, a u godinu i po dana dobila sam dvi 
haljine, Jednu ćete vidit sutra, Prvi put sam je 

imala na Duhove. Bit će sigurno zgužvane ; tribat 
će ih izgladit šuprešom. Oko vrata. su bili mrlići, 
Meni vrlo pristaju. A ovaj križić darovala mi je 
gospoja ovoga Božića,« 

Za crnu vrvcu izvuče zlatan, a možda samo i 
pozlaćen križić, S križićem zajedno zabijeli se njeno 
mlado grlo, krasno, oblo, na kojemu probija nje- 
žno svijetlo pletivo žila. Stara Jera opazi čipke, 
kojima je košulja oko grla obrubljena. Ihnula je, 
oči joj sjaju i među tvrdim nespretnim prstima 
razvlači i pregledava nježnu tkaninu. 

»Za moja doba to se ni' nosilo«, reče s dopada- 
njem. »Lipo si obučena.« 

»Ovake imam još dvije košulje i dvi brnjice«, 
hvali se kći, pocrvenivši od radosti. »A ovo je još 
prsten«, pokazuje materi prst, okrećući ga prema 
svjetlosti, da je kamen zaigrao duginim bojama. 

»Dijamantin !« klikne mati ushićena, 

»Sta' je blizu dijamantina«, nabaci se Matija 
s posmijehom na licu, 

Dosadilo joj je već to hvalisanje sestrino, 
Nehotice osjeća se ponižena pred njom, pred ovim 
smjelim zaletom u gospodski život. 

»Pa ča !« klikne Katica, »Samo nek je lip. Je 
li, kakov je, mame “« I obrtala ga je prema svjet- 
losti, da je opet sinuo bojama pred očima mate- 
rinim, | 

»Sja se ka' onaj, ča ga nosi šor kurat, kad 
govori na blagdan misu, Lip je, milina ga je vidit.« 

»ITo su skoro sve darovi,« doda Katica pono- 
sito, bacivši glavu. »Dolazi k nama mnogo gostiju, 
pa svaki daruje, kad odlazi.« 

»A Matija, ča ti $« 

»Ja ne bacam novce za paradu« odgovera 
ona samosvijesno, šibajući na sestru, »Imam ništ? 
robe, a staklariju ne ću da višam o sebi. Novce 
mi je uloži' gospodar u banku. Dobro će nam doć.« 


"To je već pametna rič, jest, vire mi I« potvr- | 


đuje stari s oduševljenjem. »Tako sam i ja nikad, 
Štednja je prva kripost domaćice. Triba se obuć 

ne prigovaram, Bože sačuvaj! Ali staklarija, zr- 
cala, krpe: to je tašćina. Ludi će povirovat, istina 
je, ali koja ti je korist od toga # A mudri će ti se 
smijat.« ' 

Lice Katičino natmuri se, na oči joj naviru 
suze. »Ne trpi me«, grize se sama u sebi. »Vidim, 
da ne mari za me, ni malo.« 

o »I ja tako mislim I« klikne Matija živo i oči 
joj sinu nutarnjim zadovoljstvom. »Parada se lako 
otrca, izdere, a skrinja ostane na kraju prazna.« 
Zatim doda glasom tišim, nekako tajanstvenim : 
»A ča će mi parada * Ja je ne tribam. Ja već imam 
mladoga,« 

»Nego ča još i« zaprepasti se mati, »Mladoga ! 
A kako to, ćerce moja, kad mi ne znamo ništa %« 

. >Nije spomenu' ništa do juče, moguće se ska- 
njiva'« odgovara ona, a oči joj se iskre, »Ali dava! 
mi je znat onako i natuca', Tek kad sam rekla, da 
idem doma, na fijeru, to ga je ganulo. Moguće 
se i pripa', da će mi se doma namiriti druga sreća. 
Tako mi je da! rič.« 

»Ca mi ne kažeš čudi se mati, gotovo pre- 
strašena, »A tko je on — je li onako vridan €« 

»Pa čovik je onako prikladan, ništa se o njemu 
ne zna, I gospodi je drag. I radnik je vridan.« 

»Zidar, hahaha k« prasne Katica u smijeh, da 


se morala nasloniti na zid. »Zidar je, mame moja. 


Brke ima ka' vatra i pićugav je.« 

. Nije izmaklo nikome, da se u tome smijehu 
Javlja ne samo veselost i obijest, nego, možda, 
i malo zavisti. Nije to izmaklo napose ocu. 

»Zato još more bit čovik vridan i dobar,« iz- 
govori ozbiljno i ošine je okom, da joj se smijeh 
odmah smrzao na ustima, ' 

Zacrvenila se i za ovaj ukor, a jamačno još 
većma zato, što se nitko njenoj primjedbi nije na- 
smijao, ; 

. >A meni je drag l« reče Matija ponosno. »Zato 
tušta, ča je bi' zidar. Sad je palir i ima u gradu 
vrtal i kućicu,« 


"To bi već bilo ništo«, primijeti otac tihim, 
mirnim glasofn. »Ali to još ni' sve, Treba ga najpri 
poznat, Jer brza poznanstva nisu dobra, Zato 
promisli najpri dobro. Matija moja. Takva srića 
more ti se pružit i ovdi, a dom je dom, ćerce moja, 
Znamo ljude od malena, možemo pri nać, ča je u 
kome. Drugome ne daj da se miša u tvoje stvari, 
ni gospoji, jer ti ćeš s njime živit, a ne ona, ako 
pojdeš za njega.« 

Matija sagne glavu pod dojmom očevih riječi, 
Promišlja doista tu svoju sreću, E, zaludu je, lijep 
nije, ni izdaleka! Ali pogled mu je mio i oči tako 
iskrene ! Ne, nije moguće, nema u njega prijevare. 
O svakoj stvari govori tako ozbiljno, mudro; k 
njoj osjeća pravu sklonost, Svaka riječ, svaki po- 
gled, sve što radi, odaje duboku iskrenu ljubav. 
Zašto bi ga prezrela, kad bi je i tako srce zaboljelo, 
i ne bi našla više nigdje mira € I onda, — ta odra- 
sla je tu kod kuće, procvala pred njihovim očima : 
pa je li se našao jedan, koji bi pogledao na nju od 
stca, rekao joj kada riječcu, pri kojoj bi joj srce 


zakucalo “ Ne, prolazili su pored nje, ni jedan se 


nije obazreo na nju. A što nije bogat! I gospođa 
kaže da ima svoj zanat, a to vrijedi uvijek koliko 
imanje. Samo neka ne bude rasipnik, — a on je 
doista štedljiv. K tome je čovjek ozbiljan, koji 
što izgovori, to govori iz uvjerenja, a ne samo onako 
u vjetar. 

Mate sluti, u čiju korist izlaze sva promiš- 
ljanja kćerina. Objesio je glavu; proleti mu njome 
misao, da će se opet jedna grana očehnuti od po- 
rodičnoga stabla, »Ostavljaju gnizdo, jedno po je- 
dno, ostavljaju. Najposli ostat ćemo sami, kao 
smokva u polju okresanih grana.« Na srce mu se 
svali teška slutnja samoće, koja svakome pada u 
dio u posljednjem času, i kad ga okružuje vijenac 
porodice, Ta svakoga čeka na samome kraju ra- 
stanak, potpuna osamljenost, gdje sve se, i najčvršće 
veze kidaju. Svatko ima svoj put odmjeren za se, 
kojim mora protrčati, 

Ali Baricu obradova_ vijest Matijina, U kući 
će biti opet jedna manje. Cini joj se i ljepša 1 milija, 
nego je bila malo čas, Prije se morala siliti na ve- 
selost, sad je njena radost iskrena, I kad joj je 
Matija htjela pomoći kod spremanja, reče joj sr+ 
dačno +: »Ah, hvala, hvala, nemoj se trudit, i onako 
si umorna.« na 

»Pa ča«, dovrši otac, »triba se dobro promislit, 
I ja bih ga hti' pri vidite ———— ' Ni 

»Bez toga se i onako ne bi moglo«, reče. Marija, 
»I on. bi drage volje doša' ovamo da ga poznate,« 

»A poznat ga je dosta lako«, umiješa se Ka+ 
tica. »Vlasi mu gore, — vidiš ga-na puškomet,« 

»Ta čuli smo već jednom, kakve ima vlasi: 
reče otac, »Ni triba ponavljat. Osim toga upamti 
još, da je i lipota cvit, koji najlašnje vene, Ali to 
su stvari, koje ti ne utuviš drage volje u svoju 
glavu. Misto toga, kako vidim, obuzela te tašćina : 
parade, hvalisanje, zablišćivanje drugih, A i tvoji 
gospodari nisu mi dragi, jer te ne svituju. Oli je 
glava prazna i ništa ne može ulist u nju: u jednu 


rič, nemoj se uzdizat, ćerce ! I tikva pliva:na vodi 


jer je iznutra prazna, To upamti : 
Riječi su bile krke, a glas očev oštar, ukoran 
Katici naviru suze na oči 1 u grlu kao da je guši. 
Zabolje ju najvećma, što su lekciju čuli i drugi i 
možda joj se obradovali, osobito Matija. Ne bi za 
sav svijet digla oči u vis ; čini joj se, da bi propala 
u zemlju od stida. 7h 
Jeru još većma uvrijedi bezobzirnost muževa. 
Probudi se u njoj otpor, — bila bi skočila braniti 
svoje dijete, kojemu se čini takova krivica, Ali 
nije moguće protiviti se — valja prignuti šiju. 
Ali ne može se ipak uzdržati, da ne pristupi kćeri 
i ne pogladi je po glavi, po onoj vranoj kosi, iz koje 
kao da vrcaju iskre prema svjetlosti, : 
»Kad otac kara i popravlja, mati ne smi' gla- 
dit « reče Mato oštro. »Doli tu ruku !« 
Mati otrgne ruku i uzmakne skromno, pogle- 
davši sa strane plaho, da li se nije naljutio muž, 

Ali na njemu nije vidjeti ni najmanjega traga 
gnjeva. Prije gleda prijazno i milo na svoju raz- 
draženu kćercu, Ali i njoj u srce malo pomalo ulazi 
neki . osjećaj sigurnosti, i ako neprijazne, tvrde 
i oštre, Sigurnost, da je pod višom moću, koja vlađa 
zapovijeda, vodi, i to neumoljivo, ali opet štiti 
1 čuva. Uđe joj opet u dušu poslušnost toj vlasti, 
odanost i bezuvjetno povjerenje; osjeća se, kao 
za pređašnjih vremena, dok je još bila dijete. Stare 
veze opet se vežu i učvršćuju, 1 njoj je jasno, da je 
ovo njen jedini svijet. Prostrane sobe u gradu, 
u kojima vlada njena mlada gospođa, većma po- 
uzdanik nego gospodarica ; elegantno pokućstvo, 
sav taj svijet prepunjen mirisom viših čežnja i 
poleta, pao je u pozadinu, kao da ga i nema; čini 
joj se, da je to sve bila bajka, čarovan san. 


Da, tu je sve drukčije, trijezno, surovo, — ali 
ipak je tu sigurno, čvrsto tlo pod nogama. Nije 
moguće zapeti, popuznuti, jer je sve tako prosto 
i jasno i ako malo jednoliko. Ovdje vlada on, mo- 
ćan i čvrst, kao da je od kamena otesan, ogorjela 
hrapava lica, kojemu jaki nos dodaje oštrine 1 ne- 
umoljivosti. Ali zato je ipak tu tako toplo, milo, 
povjerljivo; nehotice osjeća opet, da nije sama, 
ostavljeno siroče, koje luta, nego dijete, nad kojim 
bdije brižno oko oca, i koje brani njegova jaka ruka, 


"E, dico, ajdemo spat!« reče najzad Mate 
odlažući lulu. 


Matija pozdravi svojim krotkim osmijehom 
sve zajedno i iščezne u kući. Odlanulo joj je, otkako 
je ovdje ; čini joj se, kako je otišla od kuće, da ni- 
kad nije bila tako zadovoljna, Katica za njom, 
još uvijek postiđena, ponižena težinom očeve 
osobnosti. U tome, kad je prolazila kraj njega, 
osjeti na svojoj glavi njegovu tvrdu tešku ruku, 
Druga ruka, takođe tvrda i široka, pogladi je po 
mekom licu i pritisne k snažnim prsima, Katica 
se baci na ta prsa strastveno, nešto se u njoj raz- 
driješi, padoše neke pregrade, i duša pliva u bla 

ženstvu. Suze joj skočiše na oči i ona zaplaka od 
sreće na prsima očevim, 

»Dobra ti noć, moja I« reče joj vruće, iz čega 
je razumjela, da je ona još uvijek njegova naj- 


mlađa maza, kako je uvijek bila, 


Pogleda mu u oči odano, ogrijana osjećajem 
djetinje ljubavi, i pritisne mu na lice, obraslo oš- 
trim strništem, poljubac vruć, veseo, 

I kad je pošla na počinak, osjeti i ona jasno 
i određeno, da se ovako liježe samo pod roditelj 
skim krovom ; sve je ostalo dim i obmana. 

Na trgu već prije osam sati u jutro, provrvi 
svijet. Trgovci razložili svoju robu, a svijet je 
ogleda i kupuje. Jata djece vrve sa sviralama, 
zvrkovima 1 harmonikama, Ustavljaju se samo oko 
kotarica s voćem ; ako ništa drugo, barem gledaju 
rane kruške i velike smokve i gutaju slinu. Muš- 
karci, bili oženjeni ili neoženjeni, zakitili su se bez 
iznimke, najviše karamfilom. Jedni su ga zatakli 
za uho, po starom običaju, drugi, koji su vidjeli 
komad svijeta i služili u vojništvu, utakli su ga u 
zapučak, 

Zazvoni na malu misu i odmah zatim prođe 
i kurat, naš dobri don Roko trgom. U reverendi 
je, na prstu sjaje mu se znak župnika, prsten s 
dijamantom. Svijet ga pozdravlja sa svih strana, 
tako, da ne stiže skidati svoj sjajni četverougli 
klobuk. U licu čita mu se svečano raspoloženje i 
iskrena radost, kao da ga je našla neka sreća, 

Za kuratom grne svijet k crkvi, tako, da je trg 
ostao gotovo prazan, K maloj. misi idu ponajviše 
bolji ljudi iz mjesta, tako zvana gospoda ; puk ide 
na veliku misu, No danas na ovakav blagdan go- 
spoda će ići na veliku. Zaludu je, treba se i prika- 
zati pred stranim svijetom, i ako to stoji žrtve. 
Nije doista užitak stajati gotovo dva sata u pre- 
punoj crkvi, i to ponajviše na nogama ili klečati, 
Ali kako smo spomenuli, gdjekad treba i žrtve 
Prinositi, to većma, što to ne biva nego malo puta 
u godini, ' 

Kada se mala misa odslužila, na trgu je već 
prigrijalo. Osjeni su znatno okračali, sunce je od- 
skočilo visoko nad glave. E, ljetni dan u Dalmaciji : 
a to već znači nešto! Nigdje ni oblačka, tišina 
je u prirodi potpuna, čak mrtva. Drugih dana u 
ovaj sat svatko nastoji, da se povuče u kuću, kapci 
od sunčane strane zatvaraju se. Pošten čovjek 
svlači kaput, odbacuje ovratnik i kravatu i odmara 
se u hladu. Samo što se Dunčo, pas šor Ronin, 
još igra na ugrijanoj cesti isplazivši jezik, kao da 
se ruga vrućemu suncu, a mjesni liječnik, koji, 
ako nije počeo vizite odmah u pet u jutro trči na 
magarcu negdje još na gornjem kraju mjesta, ili 
nabada po brdima. Gospođe, bile šore ili šinjorine, 
u takav dan i ne izlaze iz negližea, osim, ako čekaju 
ili misle izvršiti kakovu nuždan posjet, 

: Ali danas je drukčije! Načelnik s ašešurima 
čeka, pred općinom, na pročelju koje prigrađen 
je nizak zidić, koji služi za klupu. Ugodno se na njem 
sjedi, do jedanaeste ostaje u hladu, Tu sjede grad- 
ska gospoda u paradi, savijaju i puše cigaretu za 
cigaretom, kao za plaću, Na općinskoj kući vije se 
trobojnica, druga isto takova na Čitaonici, Zastave 
viju se i na privatnim kućama, na ponekoj i rodo- 
ljubni natpis: »Zivjela Hrvatska !« Osim toga s 
prozora i doksata vise draperije u narodnim bo- 
jama. Da, i na kusom tornju; na samom gromobranu, 
visi trobojka, Pročelje crkve zakićeno je cvijećem u 
pitarima i limenim posudama. Pred samom crkvom 
ima visoka katarka, na koju su izvukli crkveni 
stijeg sa slikom Naše Gospe, odvjetnice grada. 
Djelatnikom služi ta katarka našoj mladeži za olim- 
pijsko natjecanje, Koji su jači, uspužu na nju sve 
do vrha i odanle plaze jezik na našega čauša, koji 
sad svijesno koraca u paradnoj odori sa srebrnim 
gajtanima i sa sabljom, o kojoj visi kićanka u na- 
rodnim bojama, 

< Glavar mjesni, rondari i pred njima harambaša, 
lugari i poljari sa svojim značkama, sve je to došlo 
i pregledava pomnjivo, jesu li ulice, kako valja, 

pometene, bijelim pijeskom nasute, jesu li dvo- 
rišta očišćena, osobito ona, kuda ima proći velika 
procesija, 

Na trgu opet je sav kajmak našega društva i 
s brojnim gostima. Razgovaraju se, šeću pred 


. šatrama u oblaku prašine. Izašli su salonski kaputi 


iz skrinja, gdje su počivali, posipani praškom bu- 
hača protiv napadaja moljaca, izašli su i stari i 
novi cilindri i tvrdi šeširi, kojih inače nitko ne nosi. 
Načelnikov cilindar je sasvim nov, moderan, a od 


* ašešura ima ga jedini šor Baldo, istina, malo u po- 


habanu stanju. 

Izašla je iz svoje gizdave kuće s bijelim kap- 
cima i naša šora Andrijana, Ide poskočnim kora- 
kom, nadižući suknju, ispod koje proviruju crne 
arabeske na crvenoj izazovnoj podsuknjici, Oko 
nje vrve naše gospođice, kao pilići oko kvočke. 
Oponašaju je u svemu: u skakutavom hodu, kroju 
haljina a nada sve u prkelanju šušljavoga mletačkog 
dijalekta. Ovdje ondje stane jato pred kojom ša- 
trom, Ali najdulje pred onom, koja je krcata žen- 
skih tričarija. To su i toaletne misterije u svako- 
jakim kutijama i teglama, 1 lepeze svakojake vrsti. 
Nad svime se raskrilila golema lepeza pod svo- 
dom šatre. Na joj je gondola s duždevom palačom 
u Mlecima, a u modrini mora ispod same gondole 
slika Umberta s golemim brčinama i uza nj krasno 
lice kraljice Margarite. 

Kojoj li će odista dopast, da je znat *! Razbija 
glavicu ne jedna od tih motrilica i srce glasnije 
tuče u slatkim slutnjama. jee 

Kad se karvan dovoljno približio općinskoj 
kući, dostojanstvenici se podignu i idu čestitati 
šori Andrijani obveznim : »Za mnogo lita k« a neki 
1: ,,Per molti anni l« Iskustvo uči, da svako ovakovo 
gnijezdo, kao što je naše mjesto, mora imati svoj. 
idol, kojemu diže oltare, kojemu se klanja i kadi 


mu. Takav idol je u nas šora Andrijana, Za kakove 


zasluge i za kakova svojstva, to zna samo mili 
Bog. Ali općenito je priznata kao takva. Samo je 

šor Mene, filosof, ne pripoznaje. I sad se pretvara, 
kao da je ne vidi. i; 

»Ići ću ti baš, naduvena  paunice 1«_ mrmlja 
pod nos, ostavši sam na zidiću, »A otac joj je pro- 
dava' kapulu.« 

Treba znati, da je imao bio s njome parnicu 
radi jednoga vinograda, u koji mu je udovica na- 
pustila vodu, i koju je parnicu srećno izgubio, 

Kod trećega zvona sve nagrne jednom go- 
milom pred crkvu. Samo inteligencija još stoji na 
trgu, a dostojanstvenici protežu se pred općinom. 
Šora Andrijana i sa svojom pratnjom iščezla je 
međutim u nutrinji crkve. 

»A_ gdi je dotur “« pita načelnik. »Skoči k njemu, 
nek ide I« zapovijeda čaušu. A u duši misli: »Prži 
se i ti, kad se ja moram pržiti,« 


Doktor je međutim povirio nekoliko puta kroz , 


prozor, i sve u nadi, da će možda ugledati negdje 
pod murvom' mazgu sa šarenim pokrovcem na sa- 
maru. To je već običaj, da seljak sa sela najvoli 
dolaziti po liječnika u nedjelju, ili u kakav veliki 
blagdan. Ali danas ne vidi nigdje ništa takovo. 
Vide se samo župnikove rasedlane mazge, gdje 
se pasu i valjaju u prostranom župnikovu vrtu. 

»E pa hajdemo, kad je već tako !« misli s re- 
signacijom oprašujući svilenom maramicom svoj 
klak, u kojem je bio na vjenčanju i s kojim će ga, 
po svoj prilici, i sahraniti, 

»Čudim se, kako vas nisu istirali kamo u sela !« 
progovara mu načelnik s lukavim osmijehom. 

»Doista«, potvrđuje liječnik. »I ja sam se već 
bojao.« 

I osmijehnu se, dobro razumijući jedan dru- 
goga, ' 

»Liberi penšatorilk grdi ih u duši 
šor Mene, kojemu kao dobru psihologu, nijesu 
umakli njihovi smiješci. »Da, liberalci, ako ne čak : 
framašuni. Ne bi vas vidjeli ni na maloj a još manje 
na velikoj, da nijeste u karici« 

Opet prolazi kurat preko trga u crkvu. Već 


nije sam, nego je čitava četa bliže i dalje gospode 


braće s njime. Jedan od njih, onaj visoki, jaki do- 
šao je da misi; glas mu je jak i uopće je poznat 
kao liturg na glasu, U asistenciji bit će mu druga 
dvojica, takođe gosti. 

»Hoće li se svi najist *« šapće šor Mene šor 
Baldu. ' 

»Fijera je, dragi kume. Kad ćeš se najist, ako 
ne ćeš na fijeru !« ' 

I doista, u župnikovoj kuhinji je čio život. 
Po pripravama sudeći, bit će objed zacijelo kao na 
fijeru. Ne će faliti ni glasoviti kozlić, kojega je već 
Ovidije spominjao, — koji pečen na ražnju, doista 
je jelo dostojno župnikove trpeze. 

S tornja se javi dozvon, po kojem stariji 
svijet grne u crkvu. Dostojanstvenici krenuli su, 
kad su čuli zvonce remetino od sakristije. Obični 
svijet nije ni stao sav u klupe : neki ostadoše navlaš 
nedaleko ulaza, da bi mogli izbliza vidjeti ulaženje 
dostojanstvenika u crkvu. Još pred ulazom ih po- 
zdravljaju, da, neki, koji su slobodniji, i čestitaju 
gospodi blagdan. 

Doktor, kao najmlađi u godinama i dostojan- 
stvu, preteče drugu gospodu sve do svete vode. 
Tamo umoči prste u škropionicu i pruži ih načel- 
niku i gospodi ašešurima redom. Oni ih se dotaknu 
svojim prstima i prekrste se nemarno. Stare ženice 
gledaju skrušeno, kako se ta »vela gospoda« natječu 
1 rastapaju u uljudnostima. Stari Hihalo, inače 
prosjak, stojeći pri vratima, mrmlja u sijede brke : 

»Gospodinu je lasno svud i na sve strane. Ne triba 
ni u crkvi namočit rukavice. A kad pane u prigato- 
rij, sirotinja će ga izmolit za kukuruz. Ah, Bože 
pridragi i sveti moj Roko !« 

Matija i Katica stoje takođe pred crkvom. 
Sam ih je načelnik opazio, prolazeći kraj njih, i šane 
doktoru : 

. »Prikladne su one Bercuše, ha € Zaludu je ta- 
Jat: krv i mliko I« 

Doktor samo duhne kroz nos i gadme usta tako, 


da je izašlo iz njih, kao da je rekao : »Hm K« To je 


poznata izreka dokturova, kad mu se što neobično 
svidi :.na primjer, kad vidi na stolsB kakvu dobru 
ribu. ' 
“ Šor Zan-Dome, mladoženja, takođe se pribli- 
žio k njihovu skupu i s drugom mladom gospodom. 
Čine smotru težačkih djevojaka i Žena: običaj, 
kojega se ne može odreći ni sad, kad je već srećno 
uplovio u bračnu luku. ; 
. »Gle — Preturuše « klikne iznenada, ugodno 
zapanjen. »A otkad vi ovdi €« "3 
»Od juče« odgovara Matija. Ž 
»Ča ste se polipšale !1« primetnu s dopadnošću. 
Matija se zacrveni, najprije od radosti nad 
takvom pohvalom. U neprilici jedva je izmucala 
običnu formulu čestitanja blagdana uljšilnome go- 
spodinu., Katica je samosškupila usnice, bacila pr- 


kosno glavu i napola se odvratila. Ali i njoj oči 
gore od zadovoljstva i radosti, što su je gospoda: 


opazila, 
. Lijevo od oltara dostojanstvena klupa po> 
pra je za današnji blagdan šarenim  ćilimom. 
nju se useli načelnik s gospodom ašešurima. 
. Ovamo bliže k vratima s jedne i druge strane su 
stolice kantadurske. U ovdašnjim crkyama 
ne ćeš svuda naći orgulje, ali zato svuda čuvene 
kantadure. Njihov kapo je meštar Ive, jer ima 
glas čist i trajan, tako da nadmašuje sve ostgile gla- 
sove. Da bude čistiji, meštre Ive pri ovakvoj zgodi 
ne zaboravlja ga pokvasiti, kako valja. 
Danas su i ove klupe prepunđiik Natiskalo se 
u njih dosta i ljubitelja kantadurstva, No. meštre 
Ive, inače postolar, ali čovjek veoma ozbiljan, da 
i- oštar, ošine okom svakoga, tko počne previše 
pretjecati, ili dizati glas neumjesno. ja 
Hram je dupkoms&pun, sprijeda muškoga, 
straga ženskoga svijetašiI između klupi, gdje bi 
trebao biti prolaz, kleče skrušene ženice na tvrdom 
pločniku. Na koru je puno svijeta, i na stubama, 

koje vode na kdr, a od kora do zvona, kojih uža 
vise u crkvu. ' 

Počela s& liturgija sa sjajnom asistencijom 
pred glavnim oltarom, u kojemu je kip odvjetnice 
našega hrama u bojama i za današnju svetkovinu 
okićen svim ukrasima i dragocjenostima, sve da- 
rovima pobožnih duša, Kruna na glavi joj od suha 
zlata, kao i na glavi njena Sina, blista prekrasno 
u sunčanoj svjetlosti, koja pada na nju kroz pro- 
zor iza oltara. Na taj sjajni lik upiru se stotine 
očiju u ovaj čas s oduševljenjem i žarom, s povje- 
renjem i nadom, čekajući milost od Kraljice nebe- 
ske. 
Meštre Ive zahvati iz duboka što je god mogao, 
svojim zvučnim tenorom : »Kyrie — Kyrie eleison !« 
A njegov zlijonki glas povlači za sobom čitavu rijeku 
glasova muških i ženskil; koje čvrsto presijecaju 


soprani dječaka i djevojaka, 


GLAVA III. š 


k JOŠ FIJERA I ŠTO JE NA NJOJ BILO. ,, 


> Vrućina afrička razli se po objedu nad našim 
razveseljenim mjestom. Gotovo nigdje sjence, ni 
pod samim kućama, Svuda sunce, žarko, nemilo- 
stivo, kao da hoće popiti i posljednju kapcu vlage 
iz iznenogle isušene matere zemlje, | KE. 
Igak ne dođe nikome na um, da se pruži na sat, 
kako to zahtij€ya priroda ljudska, na tom čelopeku, 
osobito po osjkće, kakav je bio današnji. Udovi 
ti otežaju, kač olovo, kapci padaju na oči, oblijeće 
te slatki san, i ako se mučiš i napinješ svu snagu, 
da održiš oči otvorene. Gledaju ukočeno, iskolače- 
nim nekamo i obuhvaća ih magla, u kojoj se svi 
predmeti pomiješaju. Najzad ne ostaje ti nego 
da podloge i da se s Min uzdahom zavališ u 
naručaj #fatkoga drijemeža. 
Ali tko bi danas spavao! Jedva se ustalo od 


“ stola i srknuo findžan crne kave, svaki strese sa 

sebe drijemež i hajde na trg. Ovdje čitavo mjesto 
vrvi i gmiže između šatri. Darovi se kupuju i otim- 
lju bez žacanja i bez ikakva obziranja na okolicu. 
Tu nema drijemanja ni sustalosti. Sve je veselo, 
čilo i živo. 

Oko četvrtog sata zaslave zvona i učine kraj 
toj vrevi. Trg se odjednom ispraznio, kao da si ga 
pomeo ; šatre su se pozatvarale i svijet uđe u crkvu. 
Koji nijesu našli mjesta unutra, opkolili su hram 
beskrajnom gomilom. Po večernji, koja nije trajala 
dugo, počne se razvijati procesija. Svijet grne iz 
hrama, talasa se amo i tamo, dok se najzad stane 
vrstati u red. Najteže je maknuti se. Najprva su 
školska djeca pod zastavom, za njima muškarci 
u beskrajnom redu dva i dva, svaki s voštanicom 
u ruci, koja svjetluca svojom sumornom, žutom 
svjetlošću pod blještavim zracima sunca, Za njima 
koračaju mladići s gorućim voštanicama i zubljama 
u šarenim feralima; opet crkveni stijegovi viju se 
uzduhom mlohavo viseći, jer ne piri u njih ni naj- 
manji lahor na toj užarenoj tišini, Tako dođu kan- 
taduri crkveni, a pred njima meštre Ive, pjevajući 
otegnutim, jakim glasom jednolike psalme, kojih 
jeka tutnji među kućama i odmah se gubi u glu- 
hoj tišini. Za njima slijede četiri mladića u bijelim 
talarima. Na plećima nose kip Blažene Gospe, 
izvađen iz glavnog oltara. Sjedi veličanstveno na 
pozlaćenom prijestolu s nasmiješenim Djetićem na 
koljenima. Na glavi sja joj kruna od suhoga zlata, 
kao i na glavi Sina, koji je razbacio punahne ručice, 
kao ushićen, što je izašao iz mrke udubine žrtvenika 
na sjajno sunce. Haljina od brokata pada u sliko- 
vitim naborima oko kipa Gospe ; ures 1 dragi kame- 
novi, kojima je ukrašena, blistaju, prelijevaju se 
i zablještuju oči. 

Sustopice za svećenicima, kojih je čitava hrpa 
i među kojima ističe se naš Don Roko u svečanom 
pluvijalu, — za svećenicima koraca izdvojen Ilija 
Zorković u crnom odijelu, s tvrdim klobukom u 
jednoj ruci, a u drugoj nosi crnu palicu sa srebrnim 

masivnim drškom. Stupa polagano, ozbiljno, ne 
obzirući se ni desno, ni lijevo, u svijesti svojega 
ugleda i uzvišenosti nad svim ostalim ljudma. On 
je predsjednik crkvenog odbora, kurator ili upravi- 
telj crkvenih imanja, Na njemu je sav teret i odgo- 
vornost, što se radi i ne radi u polju i crkvenim 
vinogradima; kako se rukuje vinom u crkvenoj 
konobi, dok se ne proda kojemu trgovcu. Njemu 
je na glavi sve, što se nalazi u crkvi — najposlije 
pod njegovom su rukom i voštanice, kojih se eto 
tolika sila potroši u godini, On je upravitelj i same 
odvjetnice našega grada — njemu je povjeren 
sav ures, dragocjenosti, naušnice i verižice, grivne 
i-prstenje, kojime je danas obasut njen kip i koje 
inače šor Ilija Zorković drži u jakoj skrinji, okova- 
noj željezom u svojoj kući. Velika je odgovornost 
na njemu, mnogo rada i napora, ali zato je i nagrada 
sjajna. Kod svake procesije ima on ovo odlično 
mjesto, on jedan, tik za baldahinom, pred očima 
svega. svijeta, prijatelja 1 zlotvora, dobroželjnih 
i zavidnih ljudi. Kako mu se ne bi nadimala prsa 
samosviješću i ponosom, kako ne bi koracao oz- 
biljno i dostojanstveno < 

Za prešidom šor Ilijom Zorkovićem, dolazi 
načelnik, a oko njega svi ašešuri. I on stupa oz- 
biljno, ali zaludu ni izdaleka onako kao sam pr e- 
šid. Za općinskim Zzastupstvom procesija je pre- 
siječena, jer Ženskinje slijedi u redu odijeljenu od 
muških, ostavivši pet šest koraka prazna prostora. 
Vojnička pratnja s puškama na plećima udarajući 
oštro sijeno slama, sijeno slamal, stupa s obje 
strane uz kip i svećenstvo. 

Krasna je takova procesija ! A k tome zvonjava 
neprestana, nasrtljiva svih zvona: cifrasta, sitna, 
drhtava, izvođena tako da zvonar drži klatno u 
ruci i tresući rukom tuče klatnom o zvono. Svak 
je čeka, svak joj se raduje sedmice i sedmice. Učes- 
tvuje na njoj svaki domaći, tko samo može vladati 
udovima, 1 lomni starci, koji jedva nabadaju, i 
djeca, koja su se tek počela osavljati na noge, Na- 

prščad nose matere same na rukama, da ni ona ne 


fale. Među učesnicima vidiš i sve susjedne goste, 


bez iznimke. Mnogi se izdaleka potrudio ovamo 
samo za tu svrhu, da izvrši ovu procesiju u slavu 
Bogorodice, od koje je za ovaj zavjet molio i dobio 
zdravlje ili drugu koju milost za se ili.za svoje do- 
maće. Nije čudo, što se po procesiji, njenoj veličini, 
sjaju i mnoštvu učesnika prosuđuje, je li fijera 
uspjela ili je sasvim neuspjela. A to nije svejedno. 
Svaki. mještanin ponosi se time od drugih mjesta, 
kad je u njegovu mjestu fijera čuvena na daleko 
i široko, 


Procesija ide s noge na nogu preko trga i krat- 


kom ulicom izvan mjesta, gdje je na maloj ravni 
usađen križ na zidanom podnožju. Odande naokolo 
'šetalištem vraća se opet u grad, gdje uroni u tije- 
stie uličice, ograđene ili sjetnim zidovima, ili pri- 
zemnim nevelikim kućicama, Te su ulice re samo 
pometene kako treba, nego i posute bijelim pijes- 
kom. Na izglednijim kućama doksati su pretvoreni 
u gajiće -mirisnoga cvijeća, s prozora i naslona 
vise draperije ili šareni sagovi. I težačke kuće oki- 
tile su se za današnji blagdan. Niski krov nejednako 
pokrit je pitarima s rezedom i karanfilom ; 
drugdje, gdje ima djevojka na udaju, prostrla je 
na krov ili i na zidić svu svoju opremu. Školska 
djeca već su davno ušla u tijesne uličice, kad se 
skup šore Adrijane tek makao ispred crkve. Ele- 
gantne gospođice ostale su na koncu kao svagda. 
Možda su stoga, što su tako daleko od Naše Gospe, 


i pozaboravile, šta upravo traže na ovim mjestima. 


Dok su ondje oko kipa razliježe otegnuti pijev 
kantadura i nad općom gomilom šumi tiha moli- 
tva, koja se govori po zrncima krunice, u to vrijeme 


među gospođicama teče konversacija, istina, šap- 


tom, kikot i bacanje pogleda na doksat Citaonice, 
gdje stoji nekoliko gospodičiča, koji gledaju ovaj 
gizdavi mimohod. Ne treba istaći, da samo malo 
koja ima šešir; ponajvećma imadu na glavi crnu 
koprenu, od koje rogljevi padaju slikovito niz prsi. 

Od sunca se ne štite suncobranom, nego drže le- 
pezu, iza koje je tako zgodno baciti oko amo tamo 
na stranu, ili gore, na prozore. Trgovci su ostali 
kod svojih šatri, ali kad se približila k njima pro- 
cesija, bacili su se na koljena i pred kipom. biju se 
skrušeno u prsa. : 

Zvona cvrkuću i zvekeću, prah se diže u vis, 
osobito za odjelom ženskim. Mužari za mjestom 
gruvaju na salve a šor Ilija Zorkoviđć za svakim 
hicem sveže uzao na vrvci, koju nosi u ruci. Radi 
kontrole, da ne bi momčad pokrala baruta i išla 
s njime sutra na zecove i jarebice. 


LI na to sve gleda Mati Božja milostivo s visine 
svoga prijestolja, i Sin kao u čudu razbacio je pu- 
načke ručice sa smiješkom na ustima.J Sunce prži 
odanle ozgora, gotovo vrh samih glava, a ugasito- 
modri obzor pružio se kao zamišljen nad ovim 
šarenim svijetom. ' ' 

Poslije blagoslova skupile su se djevojke pred 
crkvom. Matija i Katica su među njima, crvene, 
ugrijane poslije duge šetnje na pripeci. PE: 

»A ča ga nisi dovela “« kara Lode Matiju. 
»Neka ga vidimo, kakov je... Oli si se bojala, da 
ti ga ne priotmemo $« Ar 

Katica naškubi usta i misli: »Pristalo bi —, 
baš I« Ali ipak šuti, da ne bi osramotila sestre pred 
jatom »težakinja«, 

»Nema se uvik kad, pa još ovako liti«, izgovara 
se Matija. Znate, da se sad najviše gradi.« ' 
»Hm, to je čudan niki kruh«, mrmlja Dore. 

»Samo kad je bil !« klikne druga. 

»U istinu, divnje«, javi se Ane, »hoćemo li ić 
na bal s« ' ' 

»Triba još pitat I« 

»Hajd'mo se priobuć !« vikne Lode i okrenuvši 
se k Bercušama, doda : »Doć ćete i vi, to se zna.« 

»Katica more,« odgovara Marija. »Meni se 
ne pristoji, kad njega ovdi nima,« 

»Doduše ! A tko će mu poć reć, da si bila * 
Ali nisi doma, najposli 

»Ah, svejedno, — ni nikako* u redu.« 

»Vidim ja, da je bez mladoga zlo !« klikne Ane. 
»A s mladim još gore I« 

»Pa još s takvim, koji je uvik na armadu- 
rama, ruga se Dore, »A moguće i ne zna balat !« 

»A_ gdi je bal “« pita Katica. 

»U Bobice, dušo! Oli si zaboravila, bidna l« 

Katica makne naglo plećem i odvrati se, Lice 
joj gori, kao na žeravici, Ali ne odgovara ništa. 
Nagovještaj, kako je pao, tako je ishlapio: malo 
koja ga je opazila. 

Matija 1 Katica odoše se takođe prerušiti, 
rekavši, da će odmah doći, Matija ima haljine, 
što je nosila dok nije išla u službu, Katica ima sve 
po modi. Rukave savršeno naduhnute u plećima, 
oko grla i na njedrima oblačak od tila, Modrikastome 
pršnjaku dobro pristaje glatka suknja modre boje. 
Za šakom blistaju narukvice a u ušima minđuše. 

»Lipo!« hvali stara Jera ushićena, okrećući 
je na sve strane. »I ventula — na verižici !« 
divi se mati, uzevši u ruke lepezu, koja je visjela 
o pasu. Ha 
= Barica takođe gleda djevojku i otme joj se uz- 
dah, Pali su joj možda na um časovi, kad je i ona 
polazila na ples onako puna nada, ružičastih iz- 
gleda i očekivanja. I Mati zapne oko za njegovu 
najmlađu. Kakvo je to šaroliko ptiče izletjelo oiz 
Preturova gnijezda! Čelo mu se namršti, u glavi 
mu šumi pitanje : šta će to 1 kako će biti # A naj- 
gora stvar : što većma razbija glavu, to mu je teže 
naći okvir, u koji bi mogao staviti ovu gizdavu sliku, 
Matija — ah, to je nešta drugo ! Nije tako zavodljiva,« 
to je istina ; ali zato nema u njoj ništa zagonetno. 
.. oo»Ma pogledaj, Mate, pogledaj l« kliče Jera s 
oduševljenjem mužu, »Pogledaj — ča ćeš reć na to $« 

»Ja ne razumim, Ali opet da je do mene, ja bih 
voli' onako po našu« A kad opazi, da su se na nje- 
gove riječi zapanjile i iznenadile, on klima glavom 


* nekako. 

pa se i ljuti. »Sve ti je to oblak, dim — duhneš, 
odleti. Nema smisla, ni podloge. A ovo ovdi«, uhvati 


oprezno rukav među dva prsta, »ovdi široko priko 


mire, a doli tisno da pukne; to i ni' rukav, nego: 
pri' pršut.« 

. Katica ne odgovara. Nešto joj dolazi da slegne 
plećem i odbrusi: »Neka — ča je komu stalo !« 
— ali se svladava, guši u sebi gnjev i ogorčenje. 
Ipak se ne može svladati, da joj ne sine iz oka mu- 
nja radi uvrede i da joj ne navru suze na oči, 

»Ta roba lipa je, prelipa«, nadoda Mate, »ma 
za grad i na kakovoj gospoji. Divnju, koja mora 
hodit u goru, ne diči nimalo. A tako već je, zna 
Bog i svit, da je naš dil u gori i polju, a ne u gradu,« 

Mati isprati djevojke na stazu pred dvoriš- 
tem. Tamo šapne Katici, obzirući.se, da je tko 
ne sluša: 

»A ti se ne žalosti, ćerce moja! Otac — on 
ti je taki, njega ne ćeš prominit. Samo se ti zabavi, 
piplice moja !«. 

Pogladi je po mekom licu i gleda s vrata, kako 
njene djevojčice, obje krasne i mile kao cvijet, 
hite najprije u dolinu a onda suprotnom stranom 
upravo u mjesto, 

Upravile su kući Bobičinoj. 

Već izvana čuti je: »tra-ta-ta, tra-ta-ta« 
harmonike Cujićeve, lupu po taktu i škripu dasaka 
i greda u podu, Bobičina je soba dupkom puna. 
Uza zidove stoje gledaoci, žensko i muško, glava do 
glave, a usred sobe, na prostoru, koji bi lako mogle 
pokriti dvije tri posteljne plahte, vrti se desetak 
parova. »Ne metu«, za to nema prostora, vrte se 
na mjestu, gurajući jedan drugoga. I s kakovim" 
užitkom ! Mate Mikulin drži Maru čvrsto i s odu- 
ševljenjem gledi u strop, na kojemu su velike žute 
mrlje. Sigurno prokisava, kad panu velike kiše. 
Andre Perin pak pogleda ovda onda Anu, njene 
vatrene kose i nježno bijelo lice, posuto pjegama, 
i vikne sviraču: »Zore — tvrdo! Zore — upri! 
Vesela ti majka A kad ga poškakljaju oko lica 

njeni vatreni vlasi i ona mu pogleda u oči onako ; 


odano, kako samo ona zna: tada se Andre zanese , 
i rekne: »Da sam kralj od Levanta, ja ti kažem, , 
ti bi bila kraljica !« 


Najednoč među plesače umiješa se sam stari 


Bobica, Izuo je teške opanke, u kojima mu je i onako 
nezgodno, i samo onako u crnim čarapama udari 
u pomaman ples, Udara u parove, gura ih na sve 
strane, tako da razigrani uzmiču od njega sa smije- 
hom i vikom, Covjek u godinama, otac triju oženje- 
nih sinova i dvojice neoženjenih, za čas je, kao 
da si ga polio, Ali on se ne će pokoriti, skače i viče : 
»Ovako triba, — ovako, nevolje !« vukući amo 1 
tamo debelu Katu Mamunju, tako da su joj se 
istresle sve iglice iz kinkina i kratke pletenice skaču 
joj po leđima. »Pustite me, barba Joze«, brani se 
Kate, »pustite za Boga! Ali stari Joze Bobica 
ne pušta je, nego obigrava još većma oko nje, kao 
medvjed oko peći, 

U to se pojavi na vratima stara Mande, žena 
Bobičina : 

»Nu, gledajte vraga, ča čini! Ali ideš točit € 
Oću se ja prikinut na deset stran s« 

"To je djelovalo. Izašao je iz kola, smijući se 
i tarući oznojeno lice, 

Katicu ti prizori nijesu podigli. Ovijali su je 
dapače nečim niskim, običnim i jadnim. I k tome 
ta opća radost 1 zadovoljstvo! Takve su njihove 
zabave — ovo ima biti svetačno raspoloženje, 
gdje se ima duša oporaviti, odmoriti se, gdje ima 
zaboraviti svagdanje jade i nevolje! Stala je na 
vratima blijeda, satrta, s gađenjem u duši, s gnu- 
Šanjem i strahom. U ovim krugovima da živi 
da se kreće, da dobro osjeća, da provede sav život! 
Uhvatila se grčevito za vrata, da ne bi _posrnula 
i pala niz tijesne stube u konobu., Iz sobe udarila 
joj u lice vrućina, zasićena isparivanjem ovih ugri- 
janih, razigranih ljudi. Uzduh, kao olovo, visi 
nad skupom, ne može se maknuti i izgubiti, i ako 

ko 


su prozori otvoreni širom. Matija, netom je stala 
na*wvrata, odlučila je, da ovdje ne će plesati. 


.. »Kako mogu ovako — kako samo mogu *« 
muči se Katica radi njihovih malih zahtjeva, Čini 
joj se, da prije nije tako bilo. Očito su ljudi pali, 


postali surovi, podivljali, otkad nije bila doma, 


Iz kola se ispusti u taj čas Paško Bobica, 
Kako joj je negda zakucalo srce, kad ga je 
gdje ugledala, ili ako joj je progovorio! Tako je 


čudno znao gledati na nju, lice mu se kao preobrazilo, 
oko zaiskrilo. Ne jednom i u samoj crkvi zatekla 


je njegov pogled, kako visi na njoj, pun žudnje 
i molbe, I tada se razlijevalo i u njenu biću nešto 
tako milo, slatko i srce bi joj od radosti zakucalo, 
a grudi se dizale od ponosa. A kad bi je “pod veče 
sreo samu na stazi, kojom se ide na vodu, — za- 
cijelo ju je vrebao u bliskoj šikari, — kad bi joj 
onako počeo govoriti glasom milim, ganutim, sama 
ne zna ni sad, šta je sve izgovorio: njegov glas 
napunio bi joj dušu slatkom harmonijom, rumen 
bi joj polila lice, a pred oči bi joj došla ružičasta 
magla. Jednoč joj je bio spomenuo, da bi je uzeo 
— ona nije bila sposobna ni da mu odgovori, Slu- 
šala ga je protrnuvši do kostiju, stala je pred njim 
neznatna, uništena, sa strahom u srcu. Osluškivala 
je željno njegove mile riječi, naslađivala se slatkom 
muzikom njegova glasa, a opet bi bila željela, da 
je sto milja daleko, da se može sakriti pred njim, 
umaknuti. Koljena su joj zadrhtala, u ušima joj 
je zujalo : bila bi pala na zemlju, da je ne budu bile 
uhvatile snažne njegove mišice oko pasa i držale 
je čvrsto. Od te ukočenosti probudiše je njegove 
usne, koje je osjetila na svojim ustima, baš kad je 
htjela viknuti.,. ' a ' 

.. Posegao je bio snažno u njen život, isprevrtao 
sve u duši stubokom. Napunio je neslućenim mislima, 
uzbunio u srcu nove, nepoznate osjećaje. Njegova 


. mila slika pratila ju je na svim putovima, s njome 


je: lijegala i ustajala, Muzika. njegova glasa zvonila 
joj je neprestano u ušima, omamljivala, opajala 

ju je. Na ustima je osjećala slast njegova prvog 
poljupca. Bila je njegova, isključivo njegova, svim 
srcem, svom dušom, njegova, koji je ispunio dušu 
i srce tako, da za drugoga tamo nije ostalo mjesta. 

A kad je morala otići u službu, bilo joj je ne- 
izmjerno teško, kao da će joj se srce istrgnuti iz 
prsiju i s korijenom, Činilo joj se, da je ovdje pod 
Grabovikom zapalo njeno sunce i da je nikad više 
ne će ogrijati. Bilo joj je, kao da su se zatvorila 
vrata njena raja, a ona da je gurnuta u pustinju, 
među trnje i drače. Ali i na tome teškome putu 
osta joj barem zraka utjehe. Sišao je bio i on u Dol- 
čine, kad je imala ući u lađu : obećao joj je, da će 
na nju neprestano misliti, da je ne će zaboraviti. 
Neka se samo strpi, dok ovrši službu. Godina nije 
bogzna što, proći će kao ništa : onda će je on pove- 
sti u svoju kuću, Gledali su jedno drugo, kad je već 
bila u lađi, a on na obali, pogledom, dubokim, 
beskrajnim, u kojem se izražavalo sve, što srce ćuti 
A kad je lađa imala zamaknuti za rat Svetoga 
Justa, mahali su još uvijek maramom jedno drugo- 
me, dok su joj niz lica padale teške suze... 


Ali zaludu je tajati, na svijetu ništa nema 
stalnosti, Došla je u grad, nov život, bučan i veseo ; 
novi dojmovi, jaki i žestoki; novi interesi, viši 
i častohlepniji ; nove žudnje, nepoznate prije toga, 
nezasitne; laskanje gradskih fićfirića, koje tako 
godi ušima neiskusnim : to je sve bilo uzrok, da je 
slika Paškova poblijedila i dosta se brzo pokrila 
prahom zaborava. Tek kad je opet stupila pod Gra- 
bovik, kad je vidjela bijeli krov očinske kuće, ovijaše 
je stare uspomene, kao kad nam dođe na um davni 
san. 

Ali jutros i uspomene su iščezle, i san je pobje- 
gao i ostalo je gorko razočaranje, tuga u srcu. Kad 
je stajala pred crkvom, vidjela ga je, u neustroje- 
nim opancima, odijelu zlo skrojenu, u slamnom 
šeširu bez fasone, samo onako s prevezanom modrom 
vrvcom. »Pa je li to oni Paško £! morala se pitati 
sama i ništa se u srcu ne javlja, ništa se ne miče, 

ništa mu se ne odziva, Dakle san, ništa drugo nego 
san! Zbilja, trijezna, gola, okrutna, bez poleta 1 


ljepote, bez utjehe. A kad je on gledao na nju, 


najprije slatko zanesen, a poslije ispitljivo, kao da 


je kori: »Oli se ne sićaš $« — ona mu odgovori 


«pogledom, koji je izmicao, u neprilici i teškoći... 


I za čas već je preuzeše slike druge, ljepše, bliže 


njenoj duši, — slike, kojima se napojila duša i srce 
u gradu... 


Iopet dakle stoji on pred njom. Ali ne s pogle- 


dom. ispitljivim, punim očekivanja i. nježnosti. 
Veseo je, razigran, te crven u licu, omamljen užit- 
kom. plesa. Dolazi pred nju odvažno, s izazovnim 
okom pase se na njenom licu, pun neprilike i zlo- 


volje. Kad ju je htio povući u ples, ona se otme: 
»Ja ne idem, ne mogu, — teško mi je.« 
.»Kontesa !« vikne Paško i na čelu mu nabrekne 

žila. »Nijesu ti po volji naše zabave — je li£ Mi 


“težaci, tebi smo prosti ! Golotinja, fukara, je li tako *« 


Problijedila je, što je tako mahom pogodio 
njenu misao. Gleda je srdito i, pristupivši k njoj, 
govori prigušenim glasom, koji dršće od gnjeva: 

»Naše su vam zabave proste — je di tako, ši- 
njorina € Vidim ja dobro, ča misli nacifrana pau- 
nica! Pomalo, pomalo, — doskakat ćeš « 

I gledajući je oštro, pakosno kima glavom. 

Katici je, kao da ju je išibao koprivom po licu. 
U oči joj navru suze radi uvreda, u duši joj je bolno, 
mučno, a opet joj se ovdje sve gadi, sve je vrijeđa. 
1 iz .njegovih usta zadahne je jaki miris vina 1 češ- 
njaka. Bilo joj je teško ; čini joj se, da mu lice sijeva 
ne od srdžbe, nego od vina. , 

»Pa, hodi ti, Matijal« odluči se najednoč, 
mahnuvši rukom na Katicu s prijezirom, 

»Ne — ja ne mogu, Paško. Oprosti !« moli ga 
ona usilno, nastojeći mu se oteti iz ruke. »Ja sam 
došla samo povirit, Balat ne mogu.« 

»Pa hod', Matija !« zove je iza Paška Lode. 
»Barem jedan bal! On je kriv. Zašto ni' doša! €« 

»Ne, ne mogu nikako !« stoji Marija na svoine. 

»Pa dobro. Kako hoće. Maze!« vikne Paško 
i odvrati se od njih. »Niste tribale ni dolazit, Mi 
ćemo i bez vas.« A. 

I već drži Lodu i vrti se s njome u onome 
klupku, +4 

Sestre sad već gledaju kako bi se što prije iz- 
gubile i to, ako bi bilo moguće, neopažene, U onome 
inctežu nitko ih više i ne gleda, sve je obuzela 
strast, opojenost plesa. Niza stube sišle su u konobu, 
gdje je priređen bufet ove zabave. Bobičine nevje- 
ste ožimlju. limunove u maštio vode, da bude 
za plesačice pri ruci svježa limunada, kad se svrši 
ples i ožedne, U drugom je maštilu vino. Muškarci. 
i žene napajaju se iz vrčeva i drvenih bukara, kao 
da je voda. Istina, kršteno je kako treba; ta šta. 
bi i bilo, da se pije neraslavljeno u ovoj žezij/i to: 
odmah na vrčeve! U dvoru vrti se na žeravici 
čitav škopac na drvenom ražnju, Pečenje plesačima, 
kad ogladne. Oko vatre postajkuju i metu se djecaj. 
među njima čitavo jato Bobičine. Cika i dreka 
vlada i među ovom mlađarijom, koja kao da ne će 
dočekati dok se počne sjeći škopac, poke 
Odahnule su s olakšicom, kad su se našle na. 
trgu. ' e 

»Bolje je bilo ne.ić — moglo nas je minut OVO,“ 
govori Matija, : Ig 
. Katica i ne odgovara, kao da je polomljena, 
izmorena, izmučena. Kada se malo smirila, skoči 
joj na lice crven gnjeva i ogorčenja. 

»Ja ondi balat — u onakovoj štali!« misli 
sama u sebi, »Volim ne čut ni o čemu, nikad bala 
ne vidit.« ' 

I doista, šta da rade € Svijet se zavukao na ple- 
sove i igru, na trgu malo je koga vidjeti. Pada 
mrak, najljepše, najzgodnije doba proći se, poraz- 
govoriti se u hladu: ali gdje, kad nema nigdje ni- 
koga € Ne ostaje im nego vratiti se pod Grabovik 
i ići s kokošima spavati. Lijep svršetak proštenja t 

Katica bi bila zaplakala od jada i Žalosti. 

> Časom su još postojale na trgu; ogledaju se, 
ne će li se pružiti negdje nešto, na čemu bi se moglo 
oko ustaviti. I gle, dopiru do njih poskočni zvuci 
glazbe svetoipolitske. Večernji lahor nosi čak ih 
ovamo k njima, Nehote krenule su se na onu stranu, 
otkuda dopiru, dok su došle pred kuću šore Dore. 
Prozori na put otvoreni su takođe širom, u njima 
promiču letimice glave parova, nošene zvucima 


glazbe. Neveliko dvorište puno je svijeta; dječaci 


veru se po stubama i zidiću, samo da dođu na 
teracu. ' NA 
»Matija, hod'mo unutra !« 

»Kako ne !« prepade se Matija. 

A ča ne bi * Pa samo da zavirimo, Barem $ 
vrata. A onda doma; barem ne ćemo morat reć, 
da nismo vidile baš ništa. A zašto smo i došle doma, ' 
ako već ne ćemo vidit.ni ove zabave <« 

»Ali ovo je gospodska.« 

»Pa ča onda € Pogledat je slobodno. Pa i go- 
spoda dohodu na naše zabave. Samo časom : ba- 
rem neka vidimo, tko je tamo.« 

Matija je podlegla napokon. Sažali joj se se- 
stra, — teško joj je odbiti i ovu neznatnu molbu. 


Osjeća dobro, da je Katica do temelja potresena 


prizorima u Bobice. Neka se barem osvijesti, neka 
izbriše neugodne dojmove. A onda i nju mami 
pogledati malo gospodsku zabavu. Ovdje je druk- 
čije, sve u paradi, frizure gospođa dotjerane, lica 
nasmiješena, barem koliko se da vidjeti letimice 
kroz prozor. 

Ali stube i teraca pune su svijeta. Tko će se 
probijati između svakojakoga svijeta, i to sada, 
u sumračju € Ljudi su pripiti, nije im se vrijedno 
ni približiti, osobito ako si djevojka. Stoje pod stu- 
bama, stoje, — ne znaju, šta bi. i 

Katica bi udarila u plač, Nema druge, nego ići 
ipak pod onaj Grabovik i ići spavati s kokošima. 
Ali tko će zaspati u ovakav dan s uzbunjenim 
osjećajima, s nezadovoljenom čežnjom 

Matija već htjede zvati sestru kući, neka se 
najzad odreče taštih hirova, neka ide na počinak. 
Ali boji joj se i natuknuti: vidi, da je u Katici 
sve u napetosti. Struna će lako pući i razbjesnit 
će se oluja. Poznaje dobro sestrinu ćud, dobru 
inače, ali razdražljivu i žestoku, 

U tome kraj njih promakne lik čovjeka u crnu, 
Sa stuba obazre se u brzini po hrpi, koja se nati- 
skala u dvorište, — ali lik se najednoč okrene, skoči 
dolje na dvor 1 ide pravo k sestrama, ogledajući 
ih izbliza. 

»A_Bercuše !« vikne zvučnim glasom i kao da 
je iz njega zvonila radost, što su one to. »Odmah 
sam slutio, da ćete biti vi.« 

»Šor Niko !« javi se Katica i odmah se zbuni. 

Poznala je šor Niku Dubčića, mladoga po- 
sjednika, kojega zemlje i njen otac obrađuje ; smela 
se, jer je i prije mise gledao na nju nekako pažljivo, 
kad je činio smotru težačkih djevojaka. Onaj čudni 
pogled pade joj i sada na um. 

»Hodite unutra, — ne bojte se ; ja ću vas pro- 
vesti.« 

Uhvati Katicu za ruku bez okolišenja i već je 
vuče za sobom, uza stube. Svijet se razmakao pred 
njim spremno: gdje je bilo prije kao zboj, tuda 
prolazi on i za njim obje sestre sasvim udobno. 
Katici je kao u snu. Osjeća samo, kako je njegova 
ruka, kojom je drži, topla i jaka. 

Za čas oblije ju jasna svjetlost, zapaljenih 
lustara i svijeća. Morala je zažeti oči od udarca 
svjetlosti, privikla na sumrak vani. Ne vidi ništa 
oko sebe ovako zabliještena, samo što određeno 
ćuti, da se k njoj okreće mnogo očiju radoznalih 
i zaprepaštenih. Ali skoro se razabere, oči su pri- 
vikle svjetlosti, može se ogledati. Sva gospoda 
našega mjesta tu su! Na vratima stoji čauš i tjera 
nepozvane i nasrtljive. Oko zidova sjede gospođe 
i gospođice — da, tako je, i gospođice gdjekoje 
sjede. Druge šeću sa svojim plesačima ili kime 

već po dvorani; druge pak i bez kavalira šeću u 
živu razgovoru. Sad 
a Sjedite ovdje l« nuka ih Dubčić, pokazujući 
razno mjesto. ' 4 
4 A odia nešto još omamljena, sjedne. Matija 
jedva se usudila maknuti se sa svoga mjesta od 
vrata. ; . 

Dubčić se udalji i već se pridružio nekome 
skupu djevojaka, koje su čavrljale. Ali ipak po- 
gleda kadikad i onamo, gdje su dvije sestre, Katica 
ga slijedi svojim zahvalnim pogledom : jedinoga 
u svemu tome društvu, koji joj je sklon, koji možda 
osjeća i prijazan k njoj. Boke 

Pa što zato, ako nema ovdje drugoga zaštit- 
nika osim njega * Dok je pod njegovim očima, 
ničega se ne boji. On ima dosta snage, da je očuva 
i obrani. Ta on se kreće tu, kao nekakav vladar 
među podanicima : kao da sve ima njega slušati, 
I doista, kamo se okrene njegovo vedro, izrazito 
lice, svuda susreće neko udivljenje ili poniznost. 
Srca djevojaka očito lete mu u susret u čežnji, 
očekivanju. Ali on postupa sa svima jednako, jed- 
nako povjerljivo, ne odlikujući ni jedne. Glava 
mu sjedi ponosito na jakim plećima, ali oči se 
smiješe prijazno i nekako iskreno, s 

"To ipak ne ide« kaže šora Andrijana svojoj 
susjedi, šora Keki, »nikako ne ide, da ovdi ima pri- 
stup svako. Ako je ima' biti ples težački, ne bismo 
bile dovele svoje.« 

»Ah, zaludu je govorit, povera šora l« klima 
šora Keka pobožno glavom. »Znate, kakav je Niko. 
Bez izbora. Sve mu je dobro.« i Ka 

»Dakako! Ali zašto poziva bolje familije € 
Ako ga to tako zanima, neka priredi bal svojim 
prijateljicama. Mislim, bilo bi ih dosta i za dva bala,« 

»Ah, povera šora! Ča ćemo € Današnji svit 
ide svakako !« uzdahne šora Keka. - R 

»Vama je lasno govoriti uzrujava se šora 
Andrijana. »Ali odgovornost! Doć ni ove ni one, 
bez gardedame, — ča će nam reć svit # Taj čovik 

zbilja nima ni takta ni promišljenosti. A i otkuda 
bi, u krugovima, gdi se on kreće! Najfiniji bi čo- 
vik posta' prost, A ča će bit još, ako ih nitko povede 
u bal !« 


»Ah, ča ne ćeš doživit na me svitu, ča ne 


ćeš doživit!« bugari jadna šora Keka uprijevši 
oči u strop, ' 

Katica se dosta brzo umirila. Već joj ne udara 
krv u sljepočicama, niti joj pred očima skaču iskre. 
Razgleda dvoranom sasvim bez predrasuda, ogleda, 
promišlja i kritizuje. Nema konačno ovdje ništa 
nečuveno ni neprirodno. Dvorana je doduše ukra- 
šena sjajno zelenilom, vijencima i draperijama. 
Bilo je potrebno i pokriti neke pukotine po zido- 
vima i mrlje, gdje je pootpadao lijep. Tu su i ogle- 
dala, svako druge fasone, koja podaju dvorani 
prijazno i veselo lice : ona su kao njene oči, u kojima 


odsijeva Živi pokret. Tu su i poprsja Šenoe i Pre- | 


radovića, da i velika slika Starčevića: ali zato 
sve joj je dobro poznato u dvorani, 

Ima dosta djevojaka, koje su iz prvih kuća, 
kojima su matere šore ; ali zato ovdje je i Franka 
i Antica i Jelka, kojih oci imadu samo naslov »me- 
štre«, tu je kovač, tu je postolar, radi njihove pri- 
sutnosti nitko se ne čudi, niti se vrijeđa. Zašto 
bi ona gora bila od njih, ili niža “ Preturi ne će se 
prepasti tako šale nikoga u mjestu, Zato možda, 
što su težaci € Ta od težaka tako rekavši živi sav 
svijet. Da nije vrijednih težaka i tako zvana go- 
spoda brzo bi izgubila svoju gospodštiju. Ohrabri 
se. Zan-Dome stane iznenada pred nju i gleda je 
s dopadanjem. 

»A_ Preturuše! Vrlo lijepo! A ti, Marija, ča 
se skrivaš £« 

U istinu, grihota bi bila da se sakriješ«, javi 
se doktor, koji se takođe dogegao k Zan-Domi, 
popravljajući naočari, ' i 

:. Zan-Dome pogleda na doktora, namigne, a 
doktor izrazi svoj omiljeli glas: »Hm < 

»E, zabavljajte se, dico, zabavljajte !« hrabri 
ih Zan-Dome i hvata doktora za ruku, a: 

»Gizdave curice « klima doktor glavom. »Lipa, 
Zan-Dome, a $« ' 

"To je stvar općenito poznata« potvrđuje 
Zan-Dome. Šet ča ni' slobodno ustaviti se kod 
 >Nije slobodno! A tko brani £« javi se doktor. 

»Pogledajte šoru Andrijanu ! Pozelenila je ka" 
trava. Zavist, ča li je, jad je zna". Ni Zan-Dome 
ne smi' se usuditi više, nego je učini večeras, Sutra 
ujutro šora Ćareta već će znat potanko, ča joj je 
muž učini' na balu« , 

»Dakle ljubomor — hm, nezgodno i donekle 
glupo«, progovori doktor, sam sa sobom, zadovoljan, 
što je sknadio takav govor. »Moja te bolesti nema, 
hvala Bogu !« 

»Ja vam zavidim.« , ree 

»Nemojte davat uzroka«, primijeti doktor, po- 
makavši naočari, »hm, za ljubomor.«. 

I pogleda Zan-Domu izrazito, da, čak vrago- 
ljasto. : 

»Čovik je lomni sud, Dobrih odluka ima čudo : 
ali ča ćeš — napast je velika, ,.« že, 

““ Doktor sažme plećima, ne shvaćajući takove 
slabosti. Zato njegova gospođa Rita nije pristu- 
pačna ljubomoru. Možda bi joj bilo i smiješno, 
da se koja druga odvaži i pokušati, da je baci iz 
sedla, Ona je odviše uzvišena nad sve ljepote i nad 
mjesne spletke. I da njoj tko sutra tuži, da joj se 
muž zabavljao s težakinjama, odgovorila bi jedno- 
stavno : »Takvo je njegovo zvanje.« On će komando- 
vati i četvorkom. Nije se zaludu obukao u frak 
i nosi pod pazuhom stisnuti klak. Čovjek od glave 
do pete, kako treba biti. ' 

»Četvorka l« vikne šor Dinko, poručnik u pri- 
čuvi, onaj isti, što je komandirao našu četu kod 
procesije, 

.»Opet !« namršti lijepo lišce gospođica Kar- 
mela, koja danas slavi svoj imendan, držeći se. uz 

bok našega šor Dinka. »Ča je to dosadno, Bože 
moj! Da je bar znadu !« 


. »Kad se mora, zlato moje !« izgovara se šor 
Dinko, njen zaručnik onako malo. Barem se sada 
tako govorka, dok se šor Dinko ne počne i od nje 
odmicati. »Imamo toliko umirovljenih, koji ne ba- 
laju nego četvorku. A divojaka — pogledaj, ko- 
liko ih struže peršin.« : 

. »Prirodno da side, kad je navrlo svakakvoga 
svita.« I zlobno baci oko na onu stranu, gdje 
sjede Preturuše. »Najpri meštarske, — hajd, nek 
im bude, Ali evo već i težačke I« 

»To je donekle istina, dušo, ma...« 

. >Ma, ma x klikne nervozno. »Ovako do godine 
bit će mi naša Cvita vis-a-vis. I ona je sluškinja. 

* Onda već ne znam, koja će se naobražena usuditi 
ovamo...« 

»Neugodno — to se zna: ma vidiš, ča je.« 

Više se ne usuđuje ni on dometnuti, jer ih je 
uveo u dvoranu Niko Dubčić, 1 sada stoji kod njih. 

x'“ »A ča — nikoj gospodi već je sve dopušteno !« 
oogorčava se gospođica Karmela. »Kad imaju svoj 
ukus, to je njihova stvar ; ali drugoga neka ne mije- 
šaju med služavke !« 
.  oZasvira predigra za četvorku. Niko Dubčić 
izvede Katicu i stane s njom u red. Nitko, ni sam 
šor Dinko nije imao ništa protiv toga. Vis-a-vis 
bio mu je sam doktor. 

Dame su zanijemile od prepasti. Ne znadu, 
kome bi se većma čudile: Njihovoj bezobzirnosti, 
s kojom se vrzu oko Katice, kao da je ravna našim 
gospođicama, ili mlitavosti ostalih mladih ljudi, 
koji se ne usuđuju ni riječi dobaciti, Šora Andrijana 
u posljednji čas odbije Zan-Domi četvorku : »Opro- 
stite, ali s težakinjama ja balati ne ću k« Zan-Dome 
se pokloni uljudno i izvede gospođicu Franku. ko- 
Joj prisutnost težakinja nije smetala plesati. 

»A ča vi mislite, šora Keka moja *« pita šora 
Andrijana svoju susjedu. ' 

Nastojala je, da se nasmiješi, ali usta joj se 
grčevito stegnu, a usnice dršću od jeda radi takove 
nečuvene uvrede. 

»Ah — zaludu govorit, povera šora lk vrti 
šora Keka glavom, uzdigavši oči pobožno k nebu, 
»Ka' da nima dosta naše dice... Ali tako su naučeni, 
jer s njima su slobodniji. Pa neka, šora moja, bolje 
je, kad takvi gospodičići stoje od naših daleko. 
Nama, materama, manje je straha.« 

"To imate pravo, u tom pogledu. Ali zašto ne 
gre k Bobici tražit svoju zabavu # Zašto takov 
odvratni izgled prid očima naših ćeri *« umuje šora 
Andrijana. »A. najposli, i težačkih je šćeta. Kake 
su, da su, ma je šćeta bacat ih u propast i grih. 
Mogle bi se pošteno udat za svoju priliku, a ovako. . .« 

Nego. A otac im je čestit čovik«, potvrdi šora 
Keka, kimajući glavom. 

Šora Andrijana ušuti, kao da prati ples. Ali 


"drugo njoj kopa po glavi, a ne kadrila, »Da, čovik 


čestit, vridan. Teško će znat, gdi su mu ćeri...« I 
osmijehne se, kad je vidjela na vratima navorano, 
žućkasto lice stare Dandule. Ustala je i otišla u 
prostranu sobu, koja je blizu vrata. Danas služi - 
damama za rušnicu. Pošto sve pleše, u pobočnoj 
nema nikoga. ' 

Domahne Danduli, koja odmah uđe. 

»Znaš ti, moja, hodi pod Grabovik Preturu. 
Ali ne da te ja šaljem, nego ka' da greš sama od 
svoje volje,« 

»Razumim, 
mim.«. 

»Ne razumiš ti ništa, — slušaj k« vikne na nju 
šora Andrijana, a Dandula samo potvrđuje glavom, 
trepćući živo sivim očima. »Hod' i natukni, gdi mu 
bala ćer, Mate je čovik čestit, on zna, ča mu je 
činit. Ali o meni ni riči I« ; 

»Bože moj — oli ne razumim! Oli ne znate, 
slatka gospodarice, da sam ja za vas i u oganj i 
u vodu, kad god zapovidite. Ne bojte se, ja ću jur 
uredit,« : 


slatka moja gospodarice, razu- 

»A sutra donesi lončić, daću ti malo ulja. 
Pri' fijere nisi došla ; ne znam zašto *« kori je blago- 
darna gospođa. 

»Oprostite, slatka gospodarice! Bila sam u 
Dolčinama. Kuzmi sam stavila pijavice, ni' bilo 
kad. Sve su pocrkale, do jedne! A rigale su crnu 
krv — ka' katran.« : 

»Ne spominji mi, molim te. Na krv ja ni pogle- 
dat, ni kad se brav zakolje ; a kamo li na crnu krv, 
kao...« zgrozi se gospođa. 

»Ka' katran, slatka gospodarice moja, Srića, 
što sam mu ih stavila, bila bi mu ona gusta krv 
pala na srce, Ah, da ste vidili, kako su se nadojile ! 
Ka' sise! Ma bile su i pijavice, kao žalci, odmah 
su se uhvatile.« 

Gospođa se strese od gnušanja, ' 

. »Molim te, ne spominji! Pijavice — uj ! Samo 
ti hod', moja, 1 sutra donesi onaj lončić,« 

»Grem, slatka gospodarice moja, grem. Ne bojte 
se ! Gdi je Dandula, tamo je sve u redu, vidićete, 
klima samosvijesno glavom. »Ja za vas i u oganj 
iu vodu — neka znate. I ne bojte se l« i 


: Dandula odšepa k vratima, a šora Andrijana 
ode na svoje mjesto sa zadovoljstvom u srcu i s 
ponosom ha licu, 

Matija se samo zagledala, šta joj radi sestra, 
Kako se vlada, s kakvom se sigurnošću, pouzdanjem 
kreće ! : I" 

Kad ju je Dubčić pozvao na ples, .i Katica 
se prepala, 

»Molim vas, ostavite me ; ja toga bala ne umim.« 

»A koja ga umije *« nasmija se Niko. »Za drugo 
se i ne bala, nego da bude smetnja. Što će činit 
druge, činit ćeš i ti. Sama ćeš se začudit, kako će 
ti ić,« ' ' 

I Matija ju je odgovarala. Katica ju je, kako 
se činilo, slušala, slušala, dok joj mahom dođe 
nešto na um. Baci ponosno glavu, i već je obisnula 
mišici Dubčićevoj. Stupala je uza nj tako prirodno, 
kao da je od malena bivala na takvim zabavama. 

I sada u tom klupku parova, u onom metežu, drži 
se neusiljeno, tako da ničim ne pada gledaocu u 
oči, ni na čemu ne bi mogao ustaviti pažnju, doli 
na njenoj svježoj, zdravoj ljepoti. : 

= »Ja bih umrla od strahal« čudi se Matija, »Ja 
bih propala u zemlju od neprilike, a ona ka' šinjo- 
rina l« I s nekim poštovanjem mora gledati na se- 
stru, koja ju je natkrilila visoko, visoko, 

> Kako je lijepa puna dražesti i privlačivosti ! 
Oči su joj se užgale čistim ognjem užitka. Vidi se, 


da je srećna, i u svojoj sreći da je zaboravila za či- 


tav svijet. Četvorka se svršila općom »konfuzijom«, 
kao obično, tako da je za njom udarila poskočna 
polka, koja je štvar nekako izgladila. Umirovljenici 
odvedoše svoje plesačice k stolicama, ostavivši 
mejdan razigranoj mladeži. Katica lebdi kao perce ; 
njena lijepa glava, oči pune ognja i oduševljenja, 
privlače svačiju pažnju. Sam respicijent ustavi se 
na pogled njene osobite pojave i, pristupivši k šori 


. Andrijani, pita : 


"Tko je to ona crnkuša, što pleše s Dubčićem f« 
> »Jedna težakinja. Sluškinja. Vi je 1 onako 
me poznajete. Ne služi ovdi« Ea 
*.»Hm, hm, vrti respicijent velikom, ostriženom 
do gola glavom, da mu ćela sijeva poput ogledala. 
»Ljepše ženske glave još ne vidjeh, vjere mil« I 
raskoračivši se na kratkim nožicama, popravlja 
prsluk na okruglom trbuhu. »Šta su druge prema 
njoj # Vjere mi, — ižmikani limun lc 
- »Hvala lipo < pokloni mu se duboko šora An- 
drijana i sve u njoj podršće, od ijeda, razumije se. 
Ona se još uvijek računa među najljepše. | 
o. »To se razumije, djevojke — o gospođama 
ne govorim. Djevojke, što su u kolu < opravdava 
se respicijent, koji je opazio, da je nadrljao, | 
. sTo se razumi«, odgovara šora Andrijana, 
»prisutni uvik čine iznimku !« Pogleda mu pri tom 
zlobno u oči i pomisli: »Stari zupar ostane uvik 
zupar.« Respicijent bio je islužio čitavu kapitula- 
ciju kao stražmeštar. »A vlaški pokrovac ostane . 

uvik samo pokrovac !« Jer respicijent se bješe do- 


ista rodio u Zagorju i kao takoga držali su ga za 
Vlaha. 


Respicijent u neprilici staje s jedne noge na. 
. drugu i umuje: »Vrag me je naputio da diram 


tu prokletu vješticu! Noktima će me raskinuti, 


Ali tako ti je, kad piješ od jutra do večera teška. 


vina i prošeke ! Jezik trči dvije milje pred razumom, 
Ah, šta, neka je vrag nosi! Hajdemo mi, Lovre, 
.na pivo, To je piće : bar te ne će uzrujati.« I na krat- 
kim nogama izgubi se iz dvorane, 


U jasnoj pruzi svjetlosti, na samim vratima. 
javi se za čas izrazito lice Matino, Sasvim je zado- 
voljno kao uvijek, samo što su obrve malo stegnute, 
Oči mu nemirno traže parove, koji plešu. Za čas. 
ustave se ža Katici i Dubčiću. Iz očiju kao da je 
sjekla munja. Šori Andrijani to ne umakne i osmije- 
hne se zadovoljno. Ali pomalo se izravnaše obrve 
i oko Matino, pored svega napora, ne može ne odati 
ugodnosti, divljenja. I ako se brani, razoružava 
ga misao, koja ga neprestano oblijeće, poput dosadne 
volje : »Zaludu je, priznaj, pristaje im, pristaje. 
Najlipši par, od svih najlipši« I ponos mu diže 
jake grudi, kad mu zalaska misao: »Pogledaj samo, 
uživaj, kakvu si odgoji' «Ali i ponos i ugodnost 
ne potraju nego časak, Oko mu uhvati u kćerinu 
licu svu onu poplavu sreće. Njene oči, otvorene 
širom, uronile su u slatke snove, Pasu se na slikama 
novoga, ma i samo dočaranoga svijeta, Duša.mu 
osvoji tjeskobu, teška briga, i u budućnosti svojega 
djeteta vidi sasvim druge slike, nego procvale 
njive : briga mu zalije dušu i odnese očinski ponos 
i dopadnost, 

Kad se polka svršila, Katici pogled padne 
k vratima i zapne na očevu licu, zamišljenu. Nje- 
žno tkivo sanja, koje joj je oprelo dušu i misli, 
rastrga se. Skočila je opet pred nju ozbiljnost, 
gola, naga, kruta. Zaplakala bi, kriknula od bola, 
jer nema izgleda, nema nade: valja se vratiti iz 
carstva cvijeća i snova u pustinju ozbiljnosti, obra- 

slu. dračom 1 trnjem., S visine, kamo se uznijela, 
sići u nizine i umiješati se u hrpu ljudi malih i nis- 
kih, 

Ne kinji se više, što će reći otac, njoj je to sve- 
jedno, »Neka govori ča hoće, meni je svejedno le 
Najzad, šta joj može još uzeti, kad nema ničega, 
kad je bijedna, istjerana iz raja € A njegove riječi € 
Prešumjet će. preko nje, izmučene, izbijene. Sama 
se: poklonila hladno, s odvratnošću u srcu, svome 
plesaču, koji ne razumijući gleda za njom, šta joj 
se tako iznenada dogodilo, Uzdignute glave išla 
je k sestri. 

»Sad već hod'mo. Otac čeka«, reče joj glasom 
suhim, 

Vidiš ja nisam htila,« kori je Matija. »Ča će 
nam reć, — karat će nas.« 

Katica se osmijehne s prijezirom. Hvatajući 
rubac sa stolice, odgovara : 

»Ča će reć! Ništa ne će reć, — ne boj se. Ma 
ako. se tako bojiš, svali svu krivicu na me. Ja ne 
marim.« 

=. Marija gleda na nju u čudu. Njena smjelost, 
odlučnost umiruje ju. Osjeća opet nehote pretež- 
nost sestrinu. Opet joj je jasno, da je zaostala za 
njom, daleko, daleko, 

I tako odu obje sestre, iznenada su došle, izne- 
nada su otišle. Šora Andrijana slavi slavlje, ali ne 
može izbrisati dojma, koji su ovdje ostavile. Ples 
teče svojim prirođenim koritom, ali ne krasi ga više 
sjajna pojava crnooke djeve, koja je pala u nj po- 
Put meteora i opet odletjela, 

Niko Dubčić gleda k vratima, kao da je tamo 
nestalo njegovo sunce. Prvi put u životu pade 
mu .na dušu sjeta i pokri svojim tamnim krilom 
vedro obzorje, koje mu se još malo prije, puno 
cvijeća smiješkalo. Ne, život nije tako prost, široko _ 
prostrano polje — ne život ne baca pred noge samo 
Cvijeće, da se bere, gazi — Život je kraj zagonetan, 
Pun jama, propasti i tjesnaca, Ima u njemu i'kala, 
da ; kala dosta i tresetišta, nad kojima se vije jato 

vrana ; i vrhova, oko kojih se Svijaju oblaci i u kojima. 


zna sinuti munja i zatutnjiti... Gleda oko sebe 
iznenađen, ljuske su mu pale S očiju i jasno vidi, 
prvi put u životu, da ovaj svijet nije bio stvoteti 
samo radi njega, da mu ispuni svaku voljicu, svaki 
hir; naprotiv, da je on samo malo zrnce, trun, koji 
se u njemu mete jE Preuja, dok ne svrši izmjeteni 
put, 

Kad su izašli iz dvora, Katica popostarie, 


čekajući oca i sestru. I ako je topla noć, u kojoj. 


trepere milijuni zvijezda s tamnoga neba, ušniće 
joj dršću, koža joj se ježi od zime. 


»Sad jur nek viče, grdi !« misli Katica s odvrat+ 


nošću, »Nek 1 bije, ako mu je drago.« Čini joj , se 


doista, da bi joj odlanulo neizmjerno, kad bi je 'tii> 


kao, Tjelesni bol zaglušio bi barem na čas bol drugi, 
koji stoji duboko 1 para dušu, 
Ali otac, kad ih je dostigao, ne progovori 


riječi. Tiho koraca tamnom ulicom i, tako se čini, 


ni gnjeva nije vidjeti u njega. 


Došle su na trg, koji je večeras sjajno rasvijet- 


ljen. Ne samo što su gradske svjetiljke u poslu, 


nego i iz šatara još se svijetli. Još uvijek stoje ljudi 
pred njima i izbiraju, kupuju, a drugi šeću u većim. - 


ili manjim skupovima. Noć je tiha, topla, nebo: 


se osulo zvijezdama, hladovima, koja godi, i misli. | 


uzdignute malo prije proživljenim blagdanom : to 
sve: mami svijet, i ako je kasni sat, na trg. Pred op— 
ćinski dom razmjestio je kavanar stolove i stolice. 
Za najduljim stolom sjede naši dostojanstvenici. 
Ovamo trknu kad i kad u skupovima i mlada gos- 
poda. s plesa, »da se nadišu malo uzduha« i pri tome 
da se okrijepe čašom piva, Stariji su već ovdje sa- 
svim zapeli 1 pustili korijenje. Tu je i doktor, kojemu 
naočari na mahove sinu od lampe, kao kakve va- 
trene kugle, Tu je i naš respicijent, gost načelnikov, 
koji se još jutros doprtljao 1 1z Dolčina. Tu su gotovo: 
svi ašešuri, ponajviše s prebačenim kaputima i 
raskopčanim prslukom, kao ljudi, koji uživaju 
večernju hladovinu iza dana puna žege i Karan 

Sit sve na ovomu svitu.« ' : , 


Kavanar takođe goloruk, raznosi sarajevsko pivo 
u bocama, i to upravo s leda, — događaj, koji se 
dešava samo o fijeri, Led treba dovući s visokoga 
vrha Biokova, gdje se nađe i ljeti u dubokim uvala- 
ma. Pivo se pije više samo od junaštva, — nitko 
ne nalazi u njemu osobita užitka, osim možda 
respicijent i doktor; prije im se čini kao odvar 
bunike, ohlađen na ledu. 

Mate prođe kraj stola dostojanstvenika., Gle- 
dao je promaknuti neopažen, ali oni od stola ipak 
ga smotriše. 

»O, Mate, ča tako hitaš s« 
»Hod', čoviče, napij se !« 

Odlikovanje doista, nemalo, kad načelnik po- 
nudi težaka iz svoje čaše! Ali Mate je privikao 
takvim uljudnostima, Njega cijeni svatko, kao 
vrsna težaka, u čijim rukama zemlja poskoči od- 
mah u cijeni, jer zna, kako treba raditi s njome. 
I laskaju mu se vlašnici, da primi od njih zemlje 
pod svoju motiku, i drugim ga težacima stavljaju 
za izgled, Ali oni slegnu plećima i samo odgovore : 
»A, ča — lako je Mati Ali nikad ne razjasne, 
zašto mu je tako lako. 

»Hvala vam na ljubavi« ustručava se Mate, 
Njemu se sasvim druge stvari roje po glavi, nego 
da se časti, pa bilo i od glave općine, Nije mu sad 
ni s kim da razgovara, a najmanje s gospodom, 
gdje treba tako paziti svaku riječ. »Vidite, idem 
doma«, 

»Ah, ča, doma | Nesmisa' l« vikne na nj načel- 
nik, danas dobro raspoložen, voljan da stječe po- 
pularnost. »Sjed', čoviče, napij se. Jedamput: je 
fijera u godini,« 

»A_ to su njegove, one dvije I« klikne respicijent, 
živo se okrenuvši na svojoj stolici. »Radi one jedne 
malo se ne posvadih sa šorom Andrijanom. I ne 
žalim, vjere mi! Nijedna joj nije prilika,« 

»Ah, moj gospodaru«, odgovara Mate, i pri 
tolikoj hvali dosta klonulo, »ča ćemo * Triba podno- 


vikne načelnik, 

»Pa imati ovake kćeri ne može biti nikakva 
nesreća«, uvrijedi se respicijent. 

. »A tko zna, ča je, moj gospodaru : srića ili ne- 
srića * To je u Božjoj ruci« 

»Eto ti! Govori kao pop. Radije se napij, čo- 
vječe! To će ti otjerati skrupule. Ovako nešta još 
nijesi pio. Ja ti jamčim.« ' 

Mate se napije i grozno stegne lice, 


»Ha % gleda ga respicijent u očekivanju, »Šta 


veliš na to € Sviđa li ti se £« ' 
= »Hm, — nema pića nad ono, koje Bog daje. 
Ljudska ruka ne će ga nadmašit.« 


»Gle, opet! Zbori kao Solomun « ruga se. re- 


spicijent. A ne znaš li ti, sokole moj, da ni u čemu 
nema toliko ljudske vještine kao u vinu * Ta oni 
ga najposlije i krste, istina Bog, bez popa.« I oprijevši 
glavu o dlan, pogleda mu živo u oči, »Brate, ja znam, 
da si ga i ti krstio; ako ne vino, a ono mast, Ta, 
hajde! Samo se nemojmo vrijeđati odmah! Svi 
smo ljudi grešni, a težakova duša more nositi 
priličnu uprtnjaču takih grijeha.« 

=. :»0, molim K« vikne načelnik, Šale respicijentove 
nijesu godile ni njemu : šibale su ina nj, jer najzad 
i on ima konobu. »To su predsude ljudi neiskusnih, 
Valjan posjednik bdije ljubomorno nad dobrim 
imenom svoje konobe. To je njegova dužnost, 
Upravo kao što valjan čovjek bdije nad poštenjem 
svoje. žene.« 


Respicijent se uzvrpoljio nestrpljivo na svojoj 


stolici. Osjeća i sam, da je zagazio daleko i uvrije- 
dio Matu, Barem mu je opazio to na licu, da mu 
se njegove riječi ne sviđaju. Htio bi popraviti, 
izgladiti neugodan dojam, kad li doktor dovikne : 
»Često nemamo vode, tako da se nemamo u 
čem umiti. I to još malo da izlijemo u mast !« 
»To je dobro k« nasmija se respicijent. »Za to 
sam i zaboravio, vidite.« ; 
Neugodna upadica  primjedbom  doktorovom 
bila je na šaljiv način svršena. Ali Mati je ovdje 

nekako mučno, jedva čeka, da se može udaljiti, 
Za to malo po tome i ustane, 

»E, dobra vam noć, gospodo «' pozdravlja ih 
dotakavši se svoje crven-kape. »Dobra vam za- 
bava !« ' ' 

I uputi se polagano za djevojkama, koje će već 
biti možda odavna kod kuće. e. 

Kad su sestre dohitale pod Grabovik, Jeru 
su našle još na nogama. Čekala ih -je, Katici je na 
hladnom noćnom uzduhu ishlapio iz glave, barem 
većim dijelom, očaj i bol. Pretegla je mladost, 
koja se rado vine preko razmišljanja; ovlada je 
nada, izgledi i ružičasti snovi. Obradova je, što 
je mati sama, i kako je bila oživljena, razigrana, 
ispripovijeda joj brzajući, što je sve večeras doži- 
vjela. Jera je složila ruke u krilo i gladi laktove, 
kao obično, kad je izvanredno zadovoljna. Kad je 
čula, da joj je kći plesala s Dubčićem, klikne us- 
hićena : ; MP Aaaa 

»Šor Niko, naš šor Niko! Tko bi se nada'l« 
I klima glavom u kojoj se zacijelo rađaju nove .mi- 
sli, snuju se dalekosežni planovi. »Velika kuća, 
kćerce moja, treba je stimat i. nositi joj poštenje. 
I tko se može s njime stavit, tko s« Aš 

Katici su sinule oči; Jerin zanos još joj većma ot- 
vori oči, kakva ju je susrela večeras sreća. Iako samo 
na čas, — ali nema više sumnje, ona je bila prva 
u dvorani ; ona je prikovala opću pažnju k sebi i, 
možda, privukla k sebi i pažnju njega, koji je prvi, 
najljepši od svih... 

Zagledala se u tamnu noć, i u glavi se 'ras- 
predaju dalje: ružičaste sanje, bajne predodžbe. 

U. tome uđe otac u dvor, i na njegovu ozbilj- 
nome licu sjedi briga, zamišljenost. Ružičasti obla- 
Čići poisprekidaše se i surova zbiljnost opet je uhvati 
za srce, okrutno, bez obzira, Ne, njoj nije suđeno, 
dosegnuti, za čim duša uzdiše. Istjerana je, izlu- 
Čena, pustinja, trnje i drače je čekaju. Kako se 
srce žilavo brani, kako mu je teško predati se vla- 

sti slučaja, moći okolnosti! Pali su joj na um pri- 
zori iz Bobičine kuće, Tamo bi je htio spraviti otac, 
samo da bude opskrbljena — kakogod ! On ima svoje 
račune, svoje planove, — što je za to, ako će ona 
tamo venuti, dok ne uvene € - 

Pogledala je na nj okom, koje se iskrilo, kao 
da ga izaziva. »Neka grdi, nek bije, — ako hoće, 
neka, — neka I« pripravlja se ona. Što joj može 
još učiniti € Šta joj može još uzeti # Neka samo 
bjesni, neka je zgazi, kao crva... 

«A otac mora da sluti, što se po prilici događa 
u duši njegove najmlađe. Ne gnjev, — žalost, tuga 
osvoji ga, A nada sve briga, — teška briga : što će 
biti to, kako će biti “ Čini mu se, da je ovo početak 
novoga života, neki obrat ili prevrat. Ali kamo će 
to dovesti, — a osobito : kako će se to svršiti € 

Ne, — nije moguće ljutiti se, Osjeća potrebu 
približiti se opet ovoj duši, koja se kloni od njega, 
i gle, kako se vidi, sprema se da mu se otuđi sasvim, 
Pristupio je k njoj i privukao je k sebi; kao 
za starih dobrih vremena. Osjeća pod rukom, kako 
se trza, — htjela bi se jamačno osloboditi, pobjeći 
u samoću i u suzama olakšati svome srcu, No on je 

održi čvrsto rukom i drugom je miluje po glavi, 

»Nu; — ča to ti, ćerce moja s« progovori naj- 
zad glasom mekim, »Ča uzmičeš, zašto se uklanjaš 
od mene € Oli možda nisi više moja s« 

Njegove očinske riječi, njihov šrdačni zvuk, 
u kojemu dršće sućut, nađoše put k njemu srcu. 
Predala se, priklonila lice na njegovo rame i zapla- 
kala tako ljuto, tako bolno! Kako te suze gode, 
kakova je u njima utjeha, — kakav .balsam! Jera 
gleda, razrogačivši oči, — šta je ovo opet *“ Malo 
prije vesela, čila, — a gle, sad opet plač. Ta što ima 
s njome taj stari * Zar je naumio, da kinji do smrti 
njenu dragu, milu..: Eh, ona je mati, i ona ima riječ, 
Šta je odviše, odviše je! I njena popustljivost ima 


granice, ' : 
., Htjela je pristupiti kćeri, — ali Mate stavi 
prst na usta, pogleda je preko glave Katičine iz- 

razito i ra joj vrata u kuću, Ali ne ide spavati, 
— ne. Čekat će, hoće da bude spremna: i ako 
što opazi, najmanju stvar, ne, ne da joj više dir- 
niut ni vlas na glavi. Dosta je bilo predike i kara- 
nja, dosta više, nego je pravo, — još će se razbo- 
ljeti jadno dijete, posjeći će je tuga. 

Mate drži Katicu i čeka, dok se isplače. Neka 
se isplače, neka joj odlane, neka se umiri, uzrujana 
misao. I kad se umirila, počne je on tihim, srdačnim 
glasom razgovarati : koliko se on u nju uzda, kakva 
mu je ona dika i ponos, kakvo mu je ona blago, 
kakve ima on dužnosti, kako je ima voditi i na pravi 
put okretati. Govorio joj je dugo i mnogo, sam 
ne zna, koliko 1 što — sve, sve, što mu je kazala 
roditeljska zabrinutost i ljubav. I njemu je više 
puta glas uzdrhtao od ganuća, A Katica sluša 
suzna lica prislonjena uz njegovo pleće, upija onaj 
slatki glas, u kojemu podrhtava roditeljska ljubav. 
Ne progoniti, nego opomenuti, to mu je bila nakana. 
Ne kvariti dobru volju, nevinu zabavu, — nego 
zapriječiti, da njegove kćeri svijet ne iznosi na glas. 
Ne gaziti težnju na bolje, više, nego iščupati iz ko- 
rijena oholost, želju za gizdom. Ne osuditi na vje- 
čni mrak, na lutanje po pustinji i drači, — ne, nego 
spriječiti, da ne izađe iz svoje putanje i ne postane 
lutalica bez krova, bez utočišta... 

Tako je govorio na dugo i široko svojoj kćeri, 
tihano, gotovo na uho, Ona se zaslušala, ne odgovara; 
samo se gdjekada trgne od uzdaha, koji joj se, 
nakon pređašnjega plača i rascvijeljenosti, jedan 
po jedan otkidaju sa srca, Sluša njegove slatke 
riječi, mir i pokoj širi joj se u duši, Ali i tiha žalost 
grize tamo na dnu srca, gdje je najtajniji njegov 


"pregib, — bol tih i nezatomljen: jer otac hoće, 


da ona ostane na svom putu, da s njega ne izmiče. 
Drugom riječju to znači ipak samo ono, što ju je 
kinjilo : odricanje, niskost, isključenje iz viših sfera, 
izgon u pustinju svagdašnjosti... 

— Ne, — ona se ne može na to pregnuti, 
Nema snage, nema ni volje, U njoj će tinjati uvijek 

varnica, koja čezne za nečim ljepšim, višim, nego 
što se da naći u kući Bobičinoj. 

“Ali ako i nijesu raspršene bojazni i brige, ipak 
se uselio mir u dušu i zadovoljstvo. U ovom krat- 
kom času poznala je očinje srce, oporavila se pri 
čistom žaru njegove ljubavi. A nada sve, uvjerila 
se, da to nije tiranija, pred kojom treba sagnuti 
šiju i prinositi žrtve, nego nježna očinska ljubav. 

Nije se nadala doista, da će ovako umirena 
otići od oca, ' S 

Mate opet ćuti, da nije postigao sve. Ostali 
su u srcu njegove kćeri bedeni, kojih nije osvojio, 
niti će ih više osvojiti. Ali postigao je glavnu stvar : 
privezao je tješnje k sebi svoju najmlađu 1, možda 
zapriječio prenagljenu odluku, Riječju : privezao 
ju je k sebi novim svezama, — spriječio potpuno 
otuđenje, : 

»A to je dosta za sadi« umuje Mate. »Učini' 
sam svoju dužnost, a ostalo neka Bog upravi KI 
vodi.« Tomi tja a 

. S tom sviješću i on je radosnije otišao na po- 
činak, Sa srca mu se svalio velik teret, ' 

. Međutim Matija s materom čekala je u kući, 
šta će se dogoditi između oca i Katice, Matija je. 
trnula, da će planuti oluja, — da će čuti očev stra- 
šni glas, raspaljen srdžbom. Čekala je zaludu. 
Naprotiv, kad je sestra ušla k njoj u .komoricu, 
bila je sva zadovoljna, da gotovo vesela. Čak, 
kako. je bila raznježena, pristupi k njoj i pritisne 
joj na lice vrući poljubac, Godine već ju nije vidjela 
tako umiljatu, B ' 

»Morala je dobro proć« prosudi razborita 
Matija. »Tko bi se bi' nada' ! Hm, — digod se isplati 
malo i uzjogunit se, ako hoćeš, da te u kući drže 
za ništo.« 

GLAVA IV. 


PROLJEĆE U PASJE DANE. 


Drugi dan razmetnuli su šatre; skrinje, ko- 
ševe i uprtnjače, oteglili su opet u Dolčine, ukrcali 
u lađe i otplovili svaki na svoju stranu, 

Pred veče naše je mjesto opet imalo svoje 
obično, sjetno lice, ' 

I gosti su se držali poslovice : riba i gost treći 
dan zaudaraju. Mnogo ranije od trgovaca, nekoji 
još u noći otišli su po mjesečini i hladovini u svoja 
sela, Istina, za pripeke svuda je dobro, ali doma 
je najbolje; ne moraš biti barem nacifran, kako 
bi morao biti, da ostaneš u tuđoj kući, 

Matija i Katica imaju još taj dan prosto: 
sutra na veče moraju opet biti u gradu, Zato sutra 
u jutro valja im ići u Konjicu, kad dođe lađa. Mate 
i Ivan odmah prije dana otišli su u goru spremati 
drva za zimu 1 za pečenje rakije. Zene su ostale 
same doma, 

.»Odmorite se, piplice moje«, govori im mati. 
»Nimajte brige i trke, barem dok ste doma, Oli ho- 
dite kamo, da vam vrime projde, A ti, siroto moja«, 
obrati se Katici, koja je nekako zamišljena, »ti 
se nemoj žalostiti, ča ti je izgovori". Izgovori se 
svašta, šćeta bi bilo uzimat svaku malenkost k 
srcu. Muški su čudni, — i ja moram ne jedan put: 
kroz jedno uho unutra a kroz drugo van... I činit 
odmah takva čudesa, ča smo težaci | Kao da je: već 
težak najstražnji stvor na svitu. A gdikad ima 
više u skrinji, nego gdikoji tanki gospodin. A me- 
štar, obrtnik, — ča je on * Ako nima posla, gotov 
siromah : sve ča stavlja u usta, mora platit,« 

Katica zabaci prkosno glavu i oko joj se zaiskri, 
Kao da ona ne zna bolje od matere ! Kao da ne zna, - 
da se Preturuša ne će prepasti tako lako ni jedne u 
mjestu, Bože moj |! Dvije tri su gospodskoga roda, 
to priznaje i ona, — a ostale € 

»A ča je svitska slava, kćerce moja $« umuje 
stara Jera, radosno, što se nema tko brecati na nju 
i podmetati joj noge. »Na polju trava, Puhne vje- 
trić i raznese je_i oganj je spali. Tako i slava raste 
i opet pada. I moja baba bila je Dundićka, pa se 
udala za težaka. Sve se čudilo, ča čini, — 'ni' luda, 
divojka iz onakve familije, pa za težaka! A ona 
ništa, jer ju je vuklo srce, Te stvari upravlja volja 
Božja i raspolaže. Mi se zaludu upinjemo, jer ne 
znamo, ča će bit od nas za uru, a kamo li da bi 
mogli odlučivat, ča će bit do godišća ili do deset 
godišća. A tko zna, ča je Bog odredi', ča će bit s 
nama <« 

Već je samo falilo, da doda: tko zna, ne ćeš 
li i ti, pile moje, bit još gospoja, i tko zna, možda 
u našem mistu € Ali nije dodala, nego samo s po- 
nosom gleda na svoju kćer, uživa u njenu ponosi- 
tom držanju, koje bi od nje mogla učiti bilo koja 
gospođica iz mjesta, 

»A prid Bogom svi smo jednaki, i niski i visoki«, 
okonča svoje razmatranje. »Mi možemo činit raz- 
like, možemo se povišivat, ma Bog može sve po- 
jednačit, Prah smo i u prah ćemo se pritvorit, kaže 
i Sveto Pismo.« 


Jeri godi ovo mudrovanje, jer tjera vodu na 
njen mlin. Katica ga upija u dušu i u srce, kao isu- 
šena zemlja rosu nebesku, Pod njom se opet opora- 
vilo cvijeće nada, lijepih snova, na koje je Mate 
dahnuo mraznim svojim nazorima, »Da, — zašto 
ne bi, — događa se svašta«, šapće Katici neki glas. 
"Tko se rodio za puzanje po zemlji, neka puže. 
Ja hoću poletjeti, gdje je sunce, gdje su široka 
polja i gajevi.« 

Po objedu otputi se sama samcata u Dolčine. 


»Obić ću rodicu Anticu«, izgovara se materi, 
»barem će mi se izvedrit u glavi.« 

»Idi, ćerce moja, idi, i zabavi se dobro,« 

»Lipe mi zabave baci Katica prkosno glavu, 

Ide dolje samo onako, sama ne zna, šta je onamo 
vuče, Zna samo to, da joj je nemoguće biti na jed- 
nome mjestu, da treba kretnje, razonode, zaboravi, 

Sunce pripiče, bode u oči, — uzduh treperi 
nad sivim iznemoglim od žege poljem, nad masli- 
nama, koje su sagnule neveselo svoje sive. grane. 
Tjeskobno joj je, tužno nekako ; osjeća se kao iz- 
gubljena u ovoj pustoši, gdje ne vidiš ni ptičice 
leteće, Samo cvrčci gude svoju vječnu pjesmu, 
neumorno i ustrajno, prihvaćajući je jedan od dru- 
goga. Zato, kad je uzašla na humak, odahne olak- 
šano, Pred njom se otvara pogled na more, kojega 
se modra pučina namreškala pod svježim popodnev- 
nim meštralom. Susjedni otok s desne zeleni se kao 
smaragd, a gdjegdje između zelenila proviruju 
bijele točke, ovdje osamljene, ondje opet u većim 
ili manjim hrpama : bijele kuće i sela naših susjeda 
otočana, Nasuprot strši odlučno u modri uzduh 
primorska planina. Njeni beskrajni sivi bokovi 
peku se na suncu, koje se odbija od stijena i kukova 
kao uvrijeđena, što ne može na njima izmamiti 
ni iskru Života. Gotovo pod nogama razložile su 
se Dolčine na strmu brežuljku u slikovitom luku : 
kuća nad kućom, kao na polici, svaka s malim dvo- 
rištem, koje je ograđeno zidovima. U dvorovima i 
vrtovima zelene se gajevi bajama i smokava, Sa 
strane morske naše su Dolčine mnogo izglednije : 
ne vidi se odanle, kao s ove strane, u malu dvori- 
šta i gotovo u same kuće ; strši krov nad krovom, 
kao da hoće jedan drugi nadvisiti. 


Kad je sišla u selo Katica, nađe ga uronjeno 
u popodnevni san. Na bijelim kućama i na kući- 
cama prozori su pritvoreni, kapci zatvoreni. U luci 
ljulja se neko tucet domaćih trabakula i barki, 
kao da se ni njima ne će van, kao da žele odahnuti 
u sigurnoj luci, Obala i dugi most, sazidan od so- 
lidnih stijena, pusti su. Samo tamo od ratca Sv. 
Roka javlja se vrisak i cika djece, koja se kupaju 
1 sada, ili se valjaju po vrućem sitnom pijesku 
na obali, Trabakuli pokriti su plahtama i ispod 

tih šatara javlja se odasvud hrkanje umornih mor- 
nara i gospodara. 

. Prolazi obalom svojim hitrim, trzavim kora- 
kom, zažimljući oči pod bijelom maramom, koju 
je povezala oko glave. Na drugom kraju obale kuća 
je Mike Rogača, Antičina muža. I ondje su zatvo- 
reni kapci, kao na svim kućama ovdje na obali. 
Gotovo žali, što je pošla ovamo. Najzad šta će tu 
naći € Gospodin Miko sasvim joj je gotovo tuđ, 
a Antica, ona ima dosta brige druge. Skanjuje se 
i ući u kuću, gdje zna, da je ne će dočekati radosno. 
Ali opet vratiti se, ne će ni za što, takođe ne bi se 
pristojalo. Antica bi saznala, da je tu bila i nije 
unišla u kuću, — bio bi gotov skandal i zabava 
zlobnim susjedima. 

Iz misli trže je nešta, što se miče morskom pu- 
činom pravo k njoj. Žuta barka s crnim natpisom 
.na provi: »Leptir«, na katarci pleska:i vije se bijelo 
trouglo jedro, pod kojim čamac leti kao pravi lep- 
tir po morskom zrcalu, Na krmi sjedi čovjek u bije- 
lom 'odijelu, pod širokim slamnatim šeširom, ispod 
kojega se iskre vatrene crne oči, gledajući u nju. 
Bila bi viknula od čuda, da joj nije zapeo duh. 
Ovako je stala i ona časom, gleda barku i čovjeka 
na krmilu u čudu i ne razumijući, ne znajući rastu- 
mačiti sebi, gdje je zapravo, šta se to s.njom događa, 
I na lice oživljeno hodom, skoči joj rumen, koja 
grije, peče. Čini joj se, da je ovo upravo san, koji 
joj je obuzeo sjetila, uzburkana od pripeke, 


»Katice, zdravo l« javi joj se čovjek iz barke.- 


»Šta ti tu činiš, za Boga <« ' 
»Po poslu, šor Niko. Idem k Antici.« 


»Aha — rodica, ili šta ti je gospoja Antica«, 
klikne on. »A uveče po hladu opet kući, to se razu- 
mije.« 


»Hm, — ne znam sama«, odgovara ona iu oku 
koje se iskri od radosti, pokaza se ispitljiv izraz, 
»Ča hoće f« pita sama sebe i odmah joj se razli 
radost, ushit licem, Vidi se, da ona sluti veoma 
dobro, što upravo hoće taj gospodin iz barke. Može 


74 


U 


to vidjeti i slijep tko mu pogleda u lice, razigrano 

i smješljivo, tko vidi njegov pogled, koji je za- 

boravio na njoj. > i E oni , 

>A ča. vi tu činite, šor Niko € I iza bala, ča ne 

spite “« čudi se ona, kodna Gao“ 
»Ja # Ja nisam bala', kad si ti otišla. Jedam- 

put ćeš doznat zašto: ako budeš baš htjela. samo 

sa mnom govoriti,« doda tiše i pogleda je, da se za- 

rumenila i pognula oči. »A znaš li, čime sam raz- 

bijao glavu, baš kad sam te opazio #« ze 

'* Ona skrene plećima u neprilici. »A ča ja mogu 

znat $« 
»Kako bih se mogao s tobom sastat. Imađem 

ti nešto reć: nešto — pa vidit ćeš,« 

.. »Meni f«, začudi se. »A ča to“ Mogli biste i 

sad, da hoćete.« ' ' 

. < »Nemoguće, Katice, — to se ne da tako na brzu 

tuku, Ali znaš šta“ — Ja ću te čekat, gori više 

sela, kad se budeš vraćala.« ' 

..»Tko. zna, ne ću li se i ja zabavit u Dolčinama«, 
smiješi se ona, ali grudi joj se burno dižu u slatkoj 
slutnji. Nešto joj neprestance šapće, da će se dogo- 
diti nešto osobito nečuveno. ' 

»To ne ćeš učiniti, ne. Ako bi bilo to tako, 
ja bih čekao ovdi i do sutra jutra. Sastat se mo- 
ramo sigurno prije. nego odeš u grad. To zapamti.« 

Ona bi htjela nešto reći, ali joj glas zapne u 
grlu, Naglim korakom uputi se k Rogačevoj kući, 


Niko Dubčić napne jedro, tako da se nadulo od me- 


štrala, obrne krmilo i barka u lijepom luku klizi 
pred Rogačevu kuću, Katica i barka gotovo u jedan 
čas dođu pred kuću ; Niko Dubčić vikne još jednoč : 
»Dakle do viđenja, — ali sigurno !« 1 gleda za njom, 
kako hita po stubama na sular, Prije nego je met- 
nula ruku na kvaku, pogleda dolje i vidi ga, kako 
gleda za njom. Osmijehne se, i u tom osmijehu 


x . ž 45 ..« 
* tičestvovalo je sve njeno biće, uzbuđeno osobitim 


čuvstvima, . od kojih srce kuca, kao nikad dosele. 
Nešto neizrecivo milo, slatko razlijeva joj se bićem, 

da joj se glava vrti. Ušla je u kuću, sama ne zna, 
kako. 

Lice joj gori plamenom, oči sjaju, srce nemirno 
udara. Sreća, što Antica nije opazila ništa. I ona 
se odmarala na postelji, Kad su udarila kućna vrata, 
skočila je usplahirena, tare oči i čeka, kakav je to 
gost u ovo doba. l 

I Katica se obzire u neprilici. prostranom .so- 
bom, kamo je ušla. Bračna postelja, ogromnih 
razmjera, gdje je i gospođa Antica prije ležala, 
puna je pileži. Ispod posteljne plahte, — jer ljeti 
jedva je moguće i plahtu podnijeti na sebi, — 
vire rudaste glave dječurlije, koju je obrvao san 
i žega. Lica su im crvena, oznojena. U kolijevci 
leži najmlađe, pokrito tilovom koprenom radi muha. 
Inače u sobi je dosta nereda, — kao ti gdje je mnogo 
djece. ' 

Antica se raspripovijedala razdramivši se. Čim 
ju je poispitala, šta je i kako je doma, uđe odmah 
u predmet, koji je neiscrpiv : o djeci naime. Tako 
mati novajlija misli, što ispunja njoj dušu, da to 
mora svakega zanimati. U nekoliko časova već je 
Katica doznala, koliko zubi ima mali Zorzeto, 
u kojem je mjesecu ushodao mali Nikoleto, kad 
će početi odbijati Anelu., 

Kakva je to bila uzbuna u Dolčinama, kad 
se Antica, siromašno djevojče, udavala za gospo- 
dina Miku Rogača! Ni on još nije bio bogataš 
tada, ali predviđao je svatko, da takav čovjek 
mora obogatjeti. Za nekolike godine pomogao se 
i osnovao cvatuću trgovinu, sam se neumorno 
skićući po Dalmaciji. I doista, danas je on vlasnik 
kuće, vinograda, opsežne trgovine, ima k tome tri 
trabakula, i kako se priča, 1 lijep kapital. Kako su 
zavidjele Antici gospođice u Dolčinama i okolnim 
gradićima! Katica, kad ju je pohodila prvom. iza 
udaje, nije se mogla nagledati poliranoga pokuć- 
stva, naručena pravo iz Trsta: velikoga šifonera, 
umivala sa zrcalom, ručnika s natpisom : »Dobro 
jutro« i postelje velikih razmjera. Nije se mogla 

prečuditi satu,na kojemu su kovači udarali sate. Uopće 

iz svega ju je gledalo nešto novo, uzvišeno i svaki 
\ put, kad je što poželjela, željela je, da je nađe sreća, 
\kao rodicu. 

PA danas < Čini joj se ovo ovdje dosta svagda- 
nje ; vrijeme je otpuhalo čar novine s ovoga gnije- 
zda, I nered u sobi tišti ju. Odlahne joj, kad ju je 
rodica uvela u »sobu od pohoda« to jest u salon, 
Ali i tu je vidjeti, da su djeca imala pristup. Stolice 
su u jednom kutu, a naslonjač na točkovima u sa- 
moj sredini salona, Zavjesi su dignuti na Prozor, 
da ih djeca ne poderu. »Ne, ne bih htila ja ovako«, 
misli u sebi, »ne; kako samo može Antica, bidna 1 
Kako se zakopala l« »Blagostanje, bogatstvo ne mami 
je, ta evo, ne vidimo se nigdje ni traga, ni u sobi 
Antice, ni u njenoj kući, »A ča ti je bogatstvo, kad 
se nigdi ne vidi“ Eto, ni' se imala bidna kad ni 
počešljat !« 

Za sebe ona sebi predstavlja drugu sudbinu, 
drugu budućnost, Tamo mora biti sve vedro, sjajno, 
blistavo. Ni na čemu se smije biti boje svagdanjo- 
sti, prostote, Pristupila je k prozoru i gleda režom 
kroz kapke u luku, »Leptir« još se uznosi na pučini, 
nagnut malo od meštrala na stranu, U njemu sjedi 
na krmilu Niko Dubčić sagnute glave. Vidi se, 
da o nečemu promišlja. O čemu misli € Što su zna- 
čile njegove riječi, njegovi čudni pogledi € Šta joj 
ima reći tako važno, da bi htio radi toga čekati 
i ako će do sutra u jutro € Iz stiješnjene grudi otme 
joj se težak uzdah i sve biće kao da joj je okovala 
u negve teška briga... 

A kad je odstupila od prozora i vidi pred sobom 
Anticu, kako na brže grabi haljine sa stola i kana- 
peta, kako razmješta stolice i naslonjače : čini joj 
se ovdje sve tuđe, zagonetno, tako, da se pita sama A 
»Ča ja tu baš tražim £...« I osoba, sve biće rodice 
danas joj je tuđe, čudno. Nema s njome više ni o 
čemu govoriti. Obrazi su poblijedili, ruže su s njih 
Opale, oko očiju počeli su se hvatati nabori. I oko, 
Ono vatreno oko Antičino, izgubilo je svoj. davni 

sjaj. Kose, koje su joj bile ponos, danas su joj više 


samo na smetnju, viseći u jednoj pletenici na po- , 
/ 


tiljku. ' 
»Gledaš, kakova sam !« vikne Antica sa smije-/ 
hom, dižući pletenicu, »Gledaj, gledaj, moja! Ta- 
“kova ćeš bit i ti, kad te obaspu dica.« x 

Katica se osmijehne, ali smijehom . usiljenim, 
Pojava žene zanemarene, koja je za djevojaštva 
kolo vodila, odbija ju svojom svagdanjošću. »Kako 
može bit takova, kako, vičnji Bože | Kako je ne muči 
strah, da će ju muž odbić takovu...« 
> Svaka od njih ima svoje misli, svoja zanima- 
nja; i misli, koje se ne slažu, nego upravo razilaze. 
Od staroga drugovanja nije ostalo više niti truna : 
vrijeme i promjene života raskinule su prijatelj- 
stvo, nijesu ostavile među sestričnama ništa za- 
jedničko. Je li čudo, što razgovor zapinje * Nemaju 
što pripovijedati i vrpolje se u neprilici na stoli- 
cama, čekajući željno, kad će se već svršiti ovaj 
mučni prizor. Prije su znale proeglenisati čitave 
dane, i zaliha nije se iscrpla, danas uzimlju pred- 
met po predmet, tapkajući amo tamo u neprilici. 
Katica nije htjela ni popiti šalicu crne kave. 
Na silu umočila je biskvit u slatkom prošeku, kojega 
je pribavio gospodin Mikula čitavu zalihu, da se 
nađe, kad na djecu dođe bolest, 
= Kad je sišla iznova na obalu, osjeni su se zna- 
tno bili oduljili. Neki kapci, osobito koji su u osjenu: 
otvaraju se, da hladni povjetarac produše kuće. 
Nabreklih očiju ljudi izlaze iz kuća i ispod jedara 
na palubama lađica. Drugi sjede na kamenju i 
stubama, odbijajući dim iz kratkih lula i pretre- 
sajući mjesne stvari. Katica hita korakom od- 
sječitim, brzim, kao da je tko tjera, Opazila je pri 
tom žutoga Leptira, kako se leluši među drugim 
barkama, privezan za obalu, Pri tome pogledu 
čuje kucanje svoga srca, ' 

“Uzašla je na humak, na kom su rasijane po- 
šljednje kućice i vrtovi, i nađe se među ogradama 
i “ maslinicima. Među grmljem :mrčike  cvrkuću 

cvrčci kao za plaću. Gdje gdje prhne iz grma ptić i, 
kao da se ne može snaći u teškom večernjem uz- 
duhu, zapane opet u najbliže grmlje. More u konalu, 


'kao da si ga polio zlatom, plamti u večernjem suncu 


i prelijeva se, mreška pod milovanjem meštrala, 
udarajući o kraj, od kojega doliježe vrisak djece, 
koja se kupaju, 

Ali ona grabi naprijed, kao da osjeća, da ju 
za petama slijedi strašilo. Ne bi se bila obazrela 
za čitav svijet na stranu, da tim pogledom ne bi 
probudila ono, čega se tako boji. A ipak vidi sa- 
svim određeno, kako se na jednom zidu podigao 
bijel lik u široku šeširu i otisnuvši se snažno našao 
se pred njom na putu, Nije se prepala toga skoka, 
čekala je svaki čas, da će odnekale izbiti on, koji 
je progoni u mislima danju i noću. A ipak uzbu- 
nila se sva, kao da se u njoj sve ispremiješalo, kad 
ju je ošinuo njegov pogled, tako čudan a ipak ra- 
zumljiv. , 

Došavši pred njega, podiže na nj svoje duboke 
crne oči, Jedan njen pogled potrese njegovu sigur- 
nost, pouzdanje, Stoji pred njom nepomično, udu- 
bivši se u motrenje : iz nje struji neka snaga, koja 
mu olovom pada na udove; ne može se ganuti, 
ne može otkinuti očiju s njenih očiju, koje ga gle- 
daju ispitljivo, nepovjerljivo ispod crnih trepavica, 
Osjeća samo to, da mu se tlo izmiče, odvažnost, 
poduzetnost srozava se pred veličjem njene ljepote, 
pred čarom njene pojave. 

. »Dakle si došla « kliknuo je najzad, smažući 
kao silom riječi iz stisnutih grudi, 
. Gleda na nju sa zahvalnošću, da u pogledu 
je i poniznost, Gdje je jučeranji Niko Dubčić, koji 
je vodio kolo u balu, kao kakav kralj, koji nije mario 
za čeznutljive poglede, kojima su ga opsjedale dje- 
Vojke € Ne, to nije moćni šior Niko, — to je čo- 
Vjek siromašak, koji moli i čeka milost... 

Kako se on poništio pred njom, tako je ona 
narasla. Podigla ju je tajna snaga, — osjeća se 
sigurna vladarica nad sobom i njime: ne boji se, 

drhtavica je popustila i čitavim bićem prolije se 
svijest snage, svijest, da može usrećiti i odbiti, | 
podići i oborit. Ponosit osmijeh preleti joj preko, 
usta, oko sine pobjednički, .. 

»Pa kako sam mogla ne doć *« odgovara mirno, 
bez drhtaja. »Doma sam ić najposli morala, — a 
drugoge puta do ovoga ovdi ni' bilo« 1 pogleda 
na nj s posmijehom u licu, RU 

= Njemu se preko lica navuče osjen. Zaklima 
samo zamišljeno glavom, 

»Znam, znam, da nisi došla radi mene. Ne mi- 
slim mnogo o sebi, ne boj se. Nije trebalo, da mi 
to spomeneš tako izričito, Ja sam to i onako znao.« 

»A ipak me je čeka' I« smije se ona sama u sebi 
i opet doda s istim smiješkom : »Znali ste dakle, 
— a od koga f« i gleda ga s posmijehom. ' 

 »Pa od tebe«, odgovara on s nekim pridahom 
ukora; »Naučena si već vladat se s ljudma tako, 
da si ne bi nitko ništa umišljao. I sinoć si umakla 
sa, zabave, nitko ni' opazio kada.« 
 »Nije opazi', komu ni' bilo stalo za tim«, slegne 
ona ramenima, >Otišla sam, kako svaka odlazi; 
moga' je viditi svaki, ko je hti'.« 
““»A ja sam se spremao, da vas otpratim doma.« 
-»Bilo bi to moguće odviše«, odgovara ona gorko, 
yTakovu čast mogla bi čekat koja, koja vam je ravna. 
Mi obične, niske, — pa onda bi' je s nama otac.« 

»Ti ne vjeruješ, Katice, — ti misliš, da se ja 
igram... f« I glas mu zadršće od uzbuđenja. 

= »Ja nisam rekla, Vi ste kazali sami.« 

»Ma ti ne vidiš, ne osjećaš, — ne, nemoj bižat l« 
vikne žestoko, videći, da se ona krenula, »Nešto 
ti hoću kazat, i to ti moram iskazat danas, odmah 
na ovom mjestu. Zaludu ti je sad, nemoj mislit,« 
I doda s prijetnjom : »Ako mi utečeš, pravo ću otić 
pod Grabovik, i reć ću ti, što mi je na srcu, pred 
ocem i materom, Da te ne budem ovdje danas srio, 
bio bih to i onako učinio. To mi je bila čvrsta nakana.« 

Katici jurne vrućina u lice i pred očima joj 
skaču iskre. Sigurnost, pouzdanje ostaviše ju. 

ja SIS! BE : g . . S : " : Ku 42 
»A "ja volim, da smo se tu sastali, gdje smo 


«sami, gdje nas nitko ne vidi, ne čuje, samo Bog, 


pod ovim modrim nebom. Ja te ljubim K« 
..Katica se nasmije, ali smijeh je bio usiljen, 
dok najzad zapne negdje u grlu i svrši se grcajem. 

»A ti se smiješ I« vikne on s bolnim prijekorom. 

, . Pogledala ga je i na oči joj navru suze. Kroz 
njih nazire njegov bijeli, snažni lik, njegovo uz- 
rujano lice isprekidanih crta, kao da je sve to po- 
sijano bilo nekim bajnim žarom. Sve u njoj popu- 
sti, odmekne nekako; zaplakala je jecajući, po- 
krivši lice rukama. Ali i u uzbuđenosti ćuti, kako 
joj. se naslonio topao dlan na rame, i čuje, kako 
joj šapće uzdrhtali glas : 

»Šta plačeš, moja “« 

:. Qna uzmahne žalosno glavom, i izmakne 
ispod te tople ruke i odstupi u stranu. 

oŠta ti je, Katice f« pita on ne razumijući. 

. Ona utre suze i upire na nj pogled dubok, 
zagonetan. Najzad progovori : 

"»A kolike su to od vas čule “ Vi se tako lako 
igrate s nama, težakinjama.«. 

:“»Ne, Katice, — ovo nije igranje. Ovo je ljubav, 
prava,. iskrena. Pogledaj samo, igram li se! Ali 
ne čuješ, kako mi srce kuca iskrenom ljubavi s« 

»Moguće, — ne, ne sumnjam ja sada, — ja 
virujem. Ali dokle € Vi znate, da vam nisam pri- 
lika, A ka' druge težakinje, bit igračka, za razbi- 
brigu : ja tako ne ću, Ja sam Preturuša, — za to 
odveć dobra«, mahne ponosito glavom i oko joj sine 
plemenitom srdžbom, ' 

»A kamo smiraš, za Boga, divojko !« vikne s 
ogorčenjem. »Da ja takvo što mislim! Da, igrali 
smo se, ne jedan put i nedostojno, ja priznajem : 
ali ovo je nešto sasvim drugo. Ja te ljubim iskreno, 
od svega srca; zato ja ne ću što ti spominješ. Ne, 
ni u snu ; ja hoću ići pravim putem, pošteno, pred 
Očima svega svita, bez bojazni i obzira, Ako ti do- 
Zvoliš, ja sam gotov stupit prid tvoga oca; ako 


se 

hoćeš, odmah, javno i očito, Dajem ti rič, možeš | 


se na nju oslonit.« 

Gleda ga, gleda, promišlja i oklijeva, Da, ne 
sumnja o iskrenosti njegovih osjećaja; vidi mu se 
na licu čvrstoća odluke, Ali, gdje je jamstvo stal- 
nosti € Hoće li ustrajati, ne će li uzmaknuti s po 
puta: ne će li je odbaciti, oboriti u propast € 

Ali opet s druge strane pruža sve moguća jam- 
stva. Zašto bi imao uzmaknuti* Zar nije istini 
priličnije, što dalje da će to većma k njoj prionuti H 
Ta dosele ni jednoj nije ponudio onoga, što nudi 
njoj, — svoju ruku, Poigravao se, jer su se one s 
njime puštale u igru. Ali ona, ona se ogradila, — 
ima njegovo obećanje. Pa zašto najzad oklijevati € € 
Tu je u ostalom zgoda, te kakova ostvariti snove, 
postići sve želje. Kad će se pružiti druga, sjajnija 
i povoljnija * A ako se hoće uzvinuti, nije moguće 
bez rizika; mora se odvažiti, na što se druga ne bi 
odvažila: jer samo tako da se postići, što «duša 
žudi... 

Tako je eto razlozima uma uzdrmala sumnje, 
raspršila nepovjerenje i predaje se novoj nesluće- 
noj sreći. 

»A vaša mama *« pita glasom, iz PgA se čuje 
predavanje. 

»Moja će mama pristati«, klikne on s čvrstim 
uvjerenjem. »Još će joj bit drago, da ću se na kraju 
oženit, Moguće bi volila koju drugu, dopušćam«, 
i tu, i ako u času zanosa, ne može ne vidjeti, neku 
tamnu točku, — moguće, bit će joj i teško, ali sam 
siguran, da bi pristala. A kad te bolje pozna, ovako 
lipo izbliza, kao ja, zamilovat će te, — ja ti jam- 
čim, — jer ona je dobra, pa će onda pristat s ra- 
došću... Bila bi jedina zapreka —« 

Ona ga pogleda s pitanjem u oku, 

»I to, što si sluškinja. Prvi je uvjet, da bi mo- 
rala ostavit službu. Ja te ljubim vruće, — a ipak, 
priznat ću ti iskreno, i meni bi teško bilo hodit 
za sluškinjom, Kad budeš doma, tvoj će Život 
teć, kao čista rijeka, pred očima ljudi i moje mame : 

\ za ka še moja mater uvjeri o neprikornosti, čistoti 


\tvoga, vladanja, privolit će od srca. To bi dakle 


bio moj uvjet, prvi i posljednji.« 
Katica uzdršće od iskrenosti njegovih riječi, S 


pred sigurnošću, kako je on sve to odvagnuo i pro- 


mislio, Doista, tu nema lukavstva ni prijevare 


.— sve je tako prosto, jednostavno, — A i pravih 
zapreka nema! Zagonetka_ je odgonetnuta, lako 
i'od šale. Bio bi grijeh gojiti još bojazni, sumnje, 
uvreda bi bilo ne povjeriti se, Ne, ne smije ga to- 
liko poniziti, ne pripoznati mu: njegovo vladanje 


gena njoj bilo je časno, bez prijekora, 
»Daj ti meni sigurnost«, šapće on, stojeći tik 


- uz njen bok, »sigurnost, da me doista ljubiš i da ćeš 


ustrajat u ljubavi ; ostalo je moja briga, Ja ću ti 
već pokazat, da ću te uvest u Dubiisev: dvor: 


Najposlije : šta bi bilo u tome tako strašno € Pai 


moj je.otac u djetinjstvu nosio opanke : ja bih se 

dakle vratio korijenu, iz kojega sam iznikao.« 
"Tako joj jednako govori, razjašnjava : | je li 

čudo, što s oduševljenjem prima njegove riječi € 


Era dišu uvjerenjem i istinitošću, Otvara se pred 


njom sav svijet, — onaj s čudotvornim vrtovima, 
— onaj, o kom je toliko snivala, u kom je sve vedro, 
sjajno, bez osjena, grebena. Upija njegove riječi 
u dušu, kako suha zemlja upija rosu s neba. I osje- 
ćajući onu istu vruću ruku na svome ramenu, 
vrući dah, koji je zadiše, više ne uzmiče. Glavu pri- 
klanja njemu na prsa a okom prati njegovo lice, 
ne će li na njemu opaziti blijesak triumfa, Ali na 
njegovu licu ne vidi ništa drugo, nego vrući žar 
ljubavi, koja i njoj ulazi u grudi. 

»Ne može se iskazati, dušo, kako te ljubim, 
i kako ću te ljubit.,.« I obaspe joj usta i zažareno 


lice. poljupcima, 


.>Ah, šor Niko, za Boga !« klikne, kad se malo 
osvijestila. »To ipak ni tako lako! Naši roditelji... 


. Mi'ne ćemo bit nikad svoji, — nikad !« 


'»Ne boj se « utišava je poljupcima, 

Baci mu se na prsa u divljoj radosti. Sva duša 
pliva u slavodobiću. Predobila je, vinula se nad 
svagdanjost, nad bijedu, opačinu, dosadu. Postigla 
je,.što je duša žudjela, o čemu je snivala: 

»Ja vam virujem, virujem. Virujem, ka* ocu; 
više nego ocu !« 

»Ne ćeš požalit, moja, — ja ti obećajem.« 

Sunce se u velike nagnulo nad planine, U Pri- 
morju Biokovo planulo je crvenim žarom, kao da j je 
u plamenu, kad su došli pred mjesto. Od mora piri 
meštral, sa strane odnekuda javlja se pastirica 
pjesmom, 

Tu su se razišli. Ona ode niz do pod Grabovik, 
on putem pravo u mjesto. Jedva je ušla u kuću, 
opet je izašla, nema u njoj mjesta, Zagledala se ut 
kraj, na koji se počinju spuštati prvi osjeni večera, 
Od općinske lokve idu žene u nizu pod fučijama i 
vedricama, a negdje s polja dopire popijevka u 
zboru, razlijevajući se otegnuto širokim krajem. 

.Po večeri iskrala se na obronak više kuće, 
među česmine. Kroz mrak gleda na onu stranu, 
gdje se bijeli njegov veliki dom u neodređenim cr- 
tama, vladajući nad čitavom hrpom kuća i kućica, 


kao gospodar i vojvoda, Iz njegovih prozora, koji. 


širom jape, gleda tajnoviti mrak u noćni kraj, Ta- 
raca kuće uzdigla se nad čitavim mjestom, kao be- 
den. »Tamo je on, — on, moj Niko k« I čini joj.se, 
da vidi svijetlo micanje lampe na taraci, »Ča sad 
misli € Misli li na me $« I nehote vine joj se iz 
grudi uzdah težak, leti onamo, gdje treperi ono 
svjetlašce, gdje možda sjedi on, možda takođe 
zamišljen, s glavom u dlanovima... »Tamo ću i 
ja sidit, da, vladat, — ja prva, nad svima...« 

»A_ ti, di si se sklonila *« reče joj otac, kad je 
ušla u dvor, »Ča si činila e Iz glasa mu Serena 
opet očinska nježnost i ljubav. 

»Ah, ćaće, ča je ovdje krasno, milo u vas lc 
klikne s tako toplim glasom, da se ganulo i očevo 
srce, »Kako bi bilo lipo tu ostat, — uvik s vama, .,« 

I nasloni se rukom o očevo pleće. Srcem joj 
teče struja vruće nježnosti prema ocu, kako još 
nikad osjetila nije. »Čekaj, stari, čekaj«, spremala 
se ona u toj raznježenosti : »i ti ćeš se ponosit svo- 
jom kćeri, — čekaj samo! I ti ćeš pokazivat na 
Dubčićevu kuću: tamo je gospodarica ona, moja 
kćer.« I pod moćnim dojmom te misli, privine se 
bliže k ocu i priloži vruće lice k njegovom licu. 

»Pa to je najlašnje: ako hoćeš, reci, pa ćeš 
ostat doma. Nikomu ne smetaš; niko te ne tira. 
Kako bi nam bilo lipo l« ugrijeva se Mate, kao uvijek, 
kad ima zgodu govorito domaćoj sreći, »Bida nas ne 
tišti, hvala Bogu. A bolje doma u skromnosti, nego 
u tuđini u raskoši. Oj, i naš Život, težak i mu- 
čan, ima svoje lipote i radosti : samo ih triba znat 
uživat. Mi, težaci, prvi smo stan na svitu: ne_vi- 
simo ni o komu, samo o Bogu, koji daje sunce i 
rosu na naše zemlje i izvodi iz njih rod, Ostani 
s nama, pa ćeš vidit, — mir će ti uć u dušu, ishla- 
pit će isprazne misli i pusti sni.« 


»Aha l« trže se ona, »opet onamo udara, sve 
na jednu stranu. Da znaš, da slutiš...« I u duši 
uživa u svijesti, što ga je nadvisila, oborila sve 
bojazni, rastjerala sve ukore. Njegove riječi zvuče 
joj naivno, kao tepanje djeteta. Gdje je ona, kako 
li.je duboko ispod nje očeva mudrost i sve pouke ! 
On, koji misli, da je svemu došao na korijen! Ka- 
kvi su to, Bože moj, nazori, kakve nauke tjesno- 


grude! Sve strpano u okvir, koji su stvorile ljud- 


ske predsude... Mudrost, koja ne vidi pedalj od 
nosa i boji se najmanjih prepona ! 
Pogleda ga s osmijehom dobrostivim i privine 
strasno svoje vrele obraze k njegovu obrijanu licu. 
Sutradan užjahale su obje sestre i otišle na lađu 
u Konjicu, Ivan ih sam prati, lijepo, pješke, Opro- 


 stile su se od ukućana dirljivo, i od same Barice, 


I ona žali, što odlaze. U kuću su unijele mir i ve- 
selje. »Sad ćemo se opet svak u drugi kut zavuć«, 
žali ona, kad su se Papen S očiju među prvim 
kućama. 

! > Matija je odlazila od kuće veselo, Zna, što. je 
čeka u gradu. Katica ide radi dužnosti, jer treba 
istupiti iz službe na: pristojan način, a vratiti se 
može, kad joj se god prohtije. Otac bi pristao 
ako će i odmah. Ali ne, treba ići, jer treba iskušati, 
je li ono, što je bilo juče, bilo od zbilje, hoće li Dub- 
čić stajati doista na svojoj. Je li govorio istinito, 
ili se samo igrao. Ovo je najbolje kušanje. On sam 
imao bi je zadržati, ne pustiti...“ || ' 

I prolazeći kroz mjesto, iza svakog ugla čeka, 
da će se pokazati njegov stasiti lik, da će stupiti 
pred nju, uhvatiti mazgu za oglav i skinuti je sa 
“samara. Ili barem da će stati pred nju, pružiti 
joj ruku i pogledati joj u oči pogledom, koji nitko 
drugi ne: može razumjeti nego ona. ' 
== Tiho zaplače, kad je rodno mjesto ostalo za 
njom. Nigdje se nije pokazao | Obazrela se na mje- 
sto s vrha. Velika: bijela kuća nadvisila je ostale, 
sunce na istoku gori na prozorima, koji su još po- 
zatvarani. Dakle spavaju jošte; i on spava, i ako 
bi trebao znati, da ona u ovaj čas ostavlja rodno 
mjesto. Kako gorko razočaranje, — to gorče, nakon 
jučeranjega slavođobića! Vidi se, da se zaludu 
uzdala, zaludu je vjerovala njegovim slatkim ri- 
* ječma. ' ' ' 
Došli su u Konjicu, spustili se. odmah na obalu 
pred agenciju, gdje su izvadile karte, Katica za- 
mišljeno gleda široko more i kad i kad otisne joj se 
težak uzdah sa srca, Samo da dođe lađa što prije, 
što prije da ostavi kraj, gdje ju je susrelo takvo ra- 
žočaranje, i da se nikad, nikad više ne vrati. Eno, 
vrh jarbola pomolio se iza rata, malo potom uplovi 
parna lađa veličanstvenim lukom u pristanište i 
primakne se tik k obali. Pošla. je k mostu, da će se 
popeti na palubu, kad li za sobom čuje nagle korake. 
Pred njom stoji Niko u svetačnom odijelu, 
zaprašen, oznojen. | ' 

“U oku joj plane oganj sreće, s lica iščeznuli 
$u oblaci i zamišljenost. ' 

»Vi ste došli I« začudi se. 

>Pa što je u tomu osobito f« slegne plećima 
Dubčić, pogledavši joj duboko u crne oči, Pogled, 
koji doista samo ona razumije, Ivan i Marija stoje 


. postrance, sasvim nehajno, ne motreći i ne sluteći 


ništa, šta se to s Katicom događa, »I ja putujem 
u grad. Vratit ću se odmah prekosutra. Za malo 
nisam prispavao lađu. Ali Rumenko ne će lako 
zaboraviti. trke od jutros.« ' ' 

Katica vidi, kako jedan od momaka vodi ozno- 
jenoga Rumenka! Nikova za uzdu. Još odiše, uz- 
dižući oznojene bokove. : 

Njoj se opet otvara onaj njen svijet, sjajan i 
neviđen, o kojem je već počela sumnjati, Vođa 
joj je u tome svijetu njegova ljubav, koja je tako 
uvjerljivo gleda iz njegovih crnih očiju. Uzdigla 
je glavu, šećući s njime po obali, dok zatrubi lađa, 
Ljudi u čudu gledaju ovaj osobiti par. Stupili su 
i na lađu. Dubčić stoji uza sestre na palubi; ne ob- 
zirući se ni na koga, ni na svoje znance, — zajedno 
sa sestrama pozdravlja Ivana, kad se lađa počela 
kretati. : 

Ivan se vrati mirno kući. Otpremio je sestre 
srećno na paroplov, gdje ih nije ostavio same, nego 
pod zaštitom moćnoga gospodina Dubčića, a 


GLAVA V. 


U KUĆI KAPETANA LUKE, 


. | Niko Dubčić sin je ovdašnje porodice, starinske, 
i ako ne baš odlične. Njegovi pređi bili su seljaci, 
radili su tuđe zemlje, dajući trećinu ili četvrtinu, 
— kako su se s kim pogodili, — svojim gospodarima 
za njihove zemlje. : 

Ali pokojni Luka nekim slučajem dospio je na 
more. Učinilo mu se, da je bolje imati posla s ovim 
hirovitim elementom, nego s gospodarima, i postane 
mornar. Malo po malo skucao je teškom mukom 
nešto novaca i nabavio neveliku lađicu, s kojom 
je hodao amo tamo po Jadranu. Kasnije je imao 

i veliku lađu, s kojom se mogao odlučiti i na veća 
putovanja ; otada počeo je brzo bogatiti se i napre- 
dovati. Trgovci u Trstu, Senju i Mlecima znali su 
dobro odlučnoga vlasnika lađe i kupili su od njega 
ne jedan akov vina. Kapetan Luka, — jer je međutim 
postao kapetan, — bio je trgovac srećan, kapetan 
vješt. Lađu nije razbio niti nasukao nigdje na pli- 
činu ili greben, — a ima ih dosta u našem Jadranu, 
Treba dodati, da u ono doba nije bilo toliko »lan- 
terni« ili svjetionika, kao danas, po kojima se i noću 
možeš orijentovati u moru, Ne, onda su se pod mrak 
lađe radije zaklanjale u luke, nego da blude amo 
tamo između opasnih otočića, kojih je toliko mnoš- 
tvo rasijano u ovome moru, Ali kapetan Luka nije 
bio strašiv; kad je trebalo, znao je i rizikovati i 
metnuti lađu i život na kocku, Nije čudo, što je 
mnogo puta pretekao druge lađe i došao u Trst 
ili Mletke upravo, kad nije bilo konkurenata, . | 


Tako se dogodilo, da je kapetan Luka u kratko 
vrijeme zgrnuo nekoliko lijepih tisuća. Najteže 
je početi. Prva tisuća teža je od kasnijih, kad ih 
već imaš mnogo, deset tisuća, A trgovina što dalje, 
sve mu je većma cvala. Englez ili Nijemac, bio 
bi se sad tek bacio na nju svom težinom, iskoriš- 
Ćivao, raširivao je u nezasitnom gladu za zlatom. 
Kapetan Luka bio je Slovenin, k tome je imao sta- 
roga mornara, koji mu je jednako gudio: »Cuvaj 
se mora, kapetane, — radije se drži zemlje, koja 
te ne će prevariti.« I u njemu, pravom Sloveninu, 
probudi se želja udobnosti, želja da užije i on što- 
god od plodova svojega rada. Stečene novce nije 
spravljao u trgovinu, ni u banku, niti ih je ulagao 
u poduzeća i spekulacije: nego je prosto kupovao 
za njih polja u svojem zavičaju. Kako je rasla 
zarada, u takvoj su mjeri rasle njegove zemlje, 
tako da je za nekoliko godina postao prvi posjednik 
u našemu mjestu. Bio je vlasnik velikih vinograda, 
koji su bili plodni, jer je vino počelo baš u ono 
doba dolaziti u cijenu. Neke je obrađivao sam, 
dakako bolje, druge, — veliku većinu naime, — 

dao bi na težaka, vadeći sam čistu dobit, bez na- 
pora, bez troškova. s 
< S čudnim osjećajima stupio je na svoju »Bo- 
naventuru«, koja je bila usidrena u Dolčinama, 
natovarena vinom, njegovim vlastitim vinom. Sad 
već nije morao hazardovati, — sigurnost, jamstvo 
ima u ruci ; dok živi, dostajat će mu prihod i za ži- 
vot, i za udobnost, i još će mu preteći. 

Osim imanja privrijedio je u kratko vrijeme 
poveliku svotu, koju je rasposudio nešto u mjestu, 
a ostalo je položio u banke. Imajući svega dosta 
i suviše, mogao se predati udobnosti i malo popustiti 
ambiciji. Sin ubogoga težaka pokuca jednoč na vrata 
staroga »kaštela« u Novogradu, gdje je boravila 
od stoljeća slavna porodica de Zupančić-Ciuppaneo, 
tada već istina, vrlo osiromašena, Primiše ga sa 
mnogo komplimenata, ponudiše ga studenom li- 
munadom i ispekoše janje. Na koncu gozbe zaru- 
čiše s njime, više nego četrdesetgodišnjim morskim 
medvjedom, Angiolinu, jedinu kćer, veoma stasitu, 
mladu, obrazovanu gospodičnu, odgojenu pomnjivo 
i u starim tradicijama. Kapetan Luka sagradi 
u mjestu, prostranu kuću ili bolje palaču, koja je 
odgovarala njegovu ukusu i zahtjevima njegova 
velikoga gospodarstva potpuno i uvede u nju svoju 
mladu ženu Angiolinu, ilt kako su je odmah pre- 
krstili, šoru Anzulu. 

Kuća je dakle velika, od bijeloga kamena, 
i to od pravilnih stijena, glatko otesanih, Na njoj 
su ukusni ukrasi klesani u kamenu, atule i krasan 
doksat. Ulazi se u nju prostranom verandom, koju 
ljeti pokriva loza, a sa strane morske mjesto krova 
nalazi se na kući gizdava taraca, 

Kad uđeš na kapiju, vječno otvorenu, nađeš 
se u dvoru, okruženu sa svih strana vrtovima. 
Dvorište nasuto bijelim sitnim pijeskom a u poza- 
dini, gdje su gospodarske zgrade, popločeno plo- 
čama, S ove strane, sa stražnjega dvorišta, ulazi 
se u konobe, izgrađene pod kućom pod snažnim 
svodovima, Ovdje straga su i pecare, turnjevi 


89 


za vino i ulje, s pripadnim, sve modernim stroje- 
vima. 

Savivši takovo gnijezdo u mjestu, uvedavši 
u nj mladu lijepu ženu, kapetan Luka počne zane- 
marivati plovidbu po  varljivom moru. Rijetko 
kada viđali su ga na .mostu njegove »Bonaventure«, 
više kao gosta, nego kao kapetana. Najzad neza- 
hvalni gospodar proda »Bonaventuru« na kojoj 
je bio stekao sve, što je imao na ovome svijetu, i 
definitivno se uzmakne u svoju palaču. I ovu pre- 
daju izvrši, kao sve spekulacije, veoma povoljno : 
skoro počela se osnivati paroplovna društva, koja 
su za nekoliko godina jedrenjače gotovo obescijenile 
i uništile sitne vlasnike takvih lađa. 

“Vratio se k zemlji, ka kojoj je bio prikovan 
sav njegov rad. Čovjek iskusan, podigne svoje yi- 
nograde, podizao je svoje težake. Puk ga je štovao 
i ljubio. Htjeli su ga izabrati i načelnikom, ali mu- 
dri kapetan Luka znao se uvijek: vješto ukloniti 
sličnim Ččastima, koje ne nose ništa nego brige i 
trku. a 
= Kad je kapetan Luka ostavio poslove, bio je 
svjež čovjek, pun snage i bujnosti. Pleća široka, 
grudi moćne, lica crvena, kao u čovjeka, kojemu 
ne udi vjetar ni zima. Kad je vodio mladu ženu 
u crkvu prvu godinu braka, ne bi bio nitko rekao, 
da je među njima tolika razlika u godinama. Pri- 
stalo mu je uz nju, onako pomlađenu, kao čovjeku, 
koji je navršio tridesetu. Samo što je gegavi hod 
odavao da je morao godine i godine provesti na lju- 
ljavom mostu kapetanskom. Ali ostavivši sasvim 
more, počeo je naglo starjeti. Zaludu je, — mornaru 


more ! Pohodi ga kašalj, kojemu prije nije bilo glasa ; * 


nevikao udobnosti, također u kratko vrijeme udeb- 
lja, tako, da je postao nespretan, I kosa mu je gotovo 
kroz jednu zimu posijedila, 

Ovda onda žalosne slutnje preletjele bi mu 
umom, kao osjeni po njivama. Uznemirivale su ga 
ne jednom, kad bi oko njega skakutao mali Niko, 
sigrao se po kući i dvoru; kad bi čuo duboki alt svoje 

žene, koja cvate, kao ruža, U takvom času sagnuo 
bi glavu u dlanove, zamislio se, razmatrao i svaki 
put uzdahnuo duboko. Ej, zakasnio je na svašta 
po moru, zakasnio! Stekao je veliko imanje, na- 
makao si udobnost, osigurao starost: ali izgubio 
je međutim svoju mladost, koja se više ne će vra- 
titi, »Bože, kako je taj život kratak !« potužio bi 
se ne jednom sam sebi. »Jedva počneš kako treba 
živjeti, uživati voće svoga: rada, — već ti istječe 
rok i trabakul života smjera u luku. A tamo vani 
na otvorenom moru puše dotle još tako povoljan > 
vjetar, jedra se nadimlju, plovidba je tako povoljna 
i ugodna.« 

Tako naš kapetan postane zamišljen, roneći 
mišlju duboko u tamne zagonetke života, Upitomio | 
se kao janje, on, žestoki mornar, koji je psovao 
na mostu, što je bor zelen. Počeo je i crkvu polaziti, 
ne samo nedjeljom, nego i djelatnikom. Dao je po- 
praviti oltar svetome Nikoli putniku, zaštitniku 
mornara. Ispovijedao se redovito u propisno 
vrijeme, kajao se temeljito za grijehe, vršio pokore, 
kao pošten mornar, koji nije prevario nikad nikoga 
za krajcar, pa ne bi prevario ni Boga za jedan Oče- 
naš. Postio je savjesno, i onda, kad mu je čovječni 
naš don Roko izradio u biskupa dispensu od posta. 
Nekoliko godina lagodna života na suhu slomilo 
je tvrdoga »liberala«, sasvim, uništilo vjerski nehaj, 
kojim se onoliko ponosio, dok je bio kapetan. 3 

Zimi za dugih tužnih noći nije mogao često 
oka stisnuti. Koliko je puta skočio iz kreveta, mu- 
čen i zaduhom, pristupio k prozoru, Opazio bi dolje. 
beskrajno more, obliveno čarobnom svjetlošću mje- 
sečevom, — more, koje ga.je tolike godine strpljivo 
nosilo i pomoglo mu do bogatstva. Neizmjeran 
teret svalio mu se na jadna prsa, Teret, jer on već 
nije nego .trošna lađa, izbačena oceanom. života 
na obalu, rasklimana, nesposobna za debelo more 
gdje se dižu neizmjerni valovi, gdje zavija bura, 

. Takove jedne noći učini zavjet svome zaštit- 
niku svetome Luki, da će mu sagraditi kapelicu 

na kraju mjesta, na svojoj zemlji. Ali zavjet iz- 
vršiti nije više imao kad. Prehladio se, i ako iz kuće 
nije izlazio, i premda su liječnici činili, što su mogli, 
barka njegova života pristala je definitivno u luku 
vječnog mira. Šora Anzula dovrši sama gradnju 
“kapelice, dobavi oltarna sliku Svetog Luke u po- 
zlaćenoj oplati, kako se i danas vidi na gornjem 
kraju našega mjesta. Na vratima kapelice nikad 
ne fali vijenac od svježega cvijeća, dar šore An- 
zule zaštitniku pokojnoga muža. 

Bila je još mlada, svježa nevjesta, kad je obu- 
dovjela. 

Mogla se je mnogo puta udati i povoljno, 
ali nije se mogla nakaniti radi onoga »obišenjaka«. 
»A_onda«, izgovara se tetkama, koje su je došle 
napastovati, »sad je kopanje, nimam kad«. Za kopa- 
njem došlo je potpiranje, onda štrcanje, pa či- 
šćenje konoba i popravljanje sudova, najzad berba, 
pa pretakanje novog vina, mlivenje maslina, peče- 
nje rakije, — posao poslu pruža ruku, da nemaš 
kad grešni stvor, prekrstiti se, a kamo li misliti 
na svjetske taštine. Pa da su samo poslovi! Gdje 
su druge brige još! Na primjer: izdaji zemlje te- 
žacima, pazi im na prste, daji im pšenicu na ra- 
čun buduće ljetine, radi s njima račune, parbi 
se i nateži po sudovima, grdi ih i navaljuj na njih, 
jer bi inače nebogu sirotu i ostavljenu udovicu 
doveli na ništa, Težak nema milosrđa, tko mu se 
pusti«, Kako ćeš tu misliti na udaju! Jedva zazvoni 
Zdrava Marija na osvitu, treba ustati, prekrstiti 
se onako letimice, i već se treba jediti, grditi sluš- 
kinje, što kruh nije pečen, a težaci nijesu se otpra- 
vili u polje. Dođe podne; jedva odloži žlicu, već 
ide za ženskima. Neprestano ih je puna kuća; Ili 
peru, ili ribaju i taru, ili raščupavaju vunu u 
»Štramace«, ili prebiru i suše smokve, ili se vrte 
oko ljesica, na kojima se suše višnje. A kad se u kući 
otisne štogod posla, treba sjesti na mazgu i pregle- 
dati polja i vinograde. Tamo se uvijek nađe nešto, 
od čega se raspali lice i nabrekne žila na čelu, Slijedi 

obično pozivanje težaka pred razljućenu gospođu 
i vrši se. s njima »veliko čišćenje Nabraja im se 
dug registar grijeha : kako su kopali, kako su gnojili, 
kako su podupirali, — svaki dobije po štogod, i 
težaci odlaze skrušeni, blijedi, vrteći glavom. 

»Vražja baba, pripredena priko načina l« mi- 
sli u sebi jadni težak, 1 to bojažljivo, da mu ne bi 
pogodila misao. 

»Ni svi vrazi ne bi je priveli priko vode,« 

Znade i u kuhinji zakuhati čudnu komediju. 
Sluškinje i nadničarke oblijeću neizmjerno ognji- - 
šte, gdje visi kotao i gdje su lonci do koljena, sve 


. s hranom za služinčad i težake. Sluškinje, osobito 


nadničarke imaju duboke džepove, U njima često 
iščezne kad hljebac, kad kus sira, ili komadina su- 
hoga mesa. Kad ih otpušta u veče s posla, izvrši 
u takav. dan opći prijegled, kod kojega izađe svaka 
takva na vidjelo Božje. Poslije takve vizite čitav 
mjesec dana ima naše mjesto o čemu govoriti. 
Nije se što čuditi: nema u njemu ni kazališta, ni 
novina. te 

. Ali zato šora Anzula nije osamljena u našemu 
gradu, i ako se pred njom sve trese, svatko je cijeni 
i štuje ; kad ide u nedjelju k ranoj misi, — k veli- 
koj nema kad ići, jer traje gotovo po dva sata, 
— pridružuju joj se težačke ženice, tako, da kad 
dođe pred crkvu, ima ih čitavo jato oko sebe. Svaka 
s njome lijepo, svaka 's gomilom najizabranijih 
komplimenata i pohvala. Gospođa prima to sve 
hladno, svjetska hvala je ne uzbuđuje, a ogovori 
ne straše. Ali ipak na dnu srca osjeća nešto za taj 
»bidni svit« 

o Šora Anzula zna savršeno, kako stoji njeno 
gospodarstvo, Ali vidi i drugome u lopižu, na samo 
dno, Zna dobro, kako tko gospodari, što i kako vari, 
što pije i što radi. Ima na glavi ne samo svoje 
ogromno gospodarstvo, nego i poslove pola mjesta. 
Osim toga zna raditi izvrsne meleme za rane, zna 


“ nategnuti nogu ili ruku, kad žila preko žile pre- 


Skoči, i kad tko oboli, pošalje mu kapljice od matice 

i matruna, ili ružine kvasine, i ako je bolest teža, 
i bočicu jaka prošeka i šalicu dobre manistre,.  , 

Kako bi se dakle takva žena imala kad udavati € 

“I doista, ni danas nije ružna i ako se pribli- 
žila vrlo pedesetoj. U obilnoj.crnoj kosi samo igdje+- 
gdje nađe se sijeda vlas. A ono, Živo, crno ..oko, 
i danas se zna užeći plamenom, i ako od toliko. 
godina nije gorjelo plamenom ljubavi, niti se: na- 
smijalo nježnošću, 

Ali najviše brige bit će je stalo odgojiti maloga. 
Niku. Izvršila je i to, hvala Bogu, kako je najbolje 
mogla, Savršenstvo, kako znamo, nigdje se ne nađe, 
ta ljudi smo, lomne posude... Najviše je podnijela, 
kad ga je trebalo pripraviti u školu, Htjela ga je 
slati u školu, ali od toga je odgovori šora Bonina, 
žena šora Ilije Zorkovića, njena jedina prijateljica. 
među gospođama. ' EP 

»Ča to radiš, za Boga, Anzula"mojafl« uletjela 
joj je odmah u jutro u kuću. »Ča će reć svit, u mi- 
stu i u svoj provinciji * Dubčićev mali, pa sidit 
u skuli ! Još će ti se tamo razbolit, donit će ti doma 
bolest, ili koju nesriću, pa ča ćeš ti onda € A da ti 
umre, ćerce moja * Samo se promisli. Pa onda« 
doda tišem glasom, »moraš imat obzir i na: svoj 
rod, Jedna de Ciuppaneo! Samo se promisli, moja f« 

»Ti pritiravaš, Bonina moja«, odgovori gospođa 
Anzula mirno. »Ča ti koristi rod, kad se nismo udale 
u familiju € I pokojni je bi' roda težačkoga, pa ča 
zato € Ja u istinu ne žalim., Čovik je bi! yridan, 
pa onda svi smo kršćani, hvala Bogu, Taj bidni 
svit i onako zna, ča smo mi a ča su oni: sami. se 
drže podalje, ni triba doista, da se mi od njih od- 
mičemo, Pa onda za to mi je lasno : ako se tko usudi 
samo mignut, — ja znam, ča me ide, obranit" ću 
svoje... Ma ništo i ti govoriš. Moga' bi lako do- 
nit bolest, Znamo, ča je, zar bidni svit ima kad oko 
dice € To imaš pravo, — ni doktora ne zove, živi 
samo onako na Božju milost. Mandina !« vikne 
glasno u vrata, na koja za čas stupi Mande, prva 


94 


sluškinja. »Reci, Mande, mladom, neka ne plaču. 
Da ne će poć danas u skulu.« 

Učitelj je počeo dolaziti u kuću i učiti mladoga, 
Da mu bude veselije, učio je s njime 1 mali Didi 
šore Bonine, njegov vršnjak. Šora Anzula bila je 
veoma zadovoljna, a gospođa Bonina takođe. Go- 
spođa Bonina takođe je iz stare familije, de Welle- 
schi, samo što se nije namjerila na onakvu sreću, 
kao. njena prijateljica. Siromah šor Ilija, premda 
roda posjedničkoga, ni izdaleka ne može se pore- 
diti s pokojnim kapetan-Lukom. Njemu u kući 
i.pofali često, — Bog ga je obasuo djecom, Šora 
Anzula tutne više puta ispod ruke svojoj prijate- 
ljici, s kojom je bila već u zavodu nerazdvojna. 

Niko je otrsio u pet godina seosku školu i nešto 
te gramatike talijanske. Didi mu je bio čitavo to 
vrijeme drug, dapače kasnije im se pridružila i 
mala Dorica, kad su se učili talijanski riječi, s po- 
četnicom, Pomalo uvela su se i ostala djeca Zor- 
kovićeva i pravila su veliku buku po kući i u dvoru, 
Doma nije bilo takove slobode, stara kuća sa četiri 
sobice i malo dvorište bilo je pretijesno za onoliku 
dječurliju. : 
. “Gospođa Anzula odvede Niku i Didija u grad 
i zapisa ih obojicu u realku, Didi je druge godine 
obolio i umr'o, Niko je dovršio svu realku i odslužio 
dobrovoljačku godinu, Onda je nešto išao u vino- 
gradarsku školu i vratio se kući na gospodarstvo, 
jer. više vrijedi vježbanje na gospodarstvu nego 
sve škole. 

* Niko se vratio čak treći dan pred samo veče, 

»Dobra veče I« pozdravi majku, 
»Dobra veče !« prihvati ona, 

Te je sve. Nije pitala, gdje si bio, šta si radio, 
gdje li si se skitao. Svatko ima svoju slobodu i svoj 
razum, U ostalom, nije odavala nikada velike njež- 
nosti k njemu, a osobito otkako se vratio kući kao 
Poručnik u pričuvi, 

Šora Bonina često joj je to spočitavala, 

»Niko ne bi reka', da ste mati i sin. Tako se: 


čudno nikako vladate jedno s drugim.« 


oSvakakvih ima običaja, Bonina moja: Kod. 


nas: je već ovako,« 
»Ali meni se 'ne sviđaju.« da: 
»A ča ćeš, dušo € Isprva se ni meni nije šviđalo, 


ali najzad uživila sam se i ja u mornarske manire. 


A sad mi se sviđaju.« 
vAli ti si rođena de Ciuppaneo !« 
Ča je to, kad smo spali u drugu struju1 A 
onda : ljubav ne stoji u samome lizanju i maženju.: 
Mi se i ovako ljubimo.« A S 

. >O tome ne sumnjam«, odgovara šora Bonina, 
ali u sebi se ipak čudi i ne odobrava ovakovih“su- 
rovih običaja. sa Ma 

Majko, ja sam ti došao«, poče Niko po večeri, 
.  Sjedjeli su upravo na taraci pri svijeći, Veče 
je toplo, tiho, nebo vedro i čisto kao obično ljeti. 
o »Dobro mi doša*« osmijehne se mati, kimnuvši 
“lako glavom... »Bilo je već vrime, doista1. Već 
mi je počelo biti bez gospodara tisno« |<“ io 
. »Gospodar!« nasmiješi se Niko i zubi mu sijevnu 
ispod crnih brčića. »A di je gospodar! Skitalica, 
reci I ME 
»Ne ću. Sam šor Niko izvolili su to uvidit. 
Danas su nekako velikodušni.« La. 

. I kad je na nj pogledala, oko joj zaigra takvom 
nježnošću, da bi to i šora Bonina bila opazila. Niku 
taj pogled ogrije, silio ga je na povjerljivost. 

' »Danas sam tako srećan, majko, — tako bla- 
žen I Složi ruke na potiljku i zagleda se gore u nebo. 
Zvijezde trepere, — Kumova Slama otegla :se kao 
pokrovac posut zlatnim praškom. Dolje opet na- 
okolo je mračno, nekako tajanstveno. Samo što 
se vide bijeli krovovi u neodređenim obrisima. 
»Koliko je tih zvijezda! Sve su visoko i nedo- 
hvatne«. S sa 
»Hvališ zvizde, kao niki poeta. Je li te opet 
začarala kakova lutalica € Možda i nije od-onih, 
koje su tako visoko, visoko i nedohvatne« ; 

Niku preleti licem osmijeh u slatkoj misli. Oko 
sine oduševljenjem, uprijevši se nekamo u daljinu. 
Mati ga pogleda s pažnjom. Njegovo čitavo vlada- 
nje znači nešto novo, nekakav obrat. On zateče njen 
pogled..na sebi, i ako je ona odmah odvratila pogled, 

»Mandina, odnesi sa stola. Gospodar večeras 
nisu jeli«, 

Mandina šine svojim sivim malim okom, 1s- 
pitljivim i pakosnim, gospodara i neki osjen smije- 
ška preleti njenim pouvelim usnicama, 

»Da im ni' zalizlo«, odgovara Mandina, bacivši 
na gospođu značajan pogled. Značio bi po prilici 
toliko : »Da ti znaš, ali tebi za tim ni' stalo.« 

Gospođa opazi, da Mandina nešto smjera, 
ali pretvara se, kao da ništa ne vidi. Smatra za 
nedostojno gospođe ispitivati i obavještavati se 
od sluškinja, i ako starih i pouzdanih, kakova je 
postarija Mandina. »Pa onda, ako ona ča zna, i 
onako ne će zadržat na jeziku«, dosjeća se mudro, 
i u tome ima potpuno pravo. Mandina je vjerna 
i pouzdana, — ali ipak stalno nije moguće na nju 
se osloniti. 

Niko samo pogleda ugursuski Mandinu i gladi 
brčiće. 

»A ča mi je imalo zalist s« draži je on, jer vidi, 
da nešto naslućuje. 

»Hm, pečenje čudotvorno na priliku«, odgovara 
ona, klimajući glavom i pogledajući ovda onda 
gospodu svojim značajnim pogledom. . 

Kao da joj daje rok, do kad je spremna govo- 
riti, a kad se jednom taj rok propusti, ej, onda-će 
ona stisnuti zube i ni riječi ne ćeš od nje izvući 
ni kliještima. Ali gospođa se i ne osvrće na svu 
tu igru. Zna ona dobro, da će doznati sve i ne će 
se ni u čemu poništiti. Samo strpljivo ! 

Niko gleda Mandinu, kao da hoće mjeriti 
dubinu njene tajne. Onda se osmijehne ne prestajući 
je izazovno gledati. Mandina se zacijeri i žmirne 
na mladoga gospodara, kao da hoće reći: »Jest 
baš, — znam ja svašta,..« 

Ali mladi gospodin ne bi mario, neka plane, 
što ima planuti. Njemu se sve čini, da bi Mandina 
mogla ispaliti prvi naboj. Zato joj ne da mira. 

»Govoriš skrovito, ka' zatvorena knjiga, — puno 
uvijeno. Budi tako dobra i reci najedamput sve, 
ča znaš, — slobodno«. 

I Niko čeka, gleda ne bez uzbuđenja, što će 
učiniti Mandina. Gospođa je naklonila glavu na 
stranu, slažući i opet razlažući ubrus. Kao da se 
je čitav razgovor ne tiče, Ali njeno crno oko više 
se puta digne i motri ispitljivo potku, koja se po- 
čela pred njom razmrsivati, 

»A ča ja znam #« vrti Mandina glavom. »Ja 
ne znam ništa« govori određeno i na posljetku s 
podmuklim osmijehom dodaje: »Barem ništa zlo«. 

I opet vragoljasto šine okom mladoga, koji 
se nestrpljivo uzvrpolji na stolici. Ova igra slije- 
poga miša, podvale i izmicanje Mandinino po- 
činju mu se ne sviđati. Čini mu se, da je ona kao 
pozaboravila, da pred njom ne sjedi mali Niko- 
leto od nekoč, nego mladi gospodar, kojemu će se 
danas sutra sve morati pokoravati, 

Ali sluškinja kao da ne opaža nestrpljivost 
mladoga gospodara. Gotovo zadovoljna, što joj 
je uspjelo malo ga izmučiti, osmijehne se i obrati 
se pravo gospođi, 

»Gospodarice, ovega puta Rumenko će odahnut«. 

Rumenko je, to znamo, njegov konj sedlenik, 
hitar, ustrajan, pomnjivo gojen. Kad sjedne gospo- 
dar na nj, zaigra pod njim, kao plesačica, ali odmah 
se raspali i skoči lakim trkom, digavši lijepu glavu. 

Na ove riječi i gospođa digne glavu i pogleda 
sina i opet sluškinju, kao da. je sad tek opazila, 
kakav je to među njima okršaj. Niko se zacrveni 
u licu i iz crnoga, vatrenoga oka bije munja za mu- 
njom na žensku glavu, koja mu se protivi svojim 
navalama. Bio bi volio, da ga je napala prosto, 

bez podvala i sakrivanja. Najedi ga osobito natu- 
canje o Rumenku, upravo na njegove tajne šetnje 
na konjicu u susjedne općine, gdje je doživio. ne 

ž jednu pustolovinu, zapleo ne jedan romančić, 


Iz svih je izgazio, to je istina, ni u jednom nije za- 
grezao ; ali je odnio ne jednoč i ukore i poniženje, 
često je i čast pretrpjela udarac, — stvari kojih 
se malo tko rado sjeća, a to manje vesele, kad ti 
ih drugi tko spomene, | M mm 

»Hajd' da te već jednom čujemo, ča imaš l« 
vikne najeđen. 2. 

»Ča nam je drago, o tomu drage volje čujemo«, 
odgovara ona opet samo svojim načinom, koji 
joj se toliko sviđa. I doda naglo : »Oprostite, ja 
mimam kad. Triba ić spat. Gospodarice, dobra 
vam noć, i vama, šor Niko! Slatko spavajte lc | 

Pokloni se i obrne se hitro, kao kakva mladica, 
obrativši se k stepenicama, koje vode s tarace u 
kuću. I ovaj uzmak bio je izračunan : smjerao je 
k tome, da sina uvede u nepriliku što veću pred 
materom. : a 

Niko se doista osjeća nezgodno, kao. čovjek, 
koji ima isplatiti neugodan dug, ili još bolje javiti 
stvar, o kojoj ne zna, kako će se dojmiti. Ali ve- 
čeras, i pored neprilike, srce je puno sreće, u uhu 
mu zvuči njen slatki glas, na ustima osjeća njen 
vrući poljubac, kojim ga je darovala na rastanku, 
Opet je digao glavu i oko mu bludi prividno gore 
među zvijezdama : traži, ne će li uhvatiti negdje 
kadifeni sjaj njena oka užgana žarom ljubavi. 

Mati gleda zamišljeno, sakrivši ruke pod pre- 
gaču, Komarci, primamljeni svijećom, oblijeću i 
zuje svoju piskutavu, neugodnu notu. | ' 

»Ja sam, majko, našao mladu«, javi se Niko 
poslije dugoga mučanja, ' 

Glas njegov zvoni kao iz daleka, iza visoke 
pregrade. Gleda još uvijek k nebu, i kad pritvori 
oči, — vidi pred sobom njen stasiti lik, sjajan, 
kao kad zora polije svojim žarom šipkov cvijet, 

»Ča još l« začudi se šora Anzula, Pomakla se 
k stolu neobično živo, u oku joj se zažari iskrena 
radost, »Dakle ništo ozbiljno na poslitku lc. 

»Sasvim ozbiljno !« 

»Na poslitku, i to čujem l« doda s olakšicom. 
Odavna sam to čekala, vrebala... Sad samo, kojus« 
»Lijepa je« 
»To sam i ovako znala«. 
. »Preturuša«. : 


Šora Anzula pritvori oči, Svijeća kao da je 
pucnula, njen plamen kao da je pokrio taracu, 
Dubčićevu palaču i šibao u vis, — do samoga neba, 
koje se zakrvavilo naglim žarom. Pritisla je ru- 
ku s pregačom na usta, časak počeka i na posljetku 
zapita : 

»Koja od njih s« 

Glas joj je malko niži i kao tuplji. Niki se či- 
nio, da čuje u njemu lako drhtanje. 

Sad je istom pogledao mater. Ali u licu joj ne 
opaža nikakove promjene : pa ni čuđenja. 

»Katica, — mlađa« odgovara tiho, 

Sora Anzula zadrži mir, ravnotežje duše. 
I glas joj primi svoj obični duboki prizvuk alta. 
Počela je tako mirno, kao da se razgovara o stvarima 
svagdašnjim. 

»Ti znaš, da se u nike stvari ne mišam, — 
koje se tiču tebe osobito, Navlaš ih pregledavam ; 
zatvaram oči i uši. Jesu li mi drage, ili nisu, mučala 
sam, kao da o njima ne znam. Ali danas, kad mi sam 
dolaziš s njima, — ne znam sama, gdi se našlo 


takovo povirenje, ja ti barem nisam zahvalna na 


njemu, reć ću ti svoju misal čisto i otvoreno. Di- 
vojka je neiskusna, nije ju teško zavest: nemaš 
se dakle čim hvalit, ako si je pridobi', Ma tu treba 


uzet u obzir i to, da su roditelji pošteni, i od svih_ 


poštovani : imaj dakle na njih obzir 1 na to, da je 
njen otac bio viran sluga tvoga oca,« 

Niko još nije čuo iz njenih usta tako tvrde 
besjede, U čudu gleda je i na posljetku namršti 
mu se čelo. 


»Ne, majko, — nemoj uzimat u tom smislu. , 


Imam nakane ozbiljne i poštene, Ako ne bi imala 
ništa protiv toga, ja bih se oženio«. 

Glas mu ne zvuči običnim tonom sigurnosti 
i samosvijesti. I oko nekako žacajući se preza, 
ne će li uhvatiti barem osjen ganuća u njenu lije- 
pom licu, onako mirnu, Ali. ne može na njemu 
opaziti ništa neobično. Mirna je, hladna, kao i prije, 
njeno oko luta negdje u tami, . 

»Katica se zove i, čini mi se, služi«, doda glasom 
nehajnim. 

»Izać će iz službe«, ispenta on. : . 

Pogleda ga s beskrajnim izrazom nježnosti 
i ljubavi. Čini mu se, da su joj se u očima zavrtjele 
suze. Niko pocrveni i morao je oboriti oči pod tim 
pogledom, koji ga je duboko potresao, do dna 
srca, U njemu je pročitao svoju presudu, jasno 
i razgovjetno, Ipak čeka nestrpljivo odgovor s nje- 
nih usta, 

»Ja ti imam dakle dopustit ili zabranit l« I 
licem joj preleti osmijeh, ali takav, da se Niku 
srce stislo. »Ali ti to misliš ozbiljno € Ja sam u ne- 
zgodnu položaju, kako sam moreš pojmit: branit 
nemam moći, a odobrit, moguće ne ću imat volje. 
Reci ti sam: bili te odvratilo moje protivljenje 
od namisli *« Paoa 

I sad ga već pogleda svojim lijepim okom, 
da mu je pogled dopr'o u najtajnije zavoje srca 
i on vidi, da je pred njom bez oružja. 

sTi nisi zadovoljna«, izgovori ne bez bolnoga 
uzbuđenja. Na 

»Obrađovana bogme nisam. Mogu ti i reć, 
da se nisi izmuči 'kod tih zaprika«, . 

»Kako to misliš, majko s« 1 glas mu zvuči 
oštrije. . . 
»Izabra si odmah prvu, koja je prida te istr- 
čala«, x 

»Pa zar bi nam bila na stramotu *« klikne uz- 
buđeno i iz oka mu sijevne munja. 

»To nisam rekla, — to si sam doda*. Poštena 
divojka poštenih roditelja«, . 

»Meni je to dosta«, primetne on, odišući brzo 
Gd uzrujanosti, 

»Imaš doista male zahtive l« odgovara ona, 
uvijek s istim mirom. »To svojstvo moga*' si nać 
u deset, pedeset drugih. To jedino svojstvo ili ako 
ćeš. kripost meni još ne bi bilo dosta, Hoće se još 
toliko drugih uvita... Molim, razgovarajmo se 
hladnokrvno, zato nemoj oblačit' čelo, Ne ću ti 
nabrajat', ča bi se sve htilo.« 

»Rod, imanje, položaj, sjaj, elegancija«, doda 
on s gorkim osmijehom. Znamo, koji su to uvjeti.« 

»Eto! kažem ja: suvišno je bilo i govorit s 
materom o ovoj stvari, Ti si se davno odluči! i 
savita ti ne triba. Vidiš sve tako jasno !« 

Ovdje se već nije mogla uzdržati da se ne 
zavrti na svojem tronogom naslonjaču. I bijelu 
nježnu put u licu podbi joj rumenilo. U taj čas 
bila je doista lijepa. 

»Majko, ti se ljutiši« kliknu on. Najednoč 
učini mu se, da ne radi dobro. da je na krivom 
putu t tako ne valja s materom govoriti, a napose 
o takvim zamašitim stvarima, »Znao sam, da ti 
neće bit po volji, što ću ti javit. Ali razljutit te 
nisam htio. To bi mi bilo teško, i baš u ovaj čas, 
kad se odlučuje o mojoj sudbini.« 

»Eh, sine moj! Pripoznaj i nama starima, 
Ti ćeš reć: predsude. A zaludu je, u njima smo se 
rodili, u njima odrasli, u njima ostarili : teško nam 
se bunit i ustajat protiv njih, Njima se svit uprav- 
lja', po njima je postupa' i dosele su se pokazi- 
vali kao dobri. Ma ti si naumi' drukčije : prezret, 


ne pripoznat stara pravila, Dobro, — ja ću se po- 
korit, ma poslidice, — za njih ja nemam odgovor- 
nosti«, 


Niko kimne glavom, kojom se mete čitav roj 
misli, 

»Dakle si se odluči' € Čvrsto “« pita ona glasom 
mekim, uzdrhtalim od nježnosti. U očima joj za- 
dršće suza 1 kroz nju gleda ga pogledom moleći, 
kao da čeka milost, »Ne može se prominit « nava- 
ljuje na nj, u glasu joj dršće posljednja nada i ufanje. 

Sin sjedi pred njom uništen. Na čelu sja mu 
kao biser znoju velikim kapljima, Ruke ožimlje, 
vrpolji se na stolici. Snaga duševna nalomila se, 
popušta. Ali kroz taj tamni kaos sinu opet oči 
kadifena sjaja, stane preda nj primamljiva pojava 
djeve s osmijehom, koji očarava. . 

»Majko, ja je ljubim. Je ne mogu...« izgovori 
glasom muklim i pogleda je s očajem u oku, 

Ona samo kimne glavom i stisne usnice. Suza, 
koja joj se nalila u oko, otisne se niz lice i pane na 
sto. Trajalo je dosta dugo, dok se pribrala, 

»A kad se misliš ženit “« pitala je već opet 
glasom sasvim mirnim, na oko hladno, 

»Na godinu. Prije nije moguće,« 

»Jedina razumna rič, ča sam je čula večeras«, 
reče već svojim običnim gotovo porugljivim tonom, 
Ali odmah doda izrijekom: »Da, razumna, — 
ne triba se prinaglit. Prospavaj se, otrizni se malo 
od pijanstva, — promišljaj, ispoređuj. Drži se ra- 


zuma, a ne slipe strasti, jer, — ovdje se nagnula 
bliže k njemu i pogleda mu svojim pronicavim 
okom pravo u oči, — »ovdi se ne radi o lakomi- 


šljenoj pustolovini: ovdi je igra, moj sine, za sriću 
života. To imaj prid očima !« 

Ustala je sa svoga mjesta i, zaželjevši sinu 
laku noć, siđe u kuću, Niko je ostao sam. 

Časak stoji pred njim slika matere sa suzom 
u oku. Ta suza straši ga, — što znači # Što je učinio 
materi za toliku žalost € To, da ljubi, — ljubi istin- 
ski, svim srcem ; da stoji čvrsto pri svojoj ljubavi 
i ne da se od nje zaplašiti € 

Ne, nije moguće uzmaknuti. Zašto bi bio za- 
podio razgovor s njome, zašto bi joj bio govorio 
O osjećajima, zašto bi joj bio obećao * Nije ni mo- 
guće razmišljati se. Zar nije razmišljao svu noć, 
sve do podne iza plesa * Šta će razmišljati * To 


“bi značilo oklijevati, krzmati, koljebati se. 


»Ne, majko, ne idem se ja prospati! Ja prije 
spavanja odlučujem. I neodlučan ne bih stisnuo 
oka« I čvrstim korakom siđe i on niza stepenice 

u kuću i potem pomisli : »Kušajmo i dalje opirati 


se predsudama«, — i osmijehne se. Činilo mu se, 
da poduzima nešto izvanredno, da je on junak. 
GLAVA VI. 


PRIJEGLED POLJA. 


Šora Anzula ustala je kao obično, i jutros 
prije dana, Nije bila zaspala svojim običnim tvrdim 
snom, bacala se s boka na bok, kao čovjek, kome 
je postelja prostrta teškim brigama i jadima, koje- 
mu se roje misli glavom i prepliću se bez reda; 
ali ipak je ustala, čim su počele bojažljivo cvrku- 
tati lastavice, s glavom praznom, isprebijanih udova. 

»Starino moja, starino !« misli žalosno, obla- 
čeći se. Prekoračili smo podne, sunce se nagnulo,« 

»Barem ćemo prije doći do počinka«, odgovara 
joj drugi glas za utjehu. »Nasitili smo se Života, 
— uzeli svoj dio, što nam je pripadao. I u njemu 
je bilo dosta obmane i varke, kao u svemu, što daje 
svijet. Na žalost, njegove praznine ne opaziš nego 
kad si gotovo na: meti, Barem ne bih bila gola 
ispraznih. nada«, 

Ne sjeća se, da bi kada bila ustala s ovaku 
mislima. Baca haljine na se sa Žurbom, samo da 
što prije bude vani u viru dnevnih poslova i briga, 
da strese mučne misli, Dade joj se pri tome pogle- 


dati na nebo, Bezbojno je jošte, pepeljavo, samo . 


što se nad Biokovom užiže ružičast Žar, tamo 
gdje blista sjajna danica. Nešto joj dođe na um, 
nešto od čega su se izravnali duboki nabori među 
obrvama. Izašla je brzo na dvor i viknula svojim 
zvučnim altom : 

»Jure, osedlaj Galešu! Idemo u polje«, 

Jure, sluga, upravo slaže drva u hvatove, 
pomnjivo cjepanicu za cjepanicom. Ispravio se na 
taj glas kao pero, i gleda svoju gospodaricu u veli- 
kom čudu. 

.»A_ kada, gospodarice s« 

. »Odmah pri' sunca, Znaš, kakva je posli' pre- 
peka«. 

Ostavi sve onako i uputi se u staju, dati 

jući : »Koji je to opet vrag! A ja da ću poslagati 


drva. U ovoj kući neznaš nikad, šta imaš da radiš. 


Dođu proklete pralje, isprebacuju mi drva. Izlože 
na vatru suho, — bile bi lude paliti sirovo, kad imaju 
suhoga! Neka đavli nose i takav posao! U ovoj 
kući uvijek se pere, riba, bijeli. Koga vraga samo 
toliko peru !« 

Rumenko se ogleda iza pregrade na štropot 
Jurinih koraka i zar'že povjerljivo, 

»Čekaj, kicošu nevaljali! I ti si tu za đavla! 
Da nije tebe, ne bi bilo mladome kojekakva hoda- 
nja u vražju mater. Zašto li mu jednoč ne. ispre- 
bijaju kosti, ovi ludi mladići € Đavla su to mladići, 
budale su, iz temelja. Ja da sam gospodar u ovoj 
kući, vrgao bih te pod samar, maznicu neku, i na- 
valio ti breme drva na bubrege. Vidio bih, kako bi 
igrao! Bi li zobi €« 

Neprestano mrmljajući uđe za pregradu, ode 
Galeša prevrće beskrajne misli, To je mul star, 
crnkast, sa sijedim dlakama oko gubica, Zadnju 
je nogu podvukao i upr'o se na ostale tri, 

»Miči se, ti stari, miči !« govori mu Jure tegleći 
ga za grivu« Dosta si se nadrijemao, — idemo na 
vražju svadbu, - I tebi bi već pristalo, da te odmijeni 
sin.« 

Galeša samo mrmlja i gdjekad klopne jednim 
ili drugim uhom na dosadnu muhu. Noge premeće 
mlohavo, kao da su mu nasađene, A _Rumenko 
dotle vrca se kao da je na trnju ; svaka žilica na njemu 
igra od bujne snage i želje da se protrče. Jure samo 
na nj kima glavom i njunjori : 

»Škaklja li te zob, škaklja; pasja vjero! Zašto 


di je tebi sipaju, — za koga đavla “« 


Jure je osedlao Galešu, kako treba, pritegao 
mu samar tvrdo, da ne kriva, popravi stremene ili 
upravo praće, koje su mjesto stremena, Prostro 
je po samaru šaren ei a na nj metne omanji 

jastučić, A na kuhinjskim vratima već čeka gospođa 
s pepeljastim suncobranom, s bijelom maramom 
na glavi. Ispod nje čini se njeno okruglo lice još 
svježije i mlađe. 

»Rublje nismo pribrojili, ča ide u pranje !« 
spominje Mandina. 

»Pribroj sama l« odgovara gospođa nehajno, 

Mandina gleda na nju u čudu, Ne a 
rublja, komad po komad, ne zapisati! Ča je to 
danas, za Boga € Zar joj se ništo dogodilo, učuvaj 
Bože | I gleda je, gleda, di ne vidi ništa neobično. 

»Jesi li pripravila torbu €« pita gospođa ne hajući 
za njeno čuđenje. 

Mandina skoči u kuhinju i iznese šarenu tor- 
bicu sa vunenim potkitama. Metnula je bila u nju 
dva hljepca, komad sira i plosnatu čašu. U mali 
mješčić natočila je bijeloga vina i sad torbicu i 
mješčić veže za samar, »Ča je to sve, vičnji Bože !« 
razbija Mande glavu. »Rublje će se namakat, a ona 
Bog zna kad će doć,« ' : 

Šora Anzula uzjaše i krene se iz dvorca, | 

»A ča je s obidom, gospodarice *« pita je Mande. 

»Ako ne dođem na podne, nemojte me ni če- 
kat«, odgovara nakratko, 

»Dakle ni na obid«, vrti Mande glavom i vraća 
se zamišljena u kuhinju. . 

Jure izvede gospođu iz dvorca, ali nešto je 
zaboravio i trči nazad u dvor. Mjesto u dvor šmigne 
pravo u kuhinju. 

»A za me nijesi zaboravila “« pita Mandu, 

»Dopast će i tebi, ne boj se. Ima gotovo dva 
litra,« 2 S: ; 

»E, tako da! Žega će nam popiti krv i mozag. 
Drva da mi nijeste razbacale I priprijeti. »To ti 
kažem ! Suho čuvaj! Pod kotlom izgorjet će i si- 
TOVO.« bje 
»Nego! Mi ćemo se tebi na dimu sušit« 

»A ja moram izjesti grdnje! Vidjet ćeš, što će 
biti danas !« : 


106 


Ali Mande sažme plećima, Ta stvar nje se više 
ne tiče, 

Na trgu putevi se razilaze na sve strane. Kad 
su tamo došli, Jure čeka, na koju bi stranu udario. 
Dubčići imaju vinograde na sve strane; ali Jure 
se boji upitati, kamo treba okrenuti. 

»Ne ja, ni za svijet«, umuje on, »napuhnuta je 
kao mijeh, — ne bi je na trojim kolima odvezao. 
Oh, ne mari ona za razgovore! Najbolje mučati, 
dok joj se ispuši iz glave, šta joj je unutra. Ah, 
kakav li je Život, ovaj moj, raspeti Spasitelju ! 
Ne, ne vrijedi sav ni prebite pare...« 

Međutim gospođa sama pokaže mu prosto 
suncobranom, da skrene gore, Jure uhvati Galešu 
za oglav, i ide uza nj ulicom, sjetno, u mislima. 

»Odmah sam ja slutio, da idemo u vražju mater 
vratove lomiti. Ako slutiš što zlo, ne boj se, to će ti 
se ispuniti na vlas, Južina je velika, a objed na suho : 
a sluga jadnik neka šuti. Gori si od ovoga Galeše. .. 
A suha drva one će mi vještice popaliti, to je već 
sigurno. Kao da ne bi izgorjelo i sirovo, kad ima žara, 
ali gdje bi one! Ne znadu čuvati svoje, a kamo li 
gospodarevo 1 A ti, Jure, gutaj psovke, kad nestane 
suhih drva,« . 

Svijeta na ulici nije vidjeti, Sve je otišlo u vi- 
nograde. Samo što se djeca skiću ispod kuće i zi- 
dova u ciganskom kostimu, Gdje gdje promiče 
ženski lik, obično čupave glave, i po stotinu zakrpa 
na suknji i haljetku. 

»Pi « pljuje Jure kod takvih pojava s gađenjem, 
on, Zagorac, odrastao u selu, gdje ženskinje nose 
svoju čistu nošnju, često lijepu 1 ukusnu. »Da krpa 
nevaljalih, vrazi ih odnijeli! Dok se ne uda, cifra 
se bez prestanka... A kad uhvati siromaha pi- 
škora na udicu, niti se mije, niti se češlja.« 

Kad su izašli na mjesto, gospođa mu sama raz- 
loži program današnje šetnje. 

»Ići ćeš u Rašeljaču, odanle u Buničke prodolce, 
onda pod Bili Kamik i kroz Gradine spustit ćemo se 
pod Zastražišće.« 

»Bit ćete služeni«, odgovara on uslužno a u sebi 
trne t 

»Jao, raspeti Isukrste ! Alaj će biti grdnje i 
kara !« 

U svakom od tih dijelova ima Dubčić vino- 
grade, najviše u težaka, a samo gdje gdje pod svo- 
jom režijom, Nije čudo, što gospodar ne izlazeći 

nego rijetko kad u polja, nađe uvijek čemu zabav- 
ljati, — a osobito gospodar, koji ima oko naše 
šore Anzule. Tako se događa, a Jure takve stvari 
dobro utuvi, da se gospoda Anzula baš s ovih dije- 
lova vraća ogorčena lica i zažarenih očiju i težake 
poziva k sebi, ako ih po slučaju nije zatekla odmah 
u vinogradu, 

U takav dan rado joj se ukloni svatko, samo 
ako može : jer se događa, tko prvi naleti, na njemu 
se i kola slome. Zato hvataju trnci Juru, jer, kako 
je pri ruci, boji se, da će sve na nj sručiti,i ako nedu- 
. žna. Tko bi mu se čudio, što siromah nije ushićen. 

Bio bi gotov mijenjati se kad god s bezbrižnim Ga- 
lešom, koji stupa nehajno s noge na nogu, mrmoreći 
nešto pod nos. 

Kad su došli pod Rašeljaču, gospođa sjaše na 
put, Jure golim rukama razgrće trnje, koje zatvara 
lazu, to jest otvor u kamenoj ogradi, ograđen kao 

. vrata, samo što je mjesto vrata nabacano na otvor 
trnje i šipkovina. Jure bi se bio uvalio ne u trnje, 
nego na gole drače, samo da nema za što zadirati 
u njega. Gospođa uđe u vinograd. Velik je, zasađen 
najviše bijelom lozom, čuvenom zlataricom, dikom 
i ukrasom njene konobe. Bolest nije vidjeti na lišću 


ni na zrnju, vinograd je obrađen valjano, uređen. 
brižno. »Ove će godine dobro roditi«, javi se Jure, , 


dakako plašljivo, samo da prekine muk, koji mu je 
bio već nesnosan. 

»Do jematve je daleko« spomene ona, 

»Bože učuvaj crva« primetne on. »Drugoga 
se ja, uzdajući se u Boga, ne bojim«. 

»Zrno je zdravo«, dopušta ona. 

»Zdravo ka' cekin !« hvali Jure već na sva usta, 
sve mu previre. »Neslućeno, gospodarice ! Možete 
slobodno tražiti bačava, i to što prije.« 

Ta, polako !« miri ga gospođa s osmijehom, 
i to nekim sjetnim osmijehom, kakvoga u nje dosele 
Jure nije vidio. »Vi svaku godinu proričete čudesa : 
a kad dođe jematva, obisite glavu«. 

ad »Ah, kad se, hvala Bogu, čini, da ga i ima, i 
vrijeme se drži, eto baš tako treba !« protivi se još 
Jure. K 
»Istina je. Do danas ne triba da se tužimo« 

»Ne treba, hvala Bogu! Meni se sve čini, da 
će biti ljetos jematva vesela !« vikne on, blažen 
ne toliko nadom na sjajan prirod, koliko razgovorlji- 
vošću svoje inače tako. nepristupačne gospodarice. 

Sve mu se biće razveselilo, razigralo nekako, 


Čini mu se, da danas ne će biti oluje, — oblaci 


će se raspršiti, a on će se vratiti s gospođom u dobtu 
raspoloženju. Nije moguće, da plane oluja poslije 
ovakoga razgovora, tiha, gotovo povjerljiva i prija- 


_teljskoga. Istina je, da je Rašeljača dobro obrađena, 


jer se obrađuje pod režijom Dubčića; težačke 
ovdje nema ni jedne loze ; ali ipak mogla bi zabav- 
ljati svašta, da je u običnom borbenom raspolo- 
ženju. Na sve njeno biće pokazuje, da danas ne će 
biti skandala. Razgovorna je, priklonita, kako je 
možda nikad vidio nije, 

Kako brzo trči po Galešu, koji je međutim 
ogrizao grmlje ! Kako drži praće, dok ona uzjaše, 
kako popravlja stremene, priteže popruge, i ako 
Su pritegnuti : i to sve s kapicom u ruci! Kako po- 
mnjivo ogleda, je li jastučić na mjestu, sjedi li gospođa 
sigurno | ' 

A gospođa gleda vjernoga slugu s prijaznim 
smiješkom. Njegova brižljivost dira je tako neobično 
nekako. Kao da joj se gorčina oko srca rasplinula, 
kao da je tvrdoća omekšala, »Ne boj se, učinit ću 
ti po volji«, misli ona, »ne ću dizati- vike. Tempi 
passati I« I na srce joj se opet zavali teškoća, tjes- 
koba, strah, neizvjesnost. Da bude Jure mogro 

zaviriti u njene misli, što je ondje grize, mori: bio 
bi se prepao većma nego najgorih grdnja! 

Noćas, iza razgovora sa sinom, nije stisla oka. 
Prevrćući se onamo i ovamo, bez počinka, promiš- 
ljala je o sebi, o sinu, o budućnosti i prošlosti, Od- 
vratiti ga od namjere, pomesti mu planove, raski- 
dati odluke: € Zna ona dobro, da je to posao zaludan, 
bez izgleda, 

Zašto se dakle protiviti, zašto ogorčavati njega 
i sebe € Počinjati borbu, kad znaš unaprijed, da 
moraš podleći : proigrati i ono, što si imala do da- 
nas, — ljubav svoga djeteta! Ne, zaludu, tu treba 
pokoriti se sudbini, prignuti šiju, čekati, što Bog 
da, ' 

Suze su je zalile, kad se našla u takovu položaju : 
ona, naučena za sve starati se unaprijed, priprav- 
ljati sinu budućnost bezbrižnu, sjajnu. Izabrala 
mu je prije nekoliko godina djevojče, milo, krotko, 
— iz dobre porodice. Doricu Zorkovićevu, Drži je 
u zavodu onom istom, gdje se sama odgojila, pod 
zaštitom pobožnih koludrica. Radovala se odavna, 
kako će mu je dovesti, lijepu, svježu, i staviti njenu 
ruku u njegovu i uvesti je u svoju kuću. . 

Šta je ostalo od tih lijepih snova i planova € 
Poderine, paučine, gorkost, razočaranje. Njeno pro- 
mišljeno djelovanje i trudove razorio je jedan čas, 
smeo kao vihor, kad raspraši pljevu. 

Da je barem drugu koju izabrao, sebi priliku 
rodom i odgojem, Ali težakinju ! Šta će ona s njome < 
Kako da s njome živi, s neobrazovanom, možda i 
surovom € Hoće li se dati ugladiti, oplemeniti 
u gospodskoj kući € Izvana možda, — da sa svim 
sigurno; primit će drugo vladanje, druge običaje, 
pogospodit će se u kratko vrijeme, razmaziti; ali 
duša, misao ostat će, kako je bila, moguće, još 
u gorem stanju. Ta nenadna sreća rijetko koga 
podigne, oplemeni, poboljša, Tko nema u sebi zdrave 
jezgre, njega će prije pokvariti, izbaciti iz kolote- 
čine. Kako će onda izaći na kraj s takvom nevjestom, 
kako li živjeti s njome u ljubavi i slozi € 

»Ne jal« odluči se po dugom razmišljanju. 
»Ja se na to ne dam. Ostavit ću im prosto polje, 
a ja — ustupit ću. Zašto da kušam € Neka se tamo 
upravljaju sami, kako znadu, — a ja ću na stranu, 
Žrtvujern se, — to mi je i onako suđeno, kako vidim, 
Nijesam ise udavala drugi put, radi njega, da ne 
ostane siroče : žrtvovala sam se, Zašto se ne bih 
žrtvovala iznova € Što zato, ako starost provedem 
u samoći, ako mi bude mučno i dosadno; kome 
će to uditi “ A mene ovdje u kući-lako može zamije- 
niti druga. Za godinu dvije ne ću falit nikome.« 

Suze su je oblile, gorke suze, koje grizu. I ići 
iz kuće, koja je bila sagrađena nekoć zbog nje! 
Odreći se posla, rada za dobro sinovlje i dobro svega 
mjesta a osobito nesrećnih težaka, Ne biti im oštra 
gospodarica, ali često i ljubezniva mati, 

Suze su je oblijevale, ali ona je stisla srce i 
utvrđivala se u odluci. A kad je ustala iz postelje, 
razbacane iza onako teške noći, — odluka je bila 
zrela, promišljena, čista, kao ono sunce na nebu. 
Odluku će javit sinu, prosto bez uzrujavanja, dan 
prije zaruka, ne da bi ga silila izabrati između ma- 
tere i zaručnice, — ne, nego prosto neka zna una- 
Prijed, što ga čeka, neka prema tome čini sebi red. 

I onda joj je već malo odlanulo : znala je, što, 
kako treba raditi; nije bilo oklijevanja, sumnje, 
Samo na dnu srca peče, boli rana, što eto, ne će više 
dugo gospodariti u ovoj kući, I tada je poželjela, 
da izađe u polje, možda posljednji put, da se nasladi 
njime, obraduje srce pogledom na prirod, koji 
mnogo obećaje, da nađe olakšicu na krilu Božje 
prirode, ' 

Odmah na Rašeljači osjetila je tu olakšicu. 
Pogled na vinograd, uzorno obrađen, težak od roda, 
kao okićena nevjesta, koja se sprema pred oltar : 
svijest, da je to plod njena rada, njenih napora 
i truda, istjera joj iz srca bol i tugu. Kapetan Luka 
kupio je vinograd već gotov, nešto ga je popravio, 
to je istina, ali ona ga je dovela do procvata, mnogi 
se čokot osušio u golom kamenu, pa ipak je vino- 

grad snažan, okićen grozdovima. Zrno je zeleno 
još, kršljavo nekako, Ali doskora će se naliti slat- 
kim sokom, obilno do pucanja, primit će Žutkast 
voštan sjaj zrelosti. Šibe se već sada povijaju od 
roda, i pale bi na zemlju, da nijesu podignute na 
vilice, 

»Od čega to samo živi, otkud uzimlje vlagu “« 
razmišlja šora Anzula, Ova joj se misao vraća svaki 
put, kad pregleda svoje vinograde, Ni ove godine 
kao svake godine, nije palo svega ljeta kapi dažda, 
Sunce neprestano prži zemlju, vuče posljednju 
kapljicu vlage, — pa opet ta zemlja nije gola, is- 
crpena, nego nosi rod. »I još se tužimo na maćehu 
zemlju l« promišlja šora Anzula. »Kako smo neza- 
hvalni l« 

Galeša ide putevima i stazama, sve između 
vinograda. Ovdje, ondje uhvati čuperak suhe trave 
ili grančicu gluhača, s koje visi zrelo voće, Došli 
su na vrh, pogled je na sve strane otvoren, na istok 
do samoga mora. Svuda vinogradi, samo su po mje- 
stima crne plasine gore, ili sive plohe maslinovih 
gajeva. 

Pustili su se opet u dolinu. Galeša koraca 
eprezno, da se ne bi spotakao, uklanja se zidovima, 
da ne bi ogulio gospođi nogu. Gdjegdje otkine po 
vlas suhe trave, ili grančicu, inače ide objesivši 
glavu i neprestance mrmlja, Tako su sišli u Bunjičke 
prodolce, 

. Golema ploha vinograda pritisla je svu dolinu 
i oba boka, obuhvaćena jakim, širokim zidom. 
Iznutra je raspodijeljena nevisokim zidićima na 
veće ili manje parcele, dijelove pojedinih težaka, 


_)F, a sad će već biti rat!« sprema se Jure. 
Vinograd je sav u težačkim rukama, ovdje se gos- 
pođa najviše ljuti 1 viče. Ona dobiva doduše samo 
prihod od četvrte a često od pete; težak, ako je 
danguba, udi sebi četiri puta, a njoj samo peti; 
ali ona se ipak ovdje većma jedi nego li se jedila 
na svome, i većma nadzire, 

sTežak je ka' dite«, govori ona, »Triba ga nad- 
zirat a osobito triba ga učit i karat«, 

Ogleda pojedine dijelove i sada, prekoračujući 
zidiće. I tu je čokoće bujno, grozdovi obilni. Neki 
se već šaraju, svaki čas počet će se nalijevati. Tu 
je sve tamna vrsta, od koje je vino crno i grko, 


Grozd se ne da ni jesti; steže u ustima i grebe u 


grlu. 
“ »Evo, gle Mikule !« klikne, prekoračivši u par- 
celu veoma dobro obrađenu. »Ne išćem nikad bo- 
ljega težaka. Kao vrt! A pogledaj njegove vlastite 
zemlje, kakova razlika ! Zašto ne nastoji na svome, 
ka' ovdi s« 

. »Nema ga tko tjerati«, smije se Jure. »Tu se 
boji gospodarice«, - 

»Kako je to naopako I« užesti se ona, »Mene 
se boji, a Boga se ne boji ! Jer tko zanemaruje svoju 
zemlju, taj griši protiv Boga. Da je on ne radi, 
naša! bi se drugi, tko bi je obradio zdušno. Ovako 
nima od zemlje koristi ni on, ni drugi, Onda neka 
mi još nitko kaže, da našem težaku ne triba palice !« 

»Živa istina, gospodarice! Mi smo nemarni« 

»Pogledaj, Jure, nesrićnoga Hubora l« klikne 
ulazeći na drugi dio, gdje je čokoće slabašno, loze 
tanke, grozdovi zaraženi. Znakovi uopće perono- 
spore, koja ništi sve, na što naiđe. Jure očekuje s 
grozom, što će sada biti. »Ni* poliva' taj čovjek, , 
pogledaj! A dala sam mu galicu, Od prolića ni 
zaviri' taj zavrtenjak na svoju zemlju! Trava 
je zagušila sve. I još će mi tko reć, da smo prid Bo- 
gom jednaki. Zasluži' bi, nevridnik, da ga odmah 
istiram. Neka ne grdi vinograda l« 

»Bilo bi najbolje 1« potvrđuje Jure, »Ali opet« 
uslobodi se spomenuti, i ako oklijevajući, »desetero 
djece im 

»Bidna dica l« uzdahne, i gnjev, koji joj je 


obojio obraze, mahom opane. »Kakav će uzet 1z- 


gled! A ča će bit od njih, kad je otac takav !« 
Jure samo klimne glavom i ne može pojmiti, 
Šta se to s njome događa. Mjesto srdžbe zvuči 

iz njenih riječi i izražava joj se na licu neka tuga. 
Da vidi se, da ima neku sućut s grijehom i slabošću 
ljudi. 

»Doista, još smo daleko, daleko«, umuje gos- 
pođa, kad je već uzjahala na Galešu i polazi na- 
prijed. »Težaka triba učit, kako triba kopat, poli- 
vat, triba ga putit na dobro, tirat koji put i silom, 
Kolika zemlja leži mrtva ili urađena ni sebi, ni svo- 
mu! Težak leti u Ameriku tražiti zlatna zrnca, 
a ovdje ostavlja komade zlata u zemlji !« 


»Šta samo može biti ovome čeljadetu # «razbija 

glavu Jure. »Ne viče, ne grdi, — samo što je nekako 
žalosna. Šta joj može biti, moj Bože“ A sjedi 
do grla u masti i mogla bi biti vesela. Kad već na 
bogatune ide nevolja, kako ne će navaliti na tebe, 
bijednoga crva € Vala, ne vrijedi živjeti na ovome 
svijetu, — nema nikoga, da bi bio sasvim zado- 
voljan.« 
Kad su izašli na brdo, gospođa se još jednom 
razgleda po Bunjičkim prodolcima. Oko joj se s 
uživanjem pase po golemom vinogradu, koji je u 
cjelini sjajan, Odletio je i nemili dojam od Huho- 
rova nehaja. Posjednica računa u duši, koliko će 
stolitara izaći iz ovoga komada zemlje, kolik će se: 
novac razliti među svijetom, koliko će se gladi 
utišati, koliko golotinje zaodjeti... A to sve njeno 
je imanje, njen trud, njena zasluga! Od ponosa 
dižu joj se prsi i sa zahvalnošću misli : »Ipak je lijepa 
stvar biti posjednik! Kroz tvoje ruke razlijeva se: 
bogatstvo i sreća među svijet, Bog je izabrao tebe, 
da tvojom rukom sipa gladnoj djeci svoje štedre: 
darove. .« ' 

U tome najednom suze joj dolaze na oči. Opo- 
mene se; da će se odreći ove uzvišene zadaće, sama, 
od svoje volje. »Ništa to«, tješi se opet, a za tobom 
doći će drugi, za njima njihovi potomci. Zemlja 
ne će ostati nikad gola.« ' 


»A koliko to godin ti služiš, Jure, u nas €« 


pita njega iznenada. 

»Dvije godine bio sam neoženjen, gospodarice, 


a kako sam se Ženio, bit će po Svisvetima šesnaest 
godina«, 


»Prolaze te godine, Jure, prolaze«, doda i ona 


:s uzdahom. 


»Doista, — onda sam bio mlad. I otac je bio 
živ, siromah. Bio sam pošljednjom s njime, kad 


sam išao pod mjeru. Otkad je umro, nijesam još 
ni bio u Zagorju. Bog zna, hoću li tamo još kada 


bit I« 

»A vuče li te želja, Jure *« pita gospođa sa za-. 
nimanjem. ' ' 

»Ej, gospodarice, dođe mi na um ne jednoč. 


Ali opet Šta, — nemaš ondje ničega, a moja Ursa 


ne bi išla. Šta bi veli, među Vlasima. Da je barem 
djece : ali ovako, vjerujte mi, starost je nevesela. 


Dub napola truo, bez mladice« 


I Jure uzdahne od srca, dotakavši se ove bolne 


rane, koja već nikad zacijeliti ne će. Njemu se čini, 
da je suvišan na svijetu, da živi bez cilja i bez ko- 


risti, nemajući djece. : 
»Gdikad, moj Jure, opet ne znaš sam, ča je 
gore : s dicom ili bez njih«, reče gospođa i uzdahne 


'sa srca, 


Da nije imala sina, bila bi danas sama, to je 
istina, ali ne bi bilo tuge, briga i odricanja, Zivjela 
bi sama sebi, to jest živjela bi puku i Bogu, i bila 


bi zadovoljna. Koliko starih djevojaka žive bogu- 


milo, polazeći crkvu, sjedeći kod nogu Spasiteljevih, 

1 osjećaju se sretne. : 
»No ja već sad ne znam, šta će to s nama biti«, 

tuži se Jure svojoj gospodarici, »Kad bi Ursa htjela 


u Zagorje, mogli bismo i krčmu držati. Našlo bi se 


i štogod novca. Ali ona veli: zar ću posluživat 
Vlahe pod stare dane € Pa radi, šta hoćeš, čovječe fa 
»Ne boj se, ni tu ne ćeš propast«, tješi ga go- 
spođa, »a tamo tko zna, kako bi bilo !« I ona je pala 
u neke tužne misli, dok najzad upita slugu : »No a 
sad, kad si tolike godine kod nas, ti ćeš znat naj- 
bolje, kako idemo : da li rastemo ili padamo,« 

Jure gleda u čudu otvarajući oči : 

»Da«, klima na nj glavom ona, ne mogući se 

uzdržati od smijeha: »jesmo li ča. prigospodarili 
ili rastekli«, 
. »Ah, što to govorite, gospodarice! A šta smo 
imali rasteći € Zemlje nijesmo prodali, kuće nije- 
smo založili, zadužili se nijesmo. A vi još, da smo 
rastekli! U ime Oca i Sina i Duha Svetoga, amen !« 
krsti se Jure od čuda. 

"To triba na drugi način računat moj Jure. 
Ja bih htila znat: ne bi li tko drugi više steka' 
ondi, u što smo mi sili. Jer, Jure, ako nisi zaradi 
gdi je tribalo zaradit, to znači koliko da si rasteka' 
ili rasu'. Tamo ti je, naprimir, dil Huhorov. Huhof je 
na njemu strati' dvadeset stolitara svojih a naša“ 
četiri, kad isporediš dil Mikulin. Tako se čine računi, 
moj Jure l« ' 

»E to vam je već druga pjesmica ! Moj razum 
ne može zapasati tako naokolo. Pop ili fratar razlo- 
žili bi Vam ove stvari lijepo od stvorenja svijeta, 
kao na dlanu. Ali ja, gdje bih ja !« 

Gospođa se osmijehne opet onim svojim zami- 
šljenim smijehom, 

»Bidni Jure, ča je tebe mučim danas ke 

»A zašto smo za Boga !« vikne. Jure živo, nekako 
obradovan, kao da su pali okovi, koji su mu sapi- 
njali čitavo biće. Oči mu sijevnu nekim ponosom, 
Što se gospodarica, ovo biće, koje stoji nad njim tako 

 -neizmjerno visoko, priklonila k njemu i kao da je u 
njega tražila savjeta i pomoći u nekim tajnim 
tjeskobama; »Odgovarati što znamo, — za to smo. 
A ako bi trebalo, i skočiti u oganj ili u vodu, za to 
smo mi sluge k« Sve se zadihao od neobična ganuća, 
to'e mu je tako dobro pristajalo... Koliko godina 
služi kod nje, nikad se s njime nije ovako razgova- 
rala! U njemu se probudi gorljivost, neograničena 
odangst. S uživanjem podstupio bi za nju kakvu 
god muku, 

Ona osjeti iz njegovih riječi to ganuće, pogleda 
ga gotovo nježno, kao dijete, Ta on je doista u svojoj 

nespretnosti, prostodušnosti pravo dijete. I u osje- 
ćajima još nije svukao dječjih haljina, — i ne će ih 
više ni svući. 

»Ja samo znam, gospodarice«, nastavlja Jure 
s nekim zanosom : »dok budete vi gospodarili, sve 
će biti dobro, svega će biti izobila, Bit će radniku 
zarade, prosjaku milostinje, popu, što je popovo, 
a crkvi, što ide crkvu. I težak će imati kome uteći 
se, kad ga pritisne: nužda. A ipak ne ćete nikad 
doći na dno, — vašu radnju blagosilja Bog, jer 
mu se moli sirotinja za vas.« 

Oči su joj zastrle vlagom. Kroz nju prelijeva 
se čitav kraj u tisućama boja. I stijene nedalekih 
gradina igraju pred njom kao“u briljantima. Čitav 
kraj primio je novo, neviđeno lice, poliveno čarom 
njena nutarnjega ganuća, 

»Kako da se otkinem f« pita se sama i osjeća 
da već pri pomisli kao da će joj se srcu otkinuti 
iz grudi. Sve mu je priraslo čvrsto i tijesno : i polja, 
i rad, a nada sve ostavljeno težaštvo, kojega sud- 
bina i blagostanje stoji u njenim rukama, i ona 
gola sirotinja, koja svaki dan kuca na njena vrata... 

Povjeriti sve to drugim rukama, mladim, ne- 


iskusnim € Dok ona može, dok uživa zdravlje i 


snagu £ Težaka da treba voditi, učiti: a njena sina 
zar ne treba“ Tko će mu određivati smjer, kad 
ona od njega ode, ostavi ga, preda na milost i ne- 
milost svakom--slučaju, svakoj napasti A. ako 
zabludi, pane: koliki će pasti i poginuti s njime! 
Ne, nije moguće otkinuti se, Bio bi grijeh, težak 


“grijeh, protiv rođene krvi, protiv najsvetijih inte- 


resa. 
Šta dakle da radi, kamo da se baci, što da po- 
čne € 

Eto, borba počinje se iznova, žestoka, okrutna, 
mučna. A njoj se činilo, da je noćas sve odlučila, 
račune sasvim zaključila! Ne, — vidi jasno, gdre- 
đeno ovaj čas, otkinuti se ne može, ne smije, ako 
ne će da pogubi sina i sebe, Stogod drugo da učini, 
— da stisne srce, pregori sebe, zataji predsude i 

nazore, Žrtvuje osjećaje, zaboravi planove i slatke 
osnove, sve drugo učinit će samo da se ne otkine, 
nikada da se ne otkine... 

Pa onda, je li već sve izgubljeno “ Zar više 
nema ni znaka nade, najmanjeg izgleda € On sada 
tako misli: tko zna, ne će li promijeniti nakanu, 
tko zna, ne će li sam uvidjeti, ne će li se sam sklo- 
niti? Vrijeme može promijeniti sve, i najtvrđe 
nakane, prevrnuti najčvršće odluke... Možda će 
se odreći od svoje volje, — možda će se bolje pro- 
misliti... 

Srce joj zakuca od nade, sve joj biće oživi, 
ogrija se lučom oživljene nade, Ah, kako bi to bilo 
lijepo ! Kako jednostavno, kako bi se razriješio ovaj 
uzao ! 

Samo dade li se to pretpostaviti! Da nije pro- 
mislio bi li bio stupio pred nju“ Ne, nije moguće 
računati na to, — nije to hir, ni trenutna pomisao. 
Sve mu biće gori, gori svetim ognjem, koji već nikad, 
nikad neće ugasnuti... 

Nebi li se daloustrajatiuzanj,kad biuzeo Katicu« 

Ne nije moguće tako se zatajiti, nije moguće 
srce i njegove osjećaje satrti. Morala bi planuti 
kivnost i mržnja prije ili poslije. Ta takvog odrica- 
nja nije sposobna nikada! A osobito ako ne bude 
s njome srećan, ako se u njoj prevari, ne bi mogla 
s njome izdržati pod jednim krovom. Planule bi 
oluje, koje bi uzdrmale ponosnu kuću Dubčićevu 
do temelja, 

Došli su pod Bili Kamik a u gospođi bijesni 
još uvijek ljut boj, na život, na smrt, Nema tu poga- 
đanja i pregovaranja: tu je kratka borba među 
cijelom prošlošću i budućnošću, — pobjeda, ili smrt. 

»Ovdi samo Bog može odlučiti, — On može 
pomoći«, uzdiše ona ponizno. »Nek rasudi. On, ja 
se oslanjam na Njega...« 

Odlanulo joj je neizmjerno; što je bilo steg- 
nuto, popustilo je ;.ona diše slobednije. Ćuti i ona 
olakšicu u svijesti da je pod zaštitom više moći, 
mudrosti neiscrpive. , 

Sunce već živo pripiče. Nad golim mjestima. 
nedalekih gradina uzduh drhće, raspaljen suncem, 
Od takih mjesta udara žega, kao iz ražarene peći, 
Na vinogradima još je hlad, oko s raskošjem ustav- 
lja se na bujnoj zeleni. I tu je vinograd na težacima, 
ali obrađen je bez prigovora, 

»Bili Kamik pokaza! se!l« hvali šora Anzula. 
»I lani je bi' na njemu dobar dohodak.« 

»A_ ima i položaj !« javi se Jure. »Ni bolest: 
nema k njemu pristupa. 

U jednom dijelu zateče gospođa težaka, kako: 
plijevi, čisti. Začudila mu se, kao bijeloj vrani : 
prije berbe, a on joj čeprka po zemlji. Razvedri 
joj se oko, tvrdim licem razlije se mio smiješak, 
Težak, videći gospođu, ide prema njoj, razgrađuje 
lozu, da može proći. : 

"Dobro došli, gospodarice I« pozdravlja s kapi- 
com u ruci, s radošću na licu, »Doista nisam se: 
nada', da će me danas naći takova srića, viditi 
ovdi našu gospodaricu, A sad je doista lipota, ugodno, 
ovako jutrom, dok ne pripeče sunce.« 

>A ti se mučiš, Andre, — i sad, kad drugi po- 
čivaju«, čudi se ona. 

»Kažu doduše, da se u vinograd ne smi sad već 
ticat«, govori on s kapicom u ruci, »Ali ja opet 
mislim, da vinograd mora biti nepristano pod oči- 
ma gospodarevim, kao žena, ne prikladajuć, pod 
očima svoga muža. Ako ništa drugo, barem se oplivi. 
trava; a trava uzima grožđu sunce i uzroči vlagu 
i svaku bolest. I vinograd se obraduje, kad ga ot- 
kriješ suncu«. 

»Pa kako si s« 

»Sada dobro, Bogu hvala i vama. Ja ne mogu. 
nego se hvalit, i da je gore. Nikad nisam misli',_da 
će biti još kad ovako,« m € 

Andrija jednako s kapicom u ruci stoji učtivo- 
pred svojom gospodaricom. Ali u oku zrcali mu se 
neograničena ljubav i povjerenje, onako po prilici, 
kao kad dijete gleda svoju mater, Koliko je god puta. 

vidi, svaki put je susreće tim istim pogledom, pod 
kojim ona, kao u neprilici, mora pognuti oko. 
Nema mnogo godina, kako se Andrija vratio 
iz Amerike, ali tako, da nije donio ničega. Dugovi 
su mu davno progutali kuću i polje i žena je živo- 
tarila sa šestero djece, Poslije dolaska muževa 
oboljela je na smrt i jedva jedvice izvukla se za pet 
mjeseci, Andrija već nije znao šta bi: bio je gori 
od prosjaka, Prosjak barem može ići prositi, ali 
on, mlad, zdrav, prositi se stidio a na zaradu nije 
mogao ići od bolesne žene. Živjeli su u kućici napola 


srušenoj, u koju je puhao vjetar i padala kiša. Bilo 


im dakle da s glave propanu, 

U toj muci šora Anzula posegne za njih svojim 
energičnim načinom. Izgrdilo je kako treba muža, 
za lakomislenost i skitnju, poslala mu k ženi liječ- 
nika, bolesnu ženu i sve one piliće dala prenijeti 
u svoju kućicu i počne se redovito slati prošek, 
juha i mlijeko. Najzad primi pustolova među 
svoje težake, dade mu zemlje i nešto potpore, dok 
su zemlje počele donositi rod. Danas je Andrija 
osiguran, kao koji god težak: dugove je pootplaći- 
vao i živi bezbrižno, Nije čudo, kad vidi svoju go- 


spodaricu, da gleda na nju okom punim zahvalnosti. 


Gospođa je ušla na njegov dio, obrađen uzorno, 
obasut rodom. Njeno oko s uživanjem se pase na čo- 
kotima, koji su okićeni grozdovima, zdravim, veli- 
kim, u koje sada sunce upire zrake, Ugodno se do- 
ima i to, što između redova nema ni travčice, 

»Imat ćeš veselu jematvu, Andre, hvali gos- 
pođa, »Ali i zasluži' si: trudiš junački, ka' pravi 
težak.« 
»Oh, — lahko je tu bit težak !« kliknu Andrija 
s osmijehom, »Ova bi zemlja, mislim, rodila, da u 
nju i ne takneš.« : 

»A_ to valja ne bil« smije se gospođa.« O muci 
grozdovi vise, Ja te i ne svitujem, da se osloniš 
na zemlju: radu se hoće ruke.« 

»I drugi rade, pa nemaju korist, Hoće se Božji 
blagoslov : a taj je na zemlji, i na svemu, ča vi 

imate i ča poduzimate. Ja bih se pothvati' bit u 
vas težak i na golom kamenu : i on bi mora! rodit«, 
»Hajde, hajde, Andre, sve jednu te jednu,« 


»I hoću, dok bude u meni duše. Jer ja znam 
najbolje, da ni vas, ni mene tu ne bi billo, i nikoga 
od mojih«. Glas mu zadršće i na oči mu skoče suze, 

Gospođa se odvrati i bez riječi, takođe ganuta 
duboko, usjedne na Galešu, 

Andrija joj popravlja stremene pod nogama, 
i kad se Galeša krenuo, dovikne za gospodaricom : 

»Dakle ostali smo na tomu, gospodarice : molit 
ćemo Boga za vas.« ' 

»E, pa hvala ti, Andre, — molitva ni s višega 
i kad ide od/srca, probija nebesa.« 

I u srcu joj se opet razlije blaga toplina, — zora 
nade užgala se u njemu i rastjerala oblake sumnje, . 
Šta, — ni današnja tuga ne će potrajati na vijeke ! 
Potrajat će do vremena, namučiti sve njih, svakoga 
ponešto, a na posljetku opet će biti sve dobro. 
Putovi Božji čudnovati su, zagonetni, nedostižni : 
tko bi mogao odrediti danas njihov smjer i cilj € 
»Nije slobodno otkinuti se, nije slobodno zareći 
še, — treba izdržati čvrsto, odlučno, i nadati se... 
Glavno je izdržati i ne očajati, a ako dođe križ, 
primati i križ i strpljivo ga nositi.« :. 

Je li Andre. mislio, da će bit još kada težak, 
kao drugi težaci, da, imućan, slobodan težak € 
Bog ga je istrgao iz pogube, očaja, — njenim ru- 
kama ga je podigao, utješio. »Ne, ne ću se odreći«, 
zakani se već čvrsto, s novom nadom u duši. »Us- 
trajat ću, radilo se šta mu drago ; ako se bude za- 
htijevalo, prinijet ću i žrtvu... Ne, moja uloga 
nije ispunjena : ja moram ustrajati, navratiti svoju 
krv na pravi put. Pa ako bude pomiješana s težač- 
kom, — ta je krv ipak moja. A zašto ne bih prinijela 
i žrtvu, ako treba # Pa mora li se sve događati 
po našim željama <« 

Tako se naslađuje u svojem novom ganuću, 
Sasvim protivnom, nego je bilo noćašnje grozni- 
čavo premetanje, bjesnilo. Galeša zakrene u goru 

. česminovu i ide stazom svojim laganim korakom, 
I njemu je drago barem za čas uteći se u hlad, Go- 
spođa i ne zna, gdje je. Ona se samo sladi u novim 
nakanama, dobrim, plemenitim odlukama. U grudi 
joj se probudila neka nježnost, kao da je ona mati 
ne samo svojega sina, nego i svih, koji s očekivanjem 
okreću k njoj oči, pružaju k njoj prazne ruke, I taj 
osjećaj ublažuje, u njem je mnogo slasti, 1 ako 
borbe, jer iziskuje žrtvu... 

»A tko zna, kakva je najzad ta Preturuša f« 
pita se sama odlučno, bez grozničave uzdrhtalo- 
sti. »Roditelji su vrijedni. Mora biti nešto u njoj, 
kad mu je pala u oko: je li to samo posuda lijepa 
ili je li u njoj piće zdravo, — tko to najzad može 
znati £ To će budućnost pokazati... Ta najposlije 
ni o Dorici ne znam ništa bliže: šta je u njoj. 
Tko bi to mogao danas dokučiti € Zašto ne bi i Pre- 
turuša mogla biti prava, valjana žena € Možda, jer 
je roda seljačka“ Ta i moj je Niko podrijetla upravo 


težačkoga!| A ako je nevrijedna, pokvarena: za- 


što mu se ne bi mogle otvoriti oči * Ne će valjda 
uvijek samo plamtjeti plamenom slijepe strasti: doći 
će jamačno i časovi trijezna razmišljanja, kad će 
progledati i počekati i ispitivati, motriti, ispoređi- 
vati... Zašto ne bi moglo doći i otrežnjenje, ako se 
u njoj prevari ine nađe kod nje onoga, što je tražio € 
= Tako promišljajući, dođu kroz goru odjednom 
na mjesto, otkuda se otvorio osobit pogled : staza 
se spušta strmo nizbrdo, nekamo u propast, na dnu 
koje plavi se more i otkud vije hladovit vjetrić. 

Galeša se spušta polagano stazom ; drži se čvr- 
sto, da ne bi pokliznuo. Naskoro izađu iz gore. 
Pred njima je pukla ravan, pokrita grmljem goleme 
kadulje, koja diše na njih svojim jakim mirisom ; 
raširi se opet snažan grm ružmarina, zelenoga buj- 
nog, ovdje ondje raširili su se golemi, sočni listovi 
aloja između kojih je sunula u vis snažna stabljika, 
na kojoj bi se imao pokazati cvijet. 

Sunce peče na ovoj prisojnoj strani, kao negdje 
u Arabiji, 

Staza međutim vodi koso, niza stranu u zavo- 
jima i krivuljama, uroni se na čas u nisko grmlje 
česmine, dok dođe u pristranak mnogo položitiji, 
U njemu je načinjen vinograd, biser svih vinograda, 
gdje rode najfinije vrste vina, Otuda potječe čuveni 
prošek naše šore Anzule, koji ona preša iz grožđa 
dobro presušena. 


Ali većma nego vinograd, privlači je i more, 
koje zapljuskuje dolje, sigrajući se sa sitnim pijes— 
kom na obali, more, koje se širi konalom prema su- 
sjednom otoku, I njegov brijeg i vrhovi kupaju. 
se u poplavi sunca, posijani vinogradima i bijelim 
selima. S druge strane opet pružilo se k primorju, 
gdje siva planina strši odvažno u plavi svod, 


Vinograd ovaj danas je opsežan, zauzeo je 
čitav pristranak, Isprva se pružio samo dolje na 
položitim mjestima oko mora, Tu se sadio ima više 
od sto godina, Vjekovito, čvornato čokoće drži se 
do danas, posađeno ovdje, ondje, bez plana. Njegova 
životna snaga nije se iscrpla kroz duge godine, 
nego svakoga proljeća probija iz starih čokota no- 
vom snagom, novim mladicama. Kapetan Luka 
proširio je vinograd uzbrdo. Ovaj dio zasađen je 
moderno, po planu, Čokoće je posađeno u redove, 
kao vojska; tu su i pristave i zidići, da zemlje ne 
odnosi voda, kad reve ozgor niza stranu. Ovaj je 
mladi vinograd kao neke stepenice, po kojima di- 
vovi silaze s brda u more, 

Kapetan Luka sagradio je i kuću ondje pod 
česminama, Građena je bez stila, ali solidno, od te- 
sanih stijena. Uredio je sebi u njoj sobu, prostu 
doduše, ali s udobnom posteljom. Ostalo je kuhinja 
i ujedno prostrana komora, gdje se mogu skloniti 
radnici, kad ih zateče kiša. S bijeloga krova svode 
kameni žlijebovi vodu u gustjernu, koja je odmah 
do kuće usađena u samu živicu stijenu. 

Gospođa sjedne pred kućicu na kamen. Jure 
stavi pred nju drugi kamen i položi na nj torbicu 
i mješčić. I Galeša se približi i krotko zar'že ištući 

pića. Ali Jure već vuče vodu iz duboke cisterne. 
Napuni bocu a ostatak iz vedrice lije u kamenicu, 

Gospođa dade Juri hljepčić i komad sira. Vina 
mu je ulila pun vrčić : neka se napije neraslavljena, 
A ni ona se ne da nuditi. Domaći kruh i sir idu joj u 
tek kao ne znam kakva poslastica. Vino pije s po- 
nosom čovjeka, koji pije iz svojega. 


Poslije blagovanja spusti se u dolinu. Ovdje | 


ondje otkine zrelo zrno, koje je već sasvim naliveno. 
U ovom položaju dozrijeva grožđe deset dana prije 
nego ondje po vrhovima. 

Obala morska zasuta je pijeskom, bijelim, či- 
stim, sitnim, kao da si ga izbirao. Pijesak je i na dnu 
mora i ide daleko u more. More ga mije, prevrće, 
. miješa. Hodanje po moru godi nogama, kao hodanje 
.po sagu ili sjenokoši. Valići trče do samoga kraja, 
jedan za drugim, kao da se utrkuju. Gdjekoji, kao 
da od obijesti, prebaci se preko drugih i poštrca 
ti noge. More je čisto, prozirno, kao planinsko je- 
zero, — razaznaješ mu na dnu svaki kamečak, 
svako zrnce, ' 

Sjela je na kamen ; zagledala se na more, Ne 
vidi na njemu ništa novo, a ipak joj ne dosadi gle- 
dati ga. Pripeku sunca umjerava vjetrić, koji je već 
počeo lahoriti s mora i popodne će zaduhati muški. 
Svuda je tiho kao u crkvi, Samo što cvrčci gude ne- 
umorno, kako samo oni znadu, i među kamenjem 
šmigne gušterica i sune pod ploču. Gdje gdje uzleti 

galeb, blisne bijelim krilom u vazduhu i pada opet 
na pučinu, kao umoran. ' 

I ona osjeća potrebu zadubiti se u ovaj tihi 
tok prirode, odahnuti od vremena do vremena na 
njenu materinskom krilu, Muke života, borbe i jadi, 
opačine i bijeda, gnjev i zavist, neuspjesi i razočara- 
nja, sve to ovdje iščezava, gine, gubi se. Sve to pada 
nekamo u ponor ljudskih opačina i osjećaš samo, 
da si neznatno zrnce, kao ono zrnce pijeska, neznatna 
časovita pojava, kao onaj morski valić, u ovom 
velikoljepnom pozorištu, što ga je priredila mati 
priroda. Ovdje te sve veže, sve zanima jednako, I 

silni valovi i grozni prasak groma, kao i poigravanje 
mora s pijeskom, ili ribica, koja se baci u vis 1 šine 
repom o glatku površinu. 

»A zašto ne bi mogao bitii s njome srećans« 
Ali obazrela se, kao u strahu, da će vjetrić uhvatiti 
ovu misao, koja se ovdje u samoći izdigla na povr- 
šinu duše, kao ona ribica, što je blisnula srebrnim - 
ljuskama, — da će je uhvatiti, odnijeti onamo u 
mjesto, rastresti po dvorovima, kućama... »Zašto 
ne bi “« odvažuje se iznova, ohrabrivši se bolje. . 
»Mlada je, mogla bi se prilagoditi našim običajima 
i vladanju. Ta ljubav stvara čudesa, Ah, ljubav, 
ljubav, — velika, svemoguća, Naučila je druge 
da zaborave sjaj i raskoš :: zašto ne bi nju naučila 
da se prilagodi udobnosti i obilju €« 

»A zašto da se kušam otkinuti, kad se otkinuti 
nije moguće ! Korijenje je duboko, srce bi se išču- 
palo s njime. Nije dopušteno otkidanje, treba se 


* podnijeti, željeti jedan drugome uzduha i mjesta < 


I duša joj se širi, uzdiže slobodnije u čistom 
eteru, gdje su vidici široki, čisti, jasni. Diše svojim 
životom nov raskoš, novu radost, vinula se povrh 
jada i sitničavosti, razdriješila je zagonetke, svladala 
teškoće, 

Juru je našla kod kućice, gdje je domikljao 
staru česminu tamo odozgo i okresao suhe grane. 
Kad se rascijepa, bit će Vlasima za gorivo. I onako 
potroše silu drva, ti njegovi Vlasi, sjedeći i valjajući 
se po svu noć oko vatre, bugareći svoje jednolike 
pjesme uz tužne gusle, pričajući čudesne stvari, ,, 

Uzjahala je na Galešu i uzlazi pristrankom, 
otkuda je došla. Kako joj je sada drukčije! Ne 
uzrujanost, očaj, nego mir, tiha radost sja joj na 
licu, Na pošljednjem zavoju obazre se još jednom 
na taj kraj, koji se kupa u žarkom, podnevnom sun- 
cu, i taj pogled ponavlja joj još jednom : 

»Ne, nije moguće otkinuti se, — tebi već nema 
drugoga života! Neka se puni volja Božja, a ne 


tvoja. , «< 

GLAVA VII. 
ODLUKA, 


Sunce se dobro naklonilo k drugoj strani ob- 
zora, osjeni česmina počeli su se duljiti, kad je go- 
ai na oznojenom Galeši uzašla opet na Gra- 
. dine. 

Put uzbrdo težak je jadnome Galeši. Upire 
se na vrh kopita, sve ispod njega iskre vrcaju, kamen- 
čići odlijeću ; glavu sagiblje duboko, do same zem- 
lje, a nad ušima probija ga znoj. Zato je na Gradi- 
nama mnogo lakše ; ima nešto i hlada u česminovoj 
gori, Prošli su komad svoje gore, onda uđu u op- 
ćinsku, 

I tu ih primi gluha tišina. Ne miče se, tako 
rekavši, ni travčica; samo u vrhovima nevisokih 
česmina poigrava maistral, koji je ovdje mnogo 
slabiji nego dolje na obali. Tišinu prekine od časa 
do časa samo krik drozda, koji probuđen oda sna, 
izleti iz guštare i baci se valovitom crtom u najbliže 
grmlje. Dalje prhnuti i njemu je teško u ovoj sparini. 
Na grančici skakuće ovdje ondje sjenica, zijevajući 
od vrućine ; iznenađena od Galeše, obzire se brzo 
i uvlači se u granje. Gavran samac izleti iz paš- 
njaka i odmiče lijeno Bog zna kamo, Njegov osjen 
ore po suhoj travi i grmlju, nestajući negdje u vr- 
hovima drveća. ' 

I Juri se zaparila kika. Najvolio bi se baciti 
u hlad na sat i zahrkati junački. Vino nerazvodnjeno 
ogrijalo mu je isprva krv a sad pušta na nj drijem. 

Polagano izašli iz gore i uđu opet u vinograde. 
Ograde ponajviše male i srednje, na ovu stranu 
nema velikih Dubčićevih vinograda. Zemlje su po- 
najviše općinske, pod težačkom rukom, Ali gdjegdje 
ima vinograd maloga gospodara : negdje krpica 
zemlje, da bi je plahtom pokrio, drugdje i veća krpa. 
U jednoj od najvećih ograda miče se nevisok lik 
težaka, i na pripeci, po crvenom kapicom, Lice mu 
je obrijano, samo pod jakim nosom crne se brkovi. 

Ogorjelo je kao mjed, kao 1 kratka, čvrsta šija. 
Sjedine na glavi sjaju na suncu srebrnim sjajem. 

»Gle, gle, naš, Mate l« klikne gospođa, nekako 
radosno. Mislila je na nj od jutra, a gle, ovdje ga 
nahodi iznenada, kao da ga je ovamo dozvala 
njena volja. Smatra to za dobar znak, 

»Zdravo, Mate, — ča radiš, čoviče, na ovoj 
pripeci “« 

»Doša' sam prigledat vinograd, gospodarice«, 
odgovara Mate Berac, pristupivši bliže s kapicom 
u ruci, »Dobro nam došli !« 

»Pa kad sam već jednoč ovdi, — pogledat ću 


“ti vinograd !« klikne živo, spremajući se da sjaše. 


.Mate pristupi hitro Galeši i, premda ga drži 
Jure, uhvati ga i on za oglav, a drugom rukom 
pridržava samar, da se ne bi pod gospođom izvrnuo. 

»Znam, malo ih se nađe«, nastavlja gospođa, 
stojeći na zidu, »ovakih vinograda u našemu hataru,« 

yTrudite se, gospodarice, prigledati tuđu mukul« 
čudi se on, blažen radi tolike dobrote, »Bog vam 
plati? l« 

Jure stoji kod Galeše u nerazumijevanju, kao 
peti točak u kolima. 

»Nijesmo se dosta napregledali svoga«, mrmlja 
sam u sebi, hajde da procjenjujemo težačko, pa ćemo 
o ponoći doma, A one ženetine popalit će mi suha 
drva, a ti nesrećni Jure...« 

»Jure I« vikne gospođa, »idi doma. Mene će 
dotirati Mate«. 

Glas joj opet zvuči putim zvukom, određeno, ' 


* gospodarski, kao obično, kad zapovijeda družini. 


Od prijašnjega raznježenja, omekšalosti nema spo- 
mena. Gdje je povjerljivost, s kojom se s njime 
razgovarala € Izgubila se bez traga; ona je opet, 
što je bila'i prije : gospođa, gospodarica, a on niski 
sluga. 

»Tako ovaj svijet teče, moj Jure !« tješi sam 
sebe. »Jadna ti jednakost! Jedan se rodio da zapo- 
vijeda, a drugi da sluša. I kad je već tako, Jure, ti 
slušaj«. 

Galešu utjera u praznu ogradicu, gdje ima 
nešto trave, i ako usahle, 

»Užij barem ti pod stare dane« govori mu, 
otpinjući mu samar, »Napasi se, kao na svome. 
I onako je općinsko. Nema mula pod suncem, da 
ima gazdu, što ima stari Galeša svoga Juru. Još 
malo pa će ga metati u postelju. « 

I prigledavši malo živinu ode od gospođe, kao 
da ima ići najmanje u Ameriku, 

»Koga vraga hoće od njega, da ja znam l« 


razbija Jure glavu. »Pretur, bio je na situ i rešetu, 


svi vrazi ne bi ga prevarili.« 


Gospođa je pregledala vinograd, ali sa žurbom: 


i uzbuđenjem. Onda sjedne na trupac pod kroš- 
njatom višnjom, koja je izrastla pod zidom, Lice 
joj je oživljeno, podliveno rumenilom, kao za mla- 
dih vremena ; a kretnjama vidi se nemir i uzrujanost. 
I iz očiju izgubio se obični mir i pouzdanje — teku 
amo tamo, kao da hoće sabrati raspršene misli. 
Najzad upru se u Matu pažljivo, kao da mu hoće 
probiti prsa i ubosti se pravo u srce. A on stoji 
još uvijek pred njom s kapicom u ruci, ne sluteći 
ništa, obradovan čašću, koja ga je dopala, 

»Mate, ti si domišljak, imaš najlipši vinograd 
u kotaru. Mi nesritni gospodari moramo da idemo 
u tvoj, ako hoćemo da vidimo radnju, kako Bog 
zapovida. Naša sredstva ne dostaju za takav rad. , ,« 

On gleda na nju pažljivo, još uvijek smijući 
se. Počinje kao slutiti, da gospođa govori, da bi 
govorila ; ali ne govori onoga, što joj je na srcu. 
Njen način je čudan, neobičan, I glas kao da dršće, 
i u očima joj neki nemir, »Eh, — brige l« misli on. 
»I ona ima svašta na glavi, — dosta, i odveć l« 
I po tome prima njene pohvale sa blagodarnošću, 
i ako zna, da ih je zaslužio. I ponos mu se diže na 
dnu srca, širi mu grudi, i oko mu se zaiskri. 

»Eh, — posa', ka' kad radiš na svomu« pri- 
znaje on s osmijehom, za kojim se krije dosta lu- 
kavstva seljačkoga. »Iriba' bi uvik radit valjano, 
kao na svom i kad smo u drugoga na poslu. Ali 

naš svit već je takav: na svome se bolje upinje 1 
jače pritisne, nego kad je u tuđemu lozju. A onda 
u lozju ima uvik posla : sad popravi prut, sad pro- 
čisti, odgrni lišće : a tko može uredit bolje, nego sam 
gospodar £* Dok zapovidaš drugomu, učinit ćeš 
sam, — pa si barem siguran, da si uradi'...« 
»Govoriš, ka' iz knjige« osmijehne se ona, 
»nisi zaludu Pretur« Ali opet se uozbilji, dapače 


«časak kao da je sjeta preletjela njenim licem, 


»Ne uzmi za zlo — ništa nego bezazlena šala. A 
danas mi je baš. stalo do toga, da budeš prijazan, 
— a kamo li da te ljutim. Čini se, moj Mate«, i 
lice joj .se opet razvedri, ali u oku joj se pokaže 
neka tjeskoba, »da ćemo bit još u rodu«, 

.»Hm« osmijehne se Mate, »pokojni kapetan 
Luka isto je rado spominja', — Bog mu da' pokoj 
duši! — ali bili smo nešto, samo izdaleka... Ma zato 
se ni pokojni gospodar ni' stidi' za gnizdo, iz _ko- 
jega je izleti. A izleti' je na visoku granu: drugi 
bio bi se uzoholi'. Ali on-ni', nasuprot; ai vi...« 

Oj, kamo on odmah odleti !« klikne veselo. »Pa 
onda, svi smo jednaki. Tvoja familija nije ništa 
mlađa od moje«, 

sTo je istina. Sve familije broje se od Adama. 
Samo za vaš rod znalo se prije tri stotine godin, a 
o mojem se mučalo. A o vašem će se opet govoriti, 
ako Bog da, — a mi ćemo opast u zaborav, ka' kad 
stinu baciš u: vodu«, ' 

»Ako će'se govoriti o momu rodu, govorit će 
se io tvomu Mate«, počne ona iznova. »Ako smo bili 
dosele u rodu izdaleka, sad ćemo biti bliže.« 

I pogleda ga opet pažljivo i. dah joj zapne. 

»Kako to mislite, molim “« klikne Mate i glas 
mu zadršće i protiv volje. 

Čudno vladanje gospođe, tajno nagoviještanje, 
nemir, — to sve budi u njemu strah, bojazan, kao 
da ga čeka neslućeni udarac. 

 »Razjasnit ću ti, čekaj : treba tu dosta razjaš- 


' njavanja, dok ti to uđe u bidnu glavu. Sidi dakle«. 

Pokaza mu do sebe mjesto, na trupcu. Ali on 
sjedne na kamen prema njoj, ne spuštajući s nje 
očiju. Čudne misli metu mu se u glavi ; on se sabire, 
da se ne bi izgubio u njihovu beskrajnu labirintu. 

»Moj će se sin ženit«, nastavlja sada već sasvim 
mirno. »A uzima, — znaš, koga € E, zaludu, — ne 
ćeš pogoditi: reći ću ti dakle. Tvoju Katicu l« 

Mate se htjede nasmijati, ali usne mu se na- 
krive : smijeh mu se prisušio na ustima. U oči na- 
valjuje mu vrućina i magla, u kojoj se svi predmeti 
prepliću, kao divlji. Iskoči mu uspomena na ples 
u šore Dore. Kako je ondje plesala s njime, — s 
oduševljenjem u oku, — izgubljena u slatkom snu. 
Već vidi jasno sada, shvaća temeljito, sve shvaća, 
Iz prsa vine mu se bolan uzdah, 

»Baš tako, moj Mate«, kaže ona sućutno, videći, 
kako ga je glas poništio. »Triba se sprijateljit i s 
tom misli, ako ti je čudna. Moj sin je već i govori', 
sasvim ozbiljno, sinoć. I priznat ću, i ja sam se 
začudila,« ' 

»Ča još ne ćeš čut, grišni čoviče, — kakove ne- 
smislice l« vrti Mate glavom, »Komu je došlo na pa- 
met takovo ča !« 

»Ča ti ja znam, bidni moj Mate! Skuhali 
su to između sebe. Vidi se, da su se dogovorili, 
sasvim ozbiljno. Znaš li, da ju je otpratio u grad « 

»Sveti moj Mate!« zastenje on, tarući znoj 
s čela rukavom. »Svojoj smrti pri' bi se nada'. A onda 
na fijeru, kad su plesali zajedno: kao da me zmija 
bila za srce ujila. Bidno moje dite !« 

Priklonio je glavu u dlanove i šuti, Po burnom 
disanju vidi se, da se bori sa suzama. 

Očekivala je i ona, da će ga glas iznenaditi, 
možda i ražalostiti. Slutila je, da će i u njemu biti 
zaliha ponosa, možda i seljačke oholosti, 1 ako 
malo prikrivene zastorima sklonosti. Ali ipak nije 
pomislila nikada, da će ga ovako baciti na zemlju. 

Priklonila se k njemu, počela ga razgovarati, 


uvjeravati, tješiti. Alionsamo-vrti glavom i ponavlja: . 


»Bidno moje dite, — moja Katica l« 

Vrlo se ispravila, u svemu svome ponosu, lice 
joj oblije rumenilo, oči joj sijevaju. ' 

»Ti smatraš dakle za toliku nesreću udati kćer 
u moju kuću! Mogu reć, — u tomu si ti jedan. 
Našlo.bi se, mislim, i takovih, koji bi se obradovali.« 

»Kakva udaja, kakva udaja « vrti on glavom, 
još uvijek sakrivenom u dlanove. »Kako ću se ra- 
dovati! Druzima je lako radovat se, kad znadu, 
da je tako imalo bit. Ali ovo, — ne, ovo ne smi 
bit !« 

Uspravio je glavu i on, i njemu su sijevale 
munje iz očiju. »Ne, — ni čas! Istirat ću joj ja iz 
glave gospodičiće! Na  gospodske: zahtive privit 
ću joj ja dobru travu, Oh, ne boj se, još sam, hvala 


“Bogu ja ovdi!« I podiže prijeteći svoju tvrdu, sna- 


žnu šaku, 

Gleda ga zapanjivši se. Nije ga vidjela nikada 
takoga : ona, gospođa, težaka Matu. Uvijek je bio 
uljudan, pristojan, s natruhom neke srdačnosti, 
i ako nije nikada puzao niti se podmetao. Njen 
gnjev, njen ponos nadmašen je njegovim ponosom, 
gnjevom težaka : i čini joj se, da će s ovim čovje- 
kom teže biti pogoditi se, nego je mislila. 

»I ti bi ih hti' raskinut, — i silom !« klikne 
ona, gotovo moleći. »Sila nima ovdi mista, Mojega 
sina ja poznajem, a tvoja, ne znam... mislim, , 
isto ne će bit drukčija«. u 
= »Ah, ča mi srce parate, gospođo | Ča me mučite ! 


“Ja sam znam, — razumim, — navrnut se ne da... 


Ali pri' neka propane, nego da živi u sramoti! 
Jer ča je smrt € Pokoj, — oslobođenje : a sramota —« 

Glas ga izda, na oči mu udare suze, Izašle preda 
nj užasne slike, Njegova Katica, sjajni cvijet, sa- 
trta u blatu, pogažena, odbačena. Oderana, pokrita 
sramotom skiće se i sakriva od njegova lica, očeva, 
od njegova pogleda. 


»Oh, — zašto sam doživi' ovaj nesrićni dan, 
— ča ovdi još tražim !« ' 
»Mate, — razmotri, Mate, promisli.,.« miri 


ga gospođa, prestrašena ovim žestokim. planućem, 

groznim u čovjeka tako skromna, tiha, u čovjeka, 
koji je- uvijek pazio toliko društvenu pristojnost 
i obzire. ' ' 

»Ča tu triba razmatrat, ča promišljat !« vikne 
žestoko. »Ne, tu triba plakat.:. Moje dite, lipo 
vridno — utiha starosti! A kakav ga tu čeka svr- 
šetak € Ja sam je vodi' kriposti, a ona, — gle, u 
blato pada, u propast ! Kako da ne plačem nad njom, 
kako da ne pobisnim na izopačenu, bezbožnu od- 
goju $« 5 ' 

I pogleda joj prijeteći u lice, žile su mu nabre- 


. kle na sljepočicama, šake se zgrčile, — gotov nasr- 


nuti, kao vihar, valjati, rušiti, satirati. Ali u tome 
shvati okom njen lik, pun straha, užasa, i gnjev 
se utiša u posramljenosti, 

»Oprostite, gospojo«, izreče kratko uklanjajući 
se njenu pogledu, »Ža' mi je, — nisam vas hti' 
pristrašit«. : 

»Moj Mate, imaš se ča i tužit l« klikne ona još 
uvijek prestrašena, s ukorom. »Zar sam ja kriva $« 


-»A ko je krivć« uzruja se opet on, oči mu sinu , 
kad su se srele s njenim pogledom, »ITko nam ima- 


pridnjačit dobrim izgledom, nama niskima, koji 


puzamo u crnoj zemlji od zore do mraka, da. ne 


poginemo od gladi, da naši gospodari mogu lagodno 
uživat € Oni triba da svitle nama, koji nimamo 
kada podignut oči k visinama... Pa ča vidimo * 
Uprav iz njihovih kuća izlazi gnjilež, smrad i pokva- 
renost i širi se u naše tihe kućice, u naše čiste poro- 
dice. Tko je kriv, da razoglavljeni sinovi idu prid 
crkvu Božju napastovat naše ćeri i mlade žene < 
Ni' moguće silom, — ni' moguće, jer je dite odra- 
slo bez straha Božjega ; nima nad sobom starijega, 
ni gospodara. Svaka voljica mora se ispunit, ništa 
mu se ne može uskratit. Nauka, opomena ili i ka- 
štiga — ne, za to nisu razmažena gospodska dica! 
Triba im popustit, — neka prljaju, gaze poštenje, 
kaljaju, raskidaju svete veze! ,O, gospojo, recite, 
kuda će nas to dovest “ Kako ćete i iskat posluš- 
nost od nas, kad ne možete stavit uzdu svojim 

strastima“ Vaši sinovi ne .znadu stavit granicu 
svojoj pustopašnosti: kako će postavit ogradu 
gaši sinovi .svojoj zavisti i ogorčenosti. Ili nam 
je već suđeno, da idemo, vi i mi — na nože <« 
Šora Anzula skoči,. Iz oka joj šiba plamen u 
licu gori joj crvenilo. Svaki ukor razboritoga te- 
žaka šiba ju, kao bič, do živoga, Htjela bi ga zausta- 
viti, zaviknuti na nj glasom, od kojega se trese dru- 
žina.. Ali odlučnost, energija je podlomljena. Zato 
joj neprestano zvoni u ušima: »T1i:si kriva, — ti 
si kriva! Ti nijesi gradila nasipa, — ti si popuš- 
tala samovolji. Ti si kriva : jer se ne miješaš u neke 
stvari. Mjesto pokaranja, ti si tajno uživala : las- 
kalo. je ponosu tvome, što sinu nijedna ne odoli. 


Ti si kriva, ti si kriva...« 


Suze su joj skočile na oči. Ne od kajanja, nego 
od jeda, što ga mora slušati od prosta težaka, nema 
mu čime začepiti usta, što mu mora u duši dati 
pravo... Tisi kriva, ti si kriva... Ah, kako bi sada 
popravljala, navraćala, kako bi karala i pedepsala ! 
Ne, ne bi gledala kroz prste ni na one stvari, koje je 
porugljivo označivala »nekima...« Ali što će sada. 
Kasno je, ona je kriva, na njoj je odgovornost... | 

»A_ zašto ti tako govoriš, — zašto *« klikne ona 
u suzama. »Ti, kojemu sam došla s odlukom da pri- 
mim tvoju ćer u svoju kuću“ Zar nisam dosta ne- 
srićna, da moram prigorit svoje najmilije snove € 
Zar ne žrtvujem radi tvoje ćeri onu, koju sam za nj 
gojila “ Zar ne vidiš, da je i moje srce ranjeno <« 

. »Ah, oprostite !« klikne Mate. »Ja znam, da sam 
nedostojan. Ali zato ne žalim, ne ; istinu sam reka', 
pravu istinu.. Mora' sam to reć', ja na ovome mi- 


.Stu i ne ću poreć ni riči: istina je gorka, ali svaki 
“lik je gorak. Nisam vridan te časti, pa je ni primit 


ne mogu. Vi mu razložite, razjasnite, kao mati, — 


“ona je moj ures, moja utiha, Ako je uništi, bit ću 


gori od prosjaka: prosjak može pokazat se svitu 
na Oči, ja bih propa' u zemlju od sramote.« 

. Ti se bojiš strašila, koje si sam naslika' na Zid«, 
Javi se ona opet s običnim mirom. »Kakova sramota, 

kad je pošteno prosi# Da ima nečiste nakane, 
ne bi se poviri' meni, nego bi se utaji'. Ne, — pri- 
vare nima u njegovu koraku. Zašto ga tako krivit 
bez ikakvoga razloga € Ima nedostataka, i posrtaja, 
i griha ako hoćeš ; ali ima i osićaj poštenja i časti. 
Meni je taj osićaj dovoljno jamstvo. Ja za nj jam- 
čim, ja primam odgovornost na se. Da, klikne 
ponosito, plamena oka, radosna, što se našla opet u 
svojoj kolotečini, što je stresla sa sebe teret njegove 
optužbe, »ja se ne bojim odgovornosti, primam i jam- 
čim ti, da tvojoj ćeri ne će se iskrivit vlas na glavi. 
Je li ti to dosta s« 


»Ah, molim, — odgovorite ga, neka se obrati 
na. drugu stranu! Ja bih moju moga' poslat i u 
Ameriku, — neka gre ća, s bratom. Kad mu ne bude 
na očima, zaboravit će ju, naći će drugu, priklad- 
niju,« 

»Bidni Mate !« klikne ona ganuta. »Kako te 
žalim, što je baš tebe dopa' ovaj kalež! U Ameriku € 
A ne bi li moga! i on € Ne, — to ne bi vodilo ničemu. 
Tu ne ostaje nego jedan put, Mate.« . 

»I to f« gleda na nju u očekivanju, s tajnom 
nadom. 


»Oslonit ,se na upravljanje Božje« izgovori 
ona nekako svečano, glasom, koji mu dopre do mož- 
dine, potrese mu dubinu srca. »Ja vidim u tome 
prst Božji, očit i jasan. Ja se više protivit ne ću. 
Isprva i ja sam se htila oprit, ali sam vidila, da je 
zaludu. Onda sam se htila odilit od njih, otkinut 
se, ma otkinut se bilo bi grišno. Sad već znam, 
ča je triba činit. Ustrajat, Mate, bdit, navraćat 
na pravi put, učit... Ja ću ustrajat, jamčim za 
sina, uzimam za nj na sebe odgovornost. Ja se više 
odilit ne smijem, jer bi njegov grih pa' na me. S 
pomoću Božjom podnit ću valjada i ovaj teret. 
Ne, tvojoj ćeri ne će se dogodit ništa nepošteno, 
ja sam ovdi. Ako je takova volja Božja, onda će bit 
žena moga sina,« ' 


/oI vi bi pristali ć« vikne Mate. 

»A zašto bih se protivila “ Ako je među njima 
prava ljubav, zašto ne bi mogli biti srićni * Zato, 
što je težakinja € I moj je muž bi' roda težačkoga, 
pa sam bila s njime sritna. Zašto se sin ne bi vrati* 
onamo, otkud je izaša' otac“ A tvoja je Katica 
prikladna, roditelja poštenih. Ako se ne nosi gospod- 
ski £ Lasno je prominit haljine, — mlada je, pouč- 
ljiva, lasno će se prilagodit.« 

' Ali Mate još uvijek kreće glavom. Stvar mu se 
čini tako prosta, jasna, Sve mu se čini, da se u tome 
nekrije nesreća, nego propast njegove kćeri, 

»Zaprika bi mogla bit jedna«, doda gospođa 
tihim glasom, gledajući zamišljeno k primorskim 
vrhovima, koji se kupaju u poplavi sunčanoj, 

. 1 Mate pogleda živo na nju. Nada u njemu 
oživi, kao da vidi u njenu dobrom -oblom licu zrak 
ufanja. Možda ona vidi i tamo, gdje on ne vidi 
ništa nego kaos i mrak, — njeno oko možda prodire 
tajnosti, 

»Zaprika l« dakle Mate u očekivanju. 

»Bila bi, ako ne bi bilo među njima prave lju- 
bavi«, odgovara ona. 

»I ja tako mislim !« klikne on živo, obradovan. 
»Kakova može bit ljubav između gospodina i te- 
žakinje “ Znamo, kako biva obično. Plane, i za njom 
ostane razočaranje, pokor i sramota, Divojci je uni- 
štena budućnost, -a on se zabavlja dalje, ka' da ni- 
šta ni' bilo.« 

»Da, obično je tako«, potvrdi gospođa. 

Na njegovu licu razlije se bljedilo. Oko mu 
plane, pesti se zgrčile, 

. »Ali ovdi tako ne će biti«, doda odmah s uvjere- 
njem u glasu. »Ne zaboravljaj, da ti ja jamčim.« 

Uvjerenje, vjera u dobar ishod prešli su i na 
Matu protiv njegove volje. Bojazni i sumnje po- 
Činju se gubiti, kao oblaci pred zracima sunca, 
i njemu se otvara vidik u nov obzor, osvijetljen 
sjajnom svjetlošću. Obuzme ga vjera, da se ovaj 
čas dogodilo nešto veliko lijepo, — budućnost 
njegove Katice opet jesigurna, bez grebena i opasnosti. 

»A k tomu. vodi, Mate, jedan put: tegotan 
doduše, ma siguran. Ne znam, hoćeš li htjeti skre- 
nut na nj, i to što pri', odmah danas.«. 

»A_ zašto bih se protivi' kad je već tako $« , 

»Ne ćemo im se protiviti : to je taj put. Napro- 
tiv, pomagat ćemo im ; neka se bez zaprike sastaju, 
neka se upoznadu temeljito, kao budući drugovi, 
— dajmo im zgodu uviriti se je li između njih prava, 
iskrena ljubav. Ti ćeš dovesti kćer kući, neka se mogu 
sastat pred našim očima. Znaš sam, da su tajni, 
zabranjeni sastanci opasni. Neka se sastaju bez 
zaprike, kao pravi zaručnici : kad se dobro poznaju, 
odlučit će: već sami bez naše pomoći, imaju li se 
uzeti ili ne. Ako ustraju u ljubavi, ako to bude 
njihova volja: pa u ime Božje, nek se i uzmu. Ja 
se ne ću protivit: primit ću tvoju kćer otvorenih 
ruku, ka' da je moja. Dakle, ča ti, Mate, misliš $« 

»Pa baš to me muči, da ne znamo, na čemu 
smo k« zavapije Mate opet u tjeskobi. Za riječima 


gospođinim -ipak se krije grebenje za njegovu kćer. > 


»A ako se mladi gospodin za pol godine izvrnu' € 
Njemu je lako vratiti se, — ali ča će s njome bit € 
Njoj će bit budućnost pokvarena, srića zakopana.« 

»Zašto € Samo nemojmo prigonit, Mate! Bu- 
dućnost pokvarena, — ta ne, samo neuspih, ne- 
zgoda, Koliki se raziđu pri' samoga vjenčanja, pa 
ipak svaki nađe kasnije sriću na drugoj. strani. 
Zašto je ne bi mogla tvoja nać drugdi tu sriću € 
Najzad ne će joj se moć računat u sramotu, da joj 
je da! viru Niko Dubčić l« 

"To je istina l« pristaje Mate, »I meni se ovaj 
način sviđa i ako svašta, svašta me muči.< 

»E, moj Mate, — ljudska dila ne mogu biti 
savršena. Tako ni ovaj naš plan. I on ima nesavr- 
šenstva, koješta je nepotpuno: ali mi smo sačuvali, 
ča se dalo sačuvat, učinili smo, ča se dalo učinit, 
a ostalo je u Božjim rukama« 
(4 Matu su gotovo umirile njene riječi, I.u njega 
je mnogo one zalihe, koje ovaj puk ima toliko u 
pohrani : oslanja se na milost, Božju. U njega je 

samo više ustrajnosti, energije, koja ga sili, da od+ 
mah kod prve zapreke ne klone, ne skrsti ruke i s 
predanošću ne očekuje, što će donijeti po milosti 
Božjoj sutrašnji dan. Ne, on se odmah ne predaje, 
ne će se podložiti, nego promišlja, rasuđuje 1 ogleda 
svoje snage. Ali šta može još uraditi u ovome slu- 
čaju € Vidi i on, da ništa, ni najmanje stvari : oče- 
kivati strpljivo i bdjeti, stražiti, preteći i ukloniti 
se grebenima. Sad mu je već jasno, da mu je kći 
bila u velikoj opasnosti : bila bi možda izgubljena, 
neodvratno uništena, da je šora Anzula drukčija. 
Dolazi mu da hvali Boga, što se namjerio na takvu 
ženu, takvu mater. . : ' i 

»Ja pristajem na sve«, izreče najzad svojim ti- 
him, odlučnim načinom. »Vaši su saviti razumni i 
pošteni. Nisam doista misli', da ću danas bit još 
ovako zadovoljan. To je vaša zasluga, gospodarice ! 
Bi' bih gotovo radostan, da me jedna stvar ne mrzi«. 

»Dakle još bojazni !« začudi se gospođa, već 
malo nestrpljivo. kk ' 

»Ne bojazni, nego ža' mi je, ča se dogodilo 
pri', Gniv me je zani', pala je mnoga rič, koja me 
muči, Da' bih ne znam ča za to, da ne budem izgo- 
vori' ča sam izgovori'.«" 

Gospođa se samo: osmijehne, . ali osmijehom 
žalosnim, uprijevši zamišljene oči k vrhovima pri- 
morskim, pod obzorom tamnim poput haljine, 

»Ne tuži, Mate, — u mnogo čemu ima' si pravo. 
I ja uviđam, da sam ga imala držat oštrije : danas 
je moglo koješta biti drukčije. Ali opet moraš uočit 
moje okolnosti. Bila sam udova, mlada, neiskusna, 
bez vođe i zaštitnika usrid svita, koji ne želi dobra, 
nego podbija noge, gdje može, — udovica obasuta 
radom i brigama na sve strane. K tome uzmi, da 
nisam imala nikoga, nego to dite, — jedinu utihu, 
jedinu nadu. I ja nisam nego žena; ne čudi se, 
što se popuštalo, iz slabosti, gdi je tribalo pritegnut 
uzdu, Zato neka ti ne bude za to teško na srcu. 
Vituj mi, on je dobar i, ča više vridi: ima osićaj 
poštenja i dužnosti u sebi. Zato ti za nj jamčim 

i uzimam svu odgovornost na se i ne bojim se. 
Ja ću ga još jednom ispitat, razložit ću mu sve: 
ako se ne pokoleba, — ja ću mu popustit. Ti ispitaj 
opet nju, i ako nađeš u nje naklonost k njemu, 
dovedi je doma i osloni se na me.« 


»Dovest ću je ovako i onako. Bilo bi bolje, da 
ni nikada koračila iz kuće...« klima Mate sjetno 
glavom. »A ispitivat ju, — zašto “ Da ni' bila pri- 
stala, vaš sin ne bi bi' govori s vama, Ja znam, 
da je pristala, znam temeljito, | — uvjeri! sam se...« 
I pred očima stoji mu opet njena osobita pojava iz 
plesne dvorane, njen puni izraz oduševljenja, sreće. 
»Neka stoji doma, pod mojim očima, bit će sigurnija. 
A vaš sin, ako ima poštene namisli, neka slobodno 
dolazi. Ma očito !« 

"To je u redu«, potvrdi gospođa. 

Ustali su i pošli na put. Činilo im se, da je pro- 
šlo mnogo vremena, što su proveli u tom vinogradu. 
Njihova bića i sad se tresu i talasaju od ganuća, 
koje su ovdje doživjeli. Ne taje sebi, da su osiroma- 
šili za mnogu nadu, za mnogu iluziju ; ali opet su 
radi, što im je ostao mir i što se u prijateljstvu ra- 
staju.“ 

Mate je osedlao Galešu, pomogao mre 
gospođi, i već koracaju polagano između vinograda, 
bujnih i zelenih, sve im se zelen diže i kao da kipi 
povrh nevisokih, sivih zidića. Njihovi osjeni, kako 
koracaju sljemenom brda, padaju kao čudne utvare, 
koje se pomiču naprijed fantastičkim korakom. Od 
njihova koraka polijeću ptičice, ili se Zaviru dublje 
u grmlje. Koracaju mučeći, svaki sa svojim teretom 
misli. i briga, što ih je navalio na Život. Mate se drži 
jednom rukom samara, da bude spravan, ako bi 
Galeša pokliznuo ili se prestrašio. 

A šora Anzula# I ona proživljava iznova, 
Što se od sinoć dogodilo. Kakove čudne promjene ! 

, Kakova ljestvica različnih misli, nevolja, muka! 
I napokon ovaj mir, ovo zadovoljstvo. . . Sad se 
raduje, što je sve to preživjela... Što se sve po- 
izravnalo, koliko se zagonetaka odgonenulo samo 

sobom, gotovo bez njena truda. A što je glavno, 
— nije se u ničemu osramotila... Ne mora se ot- 
kinuti od onoga, čemu je živjela, što je ljubila, u 
čemu hoće ustrajati do smrti. Podala se, sklonila 
je šiju, istina, — preuzela je na sebe nove dužnosti, 
novu odgovornost, koje bi se juče još bila plašila, 
kao nesnosna tereta ; ali izgubila.nije ništa, sad joj 
je u polovicu lakše. Kao da joj nešto tajno pomaže 
snositi nov teret odgovornosti, — neka nepoznata 
tajna snaga, ali snaga, koja ju diže, tješi, badri... 
»Samo neka bude sve na korist, na sriću l« 
diže misao k visinama, odakle se naučila moliti 
i očekivati pomoć, oslobođenje. Moli se usrdno za 
sreću svojih, zaboravlja spremno rane svoga srca, 
— teške žrtve. I onu milu pojavu. djevojke, koju mu 
je odgajala, kojoj se radovala, — i tu pojavu zastire 
zavjesom zaborava. »Samo hrabro, i nikakove 
žrtva ne može biti teška...« 
Okrijepljena, uzdignuta duhom vratila se u svoj 
prostrani dvor. Običnim svojim načinom zahvaljuje 
Matinu trudu. Osjeća opet u sebi snagu, pouzda- 
nje, kojim je navikla podvrgnuti sebi svakoga: 
Tako se odmah ustavila kod pralja, koje taru rublje 
u sapunici, Izgrdila ih je, što su okasnile u jutro, 
što ne štede sapuna; čak i Mandina je dobila po 
nosu, jer ih.ne nadzire... Sluškinja se silno napu- 
rila, okrenula se bez riječi, jer će se tamo u kuhinji 
već na nekoga izvikati. Ali začuje srećom kozu, 
odje mekeće iz staje. "Stoji j jamačno gladna, — nitko 
joj ne bi baci'! Još će mi prisahnut...« i već kupi 
u naramak maslinova granja i gega se u staju. 
 »Triba znat njenu notu«, misli Mandina, kad ju 
je srdžba malo minula. »Ne odgovaraj, kad viče, 
— ukloni se,ona će požalit, i odmah je sve dobro.« 
»Gdi su gospodar <“« pita je gospođa, opet pri- 
jazno, kad je ušla u kuhinju. 
»Bit će gore«, odgovara Manda. »Čitav dan 
nisu se makli iz kuće. Bog zna, ča je to s njima.« 
»Idi, reci im, da ja večeram u sedam, Ja sam 
ogladnila, A oni kako hoće, sa mnom ili kasnije.« 

“Za čas siđe i sin. Vidi se na njemu velika pro- 
mjena. U licu nema. bezbrižne radosti od života. 
Na čelu poznaju se tragovi teških briga, u licu tra- 
govi unutarnjih borbi. Ali lice mu se odmah raz- 
vedrilo, kad je uhvatio njen pogled, iz kojega opet 
sja dobrota, nježnost materinja. 

»Ja sam ogladnio, mama l« klikne, i očito se 
napreže da opet zvoni veseli bezbrižni ton. »Objed 
mi nije išao u slast bez tebe. Da sam znao, gdje si 
bio bih osedlao Rumenka, i za tobom.« 

»Bilo je ustat zarana < osmijehne se ona. »Ali 
gospodar su zaspali, kao obično. U ostalom bolje, 
da su zaspali«, doda i u oku joj sijevne neki čudni 
blijesak. »Iribalo je ondi urediti svašta, a mladi go- 
spodar ne bi mi bili ni od kakove pomoći.« 


Nitko ne sluti, kakvo imaju značenje ove zago- 
netne riječi, U ostalom i ne pađa mu na um naga- 


đati njihov smisao, njemu, koji uzima stvari kako | 


jesu, i pri tome ima glavu punu drugih briga. 

U dvoru opet se razliježe šum ; život kipi, kao 
obično. Nitko ne bi rekao, da iz ovoga složenoga 
stroja jutros zamalo što nije ispao glavni točak 
ili glavno pero, da je imalo sve zapeti, izletjeti iz 
kolosjeka, Samo Juri čudne stvari, koje je jutros: 
slušao a i izgovorio, dolaze kao nešto daleko, maglo- 
vito, kao da je bilo prešumjelo u snu. Barem nikako: 
ne pristaju amo, ne ulaze u onaj život, koji teče 
bez zapreke, uredno i trijezno, svojom odmjerenom 
putanjom. 

Večera se dakle svršila za vida, na taraci. 
Okolo naokolo sve diše mirom. I krotko more, 
koje gori kao zlato, razliveno između otoka i kopna, 
i primorski vrhovi, koji se kupaju u ružičastom žaru 
zapada. Odnekuda s pristranka dopire sjetna pje- 
sma, beskrajna, otegnuta, i gubi se u tihom kraju. 


“ Dolje u uvali čekaju barke mrak, da zaplove u konao 


i užgu vatru za mamljenje riba. 

Za večerom ne dogodi se ništa neobično. Kod 
Dubčića je i onako običaj, da se. kod stola ne vode 
nikada «uzrujavajući razgovori. Ali Mande ipak 

osjeća, da ima ovdje nešto novo, nešto zategnuto, 


—\zna gotovo sigurno, da će se ovdje za čas rasprav- 
ljati i odlučiti. I nije se prevarila, Netom je. bio 


.sto pospremljen i vrata na taraci zatvorena, šora 


Anzula pristupi k stvari. 
yTi bi se dakle hti' ženit « Počne bez okoli-. 
šanja a u oku joj žari dobrota i razumijevanje. 
»Htila bih znat'; čim te je očarala baš ona, a ne koja 
druga. Bira' si na način malo neobičan, — pitanje 
čini mi se dakle na. mistu.« ' x 
»Čime me je očarala! Čime djevojka može oča- 


rati čovjeka € Milota, ljepota, čitava pojava, sve 


biće.., Eto, veže me svim kolikim bićem.« 
Rumen mu skoči u lice, glas mu se trese od uz- 


buđenosti, jer osjeća, đa je odluka blizu. 


Mati stavi ruku na njegovu, vruću, nervoznu 
stisnutu, . 

"Triba se sporazumit; ali najprvo i pitat se, 
znat, na čemu stojimo, promislit stvar sa svake 
strane. Pri' svega imaj prid čima, da je ovo korak 
važan. Ako se dogodi pogriška, takova je pogriška 
kobna, u mnogom pogledu nepopravljiva. Motrit, 
promišljat sada triba, dok ni' kasno. Ne čudi se, 
da materinje srce dršće od tiskobe, ako pita, čim te 
je privezala, i je li ta veza čvrsta, trajna, da izdrži 
čitav ljudski vik... Promišljala sam sama u sebi, 
čim te je mogla privezat € Ta i druge divojke imadu 
možda ista svojstva, koja i ona, a ti ih nisi opazi'. 
Možda ima neko osobito, odlično svojstvo, koje si 
na njoj naša' € Ta ni' tim rečeno«, nastavlja ona 
umirtio, kako da ga hoće utišati, jer je na ruci opa- 
zila drhtanje »ni time rečeno, da žena ne bi mogla 
bit izvrsna i bez ođličnih svojstava.« 


»Ja se nadam, da će bit dobra žena.« 

"To bi dakle bilo svršeno. Ali ča ti imam pri- 
vezat za srce, tvoja je dužnost: jesi li se promisli' 
kako triba zrilo i temeljito, ča si namisli' “ Jesi li 
ispitiva* sam sebe, svoju odluku: je. li čvrsta, pot- 
puno ozbiljna « 

»S časovitim hirom; znaš dobro, da se ne: bih 
usudio pred majku, Imam k njoj toliko poštovanje, 
da bih takvu igru smatrao za grijeh. Ja sam se do- 


sta narazmišljao, narazmatrao, dosta sam i oklije-- 


vao : ali uvijek mi je izlazilo samo na jedno : Katica 
mora biti tvoja.« 

To mi je drago, kad je tako«, odgovara mati s 
tjeskobom u srcu, ali ipak obuzeta zvukom dubo- 
koga uvjerenja, odlučnosti, kojim je progovorio. 

»Ti si pitala, čim me je očarala«, počne sad bez 
poziva ganut možda njenom dobrostivošću.« Ja 
ne mogu označiti na vlas, čime, — pa mislim, 
najprije bit će time, što je seljačka kći. Ta te. dje- 
vojke. imaju u sebi više prostodušnosti, nehinjene 
prirođenosti, nego naše izučene gospođice s eduka- 
cijom, U ove osim tih prednosti ima i duha, i oštro- 
umnosti i, što je najvrednije, — neka plemenitost 
mišljenja, Nije ti to, majko, prosta, obična djevojka, 
ni djevojka težačka, zadahnuta gradskom atmosfe- 
rom : u njoj je nešto više, svakako plemenito, što je 
u nje izniklo, ne znam otkuda, što očarava, osvaja. 
Uvijek je bila u meni neka slutnja, da će jedna 
od seljačkih djevojaka biti na posljetku moja, — 
ne čudi se, kad sam je izbližega pen da mi je 
mahom postalo jasno, da je ona ta... Misao bila 
je i meni smjela, neobična. I ja sam je ne jednoč 
prevrtao u glavi, ogledao je sa svih strana, dok sam 
se usudio tebi je očitovati. Ali razmišljanje, uino- 
vanje izlazilo je neprestano na to, da ona, ili ni jedna. 
Ja je ljubim vruće, iskreno : znam sigurno, kad bih 
je se morao odreći, da bih bio nesrećan, Ali protiv 
tvoje volje ne ću se opirati. Ne, ja se podlažem, 
bila odluka moje majke kakva mu drago. Njoj 
u ruke stavljam svoju sudbinu« 

Šori Anzuli razvedri se lice, iz očiju joj planiti 
. plemeniti žar materinje ljubavi. Kakvoga ima sina ! 

Sama nije slutila, da je takav... Nije dakle prazan 
mijeh, koji strast baca amo i tamo, bez cilja, i igra 
se u njemu : to je mladić viših težnja, koji je poku- 
šao motriti život i udubiti se u njegove tajne zavoje. 

Ne dakle strastvenost slijepa, nerazložna, — vodi 
ga želja, potreba nečega višega, što je nad razinom 
svagdašnjosti. . Kako je lijep danas, kako godi 


“ materinjem oku pogled na nj! Na čelu mu je pečat 


odlučnosti, ali 1 promišljenosti, Podvrgava joj se, 
ali vidi se, da to nije više dijete, ni mladi vjetropir ; 
to je gotov čovjek, zrela razbora. Dozrio je najed- 
nom u muža nekim razvojem tajnim, neshvatlji- 
vim, njoj na očigled, Njegove riječi, i ako čupaju 
s korijenjem njene nade 1 želje, padaju ipak na ra- 
njeno srce kao rosa, koja osvježuje, zaslađuje gor- 
činu prijegora i žrtava, 

»Znaš i meni je na srcu tvoja srića. Koju si 
zamiri',i meni će biti mila. Na me dakle ne tribaš 
više imat obzira.« 

Izrekavši ove riječi, u kojima se krilo dosta 
žrtava 1 odricanja nije se mogla svladati, da joj 
glas ne zadršće od bolna ganuća, 

»Moja dobra majko !« klikne on skočivši 1 lju- 
beći-je strastveno. Sve mu biće dršće od radosti 
i sreće, Jasno. mu je postalo sve; pali su s njega 
okovi; osjeća snagu vinuti se visoko. »Ti ćeš se 
uvjeriti, kakav ću biti! Drugi čovjek! Dostojan 
svoje matere i njene ljubavi! «Nikad, nikad se više 
ne ćeš stidjeti za me! Nikad ne ću obarati očiju 
pred tobom, nikada « 

»Bog te blagoslovi'«, šane ona. 

Bol, koji se u njoj javljao, i i ako samo u tamnim 
odjecima, iščezava, gubi se iz srca pod njegovim 
vrućim poljupcima, pred njegovom pravom, veli- 
kom srećom. Ne, njena žrtva nije otišla u tutanj. 
Kao zdravo sjeme, bačeno u plodnu zemlju, donijelo 
je obilan plod. Veza, koja je htjeđa popustiti, za- 
tegla se jače, tješnje. Mati i sin svezani su zauvijek, 
nerazdvojno. Kao dosele, tako će do smrti raditi 
za nj, živjetii umrijeti zanj;ine samo za nj samog 
nego i za njegovu ženu i potomstvo... 

Ona više nema osobitih težnja, svojih. želja, 
— sve, što u njoj Živi, miče se, pripada njemu. 
Zagonetka njegovu životu odgonetnuta je, cilj je 

jasan, određen, put k njemu odmjeten, Ona više 
“ne će živjeti sama sobom, nego će Živjeti samo 
njime. Nekoliko godina rada, tihoga živovanja,/ — 
i put je svršen, zadaća ispunjena. Danas joj je sko- 
čilo jasno pred oči, da će doći čas, da neotklonjivo 
mora doći, kad će se i ona odseliti iz ovih dvorova 
k boku svojega. muža. I ako joj je ovaj čas dao 
okusiti višu sreću, gdje je osjetila, da će se njeno 
biće preliti u potomtvo, u njemu živjet i dalje, 
ipak je dahnula na nju i sjeta pogibanja, prolazno- 
sti... 

Trajalo je priličan čas, dok se otela tim osjeća- 
jima, koji su navalili na nju iznenada, sputali joj 
sve biće. Ali i tu joj pade na um, da se podjamčila 
za sina, da je na njoj sva odgovornost. Teško joj je 
u tim okolnostima, teže nego je kada pomislila, 
ali valja svjerovati, ispuniti obvezu, Počne dakle 
iznova : 

»A sad još uvite. Ne će biti tako. teški ; ; kako te 
danas vidim, neki i suvišni. Bila bi ih i zamučala, 
kako danas stoje stvari, — ali ne mogu. Veže me ričl« 

»Prvi«, nastavlja mati, samo da bi se što prije 
riješila obveze, »da svadba bude ne odmah, nego 
najranije do godine«, 

"To je i moja volja«, klikne on živo. 

»Da, — i sinoć si se tako izjavi". Dakle još bolje. 
Drugi bi bi': da se tvoja buduća vrati odmah iz 
službe.« 

Niki se zažare: oči 

»Tvoji su uvjeti što dalje, sve lakši, To je moja 
najvruća želja!« 

Dakle i u tome smo suglasni, — još bolje 
dakle«, osmijehne se mati; »T1 triba da s njom dru- 
guješ sasvim očito, pred očima svega svita. Tajnih 
sastanaka ne smi' bit. Ja ću primit nevistu rado 
i iz težačke kuće, ma — u poštenju ! Mislim, da me 
razumiš«, 

Niko pocrveni i pogne oči. Osjeća da je zaslu- 
žio ovu lekciju, koja ga je ošinula njegovom pro- 
šlošću, 

\ >»Ovu posljednju opomenu bila bih rado izo- 
stavila, Bilo mi je teško izgovorit je u ovomu sret- 
nom času. -Ali ja sam se podjamčila za tvoje po- 
štenje, za čistoću tvojih namisli i tvoje ljubavi. 
Njen otac samo tako bi' je voljan popustit. Proži- 
vila sam s njim žestok. prizor i jedva sam ga sklo- 
nila, Ali i ovu odgovornost priuzela sam spremno 
znajući, da me ne ćeš osramotit«. 

»Majko moja !« 

sTo bi bilo dakle svršeno. Sad još moj savit. 
Htjela bih, da upozriate jedno drugo, barem toliko, 
koliko se da. Žena ne smi' čoviku bit zagonetka. 
Ona ima s tobom satvoriti čitav život, ima bit 
dil tvoga bića: ona može biti izvor najviše sriće, 
all 1 ponor nesriće... Zato otvori oči, savršeno, 


oprezno. Ispitaj svako njeno svojstvo, svaku kri- 


post, da je štuješ i ciniš. Ne zatvaraj očiju ni pred 
manama i nedostacima, ako će se tvoja ljubav tome 
i opirat. Pogriške imamo svi! Ma triba za njih znat 
odmah s početka, da ne bi došlo razočaranje, “1 da 
ne bi došlo onda, kad je kasno i povratak nemo- 
guć«, 

»I šta još $u 

»Ništa. Samo se izljubimo za potvrdu ovoga 
ugovora«. 

»Mama moja draga l« klika Niko u suzama 
i baci joj se strastveno na vrat. 


"GLAVA VIII. | 
SVUD JE DOBRO, DOMA NAJBOLJE. 


Danas popodne zabavlja se opet Niko Dubčić 
sa svojim čamcem »Leptirom« u uvali dolčinskoj. 

Maeštral puše, kao svako popodne ljeti, nadim- 
lje se bijelo jedro »Leptira« Čamac leti pučinom 
kao labud, ostavljajući za sobom brazdu. Niko sjedi 
na krmilu, okrećući čamac po volji, kao da je dobro 
biran konjic. Primorski vrhovi strše kao bedemovi 
u modri, tamni svod. Njihova razrivena tjemena 

i mrgodni bokovi tresu se, kao titreike, kroz ugrijan 
uzduh, Sela na njihovu podnožju drijemaju, kao 
omamljena, u zaštiti vinograda i maslina. S druge 
strane sivi se naš siromašni otok, izgorio od sunca, 
samo što se crne krpe gora u sočnoj još zeleni, koja 
je doslije odoljela općoj suši. 

Čamci i trabakuli u luci ljuljaju se ritmički 
pod udarcima, trzajući užima i konopima, kojima 
su privezani za obalu. Svi su poisprekrivani raza- 
strtim jedrima, i na sjenovitim palubama hrče ju- 
načkim snom preplanuli mornar, ne mogući odoljeti 
malaksalosti. 

Niko ne opaža ništa od svega toga. Nije jednom 
uživao u sličnu vrućem popodnevnom raspoloženju. 
Ne doista, ni mislima nije zabavljen. Prije pazi, 
pogledajući svaki čas k rtu Svetoga Justa, kao da 
odande što očekuje. I gle, tamo baš iza svjetionika 
kao tko nosi motku a za njom ide opet druga motka. 
Pomiču se iza rta obadvije, jednakim tempom, 
kao da su se dogovorile; kad li iznenada pomoli 
se iza obale rta, sasvim radoznalo, oštri kljun lađe ; 
pred njim se more diže i na obje strane odbacuje, 
kao zemlja pred lemešom, pjeneći se i pljuskajući. 
Odmah zatim isturi se i opsežna trbušina lađe gore 
obijeljena, dolje crna, dokle po prilici dopire more, 
i već se razliježe dremljivom okolicom promuklo 
kukurikanje ne američkoga pijetla nego lađnoga 
stroja, pri kojemu lađa u veliku luku skreće pravo 
u dolčinsku uvalu. 

Na kukurikanje skoče mornari Špiro i Kuzma 
u svoju bijelu barku i, veslajući složno, upere k 
lađi, koja, sva je prilika, ne misli pristati k mostu, 
koji duboko strši u more, štiteći luku od južnih vje- 
trova. Doskora zaštropoće stroj, zvečeći verigama, 
na kojima »Polanda« spušta svoje sidro u imore ; 
Špiro i Kuzma pak vežu uže za uho od plutače, 
koja poput goleme bijele tikve pleše na valovima. 
Polanda se usidrila usred luke. Ali u tome je i Ni- 
kov čamac priletio, gotovo tik k lađi, obašao je vje- 
štim lukom, ljuljajući se i skačući po zapjenjenom 

imoru, koje je: razmiješao, kao divskom varjačom, 
lađin vijak. Ali Niko za sve to ne mari; pogleda 
i motri, tko je na palubi, oko naslona, u osjenu, što 
ga baca razastrto jedro. Ima nekoliko ljudi između 
njih zabliješti ga lijepo lice Katičino... 

Njene raskošne oči gledaju ga nježno i milo, 
ne spuštajući se s njega, blistaju ponosom u svije- 
sti cijene i ljepote. Ali odmah se odvrate, sve joj 
biće zadršće, smete se u dubokoj neprilici, kad joj je 
Niko domahnuo bijelim rupčićem, javno, bez 
žacanja, kao da mu nije stalo za čuđenje njenih 
suputnika, koji ne znadu što znači to pozdravljanje 
sa strane elegantna gospodina djevojci po svemu 
običnoj. Nema ni odvažnosti da primi njegov po- 
zdrav i živo se zarumenila. »Još se nije privikla 
misli, da smo svoji,x« misli Niko, smiješeći se, jer 
sve u njemu kliče od sreće. »Ta i jest čudo, ona — 
moja vjerenica, službeno priznata k« Viknuo bi od 
velike sreće, koja ga je pritisla, kao kamena greda. 
Kliče sam u sebi 1 kod pogleda na Matu, staroga 
Pretura, koji se trudi da ga ne vidi i zato gleda 
onako ukočeno u dolinu, koja vodi. pravce pod Gra- 
bovik, ispod našeg mjesta. Vidi se na njemu, da ga je 
umorio put. Jedva čeka, kad će doći k svojoj kući 
i prihvatiti se svoga običnog posla, koji mu je po- 
stao nuždom. U njemu zaboravit će barem na čas 
spletke i sve brige, koje su ga pošljednjih dana 
snašle, ne dajući mu ni danju ni noću mira. Ovaj 
gospodičić u bijelom odijelu, s dobrim, veselim 
osmijehom, kojega se on trudi da ne vidi, ah, taj 
gospodičić skuhao mu je lijepu komediju, iz koje 
se ne će tako skoro izbaviti... 

Špirin č čamac ide k lađi, pod same stube, spu- 
štene niz bok, da će pokupiti putnike. Osim Pretura 
i njegove kćeri nema ondje nego nekakav putnik 


.s kovčezima. 


»Katice l« vikne Niko, mašući rukom. »H ajde la 
Ona pođe niz stube, da će skočiti u Špirin č čamac. 
U tome utisne se Nikov »Leptir« izmeću. Špirina 
čamca i lađe. Špiro se udalji sa nekoliko udaraca 

vesla od lađe, ostavivši svoje mjesto paradnoj barci 
Dubčićevoj.. Katica se samo začudi, kad se nađe 
odjednom u Nikovu čamcu, koji se otisnuo od Po- 
lande. Međutim napunio se i Špirin čamac kovče- 
zima : putnik i Mate sjede na klupici nedaleko od 
krme, Špiro i Kuzma veslaju energički ; samo kad 
im se sretnu pogledi, namignu jedan drugome 
kao da kažu: »I ta se je imbarkala, kako valja! 
Ne boj se « A kad su došli pod most, sustali Mate 
s torbom na plećima prti se uza stube. Kćerine 
sanduke tiskaju Kuzma i Špiro na mul, tarući 
znoj s čela. 

Katica sjedi tjeskobno na klupčici uskog čam- 
ca, držeći se rukama, kao da se boji, da će je pro- 
ždrijeti more. Lice joj je crveno, ogleda se tjeskobno 
po obali, da li je tko ne vidi. No obala je pusta, 
ne vidi se ni duša. 

»A ča će reć otac “« klikne u tjeskobi, kad se 

malo razabrala, 
»A što će reći € Valjda da sam uzeo, što je moje € 
Moje sve, moje blago !« klikne sa zanosom. »Ništa 
nas više ne će rastaviti. Nikakva zapreka. Ne boj 
se « k ad 

»Kako je to sve čudno! Ni' moguće virovat !« 
odgovara ona, ' : 

I otme joj se dubok uzdah od, zadovoljstva, 
slatkoga raskoša. Nema više sumnje, — ona je po- 
višena nada sve ! Dopala joj je sreća, sama od sebe, 
sreća, o kojoj se nije odvažila ni sanjati jošte prije 
nekoliko dana. Iz niske, skromne kućice prijeći 
će u sjajnu palaču. Zapovijedat će svemu mjestu, 
— svatko će joj se klanjati. A što će učiniti gospo- 
đicef Kako će joj zavidjeti, kako će se gristi i mučiti! 

Samo Niko ne razmišlja. Predaje se bez promi- 
šljanja užitku slatkoga časa, koji ih je sastavio 


zauvijek. Vidi je pred sobom, krasnu, divnu, punu 


života, mladosti. Kakav je to sjajan dar sudbine ! 
Njemu je procvalo ovo biće, njemu će osmijevati, 
njega će omamljivati svojim čarima. Na nj će se 
upirati ove crne oči, zasjenjene svilenim trepavica- 

ma, u ljubavi i odanosti. Njemu će se smiješiti 
ove svježe usnice. Za njim će uzdisati djevičanska 
njedra, za nj kucati njeno vruće, čisto srce... 
Zaboravio je za sve, opojen njenom krasnom 
pojavom. Nije opazio, da je Špirina barka davno. 
promakla kraj njegove. Nije opazio čuđenje put- 
nika, što vidi i djevojku običnu u tako raskošnoj 
barci, u društvu elegantna gospodina. Nije opa- 
zio značajnoga pogleda, što su ga izmijenili Kuzma 
i Špiro, grabeći veslima more, koje se prelijeva 
kao rastopljeno srebro. ; 
Mate se zabavio na obali oko uprtnjače kćerine.: 
Najbolje je odnijeti je k Antici, kćeri pokojne sva-: 
sti njegove. Da, najbolje, ako se izgubi odavle, s: 
očiju valjanih mornara. U njihovim očima čita niz. 
čudnih pitanja, kojih mu se ne usuđuju otvoreno pred- 
ložiti. Ali on vidi dobro, čita pitanja, a čita iodsudu:.. 
Ah, kako je to neugodno, neugodno! Grješni čovje- 
če, ne znaš sam, što radiš, kamo bi se dio! 
Napokon uperi i Niko k stepenicama na. obali. 
Spusti jedro, barka se još čas pomiče naprijed, 


. dok je Niko sam ne zaustavi, dočekavši se rukom 


na obalu, Kad ju je još privezao za kolut, skoči 
na stepenice i pruži Katici ruku, da i ona može 
izići. U barku Nikovu skoči Špiro, slaže jedro i 
savija kao trubu, i kad sve uredi, odvede je na staru.“ 
obalu, na mjesto, koje joj je: određeno. 

Niko koraca obalom još uvijek pustom, uza nj 


ide Katica, još uvijek u nekoj omami. Niko gleda 


blažen, zadovoljan “na sve strane, kao da se hoće 
pohvaliti : »Pogledajte, šta ja imam — ljudi pogle- 
dajte ! Jeste li vidjeli kada što slično % Ali ne gleda 
ih nitko, samo Spiro šine put njih okom kad 1 kad 
kradom, vrzući se još oko barke. 

. Za samotnu česminu, na uglu obale, privezan 
je Nikov Rumenko, osedlan, pod uzdom. Nagrebao: 


Je oko sebe hrpu zemlje kopitima. Opazivši svojega 


gospodara, okrene lijepu glavu k njemu i striže 
ušima, kao da moli: »Oprosti me odavle« Ali gos- 
podar se i ne obzire na nj. 

»A ča ne uzmete konja *« pita ga Katica. 

»Nek čeka. Špiro će mi ga poslati.« 

»A_vi %« pita ona u čudu, koma 

»Ja ću lijepo pješke. S mojim zlatom, To će | 
biti put I« 

»Čekajmo oca«. 

»Stići će nas,«reče Niko i doda s osmjehom : 
"To jest ako bude htio... Ali po svemu čini se, 
ne će veoma trčati. Naše društvo nije mu baš po 
volji«, 

Katica se namršti. Padne joj na um, u čemu 
je, i čini joj se, da nije još sve sasvim jasno. 

* Mate još nije vidjeti, I kađ su izašli na vrh 
više Dolčina, nijesu vidjeli nikoga. Put je pred njima 
prazan, tih, kao da je pokrit arabeskama, čudnim 
čipkama, što ih baca, cijedeći svoje zrake kroz ma- 
slinovo granje. Na .sve strane razliježe se pijev 
cvrčaka, jedina svirka dalmatinskih ljetnih dana. 
Njih dvoje krade se pustim putem, kao da se boje, 
da će njihov korak pomutiti ovaj svečan mir. Vidi 
se već, da se nitko za njih ne stara, nitko ih ne vodi, 
niti brani i odvraća. Idu kao osuđeni, kao izgubljeni, 
mučeći, jedno uz drugo, a imali bi si toliko reći! 
Samo ne znadu sami, s koje bi strane započeli. Ali 
mjesto toga, — i te zamišljene masline, koje šire 
miris i hlad oko njih, i vjetrič, koji šapuće u gra- 
nju, sve im govori, klima prijateljski i zove i osmijeva 
se. ,. : 

»Pa kako se to tako dogodilo!« klikne ona 
odjednom, ali i umukne odmah. 

Prepala se svoga glasa u ovoj svečanoj ti- 
ššini, i 
»Dogodilo se sasvim prosto. Mi se ljubimo i 
naši su privoljeli. Moja majka nagovarala je tvoga 
oca. Eto, i mene je iznenadilo isprva, Ali sad vidim, 
da nijesu mogli ništa drugo učiniti, nego pokoriti se!« 

»Tvoja dobra mama « klikne Katica. 

Za odgovor dobije stisak ruke. 

I opet se spuštaju šutke u dolinu, otkud se od- 
vaja staza pod Grabovik. Između vinograda i ma- 

slinovih sadova ulaze, samotnim putem, zabavljeni 
svojim mislima, Obojemu najednoč učini se ovo 
sve čudno, osobito... Nešto takvo, čega nijedan 
od njih nije očekivao. Na sve su bili spravni : na ot- 
por, zapreke, svađe, — a gle, mjesto toga neočeki- 
vana sreća, ispunjene čežnje... Sreća ih je oglu- 


ošila, omamila svojom blizinom, određenim obrisi- 


ma, koja je još- prije nekoliko dana treptila pred 
njima kao zastavica, kao ružičast .oblačak, Bez 
napora došli su odjednoč na vrhunac, otkud je otvo- 
ren pogled na njivama njihove sreće. Postigli su 
što su željeli postići, nemaju više za čim žudjeti, 
za što se boriti i mučiti. I na dnu srca, daleko, daleko 
pod tajnim zavojem, za morem sreća i blaženstva. 
krije se nešto, gorko kao bojazan, kao strah, — ne- 
što mučno, kao neizvjesnost: gdje čovjek, dosti- 
gavši na među, za kojom se toliko trudio, pita sam 
sebe u nedoumici : »Što sada € Što mi još ostaje € 
Što me još čeka %« | 
Ovdje ondje u vinogradu rabota težak, između 
trsova, koji su se dobro okitili grozdovima, od kojih 
su neki već svijetli ;. gotovo svaki ispravi se u bo- 
kovima, pruži se, prateći pogledom ono dvoje, koji, 
onako sami, složno koračaju, dok ne okrenu za 
najbliži ugao i ne izgube mu se. Svaki raspreda 
svoje osobite misli, Gdjekoji zavrti glavom i za- 
mrmlja. Opazivši pak za čas Matu sa šarenom tor- 
bom o ramenu, kako tapa onako iz daleka za mla- 
dima : težak se začudi, zamisli se još većma. 

: »E-eh ! tu smo dakle! Hajde, de« I vrti opet 
težačkom glavom, u koju svašta ne može stati. 
"Obliće, obliće, — hm, ka' osa oko grozda, kad je 
sladak. A bidni otac, reka* bi, još se raduje, ča ga je 
našla srića. A ono vražja srića. Sramota i nevolja |« 

Y Zamalo opazili su Baricu na vratima, kako čeka. 
nešto, ne hajući za djecu, koja se štrkljaju oko' nje. 
Netom ih je opazila, već se obrnula i iščezla u dvoru : 
vrata zijevaju, razjapljena, čekajući nenadne goste. 

U dvoru prva istrči pred njih stara Jera. Oko 
Katice poskakuju djeca, povlačeći je za suknju, 

ogledajući, je li im donijela štogod. Stara veže 
rubac. I suknja i bluza su u neredu, nije dospjela 
da se obuče. Barica je tek za dobar čas izašla iz kuće, 
takođe, kako se vidjelo, na brzu ruku preobučena. 

= Katici'se namršti čelo. Pa znale su, da ima doći, 
a nijesu se ni uredile ! I kuća će jamačno biti u ne- 
redu. Netom je stupila u kuću, već se počeo niz 
neugodnosti. Baš su je lijepo dočekali, i to još nju 
5 njime, kad prvi put ima ući u njenu kuću! Tre- 
balo bi biti sve svečano, kao na blagdan, a tu je 
mjesto toga nered, neurednost i metež. 

On sam osjeća, da nije trebao ovamo doći, da 
smeta, da je sasvim suvišan u ovaj čas, Drži se 
ostraga, barem dok se svrši pozdravljanje, preki- 
dano poljupcima, klicanjem. Ali Jera ne ostavi 
ga dugo ovako, j 

= >»Ah, dobro došli, šor Niko l« obrati se k njemu 


blažena, prekipljući od radosti i sreće, u osjećaju 


velike zahvalnosti, 

Na rukama bi ga nosila, gospodina, kome nema 
na otoku para, a snubi njezinu kćer, Stavila bi ga 
na oltar, klečala bi. pred njim, obožavala bi ga, 
tamjanom kadila.. j 

Niku ne ostaje nego da sjedne na klupu pred 
kućom. U hladu je; tu će počekati Katicu, dok se 
uredi u sobi, kamo lete za njom Baričina djeca s 
velikim klicanjem. Jera svojom rukom, svetačnom 
suknjom briše mu zidić. Ali opet joj pane na um, 


da nije u redu ovakoga gosta ostaviti pred vratima. | 


»Za Boga, — ča ja radim! Ni unutra ne biste 


ušli! Dopustite, — kako biste ovdi... Dopustite,. 


ja idem naprid !« 

I sama ga vodi u predsoblje, koje je uređeno 
iza blagovaonice. Osim stola i stolica na zidovima 
nekoliko jevtinih slika. U kutu Gospa Sinjska, u 
zlatnoj oplati, naslonjena na zid na malom stol- 
čiću. Pred njom gori sitan plamečak od maslinova 
ulja, koje pliva na vodi. Oko slika ima nešto umjet- 
noga cvijeća, vrpce i tričarije. Sučelice šifoner, 'pa 
i oveće ogledalo u zlatnom okviru, prevučeno ti- 

lom. Sve reforme, što ih nose u seljačke domove 
kćeri, koje je malo ogrijao gradski uzduh, 

Niko se dosta naverao po seljačkim kućama. 
Nije se jedamput najeo iz jedne zdjele sa seljačkom 
djecom kaše od riže ili pulente drvenom žlicom. ' 
A i sad se sjeća, kakve su to bile za nj gozbe! Zaludu 
je, seljački ga je život privlačio, mamio uvijek, ot- 
kada zna za se, I u ovoj sobi osjeća se sasvim ugodno, 
po domaću. Godi mu i onaj dašak gradskoga ukusa, 
koji se opaža na sve strane. A kad je u sobu ili pred- 
soblje ušla Katica, njegova divna Katica, takođe 
na pola građanka, — 0j, njemu je tako lako oko 
srca, tako lijepo, da se ne bi mijenjao ni s kim na 
svijetu! Ne, on pripada k njima, — svojim uku- 
som, svojom prošlošću... . Kako bi bilo. lijepo 


.ovdje uopće ostati, ovdje Živjeti, mučiti se, raditi, 


— zaboravljen od svega svijeta ! 


Malo zatim dotapa i stari Mate. Šarenu torbu. 
prisloni odmah k vratima i izvuče odmah dva ko- 
lača obojici vikača sinovljih. Da vidiš vike i trke 
po dvorištu! To znači život! Skoro opet za njim 
uđe 1 Ivan s puškom na ramenu, Nije lovac, ali 
prije berbe svaki težak nosi pušku, kad izlazi u vino- 
grad, Za njim i za starim Matom uđe u sobu, za- 
dahnutu gradskim uzduhom, miris vinograda 1 
gore, zemlje, koju prevrću i koju če prevrtati sve do 
smrti : a zašto kriti, ušao je i raširio se i miris znoja, 
od kojega uklanjanja nema, jer natapa svaki rad 
seljakov. Ivan se smeo, umalo puške iz ruke ne is- 
pusti vješajući je o klin, Ne može sebi predstaviti, 
šta traži u kući ovaj čudni gost. 

»Ženo, donesi da se napijemo!« zapovijeda 
Mate sasvim hladnokrvno. »Umorili smo se, i vru- 
ćina je kako triba. Da hoće past kišica! Kako bi 
vinogradi odahnuli ! A ne bi škodilo i malo se i ras 
hladit.« I okrenuvši se k Ivanu, isto tako neprisi- 
ljeno : »A tamo gore kako ide € Pokazuje li se ča $« 
= oBilo bi, da hoće kiše, Ovako bojim se, zakr- 
šljavit će, ne će dozrijat,« A ' 

»Bogme bidni težak visi na. hiljadu konaca. 
Jedan .od njih neka pukne, i krvavi žuljevi jedne 
godine dana odoše | Teška vrimena, moj gospodine«, 
doda okrenuvši se već k Niku. »Teška doista, da ne 
možeš ni amo ni tamo«. 

»I mi ih osjećamo«, odgovara Niko, »Na istoj 
smo grani, kao težak. Ako njega izda zemlja, i nama 
je teško. U ostalom kiša bi već trebalo doći skoro. 
Ovo je mjesec, u kojemu ne izostaje lako,« 

»Bože daj, Bože, daj!« uzdahne Mate. »Jer 
inače virujte mi, bit će zlo i naopako,« 

-* »Vinogradi su u glavnome zdravi«, javi se Tvan, 
poduprijevši kažiprstom bradu, kao čovjek razborit. 
"Toliko godina nisam ih vidi! takve, Ali smo se 
i naradii! A ča ćeš, kad se mora,« 

»A ča koristi trud«, vikne Jera, skeptička,, 
kao sve žene, prema svakoj novotariji u gospodar- 
stvu, »ča koristi trud, kad nema Božjega blagoslova € 
Ja mislim, da bi se najpri trebalo kajat. Jest, to, 
— pokajat se skrušeno za sve grihe, Jedna dobra 
procesija, ali znate, onakova prava i pomogla 
bi više, nego sve vaše polivanje, posipanje i ča ja 
znam. Bez Boga, opet kažem, — zaludu je sav 
trudu : 

»Ta i to koristi, ni na odmet, doista« pristaje 
Mate. »Bog može ranit i opet ozdravit. Ali ja opet 
pivam svoju : trudit i mučit se triba. Bez rada nima 
blagoslova«. : 

Katica donese crnu kavu u malim uresnim 
šalicama. Postavlja ih redom pred svakoga. Niko 
osjeća onu slatku njegu, koju osjećamo, kad nas 
poslužuje predmet naših želja. I kad mu se pogled 
steo s njenim vedrim okom, zastrtim dugom ko- 
som +: osjeća dvostruk čar, jer ga gleda iz njena 
oka odanost. On bi kavu popio i bez šećera, i bila 
bi slatka i preslatka. Pa što zato € Osjeća se ovdje 
kao doma, u družbi prostih, ali opet razumnih 
ljudi, da, u svojoj struci odličnih, Prati pomnjivo 
kretnje njene krasne snažne ruke, ne male, to je 
istina, ali razmjerne i užarene, tople, u kojoj se pod 

kožom prelijeva krv, vruća, južna krv, i gdje na: 
zglobovima iskaču raskošne jamice, 

»Ni' ka' u vas«, izgovara se Jera Niku s onom. 
skromnošću, za kojom se .često krije tolika zaliha. 
seljačke oholosti. »Samo ovako, ka' u girotinje. 
Ali ča ćeš ć« 

»Sor Niko to već davno znadu, ženo moja«, 
javi se Mate ukorno, »Nismo od juče, hvala Bogu ! 
Ali zato« doda samosvijesno, sa žarom u oku, 
»zato ne prosimo još. Imamo svega dosta, a ima ča 
i.za nepredviđenu potribu. Ne tribamo se dakle 
držat za najgore... A sad već donesi, ženo, da se 
napijem, ča je da' Bog i loza«. 

. »Mate !«. vikne mu Jera, sva izvan sebe, što 
joj je oholost onako podrezao i sad jcš se sprema 
piti iz vrča, po svome običaju, pred gostom tako. 
odličnim. »Sad vidite... Ne biste li limunate <« 

»Donesi ti meni vina i kruha, A evo Ivanu. 


isto. Vidiš, jedva mu ta kava ide niz grlo. Ta ne čudi 


se, ni* vičan, Držimo se mi svak svoga: motika 
i vrč idu zajedno. A šor Niko već će oprostit«, 

Nema više druge nego donijeti taj neuljudni 
vrč s vinom, Mate 1 Ivan nalili su u čaše i umaču. 
u nj dobri domaći kruh, da je milina. Niko je dotle 
popio svoju kavu, koja je bila prejaka i preslatka. 
Ali gdje bi on imao kad prosuđivati kavu ! 

Katica iznese suđe u kuhinju, za njom se iz- 
gubi i Niko, tobože da zapali cigaretu. Porodica 
ovako između sebe upre pogled na Matu. Svaki 
bi imao toliko pitati! Ali on samo umače kruh u. 
vince i šuti 

»A kako će se to svršit, ćaće % odvaži se Ivan 
pravce na oca, Stvar je doduše nečuvena u Pretu- 
rovih, da bi se sin usudio pitati za razlog od oca; 
ali i okolnosti su čudne. Ivan ne odobrava svašta, 
što se oko njega radi, a osobito ne, što su primili 
gospodina u kuću, »Meni se čini, da bi Paško bolje 
prista'« 

»Hm, i ja to. mislim«, klima Mate glavom, ali. 
sasvim mirno, ne uvrijedivši se od sinovljega istupa. 

»Ženska ti je 'to pulenta, moj: sinko! Bilo bi 
doista i čudno, da se na njoj koji taj ne opari!. 
Ali ča ćeš € Tvoja je mati zadovoljna, njegova isto, 
— on je, tako mi se barem čini, — mladić vridan. 
I najzad svi smo još ovdi, hvala Bogu! Vidit ćemo, 


ča će iz toga bit. A najglavnije ne zaboravljajmo : 


Bog sve ravna i upravlja.« 

Ali Ivan za čudo, ne pokorava se. Očeva tak- 
tika ne sviđa mu se. : 

»Meni se čini, da smo bez toga mogli bit«. 
..—Ilja bih voli', — i ja, potvrđuje Mate, »ali 
početak je već učinjen«. , 


»A ako se ne svrši dobro € ča će onda svit <« 


»A ča nam je za svit *« okosi se već Jera na sina. 
»Svit, znamo, ne će se radovat s radujućima, Ta 
klocnut će ne jednoj zubići na prazno k.$ zavidit 
će i ogovarat ! Ali ča sve to pomaže kad je jednom 


gospoja pristala! A_kad se rado imaju, zašto bi se: 


svršilo zlo € Ja se doista ne bojim, — a ni mi nismo 
današnji, hvala Bogu ! Ne triba nam hodit k susje- 
dima uzaimat pameti! Samo ti ostavi nama, 
moj sinko, i spavaj mirno.« ' 

Ali Ivan je težak, kojemu se ne može svaka 
stvar u glavu spraviti. On samo kreće onom tvrdom 
glavom, kreće ozbiljno, kao čovjek, koji vidi dalje 
od nosa. U tome kretanju glavom, ima i neka doza 
ponosa, što je danas prvi put digao svoj glas u poro- 
dičnom vijeću, a nije bio od oca ušutkan, Naprotiv 
njegov istup i sam je otac odobrio. 

Niko i Katica ne slute, kakav je unutra raz- 
govor. On je izašao za njom u kuhinju. To je kuhi- 
nja ljetna, — jednostavni prigradak uz kuću, gdje 
se kuha, osobito ljeti, da u kući ne bude vruće. 
Ognjište je primitivno, na zemlji su zidovi podig- 
nuti »na mrtvo«, to jest bez vapna, a krov je od 
ploča. Dim se protiskuje kroz reže između ploča, 
a kad duhne vjetar, i kroz pukotine u zidovima. 

Katica je položila živ ugljen na crepić i pru- 
žila ga svom Niku, KE ka Le 

On, odbivši oblak dima, sasvim modra, gleda 
svoju vjerenica se zanosom, Njeno oko ne uklanja 
se njegovu pogledu, roni u nj, kao da se iz njega 
hoće napiti sreće i radosti. Nije se mogao više svla- > 
dati. Pristupi k njoj, privuče je k sebi tihu, po- 
kornu... Osjeća kucaj njena srca, ruka, kojom se 
drži za njegovu, dršće i gori. 

Pritisnuo je vruć poljubac na usta, -— jedan, 
ali dug. ja ' KE, 

»Sutra ću opet doći«, šapće joj nježno. »Doći 
ću na kavu opet prije“ večera.« ' 

Nije odgovorila, samo dugim pogledom kazuje 
mu, da će ga očekivati. 

»I doći ću, dušo, svaki dan. Oh, kako nas kra- 
sni dani čekaju! koliko blaženstva i sreće l« klikne 
on s oduševljenjem. 

»Ja ću brojit svaki čas«, odgovara ona. Grud 
joj se diže od ponosa, što joj udvara on, Niko Dub- 
čić, prvi mladić, za kojim šve uzdišu... 

S Grabovika gleda međutim veoma pažljivo 
u Matin dvor vitak, ponosit lik mlada težaka. Vidi 
sve, što se dolje radi. Dvor pred njim, kao na dlanu. 
Nije mu izmaklo ništa, ni Živi, rječiti prizor pred. 
kuhinjom. Zaljubljeni vratili su se u kuću, a lik 
stoji još uvijek nepomično na svome mjestu, kao da 
se okamenio od čuda, 

To je Paško Bobica. Bio je pošao s mazgama . 
na, pašu, kad obazrevši se slučajno, opazi djevojku 
s gospodinom u bijelu odijelu, kako idu između 
vinograda, Nika Dubčića. poznao je odmah, djevojku 
je poznao, istom kad su se približili, da je to Ka- 
tica... Još se većma prepao, kad ugleda za njima 
Matu sa šarenom torbom... Zaostao je na vrh 
Grabovika, čekajući, što će to vidjeti. Vidio je, 
kako su ušli svi u kuću, kako žene trče amo tamo, 
kako posluju oko ognjišta. Na posljetku vidio je 
opet Katicu sa suđem, pa zamalo Nika, Slijedio 
je prizor pred kuhinjom, tako jasan, razumljiv, 
upravo njemu na očigled! Podišli ga mravci, a u 
njemu kao da se nešto srušilo s golemim praskom. .. 

Oko njega, pred njim sve je pusto, prazno i tužno. 
Ništa utješno, ni otkuda ništa radosno... Sve se 


srušilo, razbilo u kraćušan čas, — nade, izgledi; 


sve je poginulo, nije ostalo ništa nego golotinja, 
pustoš... U glavi mu jako tuče, žile se napinju, 
pesti se grče a u očima suha vrućina... 

»A jur je tako... I nju je omami' k zastenje 
bolno. »A ja, — ja sam je tako iskreno ljubi' ! Gleda! 
na nju kao na blaženu Divicu ! A ona, gle, gle, sada, 
— očito l« Srce mu se stegne i šake su se stisle. »Ne, 
ona ništa nije kriva — neka on odgovori, on, 
on.« 

Najzad, ne znajući ni sam, kada, — vidi Nika, 
gdje izlazi iz kuće. Prate ga u dvor svi, i sam Mate. 
Ali ostali se skoro vratiše, — na izlazu je ostala 
Katica sama s Nikom. Uzima je za ruku i drži u 
svojoj. Paško skoči, kao ošinut bičem po licu. 
Rasputa mazgu, skoči na nju, ne znajući sam, 
što radi, i već je poletio kao vihar niza strmu, kame- 
nitu stazu. Ovaj vratolomni put godi mu, vjetar 
hladi lice i širi mir u duši. Ali on leti u očaju, možda 
u nadi, da će pasti, slomiti vrat i tako se oteti mu- 
kama i trpljenju. Kad je doletio pred vrata, još 
se ono dvoje držalo za ruku. Upr'o je na njih po- 
gled, iz kojega skače plamen. Niko ga izdrži hrabro, 
i ako nije mogao zadržati njene ruke, koju mu je 
žestoko trgla iz njegove. Oborila je oči, problije- 
djela, kao zid... Paško je proletio kraj njih kao vi- 


har. Niko ne može zaboraviti njegova pogleda, : 


— puna prijetnji i mržnje. Šta je tome momku < 
Ni pozdravio ga nije kao obično ! 

»Šta je tome čovjekus« pita Niko zapanjivši se. 

Katica sažme plećima i osmijehne se prije- 
zirno, ' 
»Kao da se ljuti, nije nas ni pozdravio«, dodaje 
Niko. 

»Bit će se čagod naljuti'. Znate, kakvi su, kad 
se naljute !« 


I Niko zaboravi. ovu čudnu zgodu. Veselo, 


bez brige koraca uzbrdo u grad, kao da ga nosi 

tajna snaga i zvižduka. Ali ulazeći u grad, susretne 
opet Paška. kako se. spušta u dolinu, koja vodi 
pod Grabovik. Onaj isti divlji izraz u licu, jed i 
mržnja u oku, 
Opet ga nije pozdravio, i ako mu je gledao 
izazovno u lice, 

»Što to ima biti * promišlja u sobi Niko. »Ovaj 
momak kao da me izaziva.« 

Ali pružnim korakom, ne misleći više o Pašku, 
odlazi u svoju. kuću, ' 


GLAVA IX. 
NOĆ IMA SVOJU MOĆ. 


U nedjelju u treće zvono Niko već je bio u Pre- 
tura. Uvijek se oblačio ukusno, ali danas se obukao 
izabrano. Sunce pripiče s neba, i ako još nije deset 
sati — ta u kolovozu smo — vrućina je teška, gu- 
sta nekakova, A naš mladi gospodin posegao je ipak 
za crnim odijelom, što ga je Mande sinoć, s velikim 
mrmljanjem, izvadila iz komona. Posegao je za 
njim junački, jer se ište junaštvo da se u takovo 
vrijeme obučeš u crno. U crnome je došao pod Gra- 
bovik, malo ugrijan, oznojen, da izabranu srca 
svoga otprati u crkvu, — prvi put u životu! — iliti > 
da joj »da vodu«, 

.. Sora Anzula, sakrivena za zavjesom, gledala 
je za njim, kad je odlazio iz dvora, Ne bez ganuća a, 
možda, i tajne nade, da će se sam od sebe skloniti, 
promisliti, da će u posljednji čas, prije odlučnoga 
koraka uzmaknuti... Kad joj ga je nestalo s očiju, 
čekala je još časak, ne će li se vratiti. A kad se 
ne vrati, uzdahnula je duboko i, tarući vruću suzu 
izađe u kuhinju. , 
. »Boj je dakle započeo I« govori sama sebi s teš- 
kim srcem, »A kad će se svršiti i na kakav način $« 

Stara Jera ne muči se suvišnim pitanjima. 


Njoj je čitava stvar jasna i prosta, bez izlokanih 


kolotečina i stijenja, sigurna 1 použdana. S neiz- 
mjernim ponosom gleda .za njima, kako koracaju 

složno, jedno uz drugo, uzbrdo u mjesto zabavljeni, 
kako se vidi, nježnim razgovorom. Kako se ne bi 


ponosila, kad joj se ispunio glavni san života € , 


Kako se ne bi obradovala, kad joj je kći obezbije- 
dila sebi sjajnu budućnost i ona, »glupa« Jera, 
predobila mudre i oprezne! Eto, stari je Mate 
podlegao, i njegovi čudni nauci i nazori. Ona slavi 
slavlje nad njim prvi put u životu, nad njim i 
nad cijelim svijetom, — ali ne posljednji put! 
Današnjim danom započeo se za nju nov život, 
pun radosti i materinje utjehe. 

Barica je otišla na tavan i na prozorčić gleda, 
šta će biti, Svojim očima ne vjeruje : kako je to do- 
šlo naglo, neočekivano. Njoj se sve čini, da će biti 
konac svijeta, jer se događa čudo i znamenje, stvari 
neviđene i nečuvene, 

' Ivan je bio kod male mise. Vratio se kući, pre- 
obukao u svagdanje odijelo, sjeo u naglom gnjevu 
i ogorčenju na mazgu i tjerajući pred sobom ostalo 
blago, umače u goru, na pašu. Tamo će mu biti 


bolje nego u kući, gdje nemaju na nj obzira. Kao | 


da je sluga a ne mladi gazda. ; 
Mate sjedi za stolom sam, u čudnim mislima. 


Teško mu je razmrsiti ih i naći izlazak. Kako se vidi | 


po naborima na čelu, izjeda se i on, muči i nepre- 
stano pita sam sebe : zašto se to dogodilo, — Zašto 
se to dogodilo baš njemu “ ' 

Zvonili su baš dozvon, kad su naši mladi do- 
šli na trg. Trg je pun svijeta, kao uvijek prije velike 
mise. Svijet stoji na skupove, ili se ovamo onamo 
vrze. S protivne strane dolazi don Roko u svojemu 
sjajnom  četverouglom klobuku, crnim čarapama 
dokoljenicama i lakovanim postolama, bez mantije, 
samo onako u dugom crnom gornjem kaputu. Oz- 
dravlja na sve strane, uljudno, smješljivo, kao uvijek, 
i na pozdrav Nikov. Njegovo oko dotaklo se letimice 
mladog para, obrve kao da su mu se malo sastavile, 
— ali osmijeh ne iščezava mu s lica, kao znak, da 
ništa na svijetu ne može pokvariti njegova mira, 
pomutiti raspoloženja prije mise, 

> Zato je svijet utihnuo od čuda, ili od zeraža- 
nja. Sve se oči okrenuše k mladome paru. Čitaju 
se u njima različni osjećaji. U mnogima čuđenje, 
u drugima zapanjenost, u nekima žaljenje, a najviše 
ogorčenje. Niko je podnio dosta oluja u. svome 
mladom, ali pokretljivom Životu; koliko su- puta 
ljuđi i klonili ga se, i javno ga osuđivali. Imao se 
dakle kad uvježbati, učvrstiti svoje živce. Stoji uz 
djevojku i sada sasvim neprisiljeno, na različne 
poglede ljudi odgovara pogledom mirnim, nehajnim. 
Kao da to sve njega i ne tiče. Katica pak ne opaža 
ničega. Ona zna samo to sasvim pouzdano, da uz 
nju stoji Niko Dubčić, prvi kavalir otoka, najveći 
bogataš; njen Niko, kojega joj više nitko ne ote, 
za kojim su uzdisale tolike i bez nade. Nju je oda- 
brao, nju je uzdigao visoko nad sve... 

Njene skromne družice izmakle su na stranu, 
ne shvaćajući, Nemaju se kada ni radovati, ni za- 
vidjeti, 

Na valovima svile dojedri na trg i naša šora 
Andrijana, nacifrana, blistava, sjajna, okićena zla- 
tom i dragocjenostima sa svojom pratnjom. Pet 


ili šest gospođica 1 tri četiri obične ženice okružuju 


je i umiljavaju joj se. ' 
»Jeste li vidili, šora Andrijana moja, ča se to 
radi <« : 
A ča ćeš, kćeri moja *« okrene ona plećem. 
Ča tko traži, nađe.« : 
Došao je i prešid šor Ilija Zorković, svečano 
obučen, s tvrdim šeširom, koji mu sjedi malo ne- 


spretno na vrh glave. U ruci mu je palica, ali ne 


srebrom okovana, prosto crna, kako se pristoji 
čovjeku, koji je u vječnoj borbi s crkvenim krugo- 
vima i koji može najzad doći i do odlikovanja, 
ako po slučaju dođe glas o njemu u sam Vatikan... 
Ali nije to danas ukočena osoba službena, kao na 
procesiji što je bio; ne, danas je on čovjek sasvim 
običan, kao ja ili ti, ili rekao bih i mrvu manji... 
Prati svoju gospođu šoru Bonu, u crkvu, koja vodi 
curicu od kojih osam godina i dječaka malo mlađega, 


.161 ši 


u hram Gospodnji. Da, gospođu, koja vodi i uprav- 
lja kućom i gospodarstvom, sama, po svojoj volji, 
neograničeno. Sor Ilija uz nju je dosta malen, uslu- 
žan i udvoran, smješljiv i govorljiv. 

»Gle, naš Niko !« klikne šor Ilija radosno izne- 
nađen. Srća je prosta, u pretvaranje se ne razu- 
mije : što mu je na srcu, to mu je na jeziku. »Gle 
pripredenjaka ! Post mu se ohladi! E, e...«i klima 
glavom. »Da je pokojni Luka ovdi, duše mi, obradova' 
bi se. Onakav par l« 

Na licu šore Andrijane zaigra ironijski osmijeh. 

»Nu, a ča, šora Andrijana “« pozove je upravo 
u zanosu i radosti. Njen osmijeh objasnio je sebi 
sasvim na svoj način, 

»Vele se ni' ponizi', to je istina l« odgovara 
ona. : ' 

Vidi se, da je teško dočekala, da može javno 
proglasiti svoje mnijenje. 

»Kako to mislite “« pita šor Ilija, uznemiren 
malo njenim žestokim tonom i blijeskom u njezinu 
oku, a opet navikao razumjeti temeljito samo ono, 
što se govorilo bez okolišanja. 

"Tako ja to mislim, dragi šor Ilija«, nastavi. 
ona tiho, ali glasom uzdrhtalim i sa blijeskom u oku, 
yTako, da se vaš šor Niko kreta' nepristano u sličnom 
društvu. Imalo se kad istrt s njega i ono malo po- 
zlate, ča se negdi prilipilo na nj. A sad, kad je 
lega' u blato, — pogledajte, kako je ponosan! Mi- 
sli, da je on najčistiji« 

»Nemojte tako, šora Andrijana, oprostite l« 
klikne on, ožalošćen iskreno. Iskreno žali, što ju je 
tako rekavši sam izazvao. On, koji nikoga nikad 
razljutio, nikad nije dao povoda za neugodne 
istupe! A ovdje iznebuha takova surova uvreda 
Niku, kojega ima rado kao sina. »Odabra' je mladu, 
kako vidimo, ako i ni od roda, ali bez prigovora 
i pristalu. A _vridna bit će isto, nema govora | Pre- 
turuše bile su od uvik radine !« ' 

»A ja mu čestitam, moj šor Ilija. Od srca ! 
I kad njemu ne smeta njeno kolino, nama može 

smetat još manje. Pristaje jedno drugomu, kako 
triba, — on se samo vrati' otkuda je izaša. I bolje 
je tako.« ' ' 

4 Šor Ilija, osjeća se kao na trnju. Rado bi ne- 
kako završio neugodni razgovor, kojemu je šora 
Bonina sasvim tiha slušačica. Nije se voljela nikada 
natezati sa slavljenom šorom , Andrijanom. Ah 
njen muž opaža, da se njegovoj ženi počinju obrazi 
raspaljivati. Zato, da bi izbrisao trag oštrih riječi, 
obrati se gospođicama. 

»A ča vama, dico — ni ža' < Hm, ne mogu 
razumit kako ga niste švezale. Pa, ča, to mi ni 
drago. Tribale ste se bolje držat« | k 

Djevojke udare u kikot, i šor Ilija smije se s 
njima, sve mu se šešir klima na glavi, Eto, slavi . 
slavlje i on; što je tako okretno dokrajčio neugodnu 
konversaciju. Sad još samo dubok naklon, — 1 
istup bit će zaokružen, po pravilima udvornosti, 

»Ah, gdi bi one, bidne !« klikne šora Andrijana 
s ljutitim pogledom na stranu. »Gdi bi one — oča- 
rale onakovu aristokraciju ! Pa onda ni' bila ni jedna 
u koleđu, navlaš, — radi njega.« . boos 

Šora Bonina problijedi. Ovo zlobno nišanjenje 
nije moguće progutati, Osobito od nje, koju pre- 
zire, otkad zna, Kakvu ima ona prošlost € Njen muž 
trgovao je svačim i lihvu je tjerao. Kupio je kućicu 
i malo zemlje i ostavio nešto gotovine. Gospođa 
vodi dosele vještu lihvu i umnožila je glavnicu. 
A u dućančiću zakiduje, kakogod može, i na robi 
i na vagi. po 

»Molim vas, uzvišena gospojo, samo ne tako 
naglo l« klikne sad već šora Bonina, a iz očiju joj 
sijevne munja. Šor Ilija zna, da takova munja na- 
viješta oluju; Bože sačuvaj! »Ja doista ne razu- 
mijem, kako se vi usuđujete doticat se nekih stva- 
ri... Ali zaludu je, moj Ilija, zaludu ćeš me trzat 
za rukav. kad je tako, a jednom i'istina mora pri- 
dobit 1« Siromah šor Ilija odstupi, davši mir rukavu 
borbene supruge. »Kuća Anzulina, — zapamtite, 
— ni nikakvo blato. U njoj je sve čisto, u svakom 

pogledu, Te čistoće ima toliko, da bi mogla pokrit 
mrlje svih gulikoža, koliko ih je god poslala kaštiga 
Božja, na ovaj nesrićni školj. I da sam priporučenal« 


I osovljene glave, koracajući ponosito, prijeđe 
ispred šore Andrijane, Bijedna gospođa ostala je 
zaglušena poslije takvoga napadaja. Malo nije u 
nesvijest pala, 

»Nu, ča ćeš reć na to, Ilija g« ' 

»Ah, — tko bi se bi' nada' danas, izašavši 
iz kuće, rad u kuću Božju, da ću upast u taku 
grdobu... 

Dekrenaki sam joj dete. Ča fu 

. »Oh, ti krešeš, — eh, Bonina moja, kao prava 
sikira«. I siromah šor Ilija tare kaplje znoja na licu. 
»Strah i groza, ča još ne ćeš doživit. Orrori !«, 


Ali pored skandala promakne s osobitom okret- 
nošću pored žene, da je preteče k svetoj vodi i .pod- 
metne joj umočene prste, kako se pristoji nježnu 
mužu. I pustivši je zatim pred sobom čitavom crk- 
vom, slijedi je na: prstima do Zorkovića klupe, 
na kojoj su možda prije sto godina izdubli prostom 
kusturom »Sorcovich«. 

»Neka hvali Boga, ča je bilo prid crkvom«, 
šapće mu gospođa, klecajući u klupu, »Za onaj 
koleđ bila bih joj oči iskopala. 


»Ah, Bog ti pomoga' dušo, — takove misli 


prid Božjim oltarom. Ispovidi se l« 

»Bih ja, — pa izgubila glavu le 

I na sreću već se prekrstila 1 počela se moliti 
iz sitnoga molitvenika. 

Šor Ilija u smetnji nečuvenoj zaboravio je 
pratiti Nika i njegova vjerenicu. To isto dogodilo 
sei šori Andrijani, Najprije je problijedjela, a ka- 
snije počela joj je krv podlijevati lice, Kad se dovu- 
kla do klupe, s uživanjem spustila se na koljena, 
šušteći svilom. I kad u molitvi, koju čita iz bijeloga 


oficija, pomisli, što je danas proždrla od one gladne ' 


oholije, mraz je hvata po leđima i noge joj stinu 
do koljena. 

“»Ja ću to“ odležat, Dorice moja, vidit ćeš 
tuži se djevojci iz pratnje. »Vidit ćeš, ja ću ti još 


oboljet. Žuč mi se izlila, doći će na srce, a onda adijo!« 


»Da uzmete kap tople limunate «> svjetuje 
zabrinuta  Dorica ispod  ćrne Bijpkaste koprene. 
Ili zdilicu  kamumile.« 

»U crkvi, pod misom, — ludo k« '' 

Zato drugi ljudi, osobito djevojke, motre po- 
mnjivo, što se događa. Kako je Niko pružio Katici 
vode, kako ju je odveo daleko, gotovo k oltaru, — 

u zabuni htio ju je uvesti u svoju klupu, — kako 
se ona osvijestila i u naglom ganuću poniznosti 


“spustila se pod propovjedaonicom na koljena. Da- 


nas ne osjeća, da su ploče tvrde. 

Niko, kao u snu stoji u klupi, ne razumijevajući, 
što se oko njega događa. Probudio seiz omame, 
istom kad je don Roko intonirao' svojim nosnim 
prizvukom : »Ite, misa est — al« Misa mu nikad 
tako brzo nije prošla. 

Kad su izašli iz crkve, sve uzmiče s puta, pro- 


puštajući. ih mučke. On se ne ogleda ni na koga, 


ne haje ni za što, nije mu stalo za opću osudu. Ima 
oči samo za Katicu ; veselo čavrljajući, vodi je na- 
trag pod Grabovik. 

Ali kritika ipak nije bila onako oštra kako ni“ 
bila mogla biti. Šora Andrijana s nikim više nije 
progovorila. Žurila se kući, napiti se što prije one 
tople limunade ili kamumile. 

Šora Bonina stupa dobitnički kući. Kako joj 
je lako, kako slobodno na srcu! Nije se nadala do- 
ista, da je čeka danas tako radostan dan, »Smečila 
sam zmiji glavu. Ne će siktat. Ča će se Anzula za- 
čudit,» Samo joj je teško, što ne može ići pravce 
k njoj. Doma: je čekaju djeca, koju treba nasititi, 


* utišati i namiriti. 


Po objedu, netom se šor Ilija izvalio na kanape, 
»da se izgubi u mislima«, — samo što je dala red 
djeci, otpravila se k Dubčićevima. 

»Ah, da znaš, Anzula, kako sam je iščinila, 
laku plivu 1 ! Imala je ča žvakat Bod misom ; ne znam, 

da li možda 1 sad ne žvače. Ne mogu ti ni reć, kako 
sam zadovoljna !« 

»Znam sve«, osmijehne se gospođa zamišljeno. 
»Iskazala mi je Mande.« 

»Oh, Mande ! Ona blebetuša! Sve nosi u kuću, 
— svake splačine |!« 

»A ča ćeš — družina ti je takova. Hlepi za skan- 
dalom. Pridstavljam si, kako je stala...« I licem 
joj preleti smiješak, ali opet odmah iščezne u obla- 
cima, »Tko bi bi' kada reka', za koga ćeš ti danas 
sapunat onu uzvišenu 'damu. Ah, Bone moja! 
.Ja sam ipak nesrićna mati. Moji zlatni snovi !« 

Šora Bonina stisne grčevito usne. Ne smije 


kroz njih izletjeti ni jedan uzdah. Ta istina je, 


snovala je ona i snovala, — a ispod brda izašlo je 
— gle, sasvim drugo tkivo... Ali ona pripada zdra- 
vim značajevima, kojih se rđa ne hvata. Otresla 
.je sa sebe tašte brige i opet se raspripovijeda la : 
»Ah, — ča! Moguće ni moja Dorica ne će pro- 
past. Čaj je istina, istina je : zgodnije bi bilo ovako, — 


Dorica pod tvojom rukom. Ali kad ni' moguće, —' 


ne možemo se po glavi tuć, Tvoj je ponagli', — ne 
znam, ča mu je puhnulo u glavu, Pa neka bude za 
korist, a mi ćemo već nekako izać. Godine utekle 
nisu, može i čekat. U našoj familiji de Welleschi 
nitko ne pamti, da bi koja divojka bila ostarila. 
Sve se poudavalo, Evo, i ja sam se udala, a ne bi 
mi nitko reka' ovako, gledajući... Dopa' mi se moj 
Ilija, svašta mu pridbacuju, ali ja se ne 'mogu još 
tužit, hvala Bogu! A je li možda on kriv, ča je po- 
krivač gdikad malo kratak “ Triba se znat i zgurit 
pod njim i ne pružat se odviše. Osobito, kad nima 
očite oskudice! Eto, Dorica će izać za koji misec 
iz koleđa, a Ćareta će ić odmah unutra. Kako je to 


zgodno, da će barem jedna drugu počekat i ne će 


učinit nepotribne stiske.« 

U takvim razgovorima prijateljski se tješe, 
dok šori Anzuli malo po malo iščeznu nabori s čela 
i ona se počne tečno smijati. Razveselila ih je i 
kavica, što ju je Mande donijela u omašnim šalicama. 

Niku se popodne javi Rumenko iz staje. Pre- 
obukao se, osedlao ga i izjahao među vinograde. 
Sad su već drukčiji. Lišće i loze kao da su se izgu- 
bile. Vide se samo još grozdovi jedan do drugoga, 
nanizani kao krupice. Neki su sitna zrna, kao sačma 
— ali drugi, koji su se Bog zna otkuda nadojili 
vlage, nabrekli su. Ocrnjeli su svikolici, zapuhnuti 
modrim nadahom. Drugi, koji su dozreli, blistaju 
se kao od stakla. Među vinogradima ima ljudi 
mnogo, muškarci svi su pod puškama. Pod smok-- 
vama goste se čitava društva slatkim žutim plo- 
dom, 'kojim se drveće najednoč, ne znaš otkuda 
obasulo. Po mjestima zavrli se dječaci u skrovišta, 
ili st pogradili kolibice“od granja : iz toga skrovi- 
šta zvižde, vabeći na lijepak lakomislene voliće, 
ptičice sitne doduše, ali tučne, jer su se ugojile 
od zrelih smokava. Od obijesti ne znadu što bi. 
nego se bacaju jedan za drugim na prutove s lijep- 
kom. Ali Niko gleda malo što od ovih lje- 
pota dalmatinske prirode u oči berbe tako mile i 
krasne! Koljebljivi, brzi pokret konjica godi nje- 
govu raspoloženju, — slatkim mislima, u koje je 
zaronio tako duboko, da nije ni opazio, kako se 
Rumenko oznojio. 


»Čekaj ti, druže, zalijenio si se u staji. Uzet 
ću te ja opet svaki dan na muštru.« 

A konjic strigne ušima i skokom se vraća k 
mjestu, ljuljajući jahača kao kolijevka, 

Konja je predao Juri, da ga izvoda. On je 
otišao u Čitaonicu. 

U Čitaonici našao je mnogo svijeta. Ovdje 
pretresaju mjesne novice, drugdje igraju u karte. 
Kad uđe Niko, nasta opća, neobična tišina, Sva- 
kome je mučno nekako. Da je Niko danas sposob- 
Niji motriti ljude, dosjetio bi se lako, što znači 
ova osobita tišina. Ali toliko oštroumnosti nije 


Moguće danas pretpostavljati u njega. 


»Ehe, ehe l« javi se šor Mene. »Mene to ni 
iznenadilo ni najmanje.« 

Svi su protrnuli. Čekaju kao sveto, da će:uda- 
riti na. Nika. Od. njegova surovoga, bezobzirnog 
značaja .i to bi se moglo čekati. Neki stadoše ioko 
njega, da bi mogli zapriječiti istup, koji, da: nastane, 
bio bi grozan. te 

»Dva pivca na jednom smetlištu, — to ne : ile. 
Osobito kad je smetlište malo. Ja sam predviđa" 
da će se raskrstit,« hi 

»Ča će se otuda još izlećl« grize se Dome; »Na 
svaki način skandal: pobit će se, ko dica. Mene je 
vrag, kad se najidi.« 


oStari je ostari' konačno, nima fajde, — di 
ista je star, Svak bi hti' zapovidat: Frank 1 m. 
vić, Ni' li tako s« 

»Tako je!« potvrđuju mu sa svih strana. 

Opće oduševljenje. Odlžnulo im je, što je na- 
stao takav neočekivani okiet, Gledaju zahvalno 
na šor Menu, što ipak nije surov čovjek. Oni, koji 
su ga opkolili, udalje: se opet, samo da ga može 
vidjeti svatko, velikoga diplomata i državnika. 

»A sad ja pitam: tko će dobit s« raskorači 


se prekrstivši ruke i prateći okom slušače, Uživa u. 


njima, videći, s kakvim očekivanjem gledaju na nj, 
dive se njegovu duhu, »Lasno je doista pogodit! 
Folnegović je komodan, Frank je pak vridan ka' 
mrav. Tko bi tu sumnja? š« , 

"Tako je« klikne nekoliko glasova. 

»A to je najgore, moja dico! Ja mu ne virujem, 
gospodinu Franku! Ne znaš nikad, ča mu je pod 
kapom. Tko može pogodit, kamo će dovest onakav 
čovik stranku € Stari je ima' čvrsta načela, ka' 
onakvi ljudi kruti, neslomivi : ovaj ovdi ima bes- 
krajnu ambiciju i onda, ne zaboravljajmo, ljudi 
moji«, doda, digavši prst za opomenu, »nemojmo 
zaboravljat, da je žudija, ako je i kršten.« 

»Da, — to je važno«, potvrđuju neki, : 

Drugi, koji su, čini se, većma Frankovi: prve 
ženici, uklanjaju se, uvrijeđeni. 

»Šempre kvešta bruta politika l« vikne bisti 
oficijal poreznog ureda, sada umirovljen. »Zašto 

ttirat nos u stvari, koje nas se ne tiču“ Gospoda: iza 
Velebita neka se i za gušu zgrabe, ako ih je volja. 
Mi nimajmo s njima družbe, Mislimo za sE, a oni 
tamo neka se grizul« 

»Oho — gospodine ke vikne ih odmah hrpa. 
"Tako to ne ide !.Mi i oni smo jedan narod, — mi 
činimo jedno tilo. Autonomija Dalmacije; — to je 
zaspala .stvan.« Ž 

»Doista zlo, dico moja, doista. zlo la klima ofi- 
cijal glavom. »Vidi se, da smo još dica. Barem ja 
volim se pripazit stricu, koji ima od čega dat, nego 
bratu, koji nima ništa.« 

(/»A čanam je dala Austrijaš« vikne ih opet desetak. 

aa kako vam može ča dat, kad se spremate 
da joj se svaki čas otmete. Pogledajte samo, kako 
daje .Bosni! I ceste, i telegraf i tvornice.« 

»K Italiji bi vi htili, k Italiji.« 

4 Oficijal maše rukama. 
::»Ne ćete, jer ne možete.« 

»A vi idite od moje strane«, razviče se oficijal 
u grijevu, »kamo hoćete, pripajajte se... kad se 
sprtljaju dvi sirotinje, bit će sirotinja dvostruka. 


Neka: oru na vama kakvigod političari. Danas 


Frank, sutra Folnegović, za nedilju Bellabocca, 1li 
kako se zovu.« 

“Sve se društvo zasmijalo, kao: uvijek, kad go- 
spodin oficijal zapne u politiku. Baca rukama veo- 
ma 'smiješno, u argumentaciji ima čudne skokove, 
tako da svaka rasprava, gdje se on umiješa, mora 
se'svršiti općim smijehom. Zato ga i trpe, kao člana 
društva, i ako je talijanskog mišljenja. 

»Naprotiv !« vikne kapelan, kad je smijeh utih- 


nuo, »Mi moramo na svaku ruku radit, da se spoji- 


mo s: Banovinom, Tamošnji političari pokvarili. su 
se, “politika ih je pokvarila. Triba nesebičnih 
ljudi, koji ne služe slavičnosti, nego imaju m 
očima dobro naroda.« 
vA: gdi su vam ti ljudi de. 
“»Ha, čekajte !« klikne šor Baldo, koji je takođe, 
razumije se, za sjedinjenje, i ako mu se ne sviđa 

koješta u stranci prava. On je, kako mladež sum- 
nja na nj, potajni obzoraš. »Dok se biju ona dvojica, 
doće treći pivac i zrno im odnit.« 

»Hedervary«, klima šor Ilija glavom. »Nikad se 
nisam mogao zanit za te vaše pravaše ! I sad rade 
Hedervaryju na ruku. Slave sebe i opoziciju, A 
biskup samo muči i muči.« 

| o»Strossmayer ne govori, ali daje stotinjarke 
i hiljadarke !« klikne šor Baldo. 

Mladež je umukla, kao uvijek, kad se spomi- 
nje ime biskupa. Ali šor Baldo ne da se zastrašit 
šutnjom. Opisuje slavu biskupovu: veliku i lijepu 
stolnu crkvu u Đakovu, Jugoslavensku Akademiju, 
sveučilište u Zagrebu, pa galeriju slika, da spomenuo 
je i njegova imanja i šume. Hvali, kakvi su mu ko- 
nji, koliko ih ima pari, spominje njegovu neograni- 
čenu gostoljubivost. 

Ali i mladež ima se čime dičiti. Spominje veliko 
siromaštvo Staroga, puritanske običaje, rasklimani 
divan i loše cigare, 

Riječju, dogodilo se i ovdje, što se obično do- 
gađa: politička rasprava razlila se u neplodnoj, 
dosadnoj pustinji osobnoga kulta i obožavanja ili 
i pogrđivanja. Jedni dižu pojedincima oltare, a 
drugi ih opet ruše. 

Drugi su vidjeli neplodnost ovakih disputa. 
Udubili su se radije u novine i hrane dušu i srce 
dnevnom polemikom, ili polemikama takođe značaja 
sasvim osobnoga ili kruhoborskoga. Ne pada im 
na um žaliti skupo vrijeme, koje se ovakovim Ššti- 
vom nemilosrdno trati, a osobito požaliti one, 
* koji za krušac moraju takove stvari pisati. 

Najbolje od svih rade oni, koji su od podne 
zapali amo, svukli kapute i gule preferans i ter- 
cilijo. Za njih nema politike ni prepirke. Samo se 
gdjekad razviču po igri, izgrde jedan drugoga, 
da je šeprtlja i glupan, i iznova opet miješaju karte. 
Srdžbe kod karata i u dobru braku nemaju, kažu, 
trajanja, Igra ih odmah svede na stazu sloge pravih 
kartaša, 


170 7" 


I Niko stade kod njih igrati igru dosta pažljivo 
da otjera nelagodnost, koju u njemu budi politika. 
U tome osjeti na pleću meku, toplu ruku, ? 

Za njime stoji prijatelj Zan Dome. Gleda ga 
pravo u oči svojim sivim očima, u kojima nepre- 
stano poigrava osmijeh, često ugursuski, 

»Mogu li ti čestitati “« pita ga tiho. 

»Što € 

I Niko živo trepće, da bi se uklonio ovome pod- 
rugljivom pronicavom pogledu. | 

»Hajde, hajde! Samo se nemojmo pretvarati ! 
Stari drugovi, — ne znamo se zar. Čestitam ti tvoj 
najnoviji triumf !« 

»Da« odgovara Niko sasvim ozbiljno, “nešto 
hladno. I odlazi u hodnik, gdje nema nikoga i da se 
bez svjedoka razgovarati. Zan Dome pristane za 
njim, zakvačivši mu se ispod ruke. »Samo da ovaj 
triumf, kako ga ti zoveš, ne ispoređuješ s onima, 
gdje smo. bili drugovi«, doda Niko onim istim tonom. 
"Često, priznat ću ti iskreno, stidim se za njih. 
Bilo bi barem mnogo bolje, da ih nije bilo.« 

A ja, — ja ne žalim«, odgovara Zan Dome. 
Život nam pruža ponajvećma trnje: zašto ne bih 
ubrao i cvijetak kad mi dođe pod ruku € Bilo bi 
tako jednoliko, — sama korektnost, oštrina! Inače 
ti ne vjerujem, — ne! Ti si obješenjak l« I prijeti 
mu prstom s onim istim osmijehom u očima, A 
imaš doista pravo, potpuno pravo, — pređašnji 
triumfi ne daju se ispoređivati s ovim. Preturuša, 

to ti je biser, zvijezda, dijamant, dragi kamen u 
jednu riječke I oči mu zaigraju osobitim blijeskom 
i nosnice mu: se grozničavo dižu. . 

»Varaš se, moj sokole. Činiš krivo djevojci, 
a najposlije i meni. Stvar je sasvim ozbiljna.« 

Zan Domi ugasne blijesak u očima. Gleda pri- 
jatelja poprijeko, ne razumijući. 

»Baš tako, prijatelju. Odsada do godine gledat 
ćeš stvar drugim okom. Onda će ona već biti žena 
Nikole Dubčića.« 

Zan Dome kreće, glavom i na lice kao da mu je 
pala zamišljenost. Ali odmah, se sabere i gleda 
na prijatelja srdačno. 

»Bih li te smio nešto svjetovati ću 

"Niko mu se pokloni. 


»Dobro. Ako ti je stalo do žene, vjenčanoga 
druga, — nije ti zato sile hoditi čak tamo pod Gra- 
bovik. Daleko je druže, ružan put. Ljepotica naći 
ćeš hrpu imeđu našima, samo treba otvoriti oči. 


Katica tebi ne pristaje. Ti me razumiješ, i ne uzmi 


za zlo.« 


Niku se počinju kupiti oko obrva soka Ali is- 
krenost u pogledu prijatelja, uspomena zajednič- 
kih pothvata, uspjelih i smiješnih, razoružavaju 
gnjev i ponos. Zan Dome, vidi, što se u njemu 
događa, i zna veoma dobro, dokle se smije odvažiti. 


»Ja što mi je na srcu, to i na jeziku«, nastavlja 
Zan Dome, »barem s tobom tako, Nemoj sumnjati;o 
mojim osjećajima. Nisam ni moralista, — to je. po- 
lje don Roka, ne ću mu smetati. Znaš, kako sam bez 
predsuda u nekim stvarima. Ali ipak priznat ću, 
da se ne bih usudio uzeti jednu Katicu; Ta i među 
jednakima dogodi se više puta brak — nejednak. 
Covjek ne zna, kako mu žena misli, a žena ne razu- 
mije muža. Za to ćeš naći primjera u obilju; ako 
dobro razgledaš —« i ovdje Zan Domi zaigra opet 
njegov obješenjački smiješak, »primjera, kažem, 
naći ćeš i sasvim blizu oko sebe... Ali ako je tako, 
imaš barem utjehu, i to ovu: sudbina mi je dala 
ovaj dar, a ti ga, druže, drži 1 umnažaj. Moguće, 
to ima biti pokora za grijehe stare i nove.« Ovdje 
se Niko osmijehne dobroj volji prijatelja, koji 1 
neugodnosti Života promatra s vesele strane. »Bit 
će to lašnje gledati ovako filosofski na svoj križ, 
jer ti je nebo. daleko neprocijenjen dar: da ćeš 
naime priviknuti lako i neopazice. vječnomu mrmlja- 
nju i zabavljanju, kao mlinar treskanju svoga mlina. 
Onda takav. vrag, i ako je vrag, sačuva ipak neka 
pravila i forme. Javne sablazni boji se, na, pri- 

mjer, kao vrag križa. A to je ipak velika prednost. 
Barem svijet ne sluti, u kakvom plivaš blaženstvu«. 


“Niko gleda Zan Domu sućutno. Sluti gorčinu, 
muku, koja se. krije za ovim šaljivim riječima ; 
sluti i bol i razočaranje, koje prijatelj drži za se. 
Što se tiče javne sablazni, bilo bi toga dosta, da nije 
Zan Domina značaja, popustljiva 1 pomirna i do- 
sjetljive taktike. Za- ovakovu strpljivost crpe snagu 
iz uspomena na izgrede mladenačke i na novije 
prestupke... U napasti naš Zan Dome rado podlegne. 

»Po ovakovoj ispovijedi govorimo o tebi, 
nastavlja Zan Dome ozbiljnim tonom. »Nisam htio 
pokazati, da postoje razlike, pregrade, koje nije slo- - 
bodno prekoračiti, ako ne ćeš da budeš kažnjen. 
Postavio ih je život sam, stvorio polagano, neopa- 
ženo, i sad ti stoje, ne zna nitko, za što su... Ali 
osvećuju se svakomu, tko ih bi htio ne priznavati, 
prezirati ili rušiti. Za ogradom druga ti je atmo- 
sfera, drugi običaj, drugi pojmovi, drugi nazori a, 
mogao bih gotovo reći, druga vjera 1 religija... 
Šta imamo mi s težacima zajedničko € Živimo 
s njima, sastajemo se svaki dan, a ipak koliko ima 
stvari tamnih, zagonetnih u njihovu biću 1 životu ! 
Mi ih ne razbiramo, stojimo pred njima u čudu 
ne razumijući.., U takove sfere brate, zaletjeti 
se ovda onda kao gost zanimljivo je, zabavno, pa 
i primamljivo, — to priznajem ; u takvoj promjeni 
ima mnogo pikantnosti. I ja rado činim takove 
šetnje i izlete... Ali ostati s njima, svezati se bez 
opoziva, pustit korijenje u takvome tlu, — ne, 
na to ja ne idem, nemam odvažnosti, ni poduzet- 
nosti.« 

»To su. ti Zan Dome, svagdanji nazori, opće- 
nita pravila. Udaraju na starinu. Bit će od njih 
možda i iznimke.« 

»Ja na iznimke mnogo ne računam. Iznimke 
su zato,, jer su rijetke. Gdje je jamstvo, da upravo 
ja. imam. biti ta rijetka iznimka €« 

»Pa onda ja bih mogao na drugi način prosu 
đivatiq, počne Niko sad već neprisiljeno i tonom 

duboka uvjerenja. »Ja sam izašao iz puka, dušom 
i tijelom pripadam puku, Moj otac još je kopao. 
Što Za to, ako su me odgojili malo u drugom uzduhu, 
koji miriše po mletačkom plemstvu, koje i onako 
više nema vrijednosti * U meni je ipak težačka 
krv... K tome sam prvi posjednik u mjestu, boga- 
taš, — moja je dužnost pomagati puku, dizati ga 
moralno i materijalno. Moram steći njegovo povje- 
renje bez pogodbe, a znamo, puk vjeruje najviše 
svojima. Vidiš dakle, jedna od njegovih kćeri bit će 
mi most, koji će me dovesti k srcu puka...« 

»Koliko riječi za izražaj tako proste istine«, 
osmijehne se Zan Dome. 

*»Koje na primjer s« 
»Katica mi se sviđa, zato je uzimam.« 
»Na to sam baš htio doći«. 


»Znam, jer je tako : ona ti se sviđa i bez te gar- 


niture, kojom si je obložio. Ali ja ću ti reći još jednu 
istinu, — takovu, koja odgovara iskustvu: da ćeš 
lakše postići svoj cilj, spasavanje puka naime, ako 
ostaneš na svojoj postati, ako se ne sniziš... Po- 
gledaj, tvoja mati! Ona je i posjednica i plemki- 
nja, 1 ponosna, i ni u čemu ne popušta, — a puk ipak 
ima k njoj 1 povjerenje i ljubi je. Tako bi bez sum- 
nje ljubio i njena sina, da i nema za ženu Katicu 
Preturovu. Prije svega traži se dobra volja, koju ti 
imaš, a koja meni fali. Ja sam ti slab stvor u takvim 
stvarima i imam svoje posebne nazore, Ali o tome 
kasnije. Sad mi je drago, što sam izreka' po prilici 
sve, što mi je bilo u srcu, tebi pravo u oči, Drugi 
će biti manje iskreni, — na to te upozoravam una- 
prijed.« 

“»Govori se dakle svašta s« 

Kako ne! Ti si osoba, za koju se sav svijet 
- zanima, osobito ženski, Zavidim ti, brate! Koliko 
ih je danas uzdahnulo radi tebe ! Inače, da li se go- 


vori, ili ne govori, — kako te znam, — tebe to ne 
će pometati.« 
»Nimalo«, 

Ali ipak ga je oblila vrućina. Nije naučio trpjeti 
otpor, htio bi ga satrti. Ali gdje će ga tražiti * Svuda 
je, a opet-nigdje... 

»E, zahvaljujem ti, Zan Dome. Ti si ipak 
prijatelj.« : 

»To znaš i bez uvjeravanja. Da, obećao bih 
ti se odmah za staroga svata, znam, bit ćeš 
za nj u neprilici. Ali ne idem. Jer prvo, do toga 
vremena ima još čitava godina, a drugo ne znamo, 
šta bi rekla tome moja kućna vlada. I tako bolje 
neka i ovo pitanje ostane nerazdriješeno.« 

Rastali su se prisniji prijatelji, nego su bili, 
i veselije i zadovoljnije, nego su. mislili. isprva. 
Niko, kad je ušao u čitaonicu, opazio je odmah 
neiskrenost i pretvaranje i pakost. Riječi Zan Do- 
mine otvorile su mu oči 

»Dakle govori se, govori... Ali neka govore, 
podlaci l« I pri ravnodušnosti, s kojom se je htio 
isprsiti, peče ga, što ne može izdržati unutra i izlazi 
van. »Neka govore, — a ja ipak imam svoj smjer, 
svoj cilj. Čega se Zan Dome plaši, na to se smije 
odvažitt Niko Dubčić. Zašto bi onda bila srčanost | 
i slloboda 1 prije svega, — vjera u dobro * Ta do- 
bro ima svoje prebivalište svuda. Kolibica ima na nj 
pravo, kao i palača, U moralnom svijetu povlastice 
nemaju, hvala Bogu, još vrijednosti.« 

»A ja te ipak moram osloboditi«, zakanjuje 
se Zan Dome, griskajući riđe brčiće... moram iz 
okova te krasne vještice, Ali kako, kako, Zan Dome, 
to je zakučica, i vražja zakučica.« 

Objesivši glavu šeće dvoranom, dok šake igrača 
udaraju o sto. 

Na ulici već je mrak, Ne vidi Niko ničega, 
samo obrise bijelih kuća i krovova, U ušima udara 
mu uzburkana krv. Godi mu večernji hlad : hladi 
krv, kroti oluju... I kad se utišao, prvi mu je osje- 
ćaj, da.je sad već omamljen, kao prognan. Svuda 
pusto, praznina... Sin šore Anzule i kapetana 
Luke ostavljen od svih, prezren ! 

»Pa što zato € Ostat će mi Katica l« 
 Pustoća, osamljenost gubi se, — on diže glavu 
u vis, s ponosom prezrevši sve, koji su se odmet- 
nuli od njega, Šta mu je za njima stalo £ On: vidi 
njive budućnosti  oblivene čarovnom svjetlošću, 
kako se kupaju u opojnom mirisu, + Šta mu može 
škoditi osamljenost € 

Sam ne zna, kako se našao na kraju mjesta. 
U onim stranama, kuda se ide pod Grabovik; Bijela 
kuća Preturova odražava se primamljivo od tamne 
pozadine obronka, s dremljivim česvinama. Tamo 
boravi njegovo zlato, njegovo blago... Prošao je 
kao u snu, kraj družbe momaka, koji su se razgova- 
rali pod općinskom svjetiljkom na zidićima ; veče- 
ras, pošto nema mjeseca, svjetiljka je neužgana. 
Umuknuli su momci, ugledavši gospodina na ovoj 
pustoj stazi, Legli su, stajali se, gurajući se lakto- 
vima. I kad je okrenuo njegov stasiti lik za ugao, 
šapnuli su: 

»Preturuši gre l« 

»Na dobro joj izlazi! Bit će šora Kata; i nama 
će dilit turte. Znam, smanjit će ih za pokrio 
odmah.« 

»Nima gore, nego kad Gain dođe na korito,« 

»Mučite, kumim vas«, prekine ih glas, u kojemu 
dršće i jed i ogorčenje; Sve bih satra u prah l«- 

Utihnuli su. Lik Paška osovi se, glava se iza- 
zovno digne. 

»Mladići, — hoćete li sa. mnom # Nama je svima 
sramota! Pa ča najposli # Neka me odagnaju u 
Kapodistriju, ako hoće !« 

»Paško, — pamet u glavu! Ne triba se brljat, 
pa da je radi koga.« 


| 


»Ne bojte se, vas nitko ne će uhvatit. Proti- 
rali smo druge, — ča ne bismo njega € Neka se 
spominje !« 


Momci gotovi, poskaču na noge, 

Niko lakim korakom ide k »bijelome dvoru« 
svoje zaručnice. Vratašca na kapiji zatvorena su, 
zasun iznutra. zatisnut, Tako je svako veče u kući 

Preturovoj, tako je bilo od pamtivijeka, jer tako 


ište stari običaj. U kući i u dvoru tišina tajanstvena, 


da, svetačna. Takova tišina ne može biti nego nad 
kućom seljakovom, kad na nju sleti prvi san na me- 
kim krilima, Kako da se pokvari sveti mir # Osje- 
tio je u duši nešto, kao tat. I prepao se, kad mu 
je dreknuo više glave kokot sa stare česmine, vjerni 


čuvar, koji je zapjevao i Petru, kad je zatajio Go- 
spoda. Negdje sa strane javi se surovo revarije 


magarca. Sveta: tišina iščezne, — već mu nije tako 
mrsko prtljati oko zasuna. Pijetao viče na uzbunu, 
i kokoši su se počele javljati, Iz kuće se čuju prigu- 
šeni glasovi i za čas laki koraci. Zasun se krene, 
škrine, vratašca se otvore, i na njima evo Katice, 
još obučene, | 
»Upravo sam htila leć, kad sam vas čula. Za- 
što fiste ništa spomenuli, da ćete doć, € Bili smo 
čekali.« 
ss »Kad mi je sada došlo. Sam ne znam, kako. 


(Bilo mi je tjeskobno, pusto, zaželio sam se tebe, 
"Tako sam došao.« 


'Iopetmu dođe na um razgovor sa Zan Domom, 
i tegoba osamljenosti, koja ga je zatim osvojila. 
Sada sve ono čini mu se kao ružan san. Na nji- 
vama života cvate opet. cvijeće, blista se sjajnim 
bojama. 
"»Kako je to lipo od vas I« raduje se ona 1, držeći 
se za ruke, idu k klupi" pod zid. 
'' Tamo sjede. Niko šuti, opaja se uzduhom, 
koji i ona diše. ' 
'»Ah, ne bih bio zaspao do jutra, — da te ne 
vidim, ne čujem tvoga glasa još jednoč,«: 
«Svaka njegova riječ, svaki dah, vri srećom i 
željom. Ona vidi, da je već njen, — već ima nad 
njim moć, kako se on podlaže njenoj volji. I u duši 
uživa, raduje se, slavi slavlje. 
“»Samo hoće li bit vazda ovako <« izdahne ona 
s novim sumnjama. 
»Nego kako“ Ja želim, da bude svagda do 
smrti.« 

»Kako je to čudno, — nije gotovo moguće 
virovat. Ja iz niskoće, — ah, kako bi bilo lipo, da 
ste od naših, meni prilika !« 

I skloni u zaboravi glavu na njegovo rame. 
Ali odmah se trgne. Izrekla je neistinu. Ta Paško 
joj je bio prilika, pa što mu je učinila £ Upravo 
to ju je primamilo, što joj nije bio prilika. 

Niku opet pane na um Zan Domine riječi, 
njegove opomene. 

»Ti ćeš biti meni prilika i svakoj gospoji u mje- 
stu. Ne boj se. Mati je pristala, nemaš se: čega 
bojati.« 

Stisnula mu je ruku svojom vrućom, jakom. 

»Ja ću ju slušat, ljubit«, reče sa zanosom pre- 
virući od zahvalnosti k njoj, k njemu, k čitavome 
svijetu... : 

Primili su je, podigli, obasjali srećom i bogat- 
stvom, — kako da ne bude zahvalna € U žaru te 
sreće iščeznuo je čudnovati lik Paška, neskromnoga, 
surovoga, koji nešto sebi umišlja, prisvaja. 

»Sve se da svladati, sve nadjačati, gdje je lju- 
bav« odgovori on, kao na svoje prigovore. »Još 
će nas spominjati, blagosiljati, a to upravo radi 
tebe. Ti si između njih, ti si im moje srce priklo- 
nila. Posao je velik, polje zapušteno, prostrano, .,« 

A ona gleda na nj, kakove to govori čudne 
stvari, koje nemaju ni smisla, niti su s njome, s 
njenom ljubavlju ni u kakvoj vezi. 

"Ti si mlada, dosjetljiva, poučljiva. Do godine 
preobrazit ćeš se u prvoj palači. Zašto. bih se dao 
zastrašiti kakovimgod plašilima € Glavno je lju- 
bav, a sklad će već doći.« 

»Ah, kako me on ljubi l« misli ona. »Nij moga" 
zaspat, dok me ni' iznova vidi' I primakne mu se 
bliže, iz zahvalnosti i radosti. 

»Ja ću bdjeti nad tobom, ja ću ti ravniti put, 
da ti ne bude teško«, hrabri je on. »Ne boj se. Druge 
priviknu siromaštvu, zašto se ne bi moja Katica 
uživjela u bogatstvo * Ta ima tako lijepe sposob- 
nosti. Je li tako €« 

će mi biti dobro !« 


»Oh, — to je lasno, — ja ću se naučiti.« 

"Eto, vidiš! Ta kažem ja, da ćeš ti biti, kao 
da si iz palače !« klikne on oduševljeno, privinuvši 
je k sebi. : i 

»Ta ni godina ne će tribat, — samo triba htit.« 

»Kako ne! I ja mislim, Prije svega trudi se 
ugoditi majci. Dolazi k njoj, neka te upozna, zavoli. 
Uz nju ćeš se naučiti i poznavati dvore, kojima ćeš 
jednom kretati !« 

»Kako lipo govori, — kako lipo, Bože moj! 
misli ona. »Kako sam sritna, Bože moj, — kako 

I utihnu oboje, privinuvši se jedno k drugom, 
oboje napunjeno srećom, lutajući po njivama bu- 
dućnosti, punima cvijeća, mirisa, vedrine. 

Udari jedanaest, kad izađe stari Mate pred 
vrata pogledati, da li se ne sprema na kišu. Niku 
to pripomene, što mu je mati natuknula, da ima sa- 
čuvati odnošaj prema Katici čist, bez ljage. Po- 
šao je teška srca, u svijesti, da nije dorekao sve, 


"što je imao na srcu, jedva što je načeo, a toliko, 


toliko još ima joj reći... Ispratila ga je do vratašca, 
gdje su se oprostili dugim, beskrajnim cjelovom, 
kao da se dijele zauvijek, a ne do sutra, Ona gleda 
za njim, kako se kreće stazom u dolinu, dok se nije 
njegov stasiti lik stopio s noćnim mrakom u taman, 
neodređen kaos, Onda je osluškivala muziku njegova 
elastičnoga energičnog koraka, kojega odjek tako 
jasno dopire k njoj tihom noći. 

U tome nešto bubne, kao kad pane što. I bubne 
opet, dva, tri puta. 

"A kakav je to hajduk “« čuje se Nikov glas, 
kako odliježe nedaleko. »Iko to baca €« 

Odgovor se ne čuje, samo ono bubanje, sad 
još češće, 

"Tko se to usuđuje s« viče Niko u gnjevu u 
gluhu noć, koju sakriva one, koji bacaju, ne odgo- 
varajući ništa, 

I više se ne čuje ni Nikov uzrujan glas... Čuje 
se samo, kako pada, leti kamenje, i međutim njegov 

korak, ne odmjeren i energičan, nego. brz, koji je 
većma nalik trci, kako grabi uzbrdo put grada, 
praćen kišom kamenica. 


I on je dakle kušao, što znači trka pred kane 


njem. Kad ne vidiš ništa, samo čuješ, kako ti padaju 


kamenice gusto jedna. za drugom, za petama, 
ustrajno, metodički. Tu ne koristi osobna srčanost. 


I najhrabriji zagrebe nokat u ledinu, kad čuje, : 


kako mu lupa .kamenje za petama. . Ne srami se 
bježati ni srčani, samo da bi prije protrčao pro- 
stotom, koji je uhvatila. družba kamenovača. 
Jer ako igra treba da se izvodi kako valja, onih, 
koji kamenuju mora biti mnogo rastavljenih u niz, 


da slijedeći može početi, gdje je pređašnji prestao. | 


Niko je dotrčao u grad raspaljena lica, — ras- 
paljena ne tako od trčanja koliko od jeda 1 sramote. 
Jed je to veći, što nije moguće uhvatiti krivca, 
koji se sakrio negdje za plotom, da mu se osveti. 


»Paško Bobica I« sjekne najednoč Niki glavom. 
Pane mu na um, kako je onomadne preletio: kraj 
njega na mazgi, kako mu je zadrto piljio u oči. 
On, Niko Dubčić, mora bježati pred nekim Bobi- 
com ! Kakova pogrda ! 


I Katica osjeća duboko tu pogrdu: Svaki ka- 
men kao da joj je padao na srce razblaženo, prepu- 
njeno radosti i nada. I tišina je nastala, a ona još 
uvijek stoji, osluškuje i dršće čitavim tijelom. 
»Možda su ga pogodili u glavu, ili je ostao digod 
na stazi. Ča 1 imaju protiv njega <« Izašla j je na stazu, 
da će poći polagano uzbrdo, uvjeriti se, da negdje 
ne leži. U tome se jave glasovi i smijeh, Sklonila 
se za česminu kraj staze 1 sluša. Glasovi i ka 
približavaju se. 

»Ne će on više hodit noću ovuda !« smije se 
jedan. . 

»Bogme nećet Ni“ lud, — onako letit!« ša, 

To ne vridi ništa, kad ni' dobi' ni jedne u glavu he 
obrecne se zlovoljan glas. 

Katica u njemu prepozna glas Paškov. 


I80 


iZašli su među vrtove stazama između plotova 
i zidova odšuljali su se opet u mjesto i rasuli u tam- 
nim uličicama, 

Uzbuđena otišla je u kuča, Tješi je barem to, 
da ga nijesu pogodili u glavu. 


GLAVA X. 


BERBA. 


..Nastala je berba! ' 
Jutrom treba ustajati prije dana, a lijegati 
kasno. Po vas dan skakati, vrtjeti se, truditi se u 
polju i kući, a ipak ne tužiti se na umornost. Oh, 
krasnih li dana kad se kupi blagoslov Božji, uz 
pjesmu beračica, koje su došle iz raspjevanoga Za- 
gorja kupi se odmah na šake, na koševe, na brente 
u goleme kace, gdje ga mečkama taru i gnjetu na 
gustu kašu. Po ulicama i poljskim putevima sa svih 
strana javlja se neprestani topot mula i mazgi, 
natovarenih kožnim mijehovima. Po dva se naduvaju 
fa samaru, kao gajde, u njima brbolji grožđem 
mast, promačući oko grla i na stegnima mijeha, 
gdje su zafrknuti konopci, Za blagom lete izmoreni 


ogoniči, dekajući 1 zvoneći obručićima na svojim 


kandžijama. Drugi, koji se vraćaju prazni u vino- 
grade, uzjahali su na mazgu i lete bijesnim kasom 
po novi teret, turivši prst u uho i pjevajući u say glas. 
Revanje magaraca, uvijek čilih i neumornih, koje 
i sada, iako su slomljeni rabotom, podilazi bijes, 
kad se sretnu s mazgom ili magarcem, 

Tako traje vreva od osvita do noći, bez pre- 
stanka. Sve se zanijelo u posao. Nitko ne. misli 
na kuću, ni na crkvu, na spavanje i udobnost, — sve 
je obuzela jedna strast: da napune kace 1 bačve 
koliko ih je god na dvoru i u jao. slatkom kap- 
ljevinom vinove loze. 

Nitko se ne tuži na sustalost i malaksalost. 
Svakome se žari osmijeh na licu, čilost i veselje. 
Težak je pun samosvijesti i ponosa, Drugda poni- 
zan, pun uljudnosti 1 naklona, stupa danas ponosito 

kao kralj, s kapicom na uhu, ukočivši glavu. Ako 
ozdravi, pozdravi te mimogred, iz milosti ; ako 
te pogleda, pogled njegov kaže : Ja sam, što sam, 
a ti sl krpač, jer živiš od mene... 

U Dubčića je kao na sajmu. Goniči dolaze i 
odlaze, pojedince i na hrpe. Gdjekad nagrnu, da sav 
dvor tutnji pod konjskim kopitom. Niko sjedi pod 
odrinom u svojoj tronogoj stolici, s knjigom na 
koljenima. U nju upisuje, koliko je tko predao, 
da li na dug ili od dohotka. Jure skače s čitavim 
štopom zagorskih momaka, krasno uzraslih, snažnih, 
baca mast u mjerice, a odanle u kace. U svakoj 
kaci druga juha: u jednoj bijela, u drugoj crvena, 
a u trećoj opet crna. Pri svoj vrevi, hitnji i skaka- 
nju svaka stvar ima određeno mjesto, svaki čovjek 
određenu zadaću, Ako tko fali, zapne čitavi stroj 
i nastane opća zabuna. Uzruja se gospodar, razviče 
se Jure, Vlasi počnu cifrasto kleti, a mazge pod 
punim  mijehovima nestrpljivo tapkaju. Čak ih 
gdjekad uhvati neki bijes, počnu se gristi, rikati, 
skakati, bacati se. 

Iz kaca mast prenose Vlasi i Vlahinje pod tur- 
njeve, i to na glavama, u dosta velikim vedricama. 
Iz njih se gdjekad prelije slatka ljepljiva tekućina 
i teče niz lice i po haljinama. Krasna nošnja vlaš- 
kih ljepotica pretvori se u berbenu uniformu zalijep- 
ljenu mastom. Rojevi pčela i osa oblijeću kace 1 
Vlahe i Vlahinje. Pod odrinom su turnjevi, preše 
nove 1 najnovije konstrukcije, među njima je i pri- 
mitivni starovjerski turanj, kakav je bio bez sumnje 
u modi još za rimskih vremena, solidan, impozan- 
tan i jednostavan. U njemu gazi Vlah nogama mast, 
kao Slovak kad tlači kupus, i pod njegovim stupa- 
njima ciči i cijedi se mast između reža i teče žljebi- 
ćem u kamenicu zakopanu u zemlju. Kad se ko- 
ševi napune koma do vrha, odbace ih i likom opašu 
jakim debelim užima, Na taj kolomat polože gredu, 
koju vijak pod snažnim mišicama vlaškim pritište 
dolje. Tako ne ostane ni jedna jagoda čitava, mast 
:se istiješti do pošlje nje kapi. Suhi »hib« baca se u jame, 

ili u kace, gdje će vreti do Zime, dok od njega ne: 
ispeku rakiju. Noviji i najnoviji turnjevi udešeni 
su na vitlove i na poluge, U njima se grožđe veoma 
lako, brzo i temeljito izažme. Iz kamenica mast se 
pumpa i vodi drugim cijevima od kaučuka u bačve- 
tine, koje su u dugim redovima postavljene u ko- 
nobi, 

Ove godine preuzeo je Niko zapovijed nad 
ovim komplikovanim poslom. Mati samo ovda onda 
siđe u dvor i prigleda, šta se radi. Njen dolazak 
dovoljan je, da umiri i najgori metež. Jedan pogled, 
— i ona već zna, gdje je početak nereda. Nekoliko: 
riječi tihih i kratkih, i već opet teče sve u najboljem 
redu, Sam mladi gospodar osjeća, kako pod njenim. 
mirnim pogledom i u njemu iščezava najgora uz- 
rujanost. 

I u kuhinji je moe vreva. Ali opet nitko 
ne bi vjerovao, da se tu kuha, kao u kakvoj velikoj 
gostionici, — gospodarima, kućnoj čeljadi.i čitavoj 
hrpi Vlaha i radnika, koji su u dvoru i po vino- 
gradima. U određeni sat objed je gotov i u blagovao- 
nici palače u družinskoj sobi i na dvorištu. U jeda- 
naest na veče umiri se sve. Svak odlazi na počinak, 
umoran, sustao. Samo Vlasi, koljeno divova 1 
gvozdenih ljudi, poslije dnevnih trudova divane 
još. oko vatre u dvoru, ili uz gundranje gusala pje- 
vaju svoje beskrajne, jednolike pjesme, ili zameću. 
šalu s radnicama Vlahinjama. 

U jedan takav berbeni dan, kad se nijesi imao. 
kad prekrstiti, dotjera Paško Bobica gospodaru 
dohodak. Niko, kad je ugledao: njegov visoki po-: 
nositi lik, kad je uhvatio u njegovu oku ljutitu, 
prkosnu rnržnju, stane u poslu i pogleda ga pažljivo. 
Pane mu na um noćni prizor, kad je morao skakati 
pred kamenicama mladića, uvjeren, da je Paško 
svemu bio začetnik. Stisne zube, pred -očima skaču 
mu varnice, Njega osramotiti, izvrći ruglu pred 
težačkom mladeži! Oštro gleđa u oči ovome te- 
žačkom junaku, koji svakim pogledom, svakim. 
pokretom kao da ga hoće izazivati, pogrditi... 


183 


kao da mu hoće pokazati snagu, okretnost svojih 
udova : kreće se . uzdignute | glave, s kapicom na uhu. 
Samosvijest žari mu iz očiju, smjelost i pregnuće. 


Hodi između svijeta kao aristokrat neki, kao gospo- : 
din i gospodar: i što je neugodno — svatko mu se 
uklanja s puta, spremno i dobrovoljno, pripoznava- - 


jući njegovu pretežnost, 

* > U suton opet je dotjerao Paško svoj dohodak. 

U dvoru se već malo pročistilo, stranoga je svijeta 

malo. Što ih je još bilo, Niko ih pootpravljao. Paška je 

ostavio pošljednjega. Vidjet će on,tko će tu glavu dizat! 
Paško je ispraznio mijehove, istresao ih junački 

nad kacama da gospodaru ne odnese ni kapi. Prazne 


mijehove, lijepo poslagane, privezao“ je na samar. 


i da će ići. U tome namigne na nj mladi: nan 
i vodi ga u konobu, koja još je prazna. 

Stali su okom u oko, sami dva, kao nikad dio 
slije. Na slijepom prozoru svjetluca vidjelo uljenice, 
“koje ne može da protjera gusti mrak iz kutova i 
ispod svoga. Vani uzvici, rad, — ovdje tišina, go- 
tovo kao u grobu, Mjere se pogledom oko im se 1s- 
kri, — u obojici je iskrsla misao : »Najbolje bi bilo 
odmah obračunati. . .« 

»Ti dakle misliš, da ćeš me ustrašit l« počne 
Niko prigušenim glasom, koji odjekuje u praznoj 
konovi. »Oli me držiš za kukavicu %« 

= »Jabi bio kukavica, podlac, kad se ne bih osveti'!« 
klikne Paško i lice mu gori od ijeda. »Ali kukavica 
nisam, ni podlac, hvala Bogu !« 

»Mene ne ćeš uplašit, da padaju stine od centa. 
Samo da ne bi koja smrvila nikoga drugoga.« 

»O, ja znam, da me morete pritisnut, gospodaru, 
i zakopat; Samo da hoćete. Imate žandare, sud, 
zatvore, Ča čekate € Što pri, to bolje: dok vam 
se ni ča zgodilo, Onda će vam. već bit lasno, ne će 
bit smetnje. A meni«, — doda glasom, u kojemu 
je podrhtavalo ganuće, — meni je već i onako sve 
isto: tu ili na višalima... Eto tako, gospodaru l« 
doda s pogledom, koji se iskrio. »Vi imate moć, 
sredstva, a ja — odlučnost l« 

20, ne. tako, moj sokole II Niku polije: rumen 
gnjeva, što ga Paško smije pogrđivati. »Ne, ne boj 
se ! Ne ću poslat na te žandare, ni sud. Ja ću već 
s tobom sam izaći na krajl« 

»Izvolite, — kad vam drago. Čuli ste, dao se 
ne plašim.« , 

>A hoćeš li mi smetat «| 

"Dok budem god. moga'. « 

Šta se tu treba više pogađati £ Tu nemaju više 
mjesta riječi; trebala bi slijediti. djela. Mjerili su 
se očima, u kojima sijeva jed 1 mržnja ; u udovima 
nastala je napetost; kao da imaju dići teret. Ne- 
odlučni su, bi li se uhvatili odmah ili bi čekali bo- 
lju zgodu. Krv u obojici vri, prsi odišu teško. Ali 
vani su Vlasi, — čut će, priskočiti, rastaviti ih, 
i skandal otići će odmah večeras po svernu mjestu. 

U Niku se probudi razbor, oprez, Dođe mu na 
um mati, kako bi rnu ona za zlo uzela ; dođu mu na 
um njegovi planovi, njegove namjere, koje smjeraju 
na dobro i pripomoć blagostanju puka. Pane_ mu 
na um Zan Dome i njegov porugljivi pogled, 

Srdžba uskipi u njemu još većma, stoga, jer 
je mora zatomljivati, - pritajavati, Osjeća, kako 


.je Pašku lakše, pogodnije ; njega ne vežu obziri, 


položaj. Ali treba se svladati, utišati gnjev, u tome 


. upravo stoji njegova pretežnost nad surovim te- 


žačkim momkom. 

»Pa ča imaš na me da počne Niko, plošnim već 
posve mirnim. : 

»Vi to još ne znate s« posmijeva se Paško, 
gledajući ga s prijeziranjem. »A ... vam se 
prohtilo rugat se €« 

»Hoću da znam, kakovo imaš pravo « 

»Svak ima pravo branit svoje, I kokoš branim, 
kad se k njoj krade lisica, I vi biste branili, da vam 
tko obije skrinju, koja je, kažu, puna cekina! A 
ja ne bi' ima' prava !« 

»Njegova prava « zahripi Niko i u grlu osjeća, 
kao da ga je nešto stisnulo. »On spominje nika 
prava I« 

. >Nju ispitajte, njul« odgovara Paško sasvim 
mirno, gotovo hladno. »Zna 'stat u besidi, mogu 
reć; znat će i istinu reć. Ona je uopće istinita, is- 
krena ž a JOJ je na srcu, to joj je na jeziku«, Ovdje 
mu nešto pane na um: njena ljubav, obećanja, 
iščekivanje i susretanje na zabitnim stazama, po- 
gledi užgani od milja, sve, što je proživio, što ga 
je k njoj vezalo : jer glas ga je izdao i srce se steglo 
od bola, kao kliještima: »A ja kako sam virova! ! 
Kako sam ju goji', čuva'! Za nju sam priveza' 


sve nade, izglede ! Neka kaže, ča je obećala, kad je ' 


odlažila u službu : slobodno nek kaže! Ne, bez nje 
mi nima Života ! Bolje tamnica, bolje greb, nego 
ovakav život. Ona ga je potkopala, iskvarila... 
Vi, vl, — koji ste ju primamili bogatstvom, koji 
ste je kupili, sveli na skliske staze. Kao zmija, — 
obećanja, blistanje zlata... Vi, vi, — koji ste joj 
učinili sramotu i pogrdu pred čitavim svitom ! 
Ej, još će vas ona proklinjat, hoće, — ej, oplakivat 
će pravu ljubav, koju je prodala za skrinju zlata, 
koju je bacila u kal, čistu veliku, — pogazila bez- 
božno nogama, zatajila, iznevirila. I ja da se vas 
tribam bojat, gospodaru “ Ja“ Istirajte me sa 
svoje zemlje, iz koje vas hranim, gojim svojim žu- 


ljevima, — dstirajte, 1 onako će bit prokleta, trnje 
1 drače rast će na njoj! Istirajte, zatvorite, osiro- 
mašite — ma ja se ne bojim..,.« 


Niko nije se obrecnuo na nj, ni da bi odgovorio. 
Paškov očaj potresao ga je do temelja, osjeća ne- 
što, kao kajanje, možda i sućut, Paško je doista 
tako duboko, da nije moguće dublje ga baciti: 
izgubio je sve, nije mu moguće ništa više uzeti, 
A onda i neizvjesnost sumnje! Koga ona ljubi: 
njega ili ovoga ovdje € Šta je veže k njemu, — prava 
ljubav ili samo zlato, sjaj i raskoš € 

A njemu se činilo sve to tako jednostavno, 
prosto. Života njiva puna cvijeća i bajne svjetlo- 
sti. Svrha života sasvim jasna, određena. A ovdje 
najednom zagonetka, kojoj ne vidiš na dno. Možda 
se u dubinama krije razočaranje, otrežnjenje, mo- 


186 


žda i kajanje. Tko može pregledati beskrajna polja 
budućnosti * Tko vidjeti sve jame i vratolomna 
mjesta, propasti i tresetišta “ 

Evo, i Zan Dome natuknuo je nešto, da će 
u onim sferama naći mnogo koješta tamno, zago- 
netno. Evo, zagonetka je tu, odmah na početku ; 
teška, nerazdrešiva, Gdje on ima sposobnost, pronik- 
nuti u žensko srce, snaći se u svakom zavoju, pro- 
gledati svaki kutić! Onoga je prevarila, ostavila, 
iznevjerila : tko će mu zajamčiti, ne će li ostaviti 
danas ili sutra njega € 

O, Zan Dome imao je pravo !« pripoznaje sam 
u sebi. »Vitropir je, ali je imao pravo. Tko to može 
razabrati <« ' 

Paško gleda na nj, zamišljena, izmučena go- 
tovo, s visoka. Nešto mu šapće, da je pobijedio. 
U čaru raskoša ulio mu je kap gorke žuči. Usadio 
mu je u srce trn, koji se ne da lako iščupati. Uzeo 
mu je vjeru, posijao u nj sumnje, nepouzdavanje, 
— sad samo zrnce, to je istina; no zrnce može nići, 
razrasti se u stablo veliko. 

Oživjela je u njemu nada, divlja, nerazložita ; 
ali ipak nada, da će se boj svršiti njegovom pobje- 
dom. On to osjeća, ima neku slutnju. I očaj ga je 
prošao, kao da je granulo novo sunce, 

»Već nimam ovdi posla, gospodaru *« pita 
glasom sasvim mirnim, razvedrena lica, »Ja grem.« 

I ode, nitko ga nije zadržao, 

Niko već ne misli na nj. Izašao je za njim iz 
konobe, gleda k nebu, koje se osulo zvijezdama, 
koje trepere, One se smiju, igraju na čistome svodu, 
a njemu je u duši mrak, težina i tuga. Gdje je od- 
gonetka zagonetci € Na nebu otvorenom, glatkom, 
uzvišenom * Tamo nema zagonetaka, sve je jasno. 
Pozatvara konobe golemim ključevima, umjetno 
skovanima, i ode u kuću, ' 

Za večerom sjedi zamišljen ; jedva je dotakao, 
što preda nj postavljaju. Mati vidi, da ga nešto 
muči ; sluti; da je to u vezi s onom ispod Grabovika. 
Ali ne istražuje, ne ispituje, samo gdjekad pogleda 

ga sa strane. Kako se muči! Oči mu ne sjaju bez- 
brižnim sjajem ; gledaju u: daljinu, zastrte kopre- 
nom tuge. 

Da, nije mu pružio umirenja ni mir, koji diše 
na nj iz materina bića. I ona je glatka, uzvišena, po- 
put onog neba. Nigdje mira, nigdje odgonetke ! 

Izišao je opet u dvorište, Tamo je već sve tiho, 
samo kao vatre sviraju u gajde Vlasi. I iz mjesta 
odnekale razliježe se pjevanje tiho, neveselo. 


Izađe na ulicu, zatim na trg, i već se spušta 
poznatom stazom niz brdašce. Srce mu nemirno 


kuca. Preturova kuća bijeli mu se na mjesečini, 


tiha, tajanstvena, U jednome prozoru još svjetluca 
vidjelica. Zna, čiji je to prozorčić; Hitrim korakom 
site u dolinu, baci kamečak na bijeli krov i već 
zasun škripi u vratašcima. Na kapiji čeka ga Katica, 
oblivena bajnom svjetlošću mjesečine. 


Njena pojava otjera mahom sve jade i muke. | 


Oh, ljubav je ipak moćan liječnik, ona pruža bal- 
sam liječi rane! Kako je slatko počinuti u njenu 
vitu, kako se ulijeva u srce mir i spokojstvo. 

Sjeli su na klupicu pod strehom, progovore 
samo gdjekad koju riječcu. Iz mjesta dopire oteg- 
nuta, sjetna pjesma ; sad ga već umiruje, ne ostav- 
lja u njemu ništa prazno, nedovršeno. On sjedi, 
kao putnik sustao, izmučen, izmoren, uživa u miru, 
koji se naselio u srce, prognao sumnje i zagonetke. 
Pjevanje tamo ozgo postalo je jače. Čini mu se, 
da se jedan glas i izvija iz njega, glas, koji se u njemu 
javljao za večerom i uništio njegov mir, 

»I on je među fijima«, misli i mir se izgubio, 
čar je odletio. Skočio mu je pred oči sav prizor iz 
konobe i sumrije su se javile jakim glasom. 

»Znaš li, tko me je kamenova' onda “« pita 
je najednoč. 

»Ne znam,« odgovara ona tiho jedva se svlada- 
vajući, da joj glas ne zadršće. 

»Paško Bobica i kumpanija«, odgovara on. 

»Ma kako je dozna'!« muči se ona, i tijelom 
kao da su joj prošh | trnci. »Kako je samo dozna! !. 

»A znaš li zašto u pita on. 

Tišina, — ali čuje dobro u toj tišini, kako“ joj 
udara srce. Njemu je još teže, Slutnje, sum- 
nje nijesu ga varale. Valja mu biti se s Paškom, 
a ne zna, čija je ona, za koju će se biti, 

»Ne može te, kaže, zaboravit,« reče s neizmjer- 
nim naporom, kao da mora podići i odvaliti stijenu. 
»On još nije sti nade. Misli, da ga nisi zabora- 
vila.« 

“»Ja ke izreče ona, htjela se nasmijat, ali mjesto 
smijeha zastenje.  ' ' 

Skočio je pred nju rijegov lik, stasit, ponosan, , 
uspravne glave, pogleda puna odvažnosti. Onakav 
kako joj se ukaživao u časovima samoće i snivanja. 

»A ja mu se ne čudim. Teško je. prežalit, što 
ljubimo i i što je bilo naše. Je li istina, da si mu se 
obećala <« 

On podnosi velik bol, kao da mu čupa srce, a 
ipak, pita, istražuje, jer se nada, da će ga istina 
ozdraviti. | 

Na Katicu kao da se ruši planina, koja će je 
pokopati. 

»Dali smo jedno drugome viru. Ja sam bila 
mlada. Ča je posli bilo, znate sami najbolje. A 1e- 
sam li ja kriva, da mi je otpa! od srca € Koliko 
sam se namučila 1« I kroz glas joj probijaju suze. - 

»Moja draga, .draga,« I gladi je rukom po glavi. 
E je li otpa' sasvim, — zauvik *« pita je sklanjajući 

e k njoj. 
Mjesto, odgovora privinula se k njemu, kao da 


.kod njega traži zaštite.. 


»Kaže, da sam te zaveo bogatstvom, primamio 
blagom ! Kakve gluposti ! Kao da se ljubav da ku- 


j povati.« Govori više sebi nego njoj, hoteći raspr- 


šiti sumnje, učvrstiti vjeru. »Kako podlo sumnjiče- 
nje, koja niskost l« uzrujava se on. »Ali ne boj se, 


“moja, ne boj se! Ja ću već s njime obračunati, 


Naučit ću ga, kako treba zaboraviti.«: 
Katica osjeća prijetnju, koja zvotii iz njegove 
besjede ; osjeća, da će se sukobiti dvije snage, od 

kojih jedna mora podleći. Uhvati ga grčevito za 


rame. 

»Oh, nemojte radit, —- dajte mir.« 

»Ta ne boj se: tebi ne će bit ništa. Ni vlas 
s glave ne će pasti. Ali svršiti nekako treba. Ovako 
se ne može dalje.« 

»Ja ću živit u vičnjem nemiru, Dajte mu mira, 
nemojte ga ticat. On je zal, ne gleda ništa l« 

On ne odgovara, gleda preda se, kao da pro- 
mišlja nešto. Ona dote pogiba od straha. Sluti, 
da će se dogoditi nešto možda nesreća ili barem 
ruglo. Doći će na divan, rugat će joj se... 

I kad je otišao na oko sasvim miran, bez gnjeva, 
ona je s tjeskobom otišla u svoju komoricu. Drži 
je strah nečega nepoznatoga, ali velika... I kad je 
zaspala, pokazao joj se njegov ponositi lik, usprav- 
ljene glave, ali okrvavljene. Trgla se od straha i 
probudila se u znoju. U strahu nije imala kad mi- 
sliti na Nika. I u jutro probudi se s njegovom krva- 
vom predodžbom. Stoji joj neprestano pred očima ; 
gleda na nju svojim odlučnim pogledom, s osobitim 
sjajem u oku, kako ju je nekoč gledao, Htjela bi tu 
predodžbu odagnati, zove u pomoć svoga Nika: 
ali njegova je slika blijeda, neodređena, raspliva 
se u magli. 

Šta da radi € Tko će je svjetovati f 

Sve joj se čini, da bi najbolje bilo ići k Zan 
Domi, »Podruguša je, vražji čovik gleda onako 
nesrićno svaku, ali svejedno.« I k njemu joj se po- 
vraća misao neprestance, On će razumjeti, odmah 
će se snaći, ne će je koriti, niti za zlo uzimati, ni gr- 
diti. A što je glavno, on zna i mučati, gdje treba ; 


a to je glavno, samo da ne bude ogovaranja... I 


Niku je velik prijatelj. 

Niko drži mnogo do njegove riječi, zna ga 
poslušati i Paško, i ako je tvrdoglav jednoumac, 
kao mazga. 

Tako je pošla k Zan Domu, očevih iz jutra. 
I njega je našla u konobi, ukaljana od masta među 
hrpom Vlaha i Vlahinja. I kod njega se radi na dva 

turnja : ako 1 nema svojih vinogr ada mnogo, dosta 
mu donosi svijet za dug. I u njega se roje Vlahinje 
sa maštilima na glavi, kao u procesiji, samo što su 
ove sve mlade i lijepe. »Plaćati ih moram ovako i. 
onako,« umuje Zan-Dome. »Pa_ volim platiti 
lijepoj nego ružnoj. Takav mi je već običaj.« 


»Ah — Preturuša !« usklikne milo iznenađen, 
kad ju je opazio. a si mi donila, zvizdo od is- 
toka “« 

»Imam vam ništo reć.« 

"Oh, zar tako “« Ona potvrdi. »Onda idemo u 
kaneelariju, doda veselo popravljajući prsluk na 
sebi 

Radnici izmijene značajan pogled. — Gdjekoja 
se Vlahinja ispod ruke nakesila. Kad je gospodar 
otišao, sluga, koji vadi šešulom u maštio, reče : 

"Ta baš pristaje u njegovu kancelariju !« 

»Da Bog da izgorjela i kancelarija l« javi se 
jedna od Vlahinja. 

Svi se grohotom nasmijaše. 

Zan-Dome uvede Katicu u prizemnu sobu, 
gdje je blagajna, pisaći sto, dvije, tri stolice i kanape. 
Kad je zatvorio vrata pisarnice, sjede u stolicu i 
pogleda Katicu živo, ispitujući. Ali ona ga mnogo , 


ne gleda, zabavljena svojim brigama, Oko, mu luta 


po njenu oblu licu s lakim zadahom rumenila i 
ostavi se s uživanjem na njenu oku, dugih crnih 
trepavica, u kojemu se ukočio izraz zamišljeno- 
sti ili gotovo tjeskobe. Divi se svježoj ljepoti, od 
koje kao da se pisarnica razvedrila, njenoj razmjer- 
noj pojavi i skladnim kretnjama. Ali .opet motri 


.na njoj nešto, što mu ne dopušta, da joj se približi, 


kao što je moguće drugim posjetima svoje kancela- 
rije.: 

"Lijepa, ' bez pitanja, očarava«, oeaacvdi u sebi. 
Niku opraštam. Mudriji ljudi izgubili su pamet 
pred manjom ljepotom. Kakovi obrisi, ma gdje 
se ovo našlo u težačkoj kući !« 

»Ja sam vas došla ništo molit«, počne ona sti- 
snutim glasom. 

»Molit € Pri" zapovidit ! Slobodno, nek čujem ! 
Evo me, slušat ću. + +“. reče isprekidano, i oko mu 
se zapali. »Ali sidi. najprvo, ružo ispod Grabovika !« 

»Ah, molim vas i« odbacuje ona laskanje .od 
sebe. ;Da znate, — u kakvoj sam nevolji ! Vi ne znate, 
ča je meju šor Nikom i Paškom !« 

»Hm, — ne znam svega, ali slutim. Lao“ se 
tu domislit ke 

Ispripovjedila mu je sve, što je bilo. On sluša 
sa zanimanjem i ozbiljno. Već ne žali, što se trudila 
do n/ega, Već vidi, da je ne će iznevjeriti, Ali ipak 
Zan Dome ne samo što sluša, nego prati pažljivo 
svaku njenu kretnju, svaku rumen, — ne umakne 
ni jedan blijesak iz njena krasnog oka, Ele, nije 
ovo a za se, nije, — uzima, zgrće sebi, što se 
.dade. 


»Govorim ja, — lasno se dormislit! Uvik sam 


se boja', da će se počupat za te oni tamo. Imat ćeš. 
pocup 


ih na duši, hoćeš !« 

»A zar sam ja kriva f« 

»Ja bogme nisam, dušo moja! Tvoje oči, — 
one su krive, Na koga pogledaju, svit mu se okrene, 


— vragu pamet! I ja, bidan, cili dan'fie ću imat 


mira. Ni meni ni' najbolje, možeš mi virovat.« 
 »Opet se rugate l« trgne se ona u razočaranju 

i pogleda ga s ukorom. »A ja sam došla pitat svita, 

sama od sebe, uprav k vama !« deda s prizvukom 

iskrenosti u glasu, »Mislila sam, da ćete mi pomoći, 

a ne ćete biti taki... Imate ženu 1 dicu !« 
Zaklimao je glavom sjetno. 


»Koliko su mi put već ovako rekli! Ka' da je 


zločin imat ženu i djecu l« 

»Imajte na njih obzir ! I vi imate žensku djecu: 
danas sutra narest će vam. Možda će ić kome da 
se svituju, a on da se misto svitovanja ruga, na- 
miguje ovako smišno na njih.« 

Zan-Domi iščezne osmijeh slica, i oko se upre 
na nju s izrazom ozbiljnim. Taknula ga je na osjet- 
ljivom mjestu, i sam se čudi, gdje se našlo žensko, 
što ovako govori u njegovoj kancelariji, 

"Ti ne zaslužuješ, da razbijam glavu radi tebe. 
Ali imam obzir na ona dva. Ludi su obadva, ali vi- 
dim, da nisu poludili bez uzroka. Ja ću dakle već to 
nekako uredit,« i ' 

»Zazbilja “ Obećajete “« klikne živo, blistava 
oka, s veseljem u licu. 

»Jur sam obeća', možeš se oslonit. Jednoga 


ću poslati ća iz sela, zao ne smeta drugomu.« 


»Kojega « 
»E, to je već moja stvar«, doda s prefriganim 


smiješkom. »Da si prijaznija, možda bih: ti reka“, 


i još svašta, svašta... Ovako valja mi mučat, 

jer bi neko spominja' moju djecu i ženu, Ali kažem 

ti, počupat im se ne dam.« 
Zadovoljna otišla je iz kancelarije, i: vesela. 


 Oprostila je Zan-Domi i ženu i djecu, Već se ne boji 


zapreka, ni ruganja, ne dršće ni za jednoga. 
Eto, prošlo je dobro, kako se nije nadala. Za- 
što ne bi išla dalje, kad je već jednom u mjestu 


“i ovako obučena € 


I doista, uputila se niz ulicu. oo kao u 
snu, pred gvozdena vrata, sa šipkama svakojako 
ispresavijanim. Ne oklijeva ništa, — ušla je srčano 
u dvor, u kojemu je živo, veselo, kao uvijek. E 

Prošla je iu dvor, koji joj se čini . ogroman, 
kao polje. I palača svojim razmjerima, visinom i 
izglednošću kao da je prijeti ugušiti. Šta .hoće 
ovdje € Šta tu traži € Je li je tko zvao € Kako će se 
tamo predstaviti, što će reći <“ Najvoljela bi se vra- 
titi, pobjeći, zakloniti se pod mili krov očinske kuće. 
Ali kako da se vrati * Mazge su se pobile među so- 


bom, grizu se i vrište, udarajući se kopitima. Goniči 


viču, mire, grde se, istina, za svakom bace oko gore, 
nataracu, gdje je vidjeti nekoga pod bijelom maramom. 
»Ja se tu ne ću priviknut nikad I« muči se ona 
stojeći pred vratima i sklanjajući se uhvatiti za, 
kvaku, Zamišlja sebe gospodaricom ovdje, kako za- 
povijeda, redi-i upravlja, — ne, nikad se ne će 


tu udomaćiti. Sve je tako veliko, široko, visoko. .. 


Šta je ona prema ovome € 

Zaludu je, — jednoč se moram oslobodit, 
danas ili sutra, sve je isto, »Ča Bog da, — bit će, 
ča mora bit.« 

I više ne oklijeva, stavila je ruku na kvaku i 
stupila odlučno u veliko, čisto me Moglo 
bi biti soba. 

U. blagovaonicu otvorena su vrata, ali nema 
ni u njoj nikoga. Vidi se, da još nijesu počeli u njoj 
jesti. Gospođa se drži još uvijek tarace, i ako rujan- 
ske večeri počinju biti dosta hladne, Zato iz ku- 
hinje dopire razgovor, kao gdje je mnogo ženskih. 

Katica pođe onamo. 

U kuhinji našla je Mandu s mladom sluški- 
njom i Vlahinjama. 

»Dobro došla, Katice, — dobro ste došli !« 
klikne Mande, popravljajući pogrešku, što joj je u 
hitnji rekla ti. »Ča će se čudit gospodarica k« Ne 
zna, što bi radila u neprilici, Ne smije se s njome 
vladati kao dosele, — mora imati obzira na to, 
što jest i što će još možda biti! E, bez pitanja, 
ako se što ne dogodi, ona će ovdje zapovijedati, 
a ti, stara Mande, slušaj. — »Gospodarica su na ta- 
raci oko rublja. Sve je navalilo na jedan put. Ja, 
rekoh, da počekamo dok se u konobi otisne štogod 
posla. Ali da ne bi '— prikini se, ako hoćeš !« 

Na taraci šora Anzula slaže u gomile plahte 
i ubruse, Sto je povučen u osjen, sunce dobro pripiče. 

»A — Katica l« klikne gospođa gotovo radosno. 
. Tjeskoba pade odmah s gosta. Katica je osjetila, 
kao da je došla u svoju rođenu kuću, Gospođa pri- 
stupi k njoj, lice joj uzme u svoje meke tople dla- 
nove 1 gleda joj u oči s iskrenim dopadanjem. Mora 
pognuti oči pod tim jasnim dubokim pogledom. — 
»Dakle si nas došla jednoč i vidit! Mi smo prali, 
— barem ćeš nam pomoć, ako imaš kad.« 

I Katica prihvati se posla, radosna, što je tako 
primljena. 

»Mande, pođi doli, pazi. Muha se mnogo tu- 
đega svita po kući. A na obid imamo gosta. Reci 
i gospodaru,« 

Koliko se bojala, a gle, kako se kod nje osjeća, 
— dobro, neprisiljeno, Nekako sigurna je ovdje, 
pod njenim očima : premda se osjeća uz nju malena, 
neznatna. No njena je uzvišenost ne pritište, jer iz 
njena: bića diše na nju čar toplote, koji podiže, 
blaži. 

»Čini mi se, da si malo blida, — ča ti je, divojkos« 
govori joj glasom gotovo materinjim, 

Zarumenila se u neprilici. Bije se mogla odati, 
da se svu noć mučila, 

»Bolila me je glava,« izgovori se i Katica. 

»Skoro će južina, i mene glava boli malo. I 
fratar je poče' dizat kukuljicu. Zato sam se žurila 
s rubljem: nek se uredi, dok nisu počeli daždi. 
Kod nas kad dođe jednoč dažd, nema mu kraja 
ni konca.« 

Katici se čini, da ova žena ne misli o vremenu, 
premda o njemu zauzeto govori, nego prije da misli 
o nečemu sasvim drugom. I tad joj se čini, kao da 
je kriva, kao da je nešto počinila. Srdačna je, prija- 
zna, mila, — ali je strašno uznosita, Ona je ni- 
kad ne će biti dostojna, nikad njoj jednaka... I 
njena veličina je opet pritisne, kao prije, što su je 
pritisli veliki razmjeri dvora i' kuće, 

A gospođa misli : »Osobit slučaj, — 1 on se tuži, 
da ga je bolila glava.« 


Niko je izašao na taracu, sada su mu za dij 
ljeni poslom. Jematva ga je podvrgla sebi posve, ' 
— na mahove istjera mu iz glave i misao na Katicu, 
Ali kad je ugleda, ovako iznenada, neočekivano, 
jer mu Mande nije rekla, tko ga na taraci čeka, 
— lice mu se preobrazi mahom. Izraz sreće, radosti, 
blaženstva raširi se po njemu. Ne, ne bi se bio na- 
dao! I to još obadvije u jednome poslu, u spora- 
zumu i skladu. 

»Nek vide i gospodar, koga tu imamo,« osmijehne 
se mati. »Obidovat ćemo zajedno.« Sin gleda s ne- 
izmjernom zahvalnošću mater, U zanosu ogrli je 
strastveno, »Ta za to me ne.moraš udaviti l« 

»A_ kako si došla na tu sjajnu misao $« Obrati 


se Katici s izrazom ' nježnosti i sreće, “raka nisi 


spomenula ništa l« 

»Bila sam u mistu, — pa sam se javila, evo me 
tu...« I pogleda takođe zvali okom gospođu. 
»Zadržali su me, i ja sam rado ostala,« I zarumeni 
se pod njegovim pogledom punim radosti i sreće. 

»Moja je mama takva! Sad .mi je lasno !« I 
rukom privuče k sebi mater, kojoj se oko žari od ma- 
terinske ljubavi. Drugom je privukao Katicu i uputi 
se s njima k zidiću, kojim je odijeljena taraca od 
dvorišta, »Ovako bih smi' hodit ne po taraci Dub- 
čića, nego i na kraj svita, sve do smrti.« 


»Oh, odmah tako daleko «okrene mati u šalu 
njegovu natuknicu; »I ovdi imaš dosta posla.« 

»I brige !« klikne on u smijehu, »Počinjem biti 
u nuždi za bačve ; masta je više, nego se mislilo.« 

»Mladi gospodar ima sritnu ruku: samo ča 
je uze' gospodarstvo u ruku, sve reste pod njoml« 

»Jer sam sritan !« klikne on u neizmjernoj 
radosti, 

Tako je došao s njima do samog ruba, otkud 
se vidi sav dvor, kao na dlanu, Vrve na njemu 
stoka i ljudi, — ali sve je_to maleno, kao .stisnuto. 
Katicu hvata vrtoglavica ; odvratila je oko od dvora 
1 gleda onamo dalje, gdje su Dubčićevi vrtovi, 
za njima bijeli krovovi niskih kućica, zbijena dvo- 
rišta, uske uličice. U nekojem dvorištu vidi se, 
kako svijet radi oko turnjeva, kako zavija. vijak, 
ili gazi u trstima, Ali to 'je rad neznatan, ubog 
prema ovome opsežnom, velikom! A gle, vidi se 
lijepo ća pod Grabovik, njihova bijela: kuća, nad 
bijelim krovovima drugih kućica, nad sivim kroš- 
njama maslina. Osmijehnula se tome milom dragom 
domu, šalje mu pozdrav, previrući od sreće, ponosa, 
opojena sjajnim nadama, ili već sjajnom zbiljom. 

Eto, njeno buduće kraljevstvo! Da, njen bu- 
dući predstavlja je svojim podanicima... Na 
dvoru opazili su neobični skup, najprije jedan, za- 
tim drugi, treći. Za čas doznali su svi veliku novost. 

Gledaju: u , čudu Preturušu. na taraci _gospodske 
kuće. Gdjekoji se krsti od čuda. Niko čeka, hoće: li 
bitiisrećni, hoće li vidjeti radost na 'njima, što je 
jedna iz puka došla na ovu visinu, Ali ne vidi nigdje 
ni ganuća, ni radosti. Gurkaju jedan drugoga, šapću 
nešto i opet se samo čude i zavide. 

'Neugodno. ga dirne pva tupost, oeilostatak 
ponosa. »Pa to je samo iz početka tako, dok privi- 
knu, Poslije će shvatiti duboki smisao ovoga, što 
danas vide.« 


Otrčao je opet dolje, ici sen kao da ga žao 


“nose. Ispoređuje svoju sudbinu sa sudbinom ovih, 


koji vrve po dvoru, za nj rade. Doista, on je uzvi- 
šen, izabran između tolikih drugih! Oni rade za 
njegovo blagostanje, moć i najzad i za njegovu 
sreću. Natapaju njegovu zemlju znojem svoga 
lica, izvode iz nje blagoslov tvrdim Žuljevima. 
Stoje u njegovoj službi, 1 bez mrmljanja, dobro- 
voljno, a mnogi s ljubavlju 1 odanošću. 


Najposlije i i Paško j je jedan od onih, do nedavna 
ođan, ponizan, Pa što je učinio € Branio je konačno 
samo svoje. A učinio je to -ipak obzirno. Premda 
je mogao, nije ga ranio, ni taknuo. Zašto bi se još | 
svetio, , zašto bi mu pakostio “ Zašto da bije onoga, 
koga je sudbina i onako zgazila do zemlje, satrla * 
kao crva < + 

»Ja ne ću početi, ne, osvete tjerati ne ću. 
Branit ću se, ali ne ću napadati. Neka on odluči, 
šta voli, — mir ili borbu !« 


aa kome ne bi oprostio u ovakovom tano 
ženju € 
I objed se svršio dobro. Katica je došla ne jed- 
nom u nepriliku, ne jednom.nije znala, šta bi. Ali 
je li to najposlije za čudo “ Ta sjedila je za jednim 
stolom s njima, koji su joj još juče bili bića viša, 
nedostižna. No gospođa ju je svaki put izvela iz 
neprilike, ta način prijazan, obziran, koji put tako 
vješto, da Katica sama nije opazila. Ali Niko vidi 
dobro, što se odigrava pred njim, njegova zahval- 

nost k materi nema granica. Njena dobrota ga je 
zapanjila. 

Kad je Mande odnosila suđe po objedu, Niko 
joj dovikne : 

»A sad mi donesi lulu iz sobe,« 

Zapalio je čibuk i puštajući dim, namjesti 
se udobno u svojoj stolici. One dvije sjede, mati 
lijevo, Katica prema njemu, a on gleda sad jednu, 
sad drugu. Kako se dim razvlači u oblačićima i 
krugovima, tako se snuju njegove misli, njegovi 
planovi. Tako će, eto, jednoč on sjediti u stolici, 
s dugim čibukom. Postat će ozbiljan, oćelavit će, 
zacijelo se ugojiti. I otac se ugojio u udobnosti 
posjedničkoga, bezbrižnoga života. Uživat će u 
lasti, posvećujući sav svoj rad porodici i ubogome 
puku. Od velike politike držat će se daleko: njeni 
preokreti i zavoji nagli i nepredviđeni mrski su mu ; 
nekoje pojave javnog života, osobito političkog, 
. straše ga. — Ele Živjet će svojima i sebi 1 najbližoj 
okolini, u samoći i skromnosti. Poslije objeda sje- 
djet će ovako u krugu svojih. Mati će ostarjeti, 
tapkat će po kući korakom staračkim, zgrbljena 
pod teretom godina. Ili će prije i ona sjesti u stolicu, 
skupiti oko sebe unučad, kao kvočka svoje piliće, 
i pripovijedat će im o starim dobrim vremenima. 
A Katica € Šta će biti ona € Kakva će biti # Pod 
kakovim oblikom nju da spravi u sliku daleke bu- 
dućnosti * Ona mu i dalje ostaje ona ista vitka, 
gipka, svježa Katica. trzava hoda, tajanstvena 
izraza u očima nečega nedovršena, Ona ne će da bude 
drukčija, uvijek samo nasmješljiva, čarobna, kao 
ruža, — ne, kod nje, — kakova će biti, ne da se pred- 
viđati, izračunati. 


A materi dođe na um Dorica Zorkovićeva, 
ona, koju mu je odgajala od malena, Gle, tu je druga 
mjesto nje, nepoznata, iz drugih krajeva! Cvijet 
presađen iz gore u cvjetnjak. Hoće li se udoma- 
ćiti u ovoj kući u novoj atmosferi £ Ili će ostati 
“biljka bez korijena € »Gle, i on je zamišljen,« govori 
sama sebi, »bit će da motri, promišlja.« Nešto se u njoj 

ganulo, neka nada, bez opravdatija, slijepa, — ali 
ipak nada. I razmišljanje završi vrućim uzdahom : 
»Pokaži mu Bože, pokaži mu pravi put « 

Niko nije popušio čibuka, prisloni ga o stolicu 
i pođe u konobu. Treba da bude kod preša. Idilu 
je svršio prije, nego je sam mislio, — ne radi goniča 
i masta, nego radi neugodnih misli. Pošao je jedno- 
stavno zato, da one dvije ne bi opazile, da se u njemu 
nešto trznulo... »Ja sam žensko, pun mušica i 
ćudljivosti. Ne mogu ustrajati jednim smjerom : 
ogledavam se neprestano desno i lijevo, a najviše 
natrag. Zlo je s tobom, druže, zlo !« Tako promi- 
šlja, kara sam sebe, upravlja se smjerom, kud je 
naumio : a njemu se uvijek pred oči vraća prizor 
iz konobe, Paškova samosvijest, sigurnost, njegovo 
uvjeravanje, da je bila njegova, da on ima na nju 
pravo. 

A Katica, zanesena novom strujom, koja je 
diže u snivane visine, koja je nosi, kamo joj je src: 
težilo. Katica ne opaža, šta se događa oko nje. 
Ona uživa u svojoj sreći. 

Zan-Dome isti dan pod veče reče jednome 
od mladića, koji je istresa kožate mijehove nad 
kacom : 

»Pošalji mi onoga Bobičina momka — Paško se, 
mislim, zove. Neka dođe odmah, nešta mu imam reći.« 

Okrećući se među bačvama u konobi i među 

vrećama s brašnom u magazinu, bio je sebi složio 

osnovu dosta vještu. U Životu često je zapeo za 
čudnovate probleme, ali nikad nije posrnuo. Nje- 
gov bistri duh svaki put našao je izlaz, Koliko je 
puta već mislio, da će u aferi ostaviti čizme i noge: 
kad li iznenada sijevne u glavi iskra, i on je izvu- 
kao noge i obuću. U laviranju, obilaženju, izmica- 
nju on je majstor, — majstor, da ga ne ćeš lako 
naći ni u našemu mjestu. I nepodatljive značajeve 
umije on saviti oko prsta. Kad treba, zna bacati 
i medene konce. Samo tako da se shvatiti, što se 
njegov brak već. davno, davno nije rasuo poput 
Stare, rasušene bačve. 

1 
La 


< Paško je došao po. mraku, Zan-Dome nije ga 


“uveo u kancelariju, njemu je dobra i klada na dvoru. 


On je sjeo na nju. Paško stoji pred njim i Zan- 


«Dome savija san. Tek ju je zapalio, počne od- 
mah: 


»A koga to vraga činiš s onom Preturušom, 
Paško € Nešto se ćukalo, ćukalo, dok jutros doznam, 
šta je, kako je. Mogu reći stvar bez repa.i glave ! 
Bože moj, kako možete biti taki, — taki, pa re- 
cimo, — kao djeca ke 

»A_ ča #« javi se okorno Paško. 

»Sama je bila kod mene jutros, da znaš. Ja. imam 


dosta svojih križeva, znaš i sam, — ne pada mi na 


um da tuđe uzimam na pleća. Ali dođe mi na pamet : 


šteta. momka, trunut će negdje u Kapodistriji. 


Jer, ako ne znaš, moram ti reći: brate, ti jedriš 
pravo u Kapodistriju, Znam ja dobro, ti misliš 
u svojoj glavi: Šta ja marim € Šta je kome za to € 
Ej, druže, znam ja tu pjesmu samovolje i obijesti. 
Lijepo se pjeva, da je milina, ali samo, dotle, dok 
ne dođe do živoga... Ej, bili su i drugi i drukčiji 
momci, koji su također ovako sebi utuvili u glavu 


:Kapodistriju i osavljali glavu i hajde udri njome 


o zid. Bili su, a kad su onamo došli, dosadilo im je 


ou njoj do krepanja i ukrotili su se, ukrotili, kao ja- 


njad; Naučili su se ondje pjevati sasvim drugu pje- 


.smu. Ej, lud sam bio, lud. Pa takve besposlice 
. potratio sam svoj mladi vijek... 


»Radi besposlice t« klikne Piško uvrijeđen, ali 


ipak i zastrašen. »Radi besposlice ! Lasno je vama 
"govorit I« 


»A što nego besposlica ! A zar misliš da će, Pre- 
turuša sjesti kad u kuću kapetana Luke € Ako to 
misliš, sinko, onda .se više ne čudim, što praviš ta- 
kve djetinjarije po noći. Tko ne vidi jedne stvari, 
premda neprestano na nju gleda, taj se lako pre- 


«straši prikaze. Takav si slijepac ti, moj sokole lc 


Paško se osmijehne tužno. ; 
»Da ne će poć za nj! Vi dakle ne znate, da je 
on tamo svaki u Boga dan. I sinoć je bi' kod nje 

do ponoća' | Danas je opet ona bila izad njih, Pate 
pri' je otišla. Ja virujem, ča vidim.« 


»A ne radiš đobro. Ovako je ne ćeš nikad pre- 
dobiti k«c-. 
»I ne želim više !« odvrati Paška. | 


»Ta polako !« dočeka ga Zan Dome. »Nemaš 
šta protiv nje reći, protiv njena vladanja naime. 
I ja znam takođe, Niko se vlada pošteno. Nije 'slo- 
bodno dakle osuđivati, a još manje dobro ime dje- 
vojke napadati. Ne, komu čast, čast! to zapamti. 
Valjat će ti! Druge ti nije, treba djevojci uliti pa- 
meti. Napila se iz čaše, u kojoj je bila nalivena ta- 
ština nad taštinama do vrha. To ju je omamilo po- 
put maka. A naliti joj pameti, za to se hoće, moj 
prijatelju, malo pameti, malo lukavstva, i veoma,. 
veoma mnogo strpljivosti. Dakle ne divljati po noći, 
kamenje bacati, kao djeca ! Ali vi biste gotovo; 
da vam je! Kruh naš svagdanji daj nam danas ! 
A jesi li samo promislio, kamo ćeš je dovesti, ako 
bi onako pošla za te “« 

»Kamo <« klikne većma začudivši se nego uvrije- 
divši. »Doma, nego kamo %« 


»Vidiš, u tomu se najbolje poznaje tvoja ne- 
izmjerna zalupanost, koja ti ne da vidjeti, ni prst 
od nosa, Ona će ti ići u kuću, misliš ti sebi, u kojoj 
se ne da ništa. više pregraditi ! Ta puna je, — u 
svakom kutu dreči po petero djece. A zar ti mi- 
sliš, da je ona tvoja nevjesta Mare ili Jele, pa da će 
svu nedjelju hodati neumivena, nepočešljana, Ako 
hoćeš imati razdrljenu težakinju, raščupano stra- 
šilo: izberi koju drugu. Imaš ih, hvala Bogu, na 
svaki prst po deset. Onda već ne razumijem, zašto 
si joj dao pomirisati grad, poznati finije običaje ! 
Ne će ti više priviknuti ona vašoj domaćoj vonji, 
to izvadi iz glave! Jer svaki dom ima svoj osobiti 
vonj: jedan po ljubicama, drugi po  znojavim 
opancima !« 

»A ona nek ide, gdi će joj vonjat ljubice i ja- 
gode lc klikte Paško, ranjen na osjetljivom mje- 

stu, u težački ponos. »Ako nismo Bog zna kako 
fini, ali živimo pošteno 1 oskudice nemamo.« 

»Ta govorim ja, da si dubove glave! Ne ćeš. 
i ne ćeš da shvatiš stvari, koje su kao na dlanu, 
očite i jasne. Ne ćeš shvatiti, da osim onoga, što 
imaš ima i drugih potreba i zahtjeva. Imaš joj što 
dati jesti, to je istina, ali osim toga moraš se po- 
brinuti za malo udobnosti, za malo čistoće i ponu- 
diti joj ovda onda i šolad dva za vrvcu ili maramu. 
To su sitnice, malenkosti, ali što ćeš € Neka ženska 
u njima nalazi svoju sreću i zadovoljstvo,« 


Paško već ne zna kud ni kamo. Umovanje go- 
spodinovo izbacilo ga je iz kolotečine. 
. >Gdi bih ja moga namicat tolike troške ! Pa vi 
znate dobro, kako se živi u našim kućama.« 

»Znam, a znam i to, da bi bolje bilo, da je malo 
reda i štedljivosti. Ali dajmo štedljivosti mira ! 
Imaš, pravo : u tvojim okolnostima ti joj ne možeš 
ugađati, To sam 1 ja rekao prije. Ali recimo, da imaš 
službu, mjesečnu plaću, ma i ne bila velika : šta 
misliš, bi li se dalo onda “ A tko zna bilii bacio 
toliko za te parade “ Ona se rado gizda, to je istina, 
ali opet treba pomisliti, da je od Preturova plemena, 
najboljega u našemu mjestu. Oni ti znadu od ničega 
graditi kuću, saditi vinograde, stvarati kapitale. 
Dakle što ćeš reći na to s« 

»Ostavit kuću, polje, ić u službu !« prestravi se 
Paško. 

»Iskusni ljudi govore, da ljubav ište žrtve. 
Pa kad je tako i ako je ljubav tako neizmjerna, 
da bi htio za nju ići na dvanaest godina u Kapo- 
distriju, onda ni velika žrtva ne može ti biti tako 
teška. Pa onda ne shvaćam, zašto bi ti bilo tako 
teško ! Tri brata — oženi se i ti, sva tri oženjena;! 
Svaki s jatom djece! Od čega će ta vaša djeca 
živjeti £ Što imate, bilo je vašemu ocu izobila, 
vama će biti baš toliko, da ćete moći izaći jedva 
jedvice. Vašoj djeci, kad se požene, već će faliti 
sedam mjeseci, što bi jeli. Mjesto da stječu, počet 
će prodavati komad po komad vaših žuljeva. Na taj 

način od Bobičine familije, težačke i jake, za pede- 
set godina bit će hrpa golih, nesretnih ljudi, gladuša 
i skitnica. Tako će biti svima, koji vise na tom 
očinskom stogu zemlje. Dijeli se, dok se ima šta 
dijeliti. A to je i u redu. Kako ne možemo biti naj- 
zad svi popovi i advokati, tako ne možemo ni svi 
kopati. Jedan neka kopa, kome pristaje motika, 
drugi neka stane na drugu postat.« 


I u Pašku se javlja bol, kao u svakom seljaku, 
kad ga otkidaš od njegove zemlje. Pustio je u nju 
korijenje duboko, u tu zemlju, koja mu je mati, 
ljubazna, brižna, podašna. Ona izvodi iz svoga 
krila neslućena blaga, njima obasipa i hrani svoj 
gladnu djecu. Bol, koji osjeća svatko, tko se od- 
gojio na .njezinim njedrima, tko je gotov cijediti 
znoj čela svoga, da je umekša, oplodi. Zemlja, 
koja prima u svoje krilo na posljetku naše kosti 
i daje nam slatki počinak. 

Bol taj zna štovati i San Dome, ne ruga mu se, 
ne odsuđuje ga. 


»Pa onda,« nastavlja, »tko zna, kad bi bila jed- 
noč tvoja, kad bi joj ishlapile mušice, tko zna, 
ne bi li se zaželila da ima najprije komadić vrta. 
zatim komadić vinograda, ili dvije tri masline, pa 
držati kozu, da djeci bude kap mlijeka. 

I tako moj Paško, pomalo naprijed, tko zna, 
ne bili joj došla volja za rodnim mjestom, za poljem 
i našim brdašcima * I stari Mate vratio se grudi, 
kad je nešto novaca stekao. I kapetan Luka, otac 
tvoga protivnika, nije mogao bez zemlje. Vratio 
se poslije godina, ali kao dobitnik. Tako ni u njoj 
se ne će zatajati težačka krv: doći će joj volja 
Vratiti se kući, A ti, što si izgubio # Očinski dio čekat 
če te, netaknut, a osim toga uštedjet ćeš nešto no- 
vaca, što doma ne bi nikad uštedio. Znaš sam. 


“kako su vremena teška; svak, tko može, bježi od 


kuće,« 


. »A gdje bih ja naša', ča vi govorite, tu službu <« 
Pita Paško oklijevajući. 

“Već bi se nešto našlo. Promisli se dobro, ali se 
mnogo. svjetovati nemoj. Prekosutra. je nedjelja, 
idem u grad poslom. Dođi mi sutra na veče kazati, 
da ti potražim što u gradu ili ne.« 

»A kako da vam zahvalim, moj gospodaru! 
Ako.se dobro svrši do vijeka ću vas spominjat,« 

»A, vraga. Ruglo i sramota traje u našem mje- 
stu osam dana, a zahvalnost ni polovicu toga, A 
onđa, tko ima Preturušu, zaboravi lasno i važnije 
stvari, nego takve trice. To ti je djevojka. Ej, za- 
služi doišta da ideš za nju služit sedam godina !« 
Paško nije čekao do sutra u veče, Odmah iz jutra 
došao mu je javiti, da će ići u službu. 
> »A sad čekaj, druže! Istesat ću ja od. tebe 
' čovjeka, tako mi moje grješne duše! Sam sebe 
ne ćeš htjeti poznati, kad se pogledaš u ogledalo !« 


GLAVA XI. 
NEOČEKIVANI POVRATAK. * 


Zan Dome nije se u gradu zabavio nego dva 
dana. O jematvi ne može izostati od kuće na dulje 
vremena, premda je šora Ćara čeljade valjano i 
xazumije se u konobi.“ Ali njegova je trgovina'tako 
zamršena, da uzla odriješiti ne može nitko drugi 
nego on. Da gospodar ne nadzire, ljudi mu odista 
re bi plaćali starih dugova. Davno su prošla ona 
vremena, kad se dužnik sam od sebe sjetio. plaćati. 

Kad je upravio čitav registar stvari kućnih 
i"trgovačkih, uputi se u veliko skladište vina, nad 
kojim se sjaji natpis: Braća Okladina, Braća Okla- 
dina jesu firma ne vrlo stara, ali zato čvrsta i solidna, 
kao bedemi sionski. Kapetan Kuzma je duša čita- 
vog poduzeća; on trguje, postupa s vinom vješto 
po: ustaljenim principima, tako da svu godinu 
prodaje vino iste vrsnoće svoga vlastitog tipa. 

Ima agenata po svoj Dalmaciji, a jedan od njih 


je i naš Zan Dome. S kapetanom Kuzmom zaradio. 


je dosad lijepe novce, prodajući mu vino svoje 1 
cijele okolice. i 

Ali poslije običnih uljudnosti Zan Dome ne po- 
čne o trgovini, kako je očekivao kapetan Kuzma, 
nego o stvarima sasvim drugim. 

»Vi ste, kapetane, ako se ne varam, u ono 
doba. morali poznavati kapetana Luku <« 


»Dubčića *« dosjeti se kapetan Kuzma. »Hvala 
Bogu! Dosta smo se naskitali po Mlecima i po 
Senju. Pa to i jest sve, što smo užili, Doista mladost, 
zlatna mladost, koja se ne će vratiti! Tako pjeva, 
mislim naš Preradović ili onaj stari Fra Andrija 
Kačić, Lijepih li vremena ! On se povukao, izabrao 
je bolji dio : a ja, evo, još se uvijek mučim u ovim 
teškim vremenima, izbijam iz kamena vodu. Ali 
što ćeš, svak živi, kako može. Kome kolači, kome 
kukuruzna pogača.« m 

»Hajde, hajde ! Vi se počnite tužiti l« osmijehne 
se Zan Dome, namignuvši na nj. »Znamo, koliko 
tko važe lc. 

»Svak vjeruje sebi, moj sinko, — nikome nije 
prostrto .na ružama. Vjerujte mi! I trgovina zapne 
gdjekad, kao naši novi paroplovi, kad im se izvine 
vijek. Ali najzad, šta koristi uzdisati €« 

. o»Hoću reći«, nastavlja Zan Dome, »da je ovaj 
kapetan Luka ostavio sina: izvrstan momak! Ne 


znam, hoćete li ga poznavati €« 


»A koga ne poznaje ubogi vinotržac € Znam ga 
od djetinjstva. Bio sam kod njih dva tri puta, dok 
nijesam imao tamo vas i dok sam morao obijati 
pragove na svim konobama i-kušati vino od jutra 
do večera, dok ti je taj kalabaluk udario u glavu, 
tako da ti se u veče okretala kao mlinsko kolo. Kako 
je šora Anzula “Još se uvijek nateže s. težacima 
za šaku kamomile “ Eh, priznati treba, vrsna osobal« 

»Uvijek ista !« 

»Samo kako se mogla uživjeti u takav, posao !« 
klikne kapetan Kuzma. »Doista, doista, osobito 
ženska glava. Najbolji Lukin posao, da je nasnubio 
onaku polovicu; Danas ne bi više onake našao, 
pa da izdere gvozdene opanke !« 

»Ja sam došao k vama radi toga sina,« prekine 
Zan Dome njegova razmatranja. 

»Da čujem !« I kapetan Luka sabere obrve. 
Bio je siguran, da će mu dosađivati za nešto. 


Zan Dome ispripovjedi mu svu dogodovštinu, 


toplo i zauzeo, kao čovjek kojemu se žuri. Kape- 
tan sluša pažljivo, klima glavom, ovdje ondje pro- 
mrmlja pod nos: »Vražja mladost « i kad je Zan 
Dome odahnuo, pita: »To je sve s« 


Sad je Zan Dome razvio kapetanu svoj plan : : 
udaljiti Paška, naći mu u gradu službu, da može 
preoteti Niku Katicu. 

»Diavolo, diavolo !« počeše se kapetan za uhom. 
»Hm, — među nama rekavši, — mladi se uvrgao 
na ćaću. I on je išao za svakom pregačom. Ali ipak 


je razlika! Današnja mladež leti na ženitbu kao , 


muha na mast, Ne promisli, da će se tamo utopiti 
za vijeke vijekova : ne, — samo neka je malo sla- 
dak taj mast. Mi, mi smo bili drukčiji: lizali smo 
meda svuda, 'ali pazi na stražnja kola! A kako se 
zove taj seoski junak s« 

»Paško Bobica.« 

»Ne pije “« 

»Naš seljak uopće ne pije, — to jest ne opija 
se,« spomene s nekom ponosnom samosviješću Zan 
Dome. 

»Ij Ja sam to opazio,« potvrđuje kapetan Kuzma. 
»Ne pije -po svoj prilici zato, jer ima šta: da vina 
nema pune koncbe od godine do godine, većma 
bi hlepio za njim. Ja bih mu mogao dobaviti mjesto. 
Odmah u svojoj konobi, Valjane ljude uvijek mogu 
trebati. Petnaest forinti na mjesec, stan 1 hranu : : 
za početak dosta, a kasnije vidjet ćemo, što se da 
raditi. Spavanje kod mene, vina koliko grlo ište ; 
hrana, — to je već referat moje stare. Svaki dan 
druga šalša, u nedjelju im peče fritule ili šta se već 
desi. A kad se oženi, stan i uzdržavanje dat ću mu 
u novcu, Doista, doista ! Sve je pošljedica dangube ! 
Nehaj, lijenost, to nas izjeda. Mi, — to je bilo druk- 
čije | Dan 1 noć na straži, u opasnosti, Bije te kiša, 

more te polijeva, bura te propuhava: a ti tvrdo, 
kao kremen, ne daj se i sve naprijed, Šempre 
avanti, kako kaže Talijan, ali, hahaha, — ne radi. 
A mladost što, — nježno, mledno, i kad kakova 
curica na nj namigne, hajde, eno ga već... E, pa 
kad je tako, a ja ću primiti toga vašega Bočicu. « 

»Bobica !« 

»Dakle Bobicu, kad je tako, Sa mnom: bit će 
zadovoljan, još zadovoljniji s mojom ženom, Ona 
mi ih svakako kvari, moju čeljad. Uz meso mora biti 
šalša, svaki dan druga, kruh pšenični. Ja sam dva- 
deset 'godina grizao suho meso i lomio zube na 
baškotu. Moji mršte nos, kad staviš pred njih do- 


j broga sušenoga mesa, Čudna vremena živimo, 


doista! Zarade, što dulje, sve manje, a zahtjevi 
sve to veći. Doista, kako se samo držimo s« I po- 
gleda. pri tome .pronicavo Zan Domi u oči, kao 
da u njima traži odgovor na svoje pitanje. »Ži- 
vimo od starih ušteda, to je odgovor !« 


Zan Dome osmijehne se svojim značajnim 
osmijehom. Kapetan zatrepće i konačno odvrati 
pogled pred tim pronicavim podrugljivim okom. 

»Pošljite mi ga ovu nedjelju. U konobi pomalo 
započet će se posao, A što je tamo u vas novo < 
Cijena je učinjena <« ' 

»Nitko nije tražio ništa još. Ali mastovi su vrlo 
dobri.« 

»Svaku su godinu vrlo dobri, a vino ni za što. 
Ali ipak, pokupite nekoliko muštri. Pokušat ćemo, 
hoće li se dati raditi. Istina, stoji do toga, kako će 
se pokazati cijene. Kod lanjskih smo se opekli, 
treba nadoknađivati, vidati stare rane, inače bismo 
ispregnuli iz tih kola.« 

Dok se Zan Dome ovako trudio u gradu za 
svoga prijatelja i za svoj posao, dotle se i u našemu 
mjestu dogodilo nešto neočekivano. 

Šor Ilija Zorković, predsjednik crkvenog od- 


bora, razbolio se, i to naglo i neočekivano. Kad je. 


došla berba, i šor Ilija promijenio svoj način života. 
Ostavio se redovitih šetnja na trgu, gdje je imao 

običaj: poučavati »bidnoga težaka« to jest: nekoliko 
staraca, koji više ne idu u polje, razlagati im stvari 


sadašnje, buduće i prošle, razvijati im politički 
položaj u Hrvatskoj iu Evropi. Prestao je polaziti 
Čitaonicu i sjedjeti nad novinama čitave dane. 
I njega. je uhvatilo oduševljenje, kao svakog Dal- 
matinca. Prihvatio se ozbiljno posla, obukao je 
staro, izvetšalo odijelo i muha se u njemu po kući 
i dvoru, gdje radi jedan jedini i to starovjerski 
turanj. Zaviri i u konobu, gdje se potežu Vlasi i 
Vlahinje ne znajući, što bi od duga časa. Nadzire 
i crkvene turnjeve, ali ne može ondje dugo izdržati, 
jer don Roko sve uređuje i upravlja po svome mnije- 
nju i ne haje mnogo za njegove upute. Zato se opet 
vraća u svoj dvor ozlovoljen, uvrijeđen, što ga pri 
crkvenomu ne drže ni za što. Šora Bonina ljuti se, 
što joj se muž tako izlaže i ne štedi se, ali on joj 
odgovara : 

»Zapamti, ženo : o jematvi i preporađa se, čovjek; 
kakogod i vino! Ako u jematvu ne užiješ kretanja 
i truda, svu godinu bit ćeš ka' trstika, koju ljulja 
vitar. I zato mi nena) braniti da vršim svoje duž- 
nosti.« 

Šora Bonina grnivšte se i iščezla negdje u kući. 
šor Ilija pripovijeda najprije svojim Vlasima, kako 
je Gurko prešao preko Balkana i kako pred njim uz- 
miče turska sila, Vlasi obješenjaci opkolili su ga 
i slušaju ga diveći se kao proroku Iliji, ostavivši 
turanj neka stoji, gdje jest. 


Šoru Boninu muči, što svijet aka njega dan- 
gubi, slušajući njegove nauke, ali opet se raduje, 
. kako njen Ilija pri tome procvjeta, kakav je stasit 
i bujan, poput snažna duha. Sa štovanjem gleda 
na nj, kad sjedne za pokriti sto, kako se drži za njim 
junački, osobito, kad dođe bravetina, pr na 
ražnju. ' 

U takvome naporu upeklo mu je jesenje sunce 
u leđa, da se znojio, i šor Ilija mjesto da se presvuče, 
raskopča kaput i prsluk, hladeći junačka prsa na 
svježem meštralu, koji piri na ovome lijepom vre- 

ri 


menu od mora, kao o Jakovlju, Kad se malo ohladio, 


ušao je u kuću, popio kavu,:-— ovo: poslije podne: 


treću, — zapalio čibuk i polegao na niski divanić, 
da razmišlja, kako bi se dalo postići, da u Hrvat- 
skoj ne bude nego. jedna stranka. Kad je popušio. 
čibuk, istrese ga i očisti, kako treba, uzme novine 
u ruke i udubi se u raspravu o tome : tko je cjelivao | 
prije koga, Strossmayer Starčevića ili Starčević 


Strossmayera, U tim razmišljanjima zaspa, — 


probudio se, kad je šklocnula kvaka i u sobu ušla 
šora Bonina. 

»Smiješno ! Vruće je ka' u  pasje dane, a: meni 
je ipak zima < 

»A zašto se nisi obuka! l« uikcoo ona ogorčeno. 
"Ovo je paučina, a.ne odića! Još ćeš se razbolit !« 


I već mu nosi odijelo sukneno solidno, vurmenu 
košulju 1 povoj, 


Gospodin Ilija hoćeš ne ćeš morao se preobući 
i čeka onaj blaženi osjećaj, koji dolazi, kad mjesto 
prokisloga navučeš suho, čisto odijelo. 


Ali taj osjećaj ne dođe. Mjesto toga prođu ga 
mravci po leđima, a kosa kao da se naježila. Za čas 
počeli su mu i zubi cvokotati, tako da je morao 
stisnuti usta, da ne bude smiješan. Zavr'o se€ u 
kut divana, da će se prije ugrijati, i šuti, čeka, što 
će biti. Šora Bonina prošla je jednom, dva puta 
po sobi, bacivši na nj oko bez brige. To ga malo 


umiruje, »Bit će sigurno kakova sitnica, da je ča 


stvari, Bonina bi odmah napravila larmu.« Ali pred 
veče bilo mu je već kukavno, stalo ga je i u boku 
probadati, tako da joj se morao potužiti, da ga ne | 
bi sasvim izgrdila, da joj je zatajao, šta je s a: 

Položi mu ruku na čelo i reče: 

»Ča se tužiš na zimu, kad ti je glava ka' oganj € 
Najbolje lezi, a ja ću zvat Anzulu. Ona se razumi 
u sve, bolje nego doktor.« 

A svući se takođe nije lako. Ako i stišće čelju- 
sti, zubi cvokoću neprestano, Da,i koljena se tresu, 
a glava, kao da je cijepaš. 

»Kap ide na njega, Bože, oprosti grihe « zgraža 
se šora Bonina polažući ga u postelju i pokrivajući 
ga toplim pokrivačima. 


Šora Anzula, čim je razumjela, što se dogodilo, 
uzela je bočicu s kvasinom od ruže, šaku bazgova 
cvijeta, čudotvorne kapljice od matice, matruna i 
želučanih grčeva, prebaci samo onako mantilju i 
uputi se k Zorkovićevima. Kad je stupila na doksat, 
istrči pred nju dvoje, troje djece s vikom: »Teta 
Anzula, bombona !« Najstariji od obješenjaka samo 
što joj nije zašao u džep. 


»Ideš, Ivice, ča si navali' « vikne na nj mati 


iz predsoblja. 

»Drugi put donit ću vam hasoana, sad nisam 
imala kad.« 

I probija se teškom mukom kroz to jato vikača. 
Tako je ušla triumfalno u ložnicu. Šor Ilija nije za- 
boravio pozdraviti je dobrodošlicom i u svojoj 
nevolji, kako se pristoji pravome čovjeku. 

»A_ dobro došli, šora kumo ! Dobar dan! Izvo- 


lite sjesti. ..« Htio se podići na lakat, ali ga ubode 
u boku, tako da je morao opet pokorno leći, »Opro- 
stite, za Boga šta vas primam ovako... ne- 
uljudno, ..« 


»Tko će mislit sad na besposlice !« reče mu go- 
tovo surovo energična gospođa. »Lezite, pokrijte 
se. Vidim, zima vam je. Boli glava, — — čad« 
govori mu, pristupivši bliže, već prijaznim, zabri- 
nutim glasom. 

»Svega po malo, kumo, svega. Na primjer, 
noge studene, a glava gori. A što ću tajati, u boku 
probada. Ne da bi Bog zna koliko, ne, malenkost, 
sitnice, — ali javlja se, daje se osjećati. Ej, za- 
ludu je, bode.« 

»A ništa to, popustit će. Da im skuhaš, Bonina, 
malo bazgova cvita. Evo ti, donila sam ga. S medom 
to će ugrijat. Najteže je ugrijat se i oznojit, pa će 
odmah bit bolje. I meni je tako bilo sto puta, pa evo 
me hvala Bogu.« 

Gospodin Ilija popije topli odvar, natrle su mu 
žile ružinim uljem, da se osvježe. Kad su ga tako 
uredile, on izjavi, da mu je »svakako bolje«. Kao da 
se iznova rodio ! 

»Rekla sam, popustit će,« tješi ga šora Anzula, 
vjerujući u svoje lijekove. 

Posjedjela je časom, porazgovarala se, — ali 
šor Ilija pokaže se neudvoran prema gostu, prvi 
put u životu. Zahrkao je u prisutnosti kume, ito 


da su se sve prozori tresli. Na odlasku reče prija- 


teljica tihim glasom : 
»Neka spi. Sigurno će se oznojit. A ako mu ne bi 


bilo bolje, pošalji ti sutra po doktora.« 


»Zar tako $« prepane se šora Bonina. 
»Ako ne bude bolje! Pa ča bi bilo tako strašno, 


da ga i zoveš * Doć će, pokucat, reć će onim svojim 


hunjkavim glasom : moglo bi se i ne bi se moglo, 1 
opet otić. Kakov je, takov je, uvik je od koristi. 
Barem će ti se srce umirit, da si mu zvala doktora.« 


»Lipa utiha t« klima šora Bonina glavom. »Vi- 
dim ja odmah, da'se tebi nešto ne vidi. Reci mi ra- 
dije odmah, da mu je nešto. Ja vidim, slutim i do- 
mišljam se.« 

»Nemoj izmišljat, molim te l« vikne na nju šora 
Anzula tvrdim glasom. Ali. otišla je doma zami- 
šljena, s nemirom u srcu. Dozvala je Nika i rekla 
mu: 

»Barba Ilija ni' baš najbolje. Zaspa' je dok sam 
sidila kod njega. Ni ta zima ne će bit bez uzroka. 
Sve mi se vidi, da mu je ništo. Kad budeš gotov, 
idi vidit, kako je.« 

»A zašto ne zovu doktora “< klikne Niko, pre- 
strašen njenim riječima. 

»Samo sam joj ga spomenula, pa se već tresla, 
od straha. Ta ona će se odlučit, ako ne bude bolje.« 


»Ja ću ga prosto pozvati i dovesti.« 

»Najpri hodi, pa onda obzirno. Znaš, kakova 
je čudna.«. 

»Neka je, kakva hoće, potreba je potreba.« 


2II I4' 


Niko ode k Zorkovićima, Gospođu nađe zabri- 


nutu. Šor Ilija leži, kao oboren dub, crven u licu, 

oživljena oka. 

»A naš Nikoleto, hehehe, mio posjet! Sjedi, 
«sjedi, dragi prijatelju. Oprosti, što ja ovako, ali žen- 
ske na me, da sam kažu, bolestan. Hm — treba 

im ugoditi, treba se pokoriti, kad nešto uzmu sebi 

u glavu, Šta bi ti onako * Dvije tri praskve, a € 

Po ovakvoj vrućini dobra. je -praskva. Gasi žeđu.« 

I zamljaska suhim ustima, kao šaran, kad ga 
baciš na suho. 

»Ca to govoriš, moj Ilija! Praskve su davno 
prošle,« reče šora Bonina ukorno, 

»Imaš pravo. Vidiš, zaboravio sam, da ih je 
obra* onaj lopov Luka Perin. Ali čekaj, već ću ga 
ja jedanput uhvatiti.« 

Nov užas. Luka Perin o praskvama uopće nije 
Pi € čuo, jer je slijep i ispred kuće malo se kz ma- 

ne, 

Ali Niko nije dao vidjeti na sebi, da se prepao. 
Pristupi bolesniku 1 upita ga: 

»A vi, — zar ne biste založili €« 

»Sad ne bih. Ali večerati, to da! Meso na ra- 
Žnju, brate, mrtva bi diglo.« 

»I ja ga volim,« potvrdi Niko. 

»Dakle bi zazbilja hti' fa klikne gospođa obra- 

. dovavši se. 

»Nego. Ali najpri namiri dicu. Znaš, ne mogu 
se strpit.« 

Šora: Bonina ode u kuhinju kuhati večeru. 
Jedva je kad šor Ilija bio tako spremano poslužen, 
Pojeo je dvije žlice juhe kako tako, a mesa  peče- 
noga uzeo je komadić u usta. Grize, žvače, premeće 
ga amo tamo, i najzad kaže: 

. »Bonino moja, to ti je neslano, nemasno. Opro- 
sti, Ja ga progutati ne mogu. Mesari lopovi, daju 
meso na sprdnju. A o jematvi imalo bi biti ka perje.« 

S Nikom šor Ilija razgovarao se sad življe, sad 
zamislivši se 1 odišući. Kad je Niko odlazio, šora. 
Bonina otpratila ga je do predsoblja. 

»Dakle, ča misliš, — kako ti se vidi, Niko s« 

»Meni se sve vidi, da tu treba doktora. I to: 
što prije. Vidite, da i ne govori skladno. Izmaknu. 
mu i nesuvisle riječi. Tu nešto nije u redu,« 

»Ah, moj Niko! Ča mu je to došlo “ U jutro: 
sasvim zdrav ka dub, a sad, gle, ovako.« 

»A: može biti i sitnica. Šta mu može biti € Naj- 
poslije, vidi se, da ga ništa ne boli. Ali ipak treba 
izvršiti, što nalaže dužnost. Ja bih ga doveo toga 
doktora, ako nemate ništa protiv toga.« 

»Učini, kako misliš. Ča ću, neboga! Da su: 


“barem dica doma, ako ima ča doć.« 


»Ma, teto Bonina! Što to opet izmišljate | 
Bilo bi najbolje, da ga je mama prodano: da će. 
doći doktor.« 

»Učini, kako znaš. Vidiš, u čemu sam. Nimam 
nikoga nego vas.« ' 

Suze su joj zalile i iz stisnute pe otimlju 
se teški uzdasi. I Niku samomu je. teško. Žalost 
ove žene dira ga u srce. Stisnuo je šešir na oči i 
hita po Hječnjika, Ali pritom daje .si oduška mrmlja- 


njem. 


»Bože, kalo je svijet čudan! Toliko okoliše- 
nja radi pozivanja doktora. A što bi bilo, da je što: 
teško I« 

Doktora doma nije našao.. Gospođa mu je ja- 
vila, da je poslije podne negdje u komisiji. Njoj 
se čini, da večeras više ne će doći. Jamačno je na- 
šao neodgodiv posao negdje na selima. Možda su. 
se momci potukli, jematva je, — ili težak poro- 
đaj. Ona se nikad ne miješa u stvari muževe, oso- 
bito što se tiče prakse. Očekuje ga sutra, najkasnije 
na objed, prije teško... Niko je samo ispitao, u 
kojemu će po prilici biti selu, napiše mu i list, dade 
Juri i Rumenka, neka dovede doktora, ako ne prije, 
onda u jutro rano. ' 

Tu noć doživio je dosta mučnih časova uz po- 
stelju bolesnika, slušajući njegove suvisle i nesu- 
visle besjede. Gospođa očajava. Bila bi gotova 
doktora već ne samo primiti, nego mu-i izljubiti 

ruke i noge. Čini joj se, da bi bilo sasvim drukčije, 
da ga vidi ovdje, kako se ljulja na visokim nogama 
i popravlja svoj pince-nez, I oni njegovo »moglo 
bi se i ne bi se moglo«, čini joj se nešto vrlo potrebno, 
gotovo tajanstvena formula, koja tjera opasnost, 


. Doktor je došao, Jure ga je probudio u osvit 
oda sna, posadio na Rumenka i dopremio u 
grad, pravce u kuću Zorkovićevu.  Bolesnika 
je našao spavajući i kako što biva obično, sad mu 
je »mnogo, mnogo bolje.« Doktor se odljulja kući, 
da će doći, kad se bolesnik probudi, 

Šora Bonina opet se utješi. Vidi taj mirni, 
tihi san. Strah, koji joj je zadao noćni mrak, čini 
joj se sada pretjeran, smiješan. I radnike je otpra- 
vila u vinograd da beru. Na prešu i pivnicu već će 
i sama paziti. 

S doktorom dođe Niko. 

»Oprostite, doktore, što vas ovako primam, 
klikne pacijent veselo, »nekako sam se ulijenio i 
zaspao. Ja bih pio. Daj, Bonina, ali studene, studene.« 

»To on uvik pri' kave,« kliče šora Bonina, videći 


da muž ne zaboravlja starih običaja. »Dobar znak«, . 


sudi sama u sebi. 
Liječnik pregleda bolesnika, zabavio se dulje 
na desnoj strani grudi, sluša i kuca. Šora Bonina 
visi očima na njemu licu, upilja mu se očima u lice, 
ispitujući mu srce i dušu, Ali lice liječnikovo sasvim 
je mirno i ne odaje ničega ni čuđenja, ni bojazni. 
»Ah, Bože, kakvi ljudil« jadikuje gospođa 
sama u sebi. »Drža' ga je za prijatelja, a gle, sada 
kao da je živinica. Bešćutni ka' kremen !« 
Liječnik je izmjerio i temperaturu, termometar 
turi u bok, zavije ga kako treba i stavi u džep. 
Po satu izbrojio mu je i bilo. Zatim je počeo umivati 
ruke, kao da ih nije umivao od stvorenja svijeta, 
čisti i istire i crno ispod nokata. Konačno se pruži 
u krstima, ogleda se okolo i ustavi pogled na gospođi, 
koja gori od nestrpljivosti. | ' 
»Gospodin Zorković prehladio se žestoko zato 
mora ostati u postelji. Opasnosti nema, Stvar bez 

pošljedica. Nekoliko dana i kako došlo, tako će proći... 
Na prsa, gdje stište i boli, priložit ćemo gorušicu. 
Malo će, mislim, peći, ali treba podnijeti. Učinit 
ću odvar, od kojega ćete mu davati svaki drugi 
sat žlicu. To se razumije, ob noć ne ob dan,, ako 
bi gospodin Zorković slučajno spavao. San tih i 
miran vrijedi više nego svi odvari i balsami. Jesti 
— lagane stvari. Juha, meso, kavica. Piti limunadu, 
vodu, vino, prošek. A drugo ne znam, što bi imao 
još narediti. A glavna je stvar — mir i nada sve 
ne bojati se ničega.« ' . 

»Ahm, ahm,« potvrđuje pacijent, pokašljavajući. 
»I ja sam toga mnijenja. Ne bojati se! Razumjel: 
smo, bit ćete služeni. U bolesti ja priznajem jedini 
zakon — propise liječnikove.« 

»To je lijepo,« pokloni se liječnik. »Tako ćemo 
se lasno sporazumjeti. S takvim pacijentima i liječ- 
niku je olakšica.« ' 

vO ja ću vam biti dobar pacijent. Premda opet, 
reći ću, volio bih, da nijesam pacijent. Ali ništa to, 
Bonina, zapamti, što je propisa' doktor, Ja sam 
zaboravljiv.« : 

»I govoriti što se može manje,« doda liječnik, 
stavivši prst na usta. 

Govori sasvim razumno,« misli gospođa, gle- 
dajući na doktora. »A ja sam ga smatrala, da ne zna 
ništa. ,.« 

Čini joj se, da je drugi čovjek. Kao da je novo 
biće iskočilo iz starog lika. Kao da je narastao pred 
njenim očima u nedoglednu visinu. Nešto je u njemu 
natprirodno, neka moć, koja vlada prirodnim sila- 
ma, tajanstvenim i zagonetnim. Što bi dala, da mu 
može progledati misao i srce, da dozna, što misli, 
čega se boji, što li očekuje ! Ali njegovo lice tako je 
hladno, nehajno ! ' 

S mnogim komplimentima uspratii su ga. 
Na doksatu stoji licem u lice.gospođi .Bonini, osjeća 
na sebi njen ispitljivi, tjeskobni pogled, koji bi 
htio doznati »sve«, a opet se tako svega boji. Stisnuo 

je pleća kao: šovjak. koji moli oproštenje, što je. skri- 


vio. A iz usta jedva mu se otkidaju riječi : 
»Malo. upale, na: žalost, Nije li iskašljao nešto 
krvave sline “ "Ta — ta — vi se plašite \« stišava 


je, videći, kako sklapa ruke. »Događaju se i teže. 


stvari, pa opet ozdrave l« 


»Ah, Bože, — šta će to bhi ta zastenje ona, 


aslonivši se o zid, 

"Ta — ta nemojte se toliko strašiti. Pa što 
najposlije € Rekao sam, što sam morao reći. Iz mo- 
Jih riječi, nijeste mogli razumjet, da je opasnost 
velika.« ' 


»Baš to, Što vas znam — vašu delikatnost. 


Ne. ćete reći, nego što za dobro nađete. Ostalo dr-. 


žite za se. Ja znam, što mogu iz vaših riječi raza- 
brati. Da je zlo, zlo...« 


»Ali to ja nijesam rekao !« uzruja se doktor i 


zacrveni se kao ruža. »Ni izdaleka, To se varate. 
Prevelika tjeskobnost — bez temelja i uzroka...« 


Putem čekalo ga je novo preslušavanje od Ni- 
kove strane. Doktor otare znoj s čela. Prebrdio je 
najteži dio muka. Sad mu je lako, ima pred sobom 
čovjeka s jačim živcima. Njemu je razložio sve od 
temelja. Poznao je, da je upala sasvim. obična, na 
tipičkom mjestu, ali je istakao i neke' momente, 
koji pobuđuju. u njemu bojazan. 


»Moja je uloga nezahvalna,« tuži se Niku. 


»Ako se i držiš nekog reda, otkrivaš stanje bolesnika 
okolici po gradaciji, ipak si i ostaješ neke vrsti 
bauk, svaka je vizita nova pilula, 1 gorka. Svaka 
riječ udarac prestrašenim srcima. To je moja uloga : 
doista nije zavidna! I vama preporučam velik 
oprez. Pred ženskima jezik za zube! Izgubile bi 


. glavu, naudile sebi i pacijentu,« 


»Oh, moja mama nije takova, ne bojte se l« 
odgovara Niko s ponosom. 

Kad joj je ispripovijedao, što se dozeditu, 
samo je kimnula glavom i otišla k Zorkovićima. 

»Znaš li, Anzula, da ima upalu f« pita je šora 
Bonina. > . 

Ča još! A je li baš tako f« čudi se ona. 
Šora Bonina pogleda na nje, kao da hoće vi- 


djeli na dnu srca, što ona misli: ali ne može joj na 


licu: pročitati ništa, Ispričala joj je, što je rekao: 
doktor, i doda: 

»Da znam “barem pravo stanje stvari! Tako 
mislim, bilo bi mi lakše.. Muči me neizvjesnost, 
— neizvjesnost. Oh, da. znam, ča me čeka sutra; 


 prikosutra : : ali te stvari mi doznajemo posljednje 


mi, kojih: se tiče,« 
Zalomi rukama i iz ole joj ispanu gorke - 


. Suze. 


»Ah, ča bi ti pomoglo, ćerce moja !« počne šora 
Anzula ozbiljno. »Ništa ti ne bi pomoglo, kao, 
ova tužba. Budi jaka,« i doda glasom tihim, no 
fo snažnijim : »radi njega, radi dice... I ja sam. 
pribrodila tu vodu, — to jest brodim je i danas. 
Svaki dan novi križ, — svaki dan nova'žrtva, novo 


odricanje. To je već naš dio tako, nas udatih žena. 


Nemoj da vidi na tebi, dok si kod njega. Svladavaj 
se progutaj suze !« 

I iz ovih je riječi osjetila, da s njenim mužem. 
mora biti zlo. Ali nije se prepala toliko. Iz usta 
ove žene i takova besjeda zvuči utješno. 

»A šora — kuma !« klikne šor Ilija, kad, je ušla 


*k njemu. * 


Bio bi htio čilo, veselo, kao obično, ali odmah. 
kao da je osjetio, da nije sve u pravoj kolotečini, 
Kao da ove nešto taje pred njim ; zaludu je, vidi on, 
_ ! Adi nije mu baš najbolje. Zna on, kako mu 

; ali što će # Tuženje pomoći ne će, strpljivost: 
je tu na mjestu. Ej, ne jednom stisne zube, da ne bi 
zastenjao, da ne bi viknuo od bola 1 tjeskoae.. 

»Vi u ovaj sat €« čudi se šor Ilija, ali opet mu se 
vraća misao, da se tu nešto taji, i samo klima gla- 
vom. »Oprostite, što smo u neredu. Dajete si toliko: 


.brige za nas! Fh\ zahvalan sam, bit ću — uvijek. 
g 


Ta, Bonina, — bit će, što Bog “a: Nemoj plakati 
i oprosti, što: imaš toliko brige...« 

Gospođa Bonina bez riječi klone k njegovu uz- 
glavlju 1 zaplače od srca, nekako slatko, On gleda 
na nju ganut, pogladi je po glavi, — i već opet gleda 
u strop... Sora Bonina najzad se sabere i ode je 
isplakati na dvor. 

»Čemu bojati se, — je li tako kumo €« počeo je 
kad su bili sami, »Neka znamo na čemu smo. Ja imam 
upalu,« doda glasom stišanim. »Ne znam, šta kaže 
doktor, — ali mislim, da je i on nanjušio. Upalu, 
ja vam kažem. Iskašljao sam malo krvi. — Ako 
. ste znali, dobro : htjeli ste me štedjeti, Ja sam vam 
zahvalan. Ako nijeste' znali, ja vam kažem: jer 


bolest ne štedi nikoga, — ni smrt. Ako ona još ne 
zna, pripravite je — javite joj, to se razumije, ob- 
ZITNO.. .< 


Šora Anzula nije se nadala, da je ovaj čovjek 
sposoban tolike oštroumnosti. Nježnost prema ženi, 
koja se sakrivala i u pređašnjim riječima, dirne je. 
Jedva je mogla zatajiti suze, No mjesto svega reče : 

»Dajmo mi tomu mira. Neka ne bude prizora 
i scena. Umirite se, budite strpljivi i ne bojte se. 
Ako je i upala, i od upale mnogi su ozdravili.« 

»A umrijeti jednoč moramo, doda on, »smrtni 
smo,« 

»A doktor vam je naredi' mir i pokoj I« kara ga 
šora Anzula. ' 

»Već je mir l« i časak gleda nepomično u strop. 
»Jadna djeca,« doda jedva čujno i, možda, sirote 
doskora l« Lako je naložiti pokoj i mir, kad je duh 
budan i neprestano. 'bludi po beskrajnoj ravnici 
života i zaviruje u svaku pećinu i ponor, na koje 
se namjeri. »A Dorica moja... ne zna, — nije ni 
pisala... Kumo, učinite, da dođe. Htio bih ju 
vidjeti možda, ..« ušuti: Htio je dodati »pošljednji 
putx« ali ga odvrati oštar pogled šore Anzule. 

»To je lasno. Možemo pisat u zavod« | 

»Telegrafirati, kumo, Telegrafirati« I doda s 
osmijehom, kojemu se ne bi bila nikad nadala u 
njega : »Mi, koji se spremamo, nama je pošta pre- 
spora.« ' 

»Dakle telegrafirati. Prekosutra ići će lađa u. 
Dolčine, neka se pripravi. Da je ne uhvati, ne bi 
mogla doći više ove nedjelje.« 

I materi su javili ovaj plan. Veoma se obrado-- 
vala. 

»Barem ćemo bit na okupu. Odmah je nikako: 
drukčije, kad ih imaš sve oko sebe.« 

* U veče počeo je šor Ilija opet govoriti. Mnoge 
stvari i bez reda. Ali doktor ipak izjavi, da nema 
ništa izvanredno. Razvoj procesa u bolesnika sa- 
svim mu je prirodan. 

I gospođa Anzula i šora Bonina pogledale su 
na nj gotovo sa žaljenjem. Jadni zasljepljenik ! 
Ili ne vidi, ili navlaš ne će da progleda, Da, ne će, — 
krije, taji iz lijenosti, udobnosti, da mu dadu mira, 
da ga ne bude po noći... Bolesnik bio je svu noć 
nemiran. Htio je i ustati i izići na dvor, u konobu. .. 
Pred jutro umirio se malo i zaspao. Iako je san. 
nemiran, opet je san: misli su se nešto umirile. . 
Nastalo je uzrujanje i nemir, kad je bolesnik sam 
po doktorovu posjetu dao zvati don Roka. Kao 
uvijek i sad se ispovjedio skrušeno, kršćanski. 

»Otpao mi je velik kamen sa srca,« uzdahne 
sa zadovoljstvom po odlasku plovanovu. 

Popodne počeo je biti nemiran. Morali su zvati 
doktora, Šora Bonina moli ga sklopljenim rukama, 
da pomogne. Čini joj se, da on ima u rezervi sred- 
stvo moćno, nesumnjivo: htjela bi, da ga upo- 
trijebi, da se zauzme. Prati mu na licu, je li ganut, 
je li ga se dojmila nesreća, njena grozna tjeskoba, 
Ali u njemu ne nalazi nego izamišljenost, razmi- 
šljanje, kao da ispoređuje, koja strana preteže, 
kamo treba privući uteg... Najzad čini se, svladao: 
je sumnju. Oko mu se razvedrilo, kao da je iz njega 
sinulo vidjelo nade. 

Naredio je pijavice. Akt, gotovo neka svetinja 
u očima bolesnika i domaćih, Kao svuda, i tu se 
zapovijed primila sa zadovoljstvom. »Barem će se 
učiniti, što se učiniti da i može«, misli svak u sebi. 
»Ostalo je u rukama Božjim.« Šora Bonina oživjela. 

je, vrze se po kući, traži i donosi, što treba. U kući 
nastalo je novo gibanje, kao da se zaboravilo, kakva 
nesreća visi nad njom. 

I doktor, premda velik neprijatelj krvi, adi 
se zadovoljniji kući, Svijest, da nije naudio, a opet 
je ugodio, diže ga. Slavodobitno oglašuje ženi: 
»Rita, Zorkoviću sam naredio pijavice. Noćas ću 
zacijelo imati mir,« Izuo je opet cipele i uskoči u 
papuče, dar — tko zna, nije li simbolički — svoje 
žene. U njima osjeća lagodnost, kao da su mu sve 
brige pale s glave. Čini mu se, da je sad -on, gonjeni 
sudbinom potezani iz sela u selo potukač, ravno- 


pravan drugim poštenim ljudma. I on može, ako 


ne uvijek, barem iznimno naužiti se malo udobno- 
sti. 

I kod Zorkovićevih zavladao je sveti mir, 
Obuzela je sve radost, umnožila se nada, kad je 
Anzula, pipajući treščicom u pepelu, koji je na 
koritašcu pred posteljom, navijestila svečanim: gla- 
som : 

-»Pokrepale su sve do jedne ! ! Krv je bila u njima 
ka' katran. Ča bi bilo, da ju nisu isisale! Bože moj ! 
Krv se ustoji u žilama ka' voda u mlaki i sagnjije 
— to ti je temelj bolesti.« 


Niko je otišao od bolesnika istom po ponoći. 
Sunce je bilo visoko, kad se probudio od teška sna, 
U stražnjem dvorištu našao je mater s tefterom u 
ruci, Preuzela je stari referat i vodi ga s običnom 
lakoćom. 

»A ča vi mislite, gospodaru,« osmijehne se mu, 
i ako se vidi na njoj briga, »da se mi ne znamo mak- 
nut bez. vas € Pogledajte, koliko smo primili od ju- 
tra l« 

»Vidim ja, da sam pospanac,« odgovara Niko 
i dodaje tihim glasom : »A šta je tamo novo #« 

»Mandu sam poslala doturu. On je, kaže, 
zadovoljan. On je uopće uvik zadovoljan — zavi- 
đanja vridno zadovoljstvo! A tamo je našla: da 
spava. Ka' svako jutro.« I kad je Niko preuzeo 
registar, ona spomene : »Danas će doć: Dorica.: 

nema tko ić. prid nju. u Dolčine. Ako pošljemo 
slugu, moga' :bi je badava pristrašit.« 

»Idem ja onda;« ponudi se Niko. 

Nešto kao: ukor, javi mu se u duši. Zaboravio 
je malu prijateljicu u pošljednje vrijeme! Prvih 
godina posjetio ju je svaki put, kad je bio u gradu. 
Pošljednji put bio je tri dana, hodio je za Kati- 
com, a na Dorku nije ni pomislio. 


»Dovest ćeš ju upravo k nama, ja ću ić sama 
s njom onamo.« 

Po objedu posla Juru s Elujekoni u Dubčine. | 
On se javi još kod Zorkovićevih, gdje nađe sve bez 
promjene. Zavirio je i u dvor i u konobu, — tu je 
našao zorkovićki nered i nemarnost. Izgrdio je Vlahe, 
da su skakali jedan preko drugoga, kao muhe bez 
glave i vratio se uzrujan doma. Osedla Rumenka 
i pođe u dolinu. Za dvadeset časova već je bio na 


* obali u Dolčinama, gdje čeka Galeša privezan za 


istruli dud. Zamislio se sagnute glave, možda nad 
tim, što su ga odlučili od stada drugoga; mjesto 
da su ga istjerali u vinograde, stjerali su ga ovamo 
dolje, gdje tako čudno udara so i jod iz te velike vode, 

Dolčani su opkolili Nika, ukaljani od masta. 
Obasipaju ga pitanjima o Ššof Iliji. Šta radi, šta 
govori, je li načinio red, šta kaže doktor a što go- 
spođa. Pitanja nezasitne radoznalosti, svrbljive, 
nasrtljive. Ali opet spominju i njegove vrline. Prija- 
teljstvo, uslužnost, spremnost, uljudnost bez kraja 
i konca, milosrđe sa sirotinjom, da i zasluge za 
crkvu .i mjesto. 

Šteta ga, duše mi, šteta,« izjavljuju redom, 
»malo ih se rodi onakih. A ča se rodi, ne vridi ništa. 


Doista, osićat će se praznina, hoće, godine i godine.« 


I Dolčine napunile su se čudnim glasovima 
najednoč. Zorković - umire, načinio je oporuku, 
ispovjedio se, da, primio je i pošljednju pomast. 
Doktor mu je rekao — danas će kako tako ostati 
a sutra. 

Niko se nije nadao, kad li zazviždi paroplov 


i upravi u luku. Na palubi vidi sestru u crnom 

habitu i bijeloj kapi. Uz nju drugi lik, premda u 
jesenje vrijeme, u širokom slamnom šeširu, pepelja- 
stim haljinama, neprimjereno skrojenim. Skočio je 
u Špirinu barku, mahnuo se po stubama na palubu, 
gdje ga čeka sestra sa svojom gojenicom. 

»A mama nije došla !« javi se uza nj zvučni, 
mili alt. 

Čini mu se, da ga još nikad nije čuo. Pogleda, 
a na nj gledaju krotke, tamno-modre oči ispod 
čista, bezbrižna čela. Smeo se pod ovim novim 
dojmom. 

»Nije mogla doći, poslala je mene. U ostalom, 
ako i na Galeši, za mali sat bit ćeš kod nje.« 

»Galeša je doša' !« klikne Dorica, milo iznena- 
đena. ' 

Niko se hvata prtljaga, koji ide u čamac. Me- 
đutim je sestra poodstupila na stranu s mladom 


djevojkom i nešto joj utuvljuje. Djevojčica sluša, 


kako se vidi, ganuta, bit će pošljednji savjeti i mi- 
govi, kakove ima gojitelj pri ruci, kad pušta gojenca 
na burno more života. Na pošljetku 1 sama sestra 
ganuta, privine k sebi djevojče, načini joj na čelu 
križ i ljubazno je. cjeliva. 

I već je Dorica u čamcu, Suznim okom gleda 
na palubu, gdje je ostala uzgojiteljica opet sama, 
možda s bolom u srcu, jer se od njega otkida ono, 
što mu je bilo priraslo, Stoji sama, potištena ne- 
izvjesnošću, ne nad samom sobom, ta njoj je put 
ravan, izmjeren, međaš tvrdo postavljen : nego po- 
tištena nesigurnošću, kamo će je onaj čamac. odvesti, 
kroz kakve oluje i grebene, i ne će li tamo gdje imati 
kvara. 

Dorica ne osjeća nego žalost rastanka s osoba- 
ma milim, dragim, S ljubaznim odgojiteljicama, s 
iskrenim drugaricama. Nije imala kad razgledati, 


uprijeti pogled u tajanstveni obzor, koji je čeka, Nema | 


joj svijesti čiste, da su se današnjim danom zatvorila 
vrata neumoljivo, neporecivo; za njom je zatvo- 
rena prošlost zauvijek, bez povratka ! 

Stajala je na obali nepomično, uprijevši oči 
na lađu, koja mlati pod sobom more, pjeneći ga da- 
leko oko sebe, Okreće se nespretno s naporom, i 
kad joj je kljun omirisao široku pučinu, pojezdi 
preko valova, ostavljajući za sobom brazdu. Crni 
lik s bijelom kapom, koji maše bijelom rupčićem, 
još se raspoznaje na palubi. Što dalje, sve je manji, 
manji i najzad se rasplinuo u ništa. Iščezao je is- 
pred suznih očiju, poput prikaze ; kao da ga nigda 
nije bilo. 

Dorica zaplače i kao da su je prošli. trnci. Vidi 
već očito, što je bilo, da je prošlo, — što je pozna- 
vala, nestalo je za uvijek, a sad nastaju stvari nove. 
Uzdišući, otegoćena milim uspomenama, dirljivim 
prizorima, koji su se pred njom odigrali juče i da- 
nas, prizorima rastanka iz zavoda, sjela je na Ga- 
lešu. Bacila je pošljednji pogled na lađicu, koja je 
još ležala na pučini kao gusjenica, s oblačkom dima 
nad sobom — i već se drži čvrsto samara, da 
ne bi okliznula, ' 

Galeša se vere s naporom uzbrdo strmom 
obalom ; Jure stupa uza nj, pazeći, da se mlada ne 


bi prevalila. Za čas došli su na brdašce; pukao 
'je pogled na brdašca i bregove zavičaja. Pozdra- 


vilo ju je rodno mjesto svojim milim, poznatim 
kućama, bijelim krovovima. Tjeskoba joj pane 
sa grudi, žalost se rasplinula. Ne dolazi joj na pa- 
met obazreti se natrag, gdje na pučini još uvijek 
stoji, kao nepomičan, paroplov. Radost, blažen- 
stvo širi joj prsi, koja s uživanjem uvlače aromatički 
slatki uzduh zavičaja. Sve joj daje znakove kao na 
pozdrav. Stari, mili znanci, davno neviđeni. Ga- 
leša, koji je od nekoga vremena osijedio oko gubice, 
i Jure, kojemu su se također nabrali nabori na licu, 
A za njom koraca, zvečeći potkovana o kamenu 
stazu Rumenko — na njemu njen drug, prijatelj 
Niko. Koliko ga se naspominjala, koliko ga je željela 
prvo vrijeme među visokim zidovima zavoda! 
Lice joj se razvedrilo, oči se smiju, i ako na trepa- 
vicama dršće zaostala suza... Niko ju'je dostigao ; 

vidi se, hoće joj nešto reći. Uhvatila se čvrsto za 


oblučje samara, da ne bi pala. 
Ti dakle opet kući l« govori joj. »Činit će ti 
se svakojako, je li “« M 

»Čudna stvar !« klikne ona veselo. »Prije 'činilo 
mi še, da je to Bog zna kako teško, da ne ću ni pod- 
nijeti: a sad mi se čini, da nijesam nigdje bila ! 
Kao da sam juče otišla od kuće I« 

»Mladost X“ misli Niko. »Dojmovi nastaju i 
rasplivaju se, kao ništa.« Ine može da ne uzdahne. 
Njemu se sad čini, da je njegova mladost odletjela i 
da je cstario. ed 

»Svaki dan mislila sam na vas — na kuću,« 
i okom poleti na suprotnu stranu, obraslu niskim 
grmljem, »Predstavljam si svakoga, i Ivicu i Ćaretu, 
kao da sam među vama živjela. Mama mi je svagda 
pred očima, a pape — kao da čujem njegov glas. 
To mi je bila jedina zabava u zavodu : živjeti kao 
među vama, a biti ipak daleko. Kako je to bilo 
lijepo 1 

»Ali opet je bilo nalik na tamnicu,« reče Niko. 

»Ni malo! Imalč smo i zabave, vrt, dvor i ku- 
palište. Bilo je uvijek veselo, Vrijeme je prolazilo, 
ine znaš kako. Teško se bilo dijeliti — teško.« | 

»Vidio sam,« osmijehne se Niko, »Sudeći po tome, 
rekao bi čovjek, da ti nije mnogo stalo za rodno 
mjesto.« 

Ah, to već ne možeš reći. Vidiš, kako se 
radujem kući, svima. Jedva čekam, da ih vidim. 
Ali mami ne ću oprostiti, što nije došla preda me l« 

»Ima . mnogo posla, moraš. joj oprostiti. U 
ostalom. sama ćeš priznati, kad se uvjeriš,« 

I više ga nije vuklo ništa na razgovor. Dođe 
mu na pamet, što djevojčicu čeka doma, kakova 
kušnja, odmah kod prvog koraka u život. Bio se 
pripravio, da joj spomene štogod o stanju očevu 
— ali prođe ga volja. Teško mu je bilo ožalostiti 
ovo bezbrižno dijete. Dozvati na njeno čelo oblak 
brige, možda prvi u životu, Ne, tu ulogu ostavit će 
drugima, neka ju razdriješe, kako. znadu, 

Ipak pazi svaku njenu riječ, svaki. pokret, 
A u dnu duše javlja mu se glas — »ona je imala 
biti tvoja.« Koliko je falilo, da se nije ispunilo $ 
Malo, toliko, koliko može skriviti puki slučaj... 
Sad mu se čini dakako smiješno, da bi ovo dijete 
moglo privezati njega. Dijete s obzorom tijesnih 
zidova manastirskih. Nehotice ispoređuje ju s poja- 
vom svoje Katice, koja mu i sada, osobito sada, 
stoji živo pred očima, U njenim očima ne zrcali 
se nestašni svijet djeteta, nego duša žene, zapaljena 
strašću, I u ovim tamnomodrim očima užiže se 
negdje u. dubini ogenj zanosa. No taj je. daleko 
od njegove sfere, njega se on ne tiče, ne ogrijeva ga. 
I tu mora doći netko, tko će unijeti zublju novili 
osjećaja u dušu, zapaliti oganj, koji grije i žeže. 
Ali on se na njemu grijati ne će... pm 

»A zbilja ti si došao, a oko jematve i ti si imao 
posla! Sad će i pape biti u poslu Ic klikne veselo, 
»Sjedjet će u dvoru, pri turnju i pripovijedat će 
Vlasima. « ' MA 

Niko se sneveseli. Suđeno je, da joj mora za- 
dati udarac, Bilo bi mu teško, da barem nešto ne 
natukne. HR : 

»Pape bit će sad po svoj prilici u postelji. Malo 
se prehladio, doktor mu je naredio, .« : 

»Otac I« klikne pogledavši ga prestrašeno svo- 
jim velikim očima. Ugasio se u njima zanos i nesta- 
šna djetinja ćud. Kao da se-u njima otvorio jaz, 
u koji i Niko gleda s iznenađenjem. »Ti me varaš, 
varaš l« zavapi sa strastvenim prizvukom, »Vidim 
ja već sve. Zovu me telefonski, neočekivano — zovu 
me k ocu, jer je bolestan !« pm 

vEto tik grize se u sebi Niko,»Na me se moralo izliti.« 

»Kažem ti, da se prehladio; zato je morao 
ostati u postelji.« ' A 

»Radi prehlade! O znam ja, ne bi on ležao 
radi malenkosti. I onda vidim — samo nemoj ta- 
jati — vidim, da ne govoriš istine !« 

»Ja stojim kod toga, što sam rekao, U ostalom, 
vidjet ćeš sama, uvjerit ćeš se.« 

»Pa tko me je dao zvati# Zašto s« I njeno 
duboko oko upre se na nj gotovo oštro. 

»On te je dao zvati. Vidiš, da ne tajim. Prepao 
se, kao svi, koji nijesu nikad bolovali. Nema dakle 
uzroka, da se uznemiruješ.« , 

Ona samo vrti glavom, i okorno šuti, 

Niko prosudi : »Dijete je, a već je u njoj žena. 
Tvrdoglava je, — ne možeš je navrnuti.« I u njemu 
se diže nešto kao zlovolja, da se ovo bezazleno, 
slabo stvorenje nije poklonilo pred njim i ne će da 
prizna njegovu pretežitost, 

Ali zlovolja se opet slegla, kad je ugledao, 
kako je stisla grčevito svoje pune usnice; samo 
zato, da bi ugušila plač. Nije dakle tvrdoglavost ! 
Obradak se trza grčevito, rumen udara u lice: 
vidi se, kako zatomljuje u sebi uzvik bola, Ali ne 
može spriječiti, da joj suza ne navre u oko i odronivši 
se preko drugih trepavica, da ne ovlaži njeno svježe, 


oblo lice, na kojemu su samo malo prije igrale X 


dvije mile jamice. 
Radost od povratka pretvorila se eto u ljut bol, 
»Oh, živote, kako si okrutan l« tuži se Niko sam 
sebi. »Nemaš mira, dok ne pretvoriš smijeh u plač. 
Suze su ti svakodnevno piće — u njima crpeš snagu, 
kojom nas daviš.« I opet se ljutio, što su je zvali 
iz zavoda. Mogla je ne znati ništa; njena prisut- 
nost i onako ne može otjerati, ni popraviti ništa; 
| Šora Anzula ugledala ih je s tarace i čeka ih 
na kapiji. Jedan pogled, i pogodi, da Dorica zna 
sve, Skinula ju je s Galeše snažnim mišicama i pri“ 
Vija je materinski k srcu. U prsima bjesni joj bol, 
koji izjeda. Drukčije je predstavljala sebi dolazak 
ovoga djeteta u ovu kuću, S osmijehom sreće na 
licu, ovjenčanu, rumenu, posutu cvijećem... 
., Dorica na njenim grudima zaboravila je časom 
Svoj bol. Tamne slutnje nestale su. Ali samo za čas. 
Tek joj se izvila iz naručja, već moli, da idu doma, 
.oJa ti se ne čudim ćerce, da onamo hitiš i 
odobrava šora Anzula. »Hod'mo dakle, a ti, Niko, 
evo ti tvoji registri.« ' 

Niku je odlanulo, kad je došao u stražnje 
dvorište i kad ga je ondje ovijao pokret grozničavog 


GLAVA XII. a 
“> POŠLJEDNJE STVARI ČOVJEKOVE. 


Do večera imao je dosta posla oko turnjeva 
i u konobi. Velika struja berbe protekla je, nejedan 
kmet svršio je jematvu na svojemu zemljištu. Niku 
sti ostali njegovi vlastiti vinogradi. Ostavio ih je 
navlaš za pošljedak. Rad je udobniji, nije nagao, 
a prednost ima u tome, što zrno može savršenije 
dozrijeti. Posla ima dakle i danas dosta, ali njemu 
se čini, da ga je malo, kad pomisli na prošle dane 
i. nedjelje grozničave žurbe, 

. Šora Anzula došla je tek u veče doma. Ni kod 
kuće ne može otresti sa sebe teške dojmove, koji 
su je zaglušili kod Zorkovićevih. Pred očima stoji 
joj jadni Ilija, crven, da gotovo modar u licu, kako 
diše naglo, kao da se zapuhao. Naočigled propada, 
tjelesno i duševno nestaje ga, Svaki dan ugasi se 
po jedno svjetlašce umnoga i osjećajnog područja, 
Ukras duše otpada jedan po jedan, ne ostaje nego 
pusta golota materije. Tako ostaje i stablo golo, 
sa suhim ograncima, kad mu oberu voće, kad mu 
mraz ofuri lišće, a jesenji ga vjetar očupa i zgrne 
u kut bašče, ' 

= »Baš je tako l« počela se jadati, kad je Mande 


“rada, 


- poodnosila sa stola. »Bidni Ilija, imat će se ča rvat, 


da bi se ote'. Ža' mi je nje i ostavljene dice. Ostat 
će bez zaštite, sirote prave.« 

Niko potvrdi majci i čelo mu se natmuri, 

»Dalo bi mu se prigovarat svašta«,. nastavlja 
ona. »A najviše da ni bi' trudben. »Zivi? je od dana 
u dan, gleda je bez brige u budućnost, brigu je 
ostavlja' sudbini. Bit će, kako Bog da, govori naš 
težak, tako je govori' i on, a tako je i radi". Da ni' 
toga, danas je moga' bit u drugim okolnostima, 
Koliki su se podigli od ništa i postali imućni! Ali 
najposli, komu se ne bi moglo prigovoriti #« 

»A k tomu njegovo poštenje I« klikne Niko, 
i »dobro srce !« 

»Da, bi' je plemenit čovik, to će mu pripoznat 
svak. Ima je niko misto i ispunjava' ga dostojno. 
Sad će to misto ostat prazno. Prazninu za rijim 
ositit će svak a najviše jadna familija. A šteta je 
— onake familije. Puna je ljubavi, sklada i sloge. 
Dica sva talentovana, obilno nadarena. Da imaju 
vođa, mogla bi ojačat, postat najjača u našem mi- 
stu. Ali čini se, suđeno joj je da pane, možda se i 
raspane na sve strane...« 

»A. doktor inače ne gubi nade«, javi se Niko. 
»Obećava povoljan tok, ako ne nastupi ništa nepred- 
viđeno.« 

»Baš u tom je zakučica. Naglašava odviše to 
nepredviđeno. To znači, da on ništo sluti, čega 
se boji, ča ne će da oda. ..« ' 

»Meni bi povjerio, da se boji čega. Junak nije 
ni' najmanje, a osobito kod bolesničke postelje, 
Prepane se lasno, a što je glavno — oprezan jei 
drži do svoga glasa.« 
= »Ta istina je. Nožda se i mi plašimo stvari, 
koje nisu nastupile, a možda i ne će...« 

Po večeri ode k Zorkovićima. Ni jednom nije 
mu taj put bio tako težak, kao sad. Ne može otre- 
sti sa sebe svijest — svijest nečega teška, žalosna: 
da je on kriv... Krivnje ne osjeća samo on —iiz 
riječi materinih zvuči mu ukor, vidi i ona njegovu 
krivnju, samo ne će na nju pokazati. Sad osjeća 
na sebi teret krivnje, dok se nije dogodilo. ništa 
nporecivo — a što će biti onda, ako se bojazni 
ispune, ako umre glava obitelji € 

Da, živa je istina: ostat će bez oca, bez zaš- 
tite. A zaštita, otac imao bi biti on... 

Kod bolesnika našao je Doricu i Matu Pre- 
tura, budućega tasta. Dorica sjedi čelo glave i meće 
ocu hladne obloge. Okreće se k njemu s osmijehom 
— ali kad je ušao Niko, pogleda ga s ukorom. Teško 
joj je, što joj nije očitovao pravo stanje očevo. ' 

Niko se podvrgne. Pretvara se, kao da nije 
vidio onoga gorkog ukora u njemu oku. Obrati se 
k bolesniku sasvim slobodno, 


»Eto, sad će vam biti lakše, kad imate uza se 
Doricu !c ' 

»Kako ne! Velika razlika. A i triba, na dušu. 
Ona prokleta parnica...« 

»Opet parnica! Kakova, molim vas <« 

»S kovačem iz Podola. Advokati će sve izist: 
znaš, koja je ono čeljad.« 

 Dorica gleda Nika, kao da traži od njega raz- 
jašnjenje. Bzsjede su dosta razumne, a opet je ja- 
sno, da nemaju sveze. Niko gleda sasvim slobodno. 
Ne vidi se na njemu, da je i on uznemiren. Pod 
njegovim pogledom i u nje nestaje straha i nastaje 
umirenje. : 

»A tko to tamo kutri * pita bolesnik, dižući 
glavu i okrećući slomljeni pogled k Mati. »Ča ne 
zapalite sviću $« " 

Svijeća je zapaljena, ali je postavljena na zem- 
lji, da svjetlost na nj ne pada. Tako i Mate sjedi 
u osjenu, jedva se raspoznaje. 

»Berac ispod Grabovika«, odgovara Niko, ali 
odmah zapne. Imenovao je budućega tasta, kao 
da mu je sasvim- tuđ, 

»A Mate! Dobro doša! !« 

»Doša' sam vas vidit, gospodaru javi se 
Mate, pristupivši bliže, tako da je svijetlo palo 
na njegovo zagorjelo lice. Stupa obzirno, na prsti- 
ma. Zbacio je 1 odijelo, ulijepljeno mastom i preobu= 
kao se u čisto odijelo. I lice mu je čisto obrijano, 
sve se sjaji pri svijeći. Žrtva velika od težaka za 
ovako teške radnje : oblačiti se i brijati u djelatnik. 
Nika zadovoljava ovo istupanije Matino, obzirno 
i nježno. Čini mu se, da je ovako njegova krivnja 
manja... ! ; 

»Pilo mi je ža', da ste se razbolili.« 

»Hvala ti, Mate, hvala. Doć će na svakoga. 
Na jednoga pri, na drugoga posli. Eno, kapetan 
Luka, isto vršnjak — on nas je priteka', Sad je na 

meni red, a ti, hvala Bogu, zdrav i čil. Bože ti daj 
sriću 1 napredak,« 


»Oj, ne bojte se, gospodaru. Još ćemo mi novo: 


vino pit.« 
»Ja sam gotov, Mate, a volja Božja nek se vrši... 
Šćap u ruke, pas opasan — gosti smo i putnici : 


takav je naš život.« 
»Dobro je mislit i na te stvari, gospodaru«, 
odgovara Mate glasom čvrstim, punim uvjerenja, 


vAli misli onda, kad si zdrav i čvrst, Ne ćeš svašta 


uradit, imajuć ove zgode prid očima, ča bi učini', 
kad na njih zaboraviš. Ali kad te uhvati bolest : 
drž' se života, čvrsto i jako, dok je duša u tilu: 
Ta i na ovomu svitu nać ćemo posla, a imamo. 
i dužnosti.« 

»Ej, dužnosti, Mate, dužnosti !« potvrđuje bo- 
lesnik, gledajući u strop. Skuplja nješto raspršeno 
po prostranim poljima starih uspomena. Novo se. 


vidjelo užgalo pred njim, On gleda, razmatra, ne 


bi li:se što našlo, na čemu bi počinulo oko sa dopad- 
nošću, Prekapa.u toj. dubokoj skrinji prošlosti, 
kamo je pohranjivao, skupljao. i zatvarao, što mu 
se činilo, da će imati cijenu. Kao mladica, , kad 


prevrće po skrinji, gdje je složila svoje ruho. Čini. 


se, da je u njoj sve dragocjeno, sjajno: skerlet,. 
fini bez. skupocjene tkanine — a ono u ovoj novoj 
svjetlosti nalazi sitnice, šarene krpice i vrvčice, 
besposlice i igračke ! 

Gdje je njegovo bogatstvo i talenat, koji je 
primio od Gospoda € 

Navalilo je na nj pitanje s mučnom okrutnošću : : 


»Čemu si živio? Zašto si živio“ Šta si izvršio € 


A on na mukama, traži odgovor, traži opravdanje... 

»Ispunio sam mjesto, koje bi bilo ostalo prazno. 
Ali ne znam, m li bila tolika nesreća, da je i pra- 
zno ostalo. .« 

»Ej, dužnom, dužnosti, moj Mate! — Samo 
tko ih vrši! Ja — priznajem, nahadim velike praz- 
nine. Ča se izvršilo * Golo gumno, praznina, Sad 
bih ja zna", sad, da se je vratit! Ali tko će stići, 

ča je umaklo zauvik “ Dužnosti — zanemarene 
dužnosti: to ti je rana, moj Mate, duboka, ljuta 
rana... Zlo smo prošli, zabludili, upali u škrapu : > 
ne znaš, kako bi okrenu'. Sve je u neredu, rastvara- 
nju, raspadanju. Bašćina načeta, jedva se drži 
u hrpi: danas, sutra, počet će se rasipat. Oh, iza- 
šli smo sa razvitim jedrima na pučinu — s pono- 
som u srcu, sigurnošću, samopouzdanjem u oku, 
a vraćamo se nemoćni, odrti, s razbijenom lađicom...« 
»Vi govorite odviše, striče Ilija«, zakrči mu 
riječ Niko. »Nemojte se uzrujavati.. «< 
»Daj račun od svoje uprave — to je višnja 
zapovijed, A ja, moj Niko, ja sam bi' upravitelj 
neviran,.. Ja vidim : očito, jasno, neviran i nevri- 
dan sam bi', Bašćina je sigurna, zemlja je pouzdana, 
ne može propast, Bog je postavi" stalež posjednički 
i čuva ga: to je bilo moje mnijenje, moja čvrsta 
vira A međuto se dangubilo, u sitničavostima 
istratilo se vrime. Danas mi ne ostaje, nego da po- 
kažem pomanjkanje, zanemarenost — ali popravit, 
naknadit, skupit i utvrdit, za to više ni' kad. Ure i 
časovi izbrojeni su ; račun triba dat, i ako ni' sve u 


redu... A ti moja, moja mila, ti si došla, hitala si 1,.;« 


Glas mu zadršće, na oči su skočile suze, 

yE, ja vas ostavljam, gospodine ! Bog vam da' 
dobru noć i zdravlje l« javi se odjednoč Mate naka- 
nivši se da ide, Učinilo mu se, da je tu suvišan. 
Kori se, što je izazvao, ako i nehotice, priznanja, 
koja bi trebalo ostati, da su i opravdana, u naj- 
tješnjem kolu porodičnom. Čini mu se, ako se bo- 
lesnik oporavi, da će imati teško srce na nj, jer je 
bio svjedok ove ispovijedi, koja lomi štap nad svim 
životom čovjeka, koji je ugađao taštini i rado se 
blistao pred ljudima u svečanom ruhu. 

»Dakle greš, moj Mate £ S Bogom i pozdravi 
doma !« 

Pružili su jedan drugome ruke 1 stisnuli srdačno, 
Mate obriše oči, kad je izašao u predsoblje. Sud- 
bina bolesnikova ganula ga duboko. Već zato; 
jer su bili vršnjaci : a smrt vršnjaka uvijek je snažna 

opomena, da od nje izmicanja nema. Osim toga 
bio je on, kod one satiruće vlastite kritike, čovjek 
dobar, meka srca, dobrodušan i milosrdan, Gdje 
je trebalo pomoći, nije se uklanjao, nego se svagda 
našao na pravom mjestu, U svojim stvarima trom, 
često nehajan, zauzimao se nerijetko djelotvorno 
i energički za druge. Sebi često nije znao pomoći, 
a druge je rado svjetovao, i izvrsno. A kad nije 
pomogao — barem je utješio, umirio, 

»Izvaljuju se stari stupi — padaju — jedan 
po jedan« misli Mate i teret mu pada na prsi. Čini 
. mu se, da će se svijet preobraziti iz temelja. I što 
je najgore — promijeniti na zlo. Gotova propast! 

Po njegovu odlasku bolesnik se doista umirio. 
Barem leži sasvim mirno, zatvorenih očiju, Rekao 
bi, zdrav je, da nije onoga brzog disanja i užare- 
nosti u licu. Samo kadikad otme mu se iz grudi 
uzdah, kao da mu se odvalio baš od srca. Dorica 
se prepane, da mu nije što bilo, prikloni se k njemu 
i pogleda da Niku svojim modrim okom, u kojemu 
se očituje tjeskoba, tražeći u njega razjašnjenje... 

A on sjedi s druge strane postelje tiho, zaronivši 


u teške misli. Ali kad ona pogleda na nj, sabere se. 


i u njemu se diže vjera, da je bolesnik izašao iz 
opasnosti, Na njen  tjeskobni pogled odgovara 
pogledom čvrstim, koji joj naviješta: »Ne boj se 
— to nije ništa...« I kad se ona umiri, okrijepi u 
nadi, on ćuti u sebi neizmjernu radost, slatki ras- 
koš, da je umirio ovo biće. Ponosan je, što je pot- 
pora, utjeha prestrašenima; što njegov pogled 
ima taku moć, da odgoni strah i ulijeva utjehu, 
Sad već shvaća, da je tu potreban, U kući 
bi nastala smetnja i zaprepaštenje kod najmanje 
promjene. Od šore Bonine nema više ništa. Mota 
se po kući, kao na mukama. Još, još, dok ima s dje- 
com posla. Ali kad ih polaže u postelju i po kući 
se čuje njihovo tiho, jednoliko disanje, uboga žena 
ne zna što bi. Dolaze časovi očaja, da bi se najvo- 
ljela baciti u vodu — ali tad je opet veže misao na 
djecu... Prođe više puta i blagovaonicom, koja je 

neprestano zaposjednuta pohodnicima. Sjede po 
čitave sate, razgovaraju se, i ako nema nikoga 
od domaćih, i zabavljaju se u šali i besposlicama, 
Da smiju, ušli bi u sobu bolesnikovu, prosjedili 
bi sate-i gledali bi. Šora Bonina ne dočekuje ih vrlo 
prijazno, uklanja se njihovim radoznalim pogledi- 
ma i zavuče se rado u tamni kut, gdje se može 
nesmetano isplakati. U sobu muževu ne usuđuje 
se ući, Niko je odmah šalje spavati. I ona se naučila 
pokoravati se njegovoj volji. 


Kad se približi jedanaest, izgube se pohodnici 
i najustrajniji, nekako žapajući se; nema ih tko 
na odlasku ni pozdraviti ni ispratiti. U kući zavlada 
tišina, nerušena ničim, samo se čuje disanje djece 
iz susjedne sobe, Niko navaljuje na Doricu, da ide 
počinuti: koristit će joj po putu i uzbuđenju od 
dolaska. Ali ona se ne da udaljiti i sa svetim uvje- 
renjem mijenja ocu hladne obloge. Tako su ostali 
sami : svako sa svojim mislima i brigama, Ne raz- 
govaraju se, da, i ne pogledaju jedno drugo: kao 
da su sto milja daleko. Ali kad se bolesnik makne 
ii zastenje, njihove se misli sastanu, priopćuju 
se u pogledima. Osjeća, da je ovo sporazumijevanje, 
tiho i nijemo, u kojemu se krije toliko povjerljivo- 
sti, svetogrđe s njegove strane : on više nema na nj 
prava, nema prava ni ostati kod ove postelje. Ali 
opet ćuti, kako bi bilo neprirodno, okrutno, da ovo 
mjesto ostavi prazno i sav teret nevolje svali.na 
njene slabe pleći. 

Bilo je dobrano iza ponoći, kad se bolesnik 
opet uzbunio oda sna. 
.  oBonina, ča misliš: ne će li bit doba opravit 
kopače “« bunca otvorivši omamljene oči, Onda 
prevrnuvši ih amo i tamo u polumraku, pita : »Koja 
je ura s« 

»Jedna je prošla«, odgovara Niko. 

»Ah — naš Nikoleto !« zaklima prijazno gla- 
vom. »I gospođica«, osmijeva se na nju, »moja 
zlatna mala...« 

I opet pritvori oči, kao da se hoće odmoriti 
od dojma, što ga je u njemu izazvala pojava ovili 
dvaju čuvara kod njegove postelje. Djevojka gleda: 
na oca okom razrogačenim, ne će li izgovoriti što, 
čini joj se, da je ovo čas za povjerljiva saopćenja. 
Sve ih izaziva, hrabri, — i tajna tišina noći, i mrak,. 
koji namiguje iz kutova, odakle ga svijeća nije mo- 
gla istjerati. 

Ona još nikad nije doživjela tajne poezije: 
noći. Nije joj zastrla sjetila svojom koprenom 
tišine, iza koje se čuje ipak i pravilno disanje djece 
u susjednoj sobi i meki šum borova iza prozora i 
lavež psa odnekale s donjega kraja mjesta. A ipak 
se ne boji. Prema njoj sjedi on, kome iz oka čita. 
sigurnost i pouzdanje, 

A Niko se međutim zabavlja svojim mislima. 
Glava naslonjena na ruku prekapa uspomene 1 
razmatra njegovu sudbinu, koja je tako svagdanja. 
a iskazuje ipak toliko čudnih momenata. I bijela, 
kuća pod Grabovikom i zidana klupa pred njom., 
Koliko ima večeri, kako nije sjedio na njoj! Sta li 
se.tamo događa sad, u ovaj čas € Bez sumnje spavaju. 
snom zdravim, čvrstim. Čini mu se, da je bilo 
davno, kako je bio tamo pošljednji put. I crte Ka- 
tičine kako su daleke, neodređene, kao da-.ih je bio, 
viđao u snu. Na njihov pogled streslo bi mu se 
sve biće — srce mu je hitalo njoj u susret, a sad « 
Da, je li to bila java ili samo san # ... 

Zastenjao je od straha ili očaja, što je to sad 
tako daleko, što je slika tako maglovita, nejasna... 

»Ja sam čovjek nesretan. U meni mora da je. 
negdje nedostatak : nešto mi falil« kori se i osjeća 
pri tome neku olakšicu. »Nemam stalnih vrućih 
osjećaja; to je ta mana... Da kakva mana! Ne- 
sreća tvoja i drugih! Oh, nesretan sam ja stvor. 
— nesretan... < 

»Niko, druže mojih teških noći!« progovori 
najednoč bolesnik kraj njega. 

.oŠto ćete zapovidit, striko Ilija “« pita Niko, 
trgavši se od svojih misli. KI 

odigralo nešto veoma, 


»Ne zapovidam, nego molim. Kad ne bude 
mene, bdij nad sirotama. Tribat će im zaštite. ..« 


S one strane postelje javi se odmah prigušeno 
jecanje. Dorica je zabila glavu u jastuk očev i ljuto 
plače. Otac se obrati k njoj i gladi je po glavi. »I 
ti, moja mala — i ti...« I više mu se nije dalo iz- 
govoriti. Niko je silno ganut, ali drži se čvrsto. 
U tome ga obuzme iznenada neko oduševljenje 
i u srcu se rode plemenite odluke. - 


»To vam evo obećajem, od srca obećajem, 
striko Ilija«, progovori čvrstim glisom, »Sve, što 
ste izgovorili i niste mogli izgovorit...« ii 

Čini mu se sad sve tako lako, prosto. Njegove 
su odluke jake. Na licu i u oku gori mu plamen 
oduševljenja i voljnosti za svaku žrtvu. 

»A ja ću umrit sigurniji«, doda bolesnik. »Štijem 
ti u oku, da si obeća? od srca ča si obeća. Nova, 
teška zadaća čeka te, — ali Bog će ti dati snage 
i svoga blagosova : jer si utiši' umirućega.« 

»Oh, striko Ilija, ča to govorite! Ja naprotiv 
čvrsto virujem i nadam se, da ćete se oporavit.« 

»Život i smrt je u rukama Božjim. A nama 
se triba pripravljat svaki čas.« S 

Bolesnik ga uhvati za ruku i drži, steže je čvr- 
sto u svojoj vrućoj ruci, Kao topac, kad se uhvati 
za slamku i nastoji se izbaviti. Doista, osjeća da mu 
je odlanulo, briga nasrtljiva, teška odvalila mu se 
sa srca. Čini mu se, da je sve u redu, da je ispu- 
nio dužnosti i može s čistom savješću umrijeti, 

Niko još uvijek stoji kod postelje, dušom pro- 
laze pošljednji zvuci proživljelih dojmova. I jača 
se u njemu slutnja, da gotovo izvjesnost, da se tu 
veoma važno, odlučno. 
Ne može još bliže označiti, šta bi to imalo da bude, 
ali ćuti, što dalje, da će to teže biti naći razdreše- 
nje i izlazak, da se njegov položaj još većma zamf- 
sio, osjeća na sebi njen pogled, pun topline, pri- 
znanja, da udivljenja. I čini mu se, da taj pogled 
godi njegovoj duši, širi u njoj toplotu plemenita 

ognja dobrih odluka. Kao da je u pošljednji čas 
obogatio, uzvio se iz nizina, narastao... ' 

Ali ipak, pomišljajući na budućnost, teško 
mu je, hvata ga tjeskoba. Nešto se u njemu nakri- 
vilo, sasula se neka zgrada, ponosita, ukrašena. 
Ostao je oblak prašine, mrak i kaos, gdje ne mo- 
“žeš razabrati, gdje se sve u jedno stapa i mota se, 
Iz kaosa svijetli mu samo oko s pogledom punim 
odanosti i divljenja... 

»Sad mi je mnogo lašnje«, javi se bolesnik, 
Ti, mala moja, hodi spavat i pošlji mamu, I Niko 
će poć počinut.« 

Nije joj došlo na um, da se opire. Otišla je k 
materi, probudila je i radosno uzbuđena kazuje 
joj, što se dogodilo u sobi očevoj, ' 

»Hvala Bogu !« klikne šora Bonina, »Dobar 
znak, kad ne tlapi. Bože daj, da već prođe, i očuvaj 
nas od nesriće !« ' 

Dorica je zaspala slatkim tihim snom. I u snu 
čuje neprestano lijepe riječi Nikove, kojima je 
utješio njena izmučenog oca. Vidi njegovo lice s 
onim plamenom plemenitih čuvstava i dobrih od- 
luka. Vidi njegove oči, koje joj ulijevaju u srce 
umirenje i sigurnost... 

Šor Ilija još je mnogo puta prestrašio ženu 1 
kćer slijedeća dva dana. Mnogo se puta u njima 
pokoljebala nada, koja je jedva uskrsnula, nema- 
jući se kad ni utvrditi. Najzad svanuo je za njih 
i sretan dan, kad su mogle slobodnije odahnuti. 

Jedno jutro istražio je doktor bolesnika veoma 
pomnjivo i izrazito reče : 

»Ja vam čestitam, gospodine Zorkoviću. Bolest 
ste svladali i stupili ste u stadij rekonvalescencije,« 

»Hvala vam na revnosti i zauzetosti«, odgovara 
bolesnik s običnom težnjom da se izrazi što ljepše. 
»Vaša je zasluga, da smo se dobitnički borili i održali 
se. Ali govoreći iskreno, moram priznati, da ni u 
čemu ne osjećam olakšicu, Nasuprot, kao da mi- je 
veća slabost, pa onda i ovaj kašalj.« 

yTaman! To je baš znak, da vam je bolje«, 
uvjerava liječnik. 

»E, vi ste kompetentni — to ću priznati. Vi 
morate znati bolje, Što je sa mnom, nego ja. Hvala 
dakle još jedamput, A sad, ako dopustite, ja bih 
prospava'. Da kažem pravo, prošlih noći nisam 
najbolje spava'. Ako sam i usnu', svašta mi se tla- 
pilo.« : 

»Vi pospavajte. San je najbolji lijek«, pristaje 
doktor. »Odvar poslat ću opet, pa ćete ga piti i na- 
dalje.« g 
Šora Bonina žari se od sreće i zadovoljstva, 
Ćaretu je odmah poslala k Dubčićevima, Doktora 
je ispratila na doksat i gleda mu u lice puna zahval- 
nosti. Uhvatila mu je obje ruke, steže ih vruće 
u svojim uzdrhtalim rukama i vsta izgovaraju 
svašta nesuvislo, što bi imalo biti zahvala. Doktor 
u neprilici stao je pred njom i prima njenu zahval- 
nost s osjećajem, kao da ne zaslužuje ni ukora ni 
proklinjanja. Učinio je jednostavno, što je bila 
dužnost,.. ; 

»Ja vam zavidim« govori mu Niko, kad su 
sišli na ulicu, »Ovakav prizor kakav ste proživjeli, 
mora vas napuniti velikim zadovoljstvom i radošću.« 

»Da, priznat ću i ja, da naš stalež ima mnogo 
utješnih momenata. Ja sam najsretniji, kad mogu 
ovako navijestiti porodici, da je nastala kriza, 
Zato mi je upala pluća najmilija bolest, iako veoma 
opasna. Ali opet doživimo ne jednom i časove, 
gdje bi volio kopati mašklinom živicu stijenu, 


.nego stajati nad bolesnikom, koji leži pred tobom 


u beznadnom stanju, a ti stojiš kod njega bez po- 
moći. svezanih ruku.« : 
Šora Anzula nije mogla ništa razumjeti od Ca- 
rete. Uznemirena, da se nešto opet dogodilo, ode 
sama k Zorkovićima. ' 
»Naš bolesnik dobi' je sentencijul« oglašuje 
joj šora Bonina od radosti uzdrhtala, istrčavši 
pred nju na doksat. »Odoli' je opasnosti, hvala 
Rogu! Ah, ne. možeš pomislit, ča sam podnila l« 

Zagrli prijateljicu čvrsto i cjelivala ju je svu stras- 
tveno. Ne zna, što bi od velike radosti. Čini joj se; 
da se iz nova rodila: život opet ima svoj cilj i svoj 
smisao — nema se čega bojati. »Muž u kući — to 
je kruna i dika. Neka i ne radi ništa, samo neka 
gleda i neka se čuje njegov glas, Nikad, nikad vam 
se odužit ne ću — tebi ni tvomu sinu, Koja ljubav, 
spremnost, požrtvovanje. , .« ' 

»A čemu to spominjat! Bonina moja! Zahva- 
limo Bogu, da nas je očuva' nesriće!.., A naša 
gospojica !«_ klikne s osmijehom, videći Doricu, 
gdje ulazi u sobu, »Jeste li se naspali €« 
= »Ja sam spavala svagda mirno. Ja se nisam 
nigda bojala za oca: vjerovala sam tvrdo, da će 
ozdravit.. < ' 

»Dakle vira tvoja ga je ozdravila « odgovara 
gospođa, milujući je po glavi, gledajući s dopada- 
njem na djevojku, koja se privija k njoj kao k ma- 
teri, s djetinjim osjećajem. 

Ovda onda javi se mračan bol, tamo iz skro- 
višta, na dnu srca, gdje je. rana nezacijeljena, po- 
vrijeđena, rana, koja nikad ne će zacijeljeti. Ali 
bol opet odumine, kad čuje njen zvučni alt, kad joj 
gleda u milo, krasno oko, 

»Gdikad bilo je uz njega tako teško! Kad je 
poče' govorit bez reda, Ne znam ča bi mi bilo, da ni 


bilo Nike, To vam je čudno ! Kad je on bio kod njega, 


nisam se bojala nimalo. Kako je on slobodan, kako“ 
se ne boji ništa! U ratu bi bio kao Zrinjski. I nali- 
kuje na nj, na bana Petra, što je na slici u vas. 
Samo što je Zrinjski nosio dugu kosu... «< 

Sora Anzula pogleda pažljivo djevojčicu. Ni- 
kad se nije javio bol u njenu srcu tako živo kao 
U ovaj čas. »Prezreti takav cvit, ča sam gojila 
njemu! Zašto — zašto “« Ali potisnula je bol na 
dno srca i nastoji smiješiti se bezbrižno. 

»Nika mi nemoj ispoređivat sa Zrinskim, Znam, 
da je bi velikaš, ban, junak; ali porodica bila je 
ipak nesrićna, Onaj, ča je na slici, svrši' je od krv- 
ničke ruke,« 

»Ali za domovinu !« klikne djevojče živo. »On 
je htio osloboditi domovinu od Turaka i Nijemaca, 
Da ste čitali, vidjeli biste, kakav je bio junak.« 

»Ja takvih stvari nikad ne štijem. I ti, ćerce 
moja, izbaci iz glave svakojake Zrinjske ! Mi imamo, 
hvala Bogu, svoju vladu, uživamo Božji mir; ni! 
naša Dalmacija svezana ni za koga. To bi je ovi 
mladi htili pripregnuti k svojoj velikoj Krovaciji. 
Bila sam i ja. u tom njihovom slavnom Zagrebu, 
Jedva sam izdržala. Prkela ti sve tamo po nimački, 


“a po novinama su veliki Krovati! U Mlecima znat 


ću, da sam u Italiji, pa ću govoriti talijanski. A 
među Krovatima stojiš, ka' luda, jer ne znaš nimački. 
Daj ti Zrinjskima Božji mir! Neka s njima raz- 
bija sebi glavu tvoj pape, kad ustane. Ti imaš do- 
sta drugih briga. Na priliku odmah: kad misliš 
bacit sa sebe te vriće € Šuore naučile su te svako- 
jake besposlice o Zrinjskima — ali te nisu naučile 
kako se triba obuć, A odilo, ćerce, najglavnija je 
stvar u ženske glave.« ' 

"To je istina«, potvrdi Dorica. »Ovako ostat 
ne mogu,« 

"To virujem«, osmijeva se šora Anzula, »Triba 
imat drugu robu, jer roba čini čovika, a osobito 
žensko. Ali za robu ćemo se već pobrinut«, doda s 
osmijehom. »Knjige neka sad počinu, uz njih bi se 
raskuhala riža a na bičvama bi se poderale pete, 
A dama sa golom petom ne očarava baš.« 

»Ali, molim vas, vi mi ogovarate « tuži se 
Dorica. m « 

»Ne ogovaram, ma želim, kako govori tvoj 
otac, da svak ima svoj politički smjer. Tvoj poli- 
tički smjer neka te vodi u kuhinju, da se naučiš 
pristojno kuhat, Muža ne može ništa tako ozlovo- 
ljit, koliko loša kužina, koja mu pokvari želudac.« 

»Pa dobro, kad me toliko sramotite, ja ću vam 
jednoč pokazat. Ja ću vam pripravit obid sama, 
bez Mande !« ' 

»Vidit ćemo taj obid l« 

 >»Ne bojimo se. Bit će manistra s rižom, meso 
s krumpirima i pečenka na ražnju. Na brašnena 
jela još se ne ću usudit.« 
»To ću ti ja već pomoć«, pristaje šora Anzula. 
I idući doma, misao joj se neprestano vraća 
k djevojčetu, koje je očarava svojom ljepotom i 
“milokrvnošću, I misli opet na sina i želi u sebi: 
»O, da Bog hoće ozdravit ne samo šor Iliju nego i 
moga sina — da mu panu ljuske s očiju i da pro- 
gleda, , .« ' : 3 
= Niko je popodne bio vrlo uzrujan. Čini mu se, 
da se ogriješio 1 iznevjerio. Pred veče postavi Juru 
na svoje mjesto, da primi mast, dok on dođe. Jure 
ne zna čitati ni pisati, ali njegovo je pamćenje 
pouzdanije od svih zapisa. 


»Već davno nisam bio dolje. Vrijeme je ići, 


pogledati, što se tamo radi«, misli idući mjestom 
.1 dolje stazom pod Grabovik. I odmah mu je lakše 
na srcu, osjeća, da je tako u redu, »Još bi pomislila, 
da sam je zaboravio zbog drugih... .« Ali srce mu ne 
kuca onako uzbuđeno, kako je znalo kucati drugda. 
»Dakle i u ljubavi nastaje malaksalost«, misli on 
ulazeći u dvor. »Kako je to teško I« 

Dočekala ga stara Jere. 

»Za Boga, naš šor Niko !« klikne i oči joj sjaje 
od radosti. »A naše ni' još doma l« 

»A_ gdje je s« 

»Išla je u polje, dušo moja mila« počne Jere 
razlagati, »Ne može se nikako rastavit od polja. 
Ja njoj dosta, da se to ne pristoji, a ona sve jednako, 
da gre, da gre, I njoj kaže, pristaje omastit se jed- 
nom u godini mastom : i tako ti ona, dušo moja 
mila, hajd u polje.« 

Nika je glas većma obradovao nego ožalostio. 
Sviđa mu se, što se Katica drži svoga, što se nije 
otuđila od svoga živovanja ni izgledom na sjajnu 
udaju. »Bolje kad se drži tihih uživanja, što ih daje 
polje i dom, nego zanositi se za gradom i njegovom 
ispraznošću,« 

»Ali ja volim, da je ni' doma«, javi se stara, 
sjedavši uza nj na klupu, tamo, gdje je sjedjela u 
intimnim časovima njegova Katica, 

I stara je zamusana moštom, kao sve žene o 
jematvi. Na šiji među naborima takođe se nalaze 
tragovi masta, možda i jučeranjega... I kosa je 


samo sprijeda priglađena. Sitnice, koje mu udaraju 


u oči, Htio bi ne vidjeti ih, a ipak ih mora vidjeti, 
mora ih jednu po jednu motriti, ako mu se i gade. 

»Kako kažem : ne marim, ča je ni doma. Ba- 
rem ćemo se razgovarat«, nastavlja ona povjerljivo, 
I onako nismo bili još nikad ovako na riči, u miru,« 

Niko ima tamne slutnje, da ga ovaj razgovor 
ne će vrlo podići. Žali već, što se nakanio doći u 
tako neobično vrijeme. Da je počekao do večera, 
mogao se ukloniti ovome razgovoru a možda si i 
prištedjeti neugodnost. Ali kasno je žaliti. 

Naslonio je glavu na ruku i pogleda na nju, 
kao da joj hoće reći: »E, pa počnimo < 

»Znate vi, dušo moja mila, pečela je sjednuvši 
još bliže, tajanstvenim glasom, kao da ima otkriti 
Bog zna kakove tajne, »znate, kako je svit beštija. 
Ni tvoja rođena krv ne će te poštedit, ako te može 
ujist. A svitu, ne daj Bože, vidit u koga jednu kacu 
masta više, ili bolju maramu. Od uvik ima na nas 
zlo oko, utopi' bi nas u žlici vode, jer imamo, jer 
nismo bili nikad u potribi,.. Ja sam se dosta uz- 
micala i uklanjala, samo da ih ne bodem u oči. 
Ali sad više ne ću.-Ne ću baš. A zašto bih, recite € 

a imam, hvala Bogu, imam od svojih žulji: nisam 

ukrala ni odnila. Pošteni žulji, izdiranje i štednja. 
Zašto ne bih pribacila svilenu maramu, kad jemam, 
i ča ne bi ugodila sama sebi, kad mogu $« 

Osmijehne se pri tome sipljivo nekako i iz. oka 
joj šine blijesak mržnje. Niko samo sluša, i ako 
ga predmet ne zabavlja niti zanima, čekajući, šta 
će se prokljuvati iz toga uvoda. 

»Ma dosad bilo je i Bože pomozi. Ali sad, dušo 
moja mila, ča radi svit protiv nas! Zavidni su joj 
ža sriću, svi bez razlike, i nama svima. I rođena 

nevista i ona hoće da pukne od zavidnosti Ne može 
nikako podnit, da ona trudi, muči se, a druga će se 
banit u palacu. Vidite, to je naša krv — a kad je 
tako, ča možeš nadat se od tuđega € Pa da ni svit 
beštija * Mlisto da se raduju, žele dobro — zavide 
ti svaku krpicu !« 

»A što ćete, svit vam je već takav«, miri je Niko. 

I tu mu padne na um, da je on htio baš tom 
ženidbom dobiti sklonost težaka, Ta je sklonost 
dakle čudna, po riječima Jerinim barem. Sad je 
već i njemu jasno, da joj svijet mora zavidjeti : 
ta najposlije svatko može misliti, za što je bila ona 
izabrana, a ja nijesam... ' 


»U nedjelju došla mi je, dušo moja mila, pla- 


.čuć od večernje,« »Ča ti je, ča ti je f« ja njoj, a ona 
plače ka' dite, A ča je bilo“ Po večernji uhvatile 
su je ina nju ka' ose. Lode, ča je kupila onu krpu: 
na se, sve na nju : gdi ti je dar od tvojega, kad ti je 
tako slavan € Pokaži, oli je kordun, oli su rećine € 
Anki je kupi' Jozo briljantin, a di je tvoj briljan- 
tin £ Ali tvoj samo onako vrze se oko tebe, dok mu 
ne dodije € Plakala je bidna, jedva sam je umirila, 
Ča plačeš, luda, oli misliš, da ti ne može kupit 
kordun, oli rećine €« Šua 

Niko pocrveni, Teško mu je, što je doista za- 
boravio dosele pokazati se darom Katici, Ali on 
take običaje nije smatrao nikad za zakon. I u ovom 
slučaju činilo mu se, da će Katici biti dosta njegova 
ljubav, kako je njemu dosta njena ljubav. Teško 
mu je, što je za takvu tricu mogla toliko plakati. 
Odluči, da će nastojati taštinu i oholost izbiti joj; 
iz glave. 

»Meni doista nije pala na pamet ova formal- 
nosti« osmijehne se Niko, i ako usiljeno. »Bilo je 
mnogo posla i brige. Mogla je spomenuti. ..« 

»I ja njoj tako !« vikne stara 1 oči joj sinu radi 
lake pobjede, a možda i od lakomosti. Niku je nji- 
hov blijesak odvratan i nehotice odmakne se od nje. 
Uz Katicu blizu, da — to je nešto drugo : to je pri- 
rodno i u redu. Ali šta zajedničko ima on s ovom 

starom ženom, koju je opojila možda i lakomost € 


Ne, njeno ga društvo ne zabavlja, ali i ne časti. 


Kako bi se mogao ovako pretvarati materi, koja ima 


oko oštro i pronicavo € I opet uzmakne od nje, 
:gotovo na kraj male, zidane klupe. »I ja njoj tako !« 
nastavlja Jera. »Reci, pitaj — dat će ti. Ča triba, 


Bože moj — ka?! da je to vas svit! Imaju otkud, 
hvala Bogu. Ne će ić' založit zemlje zato! Nimu 
ditetu ni svoja mati ne razumi.« 

; > Niko već shvaća sasvim jasno, da je podlegao 
prefriganoj staroj ženi, Izvršila je, što je htjela, 


išto joj iskrslo u glavi, i bez truda djevojčina, Mrzi 


ga nemalo, što on, koji je držao glavu visoko, nije 
“pregorio slobode i nezavisnosti ni materi : on danas 
služi za oruđe častohlepnoj ženi, da bi mogla tla- 
čiti s njegovom pomoću druge. Ne će biti nikad 
više neograničeni gospodar svojih djela — ostat će . 
igračka, koju će ćudljive žene bacati i prevrtati 
«u rukama po svojoj volji. 

Uzbuni mu se krv, u grudi se digne oluja, 
sve se biće usprotivilo — sili ga, da ne popusti; 
da se ogradi. 

\ »Najposlije«, reče a iz očiju šine munja staru, 
»ures djevojci je njena ljepota i nada sve vrlina. 
Nije ni Bog zna kako lijepo, kad djevojka povješa *“ 
na se svu zlatarsku butigu. Skromnost pristaje 
ljepše, nego oholija i naduvenost,« : 
o»Tako govore, moj dragi šor Niko, oni, ča ni- 
maju ni bokunića zlata«, odgovara prestrašena 
takvim okretom. »I naš stari tako gudi, jer mu je 
ža' prigorit šolad za divojku. Ja sam opet taka, 
da se volim stisnut doma, projdem se bez čega, ali 
Među ljudma ljudski, Vidite i šoru Andrijanu, 
Šoru Ćaru, kad gredu u crkvu : urese se, kako mogu. 
Nek ima na čemu počinut oko.« ' 

A Niko već šuti, nema volje odgovarati. Do-- 
šao je oporaviti se pod Grabovik, otresti misli, 
koje ga muče dan i noć — naći utjehe i mira uz bok 
odabranice srca svoga. A susreo je nazore, koji 
mu se gade. Rana, koja je i onako pekla, grizla — 

pozlijedila se još gore. Bio bi najvolio, da se mogao 
kamo djeti, ne vidjeti, ne čuti ništa... 

I njena pojava vrijeđa ga; sjaj njena oka 
dobro mu je poznat — viđao ga je u Katice. Po- 
malo otkriva mu se ostaci ljepote, koje je starost 
pokrila, godine nagrdile. To su oči njegove Katice, 
i obrve, i kosa ista, koja se morala u mladosti pre- 
lijevati modrikasto... 


I više ne može otresti se dojma, da uza nj 
ne sjedi upravo stara Jera, nego njegova Katica, 
obožavana, mila. Ona, kakva će biti bez sumnje 
za dzset, dvadeset godina ; kad se zaoštre crte, kad 
se osjećaji pogase, a mjesto ljubavi zavlada raču- 
nanje, sebičnost, vladohlepnost. On će ovako mo- 
rati uz nju sjedjeti, mučati i izjedati se radi njenih 
nazora, bezakonja i nasilja. Kako će se to podnijeti € 
. Kamo će to voditi € : ' 

»Danas sam se baš sastala s Bobičinim«, skoči 
ona na drugi predmet, da mu još ne dođe na um 
uskratiti, što joj je jednoč obećao. »I mati je bila 


s njime. Bili su na misi, jer on gre u tu službu. , 


A njegova mati na me, da radi moje kćeri mora 
u tuđi svit. Ali i ja sam njoj otkresala, u oči. Bili 
“štedit, bili stiskat : sad bi bilo u kući i ča izist i ča 
popit. Bila bi kuća drukčija, ne biste bili na jednoj 
gomili svi, ka u mravinjaku... Baš tako; svačim 
je udarila.na nas i na vas, ka' da smo mi krivi. 
Ali neka, mene doista za to glava zabolit ne će. 
Ako bude za što, ni u svitu ne će se izgubit, Ako 
bude danguban linac, ja mu doista ne dam ćeri, 
da prosi bokun kruha... Oh, svit je beštija, be- 
štija, moj šor Niko. I nevista! Nemojte mislit, 
da se udobrila. Da ne bi. U oči slatka, ma za 
leđima utopila bi nas, Sve sebi i u dicu bi trpala: 
Na ćer svalila bi brigove i podgovara mladoga 
suprot nama. A recite, ča joj manka * Oli je doma 
bila u slavi nebeskoj € Dandula mi je rekla juče, 
da se ona sastaje s onim Bobičinim l« To već Jera 
govori šaptom.: Nagnuvši se Niku tik nad uho, 
tako da ga zadiše njen dah, zasićen češnjakom, U 

oku opet onaj sjaj, pun mržnje. »Ona ne bi marila 


s njim ju svezat. Zašto bi se ona, kaže, mučila, 


a druga ležala na perju“... Htila bi, da su joj 
moje do smrti ispod nogu, da se može o njih otirat, 
O, znam ja, gdi ona smira, znam. Ma neka ne mi- 
sli; ni malo, tamo se! Ta mi ćemo još vidit...« 

»U kući triba da je sloga i popušćanje !« spo- 
mene Niko. 

Već se ne uzrujava kod njenih riječi — čini 
mu se, što govori, da govori u redu, Ta najzad ona 
je od najboljih žena među težačkima. Barem svak 
to priznaje i ističe. Ona je veoma svijesna, da je 
govorila istinu, da nikoga nije klevetala, ni činila 
krivo. Zašto bi se dakle .on protiv nje bunio i pro- 
tivio € Ili bi je htio promijeniti, naučiti je pod stare 
dane : da sasvim drukčije misli i govori € Zar mu 
nije proricao Zan-Dome : »u tim sferama naći ćeš 
svašta tamno, zagonetno...« Evo, tu je odmah 
jedna takva zagonetka. On je smatra za sebičnu, 
bezobzirnu, vladohlepnu : a svijet je drži za dobru, 
valjanu, časnu, A tko zaa, ne će li i iz njegove Ka- 
tice izrasti s vremenom ovaka zagonetka, kad počnu 


“oko nje raditi nove prilike, a osobito godine. Kako 


će se s njom razumjeti € 

»Sloga — pa i naš stari podjedno o slozi gudi, 
Zašto ne kaže njoj $«  - 

»Možda misli, da ćete ga vi prvi poslušat«, 
odgovara on, ne bez humora. 

Niko se digne. Čini mu se, da je sjedio godine 
na klupi, i dok je tu sjedio, da su nastala nova vre- 
mena. Ej, nasjedio se, nasjedio, naslušao i napro- 
mišljao. Od mnogih iluzija otrijeznio, ali opet, 
tako se čini, mnogim je stvarima došao na korijen 
i zagledao na dno. Naučio je više, nego za godine 
i godine svoga života — vidio je, da treba skrenuti, 
jer bi čamac bio oštro zaletio na greben. Skrenuti, 
promijeniti tok, na drugi način urediti život, ako 
ne će da oplakuje pogrešku mladosti i kajati se, 
kad bude kasno. >| : ' 

Staroj je žao, što je pošao tako brzo. 

.oImala bih vam još toliko pripovidat! Ai 
njoj će bit ža', da vas ni' zatekla,« e. 
Ali on odgovara: | 


»Pozdravite mi Katicu i recite, da sam tu bio.« 
. I već odlazi iz dvora s olakšicom, što je, hvala 
Bogu, svršio, što je svršio. : 

Vratio se u svoj dvor, kako se vraća general 
s razbijenom vojskom. Sjajna slika Katičina, koja 
ga je svuda pratila, preobrazila se, Lice se navoralo, 
zamusalo od masta, oči ne svijetle nježnošću ljubavi 
nego mržnjom i lakomošću. Pri tome ono proročan- 
stvo Zan-Domino, koje ne će da odstupi od njega 
ni na čas. 
' Jure, kad ga je vidio, kako tumara po dvoru, 
zavezavši se u misli, vrti glavom i cijeri se pod no- 
som, »Vještice su. mu srce popile«, prosudi na po- 
šljetku. »Tako mu .treba, kad im se daje u vlast l« 

Po večeri ide k Zorkovićima, Šor Ilija leži 
preobučen u paradnoj noćnoj košulji, s kapicom na 
glavi. i ' 

»A — drug mojih noći l« klikne živo, smiješeći 
se, i pruži mu ruku, »Čekao sam te, kao ozebao 
sunca. Učinio sam, kako vidiš, i toaletu, u slavu 
toga, što smo prebrodili.« I zakašlje se, tako, da je 
morao časak odisati. »Samo ovaj kašalj. Ali naš 
svit govori, da je dotle dobro, dok kašlješ.« 

»Pa vidi se, da vam je bolje.« 
I na njemu se također ne vidi klonulost, kao 
kad se vratio ispod Grabovika. Iz očiju opet mu 
se sjaji radost života. ' 

.. Ušla je u sobu i Dorica, Obrazi joj cvatu, iz 
očiju, svega bića struji sreća i zadovoljstvo, Pri- 
vezala je pregačicu, koja daje nov čar njenu liku, 
kao da je viša, stasitija. I odjeća ispod nje nije 
tako uniformirana. Kosu takođe nema omotanu 
oko glave, nego je savijena na zatiljku po modi, 
I nad čelom spustili se uvojci, kojima jučer nije 
još bilo traga, Sočna tuberoza u kosi dodaje licu 
takođe nešto novo... 4 

Niko gleda pažljivo sve ove pojedinosti, mo- 
treći je pažljivo. Njegov pogled nije više pogled 
druga, ni onaj pogled, kojim je gledao na nju kod, 
postelje očeve. U njemu je izraženo udivljenje i 
ujedno nehotični poklon, koji se polaže pred noge 
bića, koje očarava naše oči. Ona mora pred njim 
pognuti oči i crveniti se, ne mogući izdržati na sebi 
žar, koji mu sja iz očiju. « 

Događaj pod Grabovikom zaboravio je pot- 
puno. 

Međutim Paško je doista otišao u grad. Dao 
je služiti misu pred oltarom Naše Gospe u našoj 
crkvi i molio se skrušeno za uspjeh svoga putovanja 
a osobito, da se sve opet krene na dobar put. 

Zan-Dome nacrta mu u nekoliko riječi nove 
dužnosti, opomene ga, kako se treba u službi vla- 
dati, da zadobije zadovoljstvo i sklonost svojih 
gospodara, i isprati ga do vrata svoje kancelarije. 

Ali u Pašku su se probudile sumnje. Ne čini 
dobro, što se udaljuje. Mogao bi po slučaju nastati 
raskid među Katice i Nika. U takvo doba valjalo 
bi biti na dočki, i kovati gvožđe, dok je vruće... 
Katica bi lako učinila za inat Niku, što nije htjela 
učiniti iz ljubavi k Pašku — udati se naime odmah 
i naprečac za Paška. Nije dobro biti daleko, nije. . .: 

»Ako dođe takva promjena, lasno ti se vratit«,. 
miri ga Zan-Dome, »Ja bih te sam oznani', ako bi 
se ča takvo dogodilo. U ostalom, nemoj mislit, 
— tako lasno ne će se to zgodit: a kad se zgodi, 
bit će raskid potpun... .« 

Paško se zagleda iz duboka u ovoga glatkoga 
gospodina, koji ga u rukama prevrće, kako sam hoće, 
Da mu se može vidjeti u srce: što je u njemu € 
Zašto je za nj posegnuo € Kakve ima s njim na- 
misli i jesu li te namisli poštene € Ali kad je teško 
ispitati srce i bubrege čovjeku onako previjanu, 
kakav je Zan-Dome! 

U sumnjama otišao je iz dvora Zan-Domina 
objesivši glavu. Zan-Dome kreće glavom, ali na 
pošljetku mahne rukom. »Neka radi, što hoće, Ne: 


247 


vjeruje mi... To gore za nj, Ja ga više nagovarat 


.ne ću, jer bi mi još manje vjerovao.« 


Paško je proživio dopodne kao u vrućici — 
nije se mogao odlučiti ni amo ni tamo. Nevolja 
u kući, tjesnoća — to sve tjera ga od kuće, a srce 
se opire, buni... Ali na sreću sastane se s Bari- 
com. Ona doista drži njemu stranu, osobito otkad 
se Niko počeo razmetati po kući. I sad mu odobrava, 
da ide u službu i obećava, da će mu otpisati svaku 
novost, dok bude vruća, 

S tim se nakani, i to odlučno, bez poricanja. 
Kad se predstavio opet Zan-Domi, ovaj opazi 


očit dokaz odlučnosti i pregnuća na njemu, 


»Dakle si se najzad nakani'!« pozdravi ga 
podsmijevajući se, 

»Da grem, nek znam, kako se Živi po svitu.« 

»Onda pozdravi svoga gospodara, A ideš li 
uprav sad $« 
Paško potvrdi, samo što ima učiniti neke po- 
hode, 

»Pa velika opraštanja nemoj činit. Lasno bi 
se moglo zgodit, da se vratiš : svit bi ti se ruga'.« 

Paško je razumio, da Zan-Dome ima pravo, 
i izgubi se iz mjesta gotovo neopažen. Samo što ga 
je mati otpratila do lađe i orosila_ mu čelo svojim 


* suzama, One znače više nego najsvečaniji oproštaj. 


GLAVA XIII. 


GDJE MOŽE SVAK RAZUMJETI, ŠTO JE 
i NA STVARI. 


Prošla su dva tri dana. Niko nije makao pete 


iz kuće, Ne bi mario zaglušiti se radom, da ne mora . 


misliti, razmatrati i gledati naprijed: na njive 
prije procvale cvijećem — danas dosadne, gole i 


puste. Mete se po konobi, među sudovima, u kojima 


vri, kao u kotlu, iz gdjekojega i kipi pjena i nečista 


gusta juha, koja će doskora razveseljavati žalosna 


srca, rastjerivati oblake na tmurnu licu, 

Nije bio pod Grabovikom, istina .je, ali nije se 
pokazao ni kod Zorkovića. Čini mu se, da je to u 
redu : kad ne ide Katici, ne ide ni drugamo... 

Osjeća se ponižen: stara Jera neprestano 
mu je pred očima. Kad mu dođe na um njeno hva- 
lisanje i tuženje, mora se crveniti sam pred sobom, 
Najvećma mrzi ga, što i mati sluti nešto. Ne jednom 
uhvati njen ispitljivi pogled na sebi. Ch, da ona 
zna, što se u njemu događa, što ga muči i kinji! 


*“ Propao bi u zemlju od stida, da ona sluti! 


Jednoč pod veče razvedri mu se pogled, jadi 
kao da su čudom spali s njega. Na vratima konobe 
vidi mlađahno, bezbrižno lice Zan-Domino. Žuć- 
kasti brčići sjaje se. kao zlato pri zapadu sunca, u 
očima sjaji mu se radost života, i malo obijesti. 
Otvara ih sad široko, razgledajući u polumraku 


. konobe. 


»Zan-Dome !« klikne Niko obradovan. Ne jed- 
nom mislio je na nj u svojoj muci, ali mu nikad 
ne dođe na um otići k njemu, ogrijati dušu, okrije- 
piti se u jadima. »Što te je donijelo k nama, čovječe $« 

»Mi sitničari izmivamo i sušimo  turnjeve« 
odgovara on svojim običnim načinom, »Jematvu 
smo odigrali i zaboravili. Doša' sam vidit, ča ra- 
dite vi bidni bogataši, koji nosite tegotu dnevnu i 
vrućinu,« 

Uđe u konobu i pogleda goleme bačvetine. 
Njegov čili duh već se zabavlja izračunavajući : 
koliki postotak zapao bi ga, da zakupi svu konobu 
za trgovca Okladinu, 

»U tvojoj konobi, brate, pravi potop. Koga 
počne progoniti sreća, progoni ga do skapavanja.« 
I iz oka opet mu šiba ugursuski blijesak, kao fin 
podsmijeh. »Inače i ja sam se nalio, kako treba, 
Toliko punih bačava nije bilo još nikad u mojoj 
konobi. Ali šta je to prema tebi !« 

Niko ima rado Zan-Domu i zato, jer nije opa- 
zio u njega nikad zavisti. Zan-Dome divi se njegovu 
bogatstvu, uživa u.n'emu, kao da se divi lijepoj 
građevini ili krasnoj slici, ali bez pritruhe zavisti, 

On se divi, i divljenje budi u njemu težnju, da slijeđi 
primjer, da se trudi, umnaža svoj skromni talenat, 
I ne bez koristi, doista ! Otkad se oženio, popravio 
je savršeno svoje imućstveno stanje. Zemlje je dao 
na težake, tako da mu se počinju isplaćivati, popla- 
tio je nešto dugova, kuću je pregradio tako rekavši 
do temelja, savio je milo gnijezdo, udobno, jer do 
udobnosti drži — samo što mu šoru Čaretu nije 


pošlo za rukom reformirati. I sad, kao u početku, | 


stvara mu neumorno domaće scene. Jest, postigao 
je mnogo, čemu se i sam nije nadao, i to sve marlji- 
vošću, trudom i, to se zna, srećom, koja ga prati 
u svakom pothvatu. 

»A sad hajdemo k teti Anzulil« predlaže Zan 
Dome. »Ima sto godina, da me nije izgrdila.« 

I ona pozdravlja s radošću gosta, Ona ga voli, 
i ako ga nejednom zna okarati radi lakih običaja. 
Ali i u tome se vidi, da se momak popravlja. Mlado 
vino dozrelo je, kako se čini, 1 pečinje se 
taložiti. Nije branila ni sinu, da se s njime druži. 
Posrtaje sudi blago, gdjekad pripisuje krivnju 
više njegovoj ženi, nego njemu, »Svaki muž ima sklo- 
nost na grijeh«, razjašnjava šora Ćareti mnogo. puta; 
»Žena mora prigledat i ne vidit koješta, ako ne će 
da ga odbije od sebe.« Ali takvi savjeti padaju kao 
grah o zid u strastvene ljubomorne mlade žene. 
»Ča samo znači, da je Zan-Dome jur doša! 
jednoč k nama « klikne veselo, »Ništa drugo, nego 
da sam došao malo odahnuti u tete Anzule«, odgo- 
vori s prizvukom iskrenosti. »I doista, i treba čo- 
vjeku, koji većinom rat vodi, da ga ovda onda ogrije 
sunašce mira.« 

Šora Anzula razumjela je nagovještaj, osjet 
tila melankoliju iza šaljivih riječi. »To smo već davno 
raspravili, Ja mislim, da stoji samo do tebe, ako 
hoćeš uživat doista vječni mir«, odgovara ona u pola 
ozbiljno, u pola šaljivo, »Ma ča, kad si se ti već 
privika' tako !« 

»Ja znam, da sam kriv, priznajem, kajem s se; 
Zašto bih krivio drugoga * Ali i to je istina, da imam 

dobre nakane, odluke ; samo što ih pridobiva na- 
pasnik često... Možda mu ne bi išlo tako lasno, 
da ima tko pomagati, Ali često se događa protivno 
od toga.« 

»Pa to je baš ono!« klikne gospođa, gotovo: 

oštro. Barem iz oka nestalo je smiješka, »Triba. 
bditi nad samim sobom. Promišljaj i nemoj letiti: 
ka' slip, kad zove napasnik, Vidit ćeš, da će onda 
biti sve drukčije.« : 
: »Zar nijesam rekao, da će me teta opet iskarati lc 
tuži se Zan Dome. A ipak sam rado došao. Iz njenih: 
usta da se sve čuti i podnijeti. Šteta, što druge 
nemaju takvoga načina l« 

»Nismo ni mi sve jednake, Odlučuje u tomu i 
karakter.« 


»Pa taj karakter, karakter — to je ona kvačica l« 
klima Zan-Dome glavom. »Podnijeti je nije moguće, 
promijeniti se ne da...«. 

»Zato ima biti pravilo vama mladima, nastav- 
lja ona ozbiljno, »kad se idete ženit: otvori oči, 
promisli !« 


»Ja sam ih dosta otvarao«, odgovara Zan-Dome, 
»i Što sam ih većma otvarao većma mi je bila u volju. 
Nije bilo kad promišljati, ispitkivati« 


»Ni' moguće ! Govorimo sasvim iskreno, među 
sobom smo, sve naši. Ja volim tvoju Ćaretu, dobra je, 
poštena. Ti kad si je zagleda', ti ne bi bi' sluti" 
ča je u njoj! Samo reci Zan-Dome, po duši !« 


»Hm«, kreće Zan-Dome glavom. »Znao sam, 
da je lijepa, mila. Da opazio sam, da je u kućan- 
stvu vrijedna, okretna. Na temelju toga načinio 
sam svoj račun: uzmi je, bit ćeš s njom sretan. 
A kad tamo, vidimo, da sam se prevario u računu 
Nijesam sretan ja, a, što je možda još gore, nije 
sretna ona. A gdje je krivnja u tome računu, u ko- 
joj stavci € pitam se nejednoč, kad mi žena izjeda 
srce, i sad vidim, da, znam sigurno, gdje je...« 


“. Šora Anzula klima glavom. Prolaze njome 
tužne misli, pune bojazni i prijeteće slutnje. 

Takvi ste vi muškarci! Gledate na vanjštinu. 


Ona vas omami, zaslipi — ostaloga i ne vidite. A 


ako vidite, čini vam se, da je to sporedna stvar, 
bez značenja. Dok jednom, istina kasno, otvore se 
oči, shvatite, da te sporedne stvari, sitnice odlu- 
čuju i smetaju na putu, Ma ča ti koristi, da si po- 
grišku opazi' i prizna', kad se više popravit ne da f« 

yTo je moj slučaj« priznaje Zan-Dome. To je 
moja krivnja ili zabluda — za nju, evo, snosim 
kaznu, Ali, ništa tol« opet se hrabri Zan-Dome, 
»Svak neka snosi svoj dio. Zato smo na svijetu.« 


Niko nije učestvovao u ovom razgovoru, ali 
osjeća, da se odnosi upravo na nj. Riječi materine 
zvone mu kao opomena, da, kao prijetnja. Vidi on 
jasno, da ih nije rekla Zan-Domu, nego njemu, 
koji ima još kad otvoriti oči, progledati, ispitivati, 
promišljati... 

Mati se utješila, što njene riječi nijesu bačene 
uzalud, Vidi očito, da je izazvala dojam, ali ne sluti 
ni iz daleka, kakvu su probudile u njegovoj duši 
jeku, koliko su čarovnih snova i iluzija pokoljebale. .. 

»Kad sam već u posjetu«, okrene Zaa1-Dome 
govor na drugu stranu, jer je opazio, da je Niko 
kao na trnju, »ja bih išao k našemu šor Iliji. Za sve 
bolesti nijesam ga vidio.« 

»Pohvali se«, klima šora Anzula glavom, već 
opet u šali. : > 

»Opet me osuđuje okrutna teta l« klikne Zan- 
Dome. »Izbrojit ću vam razloge I« 

»Slušam.« 


»Prvi: da je bila jematva i posla više nego' 


Bog zapovida. Drugi: nijesam mu htio kvariti 
uzduha u sobi, kad pluća i onako nijesu.radila, kako 
treba. U blagovaonici sjedjeti činilo mi se glupo 
i bez smisla, Treće : kad se mogu ukloniti neugodnim 
dojmovima, volim im se ukloniti.« ' 
»Mogli ste spomenuti samo ovaj treći i dodati: 
neugodnima uklanjam se i potražim ugodnije«, 
dobaci šora Anzula, ' 

»Ovaj predmet već smo prije riješili. Molim, 
nemojte ga više iznositi«, nasmije se Zan-Dome, 
»U najneugodnije dojmove spada, kad gledaš čo- 


. vjeka, na kojega je smrt posegla svojom rukom, 


To nas opominje, da smo 1 mi smrtnici. A ta me 
svijest ne podiže. A najglavniji uzrok: htio sam 
pokazati svijetu, da je glupo činiti stvar suvišnu 


1 k tomu neugodnu jednoj i drugoj strani.« 


»Ele, dobro si se obranio«, smije se šora Anzula, 
»Samo se čudim, kako se nađu takvi, da mogu odo- 
ljeti tvojim razlozima.« 

»Prosto tako, što počnu sami vikati i mojih 
bijednih razloga uopće ne slušaju. Ali priznavši , 
istinu, ja se bojim toga posjeta, Ja bih najvolio, 
kad bi me Niko poveo,« 

»Vrlo rado«, odgovara Niko. »I onako nijesam 
bio ondje ova dva tri dana.« ' 

.Šor Ilija sjedi na postelji. Kapica zlatom ve- 
zena na glavi, i kaput obučen. Kao patrijarha 
na jastucima. Dorica sjedi u naslonjaču uza stolić 
i čita mu novine. 

»O, dijete, dosta! Politiku u stranu — imam 
rijetki posjet. — I drug mojih noći broji se već u 
rijetke. Ali donesi radije što gospodi : možda kavu, - 
I ja bih s vama.« 

Gosti posjedaju, a šor Ilija, sretan, što se ima 
s kime porazgovarati, kako treba, preuzme poslije 
običnih . pozdrava riječ. 

»Dao sam da mi čita novine. U bolesti malo 
sam ih zanemario. Trebalo je dostići, da bih ne bih 
izgubio nit.« 

»Ja novina uopće ne čitam. Pogledam ovda 
onda trgovačke vijesti u Piccolu« priznaje Zan- 
Dome. »Ovaj mi se sistem najvećma sviđa.« 

»Ja novine čitam«, javi se Niko. »Barem se 
najedim, a to je zdravo.« 

“>A ja čitam sve«, reče šor Ilija, pomaknuvši 
kapicu na potiljak. »Nešto me vuče k njima, 1 mo- 
ram priznati, da svaki put požalim, kad ih ostavim 
što sam ih uzimao u ruke, Baš kao pušenje. Znaš 

da ti škodi, ali nemaš mira, dok nemaš u sebi svoju: 


dozu otrova, I novine su otrov, Novinarstvo je teška 


rana, novinari grozan bič na tijelu našeg naroda«. 


Zan-Dome osmijehne se značajno na prijate- 


lja, koji sjedi oborene glave i zgurio se, kao čovjek, 


kad ga izložiš pljusku, A šor Ilija, kad počne jednoč, 


ne će prestati tako lako, baš kao dobar pljusak, 


Zan-Dome misli: »Aha — već smo opet tamo; 
u politici. Tu možemo i noćiti...« Ali šor Ilija ne 


s oduševljenjem : 


opaža: njegova značajna pogleda; on nastavlja 
) Bh 


»Kad bi nas htio tko prosuđivati po novina- 


ma, mi, Hrvati, bili bismo narod gori od ljudoždera, 
Zemlja bi bila puna izdajica, podlaca — ne zemlja; 


nego kaznionica, Ah Bože, kako smo pali! Kakovo 


grozno razočaranje za nas, koji smo proživjeli 
prva vremena narodnog probuđenja i zanosa. Ka- 
kvo grozno razočaranje !« 

Šor Ilija sam sebe broji u preporoditelje, iako 
na preporodu već nije imao nikakvog učešća. Mo 
gao bi se smatrati za preporoditelja, kao što svoja 
predavanja na trgu smatra za preporođenje. Ali 
baš protivno se događa — pri njegovim razlaga- 
njima često zadrijema stari Dominko a Tomić 
odobrava, stružući nogom u šljunku monotonim 
tempom : »Baš je tako, baš tako, šor paron«« 

»A ipak — nije moguće poreći, da su i novine 
izvršile svoju ulogu, osobito u našem narodu, ča- 
sno«, protivi se šor Ilija, kojemu se ne sviđa smjer 
Zan-Domin. Dosta je pokazati na pokret ilirski 
novine, ako ga nijesu izazvale, ali su ga barem 
raširile,« s 

»Vrime ga je izazvalo, vrime ga je i širilo«, 
javi se Niko. »Ali zato ne poričem zasluga i novi- 
nama : niti ih hoću uvrijediti time, da bih ih ispo- 
rečivao s današnjom žurnalistikom. Njihova mo- 
ralna vrijednost stoji visoko nad razinom naših 
velikih dnevnika i organa... Samo mi još dopustite 
jedno, striko Ilija, da spomenem : to jest da je bio 
promašen put i starih i nas mladih...« 

+: Zan-Dome vrpolji se nestrpljivo na svojoj sto- 
lici. »Gle ti njega kamo je ubrazdio ! Ta šta je tome 
snomku : ona Preturuša uzela mu je pamet l« 

»U kakvom pogledu, moj prijatelju *« pita šor 
Ilija, i on u očekivanju, što će doći, ' 

»Ja pitam : kakav je cilj imalo djelovanje sta- 
rih, kakav cilj trebalo bi imati naše djelovanje £ 
Ja mislim, da je cilj uvijek isti — podići narod, 
ili bolje puk. A puk se novinama. podići ne da, a 
takvim novinama kako su danas naše, već pogotovo 
ne.« 

»Današnjim, da, u tome seslažem«, dopušta, 
šor Ilija. »Što se toga podizanja tiče, prijatelju 
iskreno rekavši, ni u njega nemam povjerenja. 
Vječno se o njemu govori, prepire i raspravlja : 
i uvijek se samo govori. Djela i resultata ni otkuda 
nije vidjeti. A ne ću ih ni vidjeti tako skoro. Jer 
narod, ili bolje puk ne može se podići, dok je u rop- 
stvu. Oprostite ga ropstva, dajte mu, prava, nek 
bude gospodar u svojoj kući: i vidjet ćete, kako 
će se brzo podići I« 
 >Oh striko Ilija, vi ste zašli daleko !« klikne 
Niko u osobitoj vatri, tako da se Zan-Dome čudi, 
šta je to s njegovim prijateljem. 

»Kako je on sretan«, misli Zan-Dome, »on sebi 
fažbija glavu, kako treba podići puk, dok ja se mo- 
ram mučiti, kako bih izašao s brojnom porodicom 
u ova teška vremena !« ' 
= oVi ste zašli predaleko, striko  Ilijal« klikne 
Niko u vatri, i ne videći, da je Dorica stavila preda nj 
šalicu crne kave i gleda u čudu, što se ovi tu najed- 
noč prepiru tako vatreno. »Imati svoju državu, 
svoje ministarstvo, parlamenat, svoje župane 1 
podžupane : to je sve lijepo, uzvišeno, Samo to ne 
može biti cilj, nego isključivo samo sredstvo. Cilj 
jest i ostat će uvijek dobro, sreća i zadovoljstvo 
Puka, koji tvori cjelinu. Dižimo ga dakle, poučavaj- 
tno, pomažimo — neka sebi stvori, ako hoće, državu, 
neka si je on odgoji. Država ne odgaja naroda, ali 
narod da, on je pozvan odgojiti sebi svoju državu. 

Jer kakav je on, takva mu je država, kako vidimo. 


na Srbiji i drugdje...« ' 
Niko se zagrizao u taj predmet sa strastvenošću, 
kojoj se Zan-Dome u njega divi. Ne može shvatiti, 
kako sebi čovjek praktičan može razbijati glavu 
takvim stvarima, koje su tako daleko, gotovo ne- 
dosežne, Jer svagdanji život pruža sam toliko briga, 
nevolje ; gdje bi ti preteklo vremena baviti se stva- 
rima, koje se rastapaju negdje u magli, ne daju se 


dosegnuti. Ali Zan-Dome ne zna, da Niko traži 


olakšicu svojim mukama, Svagdanji život tako ga 
ozlovoljio, oteo mu iluzije, raspršio mu zlatne 
snove. Nije za čudo, ako traži izlazak, traži način, 
kako bi se dalo izmaći jadovima ili ih barem zabo- 
raviti za čas, ' 

»A sad mi rastumači, kako sebi predstavljaš 
to podizanje puka € pita Zan-Dome. »Uzmimo 
primjer : što bi nam valjalo tu činiti € Tu smo od- 
mah trojica — i ja se smijem među vas brojiti«, 
doda s-finim podsmijehom u očima, čekajući, da 
će se Niko smesti. »Jer lasno je govoriti, zanositi 
se, ali nije lasno priložiti ruku na posao. Htio bih 
znati, koji bi bio prvi korak u tomu pothvatu,« 

»Prva briga, kako rekoh, podići blagostanje 
puka, Dizat ga dakle materijalno.« , ' 
»Ne živi čovjek samo o kruhu«, spomene šor 
Ilija, : B 
= »Ali ni gladan ne će vam se zanijeti za visoke 
svrhe. Tko stoji imućstveno na čvrstim nogama, 
on će vam se lašnje brinuti za stvari općene, zašto 
će početi osjećati potrebe više, probudit će se u 
njemu više težnje 1 zahtijevanja. Ovaj će vam se 
početi zanimati za književnost, umjetnost i javni 
Život. Onaj će vam stajati čvrsto, ne će se dati 
zavesti i smutiti, kad budu došle političke borbe,« 

»Ovo je sve lijepo«, umiješa se Zan-Dome sa 
svojim osmijehom. »Samo što je naš čovjek čudno- 
vata trava. Da li ste ga motrili, kad je obilata je- 
matva i kace pune € More mu je do koljena — jedva 
će te poznati. Drugda s kapicom u ruci, a sad mu je 

na uhu. Kad mu spomeneš: trebalo bi da učiniš 
ovo oli ono — skrene plećem prezirno 1 čini, kako 
on hoće. Naš puk ko o uboštvo junački, — bla- 
anje bi ga pokvarilo,« 

sa? ka am trojica jedan protiv Šrugogi 
svaki drugoga mnijenja. Dorica sluša, gleda od a - 
noga do drugoga, i ako ne shvaća svega od početka, 
čini joj se, da Niko ima pravo. S razumijevanjem 
visi njeno milo oko na njegovu licu iu grudi razlijeva 
joj se toplina, koja je blaži, čujući ga onako vruće, 
zauzeto govoriti, Ali mahom se trgne u svome sni- 
vanju i slatkim mislima. Osjeti na sebi pronicavo 
oko Zan-Domino, slobodno, čak  bodljivo. Jedan 
pogled — i on je ocijenio sve, našao sve, što je u 
njenoj pojavi milo i dragocjeno, Razotkrio je, 
što je gdje bilo pokrito, nasladio se i napasao na s 
rima djevojke. U očima užgao mu se onaj osobiti 
sjaj, koji je Niku tako dobro poznat, —— ' 

Niko je opazio, što njegov prijatelj radi, — 
oba bezobzirnost mučno ga se dojmila. Baci na nj 
pogled, pun gnjeva i ukora. A Zan-Dome samo se 
osmijeva, prijateljev ukor ne muči ga. Zato se i 
Niko  razveselio, odlanulo mu je kad se Dorica 
makla i stala tako, da je ne može doseći pogled 

-Domin, = 
“a Niko i Zan-Dome srču kavu i zapalili su, Šor 
Ilija zavidno gleda u njih, prati okom, kako se dim 
suče u pramovima nad njima i raspliva se u modri- 
častu plohu. A ' 

s reći da ga mogu barem vonjati, kad već 
nije slobodno pušit. Oživio sam, otkako ga čujem 
u sobi.« 

»I meni je bila bolest samo zato nesnosna«, 
spomene Zan-Dome, »jer bi me rastavila s cigare- 
tom, I onako nam je malo uživanja nadijelila sud- 
bina! A viši dio njih još je k tomu i zabranjen... .« 

Niko pogleda ga opet s ukorom, jer sluti, kamo 
nišani Zan-Dome sa svojim natucanjem. Njegov 
pogled smeo je raskošnika — nije mu dao izgovoriti, 
što mu je bilo na jeziku. Zan-Dome osmijehne se 

zadovoljno. Što Niko od njega štiti Doricu, ne ljuti 
ga ni najmanje, 

Po toj stanci vratili su se opet k svome pred- 
metu. 

Niko nabaci : 

»Da ja izađem sa svojim prijedlogom, ti bi 
Zan-Dome, zavrtio u sumnji glavom. Ti ne vjeru- 
ješ u dobro i u nesebičnost.« | 

»Ima nešto u tom«, zaklima Zan-Dome veoma 
živo glavom. »Ali ne čudi se i nemoj me osuđivati, 
Ja poznajem ljude, možda bolje od tebe i sigurno 
bolje od njih«, pokaže na šor Iliju. »Poznajem ih, 
u njihove kreposti ne vjerujem. Svak ti je egoista, 
kao ja: radi protiv toga, što se protivi njegovu 
egoizmu. Zato moj sokole«, doda sasvim ozbiljno 
i odsječito, »ja vjerujem u čistoću vašega truda, 
u vašu nesebičnost, ma ne vjerujem u uspjeh va- 
šega djelovanja. Vi ćete jedva što učinit. Ne zato, 
što, kako vidim, nijeste na čistu, gdje i kako treba 
početi, — nego zato, što će se dići na vas svi egoisti, 
kao jedan. Nemojte im se čuditi, oni debljaju u 
današnjim prilikama, razrovanim i nesređenim, 
Ma što je još čudnije, pobunit će se na pošljetku 
protiv vas i onaj, koga ste htjeli spasiti, vaš puk 
naime. On vas ne će razumjeti. ne će vam povjerovati 
i usprotivit će vam se. Na pošljetku još će vas sum- 
njičiti | Vidjet ćete, nemojte zaboraviti moje riječi ! 
Ja sam vas opomenuo, da znate, što vas čeka,« 

»To znamo i tako. Otpora mora biti kod svake 
dobre stvari«, spomene šor Ilija odrešito. 

»Da — ako ga hoćeš svladati. treba je suprot- 
nog otpora, tlaka, napora i ustrajnosti. A toga ja 
u vas ne nahodim. Šor Ilija nije za mejdan — Niko 


Dubčić umije biti žestok, nagao, ali nije žilav, ni . 


bezobziran,« 

»Sebe, to se zna, ne računaš«, kaže mu Niko 
s ukorom. »Ii se otimaš djelovanju: ti, u koga 
bi se našlo svačega po nešto. Pameti, lukavstva, 
žilavosti i ustrajnosti — onoga, što nama dvama 
fali,« ' 

»Da, sebe zasad ne brojim.« : 

Šor Ilija objesi glavu, Nekako mu je tjeskobno, 
što on nije s njima, 1 ako još uvijek ne sluti, što će 
se to poduz mati, 

»Ne brojim se naime na taj način, kako vi 
računate na me« nastavlja Zan-Dome sasvim 
hladno. »Ti imaš bez sumnje u glavi plan neke bla- 
gajne. Za njih se sad čudo piše i govori, A takvog 
poduzeća ja se vrlo bojim. Nemamo ljudi vrsnih 
ne za osnutak nego za vođenje takvih zavoda. 
Ako misliš vinarsku zadrugu, ili što slično, — i 
takvog se poduzeća bojim. Takve zadruge ne svr- 
šavaju dobro, gdje nema ljudi radinih i požrtvovnih. 
Vino se popije ili isporazlijeva, i zadruzi je kraj. 
Nemoj se dakle čuditi, što ne letim u takva podu- 
zeća. Ja imam dosta poduzeća svojih, početih, 
koja moram voditi oprezno, ustrajno i s energijom, 
O njima visi moja i moje obitelji eksistencija. Za 
volju neokušanih, nesigurnih pokušaja ne smi- 
jem ih zanemariti, Na posljetku ostao bih nio čemu: 
a što bi bilo od moje familije, koja se, hvala Bogu, 
redovito i potpuno množi i potrebuje kruha sve 
više s« ' 

»Dakle, po tome, imao bi svak biti za se !« 

klikne Niko. 
. »Ja mislim, to je i najsigurnije, ako nije jedino 
jamstvo napretka. Pojedinac ojača, osnaži se, — 
ojača i društvo. Kad nas bude u gradu više samo- 
stalnih, imućnih — onda će biti lasno osnivati 
poduzeća novčana i industrijska. Poduzetnost ro- 
dit će se sama od sebe, iz potrebe. Tko će ti danas 
baciti svoje novce u nesigurno poduzeće, kad može 
živiti udobno od pretilih kamata € Ni u Češkoj, 
ni u Njemačkoj ne bi bilo poduzeća, da tamošnji 
bogataši mogu dobivati kamate, kako dobivaju 
ovdje.« 

»I ja tako mislim«, umiješa se šor Ilija, »Nije- 
smo još zreli, Puk treba dizati ćudoredno: neka 


Se sačuva u svojoj nepokvarenosti, nek se ojača 
za borbu,« 

Zan-Dome opet se osmijehne na svoj način. ' 


»U te silne, velike borbe ja isto ne vjerujem«, 
počne istim načinom. »Nema za njih isto one žila- 
vosti. Ilirski pokret bio je dobro pripravljen, slavno 
vođen : pa što je slijedilo za njim € Tako dolazi 
uvijek po nastupima velike napetosti — dug, bes- 
krajan period klonulosti, mrtvila. I takvo mrtvilo 
potroši sve, što je' skupilo djelovanje u doba nape- 
tosti. Ali dajmo mir pokretima u velikom stilu, 
promotrimo radije naše male mjesne... Ni za njih 
nemamo zrelosti i ustrajnosti. Na izborima silno 
gibanje, šum, vika i priprave — a konac * Dođu 
obećanja, pozivnice i svi se zavuku,.. Ne, s takim 
materijalom ne da se ići u borbu Ja se barem 
otimam i od nje. Nerado se prtim u nešto, gdje 
-* čeka bruka.« 

»I tako ne ostaje nam nego dalje trunuti«, 
klikne Niko. i 
2 Vidi i on da Zan-Dome ima u mnogome pravo ; 
priznaje, da je teško, veoma teško učiniti prvi, 
odlučni korak. Ali ta ga svijest ljuti i grize. Sve mu 
se biće opire: podleći odmah ovdje na početku ! 
Sve lijepe nakane, dakle su ništa — magla i dim! 
Što namisli, sve mu se nekako okreće strmoglavce, 
Kao privatan čovjek učinit će s osobnom srećom 
bankrot : vidi očito, da ga čeka u budućnosti razo- 
čaranje, rasap, nered u familiji. U javnom životu 
htio je naći naknadu, htio je tražiti sreću i zadovolj- 
stvo, htio je širiti dobro i građanske kreposti : i gle, 


ni to ne ide ni to mu ne uspijeva. Ali, kako ga čeka . 


prazna, nemila budućnost ! Nigdje: ništa, gdje bi 
počinulo oko s nadom i zadovoljstvom ! Prava, 
opća poguba, raspadi i rastvorba ! Digne pogled 
pun žalosti i tuge, pun teških bojazni i briga: za- 
teče na sebi krotki, mili pogled djevojčeta... U 
njenu oku čita i suglasnost, učešće i sažaljenje... 
Pognula je oči i zarumenila se kao božur. Srce mu 
zaigra od miline i nešto nadobudno, slatko razlijeva 
inu se u grudi. Nije sam — ne, slaže se s njime, 
osjeća netko... 

Zapane u misao, koja je oslađena tim nečim 
milim, punim nade. Zapao je duboko i razgovor 
one dvojice šumi mu u ušima poput zvukova dale- 
kog vodopada. 
> Opazi neko kretanje oko sebe i trgne se iz mi- 
sli. Zan-Dome odlazi i traži šešir, Niko gleda u čudu, 
žto se to ovdje događa. Ne shvaća, kako može otići 
iz ove kuće i ne ponijeti ništa gotovo, sigurno... 
Ili mu je već suđeno zauvijek glavinjati u mraku, 
neizvjesnosti € 

»Pa na čemu smo ostali pita prijatelje i šor 
Iliju. »Ta ne će biti ovako i unapredak! Ozlovoljili 
bismo ljude dobre volje i odbili od sebe.« 

»Ja sebi naše djelovanje predstavljam ovako, 
Ti ćeš dobro obrađivati svoje polje, i mi svi posjed- 
nici. Prisilit ćemo i težaka, da radi bolje. Vino 
i ulje kupovat ću i unapridak ja : to se zna, što cje- 
nije, a prodavati što skuplje. Tako ćemo se podići 
mi, a kad bude nami dobro, bit će i težaku bolje. 
Dotle ćemo ga prisiliti, da ima budućnost pred 
očima. Iskorijenit ćemo iz njega ono nesritno, 
čega se drži, kao slijep plota : »Bit će, ča Bog da...« 
Ovaj lijeni, hromi fatalizam, za koji puk misli, 
da je vjera čista 1 neoskvrnjena. Iskorijenit ćemo 
ga u porodici i u društvu, i kako će se možda isko- 
rijeniti i u politici; ova teška zapreka, na kolima 
našeg napretka. Moramo imati drugi, bolji mate- 
rijal, s kojim se da raditi. I šor Ilija tu će nam po- 
moći : njegova riječ. vrijedi u narodu.« 

: Zan-Dome, vidi se, zanio se kao malokad, 
Ali kao da se zastidio, što se dao baciti iz kolosjeka 
udobnosti, umiri se, ugasi vatru u oku i izazove na 


.lice svoj obični osmijeh. 


. "To je naš program, A sredstvo za njegovo iz- 
vršenje je strpljivost. A sad hajdmo — svak svojim 
putem. .,« 

. »Ja sam dakle izgubio na mejdanu«, javi se 
Niko ne bez gorčine. »Nadglasovali ste me.« 

»Da — na mejdanu s nama«, odgovara Zan- 
Dome, »Na tvojoj je strani moralna pobjeda« doda 

pogledavši na Doricu, koja se trgne i zarumeni 
do ušiju. »Na tvojoj su strani simpatije slušača. 
A za njih ja bih prigorio ovu Pirovu pobjedu.« 

Niko se takođe osmjehne, pogled Doričin na- 
nadio .mu je sve. Tako su se rastali svi ugodno 
nekako uzbuđeni. 

Na rastanku spomene još Zan-Dome : »Zaslu- 
žuje pažnju, svakako da su se danas tu sastala 
trojica i raspravljali sat dosta snošljivo o javnim 
stvarima. Nisu spomenuli ni otrcanoga kaputa 
Starčevićeva, ni židovskog podrijetla Frankova. 
A to je znatan napredak, gospodo moja! Ja bih 
dodao, da smo mi bili najtreznija sjednica poli- 
tička sve trojedine kraljevine l« 

Počeo se dobrano hvatati mrak, kad su izašli 
na ulicu. Zvijezde su planule, gledajući krotko na 
zemlju. Dvorovi su se smirili, ulice su opustjele. 
samo što iz kuća dopire razgovor od ognjišta. U 
uzduhu osjeća se hladovina i vlaga. Negdje iza mje- 
sta, možda od križa, dopire pjevanje mladića, 
snažno i otegnuto. 

Zan-Dome uhvati se prijatelju ispod ruke, 

yDakle — zar ti još uvijek ogrizaš onu kost 
istu $« 

»Koju $« 

»Pa ideju ženidbe sa Preturušom.« 

Pod njegovom mišicom trgne se ruka Nikova. 

»A_ zašto pitaš baš sad $« 

»Vidio sam ovu malu Zorkovićevu. Čini mi se, 
da se nije najgore razvila. I ako je toaleta grozna, 
ipak se vidi, da je pojava gizdava.« 

»Baš! Ni ta odjeća njena nije ju očuvala od 
tvoga pogleda«, doda Niko ogorčeno. Gnjev u njemu 
uskipi iznova. Kad je pomislio na bezobzirnost 
prijateljevu. »A_ to je odjeća dvostruko sveta : 


na pola manastirska, na pola dječja.« 

»Ja uživam u ženi, ako zaslužuje divljenje, 
bila u odjeći. takovoj ili onakovoj. A ova ovdje 
zaslužuje divljenja. Ne vide to samo slijepi, za koje 


ne ostaje nam drugo nego moliti se, da progledaju.« | 

»Iz tvojih usta ne znači takva hvala mnogo. 
Ti je rasipaš i na predmete nevrijedne«. 

Zan-Dome se nasmije. 

"Ti si prvi, koji mi poriče ukus. A u ovim stva- 
rima, druže, — dao sam se uvijek voditi po ukusu.« 

Zaludu je. Niko osjeća zlovolju prema njemu, 
koje nikako ne može svladati. Njegove ga riječi 
vrijeđaju. Vrijeđa ga način, kako govori o njoj, 
i da uopće o njoj govori... 

Došli su pred Nikov dvor i stanu. Zan-Dome 
dobaci : 

"Ti se nešto ljutiš na me. A ipak si sretan čo- 
vjek — sretni ljudi ne bi se trebali nikad ljutiti! 
Osvojio si dvije najljepše djevojke. Ne znaš, za koju 
bi se odlučio t oklijevaš, skanjuješ, mučiš se i ljutiš 
na najbolje prijatelje. A odluka je na dlanu la 

»Kakva odluka, molim te “« 

»Da izbereš ovu malu za vjernu i poštenu ženu.« 

»Ja te žalim, Zan-Dome l« klikne Niko ogor- 
čeno. »Mene veže, kako zn:š, riječ.« 

»Ja bih se dao vezati samo ljubavi, Inače nemoj 
primiti za zlo !« 

I pružajući mu ruku i stisnuvši je vruće, 
izgubi se ispred očiju u večernjem sumraku, 

Zan-Dome iščezne — ali njegova riječ zvoni 
jednako oko glave našemu Niku, Dopire neprestano, 
moleći i prijeteći, ne može joj se obraniti, ne može 
se oteti njenoj čarobnoj moći. Stao je na stazi, 
koja vodi u dvor, pod borom, koji šumi, da bi umi- 
rio uzburkano misli. Kako će stupiti ovakav pred 
oči materi € 

Ali nije mu pošlo za rukom više doći u ravno- 
težje. Sve veče bio je zamišljen ili čak snužden. 
Po večeri zaželio je materi sasvim iznenada dobru 
noć i otišao u svoju sobu, Nije se ni porazgovorio, 
ni posvjetovao, što i kako treba sutra raditi. 


BI. Sora Anzula ne može svladati u sebi gorčine, 
i ako se trudi da ne pokaže na sebi, da se osjeća 
uvrijeđena. »U najnovije vrime navikli smo 

na svakake manire«, misli, »malo su težačke, ali 
kako se čini, dolazi u modu, ča je težačko...« 

»A znate, ča me je ispitivala stara Preturuša s« 
javi se Mande, pospremajući sa stola, 

»Ja ne znam, Mande moja.» < 

»Oli gospodar nisu kupili Katici ča zlatarije, 
prsten, ali kordun, oli ča takovo.« 

To je njegova briga, Mande. A ča si joj rekla s« 

»Da ne znam. 

»Mande, ako budeš još ča rekla, zlo si učinila. 
Za te stvari nimaš se ča brigat«, doda gospođa oštro. 

»Ništa više — ni riči, gospodarice !« klikne Mande 
prestrašivši se. »Ja sam išla po pijaci, ona me ustavi 
i odmah počne se hvalit, da je gospodar obeća! 
to i to, da će svak vidit...< 

»Dobro, Mande, pospremi sa stola l« presiječe 
je gospođa. : 

Osjetila je nešto kao gađenje. Sve joj se čini, 
osjeća što dulje, sve određenije, jasnije, da joj je 
sin ugazio, da joj ga neka tamna snaga otkida iz 
naručja, trza i baca, duboko u ponor... 

Nezadovoljna, uzbuđena prohoda po kući, iz- 
grdi Juru, što nije izveo mule na pašu, i ode s uzruja- 
nim mislima u svoju sobu, Tu su najzad izavrele 
suze, kojih nitko ne vidi, ne broji: suze gorke, koje 
peku i ne donose olakšice, 

»I ja imam komu kupovati — i ja !« podiže se 
najzad. »Svak po svojoj volji i ukusu. . < 

I osjeća utjehu, da radost, — čini joj se, da 
se time popravlja zabluda sinovlja... Sjela je za 
stolčić i pero u rukatci od slonove kosti trči po pa- 
piru. 


Kad je ustala od stola, bila je sasvim umirena, , 


Zaludu, je i šora Anzula je žena. Pišući modistici 
o zagonetkama toalete, dajući joj savjete i upute, 
zaboravila je sav svijet. I žalost, koju osjeća, mi- 
sleći na sudbinu svoga sina... 

U jutro, odmah prije odlaska pošte, pošlje 
Mandu k Zorkovićevima. 

»Neka dođe odmah, ali nek ne kazuje nikomu, 
kamo gre. Ni mami! A ti ju pošlji pravo u moju 
sobu.« 

»Kakva je ovo opet novina « lupa Mande 
glavu putem. »Opet se čini ništo. Odista, nikad 
ne znaš, grišni stvor, ča se radi.,.« 

Doricu je zatekla samu, Veoma oprezno, šap- 
tom joj reče, da je gospođa zove, ali odmah, i da ni- 
kome ništa ne kaže... 

»A ča to može bit, Mande * Je li ča bilo €« 
pita Dorica, »Oli je ča kumi $« 

»U nas mora bit uvik ništo. Ma gospodarica 
su, hvala Bogu zdravi. Mladi je opet ništo, . .« 

»Oli je njemu ča « prepane se djevojka, 

. »Nego — zamišljen je. Tišti ga ništo. Ali neka, 
zašto nima pameti I gospodarica se izjidaju — 
.znam ja dobro«, doda tajanstveno. »O — zaludu 
kriju, vidim ja često, bome i suze !« 

»A ča je za Boga * Ča mi ne povite €« 

»Koja korist govorit “ Ona ispod Grabovika 
— ma znate. Otkad se s njom sple', sve se privrnulo, 
Ni gospodarica nisu, ča su bili prvo. Muči ih to — 
mori... < 

. Dorica gleda na nju u čudu i strahu, Ne razumije 
ništa, što Mande pripovijeda, 


A ča, molim vas — koju ispod Grabovika <“ 
Kažite mi sve...« ' 
»Ah, vi još ne znate — nisu vam pripovidali ! 


Zbilja Ša klikne Mande ushićena. Da, ushićena. 
Ona će biti prva, kloja će je takvom novošću izne- 
.naditi. I s pravim uživanjem ispripovijedi joj sav 
roman Nikov, od početka do kraja. Nije bila lijena 
dodati i svoje opaske, dosta ugrižljive i neprijazne, 
U revnosti nije opazila, da Dorica blijedi, da joj 
se koljena tresu, da se morala čak spustiti na stolicu. 
1 tad se morala uhvatiti za sto, držat ga se grčevito ; 
inače bila bi pala... Mande opazi, što se s djevoj- 
kom događa, već na kraju, kad je viknula u ogor- 
čenju : »Oli vas ne bi kap udarila od jida s 

»A ča vam je za Boga *« I prignuvši se k stolu, 
trudi se pogledati joj u lice. »Ča vam je # Da done- 
sem kvasine, prošekal« . 

»Ne idite, molim vas. Nemojte vikati! Još 
će tko čut. Tako« odahne, »sad mi je lašnje...« 
Složila je ruke na sto, na ruke naslonila glavu i 
ne miče se. ' 

Mande stoji nad njom 1e razumijući. Ne shvaća, 
šta se to pred njom događa, Ne zna, što bi radila : 
bi li vikala ili stajala ovako ne radeći ništa i čekala, 
Najzad se odluči. Skloni se k njoj i podigne joj glavu. 
Lice djevojčino je mokro — oči pune suza... 

I Mande je već shvatila... Vidi se, da je uči- 
nila glupost, da joj gospodarica ne će oprostiti. 

»Oh, ja munjena I« udari se po čelu, »ča sam uči- 
nila! Išla izlajat svekoliko, a vama su zatajili! 
Ča sam uradila, nesritni stvor !« Ali u tjeskobi 
dođe joj druga misao, koja je tješi. »A ča vridi 
tajat i krit“ Jednoč biste morali doznat, ovako 
oli onako. Ča vridi tajat $« . 

»Ah, nemojte govorit — nemojte govorit l« 
moli je Dorica. »Nemojte reć nikomu, molim vas, 
nikomu !« 

Djevojci se činilo, da mora propasti od stida. 
Odala je tajnu srca svoga, koja je imala biti zako- 
pana i sakrita svemu svijetu : odala ju je ženi, 
koja će je možda odati, na zlo upotrijebiti, ruglu 
izvrći. 

»Ni duši — ni duši obećaje Mande gotovo 
s radošću. Gospodarica ne će dakle doznati, što je 
počinila, »Ni živoj duši! Samo vi nemojte pokazat 
na sebi. Otarite oči i hod'te, hod'te.. .« 

»Kako ću se pokazat ovako *« jadikuje Dorica. 
»Poznat će me; kuma ima oko, ništa mu se ne 1z- 
makne... .« x 

»Ne bojte se, samo se otrite. Tako ! A sad umijte 
lice, lipo, istarite se do crvena... Ah, moja golubice | 
Ka! rusula ! I ne bojte se — ja ni duši... I nemojte 
se davat tuzi. Ni on nema mira, Bome! Udarilo 

ga je, kako valja... Ej, meštra! vino piti, divojke 
ljubiti, . .« 
.. < Dorica se uredi, obriše i lice joj se opet zacrveni, 
Ali u oku ostala je sva žalost i duboki bol, ako sa- 
hranjen, a iz oka pusti korijenje u srce, u najtamniji 
najskrovitiji pretinac. Svezala je još maramu, po- 
vukla je na oči i ode k Dubčićevima. (o 

Šora Anzula izljubi je i po običaju zagleda 
joj se ispitljivo, čak oštro u lice. 

»Ti si bolna — mala ; lice gori, oči,..« Skide 
joj maramu s glave i gleda je znalačkim okom 
prema svjetlosti, »Ča te boli, mala # Reci kumi, 
ča te boli l« 

Dorica se drži junački: ne da se progledati, 
da joj ne vidi tajne. Nastoji 1 nasmijati se; ali 
osmijeh nije pošao za rukom, Što je teta nježnija, 
veća joj žalost dolazi. Svladava se, ali na oči joj 
naviru suze. N. 

»Ti plačeš “ A ča je to, ćerce <« 

»Ah, teto moja — molim vas — ništa...« 

Okrenula se, sakrivši lice od žalosti i od stida, 

Gospođa je gleda, umuje, promišlja. I više ne 
pita. Dođe joj nadahnuće, da tu treba doznati 
od Mande. Ona mora znati, zašto djevojčica plače. 
Izađe u kuhinju i misli: »Nek se isplače, odlanut 
će joj.« ' 

Pogleda Mandi oštro u lice, Ona ne zna kamo 
bi se djela u neprilici i strahu, »Ona već zna l« 
zgrozi se i koža joj se naježi, »Samo kako je doznala — 
vičnji Bože | Ča ću grišni stvor — ča ću «I gospođa 
odista zna već, što se dogodilo. Užas na licu Man- 
dinu razjasnio joj sve. 
=ooČa si to pripovidala, nesritni stvore! Reci, 
ča si to učinila “« 

. >Pa ni' bilo ništa, ča bi vam moglo bit ža'«, 
izgovara se Mande skrušeno. »Došlo je u riči, ja 
nisam znala... Sama ne znam, kako...« 

Gospođa ju je mjerila srdito, oči joj se iskre, 
na čelu joj nabrekla žila, 

Mande je složila ruke, očekujući strašnu buru 
kakve u kući nije bilo. 

"To ti je poslidnji put — zapamti, mišat se u 
stvari gospodara«, izrekne dubokim,  prigušenim 
glasom. U njemu dršće gnjev, koji nije provalio, 
ali se zgrnuo u grudi gospođi, da je uzavrela od njega 
i diže se i pada s naporom. »Stara si sluškinja, ali 
ako mi dozlogrdiš, poslat ću te ća, poslat ću te ka 
nadničarku, Zapamti I« 


I okrene se žestoko lupivši vratima blagovao- 
nice za sobom. Ali nije prošla svom blagovaoni- 
com — prisjeti se nečemu i pojavi se opet na pragu 
kuhinje. Mande stoji još uvijek na istom mjestu, 
s pregačom na licu, jecajući. 

. »Idi u bikariju«, izgovori gospođa svojim obič- 
nim glasom, samo se još uvijek trese od uzrujano- 
sti, vidi i reci bikaru, da je meso za ništa. Ako će me 
tako služit, reci mu, da ne ću u njega solit za zimu. 
Poručit ću mesaru iz Primorja...« 


Mande izađe iz kuhinje više mrtva no živa 
i ponižena, osramoćena... U dvoru prošla je kraj 
Jure bez riječi, ni izgrdila ga nije. Jure gleda za 
njom u čudu i kreće glavom. »Bit će, bit će joj iz- 
mili glavu bez lušije«, prosudi na koncu. 


Gospođa međutim nađe Doricu umirenu, 


 »Hrabrosti, moja mala, odlučnosti...« šapće 
joj nježno, milujući joj glavu. »Doznala gi, ča ti 
ni triba bilo znati. Htila sam ti uštediti bol, razo- 
čaranje. I onako nadam se, sve će se okrenut na do- 
bru stranu. Smijat ćemo se onomu, radi čega sad 
plačeš. Hrabro, kao da se ništa nije dogodilo.,,« 
Pogladila ju je, pogledala joj u lice, koje je 
lijepo, rumeno od plača i vruće, vruće... Djevojka, 
svladana nekim milim, sjetnim čuvstvom, baci 
se gospođi na prsi i na njima sakrije svoje užareno 
lice. > 

GLAVA XIV. 
OBJED. 


Dani su se počeli kratiti — ali lijepo, suho 
vrijeme traje. Nastupila je jesen. Dalmatinska je- 
sen — najljepše doba godine. Samo šteta, što ne 
traje dugo — nekoliko sedmica, gdjekada samo po 
nekoliko dana. Obično. prođu odmah, a po njima 
zapuše jugo i puše bez kraja, do gađenja; cvileći 
i zavijajući, sa slotom i žestokim pljuskovima, 

U tako milo jutro na samome kraju listopada 
došla je šora Anzula k Zorkovićima, Šor Ilija sjedi 
u stolici, sasvim se oporavio, čil i veseo, Osjeća se, 
kao da se iznova rodio. Uspomena pretrpljene ne- 
volje i opasnost budi u njemu zahvalnost Bogu, 
napunja ga novom radošću života. Doktor mu je 
davno dopustio, da se vrati k starim navikama; 
Samo tjeskobne ženske straže nad njim, terorizuju 
ga još. Dorica na primjer sakrila mu je čibuk, svaki 
dan vodi boj s njime za duhan ; jadni šor Ilija pao | 
je sasvim pod papuču svoje kćeri. 

Kad je ušla šora Anzula, domaćin ustane i 
pođe prema njoj galantno, kako to već on zna, 
Godi mu, što može pred njom zablistati svojim 
junačkim zdravljem. ' 

»A — kuma! Dobro ste došli! Vlaška godina, 
kako vas nismo vidili. Ima' bih volju opet se raz- 
boliti;j da vas mogu češće viditi.« n? 

I podmješta joj u nastupu udvornosti Svoj 
udobni naslonjač. Ali ona sjedne na stolicu, 

»Dakle potpuno zdravi l« raduje se šora An- 
zula. »Samo još ne izlazite. Ča govori dotur * Do 
kad vas misli držat još ovdi s« ' 

»On više ne zapovida, ne. čini sile; samo sa- 
vituje. Znak, da smo na dobrom putu. Kad bi 
bilo teško, onda je sebi dopušća' i grubosti. Sad je, 
hvala Bogu, uljudan i pokoran.« 

U tome se nečemu dosjeti. Pozvoni, da se po 
kući razliježe oštri zvek zvonca. Utrča šora Bonina, 

koja se već priučila da ne dršće od glasa zvonca 
i ne trne do kostiju. gi 

»Gdi je mala, molim te“ Reci joj, neka joj 
ne bude teško k ocu, koji je čeka više od sata. A 
vidiš, da je i kuma ovdi,« 

Utrča Dorica. Šora Anzula privine je k sebi. 
Na svoj brižni pogled, ispitljiv, dobila je za uzvrat 
pogled pun zahvalnosti, ukrašen pitomim osmije- 
hom. Ali u oku, na licu ne sja radost, obijest; ža- 
lost, duboka, teška tuga zastrla joj je lice poput 
tanke koprene. Iako se trudi zbaciti je, razveseliti 
lice, ne ide joj za rukom. Zaludan napor! Život 
je još nije naučio snositi bol pod veselom krin- 
kom, smješiti se, gdje bi čovjek volio zaplakati... 


Šora Anzula privine je jače. Htjela je hrabriti, ' 


podići. I gledajući njen napor, koji premašuje njenu 
snagu, smliješi joj se sa shvaćanjem s priznanjem, 

Šor Ilija i njegova žena ne slute ni iz daleka, 
što se to tu odigrava između njihove kćeri i njene 
krsne kume. Ne slute da između njih ima tajna, 
koje krije u sebi toliko tuge, ali i slatke utjehe... 

»Dakle, gospodine pisaru! Je li korespondencija 
svršena “« pita šjor Ilija kćer, j 

»Još list teti Ani, odgovara ona. 

»To vas ne hvalim doista !« Kod šaljivog. tona 
vidi se, da je ozlovoljen. »Korespondenciju triba 
vodit, kako se pristoji. Moje je načelo: ne ostaj 
nikomu ništa dužan...« ; 

»Javiti, da ste ozdravili« ljuti se djevojče. 


»yKao da ne znadu, da ste zdravi! Toliko dana, kako 


nisu pitali Ic 

»Uljudnost je prva dužnost na svitu — zapamti : 
prva !« klikne on s osobitim naglaskom. Nedostatak 
uljudnosti uzrokova* je nejednu katastrofu u svitu. 
Na uljudnosti stoji društveni poredak — da gotovo 
bih reka', sav tečaj svita. Primjer: rat prusko- 
franceski. I rusko-turski, kad bi se uzelo oštro. 
Uljudan čovik ima obzir i za pomanjkanja svojega 
neprijatelja: udvoran čovjek ne će nikad nikoga 
uvridit,« 

»Pa teta Anka ne će vam valjda navistit rat, 
ako dobije list jedan dan kasnije !« klikne Dorica 


i sili se u šalu i smijeh. »A bio bi interesantan rat s 


vi s čibukom, ona s metlom !« 

»Dakle vidite, kumo ! Današnja mladost « raz- 
baci ruke i već se našao u svojoj struji. »Pokvarila 
se današnja mladost. Na svaki načinf U čemu 
smo odrasli, do čega smo držali — tome se smije, 
ruga. Stari Ilirci njima su fantasti! Ideali — pre- 
gaženo stanovište. ..« ma 

»A_vi opet u politiku, šor kumpare “e klikne 
gospođa ne bez straha, znajući, kad u nju ugazi, 
da ga je teško iz nje izmamiti, »Onda ćete vas dva 
dobro izlazit! I ona je velik patriota l« 

Doricu oblije rumen, sjetila se razgovora s. te- 
tom, i ufanja i nada, koje su tada u njoj živjele, 
Osjeća se zasramljena. Njene osjećaje _prezreli 
su prije, nego su ih doznali, A kako su slutili, kako 
su vidjeli * o . 

Ali šora Anzula sluti, što se u njenoj duši do- 
gađa, Klikne mahom : : 

»Politici mir! Ckrenimo se mi radije našim 
stvarima, domaćim.« Dorica osjeća odmah, da joj 
je lakše. »Gospođica je vješta u politici — to već 
znamo. Ali rado bismo se uvjerili, razumi li se u 
kuhinju ! Prikosutra je četvrtak — dakle nije post. 
Ona će doći k nama i pripravit će nam objed, Na 
tom ogledu, šor kumpare, morate bit i vi« 

On iskolači oči od čuda, najzad vikne : 

»Pa vi, šora kuma, barem ćete nadzirat ; makar 
izdaleka, ali ipak, barem jednim okom. Obećajete “« 

»Ja se ne ću mišat u ništa« 

»E, ako je tako, izvolite promislit, da sam re- 
konvalescent | Promislite, može li moj želudac 
podnit takvu kušnju s« ' 

»Oh — ne trebate se bojati, pape l« klikne 


:Dorica s veselim smijehom radi zadirkivanja oca, 


koji je i u sadanjem raspoloženju više puta razve- 
seljava. »Ne bojte se, ja ću vam spraviti obid, da 

biste mi za nj dali prvorodstvo, kad ga i onako ne 
bih imala,« 

Niko nije znao ništa o tim pripravama, I ne 
pazi, što se po kući radi. Ima svojih briga preko 
reda... Ni posao u konobi više ga ne zanima, Naj- 
gora navala radnje odvaljena je, vika, vreva sti- 
šala se : posao je ušao u obične kolotečine. A takav. 
rad ne zanima ga, niti raduje: ne može mu otjerati 
iz duše bojazni, tjeskobe, ukora i očajanja. Vrze 
se po kući, po dvoru i konobi : ali ne zna sam, što 
je zapovjedio, čega se prihvatio. Duša mu bludi 
sasvim drugdje 1 nerado se samo vraća ovamo, 
gdje joj sve pripominje nevolju i jad. Često zadaje 


sam sebi pitanje : šta je to s njime € Ima li tako 


biti do kraja € Zar nema izlaska, nade * Ali nema 
odvažnosti odgovoriti na to pitanje prosto, iskreno 
i bez vrndanja. Ne zna sam, što je s njime — ne 
poima, nema odvažnosti promišljati; ali vidi, 
osjeća, uvjeren je, da se mora dogoditi nešto, mora 
biti drukčije, mora nastati ili obrat, ili — kraj... 

U četvrtak ušao je slučajno u kuhinju. Pri og- 
njištu opazi Doricu samu, opasanu tetinom pre- 
gačom. 

Stane začudivši se i gleda neobičnu pojavu 
na ovome mjestu. Ne će vjerovati očima, da je to 
ona — baš ona pred njihovim ognjištem. Šta tu 
radi # Tko ju je ovamo postavio, gdje se kreće 
neusiljeno, kao u svojoj kući # I opet osjeća se la- 
godnije, kao da se obzor razvedrio i s neba da je 
opet prosinulo sunce, Čini mu se, da je sve, što je 
bilo, prošlo, minulo, — našao je izlaz na svoje 
njive, o kojima je snivao — posijane mirisnim 
cvijećem... 

»Oho — nova gospodarica !« klikne obradovan, 
kad se okrenula k njemu, Lice je vedro, nema na 
njemu traga prošlim oblacima i olujama. Njena 
pojava još ga većma privuče, kad je opazio njenu 
milu nepriliku na ugrijanom licu, »Što to znači s« 

Iz blagovaonice uđe šora Anzula, također 
vesela nekako danas, Oglašuje sinu, da će se danas 

jesti velikom žlicom, jer gospođica čini ispit iz umijeća 
kuharskog. 
"Dakle gozba l« klikne on. »Ja oznanjujem 
unaprijed, da ću biti veoma blag ispitivač, jer sam 
gladan,« 
»Bit će 1 oštrih sudaca, da se gospodična ne bi 


«ponijela, i čuvene kuharice, i rekonvalescent sa osjet- 


ljivim želucem«, javlja se gospođa, 

»Teta Bonina i striko Ilija!« čudi se Niko. 
»Čitava. komisija !« 

»Baš tako!« potvrdjuje šora Anzula, 

»Ali onda ste nezahvalne! Današnje gozbe 
ne bi bilo, da nije ozdravio striko Ilija. Doktura 
niste trebale izostavit. U kuharskim stvarima on 
je autoritet,« ' = 

»A to ne. Promisli samo, kako bi je raznosio, 
kad bi propala !« ' 

»O, ja ne ću propasti«, klikne živo, »ja nemam 
treme. I kad ja ovdje danas zapovijedam — neka 
idu, koji ne spadaju amo, jer ću ih zamučit...« 

»Idem i onako, Treba pripraviti vino. I moja 
konoba mora se  pokazati.« 

I u svoj kući nastane novo gibanje, nov život, 


 Zlovoljnosti, umora nije ni na komu vidjeti! I slu- 


Žinčad skače, kao da si je izmijenio. I na licu Man- 
dinu, uvijek zlovoljnu, čangrizavu, pokazao se 
dobrodušni osmijeh, .. . 

Niko opet hodi svojim elastičnim korakom, 
glavu diže u vis. Ne osjeća raspolovljenosti u svome 
biću — cjelovit je, kao zvono, saliveno u harmo- 
nijsku cjelinu, koje se skladno miješa u opći akord, 

Ali tamo iza gora, oblivenih sjajnom svjetlošću, 
odanle, gdje se nadvukla koprena zaboravi, bilo je 
sve nekuda dosadno i tužno — odanle dopiru k 
njemu zvuci, koji kvare suzvučje. Htio bi ne vidjeti, 
htio bi ne čuti — a ipak dopire k njemu slika stare 
Jere, njen oštar, kričav glas zaglušuje ga, pred očima 
sja mu odvratan sjaj njena oka, užgana zavišću... 
Ne, nema više radosti za nj — on je suđen, odsuđen. 
Privezao se, sputao, sam bez siljenja... 

I već se buni opet sve biće. Brani se očajno, 
da strese jaram, zbaci nesnosno breme. Zar nema 
on prava na svjetlost, na sunce, na jednu zraku, 
na jedan: blistaj barem ! Zar je njemu suđeno tru- 
nuti u mraku, zguriti se u kutovima pod teretom 
svoje sramote, svoje sudbine! Ta on je htio, silio 


se, upinjao — ali kad se nije moguće odreći. , . 
»Ja nijesam kriv — ja nijesam kriv i« ponavlja 
sebi neprestano. »Ona je kriva — ona: zašto je 


probudila gađenje, odvratnost € Nijesam kriv — 
nijesam kriv...« . 
Osjeća, da čini krivicu, nepravdu. Odbio je, 
prezreo ju je, uklanja joj se. Ukore savjesti nastoji 
zaglušiti očajnim uzvicima : Nijesam kriv — nije- 
sam kriv. U njima kao da se nalazi opravdanje. 
Gleda njenu zamamljivu pojavu kod ognji- 
šta s dopadnošću, ushitom — zaboravlja na njoj 


oči, koje kao da se pripijaju, privučene čarom njene 


pojave, i za opravdanje nema nego odgovor : »Nije- 
sam kriv — nijesam kriv...« 

Prije objeda obuče salonsko odijelo i pažljivo 
pripinje kravatu. Ne zbog one tamo, koja je zabo- 
ravljena — ne, nego zbog gostiju. Striko Ilija 
takav je formalista, drži se nekih pravila... 

Goste je dočekao svečano, kako je zahtijevala 
dužnost. Šor Ilija sretan je, jer vidi, da je sve sve- 
čano ! Odmah na dolasku izrazio mu je u nekoliko 
riječi radost, što ga može dočekati pod svojim 
krovom nakon duge bolesti. Šor Ilija je uzbuđen, 
riječi čuvene raspalile su u njemu čitavu ljestvicu 
osjećaja, za kojih izražaj ne nalazi odmah riječi. 
Mjesto odgovora sa suzama u očima poljubi se s 
domaćima tri puta na starohrvatski način. ; 

»E pa ča !« klikne veselo, hoteći što prije otje- 
rati svečani značaj ovoga časa. »Gdi je domaćica < 
U njenu službu broji se i primanje gostiju.« i 

»Evo me !« klikne Dorica na vratima, u istoj 
pregači šore Anzule. Crvena je, možda od vatre 
na ognjištu, možda i od ganuća. Materi sja oko 
od ponosa, prsi joj se nadimlju, glava se diže u vis. 

Ovaj gizdavi cvijet nikao je i razvio se u njenu vrtu ! 
Otac joj kima dobrostivo glavom, a u oku kao da mu 
se uhvatila magla, Za čas magla se zgusnula i od 
nje se stvori suza, koja mu se uhvatila na trepavi- 
cama. Suza radosti, blaženstva radi nezasluženog 
dara, što je mogao doživjeti i ovaj čas, kad dijete 
počinje činiti prve samostalne korake na svom 
odijeljenom putu. »Strpite se malo — za čas! Rižu 
sam već usula,« 

"To mi je drago — to je već lasno !« klikne otac. 
»Na gozbama uvijek objed okasni, barem ja sam to 
viđao, a ti; gle, nov red...« 


' »Kad zazvoni podne, sjest ćemo za sto. Dotle 
izvolite u salon, ili, ako vam bude zagušljivo, na 
taracu.« š 

: Šor Ilija smije se. »Malo govori — ali ča kaže 
kaže pametno.« ' 

. Došla je i domaćica pozdraviti goste. S udivlje- 
njem gleda na svoju gojenicu, ne može je prepo- 
znati. Čini joj se, da je to drugo biće, bez prisilje- 
nosti, zadovoljna i sigurna u nastupanju, 

Šora Anzula baci još jedan pogled na prostrti 
stol. Više od pola sata, kako je Dorica postavila 
na nj sve, što je trebalo : gospođi se čini, da je sve u 
redu potpunom. Pribori su razmješteni, i vrčevi 
s malim čašicama za prošek. Na stolu je već i vino 
crveno i bijelo, i vitke _ boce s prošekom, koje još 
je. bio napunio pokojni Luka. Kruške i grožđe, 
svježe, kao da su ga danas ubrali, gotovo je u ures- 
nim vazama. 


Kad su zvonili podne na zvoniku. Dorica 
stupi u salon s običnim : »Na stolu je «x Gosti uđu 
u blagovaonicu — šor Ilija sprijeda, i ako se vrlo 
otimao, hoteći dati prednost gospođama. Drugi 
okršaj bio je kod sjedanja. Njega posadiše na čelo 
stola, pod sliku pokojnog kapetana Luke, pod kojom 
E. Brano mae obučeno u kožu. Na tanjirima 

.se juha od riže, manistra — koj inj - 
matinska toliko cijeni, S PIR 

Na pošljetku posjedaju. Dorica, kao gazdarica 
na kraju stola, Do nje s jedne strane Niko, s druge 
gospođa Anzula. Među Nikom i gospodinom Ilijom 
sjedi šora Bonina. 

Za juhom došla je pečenka, spravljena na mle- 
tački način, zatim kuhana ovnovina, ili možda ja- 
retina, to se zna, u komadima primjerenim, oblo- 
žena prženim krumpirom, roščićima. Bravetina 
o jematvi tako je fina, da se može smatrati za po- 
slasticu. S njom se daju rajčice na umak, dakako, 
pripravljene u komadima, također na- dalmatinski 
način. Tko je prijatelj mirodija, može uzeti kapara, 
ili i paprike i maslina, ukuhanih u kvasini. 

O jematvi ne smiju faliti na stolu jareća re- 


barca, pečena na ražnju. Pečenka zna biti dosta 


tvrda, ali je zato veoma tečna i sočna. Prije voća. 
došao je još nakip s grožđem i drugim voćem ; djelo: 
.šore Anzule, koja ima svoje okušane recepte, koji. 
nikad ne iznevjere. 

Kuharicu su hvalili, da se morala rumeniti.. 
Niko i šor Ilija jeli su s tekom, uzimali su od svega 
po dobru porciju, a nekoga jela i dva puta. Kad je: 
došlo na sto slatko, to jest kolači, Niko je nalio: 
čašice prošekom i, ustavši, pozdravi goste dobrodo- 
šlicom, poimence strika Iliju po dugoj teškoj bole- 
sti i mladu gazdaricu pri prvom ulasku u život. 

Čaše su zazvečale, ispraznile se.i opet nalile. 
Društvo kao da je mahom ponijela struja odušev- 
ljenja, šor Ilija ustao je, popravio, kaput i kravatu 


i odgovara na pozdrav Nikov, samo izrazima mnogo 


biranijim. Vidi se, da se pripravio za taj govor, 
ali riječi mu teku same bez siljenja, i ako u previrućem 
obilju, u neobičnim obratima, — Zahvaljuje na lju- 
bavi i prijateljstvu, koje su mu iskazali u bolesti, 
a u ime svoje kćeri za ljubav kumi i teti. 

Kod njegova govora šora Anzula gledala je 
. preda se, na bijeli, laneni ubrus, blistav poput 
kovne ploče, a šora Bonina briše suze, suze sreće i 
blaženstva. U ovaj čas osjeća svu dubinu svoje 


sreće, što nije obudovjela, nije ostala kao odrta. 

kuća raskrita krova — i druge sreće, što vidi pred 
sobom djevojče vrijedno i divno, koje je pred njima 
pokazalo sve bogatstvo darova, koji krase njeno 
mlado, krasno biće. Uskrsla je u njoj opet nada, 
da joj se kći ne će izgubiti, ne će propasti. O, ne — 
naći će i ona mišicu, o koju će se moći uprijeti 
srce, koje će moći usrećiti. »Putevi Božji divni su 
i neispitljivib dovršuje ona svoje razmišljanje. 

A Čaše su se opet ispraznile, šor Ilija otare oči, 
koje su mu bile također ovlažile, istare znoj i sjedne 
zadovoljno, kao čovjek, koji je izvršio svoje dužno- 
sti, kako treba. 

U čitavom društvu zastruji veselje, jezici su 
se porazvezivali, oči se zažarile, kad Niko izvuče 
bocu šampanjca, također doma pripravljena, bla- 
govaonicom je zvonio smijeh i razgovor, Čašom 
šampanjca, koji se pjeni i iskri, kucnula se šora 
Anzula u stranu s gospodinom Ilijom i njegovom 
kćeri, koja se danas sjajno pokazala i načinila is- 
pit na opće zadovoljstvo. 

.. Niko po šampanjcu donese dugi čibuk striku 
Iliji, Striko je kliknuo od radosti, kad ga je ugledao, 
napunjena duhanom finim, mirisavim, žutim kao 
dukat. Šora Anzula međutim izgubila se s Doricom 
iz blagovaonice, kojom se počinje razvlačiti modri- 
čast dm u mirisnim oblacima. Iza oduljeg časa 
gospoda se vratila nekako uzbuđena i sjedne na pre- 
đašnje mjesto. Šor Ilija ogledava se nemirno. Fali 
mu kruna objeda — šalica kave. Da je u svojoj 
kući, po svoj prilici već bi je bio zaiskao, 

I sreća, što se uzdržao : za mali časak otvore se 
vrata od kuhinje i na njima se pokaže poznati 
srebrni služavnik s malim šalicama od kitajskog 
porculana, Kapetan Luka sam ih je bio kupio od 
nekog kapetana duge plovidbe i darovao svojoj 
ženi, Služavnik nosi Dorica sama. 

Svi su dahnuli od čuda. 


. »Kakvi se tu mirakuli zbivaju !« klikne šor 
ja, 


277 


Dorica uđe u blagovaonicu u novoj opravi. 
Modra tkanina ukrašena bijelim čipkama oko vrata 
i ruku, pristaje izvanredno njenoj bijeloj puti, 
podlivenoj nježnom rumeni, i svijetloj kosi, koju je 
šora Anzula digla u modernu frizuru. 

Djevojku kao da si izmijenio. Gipki struk u 
modernoj toaleti ističe se savršenim oblicima. Lake, 
uzdušne čipke oko grla i na grudima podižu joj 
ljepotu struka i nekim novim čarom privlače oko 
uvijek iznova. I korak je sada drugi, u dugoj opravi : 
sigurniji i uzvišeniji. Kao da je vanjština pretvorila 
sve biće — iz djeteta najednoč izrasla je djeva u 
svoj sjajnosti svojoj. Na licu gori joj rumen srama 
i djevičanskog ponosa, lijepe, svijetle oči sagiba 
u neprilici, i kad ih podigne, predlažući redom ša- 
lice, sja u njima sjaj srećna zadovoljstva. 

I sam otac izgubio se u divljenju njenoj djevo- 
jačkoj ljepoti, koje dosele nije bio jošte opazio, 
koja mu je sasvim nova, neobična. Osjeća u sebi 
nešto — da se ovdje otvara novi svijet, novo doba : 
djetinjstvo je prestalo, odletjelo zauvijek, bez pri- 
ziva. Eto, on više nema male Dorice : ova je već 
nešto drugo. Njegovo dijete, istina, ali nije više 
dijete, koje je visjelo o njemu svim vlaknima duše. 
Njoj se danas otvara nov put, sasvim u druge kra- 
jeve, kamo je njegovo putovanje više pratiti ne 
može... . 

Materi se ovlažilo oko sužom radosnom. Od- 
gojila je, odnjegovala ovaj gizdavi svijet u svome 
cvjetnjaku. Ne boji se, da će uvenuti, opasti — ne, 
primamit će svojim mirisom vrtlara, koji će ga lju- 
bazno gojiti. I opet osjeća tihu sjetu — počela je 
ižvoditi odrasle kćeri: vrijeme cvata već joj je 
minulo... put se spušta drugim obronkom, u ni- 
zine tihe starosti... 

Šora Anzula osjeća zadovoljstvo, kao umjetnik, 
kad uživa u svom uspjelom djelu. Ona je udarila 
na biće djevojke službeni pečat toga, što se dosele 
nije nego slutilo i što je u njoj u tajnosti podrhtavalo. 
Ali opet na dnu srca joj je tužno, teško. Ona je 

sebi ovaj čas predstavljala sasvim drukčije, Da će je 
dovesti pred njegove oči, ovako gizdavu, očaravajuću, 
i darovat će mu je, kao zalog bolje budućnosti... 

Niko se divi njenoj ljepoti, kojoj sretni kroj 
oprave daje vrijednost. Ali u čisti užitak pada od- 
mah kap jeda. »Nije tvoja — neće biti nikad tvoja. .!» 

“Ova ga misao zagluši. Radost u oku utrnula 
se — težak, beskrajan bol osvoji mu dušu i srce. 

i Mogla je biti njegova — a on, gle, sam svojom 
voljom izgubio ju je zauvijek! Proletjele su mu 
glavom uspomene na djetinjstvo i na kasnija vre- 
mena, i sve tijesno vezane s uspomenom na nju, 
njegovu malu prijateljicu, koju je štitio, branio, 


“ koju je na čas bio zaboravio, i kojoj se, evo, sad divi 


i vruće, beskrajno ljubi. Srce duša čezne za njom, 
sve biće sili ga, da skoči, baci se pred njom na ko- 
ljena, izlije osjećanje svoga srca, moli smilo- 
vanje, oproštenje, što ju je zaboravio, zabludio. 
Da je moli, daopet bude njegova, ne mala prijate- 
ljica, ne branjenica, nego kraljica, vladarica, ne- 
ograničena gospodarica... ' 

Mora skupiti svu energiju i duševnu snagu, 
da se opet otme vladi svemogućeg osjećaja. Mora 
Zvati u pomoć čast, koju je dosele držao bez ukora, 
i premda srce krvari, on s nekim divljim zadovolj- 
stvom ponavlja u sebi: »Ja sam pošten čovjek, 
održat ću riječ..« ' 

o Šora Anzula također je osobito uzbuđena, 
Vidi, motri, što se u dvorani radi, ali sve misli od- 
bjegavaju drugamo. 

Na vratima od predsoblja šklocne kvaka. U 
općem veselju nitko nije osjetio škripe. Ali šora 
Anzula trgne se, kao da je osjetila udarac u prsi, 
u licu je malo problijedjela. Složila je ruke pod 
stolom, grčevito ih stište, da bi zatajila neobičnu 
uzrujanost i iz dubina duše šalje vruć uzdah k ne- 
besima. Gledajući na bijeli stolnjak, čuje nekoliko 
koraka tamo za vratima, u hodniku; korake tihe, 
koji se skanjuju i prikradaju. Približili su se k vra- 
tima, stišavani teškim ćilimom. Ona ih razgovijeno 

čuje zajedno sa šumom krvi u svojim vlastitim 
ušima, s lupanjem svoga vlastitog srca. Najzad 
kucanje na vratima, tiho, žacavo, rukom neodluč- 
nom, uzdrhtalom... 

Svi su utihnuli i pogledali k vratima. Šora An- 
zula klikne »Naprijed 1 Nitko nije opazio lakoga 
drhtanja u glasu. i 

U blagovaonicu uđe Katica. 

Problijedjela je vrlo, ne znajući sama, zašto 
— ali odmah se zatim zacrvenila kao božur, po- 
otvorivši usta i lutajući okom po prisutnima. Sve 
tuđi ljudi | Prije časa veseli, obijesne ćudi — 
sad su utihnuli, jer je ona došla... Srce joj se sti- 
slo ine može progovoriti riječi, »Zašto si došla 
— ča tu tražiš “« to su pitanja koja zadaje sama sebi. 
Dala bi ne znam što, da je odavle daleko, makar 
pod zemljom... : 

Prisutnima je neizmjerno mučan ovaj prizor. 
Njena neprilika raširila se na sve i pritište ih olov- 
nim teretom. Dorica se osjeća, kao da je ona na mje- 
stu Katice. Njena neprilika tako ju je sapela, da se 
ne može ni dići, da joj pohita u pomoć. Niko se do- 
sta brzo povratio od čuda, otkud se tu stvorila, i to 
baš sad, i jed ga je dosta brzo prošao, koji je osjetio, 
kad ju je ugledao. Sad mu je ostala samo muka: 
kako njena slika, koju je nosio u srcu i.bio joj gotov 
prinijeti svaku žrtvu! U tom raspoloženju nije imao 
kad ni pomisliti na njenu zabunu, motriti, kakav 
se mučni prizor odigrava njemu na očigled, 

»Dobro došla, Katice«! javi se šora Anzula 
sa svojim običnim mirom. Nemir i uzrujanost 
prošla je, ona se prva od svih pribrala. »Mandi 
sam rekla, da te zove na obid, ona se privarila i 
zvala te po obidu. Pogrišku smo opazili, kad se već 
imalo nosit na sto.« 

»Pa ništa za to. Bolje kasno, nego nikad«, javi 
se šor Ilija, zaboravivši na čas i čibuk. 

On je u dobrom raspoloženju, pa i ne opaža, 
što se oko njega događa, Ali osjećaj mu opet kaže, 

da je tu potrebna njegova intervencija, i on se žuri, 
da izvrši, što treba izvršiti. 

Mati je imala dakle Katicu na pameti, mislila 
je na nju, i na objed ju je zvala. A njemu nije palo 
na um, da je ovamo dovede, On uopće nije na to 
pomislio. A ona ima doskora biti ovdje gospodarica, 
upravljati, rediti i odlučivati. »Šta će raditi, kako 
će se kretati “€ muči se on, prateći već sada i raz- 
bijajući njenu nepriliku, iz koje ne može uopće 
izaći. Poli ga rumen stida nad njenom nespretnošću 
u kretnjama i čitavom istupanju. Nije mu došlo 
na pamet, da joj čime priteče u pomoć. Sjedi kao 
zaglušen. ' 


> Dorica se dosjeti od pogleda tete Anzule, koji 
je pao na nju i tješi ju, sokoli. Pristupila je Katici, 
pružila joj. ruku srdačno. Njena mati slijedi svaku 
njenu kretnju s ponosom, Gle, obje jedna uz drugu 
— kakva razlika! Njena kći kreće se neusiljeno, 
kao da je tu doma — ona tamo opet, kao da je 
sapeta 1... »A zna li doista!« misli sama u sebi. 
A možda još ne zna, piplica moja. Ako zna, to bi 
bilo lipo od nje. Vele lipo — prava de Welleschi.! 


Oh, krv se ne će zatajit nikad — zaludu je — uprav 


nikad !« 
»Možda me i ne poznaš«, progovori svojim mi- 


lim glasom Katici, kao da su prijateljice; vidjela 


( 


siječe i doda: »posli nisam bila doma...« 

Htjela je u prvi čas reći, da ju je vidjela u gradu, 
S košaricom na ruci, nekoliko puta, kad je izašla 
S drugim gojenicama iu šetnju. Ali nije ju htjela 
poniziti i dovesti u nepriliku, nju i nekoga drugoga. 


sam te, kad si hodila u školu. A posli«, tu se pre- 


. Njega 1 uvrijediti, kad bi mu spomenula, da je nje- 


gova zaručnica bila sluškinja u gradu, 

»O, poznam te — vas vrlo dobro, od malena«, 
odgovara Katica žurno; drago joj je, što se ima 
čega uhvatiti i isplivati iz neprilike i groznog polo- 
Žaja. »I u gradu sam vas vidila, dva puta, kad ste 
bili na šetnji... i 

No Katica je všutjela naprečac. Čini joj se, 
da nije trebala spomenuti grad i službu. Tu je u 
družbi gdje će joj se doskora valjati kretati, kao 
domaćici: ne pristoji se spominjati svoje službe. 

Inače svi su pratili sa zanimanjem obje djevojke. 
Šora Bonina muči neprestano glavu pitanjem, 
zna li već ona, da su se Niko i Katica zaručili € 
Ona joj o tome nije ništa rekla. Po iskazu njena 
lica ne može se razabrati nikako, na čemu je. Kad 
bi znala, ne bi bila tako srdačna s njome, barem 
teško bi joj bilo svladati se, a opet kad ne bi bila 
znala ništa, tko zna, bi li joj iskazivala onaku pa- 
žnju... 

I Niko stavlja sebi to pitanje, gledajući je kraj 
Katice. Ali njemu se sve čini, da Dorica, ako i ne zna 
— a ono sluti, domišlja se. S običnom težačkom 
djevojkom ne bi bila tako uljudna, prijazna, da 
srdačna. Pogodio je i njenu nježnu obzirnost, kad 
nije htjela spomenuti njene službe u gradu; zašto 
bi takvu okolnost imala prostoj težakinji tajiti € 
Ona zna, sigurno zna, da je Katica njegova zaruč- 
nica, mati joj je rekla, ili tko drugi, i ona nastoji 
postupati s njom, kao s ravnom sebi... 

. Ali ravne jedna drugoj nikad one ne će biti! 
Nemoguće ! Ona ima prirođenu nježnost i uzviše- 
nost u kretnjama i nastupanju, u pogledu i u svakoj 
riječi. Katica je lijepa, možda 1-sjajna težakinja 
— ali samo težakinja. Ona to ne će zatajiti nikad, 
pa da se kako obuče. Sad se tek vidi, što znači rod, 
koljeno, odgoja... On, koji se ponosio njome, 
radovao se, kako će se ona prilagoditi, podići, postati 
njemu ravna — objesio je glavu malodušno. Ne, 
ne će se podići, ona će biti uvijek samo težakinja, 
I taj osjećaj vrijeđa ga do krvi, ponizuje, njega, 
koji je još nedavno buricao svašta o zbliženju sta- 
leža, o podizanju puka... Sad se stidi, što je iza- 
brao takvu, koja je služila u gradu, koju su možda 
u gradu i viđali, a sad iz milosrđa ne će pokazati 
na sebi, da su je ondje vidjeli, Stidi se, što je ona 
njegova, nema odvažnosti podići k njoj oko pred 

Doricom. Pred njom mu je najteže priznati, da je 
njegova ta, koju je ona viđala u gradu... Nije 
znao, šta će u neprilici, kad je Dorica ostavila svoje 
mjesto Katicii posadila je baš k njemu. Donijela 
joj je na tanjuru komad nakipa i stavila pred nju 
čašicu prošeka, 

»Ona zna sve !« misli Niko; »što li negdje misli “« 
i to mu se sad čini, da je glavna stvar, Nije ni pomi- 
slio, da dosele nije progovorio riječi svojoj zaručnici, 
da je nije ni pogledao, da ju je primio hladno, kao 
da mu nije ništa, da motri i slijedi svaku njenu kret- 
nju, kao da joj je neprijatelj... 

I Katici je došlo na um kod sve smetnje i uz- 
rujanosti, da nije primila od njega ni riječi, ni po- 
gleda! Gledala je na nj bojažljivim okom, kao da 
očekuje od njega ukor, Na njegovu licu vidi nepriliku, 
a možda i odsudu... Po svoj prilici žao mu je, što 
se ovamo odvažila, među njih, među kojima se još 
malo prije orio smijeh i razgovor, a sad vlada ti- 
šina. Zašto “ Jer se ona utisnula među njih, pokva- 
rila im zabavu. 

U oči joj naviru suze i mora se svlađati, da ne 
provale naspa i da se ne liju sasvim očito, Šta joj je 
do drugih, neka misle, šta hoće o njoj — ali on drži 
S njima : on je odsuđuje, a možda se stidi za nju... 

Zašto je samo došla € Sve ovdje diše tuđinom 
Za nju. Gospođa se osmijehnula uljudno, hrabri je 
— ali i to je iz milosti, doista nije iz ljubavi i prija- 
zni. Nema s njima ništa zajedničko, ni jedna je 
nit ne veže k njima. Da, pod Grabovikom, kad je 
bila S njime sama, još, još ; bili su časovi, kad je mi- 
slila, da je ona njegova, a on da pripada njoj. Tada, 
kad je mjesec lio na njih svoju krotku svjetlost, 
kad su zvijezde treperile nad glavama i on ponav- 
ljao vatrena, vruća svoja obećanja. Da, tad je imala 
nadu, da će biti njegova, da će je nositi na rukama. 
I kad je bila ovdje pošljednji put, kad je stajala 
na taraci uz njega i mater njegovu, kad se predsta- 
vila dolje svojim budućim podanicima. O, tad 
Joj je bilo sasvim drukčije, pod noćnim svodom 

neba, gdje smo svi jednaki... Ali ovdje u ovoj 
paradnoj sobi, za ovim stolom sa sjajnim suđem 
1 poslasticama, u ovome intimnom krugu; oh, tu 
nema ona što tražiti, pri svoj njihovoj“ uljudnosti, 
hrabrenju i blagonaklenom osmijevanju. I on je 
kao drugi, tuđ, hladan. Ni pogledao nije na nju 
pogledom, iz kojega joj je govorila prije tolika lju- 
bav i odanost. Ne vidi u njega žara ljubavi, nego 
prije teškoću neprilike, a za njom stid i sramotu. 

U ruci joj se trese mali pozlaćeni nožić, koji joj 
je nacifrana gospođica pružila, da njime reže fino 
pecivo. Trese se ruka, prinoseći k ustima poslasticu, 

“boji se, da će slatki zalogaj pasti i iznijeti na javu 
njenu nespretnost. I f no pecivo u ustima grkne, 
mali zalogaj u njima raste, natopljen gorkim suza- 
ma, koje se od srca liju kao ognjeni dažd. Ne, ne 
može blagovati ni komadića, ni mrve ovoga peciva, 
koje joj se čini, da je poliveno žuči... 

I Niko ne. može otresti teške misli. Neka jaka 
ruka uhvatila ga je u zatiljku, pritisla k crnoj zemlji, 
guši ga i davi. Gdje će preskočiti on ponor, koji je 
između nje i njega, gdje je snaga i srčanost £ On je 


ipak samo slab crvić, bez srčanosti, opterećen breme- . 


nom starih predsuda i k tome sa raskoljenim srcem; 
ranjenim i okrvavljenim. A on: da će je usrećiti € 
Eto, kakvo će biti to usrećivanje | Da će podići nju, 
koja. sjedi kraj njega zgurena, nesretna, želeći, 
da se zemlja otvori pred njom i da je proždre... 
Nije moguće — fale joj krila da se uzvine, a on 
nema snage da je podigne. Ona pada i svojim pa- 
dom povukla je i njega u prašinu... 

A što ostali € Obijesna ćud opala je, veselje 
je prošlo. Na sve kao da je pala mora i kao da ih 
pritište. Dosjetljive misli, vesele šale raspršile su se, 
kao kad hitac grune nad jatom prepelica. Predmet raz- 
govora pao je i sad se izvlači predmet za predmetom 
na silu, razgovor se vuče s naporom svih snaga. 
Prije se kretao u višim sferama, lakoćom šarene 
ptice, sad se mučno plazi po vlažnome tlu sive 
svagdašnjosti. 

Katica najzad svladala je ovaj komadić peciva, 
okvasila usta u mirisnom prošeku, kakvoga još nije 
okusila, i pogleda se plaho, kao brodolomac, kad ga 
baci: jaki val na pustu obalu. : 

>A kako su vaši f« pita je šora Bonina dobro- 
stivo. I njoj se sažalila djevojka u toj tjeskobi. 

»Hvala, dobro, hvala Bogu, Mati dobro, ali 
otac ništo kunja.« 

Njena mati € Niko se trže u svojoj misli. Vidi 
staru Jeru na klupi, kako sjedi uz njega, palucajući 
zlobnim jezikom na sav svijet... »Iz te mlake 
ja sam digao ovu dragocjenost, ovaj dragi kamen I« 
Tuga se u očaju sam sebi. »Doista, dragi kamen! 
Dahni na nj, takni ga se, i već nema sjaja.« Dođe mu 
na um, da joj ima kupiti ures. Samo gdje će ga 
objesiti £ Na ruku — na kojoj se crveni koža od mno- 
gog umivanja, koja miriše na jeftini sapun € I ona 
crvena bluzica s tamnim vrvcama stajala joj je 
neodoljivo pod Grabovikom. Ali ovdje je brutalna 
svojom izazovnošću kod savršenog ukusa Doričine 
oprave, koja joj stoji, kao da se u njoj rodila... 

Skuplja svu svoju snagu, svu energiju duha, 
da ponovi »Ja sam pošten čovjek ja ću održati 
obećanje, održat ću...« Htio bi to izgovoriti is- 
kreno, sa svim žarom duše pred Bogom i pred ljud- 
ma. Nije moguće! Svaki put mu izađe : »Ja sam 
žrtva — nepotrebna Žrtva — nekorisna žrtva 
štetna i suvišna žrtva...« Šta pomaže čestitost, 
Pa i najčistija kao zlato, kad je brutalna, bezob- 
zirna. Pod njom bi se svak samo mučio i trpio. 
Njen tvrdi zakon je bez topline, bez moralne podloge 
i bez svrhe — to je zakon ropski, koji bi htio skovati 
nerazdvojno dva bića, slobodna, stvorena za sreću, 
da u e» okovima stenju, svijaju se i pogibaju. 

»Cemu takvo poštenje € Ne, ja ga ne priznajem, 

ne priznajem, prezirem !« ; 
Moora Anzula vidi očito, što se događa u duši 
S Oj. Vidi i resultat borbe u tvrdom, okrutnom 
m koji mu se prostro na licu, Oko mu se zakrije- 
učnošću, iz usta se oteo uzdah, uzdah olak- 

šice, slobode nakon tolikih dana tjeskobe ! Sasvim 
drugi čovjek, koji je izašao iz mraka i klicanjem 
pozdravlja novi dan, 

»Dakle kunja !« klikne šor Ilija. »A šta mu se 
dogodilo € Ta nema dugo, kad je bi' pri meni, zavidi* 
sam mu njegovo zdravlje.« I s iskrenim sažaljenjem 
klima glavom. »A ča mu je uprav “« pita šora An- 
zula. 
yTuži se, da ga boli. I oslabi* je naočigled.« 
»Prehladio se,« prosuđuje šor Ilija, koji se po- 
slije svoje bolesti boji prehlade kao ognja, i na sve 
strane vidi opasnost prehlade kao neko strašilo. 

»Ili se pritega' u radnji,« javi se šora Bonina. 
»A u radu naši ljudi nimaju mira. Kad se radi, 
onda se radi, i onda gone ka? divlji. A osobito u je- 
matvu,« 

»I to je istina«, potvrđuje šor Ilija. »Doktor 
mi je reka', da u jematvu nima bolesnika. Tko se 
može ganuti, krene se u u radnju.« 

Niko predviđa, da se ni ovaj predmet ne da 
više žmikati, izgubio se s čibukom šor Ilijinim, da 
će mu ga napuniti. Međutim to mu je samo dobro 
došao izvjet da se izvuče odavle, Čini mu se, da bi se 
moraa zagušiti u toj teškoj atmosferi. Dorica je 
pristupila Katici i odvela je. Sažalila joj se u toj 
neprestanoj muci, rado bi je izbaviti, Vodi je pred- 
sobljem i onda po stubama gore na taracu. Na stu- 
bama susretne ih Niko s punim čibukom. Stao je i 
pogledao ih. 

Katici nije umaklo, kako mu je pogled oživio. 
Blijesak radosti sinuo je u njemu i ako samo za 
čas. Ali taj blijesak ne pripada više njoj. O, vidjela 
je ona dobro! Njeno oko, i ako zastrto suzama, 
vidi i kroz suze; ljubomor daje mu da prodre i u 
dubine, i u tajna skrovišta, Ne — njoj nije pripadao 
taj blijesak. I nje se dotakao taj pogled, ali radosti 
u njemu nije opazila. Blijesak se utrnuo mahom 
i njegovo oko, zastrto neprilikom, oklizne neumoljivo 
na stranu, ' 

O, zna već ona sve — sve! Ne treba razjaš- 
njenja ni izvinjenja. Ona već zna, što je čeka. Ah, 
kako bi kriknula od bola i poniženja, da je nije sram ! 
Ali treba se svladati, ne pokazati žalosti i očaja, 
Ali ruku je istrgla ispod ruke Doričine naglim tr- 
zajem... 

»A_vi idete gore f« reče im i zarumeni se od 
sramote, što je izgovorio taku plitku glupost. »Gore 
je već zima l« 

»Popodne je sunce« odgovara Dorica sasvim 
mirno. 


Ustrčale su pokraj njega. Ovijao ih je svježi, 


“malo već oštri uzduh, ispremiješan mirisom mora, 


koje se vidi tamo na daleko, za krovovima kuća, 
iza brežuljaka. Ovijao ih j€ uzduh, svima isti, nad 
njima se raspeo modri, beskrajni svod, čist, veseo, 
nasmiješen, Kao da hoće izraziti, da je svima jed- 
nak, visokima i niskima... Katica se povratila, 
oživjela je. Osjeća, kao da su s nje spali okovi, 
ne osjeća više tjeskobe. Ravna ravnoj, pogledala 
joj je pravce, odlučno u lice — njoj koja je izvor 
sve nesreće, koja joj je otela ono, čime se ponosila. 
Oko joj plane divljom mržnjom... 

Njoj je već jasno sve. Zašto se ova fina djevojka 
odgojila pod brižljivom rukom matere i šore An- 
zule, Zašto joj je poslali u zavod među djevojke 
iz prvih porodica, zašto ima danas ovu ukusnu opravu, 
koja joj je kao slivena — zna, zašto joj Žari iz 
oka zadovoljstvo i radost, »Ona mi ga je ukrala! 
Dok. nje ni' bilo, svaki dan hodi' je pod našu pune- 
štru. Kad je došla doma, on više ine gleda na me.« 

Dorica od straha uzmakne pred ružnim izra- 
zom njena lica, u kojemu sjaju oči divljom vatrom, 
kao da će je spaliti. Stoje kao prikovane, jedna 
prema drugoj : Dorica prestrašena, ona kao da raz- 
mišlja, skanjuje se. 
= »Tu je ipak slobodnije«, reče Dorica glasom, 
ustalasanim od ganuća, »U blagovaonici bilo je 
Zagušljivo. A kakav lijep izgled !« 

»Lip — doista le odgovara brzo Katica i pođe: 
brzim korakom do ruba tarace. »Odavle smo gledali 
doli, nas troje: on, mati njegova i ja. Tebe još 
tu ni' bilo onda. Onda sam ja bila i sunce i zvi- 
zda. <. 

Dorica se zarumeni do ušiju, od stida i gnjeva. 
Oko joj sijevne. ' 

»Pa u čemu ti ja smetam $« 

yDa« vikne strastveno Katica, »Onda je sta" 
med nama — ja s jedne strane, mati mu s druge, 
ireka' je : ča mi je najmilije na svitu, stoji uza me:1. 
Tebe tu još ni bilo tad! Pokaziva* je doli, na dvor, 
a tamo je bila hrpa našega svita. Oni su nas svi- 
kolici vidili, tu gori, mene do njega. Pa ča će reć 
sad ti ljudi € Ča će reć za me € O, kako će se rado- 
vat mojoj nesrići, kako će se rugat !« 

Svim tijelom naslonila se o rub i lice pokrije 
rukama, 

Dorica ne zna, što bi radila. I ona je prije 
nekoliko dana ovako plakala. I ona je okusila sav 
jad, svu gorčinu odricanja... Nešto se u njoj smek- 
šalo, popustilo. Pristupila je bliže i dotakla se nježno 
njene glave. Mekom rukom pogladi joj sjajnu, 
gizdavu kosu. 

Katica se trgne i ispravi. Oči, koje su plovile: 
još u suzama, uprla je u nju s mržnjom. 

»A ča hoćeš još € Imaš li mi još ča uzet * Oli 
hoćeš da me nema na svitu € Pogledaj doli k« I po- 


kaže dolje, gdje se prostro širok dvor, »Ne ćeš tri- 


bat dva puta reć.l« Dorica se zgrozila, kad je vidjela. 
pod taracom sjenicu, prekrivenu prućem, na kojemu 
se pruža loza, »Ali — reci rič, ne boj se — bit ćeš 
sama! Nitko ti ne će smetat !« : 
. Na lice joj je palo očajno pregnuće, Dorica 
vikne iza glasa: : 
»Katice — za Boga — molim te l« 
»Himbenice — zmijo « I u grlu joj zapne glas. 
Stoji pred njom poput vještice s ognjem u oku, 

sjuzdrhtalim usnama. »Propani u zemlju od stida, 


namigušo! Ja nisam hodila za njim — nisam se 
nudila, On me je molio... Brezobraznice ! Zmijo — 
ćerice !« 


»A šta vi tamo radite ć« javi se ozdo zvučan 
muški glas. U njemu se trese gnjev i ogorčenje. 

To je njegov glas. 

Utihnule su obje, zgurile se kao djeca kad ih 
uhvate u kvaru, pa će im odrediti kaznu, Dorica 
se osvijestila najprije. Nagne se nad rubom i reče : 


»Šalimo se.« 
»U šali se take riječi ne govore.« 


Dorica se više nije obazrela ni na koga. Pođe 
i trči niz stube, Za njom ide Katica, crvena, zadihana, 
Ide dolje, pa k njemu : da ga vidi još jednom, da s 
njime progovori, da ga uništi slabića, podlaca i 
izdajicu ! ; 

Pod stubama čeka ih već on, obrva štisnutih, 
oblak u licu. 

»Ne krivi nikoga, Katice — a nju najmenje ie 
pokaže na Doricu. »Ona nije kriva. Ja sam kriv, 
ja sam. I.svi smo jednako nesretni — ti, i mi... 
Što se raskinulo, raskinulo se — mržnja 1 gnjev 
ne će više svezati...« 

. "I ti si zaboravi', ča si obećava! !“Tolika obeća- 
nja, tolike zakletve | Gdi ti je duša € Oh, crna je, 
crna i podla !« ' 

»Ja samo znam, da sam nesretan! O, da me 
nema na svijetu !« 

o oTi si mi zatvori' svit, otrova' život, uništi! ! 
It si me traži', ti si se nameta', da ćeš me podić 
svojom sramotnom, podlom ljubavi... Eto, kako 
si me uzvisi' nad sve druge ! Nek se ruga svit, nek > 
pljuje, nek sramoti. ..« 

I pokrivši lice rukama, zaplače ljuto. 

Niko stoji satrt, Kamogod pogleda, svuda go- 
lota, pustinja. Na duši teška krivnja, u srcu vruća 

rana, Ima pravo — on joj je uzeo sve : nadu, vjeru 
u budućnost ; oteo joj i čast. Stoji uništen nad ru- 
ševinama bića, koje je htio podići u visine i koje je 
uništio, igrajući se s njime lakomisleno. 


»O, šor Nikoleto K« čuje se razigrani glas gospo- 
dina Ilije iz blagovaonice. »Kako vidim, ti se držiš 
onoga : blaženi među ženama. Zato si nam i iz- 
makao,« »Baš ste pogodili, šor Ilija: blaženi l« kli- 
kne on s čudnim prizvukom. »Mi ćemo ić'«, vikne 
šor Ilija. »Svaka pisma, kakogod lipa bila, mora 
imat kraj. Tako i naša svečanost I« 


»Doista baš !« odgovara s istim gorkim prizvu- 
kom Niko, »Današnja svečanost ostat će mi za uvijek 
u pameti, .« 


»I nama, gospodaru, i nama«, potvrđuje šor 


Ilija, 


GLAVA XV. 
NA GROBU RASTE CVIJEĆE. 


Katica se jedva dovukla kući — sreća, što _ni- 
koga nije ni srela. Sklonila se u svoju komoricu 
i predala se svojim mukama. 


U prvi čas nije se mogla ni snaći u nesreći. 
Nije imala kad razmišljati i raščinjati svoga položaja. 
Ali izgubljena, utopljena u njemu, nošena njegovim 
divljim virom, osjeća dobro, da je izgubljena. Ono, 
što ju je mamilo kao nov život, nova nada, što je 
davalo snage, radosti i pruživosti, zapalo je: 
estao je bol i očajanje... 


Zaboravila je domaće i obitelj, sav svijet. 
Ništa je ne zanima, niti je tješi. Uništena i orobljena, 
gleda tupim okom ovaj svijet i šta se na njemu 
radi. 


U nedjelju zatim, odmah po objedu dođe 
u naše mjesto muzika iz Svetog Jurja. Gospodi 
glazbarima prohtjelo se učiniti šetnju, pa su izne- 

nadili naše mjesto, koje hlepi za takvim zabavicama, 


rgu sviralo se do noći uz mjesne svjetiljke 1 pri 
jet susjednih kuća, Bilo je veselo. Mladež 
se sletjela i odmah na'trgu zaplesala, Djeca i stari 
stoje okolo pri kućama 1 zidovima, glede i slušaju, 
guraju se i zadijevaju jedan u drugoga. 


_ Ali kod sve te strke Katica se iz kuće nije mak- 
nula. Mati se čudi, kreće glavom i najzad je ponu- 
kuje : ' 

»Hodi, ćerce moja, užij, dok si mladal« 


A ona samo je krenula plećem, ljutito i prije- 
zirno, stegla usta, na kojima su crvene usnice kr- 
vave.od grizenja, i reče oporo : 

»Neka luduju! Ča mi je za njih #« 

Mati se samo izjeda, šta je to; promišlja; 
muči se. Kaj 
»Kordun joj ni' kupi'. Tko bi bi' reka', da je 
takov skupac. Pa da nima od čega! U crkvu ju ne 
vodi, k nama i ne poviri.,. Ona se, gle, napuhnula ; 
ne možeš od nje dobit ni riči. Meni se to nikako 
ne vidi. Ovo je sve nikako ka' stara bačva, kad po- 
pucaju obruči,« Čelo joj se navoralo, glavom prolaze 
čudne misli, sumnje, bojazni. »Ah, ča! Poričkali . 
su se možda! I to se zgađa, kad se ljubav mlada. 
Dok ne uđe u kolotečinu...  Pomirit će se opet. 
i ljubav će bit još veća. Nek se svade. Mladost 
ludost lc ' ' 

Ova promišljanja umirila su je, ali ne zadugo. 
Čekala je, da će nastati obrat, ali čekala je zaludu. 
Djevojka se muči i kinji. Najviše luta po polju, 1 to 
sama; vraća se obično zaplakanih očiju. Nijesu 
to više šale ! Jera se ozbiljno zamislila, Počela ju je 
i noću uhoditi. Ne jednom čula ju je uzdisati teško 
i duboko. Nejednom našla je i jastuke pokva- 
šene, 


»Ča je to — vičnji Bože « muči se Jera. »Da 
Mi je samo znat, ča je to# Ma ne znam...« 

Jedno popodne, kad su bile same, počne iz- 
daleka : 

»A ća je tebi, ćerce € Ti se grizeš. A sve samo 
gušiš u sebi + nikomu riči, Ča ti je € Oli ti je tko na 
Ža' učini! s« 

Oko joj se žari ljubavlju i materinskom. njež- 
nošću ; oštri glas primio je duboku, nježnu boju. 


»A_ može li bit gore *« klikne Katica žestoko, 
uzrujana 1 ljuta. Nježno Pitanje materino ugrijalo 
joj je dušu. Čini joj se, da su joj svi krivi — svLi 
mati, »Oli ne vidite, ča se dogodilo € Ta ni' se umori' 
hodeć pod Grabovik,..« 

Tek je to izrekla, ispale su joj suze iz očiju, 
iz grudi opet se dižu teški, bolni uzdasi. 

»A zazbilja, ča je to *« pita mati, sad već uporno. 
»Hodi' je, pa najedamput ka' da si prisika". Ali 
je ča meju vami “ Koja neugodnost $« 

»Neugodnost f« I Katica krene tužno glavom. 
»Ne, mame moja — kraj, rastanak...« 

Jeri je, kao da ju je tko zaglušio. Sjedi nepo- 
mično, gleda samo i gleda — glavom joj prolaze 
čudne slike, ulomci misli, davnih predodžaba, i 
to se smiješalo u neukusno klupko, koje se navija 
i odvija i nigdje kraja nema. 

»Srce mu je-od mene otpalo«, čaitavja Katica 
i svaka riječ kao da joj se kida sa srca i ostavlja 
ranu, bolnu ranu, koja peče. »Odmetni' se sasvim 
— potpuno za uvik. Naša' je drugu — nakićeniju 
— Zorkovićevu,« 

Dakle tako! O, sad shvaća, razumije, Nju i 
kćer njenu pritisla je velika nesreća, susrela je iz- 
nenada, kad je mislila, da je dosegla vrh svih nada... 
O, razumije ona, otkuda ta žalost i očajanje! Ta 
i njeno materinje srce kao da je tko raskinuo na dvoje 
i komade bacio pod noge, tlačio i gazio. Neizmjerna 
nesreća, od koje se ne će oporaviti ni kći, ni ona 
nikad. Nema tu ni popravljanja, ni nade — vječan 
bol, žalost, očajanje... 

Samo kako — kako se to dogodilo, vječni Pože 1 
Toliko su se ljubili — pogibali jedno za drugim.., 

Ovako najednoč!.,. Kako se može samo dogoditi 
nešto tako nečuveno! I Jera se zamisli duboko 
— misao ju opet okrijepila, pribrala s€, počela je 
grozničavo raditi, tražiti, iznalaziti, domišljati se. 


Oh, nije to po Božjem putu! Ne, otkuda € 
I osim toga puta nađu se tajne stvari, kojih ne ćeš 
dokučiti... Pokojna Tonculja na primjer bila je u 
oblacima, kad je ono led pobio. sav naš kraj. Po- 
kojni šor Zorzi vidio ju je svojim očima, kako je 
letjela na omelu, I nije ju samo vidio, nego je i pu- 
cao u oblak posvećenim nabojem. Poslije nevere 
našli su je pod putom prostrijeljene noge. Take se 
stvari događaju! Preklani je Gujina prešao preko 
raskršća. Netko mu je morao nešto podbaciti jer 
su mu se po svemu tijelu izmetnule rane : koža mu 
je opuznula kao zmiji. Kotlar Bartul brao je ljetos 
travu oko groblja. Nešto ga je zapuhnulo, otekao 
je ka' badanj, i tko zna, kad će doći k sebi. Da, 
ima stvari tajnih, od zle i od dobre strane, ali ima 
ih — umiješaju se u sudbinu čovjekovu, i nesretni 
stvor pita se: zašto takav obrat, vječni Bože — 
otkud i kako € 

I tu je mogao netko se umiješati. A možda i 
sama Bonina, Ima dug nos, bradu oštru, isturenu 
naprijed... Sav je otok zavidio njenoj kćeri. Koliko 
ih odličnih, bogatih nadalo se poći za njega! Zar 
bi bilo čudo, kad bi koja pokušala nešto “ 

Jere tako mudruje i na pošljetku je nešto i 
izmudrovala. Napunila je mijeh vina, tikvicu na- 
lila ulja, natovarila na magarca i hajde prije osvita 
k staroj Ursi u Vrhove. Ursa je udovica iza čobanina, 
hramlje na jednu nogu i mnoge stvari razumije. 
Znamo, kako je među čobanima ! Svašto ima tamo... 

Vratila se pred samo podne s praznim mije- 
hom i praznom tikvom. Ali zato joj je lakše, Velik 
teret pao joj je sa srca, 

»Nu, ne boj se,« tješi kćer. »Sve će bit dobro. 
Doć će on, ne boj se l« 1 osm jeva se zlobno. »Doć 
će i bit će većma zaljubljen, nego pri. Vidit a 
kako će doć : čekaj samo, dok nastupi pun misec. ..« 

»Nemojte ni mislit, mame moja l« krene Katica 

glavom. 
= »Ti muč, ti ne znaš. Sve beštija svit | Dušu su 

prodali, samo da nam ga odmame, Ne boj se, 
ima i za njih lika — vidit ćeš, kako će ti doć, ka' 
po sirovoj koži.« . 

A Katica sjedi samo raspršenih misli, riječi 
materine kao da se je ne tiču. Osjeća ona dobro, 
što se dogodilo, zna, da povratka nema. 


Niko se osjeća kao pravi zločinac. Ne zna, 
kako bi okajao, što je počinio. Svaki čas čeka, da 


će ga st ći kazna Božja. A da i pane na nj, pritisne. 


ga svega, bilo bi mu možda .akše, Kamo da se obrati, 
kamo da se baci, da ima čas mira £ Neprestano 


mu je na očima ona, s njenim pogledom punim odsude, 


ogorčenja. Čuje neprestano njen glas, njene žestoke 
ukore, njeno jecanje. Htio bi znati, što radi, ona, 
njegova žrtva, uvjeriti se, kako podnosi nesreću, 
ali za sav svijet ne bi se htio sastati s njome. Čini 
mu se, da bi propao pred njom od sramote, izgorio 
bi, načinio sebi kraj... Zato je neprestano doma. 


Čitave dane tumara po konobi, ili satove i satove. 


boravi kod mlina, gdje se melju masline, Gleda tupo, 
bez zanimanja : čini mu se, da mu je u glavi i gru- 
dima neizmjerna, mučna praznina, pustoš... 

Kod Zorkovića nije se uopće više pokazao. 
S materom jedva kad i kad progovorio riječ, 

Šora Anzula šuti, ne nameće se, Zna, što se 
sa sinom događa, Ali najzad joj se dalo na žao — 
dala je dozvati Zan-Domu, 

»Ča je to s tim našim mladim $« pita ga šora 
Anzula. »Ali si ga vidi! 

»Bog zna, otkad ga nisam vidio. Krije se ne- 
kako: radi one ispod Grabovika najprije.« 

»I meni se tako. činiq potvrđuje gospođa. »Sa-' 
svim se izmini', Ni poznat ga ne možeš I« 

»Hm«, osmijehne se Zan-Dome svojim osmije- 
hom, »Pošljedica tetine odgoje, ta pretjerana osjet- 
ljivost, Vi ste mislili, da imate curicu — .pa ste 
ga kao curicu razmazili, Eto to je pošljedica sad! 

Čovjek mora imati glatku kožu, koje se ne prihvaća 
koješta. Inače ako je nema, život ga izrani ; vidite, 
kako! Kao invalid !« š 
= .»Ta, ja jur volim, da je i takov. Ali ti ga utiši, 
izbij mu iz glave skrupule.« 

»Kako zapovijedate. Znate, da vas ja slušam 
sad — kad je kasno. Da sam vas uvijek bio slušao !« 
klikne glasom iskrenim, ne bez smijeha, »Danas je 
mogla biti moja barka u drugim vodama,« 

»Još se može okrenut u prave vode, Zan-Dome«, 
uvjerava ga gospođa, 

»Već je kasno, teto moja«, kreće glavom, osmije- 
vajući se žalosno, »Nasukala se na grebene. Za nju 
se ne treba više zanimati,. .« : 
= Niko nije tajao pred prijateljem, što ga muči, 

»Nikad sebi ne ću oprostiti, što sam tako da- 
leko ugazio, Uvalio sam u sramotu sebe a nada sve 
nju... Ova gnusna ljaga ostat će uvijek na meni, 
Peći će me, gristi, kao rak-rana...« 


"Takove ljage, moj sinko, nijesu ništa rijetko 
u našem društvu«, odgovara Zan-Dome mirno, 
»Radije pitaj: tko je bez nje“ Bit će ih veoma 
malo, nas, civilizovanih, koji bismo bili bez nje... 
Pa nije ni čudo, Društvo ljudsko postalo je što 
dulje, sve složenije. Putevi i staze, kojima ideš, 
što dalje, sve su zamršeniji, svakojako zapleteni. 
Koji put vode k jamama i ponorima, pokritima 
zelenim šušnjem... Morao bi biti čovjek sasvim 
izvanredan, kad bi se htio ukloniti svim zamkama i 
doći na cilj bez štete. Svi koji koracamo tim labirin- 
tom, koji imamo ambiciju napredovati, svi smo 
pokriti takvim ljagama i brazgotinama od starih 
rana i ozljeda. A izjedati se zato doista nemaš 
kad. Ako treba koračati naprijed — ne možeš se 


zavući kao puž u svoju kućicu, A naprijed koračati 


moraš, inače ćeš se ukočiti, kao naš šor Ilija Zor- 

ković.« smi 
»Lasno tebi !'Ti nemaš na duši propast djevojke! 

A ona je imala k meni povjerenje — i njen otac...« 

»Oca ostavimo na zdravoj strani : on nije imao 
povjerenja, niti je kad vjerovao, da ćeš mu biti 
“zet, On je čovjek razuman i ima toliko uviđavnosti. 
A što se tiče te propasti — to ćemo vidjeti, je li 
propast. Ona sad neka se špurga, tvoja Katica.« 

Niko pogleda na nj u čudu, šta to govori. Zan 
Dome osmijeva mu se svojim osmijehom, 

»Pa znaš, što znači špurgati se €« 

.»Puževi se špurgaju« osmijehne se i protiv 
volje Niko. 

»Da, kad ih donesu iz gore, ostave ih najprije 
da se špurgaju iliti očiste. Ne daju im se pasti, da 
ižluče najprije jake sokove, kojima su se natopili, 
pasući travu i jako bilje, i koji su štetni našemu 
želucu, Za to se hoće kadgod i po mjesec dana, ako 
se puž odviše napasao. Tako i tvoja Katica. I njeno 
je srce natopljeno sokovima, jakim i otrovnim, Ona 
ih je počela izbacivati, bit će skoro mjesec, ako ne 
više. Treba dakle dosta vremena, dok zaboravi, 
što je sve uzela u glavu. I onda će istom biti vrsna 
za Paška, Vjeruj mi, on će je i tako uzeti, kod svega, 
što se bilo dogodilo. A osobito, ako šora Anzula 
otvori svoju izdašnu ruku, kako ona već zna... 

VA najzad, šta sebi imaš spočitavati € Tvoj odnošaj 
k njoj kretao se u granicama, u kojima nijesam nikad 
mislio, da se može tako oštro držati naš Niko Dub- 
čić. Pa ti već i nijesi Dubčić, nego pravi Platon !« 

»Moje nakane bile su poštene. Ja sam ih se 
držao tvrdo i onda, kad mi je počinjalo biti jasno, 
da ona nije za nas. Bio bih se možda i žrtvovao za 
njenu sreću — ali uvjerio sam se, da joj sreća uza 
me ne bi cvala, Ona se ne bi uživjela u naše prilike. . , 
Nije mi ostajalo dakle, nego povratak s kraćeg 
puta. A ti misliš, da bi se dala opet složiti s Paš- 
kom €« : 

»Vidi se, da si zaljubljen do ušiju, kad to ne 
uviđaš. Ti bi svuda samo upravo — a upravo se 
često ne smije... Ja opet najvolim zavojima. 
Sporije je često dosadno, ali zavoji i okolišenje 
obično vode k cilju... Paško, moj sokole, danas 

ti je velik čovjek, Danas sutra prva partija u našemu 
mjestu. Ima službu, plaću, položaj i dobre izglede, 
a nada sve — živi u gradu. Ja sam siguran, da će 
danas sutra početi nad njim oblijetati djevojke, 
kao ose nad slatkim kruškama, Zašto ne bi bila S 
njime zadovoljna i Preturuša * Nije doduše Dubčić 
— ali je ipak momak vrijedan i prikladan, S pomoću 
Božjom i potporom tete Anzule može biti imućan 
krčmar gdje u gradu a Katica krčmarica, kakovih 
će se. naći malo. Barem će nas imati tko dočekati, 
kad dođemo u grad, Ja i onako ne mogu trpjeti 
hranu hotelsku, Ti, istina, ne ćeš moći tako skoro 
u njih se svraćati — ali ja, koji posredujem, koji 
ću biti pozvan za kuma ja .ću naći uvijek vrata 
otvorena. . .< ' 
»Zan-Dome, ti si moj najbolji prijatelj !« kli- 
kne Niko vruće. . 
Prijateljevi zavoji i okolišenje omamili su i 
njega. Čini mu se, da se sve još da izgladiti — da, 
da je izglađeno... 
= >Da, ja poravnjujem puteve za doček novog 
božanstva. ...Oltar je već podignut, ako se ne va- 
ram, samo još neke urese treba porazvješati.,. Oj 
Niko — ti si srećan čovjek! Da ti nijesam najbolji 
prijatelj, morao bih ti zavidjeti.« ' 
"Ti ne vjeruješ dakle, da te smatram za naj- 
“boljega prijatelja f« pita Niko gotovo uvrijeđen. 
»Ja sam to iskušao — zašto mi se rugaš $« 


»Najbolji — no neka ti bude« odgovara Zan- 
Dome, sad već bez osmijeha. »Ali ne nesebičan. 
Teta Anzula mogla bi to razjasniti temeljitije — 
da hoće. Ali ona zna mučati... Ali ja mučati ne 
trebam i ne moram. Baš tako, ja bih bio kuburio, 
a možda i dokuburio, da nije te žene. Pregledaj re- 
gistre od prije petnaest godina, kad mi je otac umro 
i sa svih strana me opkolili vjerovnici. Naći ćeš 
u njima možda okruglu svoticu, što mi je posudila, 
ako ju je naime zapisala, Ali u rubrici prihoda ne 
ćeš naći nigdje kamata.,.« 

yTakova je ona, koga zavoli. Meni je samo drago, 


što je pri tebi tako bilo.« 

»Doista, da nije te sklonosti, vjeruj mi, ja ne bi 
imao danas dvjesta hektolitara u konobi, a do pet 
godina možda i tri stotine, Trkao bi danas kao agent- 
prekupac po tuđim konobama i kušao iz svake ba- 
Ččve, makar i smrdjela..,.« 

Ni Dorica se nije više kod Dubčićevih pokazala, 
Prizor s Katicom uzrujao ju je. Na dnu srca ostala 
je ipak neka gorčina, i to gorčina protiv njega, koji 
je. u njenim očima bio junak nad sve junake. Kod 
prizora s Katicom, istina, pao je u njenim očima, 
Nejednu suzu prolila je u svojoj sobici; neprestano 
bio joj je na očima, kako stoji pred Katicom u ne- 
prilici, ne znajući, što bi mogao iznijeti za svoje 
opravdanje. : : 

Malo po malo izgubio je i taj prizor živost 
svojih boja, počeo je ustupati u pozadinu, pokrivati 
se pepelom zaboravi, kao svi prizori... Život pruža 
svaki dan nešto novo, žalosno i radosno: novi 
dio potiskuje uspomenu predšasnih dana. Iona je 


počela zaboravljati — slika njena junaka počela ' 


se vedriti, dizati, privlačiti je i omamljivati. Njeno 
srce opet se otvorilo novim zracima, čeka požudno, 
kako bi dala mjesta cvijetu ljubavi... | 
; U toj teškoj krizi stala joj je uz bok vjerno i 

nježno šora Anzula. Ona je našla riječi, koje su joj 


olakšale, koje su je utješile. Pod njihovim milim 


čarom ušla je u srce djevojke iznovice nada i očeki- 
vanje sreće. Razložila joj je, kako je teško naći 
muža, koji prije nije ljubio. 

»Prva ljubav je cvijet najmiliji — ali današnji 
mladi svijet ne cijeni ga. Često ga zna i pogaziti... 
Ni ja nijesam bila predmet takve prve ljubavi, 
Zadovoljila sam se, da sam ostala pošljednja, I 
postigla sam, da za mnom nije ostalo više drugoj 
mjesta.« ' 

yTa ja toga ne zahtijevam !« klikne Dorica. 
»Nijesam ni dostojna! Samo neka druga ne trpi 
radi mene i neka me on ljubi, kao ja njega !« 

»Ne boj se — možeš biti sigurna «| 

I šora Anzula ogrli Doricu i pritisne na mate- 

rinsko srce, uzdrhtalo od osjećaja radosti. 
L Malo zatim, u prve dane adventa, pohodi naše 
mjesto Zvonimir. Stojanović, dramatski umjetnik 
iz Zagreba, I ako nosi ime hrvatskoga kralja, finan- 
cije bit će mu na slabim nogama : inače ne bi za- 
lutao čak u naš zakutak, Ta 1 komunikacija nije baš 
najudobnija, osobito ne za Zagrepčanina, Nemaš 
fijakera, ni tramvaja, pa ni restauracije s plzenj- | 
skim pivom. Još sreća, što takav umjetnik putuje 
bez prtljage. Putuje pješke, apostolski, a što nosi, 
prti na sebi. 

Jedva se ukonačio u »hotelu«, počešljao, ugla- 
dio i cipele ulaštio, uputi se u posjete po boljim 
kućama. Javio je, da će dati tri četiri »kazališno- 
deklamatorske« predstave u našemu mjestu, Prva 
predstava imala je biti isto veče u prostorijama 
Čitaonice. Prošla je sasvim glatko pred predsjedni- 
kom Čitaonice, koji je morao doći ex offo, i pred 
po tuceta djece, za koju je predsjednik platio ulazninu. 
Kad je gospodinu predsjedniku njegova žena 
letjela prema glavi, što baca novac u tutanj, on joj 
se izgovarao : 

> A ča ćeš, dušo moja € Još bi se pročulo u Za- 
grebu, da smo mi ovdi zaostali. .« . 

Poslije ovoga »moralnog uspjeha« Zvonimir 
Stojanović ponovi posjete po kućama : druga pred- 
stava da je isključivo za, inteligenciju. I šor Ilija 
se podiže i obiđe znance, potičući ih. Njegova žena 
rekla mu je otvoreno, da na »tijatar« ne će ići, jer 
ima sav dan tijatra dosta i kod kuće, Ali promije- 
nila je odluku i ona, kad joj prije podne poruči šora 
Anzula, da ide na predstavu, i ako ne će ići ona, 
neka barem pošlje Doricu, Mande je dobila zapo- 
vijed, da večera bude u sedam gotova, Doznale su 
gospođice iz pratnje šore Andrijane, da se šora 
Anzula sprema; počele su je natezati, nagovarati 
dok nije dala prije same južine i ona signal, da će 
"se dakle ići. 

Tako se dogodilo, da je umjetnik Zvonimir 
imao ono veče i velik »vanjski uspjeh.« ' 
U osam sati već su stajaća mjesta bila napu- 
njena od dječurlije, koji su dijelom sami platili po 
Šesticu, ili su je na ulazu isprosili od svojih gospo- 
dara, Tu su stali u red i sluge i sluškinje, koji su do- 
pratili svoje gospodare u kazalište. Prostor između 
ove galerije 1 podija, ovješen hrvatskim trobojni- 
cama, pun je redova stolica i klupa za uglednu 
publiku, Dugo su bili redovi prazni, jer nitko ne će 
da snosi odium, da je na predstavu došao prvi. 
ora Anzula ušla je prva s Doricom a za njima 
šora Bonina s Nikom. Šor Ilija, član odbora Čitao- 
nice bio je otišao prije vršiti rodoljubne dužnosti, 
a sad ih dočekuje na vratima. Šora Anzula obučena 
je jednostavno, gotovo po domaći, Dorica ima opet 
opravu od modre tkanine s bijelim čipkama. Veoma 
je elegantna, uzrastom je gotovo ravna Anzuli, 
samo je vitka u struku, u kretnjama mladenačka, 
gipka. Oko joj se- žari od zadovoljstva i radosti : 
radi čega, ne zna sama, Ali danas joj se čini sve 
i dobro i lijepo, a u duši širi se radost i zadovolj- 
stvo, 

Tek su zauzeli mjesto, doplovi u dvoranu šora 
Andrijana a s njome i njene djevojke s velikim šu- 
mom i kikotom, Sva je dvorana uzbučala, ovdje 
govorom hrvatskim, ondje talijanskim. 

I više nije bilo časa, da nije tko taj došao. Na 
tanjuru sve više šestica, a gdjekad zvekne i fijorin. 
Šor Dinko Lopatić, sjedeći između dvije svijeće, na- 
slaže novce u hrpicu, podmećući fijorine kao mamac, 
Među gospoštiju zašle su i dvije tri težačke djevojke 
iz boljih kuća, Dore Lukina 1 Anica i Lode. Sklo- 
nile su se u posljednje redove, i ako su ulazninu pla- 
tile baš tako, kao gospodske kćeri, 

Među njih potkrale su se i Jera i Katica ispod 
Grabovika. Malo ih je tko opazio. Umjetnik je pred- 
stavljao baš prvu točku programa : Ludu od Pet&- 
fija, obvezni komad ovakih predstava. Galerija 
otvara usta, čudi se 1 čeka šta će od te vike biti. 

h i kad je vidjela, da ne će biti ništa, motri kretnje 
E oocikove sa smijehom, a njegovo mahnito 
h-h-h prati bučnim grohotom. | ME 
\ Jeru nije dovela ovamo . želja umjetničkog 
uživanja. Ona je i u crkvi pri, propovijedi sjedi 
oborene glave, prebirući svoju krunicu ; ili razmi- 
šilja, kamo treba sutra ići, ili kad će isteći Andriji 
il Ivanu rok za kamate; što treba kupiti kćerima, 
koja li krojačica najbolje šije. Kod takvog razmi- 
šljanja riječi župnikove padaju joj u uši jednoliko, 
kao kad pljušti kiša u prozor i donosi san na oči, 
Ona je ovamo pošla, jer je s Vrhova došla opet čo- 
banica Ursa, naviještajući već deseti put, da je 
učinila, sad već dozbilja, što je trebalo... Hoće 
da se uvjeri na svoje oči, kako djeluje umijeće 
vračarice na Nika. Ona i ne gleda umjetnika, što 
radi, i kako se trudi; ona i onako prezire gladnice, 
koje zaziru od poštenog rada i skiću se po svijetu. 
Ne, ona gleda na Nika, čeka, kad će ustati, ostaviti 
mater i Doricu i sjesti uz njenu Katicu. KA 
Prva tačka svršila se u homerskom smijehu. 
Luda je razveselila i neke gospođe na sjedalima, 
Slijedi razgovor i čavrljanje, žamor i kretnje, pre- 
tresanje i ogovori. Umjetnik se dotle preoblači za 
drugu tačku iza trobojnica, ' : 
Šora Anzula najviše se zabavlja s Doricom, 
gdjekad se obrati i gospođi Čareti Zan-Dominoj, 
koja je zabrinuta, jer ju čeka rublje a u šternama 
nema dosta vode. . ' 
»Kad smo spomenuli vodu — ja bih pila«, 
klikne šora Anzula, obrativši se k sinu. »Kakova 
vrućina !« ' Na. 
Niko skoči, da će sići u prizemlje, gdje je ka- 
vana. Prolazeći k izlazu, zablistale su na nj crne, 
bodljive oči... Sad tek vidi, da je tu stara Jera, 
do nje ona, Katica, Jedva se uzdržao, da ne vikne, 
Njihova ga prisutnost iznenadi, Ali odmah se svla- 
dao — pozdravi ih s licem glatkim, mirnim... 
»Šta tu traže %« ogorčava se, izlazeći u pred- 
soblje, »Šta hoće još, po svemu tome, što se dogo- 

dilo € Kao da se da što popraviti! Ne shvaća da- 
kle, da je sve raskinuto # Hoće joj se čuti još komen- 
tare, pogrebne besjede, ili hoće da sipa optužbe 
i ukore € Kako je to glupo !« i 

»Kakova vladohlepna žena I« uzrujava se dolje 
u "kavani, tražeći čaše, »Htjela bi baciti sav svijet 
pod noge. Ja sam izmakao — zato rana toliko 
boli. I ja da služim za oruđe takvih prohtjeva | 
Ne shvaća, ne — treba joj razjasniti; nije moguće 
ukloniti se novome razjašnjavanju! Pa dobro, 
neka bude : uzet ćemo i tu pilulu, To će biti pokora 
Za grijeh, a ja ću se otresti ovoga nametanja, ovih 
neprilika, . ,« 
U takvom raspoloženju vrati se u dvoranu s 
čašama vode, ' 


»Dosta je bilo nojevih manira. Ne ćemo zabijati 
glavu u pijesak, Radit ćemo kao da smo Zan-Dome,« 

Prolazeći dvoranom, opet osjeća sjaj onih 
crnih, ubodljivih očiju, Nije im se uklonio, jer su 
na nj obraćene oči čitave dvorane. Sve gleda, čeka, 
hoće li pogledati na njih, hoće li im progovoriti. 
»A što ne bi i to l« sokoli se on, gledajući izazovno, 
s preziranjem na Jeru, Bio bi joj i rekao nešto — 
ali u tome podigne k njemu Katica svoje lijepe oči, 
u koje je tako željno gledao, ne mogući im nikad iz- 
mjeriti dna... U njima je još plamečak ufanja, 
nade i molbe... 

»Propala je malo — problijedila.,.« prosuđi 
on nehajno na oko, ali na dnu srca nešto se pokreće, 

Stisnuo je obrve, u grudi se podigla bura, jed 
i ogorčenje. Zašto € Jer se taj plamečak nije još 
ugasio, jer tinja pod pepelom iskra nade, očekiva- 
nja — zato, jer je slabić, ne može se oprostiti, podići, . 
Zato, jer ne zna biti kakav bi znao biti Zan-Dome, 

Srdit pristupio je k materi i nudi je, i opet 
k Dorici i u pogled nastoji uložiti svu nježnost, 
koje je sposoban... Neka vide one dvije tamo, 
na čemu su: neka već jednoč shvate, što se dogo- 
dilo, da se ne će više povratiti, Neka se ugasi već 
sad i ta mala iskrica pod pepelom... 

One dvije sjede. tamo, kao na klupi optuženič- 
koj. Čini im se, da su se ogriješile i sav. svijet 
gleda na njih pakosno. Za sobom čuju šapat i kikot, 
Tko je imao štete, poruge mu ne fali, 

Na sreću slijedila je druga točka programa : 
pijani listonoša iz Zagreba, Dobacuje različne svoje 
glose i zalijeva ih iz boce. Publiku a osobito gale- 
riju zanimala je ta točka neizmjerno. — ' 

»Mogle smo slobodno ne ić«, nakloni se Katica 
k uhu materi, Nitko je više ne motri, što radi, u 
onom općem smijanju, »Dala bih ne znam ča, da 
me ni' ovdi« >. 

»Čekaj,.luda! Vidit ćeš na koncu, ča će bit! 
Bit će i molbe !« su 5 ' 

Katica sagne glavu i ušuti. Zna ona, da je pro- 
šlo sve, Ljubav je utekla, kao da ju je voda odnijela. 

Po drugoj tačci galerija osjeti u sebi poduzet- 
nost, pa da će i ona potpomoći program, Zapjevala 
je koračnicu : »Oj junaci, oj Hrvati!« Pjeva ga sa 
zanosom, da se dvorana trese, Sve glasovi snažni, 
neblazirani. Drugi zbor, kao za inat, ozove se s 
trga, To su oni, što nijesu našli mjesta u dvorani, 

Poslije pjesme galerija se nekako: uzbunila, 
I doista, iz skupa izađe malo po tome lik snažan, 
stasit u gradskom odijelu. Paško Bobica pruža 
ruku redom odličnijim osobama galerije. | 

Pokret se priopći malo pomalo i sjedalima. U 
svoj dvorani nastao je žamor i šaptanje. Kad se 
Niko okrenuo, šta je to tamo, vidi, kako šor Baldo 
daje ruku Pašku, Iza Paškovih širokih leđa vidi se 
nasmijano, kao uvijek, lice Zan-Domino. Namig- 
nuo mu je jednim okom, kao da hoće kazati : »Vi- 
diš, druže, kakav sam ja previjanac. Šta ćeš reći 
na ovo s« Ka 

Kakav triumf za Paška! Je li on kada mislio 
da će doživjeti ovakvo veče € Da će o njemu čitavo 
veče govoriti čitavo mjesto € On, koji je načinio 
Sebi nacrt života, da bi se moglo za nj kazati : 
»Živio i umr'o!« Postao je osoba važna, na koju 
se obraća toliko očiju s divljenjem i zavišću. Neka 

moćna ruka uhvatila ga je za perčin, izvukla iz 
hrpe svagdanjosti, stavila ga na stalak i između 
onih dviju kratkih riječi napisat će mu zacijelo 
još dug, dug životopis, pun hvale i priznanja ! 
I k tome zadovoljština, da je to pred očima: Jere 

i ohole Katice ! 

»Aha — pala su nam krioca, kako triba l« mi- 
sli naš junak ne bez pakosti. »Malo je spala — ali 
ne čini ništa, Ta ugojit će se! Bolje nego da se na- 
duva. A stara Jere, dušo moja — i njoj će biti sad 
dobar Paško Bobica, Spali smo na niske grančice, 
dušo moja I« I suče brčiće, koji su već stigli dobiti 
tamo u gradu neki nov, izgledniji oblik. »Vidit 

“ ćemo, čime će ti sad zaudarat Paško Bobica !« 

Ova razmatranja prekine mu umjetnik iz Za- 
greba, Istupio je u salonskom odijelu, kose genijalno 
našešurene, sivo oko osvajački luta po zagorjelim 
licima naših gizdavih ljepotica. Zatim stane, kao 
prikovano, nad glavama publike, u predsoblju, 
gdje Dinko Lopatić postavlja forinte i šestice u 
stupčiće. Najzad poslije duboka naklona izgovori : 
»Na grobu izdajice I sad slijede strofe, pune 
ukora i kletve izdajici domovine, svaka kitica ima 
refren : »Oh, oprosti — oh, oprosti « To kosti iz- 
dajnikove mole iz groba šaputljivim glasom opro- 
štenje. To »oprosti« daje naš umjetnik s takvom 
neodoljivom mimikom, da galerija svaki put prasne 
u gromovit smijeh, Da, gospođice i na sjedalima 
kikoću se, ali, to se zna, pristojno i diskretno, za 
lepezom, 

Kad se stišao smijeh i pljesak, Paško pristupi 
k sjedalu Jerinu. 

»O, dobro se povratili !« pozdravlja ga ona, 
osmijevajući se s oduševljenjem. 

I Katica mu je dala ruku, premda tako slabu, 
studenu. Pao je na nj i pogled iz njena oka, zastrta 
koprenom bola. Žao mu je, što se radovao njenoj 
nesreći, Čini mu se, da se oskvrnio tim niskim osje- 
ćajem. Prije se radovao, što je polje slobodno — 

X opet ljuti, što onaj, koji ju je prezreo, sjedi 


tamo kod druge i zabavlja se s njom, 

Ali Jera nije mu dala mnogo vremena za pro- 
mišljanje. Obasula ga je čitavim nizom pitanja. 

»A_ otkud ti, sinko € Pa čitav gospodin najed- 
noč. ..« 

On joj pripovijeda, kakvu ima službu, koliko 
plaća, kakvi su njegovi izgledi, Jera sluša pažljivo 
1 promišlja : »A ako je Ursa bez koristi činila svoje 
meštrije € Zabavlja se, ni jednoč se ni ogleda'.., 
A ovdi momak od šesta i svita, i tko zna, ča ga još 
čeka... Sriće ima, vidim, više nego triba.« I što*više 
računa, sve joj bolje izlazi, »Obi kćeri u gradu — 
hm, lasno se može. zgodit, ne će ti imat tko oči 
zaklopit. A ono u Dubčića bilo bi još gore, Ne bi 
imala kćeri ni pristupa. Bidnu mater ne bi k njoj 
ni pustili, Znam ja, koja je sve ono čeljad — sve 


sama oholija — tko sam, da sam... A ovdi se mogu 


k njima sklonit. Barica — neka se stari izvali, počet 
će odmah drukčije. Znam ja. Nimaš se ča uzdat...« 
Već žali, što se s Ursom uopće spetljala, »Još ću 
izgubit dušu, a da bi zašto € Moram se ispovidit, 
još ove nedilje..,« 

»A ča da se krenemo #« reče odjednoč Jera. 
»Ča ćeš slušat bresposlice, kad ga ne razumiš, Mo- 
žda Kranjac kakav, oli otkud je, skitnica l« Čini 
joj se sad, da im se tu i ne pristoji sjedjeti. »Bidni 
narod muči se, radi za njih, a oni tu po zabavama. 
Jedan ima dućan — važe u njemu i ne važe, i za- 
zbilja nikad ne privaže. Nosiš mu dohodak, on 
miri u vrh, napiše i ne zapiše. A u dućanu svaki 
Put pripiše... Deru te na jednu i na drugu stranu, 
i nesrića, ako moraš k njima. A narod odire se za nje, 
muči se o gladu i žezi — a ča je lipše, pristalije, 
onjuše, obližu, isišu lipotu, kako bi hti' oni tamo... 
Ali ćuš! Još sam ja tu, hvala Bogu... I svoje po- 
tajno umovanje završi uzdahom : Ah, Bože, smi- 
luj se l« 

Katica na njeno poticanje odgovara: »Po- 
čekajmo, kad smo već tu, dok se svrši...« Još tinja 

iskrica pod pepelom. »Pogleda' je na me, kao š 
nikad ni' bilo meju nama ni spomena. Samo može 
li se to — može li se to s« 

Po dugoj deklamaciji neke pjesme svršila se 
predstava. Galerija se prazni s pjesmom : »Živila 
Hrvatska« Za galerijom diže se i bolja publika. 
Dinko Lopatić na izlazu dijeli odjeću, pomaže 
oblačiti kabanice i mantilje, ovijati šalove, navla- 
čiti menšikove i haveloke, Vani od primorskih vr- 
hova pirka bura, koja ujeda i odgađa izgled na kišu 
na neodređeno vrijeme, 

Vi nimate nikoga — pa ja ću vas sprovest«, 
nudi še Paško Jeri, »Ni daleko, ali je pod Grabovik 
— izvan mista...« 

»Kad se već hoćeš trudit«, pristaje Jera. »Ali 
i doma će te čekat...« ' ' 

»A_ gdi je moj dom <« klikne s prizvukom žalo- 
sti Paško. »Gdi je moj dom — tamo je svak za se. 
Svak ima sa sobom dosta, nevolje i briga. Bez mene 
oni već mogu nikako. Ja im u ničemu ne falim — 
za mnom im ne ostaje prazno misto. Ja već moram 
ovako sam,« 

Njegova žalost i samoća probudile su u srcu 
Katičinu takođe žalosnu jeku. Isto osjeća ona da- 
nas u svojoj kući.., Pogledala je na nj iznenadivši 


se, gdje je izrekao, što ona sama misli i osjeća. 


Ovako ga još nije čula nikad govoriti, i ove su joj 
njegove riječi godile, 


»Onda hod s nama !« reče Jera neobično toplo.“ 


»I nama će bit veselije. Rada sam, ka' nikad, ča 
smo se izvukli, hvala Bogu! Bila je vrućina, Katica, 
dobro se zavij !« ; 

Na uglu pod lampom zamata se Katica svojim 
vunenom šalom. Ona u mraku, a oko nje svuda 
svjetlost. Kraj nje rasipaju se razigrani gledaoci 
sa smijehom i bukom. Izašla je i šora Anzula, uz 
nju koraca nespretno šor Ilija, s druge strane šora 
Bonina, Dorica i Niko idu sustopice za njima. On 
joj ovija šal, koji diže obijesna bura, i govori joj 
nešto povjerljivo, 


306 


\ Katica razrogačenih očiju prati svaku njihovu 
kretnju, glava joj se vrti, u ušima zuji... A ona 
samo gleda, prati njihove kretnje, napinje sluh, 
da uhvati njihove povjerljive riječi; Možda to nije 
istina — možda je samo san, ružan, okrutan san... 
Možda će se okrenuti, vratiti se k njoj, uhvatiti 
je oko pasa i pogledati joj u oči željno, duboko... 
Prošli su prugom svjetlosti, uronili su u tajanstveni 
mrak noći — iščeznuli su, neumoljivo, zauvijek,.. 

Katica zastenje. I ona pošljednja iskrica pod 
pepelom utrnula se... 
.. >Pa hod'mo !« reče glasom šupljim, promije- 
njenim, ' 
Čini joj se, da ide za mrtvačkom skrinjom — 
i to za skrinjom, u kojoj su sahranjene njene nade, 
izgledi i lijepi, sjajni snovi. Govor Paškov i materin 
čini joj se, da je jednoliko izgovaranje molitava po 
zrncima krunice, 

Pređašnje, slavne, sjajne Katice više nema... 

I Niko se vratio kući uzbuđen. Skrivao se od 
pogleda materina i obratio se odmah u svoju sobu 
radosno ganut, s novom nadom u duši... 

' Šor Ilija ušao je odmah za kćerju u sobu. Kad 
je nažegla svjetiljku, gleda je, gleda, i nešto mu se 
čini na njoj čudno, Ruke joj dršću, lišca gore, oči 
se sjaju neobičnim 'čarovnim sjajem, kojega nikad 
na njoj još nije opazio. 

»Tebe je, ćerce, išćipala dobro ta bura « pro- 
sudi najzad. »Ti ćeš spavat, ja znam, ka' u ulju !« 

.Djevojka sa zanosom priskoči k njemu i privine 
svoje vruće, užareno, k njegovu starome licu i obaspe 
ga strastvenim poljupcima, I ne rekavši više riječi, 
Pee u svoju sobu, da sakrije ondje svoju slatku 
ajnu... 

GLAVA XVI. 
»UREDI KUĆU SVOJU...,« 


Paško je dopratio Jeru i Katicu do dvora pod 
Grabovik. Katica držala ga se svim putem ; sreća, 
što se imala koga držati. Slabost ju je osvojila, 
koljena su joj se tresla. A on ne opaža njene muke i 
trpljenja : on ne osjeća nego slatki teret, koji mu se 
objesio o mišici. Osjeća se sretan, beskrajno sretan, 
što je njemu pala u dio... 

Ali njegova sreća nije trajala dugo. U dvori- 
štu pustila se od njega i bez riječi iščezla u kući, 
Jera ga je našla samoga na vratima, kad se htio: 
vratiti u mjesto. 

»A_ona s« pita ga zapanjivši se. »Zar_te ni" 
ponudila ni da uđeš s« 

»Pa tamo spavaju,« odgovara Paško u neprilici. 
»Šta ću bunit $« 

»Ipak « I, obazrevši se na sve strane, uhvati 
ga za ruku, počevši tajanstvenim glasom : »Dušo- 
moja mila — kud mi je pošla! Ne zna, ča čini, 
hodi ka? na muci, Bog nas je pohodi', hvala mu i. 
dika! Oli joj je bila potriba hvatat se tuđih plo- 
tova £ Našle su druge svoju sriću : ni njoj se ni bilo- 
triba bojat. Ali Bog pomrači pamet — i onda je: 
ovakav križ.« 

»Sad je zaludu žalite, odgovara on a u grudi 
širi mu se osobita toplina. Sve biće osvaja poduzet-- 
nost i nova nada ulijeva novu snagu u srce, »Nek: 
se umiri — aja — a ja sam ph Da' sam joj viru,. 
ja ću svirovat.« 

»Tako govore vridni momci l« klikne Jera u 
suzama, ne od radosti, nego od žalosti za iščezlim 
slatkim snom, za utrnulim nadama. »Bog će te bla- 
goslovit, jer ga nisi ostavi'! Ja sam joj uvik letila 
glavi, zašto to čini. Ali zaludu posa' — zaslipila: 
ju je slava. A ono kakova slava, eto !« 

Paško samo klima glavom. Voli mučati, da ne. 
bi izrekao nešto, što bi staru uvrijedilo, Oprosti 

se: s njome, pozdravi Katicu i odmah drugi dan 
ode opet u službu. 


Pod Grabovikom dosta brzo prestalo se govorit 
o Katici i njenoj nesreći. Jedna nesreća pokrila 
drugu pepelom zaboravi, i premda nesreća, pruža 
u nekom pogledu olakšicu, 

Mate je legao logom. 


Pobolij jevao je odavna; kad nije bilo hitna po- 
sla, ostajao je dulje u postelji, ili uz ognjište, Berbu 
je jedva otrsio. Počelo ga je odmah po jematvi 
probadati u desnom boku, i kad ga je hvatalo sve 
gore, ode k liječniku. Doktor ga pregleda pomnjivo ; 
što je našao, nije rekao, ali Mati se učinilo, da se 
zamislio. S osobitom pomnjom gledao mu je u oči, 
otvarao ih, prevraćao, što se Mati činilo čudno. 
Najzad mu dade neku mast, od koje mu je znatno 
odlanulo. Tako su došle masline, jematva i mli- 
venje, posao, koji ne može proći bez gospodara, 
Opet se dizao, premagao, nije se dao bolesti nadr'- 
vati, Ove sedmice najzad izlili su pošljednju dižbu 
ulja u golemu kamenicu. Uzdahnuo je zadovoljno, 
što je otisnuo i taj posao, za gospodara tako važan, 
Ali se i snuždio — podišla ga je slutnja, da je ovo 
možda pošljednji put... 

»Ja sam skupi' vino i ulje — ali hoću li ga 
uživat “ Moguće ni prodavat... 

I ova slutnja oblijeće ga neprestano, kao bezo- 
brazna muha, Često ga i noću probudi oda sna i 
ne da mu sklopiti oka do osvita, Prati ga u polje, 
među vinograde, sada tako žalosne i puste ; stavlja: 
mu pitanje: hoće li vidjeti još kad ovo mjesto 
svoga rada, natopljeno njegovim znojem, obrađeno 
teškim Žuljevima €... 

I vraća se sveudilj iznovice, pregledava vino- 
grad i polja, svaki dan u drugom polju, sam samcat 
sa svojim sjetnim mislima. Čini mu se, da je to 
Potrebno, da mora obići sve, što je njegovo, jer 
inače ne bi bio Zadovoljan, ne bi imao mira ni po 
danu ni po noći. 

Kad je obašao i pošljednji komad vinograđa, 
već ne izlazi više iz dvora. Prosjedi sate i sate sam, 
u mislima, na jesenjem sunašcu, koje se prijazno 
osmijeva na modrom obzoru, Gleda na onu stranu, 
gdje je mjesto, rasuto na brežuljku, zadovoljno i 
veselo iza svršene berbe. Šum mjesta i pjevanje, 
koje k njemu dopire, čini mu se, da je pozdrav, 
kojim mu se odužuje rodno mjesto na izmaku ži- 
vota. Sunce je skrenulo za ugao kuće, osjen se raz- 
vukao crnom mrljom po dvoru, pokriva gotovo svu 
klupicu — i Mate se kupi, uzima jastuk, na kojemu 
je sjedio, jer bi ga kamen hladio, i vraća se u kuću 
u krevet, 

Nije se tužio nikomu, nije se povjerio nikomu 
sa svojim slutnjama, i nitko nije iz bližega pazio, 
što se to s domaćinom događa. 

Ali danas na osvitu skočili su svi iz postelje 
prestrašeni. Probudio ga oda sna žestok bol u boku, 
stenjanje i uzvici odjekuju po svoj kući. Jera mu je 
istrla bok uljem, kad to nije koristilo — onda kva- 
sinom. Poslije mu je počela metati tople obloge. 
Kad ni oblozi nijesu pomogli, stane nad njim uža- 
snuta i očajna. U tome pane mu na lice pruga svjet- 
losti kroz odškrinut prozor, osvijetli najednom 
njegovo izmučeno, upalo lice, »Za Boga, ča mu je € 
Pa nije osta! od njega nego osin !« ' 

Brige za djevojku osvojile su sve njeno biće ; 
ni jednoč nije ga prigledala, kako treba, nije opazila, 
da od dana u dan propada. Uzdahnula je, uhvatila 
_se za glavu i odvukla se u kuhinju. Kori se, što ga je 


zanemarila... Ali opet se digne, izađe na dvor, ić 


odmah pred vrata, na stazu, i uputi se pred kuću 
svojih djeverova, jecajući. 5; 
Prozori na kućama otvaraju se, iz njih gledaju 
poplašena lica jetrva. 
»A ča je, kunjada, za Boga € Gdi grete tako ranos« 
»Ah, dušo moja mila, umrit će mi... Nema čas 
mira, ni pokoja, kako ga je stisnulo. Ah, ja bidna 
sirota !« 

»Bit će Mate !« kliknule su jetrve. »Jaodmah, 
da mu mora bit ništo. Omršavi' je za čudo. A gdi 
grete $« 

»Oli po kurata, oli po dotura. A ča ja znam, 
bidna !« 

Tako pripovijedajući, uđe u mjesto. Probudi 
doktora iz najboljega sna i ispripovijedi mu s mno- 
gim suzama, što se dogodilo, Iz njenih riječi bio bi 
mogao doktor razabrati i dosta razgovijetan pri- 
govor, zašto ga nije ozdravio, kad ga je imao pod 
rukom »dosta na vrime.« ' 

Ali doktor nije pravio zbirke od takvih poklona. 


 Protre oči, koje su malo podbuhle od zdravoga sna, 


obuče se, kako je znao, i pođe pod Grabovik. 
»No, ča je Mate # Oli si se pripa' “« počne, 


.kao uvijek, bezbrižno. : 


No Jera mu je pročitala s lica, da je protrnuo 
radi vanjštine bolesnikove, I iz pitanja njegovih 
razabire, da su u doktoru mnoge ozbiljne bojazni. 
Istražio ga je opet veoma pomnjivo, okucao, opipao, 
isprevrtao na sve strane, S lica mu se izgubio i 
obični osmijeh i pao na nj izraz zamišljenosti. Očito 
je, da je uzbuđen, nekako i ganut, Na putu svojem, 
evo, opet se susreo s problemom pogibanja, prola- 
znosti. 

. Ali to je samo trenutno ganuće, Običaj ili osje- 
ćaj dužnosti prevladao je mekoću i neumjesna 
razmišljanja. Bolesniku se već obratio opet svojim 
čilim, bezbrižnim načinom. | 

»Kako govorim — triba ostat u postelji. Mast. 
dat ću ti drugu, manje će bolit. A ča je glavno: 
triba se kripit: jist, pit. I ni' slobodno odmah se 
plašit«« =, 

»Da, da — tako je«, potvrđuje bolesnik, ali 
tako, kao da potvrđuje sasvim drugu stvar — da-. 
leku, zagonetnu, koje nitko ne razumije, nego on, 
jer ga zaokuplja danju i noću. 

Pogleda pri tome na liječnika okom, koje dopire 
u srce, mjeri tajne misli i osjećaje. Doktor se odvrati 
da sakrije nepriliku. 

»Bidan, hti' bi ozdravit — ne može... Mašću 
smrt ne ćeš otirat. Takve masti nema u tvojoj 
farmaciji.« I, osmijehnuvši se tužno, reče na glas: 
»Ja sam vam i tako haran, imam za što, Bog vam da' 
zdravlje !« 

Doktor je pogodio, što pacijent misli, ali ne 
odgovara, Potapša ga po pleća i doda: 

»Vridni naš Mate !« 

U sobi mu je zagušljivo, teško; izgubio se iz 
kuće brzo i tjeskobno, kao tat, obzirući se, da li 
ga tko za vratima ne vreba s nasrtljivim pitanjima. 

Odlanulo mu je, kad je izašao iz dvora, Pred 
njim stoji mjesto, poliveno prvim zracima sunca, 
koje je skočilo iza Biokova, negdje u grmlju poletio 
je crni drozd i s cikom bacio se u najbližu guštaru, 
U uzduhu osjeća se miris zemlje, koja se budi oda 
sna, a u dolovima i nizinama vuče se rijetka magla 
kao prozračna koprena, 

Doktor je odahnuo s olakšicom i pri miloj slici, 
jesenjeg jutra pozaboravi onu sliku tamo unutra, 
sliku venuća i propadanja života čovječjeg. 

Ali pred kućom stoji Franić a dalje Ivan, 
braća našega Mate. Čekaju nestrpljivo. a opet u 
neprilici, što će pripraviti doktoru neugodan čas. 
Namrgodilo mu se čelo, stvarnost mu skoči pred 
oči i neumoljiva dužnost objašnjavanja... Čita 
im pitanje, koje ih je krenulo iz mira, na zbunjenu 
licu. Ine čeka, dok mu ga iznesu na sto. Učinio 
je još nekoliko dugih koraka i stane pred njima i 
počne, klimajući glavom : 

»Bidni Mate, dakle se razboli'! U trbušnoj 
šupljini, i to na džigerici, raste mu novotvorina 
naravi po svemu opake. Uzrokuje bol i teškoće 
kod probave i unapredak uzrokovat će još druge 
«znakove i bolove,,.« 

Ovako rado govori onda, kad ne će da prestraši 
okolicu bolesnikovu. A ovi jadni ljudi, s kapicom 
u ruci, staju s noge na nogu kao na trnju, Gutaju 
svaku riječ s njegovih usana, Svaka sama po sebi 
da se još nekako razumjeti : ali kad ih složiš u onakvu 

kiticu, kao prije što je gospodin dotur, zvuče ti 
kao španjolski it njemački, i ne znaš, šta da iz njih 
razbereš. 

»A_ ča je to, molim, gospodine doture #« odvaži 
se pitati mlađi Franić, 

»To ka' da mu je teško €« 

»Doista, jedva može bit teže«, izgovori doktor, 
obradovavši se, što je preskočio ono, što je najgore 
bilo, »Ča u njemu raste, rast će sve više i smetat 
i mučit, I oticat će, možda...« 

»To ka' da će umrit I« klikne Ivan tjeskobnim 
glasom, s užasom u licu, 

Liječnik razbaci ruke bespomoćno. 

»Ne da se izličit — nikako,« 

»Likar liči, moj Ivane, — Bog ozdravlja.« 

»Razumim, gospodine, razumim«, reče Ivan _i 
klima glavom, 
= Obadva su se brata zamislila, sprijateljujući se 
s mišlju, da će najmlađi brat, kost od njihove kosti, 
biti istrgnut iz porodičnoga kruga. Otkud se ruši 
takva nedaća * Tko je šalje tako iznenada € Čovjek 
kao dub, zdrav je i čil — navali vihar i izvrati ga 
kao vjekovit dub s korijenjem... 

»Najgore je«, doda liječnik sjetno, »što se može 
dugo mučit, Bidni Mate — zbilja mi je ža'. Ne znam, 
oli je slučaj, oli ča drugo, ma tako jest, da na dobre 
ljude dolazi križ i trpljenje, dok se ne smiluje smrt, 
Jer smrt u ovakom stanju doista je oslobođenje.« 

.Na ove riječi čovjeka tuđega, otvrdnula prema 
tuđim stradanjima, braća su zaplakala i poraženi 
vraćaju se u svoje stanove. Liječnik im dovikne 
još : 

»Nemojte govorit nikomu ništa. Moglo bi mu 
doć do ušiju i mučit ga još više.« 

Braća su samo zaklimala glavom i opterećeni 
novim trhom, što im je navalio život, vraćaju se 
k svojim poslovima. - 

Doktor se vratio kući s nekom olakšicom. 


= Bacio je sa sebe breme i brigu, i natovario ga dru- 


gima na pleća. Matina bolest morila ga je poput 

more, svijest njene beznadnosti tištala ga je; Sad 
se oprostio odgovornosti i snekom pakošću misli: 
»A sad se trudite vi, kako znate.« Samo mu je ostao 
u misli ostan nemilih dojmova, koji su ga proželi 
odmah iz jutra. Gospođa je to odmah opazila kod 
kave, kad ga je vidjela, da niti ne drobi u kavu, i 
potuži se : ' 

»Vita dei cani! Ne bih dala sina na medicinu, 
volila bih ga utopit! Je li to zvanje, ka' druga zva- 
nja * Ne, to je magazin tuđe nesriće i muke.« 

U odnošaju svome prema Mati on nije više 
doktor, učenjak, objektivan, na visini svoga znanja 
i zvanja. Šta koristi, ako mu pozna bolest, njen zna- 
čaj, razvoj i budući tok, kad je protiv nje upravo 
tako nemoćan, kao i oni, koji joj ne poznaju načina 
i običaja * I njegova nova mast nije donijela nikakve 
olakšice, Kasno u veče morao se opet truditi pod 
Grabovik. : u 

»Ža' mi vas je bilo smetat«, reče stari, jedva 
izgladivši lice, iskrivljeno od bola, »ali zaludu: 
nisam moga' više; da smrt dojde, odmah, u čas, 
ja bih bi' najsritniji čovik na svitu.« 

»Ali, druže moj, ča to govoriš “« vikne Jera, 
bacivši se na postelju. »Ca mi to govoriš € Ti bi nas 
hti' ostavit s« 

»I na to će doć! red, i na to — i nemoj mislit, 
da je smrt najgora,« 

»Ta — strpi se, Mate !« tješi ga doktor. »Noćas 
ćeš se odmorit, ne boj se. Sutra će ti bit mnogo 
lašnje.« 

»Da bi vas Bog ču'l« klikne Jera, sklopivši ruke. 

Po injekciji nastala je doista olakšica. Za čas 
zaspao je bolesnik snom, kako su svi uvjeravali, 
zdravim. Susjedi su se izgubili jedan za drugim, 
i domaći su legli, s novim nadama u srcu. Doktora 
su ispratili kao višu moć, koja umiruje bolove. No 
Jera, videći, muža, gdje spava, ne može se uzdržati, 
da ne kaže sinu: ' 

»A tko zna, ča će bit. I likar može se privarit, 
Bog jedan zna, ča nas koga čeka.,.« 

Djeverovi su joj bili naime dokazali izjavu 
doktorovu, koja ju je ustrašila, i sad se, evo, probu- 
dila u njoj sumnja. 

. Poslije ovoga prvog, žestokog nastupa u bolesti 
Matinoj slijedili su dani tihi, bez trpljenja i muka. 
Malo ga je kada uhvatio bol, da bi bilo potrebno 
liječnika truditi. Ali ipak uvjerio se već svak, da tu 
nema pomoći ni ozdravljenja. Vidi se, da su mu 
dani a možda i sati odbrojeni... Nitko ga nije 
odgovarao, kad je sam zaželio ispovjediti se. Ni 
Jera nije više zaplakala. Očekuje ponizno i odano, 
što ima doći... 

Poslije božićnih blagdana jedno tiho jutro 
zazvoni srednje zvono nekako čudno, na jednu 
stranu, kao da zvoni na uzbunu, Tko ima kad, 
ide k crkvi, gdje se baš ima početi misa : i tu stoji 
već sijedi don Roko pod malim baldahinom, koji 
Za njim nosi naš uslužni gospodin Dinko Lopatić. 
Ministranti, obučeni u bijelim mantijama, koračaju 
sprijeda, zvoneći revno crkvenim zvončićima. Nji- | 
hov oštri glas razliježe se kao opomena i prijeteći 
nekako tihim mjestašćem — i svatko, tko stigne, 
u posljednji čas pridružuje se časnoj pratnji, mo- 
leći se u po glasa krunicu, ' u 

Soba bolesnikova uređena je. Mali sto pokrit 
stoljnjakom, na njemu gore voštanice.. Don Roko 
uđe s Presvetim i obredi bolesnika, ne bez ganuća, 
kao člana crkoviharstva i uzorna mještanina, 

I već odlazi sav sprovod puteljkom uzbrdo, 
mrmljajući molitve, u crkvu, otkud je doskora 
zazvonilo zvono, pozivajući na misu, 

Isti dan, odmah po objedu, kad je sunee prija- 
zno sjalo a na prisoju i grijalo, primorska planina, 
posuta svježim snijegom, sjala se kao na slici — 
isti dan uputi se šor Ilija Zorković, dobro obučen 
i osim toga s prebačenom teškom kabanicom na ple- 
Ćima, i koraca ištom stazom u dolinu, kud je jutros 
išla procesija. S prozora opazi ga Jera ; začudila se, 
Šta on tu traži. 

»Oli zna, oli ne zna — ma njegova kćer svemu je 
kriva, Moga' je i ne dolazit, da ima stida.« 

Katicu je opravila na stražnja vrata k stricu 
Franiću, a ona, pospremivši po sobi, što je mislila, 
da nije na mjestu, ode za njom. 

»Zaludu je — nek je ovako ili onako, ne bih 
mu mogla pogledat u oči«, opravdava se sama pred 
sobom. ' 

Za čas čuje Mate teške korake šor Ilijine pred 
kućom na stazi a zatim na dvorištu, Utihli su na 
čas kod vrata od predsoblja, dok su se najzad 
obratili k sobi, gdje leži Mate. Slijedi kucanje, na 
koje odgovara Mate glasom nekako utanjenim : 
»Naprid !« 

I već sjedi kod postelje, ljepo prema njemu, 
šor Ilija, tarući znoj s čela i zatiljka, Oporavio se 
poslije bolesti savršeno. Gotovo je mlađi, nego 
prije nje. Nije mu ostavila nikakve uspomene, 
osim straha od nazeba. Zato nosi tolike haljine na 
sebi i ne načini koraka bez svoje čuvene kabanice. 

»Baš. tako, gospodaru, .doša*' je red i na me, 
Doživi' sam, hvala Bogu, Božić, a nisam se nada? 
Hoću li dočekat Mlado lito, ne znam. U rukama 
Božjim, ni' u našima.« 

»Ne vidi se, da bi bilo tako z'o. Možeš se 1 
oporaviti još.« 

»O, to je već ništo drugo ! Nismo od onih, 
koji mogu pribolit. Mi se njišemo, krećemo, dok 
nam dadu. Kad jednom legnemo,. nema ozdravlje- 
nja... A ine želim više. Znam i ja, ča znači sitost 
dana. U vas bilo j je ništo drugo. Vas su zvale dužno- 
sti, 1 radosti, i žalosti.« 

»Tako govore oni, ča nisu nikad bolovali. Bo- 
lest ih takne malo, i oni već govore o smrti.« 

»I vi doista mislite, da bih ja moga' pribolit f« 
reče Mate u čudu. »Ja vam ne virujem ! Pogledajte 
samo na me dobro 1 sudite. Ja mislim, da me je 
smrt već zabiližila : ka* gospodar ovcu, kad ju pušća 
u tor.« 

Šor Ilija osluhne. Pregledava ga nekako sa 
Žacanjem. Njegovo oko nalazi svuda tragove 
nepoznatoga, koji je već stavio ruku neumoljivo 
na ovu žrtvu. Svuda znakovi pogibanja, rastvara- 
nja, smrti. Ova spoznaja prijeđe preko njega sa 
grozom, kojoj se ne može oteti ni srčani ni smjeli, , 


Bolesnik prati bistrim okom svaku njegovu 
kretnju. Nije mu izmaklo duboko ganuće pohodni- 
kovo, Potvrdilo mu je, da nema nade... A tinjala 
je još, u skrovištu, pod pepelom iskrica, koja ne bi 
htjela ugasnuti. S nadom je očekivao, da gost ne će 
otkriti na njemu znakova smrti i neumoljivoga 
svršvtka, Ali opet je dosta jak, da se nije užasnuo, 
kad je spoznao, da i ovaj čovjek, koji je htio varati 
1 sebe i njega, sam sebi mora priznati, da tu nema 
izmicanja od smrti, Već se privikao misliti .na smrt, 
čekati je bez straha i bojazni. 


»Pa da 1 je tako, ne ostaje nam, nego čekat u 
poniznosti. i strpljenju, ča ima doć, Sve su dari 
Božji — i smrt sama. Njoj moramo podleć svi- 
kolici.« 


»To je istina«, potvrđuje Mate. »Ja se i ne pro- 
tivim, nego čekam a često ju i zovem, Pa najposli 
ča je život € Mislili bismo, da život traje, dok ne 
dođe smrt: a ja mislim, da počinjemo umirat još 
onda, kad hodimo po svitu zdravi i čili. Nada za 
nadom ostavlja te, želje ginu i prolaze ; čim si se u 
mladosti ponosi', u starosti za to ne haješ. Tako 
umire malo pomalo sve, ča je u tebi živilo, na po- 
slitku i prijateljstvo. I kad vidiš prid sobom drugi 
put na oni svit, srce ti otpane i od familije, jer vi- 
diš, da si na putu osta* sam, bidan, nemoćan — 
onako, kao kad si doša? na svit, Ni' za čudo, da ti se 
hoće otić, gdi te više ništa ne veže. « 

"To je sve istina« Zato i tinja u nama uvik 
svist. da smo došljaci na ovomu svitu«, potvrđuje 
šor Ilija. 


Bolesnik ogleda strop, koji mu od nekoliko 
dana predstavlja sav njegov obzor, Za čas doda 

glasom sasvim običnim, tako da je šor Ilija u čudu 
pogledao na nj: 

»U vas se dakle sprema pir! Ja vam se radujem 
— Bože daj, da bude na sriću !« 

Pruži omršavjelu ruku i dade je Šor Iliji. 

»Ja ne znam, mogu li primit čestitanje«, odgo- 
vara šor Ilija, stavivši svoju ruku, toplu, punu 
života u ruku Matinu, ruku suhu i studenu, »Mi 
ne znamo ništa sigurno. A ti znaš sam, kako su te 
stvari nestavne. I vi ste tu nestavnost iskusili, 
ča mi je ža! bilo. Zato se ne radujem srići svoje 
kćeri, kako bi se radova', da ni' izreslo iz vašeg 
razočaranja.« 

»O, to već ne!« klikne Mate neobično. živo. 
sU mene razočaranja ni' bilo: ča se dogodilo, ja 
sam zna', da će biti. I hvalim Bogu, da se dogodilo 
sad, hvalim vruće, da sam doživi' još, da se raspalo, 
ča se protivilo istini i razumu. Jer stavnosti ne može 
imat, ča ni po naravi« 

“ Šor Ilija nije očekivao ovih riječi. Zapanjile 
su ga i smele, da, činilo mu se, da se skriva za njima 
poruga i preziranje. ' 


yTi Mate, nimaš dakle velika mišljenja o mojemu . 


prijatelju Niki! Inače bi žali' za njim...« 

yTo je ništo sasvim drugo. Ja sam ima' o njemu 
veliko mišljenje i stima' sam ga. Pa da' sam mu pri- 
stup u svoju kuću, poviri' sam mu svoje dite, jer 
sam zna', da je mladić pošten. Ali nisam virova" 
njegovu pothvatu: protivi' se je .razumu i istini. 
Moja ćer ni' resla za Dubčićevu kuću! Bila bi u 


njoj vazda prilipak i moguće i na smetnju, Vaša — - 


to je ništo drugo | Ona je za nj stvorena, za nj od- 
gojena i njemu narečena. Ja bih: prvi žali', kad 
ona ne bi u tu kuću ulizla. Zato sam vam se radova! 
iskreno, od srca, kako sam se malo komu radova'.« 

Šor Ilija bio je oduševljen Matinim riječima a 
osobito istinitošću i iskrenošću. Malo je falilo, da 


se nije bacio na koljena pred posteljom i da nije: 


izgrlio onoga, koji na njoj leži i tako plemenito 
misli o njemu i ujedno o njegovoj i Dubčićevoj 

porodici. No zadrža ga od takvog izljeva osjećaja 
prirođeni sram, da bi Mate mogao pomisliti, da mu 
ne odobrava nazora nego zato, što su njegovoj 
kćeri na korist. Nije bio dakle siguran, da li ga Mate 
i pri tim izljevu ne bi odsudio i odbacio. Uzdržao 
se stoga i zadovoljio se time, da mu je ruku još 
jednom stegao vruće i zadržao u svojoj. 

»Hvala ti, Mate, od srca hvala l« prousti gla- 
som ganutim. I onda doda sa žacanjem : »A_ tvoja 
ćer # Sad ću ti priznat, da sam bi' u velikoj nepri- 
lici, kad sam ima' poć k tebi. Sa strahom sam se 
približava', da ne misliš moguće, da sam ja iz ne- 
prijateljstva, ili iz himbe ovu stvar napravi'. Ali 
sad ti viru dajem, da je to došlo bez mojega nasto- 


- janja. Samo po sebi nikako.« 


:đŽ Bolesnik mu je odobravao s izrazom radosti u 
očima, osmijevajući se zadovoljno. »Ta i ja kažem, 
da se tako moralo zgodit, I zahvaljujem Bogu, da 
mi je da! doživit taj obrat,« 

»I viruj mi, Mate — ja nisam ni opazi', ča 
se sprema. Dohodi' je k nama, ka' drugda, da, 
manje još. Ja, kako znaš, imam dosta drugih briga 


.i za ovakove stvari nerado se brinem, Nek u tom 


ženske odlučuju same, To su moja načela takova, 
Vad sam dozna', ča se dogodilo, u velike sam se 
uznemiri' ; i dosta sam se dugo skanjiva', ne će 
li tribat da protiv toga od svoje strane ustanem. .« 
Ne činite, za Boga! Ali ne vidite ovdje prst 
Božji s« klikne Mate s dubokim uvjerenjem. »Da, 
u svemu je Božji prst. Vaša bolest, njen povratak 
doma, sve, svekoliko... A moja ćer # I ona će nać 
sreću, ako Je Zavridi i ako je bude znala cinit. O, 
ne bojim se, 1 ona. No najpri treba istrgnut iz srca 
tašćinu i oholost... A ako se ne uda # I tako će 
bit zadovoljnija, nego ondi, gdi ne pristaje. I njoj 
će se nać srića, Poznate Bobičina sina £ Momak . 
vrstan, štedišan i dobar radnik. Zašto ne bi mogla 
biti s njim zadovoljna s« Sor Ilija umirio se potpu- 
no po ovim riječima, izgubile su se bojazni i neprili- 
ka, Mate još doda, kao da ga hoće još bolje umiriti: 

»Mi smo ovo sve očekivali, i želili, šora Anzula: 


i ja. Ona je žena razumna i plemenita — ne znam . 


dakle, da u stvari ni' moglo bit ni himbe ni neprija- 
teljstva.« I s osmijehom doda : »Pitajte ju, ona- će 
vam sve potvrdit, i primite moje radovanje.« 

Šor Ilija porazgovorio se s njim još malo i 
oprosti se s njime, Ne bez ganuća izgovori svoje : 
»Do viđenja l« Mate takođe klima glavom tužno: 
i doda: 

»Oprostimo se mi odmah posve. Ko zna, hoćemo: 
li još imat kad za to do viđenja...« 

Šora Anzula isto veče išla je k Zorkovićima 
upitati, kako je Mati. Šor Ilija opisa joj njegovo 
stanje kao očajno. 

»Pa likar još ne čeka njegove smrtil!« klikne: 
ona. 

»Možda, jer on će znati bolje. Ma meni, koji. 
se ne razumim u to, dolazi više mrtav nego živ. 
Srića, da se je sprijatelji' sa svojim stanjem. Nima 
u njega naricanja ni mrmljanja : u svemu pokornost 
u odanost u volju Božju. Koja plemenita, uzvi- 
šena duša! I u stvarima svagdanjim sudi tako: 
pošteno i plemenito !« 

Šora Anzula pogne glavu i kradom obriše suzu,. 
koja joj se odronila s oka, 

"To je istina«, reče glasom ganutim, »dobri 
nam umiru. Toga značaja ljudi izumrit će pomalo 
med našim težacima. Ovakov sjajan uzor, a, može 
se reć, bez naslidnika, Često se pitam, kamo će 
nas to dovest, ča nas još čeka, kad ovakvi umiru 


a misto za njima ostaje prazno € I bojim se, bojim , 


se, da nas ne čeka ništa dobro. U mladoj vrsti 
nima ljubavi ni odanosti gospodarima, kako je bilo: 
u starih. U svemu se pokazuje napridak, i u modi, 
i u teženju polja — ali u ovoj glavnoj stvari na- 
pritka nima, i zato, virujte mi, nima ni blagostanja. 
Pri' ga je manje, nego je bilo u stara, prosta vri- 
mena. Eto, ne znam zazbilja, kud će nas to dovest, 
težake i gospodare, sve zajedno, ova današnja mo- 
derna struja; k dobru teško...« 

Sutradan pošla je i ona pod Grabovik. U uz- 
duhu već se osjeća jugovina. Nebo se noću naobla- 
čilo, nad Biokovom objesili se sivi oblaci, koji se 
spuštaju dolje kao kakova jedra. I more je promije- 
nilo boju: jučer još nasmješljivo modro s crtežem 
dugih bijelih pasova, danas je kao od čelika, a 
na grebenima valova bijeli se pjena, 

Žene su opazile gospođu, učinile u kući kratku 
uzbunu i kad su pospremile, gdje su što mogle, 
opet su nagnule u bijeg. Katica ne bi se ni za svijet 
htjela pokazati na oči onoj, koja je s njom postu- 
pala.uvijek dobrostivo i prijazno, s kojom se na te- 
rasi Dubčićeve kuće pokazala svijetu kao buduća 
snaha. Šta ona misli o njoj sad € Zna li ona, zašto 
ju je njen sin tako bezobzirno odgurnuo € 

»Dakle ti ovdi !« počne šora Anzula, sjednuvši 
na isto mjesto, gdje je sjedio juče šor Ilija. »Ispripo- 
vidili su mi sve, i likara sam dala zvat. Pa ni' me 
obradovalo, ča sam čula, Jedna me stvar umirila : 
da imaš srčanosti i strpljenja. Vidiš, da govorim 
očito. S drugim ne bih smila tako govorit. Pri tebi 
vidim, da bi varat bilo suvišno.« 

»A zašto varat “« odgovara on s osmijehom, 
»Bilo bi bez koristi. Vidim i sam, razbirem, A st- 
čanost € Ufam se, da će je bit do konca toliko, 
koliko će je biti triba. Nimam se čega bojat, jer 


sam se prida' u ruke Božje. Neka ori učini sa mnom, 


kako hoće. Pa najposli jedina prava dobit na ovom 
svitu je, ča se da postić — smrt tiha i blagoslovena.« 
yTi si vazda bi' filosof, moj Mate«, osmijehne 
se gospođa. Naši težaci uopće rado filosofiraju, 
samo njihova filozofija ni' im od koristi. Ali ja imam 
s tobom jednu stvar. Kad smo ovako sami, ja bih 
odmah, ,,« 
. oo»Ja već znam, ča je to,« osmijehne se on 
i u očima zažari mu se čista radost, »Donili ste mi 
dobru novinu, koju smo čekali davno.« 
»Tako je l« 
>. Vidite, zato će mi lašnje doć umirat, Pala 
Mi je s glave teška briga, veliko brime. K tome 

oprosti' sam se ukora, da će se rasut radi moga 
diteta familija, koja ima svitlit našemu mistu, ka! 
noćni feral izgubljenim lađama, Da ni' vas, tko 
zna, ča bi bilo, tko zna, oli ne bi legla moja glava 
u grob pokrita sramotom i ruglom...« 

"Ti prigoniš, Mate. A znaš li, da je bilo vrime, 
kad mi se činilo, da su suđeni jedno drugomu € 
I u tim časima bila sam spravna i primit je u kuću, 
Ali to su bili samo treni, Kod prvog udarca razbila 
se njihova ljubav i oni su se razišli sami od sebe. 
Ja sam ih u tome potpomogla samo toliko, da ras- 
kid nastane čim pri', kad je već ima doć. Velikih 
stvari ni bilo tribe ! vidi se, da sveza ni bila jaka i 
. trajna. Znam zaisto, da je tvoja ćer doživila razo- 
čaranje, gorko razočaranje. Bože daj, bilo poslid- 
nje! A sad onu stvar I« Gospođa se popravi, da bi 
mu mogla vidjeti bolje lice. »Bila sam odlučila, 
da ju opremim, Sad je zgoda. Tu je uložak, koji 
sam joj uložila u štedionicu. Mnogo ni': toliko, 
koliko će im bit triba za početak...« 

Stavila mu je knjižicu među prste, ali oni je 
ispustiše, kao da u njima nema snage. Lice njegovo 
poprimi izraz tvrd. 

»Moja ćer to ne može primit«, reče on čvrstim 
glasom, u kojemu zvuči stara odlučnost i ponos. 
»Činilo bi se, da je za odštetu odstupila od vašega 
sina, a to joj ne bi bilo na poštenje.« 

"To je istina« priznaje gospođa. »Opaki ljudi 
to bi dosta lasno rekli.« 

»A to bi bila krivica, mojoj ćeri i meni.« 

»Učinit ćemo ovako. Novci su tvoji, a ti ih 
darivaš najmlađoj kćeri, Možeš to spomenuti i u 
oporuci. Tako više niko ne bi moga' ništa reć,« 

»Hm«, očima luta, razmišljajući, po stropu. 
»Ni to mi ni drago, Meni su sva dica jednako draga : 
teško mi je činit razliku među njima. Nisam im hti' 
činit krivo za života, bila bi grihota činiti im krivo 
po smrti. Pa svak zna, da ja nimam kapitala skro- 
vitih, da bi ih moga' na smrti razdavat. Svak bi 
se domisli', da su novci od vas — da ste me podmi- 

tili, Vi znate, da sam bi' iz čitavoga virovanja pro- 
tiv te veze, Da se raskinula za uvik, radujem se 
većma, nego bi se radova' Bog zna kakovoj odšteti, 
A onda u oporuci lagat ne dopušća svist,.. Vidite, 
stvar ni! moguća, Ja je ne bi ni spominja' više, 
ako biste vi pristali.« 

Gospođa je uzela knjižicu i licem proli joj se 
izraz duboke žalosti, možda i postiđenosti, On je 
ne spušta s očiju i shvaća, što se po prilici u njoj 
događa. Zao mu je, što ju je ražalostio. 

»Oprostite, gospodarice, da vam ne mogu ugo- 
dit.« 

»Tako se nismo pogodili, moj Mate. Obećali 
smo, da ćemo. ostat prijatelji do smrti. Vidim, 
da prijatelji nismo ostali,« 

»Ni to tako«, kreće bolesnik glavom. 

»Tako je to — jer ti odbacuješ moj dar, Među 
prijateljima tako se ne govori, kako si ti govori', 
I nima među njima takovih sitnih obzira. Svit! 
Kakov je to razlog iz usta čovika na smrtnoj poste- 
lji! Ne, takvoga čovika ne vežu jur obziri na ljud- 
ske predrasude i pogane jezike! Recimo prosto, 
ča tebi brani. Ponositost je to, težačka oholost. ,. 
Nek vidi svak, da Pretur ne potribuje ništa, a oso- 
bito od gospode iz Dubčićeve kuće, Ni novaca, a. 
ni prijateljstva. Pa dobro, ja sam dužnik, koji 
svojega duga nikad više ne može namirit, S mojim 
znanjem sasta' se moj sin s tvojom ćerom, s mojom 
pomoću rasta' se je s njom. Mojim dilovanjem 
ona je nesritna i neopskrbljena, Ča će pomislit 
Svit o meni € Ne će li se odvratit od mene s pogr- 
đenjem, da nisam ni pokušala barem jednim dilom 
popravit ča sam kriva € Ja sam htila izvršit, ča je 
bilo pravo i ča se pristojalo. Ča svit govori, za to 
me ne muči briga: barem u tomu sam nadvisila 
tebe.« 

. Gorke riječi gospođine djelovale su na Matu: 
a još većma njena žalost, koja se očituje u njenim 
riječma. Dogodilo se, čemu se nikad ne bi bio na- 
dao, da se može dogoditi: on popusti, 

»A kad vi tako, gospodarice, ja primami, kli- 
kne živo i osjeća u sebi zadovoljstvo. O poniženju 
ni govora; čini mu se naprotiv, da je izvršio, što 
je pristojno i pravo. »Primam vaš dar i stavit ću 
ga u oporuku. Ali molim još jednu milost: da se 
mogu oprostit s vašima, ma sa svima...« 


»O, Mate, ča si me obradova' I« klikne ona 
stežući mu vruće ruku, »Nek ti Bog plati tvoju do- 
brotu! Baš sam te htila umolit, da bi smi' doć moj 
sin. Vidim, kako je nesritan ; ne zna, kako bi popravi 
krivicu. I ako ljubi onu drugu od srca, ipak nema 
mira. Svist ga muči i peče. Oh, kad bi tvoja ćer 
mogla nać sriću, to bi bila najveća radost i olakša- 

nje. Da se bar pomiri — oprosti... .« 
»Možda ćemo izravnat i to. Smrt izravnava 
svašta... Barem ćemo pokušat, Ma triba je strplji- 
vosti i vrimena, i priprave i nagovaranja... Kad 
bude sve pripravljeno, ja ću vam obznanit, vi 
ćete doć svi, i ako Bog pomože, rastat ćemo se svi 
prijateljski.« f < 

Rastali su se u najljepšemu suglasju. Matu 
su našle žene i kći mirna i tiha. Katicu je odmah 
zadržao kod sebe, 

»A ča je to, s tobom, ćeri £« pita je, kad su 

ostali sami, gledajući na nju ljubazno. »Ti si bolna 
oli se izjidaš f« 
Potresla se u svemu biću, jer se mahom dota- 
kao rane njena srca, koja ju peče i žeže i koju ona 
gleda zatajati. Kako da je sakrije njemu, koji je na 
smrtnoj postelji, gleda na nju očima, koje prodiru 
duboko u srce. Sva gorčina života, jad i čemer 
nagrnula joj je na jezik bujicom: sama ne zna, 
gdje bi počela. Htjela bi tu bujicu izliti na nekoga. 
Ali on nije kriv, ta mudro ju je opominjao. Da 
predviđao je ove muke i sad, možda, pase se na 
njime zlobno, jer su se ispunile... Ne, to pak ne! 
Njegovo oko sa sućutnošću gleda na nju, Ne raduje 
se, Žali je. 

»Pa vi znate, ča je«, odgovara ona, suzdržava- 
jući onu bujicu, samo da ga ne bi uvrijedila. »Zgo- 

dilo mi se, ča se _ni' zgodilo ni jednoj. Vidite sami !« 
Suze su joj navalile u oči, roneći se upravo s povrije- 
đenoga srca, »Pustite me barem plakat.« 

»A_ tko ti brani plakat “« pita je, »Oli kad nisam 
ima' srca k tebi s« 

Ona šuti tvrdokorno a u duši diže joj se otpor. 
Otpor protiv njega.i svega svijeta, koji ne shvaća 
njena bola. Izvor suza presahnuo je i ona stoji pred 
njim zažarena oka, : 

»Tako bi mogla govorit, da sam ja ča kriv. 
Ja sam te opominja' — ma sam ti dopusti,' ča drugi 
otac ne bi dopusti', i ako sam zna prvo, .kako će 
se okončat. Ne znaš li, da je to bila ruka Božja f 
Oli ne vidiš još, da je to otkupljenje od muke, koja 
bi bila trajala do groba € Koja okorilost ne htit 
pripoznat, da bi bila tamo do vika na smetnji! 
Ne vidiš među nama i njima te prigrade € Ti govo- 
riš, da smo prid Bogom svi jednaci ! To i ja govorim 
— jednaci smo, ali na ovomu svitu nismo jednaci. 
I nikad ne ćemo bit, nikad! Trava nikad ne će nad- 
rast bora, mahovina ne će nikad nadrast trave! 
Bog tako daje, da budu visoki i moćni, koji-zapo- 
vidaju, i opet niski, koji pitaju i slušaju. Kad ne bi 


ima' tko zapovidat i upravljat, bili bi ka' ludi, 


ka' muhe bez glave.,.« 

. Ona stoji oborenih očiju pred njim kao okame- 
njena. Kroz stisnute usne ne pušta ni glaska, ni daha, 
Prsi joj se nemirno nadimlju, što mora slušati 
takove okžutne riječi, O, razumije ona ova razla- 
ganja, koja je izmislio svijet, ograde, koje je po- 
gradio svijet. A što je njoj do upravljanja svijeta # 
Je li ona smetala kome, da ga upravlja i vodi € 
Ona je priložila svoje srce k njemu, nevrijednome. 
U njeno srce Bog. nije stavio ograda, nije učinio 
u njemu pretinaca, nije zabranio: ovoga možeš, 
a ovoga ne smiješ ljubiti... A ipak sav je svijet 
ustao. protiv nje. Nitko nije pripomogao, nitko, 
svak je podmetao noge, dok se nije srušila. A sad 
ištu, da im zahvaljuje, da osjeća harnost, da bud 
vesela i zadovoljna, : 

»Ti si još mlada, ohola : moja nauka ni* ti draga, 
jer išće poniznost«, reče on, videći onaj otpor, ko- 
jim diše sve njeno biće. »Ti je ne razumiješ i ne znaš 
ocinit, Ma doć će vrime, kad ćeš progledat i pripo- 
znat, da ti je za korist današnje trpljenje. To ti 
navišća otac tvoj na smrtnoj postelji.« 

»A zašto me ne bi ljubi", ako sam niskas« odgovara 
ona, »Ni onda nisam bila visoka, moćna kad je obe- 
ćava', zaklinja! se, A jesam li ga ja tražila“ Ni' to do- 
šlo od mene, ni' to bila moja nauka.« 
= Iz očiju vrca joj oganj gnjeva i preziranja, Iz 
njena glasa zvoni gorčina, ali i mržnja, koju osjeća 
prema njemu. Smatra ga za podlaca, kukavicu, 
laživca, koji ju je zaveo, ruglu izvrgao. ' 

»Bi' je zaslipljen, ka' ti; ča si još sad, Oči su mu 
se otvorile, vrati' se je s kraćega puta, Oli se mo- 
guće ni ima' pravo vratit € Pa tako su učinili i 
mnogi drugi — mnogi i od težačkih sinov, bez 
uzroka ili s razlogom, Zašto toga ne bi smi' učinit 
baš Dubčić € Moguće zato, ča je bogatiji od drugih ! 
Oli se je ima' pritvarat za volju svitu € A ča bi ti 
bila učinila, da se je on tebi omrazi' € Ja jur ne razu- 
mim, radi čega se toliko vriđaš k« 

Katicu su zapanjili njegovi razlozi. Dubina 
uvjerenja, koja zvuči u njegovu glasu prisilila ju 
je slušati njegove razloge, premda su okrutni, bez- 
obzirni, premda je ranjavaju i vrijeđaju, ' 

i »A zašto mi to ni' reka' — pravo u oči l« klikne 
strastveno, osjećajući, da gubi tlo i opravdanost. 
»Ni' ima hrabrosti! Savist mu ni dala k« 

»Ni' tako — vidiš, i sad mu krivo činiš. Ni" 
te hti' uvridit. On čeka, da ćeš ti njega ostavit 1 
obratit se drugomu.« 

Ona se trže i smrsi kroz zube: 

»Koja milost od velikoga gospodina! Ko bi se 
bi' nada! ! Ja ću već ostavit njemu, nek se on obrati 
drugoj, Nek mu je sa srićom l« 

Suze jeda i uvrijeđena ponosa grunule su joj 
iz očiju. A Mate na takvu provalu okrene razgovor 
na drugu stranu, 

»Vidiš, ćerce, — dani su mi odbrojeni, moguće 
i ure. Hoti' bih te izvest na put, ka drugu dicu 
opremit i umrit u miru, Do tebe je, da uđe mir 
opet u našu kuću, Drži te se virno godišća i godišća, 
čeka strpljivo, muči se i trpi. Ostavi' je kuću i poša! 
u svit za kruhom, da ti spravi misto, Zašto ti ne ćeš 
njega, kad si ga mogla hotit pri' godinu dana “« 

»Pa kad ne miogu, ne mogu! Zašto me silite € 
Oh, ča bi dala, kad bi mogla !« 


: »Pri će bit oholost — oholost, ćerce moja l« 
klikne on tužnim glasom. »Ne pripoznaješ, da si 
mu učinila krivo — ma svoju krivicu udilj spomi- _ 


nješ. Srce ti je okorilo' i otrovano. O, ni to ljubav, 


. ča ga napunja: to je oholost — naduvenost, Još 


ti jednom vičem : tko se povišuje, bit će ponižen ! 
A sad hodi, promišljaj i uđi u se,« 

Ne, nije ju uvjerio. S mrzošću otišla je od kre- 
veta. Vidi se, ni on ne shvaća, u čemu je sreća, 
ne će da shvati navlaš. Da je pristao, popustio ! 
Ne — popustio je na oko, a pri ruci je imao druge, 
kad je onaj odbaci... 

Ali i ogorčenje se utišalo, gnjev se ohladio, 
popustio. Već nije moguće ljutiti se na njega, kad 
ga je pohodio križ i muka. Pred oči joj izađe sigur- 
nost, da su njegovi dani izbrojeni, da mu valja 
odlaziti : ona će ostati sirota, bez zaštite. Još joj 
je najteže bilo prigovaranje materino. Nju peče 
još gore nego kćer nesreća i jedinu pomoć vidi 
u tome, kad bi se Katica na drugu stranu osigurala, 
Kad bi se Zaručila s drugim, što prije, i to odmah s 
Paškom, čini joj se, da bi pogrda bila odmah izbri- 
sana. Ljudi bi ušutjeli i ne bi pretresali neprestano 
njenu kćer, 

»Kako ćeš biti sama, ćerce moja s« govori joj 
svaki čas. »Svak će te taknut sirotu i potisnut u 
kraje > 

Kći šuti prkosno i samo ovda onda trgne ne- 
strpljivo plećem, kad joj dosadi slušati prijekore, 

»Ko će te obranit, kad iz njega ispane duša € 
A njegove je još malo, dušo moja mila ! Kad pomi- 

slim, o čemu živi, mravci me podlizu. A ja da ću 
se skionit k tebi od ove zmije. Tko će s njom opstat, 
kad ona vazme ključe u ruke €« 5 
Katica na pošljetku skoči i pobježe u svoju 
komoricu. Tu se bacila na postelju i gdje je nitko 
ne vidi, isplače se do mile volje... Z 
Mate dao je jedan dan zvati k sebi pisara i dva 
svjedoka. U njihovoj prisutnosti načinio je svoju 
oporuku. Kad su iz kuće izašli, šutljivi 1 ozbiljni 
— kuća je ostala za njima tiha i zamišljena nekako. 
Ivana i onako doma nije bilo, Kad ih je vidio dola- 
ziti, odbjegao je u polje. Putem je plakao kao dijete. 
Pao je na nj teški osjećaj osamljenosti. Misli i pla- 
novi o samostalnosti, čine mu se danas grješne:: 
Čini mu se, da se ogriješio protiv oca, kad ih je po- 
kazao. E ' 
Sad tek shvaća, što se u kući radilo, da se nije 
* radilo samo od sebe. Što se stjecalo, nije se stje- 
calo samo. Nije dosta izaći u vinograd i lupati 
motikom. I drugi hode u vinograd i lupaju, možda 
jače od oca — pa gdje je pošljedak njihova rada.“ 
Nema ga — kuće su se razdijelile, opustjele — pro- 
pale. A on je sagradio svoju kuću, postavio je na 
jake temelje. On ga je učio, kako treba raditi u polju; 
zatim kako se treba vladati u svijetu, U školi mu je 
dao nauku, premda sam nikad nije hodio u školu. 
Vodio ga je u crkvu za ruku, naučavao ga na dobro. 
Opominjao ga je od zla društva, bdio nad svakim 
njegovim korakom. Koliko bi puta bio popuznuo; 
da nije bilo njegova mudra svjetovanja * I sad 
bi se negdje skitao po Americi, a baština bi propa- 
dala ostavljena. A kako je s njime postupao ! Uvijek 
obzirno i ljubažljivo. I kad je karao — u duhu 
krotosti i ljubavi. Kako je bdio nad njihovim zdrav- 
ljem — u poslu ga odmjenjivao, sam stajući na po- 
stat, gdje je rad bio teži, Sve je to podolazilo Ivanu 
na um, kad je od muke išao na polje. 
»Jur nimam oca — jur nimam oca K« zacvilio 


je ljuto, bacivši se na bijelo kamenje u vinogradu. 

GLAVA XVII. 
KUĆA NA OBRONKU 


Prošlo je nekoliko dana, dugih, beskrajnih, i 
“ako je zima a dani su kratki. Mande je hodila svaki 
dan pod Grabovik pitati, kako je bolesniku, Svaki 
put donijela mu je kakvih ponuda : kad što je slatko 
57 kuhinje, kad bočicu prošeka za okrepu, Ali bo- 
lesnik je malo što užio od svega toga — najslađa 
ponuda pretvorila mu se u ustima u jad i gorčinu. 

Jedno veče dođe k šori Anzuli Paško Bobica. 
Zagledala se, kad ga je vidjela obučena, a začudila 
se još većma, kad joj reče, da je sutra čekaju pod 
Grabovikom, ' 

. »To je dobar znak!« klikne ona, To znači, 
da se među vama izravnalo sve l« ' 

.»Eh — ne mogu se pohvaliti« tuži se Paško. 
»Ni sam ne znam, kako će se sve to svršit« I kreće 
zamišljeno glavom, i ako se na njemu vidi nimalo 
klonulosti ni srdžbe. »Nadajmo se, da će se dat s 
vrimenom. . < 

Nu — kako govoriš sad ! Ko bi reka', da je to 
onaj stari Paško l« 

.  »Triba imat strpljenja«, odgovara on skromno 
i nekako postiđen. 

Kao svaki strastven čovjek, stidi se sad, kad 

se umirio, što je radio u žestini i prenagljenosti. 


. Najteže mu je, što ne zna, kako bi molio oprošte- 
nje -u gospođe i njena sina za uvrede i mnoge prije- 


tnje, koje su im jamačno također došle do ušiju.. 
. , Gospođa možda opaža, što se s njim događa, 
1 žali ga radi zbunjenosti, ; 
»A kako Mate #« svrati govor na drugi predmet, 
Ss onim taktom, kako to umiju duhovite žene. 
»Sve jednako !« klikne Paško brzo, uhvativši 
se-za slamku, koju mu pruža... Gore od dana u dan. 
Otiče — a vi znate, ča to zlamenuje! Svi su ga već 
ožalili, i on se sam prigori', Pa i kakav je to Život € 
Pomoći ni', a plačem ga isplakat ne ćeš.« ; 

Paško se oprostio s dubokim poklonima, kako 
ih je naučio u gradu, od gospođe i ode k Zan-Domi, 


»A. — konobar k« vikne Zan-Dome živo, okre- 
nuvši se vješto na stolici. Osmijeva se prijazno, 
ali ne pruža ruke gostu. »Mogu reć — služba te 


ne će satrt. Dangubiš dan za danom. Skoro bih ima 
volju poć u službu k Okladini! A ni zareć se ne ću. 
Ovo natezanje po magazinu već mi je dogrdilo, 
a još više ovo upisivanje dugov u libre ! I onako 
ih nikad ubrat ne ću, ni ja, ni moj sin. Možeš mu 
slobodno mene ponudit, i ako hoćeš, priporučit. 
A kako je on s« 

»Dobro — pozdravi' vas je.« 

»Pozdravi i ti. A vinof Ni vam ciknulo f« 

»Nego ča l« klikne Paško s ogorčenjem. |, 

»Nu — nule miri ga Zan-Dome, klimajući 
glavom. »Znamo mi, što se radi po konobama;- 
gdje je kanela od vodovoda odmah pri bačvama, 
Pa ne bi bilo ni čudo ! Ima tamo ljudi, kojima sve 
cikne. A ča ona tvoja — ona oholica Katica f« 

»Pa tako samo — ka' obično.« 


»A ča je reka! mojim mustrama “ Spravljam 


vam vino ka' cvit! Pravi prošek! A kako cina“ 
Po što tamo kupujete s« ' 
yTo ja ne znam«, izgovara se Paško. 
yTi si berekin !« poprijeti mu Zan-Dome. »Dr- 
žite skupa, vi ste vinotršci hajduci — jedan drugoga 
ne će izdat.« K 
_»Za mustre je reka!, da će vam pisat«, nastavlja 
Paško s osmijehom. yTuži se, da imaju malo gradi.« 
To virujem | Znam ja, ča bi vi htili, vi vodari t« 
vikne ogorčeno, uprijevši prst pravo u Paška. »Ne 
bi marili iz grozda izažimat čist alkohol, pa ga onda 
samo krstit. Vonj, aroma, okus, pitkost — to su im 
uzgredne stvari. Ma, čekaj, kume, naučit ćemo 
vas i mi, sitničari, ča se da učinit od našega vina 
bez gradi \« Pomučao je časom, okrenuvši oči ne- 
kamo daleko, gdje slijedi nešto, što: ga zanima — 
možda kakova nova misao, ili nov projekt. Ali 
odmah se trgao od misli i obrati se k Pašku. »A 

pokisli ste još, ča“ Ona tvoja naime! Govorimo 
od nje — i onako ti uvik od nje i od nje...« 

»Tako, ka' obično |« 

»Nikakova promina £ Hm — a zašto #« 

»Eh — znate, otac na umoru: ni' kad mislit 
na besposlice.« ' 

»To je istina, Skoda onoga čovika — 1 privelika ! 
A ja baš da ću mu posudit komad gore na Bunjama, 
Njegova su lozja ka! vrtal... A sin ne znam, kakov 
je. Ma sve mi se čini, onakav Mate ne rodi se svaki 
dan, A ti da ne možeš, jer je on na umoru : a meni 
se čini, da je to najbolja zgoda. Ona plače, ti je tiši. 
Utri suze žalosnima — to zapovida i vanđelje. 
Ženama to je drago.« 

»Lasno vama govorit! Vi ste uvik tu, a ja, 
vidite, protrčim, Sutra u veče moram bit u službi,« 


»Baš zato: bit ćeš draži« I jedva se Paško 
osvijestio, već je skočio na drugi predmet, »Mate 
je dakle — kažu mi, učini' testamenat! I ako je 
testamenat tajna, zna se sasvim tvrdo, da se sku- 
pila lipa hrpica. A ja sam misli', da osim ono zemlje 
malo ča ima gotovoga. Ima i u štedionici novaca, 
Tko bi' reka', a « Osmijehne se pod brk i ošine 
po strani Paška, «I Paško će omastit gubice od toga 
sala, ako mu tko ne priotme onu poštrkušu,« 

Paško se začudi, na što nišani Zan-Dome. On 
nije ni pomislio, da bi ona mogla imati miraza, 
barem ne velikoga. Ovako nije ostajalo nego vjero- 
vati ; zna, da ovaj čovjek zna sve. Ali opet mu dođe 
i bojazan : tko zna, hoće li je kad k sebi prikloniti, 
kad je bogata; Naći će se tko drugi, tko će se pola- 
komiti na novce, Doista ne bi se čudio, da mu je 
tko preotme... 

»Čoviče, drži se! Ča se bojištaudari ga Zan-Dome 


.po pleću. »Gvožđe se kuje, dok je vruće, upamti !« 


Ipak Paško je otišao zamišljen od njega. Oni 
novci taru ga vrlo, Oh, da ima posjed — prvi posjed 
na otoku! Da je on Dubčić! Kako bi svijesno stu- 
pio pred ponositu Preturušu! Ovako se treba sti- 
snuti i s drhtanjem očekivati njenu odluku... 

Ali do jutra ipak je došao k sebi. »Ča sam, to 
sam«, počelo je na nj djelovati, »Nisam ni ja naj- 
stražnji. Ako sam Bobica — ali sam roda poštena, 
mišćanin od starine, od najstarijega plemena u 
mistu, i imam službu. Ne ću umrit od glada, ne ću 
pogledat ni na koga.« 

I samosvijesno stupa pod Grabovik, i to odmah 
u jutro, gotovo u zoru. Čini mu se, da će danas 
doći odluka — da danas će se prekrenuti njegova 
sudbina : na ovu ili na drugu. Pa — u ime Božje — 
odlučiti se jednoč mora, Zan-Dome ima pravo — 
kuj gvožđe, dok je vrelo... j 

- Odlučio se na sve, a u duši grije ga nada, Premda 
se diže nad njim nebo rasplakano, zastrto sivim 
oblacima, iz kojih sipi kišica, premda je zemlja 
pod njim ljepljiva, tužna, njemu se čini, da cvatu 
naokolo ruže i da grije ozgo duhovsko sunce. Nije 
mu ni palo na um, da ide u kuću, gdje je domaćin 
“ na smrtnoj postelji. 

Bolesnika je našao mirna, kakav je uvijek, 
kad ga šta ne muči, Lice mu se razvedrilo, kad mu je 
Paško pristupio k postelji. 

»Dobro doša, čeka' sam te«, govori mu lju- 
bazno, ali s nekom toplinom u glasu i u upalom 
oku, «Ali si vidi' naše ženske s« 

»Nisam još. Hti' sam najprvo k vama«, zapinje 


Pašku riječ u grlu, Ipak nije tako lako govoriti s. 


njim, kako je mislio. Nešto kao da ga stište, kao da 
ga sapinje, kad je s njime sam oči u oči... 

“" »Hod, Paško — kušaj — ja ti želim ili bolje 
sebi želim... Možda će ti poć za rukom... Ja ni- 
sam moga' ništa — pokušaj, trudi se... I još jedno, 
dok smo ovako sami. Imaj strpljenje s njom sad 
i posli', ako bude tvoja. Strpljenje, sinko, išće 
se sa svima, bez razlike ; ma s njom osobito. Inače, 
ja mislim, bit će dobra, barem se ufam...« 

Paško stoji nad njim — ali ni odlučno, ni samo- 
svijesno. Duboko je dirnut, u srce mu navire zahval- 
nost i odanost, Kako ga uči, opominje — tiho i do- 
brostivo, kao otac... 

ti 

»Oh, ča bi ja da' za to, da vas mogu zvat ćaće: 
— oh, ča bi da* « klikne sa zanosom, ' 

Čini mu se, da do vijeka ne bi imao što moliti 
iz neba, kad bi mu se ova jedna želja ispunila, 

»I to bi moglo bit; i bit će, ako Bog da, Ali 
ne će potrajat dugo.« Navrele su mu suze na oči 
kod ovoga nagoviještanja smrti. Teško ga je ožaliti, 
njega, koji se vlada k njemu kao otac, njega, koji 
je roditelj one, za koju mu bije src već godine. 
Odvratio se, da bi sakrio ganuće 1 da ga ne bi ra- 
žalostio, 

Kad je izašao iz sobe bolesnikove, obriše se i. 
gleda doći u svoju kolotečinu. I treba se sabrati,. 
neprestano mu dovikuje nutarnji glas: »Sad, oli 
nikad l« Ne usuđuje se razmatrati natanko  po-. 
šljedice, ako mu ne pođe za rukom, Svijestan je 
samo tome, da ostaje odluka: sve dobiti ili sve 
izgubiti, najednoč, zauvijek. Prekrižio se stupajući 
u. komoricu, Bila je sama, kao gotovo uvijek. Po- 
gledala je k vratima, trgavši se od misli. Opazivši 
njega, zažarila se i odvratila, 

»Ča radiš, Katica “« pitala je glasom drhtavim,, 
U grlu kao da ga nešto steže, ne da mu odahnuti.; 
Htio joj se prikazati slobodno, da ne bi ni slutila, 
zašto je došao — a gle, sad se muči, da ona mora, 
vidjeti. 

A varao se, Imala je ona drugih briga, nego 
se obzirati na Paška i njegovu uzrujanost, Odgovara“ 
mu sasvim bez pretvaranja, nehajno : koa 

»A ča bih imala radit * Vidiš, ča je u kući« 

Njen hladni ton, nehajnost, nemarenje smeli 
su ga još više. 

»Mater doma *« pita iznova. 

»Bit će tamo nigdi!« baci glavom put vrata,: 

»Zato si doša', luda glavo!« grdi sam sebe, 
ljuteći se, »Za to te je posla' starif Kakov ćeš mu 
donit odgovor f« 

. Bilo mu je vrlo neugodno. Ne može kriviti 
nikoga, nego odsudit sama sebe... Ah, kad bi 
samo na sat mogao posuditi sebi okretnost Zan- 

Dominu! Kako bi to bila odmah druga slika, ne 
ovakova smiješna, za koju će se stidjeti sam pred 
sobom do smrti... 

Sreća, što je ona opet zapala u svoje misli, 
kao da nikoga nema, Da ga je vidjela, motrila, imala 
bi na čemu napasti oči — imala bi se kome rugati ! 

»A ti se jidiš na me. %« upita je tiho, približivši 
se k njoj, i ako žacavim korakom. I već vidi sasvim 
jasno, da je učinio pogrešku, veliku pogrešku... 

Ona mu iznenađena pogleda u lice, U njenu 
oku šine iskra gnjeva i pogodi ga pravo u srce. 
Usta su se stegla, kao da hoće s preziranjem kazati : 
»A ča ovi opet hoće $« 

Bio bi utekao pred njom, uzmakao — ali ne 
smije. Šta bi rekao stari € Pomisli i na Zan-Domu, 
i opet mu se vraća odvažnost, 

»I sad se jidiš. Čim sam uša', uhvati' te je jid.« 

Htio je moliti, htio je osvojiti srce, koje mu je 
nekoč pripadalo, a gle, mjesto laskanja on joj spo- 
minje poniženje, sramotu i patnje: 

Spala je s nje zamišljenost, otjerala je misli 
daleko od sebe, lice je primilo izraz prijeteći a iz 
očiju sijevaju munje. 

»Zašto se jidim € Promišljaj, ako ne znaš — 
domislit ćeš se. Oli ne — pomoć ću ti nać uzrok. 
Oli si zaboravi! onu noć, kad su letile kamenice € 
Zaboravi! si, kad si proleti kraj nas na mazgi i gleda', 
kako samo ti znaš# Zaboravi si, kako si podrugljivo, 
izazovno gleda', kad sam se srila s tobom € Zaboravi 
si,,.« Baci uzrujano rukom i zašuti. Dršće po svem 
tijelu, lice gori, oko baca munje a usnice se tresu. 
»Jude ste bili svi, krvnici, dok mi niste krv popili ! 
Eto sad imate ča ste htili. Radujte se, uživajte !« 
Glas je izda, u oku se žacakli suza i spusti niz lice. 
Uzburkalo se opet u njoj čitavo ono more žalosti, 
muke, suza i trpljenja. »Nisam imala prijatelja, 
nikoga, nikoga! Nitko mi ni' hti' dobra — svud 
zavidnost, ruganje, pomamljenost i podlost l« 

= »A ti ne znaš, zašto sam to čini', ča sam čini! € 
pita on tiho, gotovo ponizno, 

Ona skrene žestoko plećem i odvrati se. Kao 
da hoće reći: Ča mi je stalo £« Najzad doda, ali 
glasom već mirnim : Ja samo to znam, da si me pro- 
goni'.« : 

»Ca me za to koriš “... »Ja sam izgubi' pamet. 
Nisam zna', ča bi radi! od očajanja. Čudim se, kako 
se nisam smaka', A ča ja znam, ča sam još učini' € 
Ma promisli«, doda s osobitim glasom, »da je to sve 
bilo iz ljubavi.« 

»Hvala na takvoj ljubavi l« vikne s preziranjem. 
»Ja takvu ljubav prezirem — držite ju za se, darujte 
komu hoćete, takovu ljubav !« 

Žalost, gorčina napuni joj srce, razočaranje, 
gorčina čine je bezobzirnom, nepravednom. 

Moja ljubav bila je iskrena !« klikne Paško, i 
on ugrijan, uvrijeđen njenim riječima, 

. »Ljubav u vaskk I nasmije se s preziranjem. 
Dim, ča ga vitar razvije. Plamen, ča bukne, oprži 


i — izgori. To je ta ljubav !« 


»To se ne tiče mene !«_ vikne on žestoko. »Ako 
ćeš koga pogrđivat, mene nemoj I Iz očiju plamti 
i njemu gnjev, lice se podlilo krvlju. Došle su mu 
pred oči muka i stradanja, što mu je zadala, Stidi 
se tek sad, kako ga je bila odbacila. Zaboravi 
mahom Zan-Domu i njegovu vještinu, Počeo se 
držati, kako bi se držao Paško Bobica, »Ja sam te 
ljubi' virno, iskreno, Bi' bih da* život za te, I onda, 
kad nisi jur hajala za me, Ti si našu ljubav povrgla, 
oskvrnila, ti si je izdala. A reci, zašto € Reci, ako 
te ni* stid, priznaj, zašto s« 

Htjela mu je odgovoriti, oko joj gori, usta 
se kreću, ali ne daju glasa... Stoje oči u oči, kao 
dvije bijesne zvijeri, gotovi skočiti jedan na drugoga. 
., Ti meni govorit!« bjesni Paško nabreklih 
žila na grlu i na sljepoočicama, »Moja je ljubav 
stavna — ništa je ni' moglo oborit, ni bogatstvo, 
ni slava, Ti si ju odvrgla radi bogatstva, a sad ju 
odbacuješ iz oholosti, zašto ne ćeš priznat, da si 
pogrišila. Onda me nisi htila, zašto sam ti bi' pri- 

nizak, sad me ne ćeš, zašto sam pošteniji. Jednu 
krivicu popravljaš drugom —sve iz oholosti i nadu- 
venosti : 1 još hoćeš, da ja priznam krivicu za pra- 
vicu, Sve ću učinit — ma to jedno ne ću, pa da si 
kraljica !« 

Ona gleda na njega s nekim strahom, Vidjela 
ga je već bijesna, više puta ga je vidjela : ali ovako 
je nije šibao. nikad. Nije ni mislila, da bi on kad 
rasvijetlio njene tajne misli, da bi ih raskrio pred 
njenim očima u svoj njihovoj nagosti... Sve, čim 
ju je korio, mora priznati, da je prava istina. Čeka 
poluotvorenih usta, što će iznijeti taj strašni čovjek 
još na vidjelo. 

Paško osjeća, da je pokvario sve, razbacao i 
pogazio, kao razbješnjen konj, kad se otme iz ruke 
svoga gospodara. Nema tu više pogađanja, uljep- 
šavanja — tu treba otići, kako se pristoji pravu 
čovjeku, ne pogledati više nikad na tu stranu, 
gdje je ona. : 

»Reka' sam, ča mi je bilo na srcu — nek sad 
bude ča hoće l« vikne hrapavim glasom. »Čini, ča 
ti volja, ma rob ja ne ću bit nikad nikomu. Ni Ka- 
tici Preturovoj ! To upamti — s Bogom !« 

Bacivši na nju pogled očajan, kojim se je odre- 
kao zauvijek — ispade iz sobice, »Svršeno — kraj K« 
šumi mu u glavi, u kojoj još jednako misli, kao luđe, 
tjeraj jedna drugu, »Lipi Zan-Dome ! Lipo strplje- 
nje! Eh, ča — na dušu, bolje tako nego nikako! 
Nek zna svak, ča je, i kartu na stol « I navali preko 
dvora na vratašca i na stazu i uzbrdo u mjesto. 
Sad tek počinje u njemu krv kipjeti i razlijevati 
se ljutina po žilama, i 

Kod svega bjesnila opazi, da ozgo silazi k njem 
hrpa nekih ljudi. »A ča mi je stalo, tko je... »misli 
i hita pored njih uzbrdo. Čuje glasove, kako ga zovu, 
javlja se i njegovo ime — ali on leti neodoljivo 
naprijed. . 

»Žuri mu se« klikne duboki ženski glas, »trči 
možda po likara, oli don Roka.« 

U tome uhvati ga nečija ruka za ruku i ne pu- 
sti je više. Začudi se, tko je taj jaki čovjek i razbere 
se od, svoga bjesnila. Za ruku drži ga Niko Dubčić, 

»Šta. ti je, čovječe € Kamo si navalio “« upita 
ga. Čini se, ti ne znaš, što radiš.,.« 

Sad tek vidi, da su u hrpi šora Anzula, gospo- 
din Ilija s kćerju i Niko. »Oni gredu«, sijevne 
mu u glavi, »ja više nimam po što hodit.« Osvoji 
ga klonulost, snaga ga izda i pred njim se otvori 
duboki ponor očajanja. Predao se nehote snazi, 
kojom ga Niko vuče za sobom, 

»Što se opet dogodilo “« ispituje Niko. »Kamo 


si htio trčati €« 


»Ah, bilo bi bolje, da me i nima, Ja sam pokvari' 


sve, Meni je najbolje da poginem«, 


Nego što l« ruga se Niko. »Prođi se ludosti i 
hodi. Radije mi reci, što-se upravo dogodilo,« 
Stegao ga je za rame, da mu se ne bi opet oteo 


i vuče ga za sobom. Kad su došli u dvor, Niko je 


razabrao iz isprekidanih odgovora, što je počinio 
njegov bivši takmac, 
. Pred kućom preda ga šor Iliji i pazio je, da li 
je ušao s drugima u sobu bolesnikovu, On se vrati 
u dvorište i gleda u kuhinju, ne će li opaziti koju 
od ženskih, 

Pri ognjištu nađe Baricu. 

»Gdje je Katica “« upita je. | 

— Bit će unutra nigdi«, odgovara ona i gleda 
na nj, ne znajući sama, šta bi mislila, 

On ode u kuću a nevjesta misli: »Mladi Dub- 
čić opet! Ča je to opet # A Paško misli, da je već 


njegova. Doista čudnovata kuća! Ne znaš nikad, 
ča se u njoj čini...« 


“Niko nije imao kad mnogo se svjetovati. Bio 
je još doma odlučio, da će progovoriti s Katicom, 
ali na samo : a tu ga najednom čeka dužnost govo- 
riti s njom i o Pašku. Mora joj razjasniti svoje dje- 


lanje, mora se opravdati, ili barem postići opro- 
štenje, Nije moguće dulje oklijevati, ni odgađati, 


Čini mu se, da bi ga Bog kaznio, kad bi dalje padale 

njene kletve na njegovu glavu. Treba ljubav, kad 
je već umrla, dostojno sahraniti i na grob navaliti 
kamen — ako ne kamen zaboravi, barem kamen 
pomirbe... 

Katicu je našao na istom mjestu, gdje je bila 
klonula, kad je Paško otišao od nje. Glavu je podu- 
prla rukom a na žalosnom licu imadu tragovi suza. 
Kad ju ugleda onako, javi se u njemu ukor : »Po- 
gledaj, što si učinio ! Radi tebe su te suze i opusto- 
šenje.« Ne zna, što bi progovorio, Sveti strah pred 
njenom žalošću pomuti mu misli, Svaka riječ čini 
mu se, da je podsmijeh i hula. 

Mislila je, da je to Paško — makla se razve- 
drena lica, da će ga primiti, snjim se pomiriti. Opa- 
zivši Nika, otvori oči od čuda i poli je rumen, Mo- 
rala se svladavati, da ne vikne. Potrajalo je dugo, 
dok se pribrala : pogledala je na nj, kao da ga pita, 
šta ovdje traži. « 

On je stao, još uvijek rob dubokog ganuća, 
ne može proustiti ni riječi. No njegova zabuna 
vrati joj razbor. Pred očima vidjela je sve muke 1 
jade, što je zbog njega podnijela. Došle su joj na 
pamet duge beskrajne noći, provedene u žalosti 
i očajanju. Dođe joj na um izdaja i sva podlost, 
kojoj je postala žrtva — i mjerila ga je s prezira- 
njem od glave do pete. 

»A ča tu još hoćete, gospodine Dubčiću <« 
pita ga glasom tihim, ali osjeća se u njemu sve 
.drhtanje srca, »Svega je jur moglo bit dosta — ja 
mislim,« 

Njen pogled uvrijedi ga duboko, i ova prva 
riječ, Pogleda na nju okom čvrstim. Ali zadrži 
žestoku riječ, koja mu je htjela na jezik. »Strplje- 
nje l« opominje sam sebe. »Treba svršiti, konačno 
sasvim.« : 

»Nemoj vrijeđati, dok me ne čuješ, Katice«, 
počne on tihim, mirnim glasom. »I onako ovo je 
naš pošljednji razgovor. A svršiti nekako treba.« 

»A ča je triba još govorit“ Ča se dogodilo, 
povratit se ne će — ostalo je zaludu govorit.« 

»To je istina, da se povratiti ne će«, počne on. 
»Mi smo se rastali za uvijek. Teško mi je izgovoriti 
takvu riječ po svim obećanjima i zakletvama od moje 


strane. Ali tako već jest... Ja samo toliko znam, 


da nije bilo varanje, ni laž, kad sam obećavao. 
“Tad sam bio uvjeren, da moje srce patri tebi na vijeke. 
No sve se promijenilo ! Ne znam sam, kako — samo 
znam, da se promijenilo sve, I protivio sam. se, 
svladavao osjećaje — ali najzad morao sam pod- 
leći,« 

Na njenim usnama pojavi se preziran osmijeh 
i ona samo zaklima glavom. 

To ga potakne, da je podigao glavu i rekao : 

»Ali sad vidim, da je dobro, kad smo se rastali. 
Ja sam uvjeren, da će doći dan, kad ćeš toi ti vi- 
djeti 1 bit ćeš mi zahvalna, što sam raskinuo vezu, 
koja nije imala trajnosti, Radije me okrivljuj sada 
za izdaju, nego poslije za nevjeru,« 

»To je sasvim pošteno,« odgovara ona. »Ja sam 
jur sad harna.« ' 

»I ti ćeš se osvijestiti, i ti ćeš razabrati,« na- 
stavlja on neumoljivo, možda i potaknut njenim 
podrugivanjem u pogledu 1 riječima, »i ti ćeš raza- 
brati, da su i tvoji osjećaji bili varavi... Da se 
nijesmo rastali sad, ti bi možda do godine tužila 
za slobodom, za roditeljskom kućom, za svojim 
prilikama, za svojim uzduhom, Ti bi mi predba- 
civala, zašto sam te prenio u okolinu, gdje ne naho- 
diš ništa svoga, gdje sve diše na te tuđinom, Ti bi 
živjela u vječnim mukama i neprilici u mojoj kući.« 

Katici dođe na um, kako je sjedjela kod njega 
za stolom, kako se nije znala maknuti, kakove je 
podnijela muke i neprilike. Čelo joj se oznojilo 
kod mučne uspomene. Ali ipak njegovih razloga 
ne priznaje! Izdajstvo je izdajstvo a podlost je 
podlost. 

»Pogreška je samo u tom«, javi.se ona, pogle- 
davši na nj oštro, »da je to sve bilo prvo promislit. 
Prvo, dok se ni' obećalo, dok nisam išla u crkvu 
Prid licem svega mista uz vas, dok me niste poka- 

zali s vaše tarace ka! kraljicu. Pa i onda su bile . 


okolnosti, koje i danas! Gdi je bila onda ta vaša 
mudrost, ta opreznost i razbor « 

»A ja opet ponavljam, da sam se tada varao. 
Strast mi je zaklonila vid, uzela razbor. Mislio sam 
u sebi, da ću se približiti k puku, kad te uzmem 
— ali sam se uvjerio, da mi se puk ruga, jer me ne 
razumije, smatrajući me za čudaka, Da — sve, 
sve nam je bilo na putu — nije se moglo ustrajati 
dulje u laži i u varci. Morali smo se rastati... Ah, 
da znaš, kako sam nesretan i sad radi te zablude ! 
Kako se korim, nemam noći ni dana, kako se mučim. 
Nemam odvažnosti ni posegnuti za čašom ljubavi, 
koja mi se daje. Bojim se, da će se njena slast pre- 
tvoriti u jad i čemer, dok mi ne oprostiš. Zar mi ne bi 
mogla oprostiti $« 

Kod pošljednjih riječi umekšao se njegov po- 
gled a u glasu je zvučala vruća molba, koja je k 
njoj strujala iz dubina njegove duše. 

A na njenu licu ukočenost, oholost i prezira- 
nje. Zabacila je glavu, pogledala na nj okom, u 
kojemu plamti mržnja. Šta on ne bi htio od nje 1. 
Oproštenja, da priznanja i k tome zahvalnosti 1 
Uzbunila se u njoj sva gorčina, koja se dosele 
skupila i napunila dušu — mrzi na njega radi nje- 
gova pretvaranja i .sebičnosti ! 

On je opazio djelovanje svojih riječi. »Više: 
ni riječi l« zakani se, osovivši se ponosito pred njom, 
kao čovjek, koji je izvršio što je bila dužnost, koji 
nije dužan nikome ništa. 

»Oproštenje ti više iskati ne ću« reče tiho, ali 
hladno. Ni spomena ganuću, koje ga je prije bilo: 
osvojilo. Niti mi je više za njim stalo. »Htio sam 
se s tobom oprostiti kao prijatelj, sa žaljenjem — 
“opraštam se već nehajno, kao čovjek, kojega tvoj 
jed i preziranje ne može ni raniti, ni dohvatiti.« 

Skočila je i koračila k njemu, ne znajući, što bi 
— htjela mu reći nešto, što ne bi zaboravio do smrti 
— ali izda je snaga i klone na pređašnje mjesto. 


340 


i 


..On se više nije obazreo na nju. Bilo mu je već, 
doista svejedno, što ona radi i misli, Ugrijana lica 
ali miran, uđe u sobu bolesnikovu, | 

= Tu su bili svi, i Paško. I on se umirio, Stoji 
u kutu skrstivši ruke i gleda preda se nehajno, 
Što mu je stalo do koga # On već nema što dobiti, 
ni izgubiti, Niko ga pogleda sućutno, »Ni tebi nije- 
sam pomogao, Bog zna koliko«, misli. Još sreća, 
da je ovako.« ' 

Sora Anzula pogleda na sina svojim pronicavim: 
okom. Nije joj izmaklo, kako mu je sinulo oko ra- 
došću i tihim raskošem srca, kad mu je palo na Do-: 
ricu, koja sjedi do nje. ' 

.Nije trajalo dugo, i Niko pristupi bez okoli- 
šanja k djevojci i uze ju na ruku. No izba se napu- 
nila dupkom, kad su ušli domaći svi i s djecom. 
Došla je i Matija, i na pošljetku uđe tiho 1 Katica. 
Niko se nije mogao svladati, da ne pogleda na nju. 
Opazio je na njoj promjenu : uzrujanosti nema traga, 
prije je zauzela mjesto na licu sustalost i tuga, 

...Bolesnik leži nepomično na postelji. Lične ko- 
sti iskočile su mu, crne se šupljime u koje su oči 
upale, Kosa, gotovo sasvim sijeda, ne može pokriti 
dubokih jama na sljepoočicama. Nos zaoštren strši 
snažno nad ustima, davao bi licu još i sad izraz snage 
i energije, da se u pošljednje vrijeme nije oko usta 
javila crta puna bola i trpljenja. Na čitavoj pojavi 
opaža se već dah smrti, neumoljivi znaci propada- - 
nja. Samo oči daju licu nešto života. Ispod naježe- 
nih obrva, koje nijesu stigle potpuno osijedjeti, 
gleda svijesno i s učešćem na prisutne. Vidi se, da 
mu je milo, videći ih sve ovako na okupu. 

. Dakle ste došli svi« reče suhim ustima 1 uta- 
njenim glasom, kao da izvire samo iz grla, »došli, 
Ja vam zahvaljujem,« 

Svi su ganuti ovim prizorom, ali i mirni, Samo 
Katica obara oči u neprilici, ne znajući, kamo bi se 
djela. Neka pogleda, kud joj drago — svud uvreda, 
jad. Niko miran kraj svoje drage, pun ljubavi i 
obzirnosti, na nju se više i ne ogleda, niti se obazire. 

Paško blijed doduše kao zid, ali takođe miran 
i nehajan, Šora Anzula, šor Ilija i njegova kći — 
svi, svi je vrijeđaju, ne želi joj dobra nijedan, Šora 
Anzula udubila se u osobite misli. Uživa pogledom 
u slici, koja se pruža pred njom. Porodica se načetila 
oko kreveta samrtnikova, pogled svih visi o njegovu 
licu, pun štovanja i očekivanja, što ima još reći, 
zapovjediti. Čini joj se, da je oživio jedan od onih 
starih prizora, gdje patrijarha skuplja oko sebe 
djecu i potomstvo da ih blagoslovi. »Doista jedina 
kuća od seljačkih«, misli u sebi, »jedina kuća, ča ja 
znam, koja zna, da ima gospodara i glavu. Drugdi 
zapovida svak a ne sluša nitko. A najviše zapovidaju 
dica, Čim su samovoljnija i bezobraznija, to se volj- 
nije sluša, ča oni zapovidaju.« S ushitom gleda 
ovaj prizor, nestrpljivo čeka, što ima reći svojima 
ovaj osobiti čovjek, stojeći nad grobom, 

Iz misli trgne je njegov mlohavi glas, koji kao 
da silom ide iz grla. 

»Hvala, ča vas mogu još jedan put vidit, vas, 
gospodarice, i vas, šor Ilija. Hvala vama i: vašoj 
dici, da ste počastili ovaj stan...« 

Oko mu pane i na.Nika — ali ne kao drugda 
ispitljivo, s nepovjererijem — ne, nego prije nekako 
nježno i ljubažljivo, s njega se odmah pomače 
k Dorici, koja se privija k teti Anzuli, izvlačeći 
ruku iz Nikine ruke — ustavi se na njoj s očitim 
miljem. Pod tim pogledom oborila je oko i zacrveni 
se kao božur. ' 

»Dica moga gospodara i gospodarice l« obrati 
se k Niku opet pogledom, »ja vam se radujem 1 
želim sriću — iskreno od srca.« 

Niko pristupi k postelji, nehotičnom kretnjom 
pruži mu ruku. Ali zadrhta, kad osjeti u njoj tu ruku 
studenu, nemoćnu, ; J 

»Ništa za to!« nastavlja bolesnik, držeći ruku 


Nikovu u svojim rukama i gladeći je ljubažljivo, 


»ništa za to, ča ova ruka ni' dopala mojoj ćeri, Vaša 
mati zna, kako sam misli" o tom. Naprotiv, drago 

mi je: ova će ruka dopast drugoj, koja je te časti 
dostojna.« 

Pogleda na Doricu, koja, kao da će propasti u 
zemlju, uhvati se grčevito ruke šore Anzule, 

Katica zadršće i lice joj je još većma problije- 
djelo. »Oli nimam pravo“ Nisu mi htili dobra, 
zavidili su, mučili, progonili — svi, i on, premda 
je nad grobom.« Pogledala je na Paška, kao da 
mu hoće baciti opet u lice isti prijekor. I uhvati 
na sebi opet njegov pogled. Ni jeda, ni bjesnila 
nema u njemu, Sja iz njega i. grije čitav svijet 
hježnosti 1 ljubavi. Oborila je oko, zarumenivši 
se, i udubi se opet u svoje misli, 

»Neka bude dobrostiva«, doda bolesnik, gladeći 
tuku Nikovu, »neka brani ovu kuću, koju sam po- 
diga' — i kuću svakoga težaka.« 

Niko obori glavu i gleda bolesniku pravo u oči, 
ne proustivši ni riječi, No u duši opet mu se pro- 
budi tisuća dobrih osjećaja, plemenitih odluka, 
Jest, štitit će siromašni puk, braniti ga, i pomagati 
u potrebama. Radit će o njegovu podignuću, ne- 
umorno i nesebeznalo. Bit će, ako Bog da, snage 
i blagoslova. 

Bolesnik je razumio, kakav mu to sveti plamen 
gori u očima, i klimne glavom, dodavši : 

»Bože daj sriće 1 blagoslova !« 

Pogleda sina, i grudima starca zadršće ganuće. 
Ivan stoji pred njim držeći oba dječarca za ruke. 
Pogled umirućega ustavi se najdulje na milome 
licu djece. 

- »Ja dakle odlazim, sine moj«, počne i glas mu 
se vrlo zadršće, 

Ivana se taknule ove riječi, kao gorki ukor. 
Činilo mu se, da mu spominju prizor, kao kad je 
htio izaći iz kuće i ići u Ameriku, Pao je k postelji 
na koljena i šapće glasom uzbuđenim : »Oprostite 
— oprostite I Uzima njegovu studenu ruku u svoju, 
pritište k njoj strastveno usta, pokrivajući je cjelo- 
vima. »Još jedan put — još jedan put l« šapće mu 
nešto, vizljubi je, dok se ne ohladi u njoj život...« 

»Tebi će ostat kuća, vinograd, polja — sve, 
ča imam i ča sam steka'«, nastavlja glasom mirnim, 
Ti ćeš bit glava i vođa. Sve, ča imam ostat će u jed- 
nim rukama. Imanje razdiljeno na komade nigda 
ne napriduje — vidimo izglede.« 

Jera pogleda značajno na Katicu, kao da joj 
dovikuje : »Oli nisam rekla * Njegove su je riječi 
uvrijedile. .Čar, kojim ju je dosele uhvatio ovaj 
svečani prizor, mahom se raspršio. Skočila je pred 
nju prijetnja teškoga ostavljenog udovištva. A snaha 
ushićena, ne može nikako pritajiti velike radosti. 
Pogledi jedne.i druge susreli su se poput britka 
oružja, goreći od mržnje. BANDIT 

»Mater, koju ti ostavljam, nosi joj poštenje 
i pazi je virno. Nemoj zaboravit, ča zapovida za- 
kon Božji !« ' 
. »Nosit će poštenje, pazit će — uprav !« Malo 
je falilo, da nije viknula ponižena Jera. No uzvik 


pretvorio se samo u tup uzdah. Zaplakala je na po- ' 


šljetku jecajući nad svojom velikom krivicom, 
sakrivši lice rukama. ' 
»Ženu vodi, opominji. Upamti — gdikad je 
teže zapovidit nego posluhnut, Čuvaj se u kući 
svađe i razmirice. Dicu uzgajaj u strahu Božjemu. . .« 
Ivan obećaje sve u srcu. I u njemu se bude 
* lijepe odluke. 

* »Trudit ću se, da budem ka' vi klikne na po- 
šljetku glasom isprekidanim od suza. 

.»I ja se ufam, sinko l« odgovara stari, i sestre 
ti priporučam. Ti ćeš im bit otac, pazi ih i svituj. 
Neudate ili udate, hek najdu-kod tebe uvik toplo 
.misto.« 


Djevojke su zajecale. Mati je pomislila : »Lipo | 


su vas opravili, golubice moje !«. . 

(o Katicu osvoji osjećaj osamljenosti, kao nikad. 
Čini joj se, da su je istjerali u samoću, u pustinju, 
Ona i mati! Nema okrilja ni zaštite. Sve su: joj 
uzeli, oteli nemilosrdno. Ni uz očevu postelju nijesu 
joj dali malo mjesta. On, »glava i vodič«, sa svojom 
djecom zagradio joj pristup k njemu. On će biti, 

okrilje, vodič, koji nikad ništa nije načinio od svoje 
glave. Ona će ga i u napredak upravljati, buniti 
— ona koja sad slavi slavlje nad njom i nad mate- 
rom... Sama — samcata, ka" prst,« ponavlja u sebi, 
osjećajući teret i besciljnost života, »A zašto ja i da 
živim, kad ima bit ovako “« Nehote se zagleda, 
gdje bi se uhvatila. Niko, koji je obećavao, zakli- 
njao se, drži drugu za ruku... : 

Pa ipak u ostavljenosti gledaju je njegove oči 
sa žaljenjem i ljubavi — oči onoga, koga je pre- 
zrela, odbila. Kao da je priziva: »Hodi pod moja 
krila ! Ča je tražiš drugdi, kad ti je u mene obrana 
sigurna * Do tebe je.,,« Sve joj je biće oživjelo, 
svijet joj se ne čini pustinja, nije sama sebi kao od- 
gurnuta, izagnana, Došle su joj na um uvrede iz 
njegovih usta — opet se zatvorila pred njegovim 
nježnim pogledom, I on se raduje — da, raduje se. 
Misli, da se u ostavljenosti mora svezati s njim, 


Ne — radije ostavljena — radije sama,« 


»Vi, ćere«, doda otac, »slušajte brata, Matija: 
budi pokorna mužu; A ti, Katica s« : 

' Glas mu zadršće opet od ganuća, Ona, ne zna- 
jući sama, kako — tjerana nekom tajnom silom — 
pane na koljena do postelje i prione mu za ruku. 

»Ah, ćaćć moj — ćaće moj dobri!« klikne 
cjelivajući mu vruće ruku, . 

Navrle su mu suze na upale oči, 

»Da — da, ti si najslabija — tebi je triba naj- 
više okrilja. Tebe nisam zaboravi" — ne, ne boj se«, 
i gladio ju je po sjajnoj blistavoj kosi. »A ča, dite, 
— ne ćeš me obradovat nad grobom s« doda gla-- 
som tihim, da se jedva čulo u sobi, glasom, koji 
je našao put pravo u njeno srce. »Koliko bi lašnje 
umri' lc I njegovo oko s molbom i ljubavi gleda nju. 
Ona je pritisla lice u plahtu i šuti, 

Izvuče ruku iz njene i diže joj lice, da je može 
vidjeti još jednoč, uvjeriti se, je li još tvrdovrata 
i prkosna. Ona ga gleda okom punim suza, ali okom 
punim povjerenja, djetinje odanosti i poniznosti, 
On uživa u tome licu, koje su smekšali osjećaji 


345 


ganuća. Čini mu se, da je to Katica iz davnih vre- 
mena, kad ju je uzimao djetetom na koljena i učio 
je prve molitve. Vidi, da još nikad nije stajao tako 
blizu njenu srcu, da mu je pošlo za rukom slomiti 
koru, u koju je bilo zakovano. Našao je kćer, to je 
istina — ali našao ju je u času, kad je mora opet 
ostaviti. Pažljivo gleda u njeno lice, kao da hoće 
ucijepiti njenu 'sliku na rastanku u pamet. 

»Dakle, ča mi govoriš, dite “« pita je tihim, 
nježnim glasom. 

Nitko nije čuo, što govori stari, svi su uzmakli 
nehotice od postelje, da ih ne smetaju. No Paško 
osjeća dobro, što se tamo događa — osjeća, da se 
sad približila odluka, i nova nada uđe u srce i uz- 
burka njegovo kucanje, 


I Katica osjeća, da je nešto popustilo, što ju ' 


je vezalo na grudima, što joj nije dalo slobodno 
dahnuti, ni jasno pogledati. Bacila se na očeve 
prsi, koja se jako dižu od ganuća, Suze teku pro- 
sto, donoseći olakšicu, 

»Ja ću vas poslušat«, šapne na njegovim prsi- 
ma, skrivajući lice, . 

»Njega $« — pita otac, 

»Njega«, odgovara ona bez oklijevanja, 

Podigao je oko k nebu s beskrajnim žarom. 
Moli ozgo blagoslova i na ovaj korak svoga djeteta, 
Ali opet su se u njemu probudile brige i obrativši 
se k njoj, pita još : »Iz ljubavi — ili od sile « 

»Iz ljubavi«, — klikne ona na glas, u suzama. 

S tim riječima kao da je pao pošljednji teret 
sa srca. Kao da se odmah sve izjasnilo, izravnalo. 
Očevo lice žari se od sreće, zaboravivši svoje bolove, 
uživa u svome djetetu, studene ruke meće na njenu 
glavu. ' 

Ali već ne kleči pred njom sama. Uz nju se na- 


šao Paško i, držeći je za ruku, čeka od njega isvoj dio. 


A on polaže na njih ruku, usta šapću, moleći 
se vruće, za njihovu sreću. 

Prisutni stoje tiho, bez riječi, Ovijalo je i njih 
nešto svečano iz toga prizora. Niko je osjetio u sebi 

neizmjernu olakšicu, Poslije tolikih sedmica muka 
i tuge osjeća se opet zadovoljan u duši. Čini mu se, 
da se očistio, stresao sa sebe nečist i blato, postao 
dostojan svoje sreće, 

»Sad mi ne ostaje«, izgovori bolesnik glasom 
ganutim, »nego molit Boga smrt tihu i blagoslovenu«. 


. Gosti su se još dugo zabavili kod Mate, pro- 
živjeli su kod njegove postelje mnogi uzvišeni 
čas. Niko je još jednom molio oproštenje u njega i 
njegove kćeri 1 dobio. Samo je Jera mučala tvrdo- 
korno i u srcu se nad nečim grizla, Ali nitko se nije 
nekako na nju obzirao. 

. Bolesnik odiše mirno. Osjeća, da je sve dovr- 
šio i da nema više upravo što tražiti ovdje. Tjele- 
sne muke ne čine mu se više mukama, nego nečim 
potrebnim, neuklonjivim. 

.Ta i putnik mora se umoriti, ako ima doći na 
svoj cilj. A takvi smo putnici svi... 


GLAVA XVIII. 
. KONAC 


. Kad se Niko opraštao od Dorice, dovedavši 
je do Zorkovićeve kuće, reče joj: 

»Idem k Zan-Domi. Ja sam tako uzbuđen, 
da ne bih mogao ništa raditi, Danas imaću blagdan. 
I doda u ganuću : »Blagdan najveći u životu.« 

Pogledali su značajno jedno na drugo i razumjeli 
se, I njoj se čini, da se sad tek smije predati svojim 
osjećajima, koji je neodoljivo vežu k njemu. 

Ipak nije joj drago, što njen Niko prijateljuje 
sa Zan-Domom, ' 

»Rado se ruga« spomene ona. 

"To je istina. Često je i gorak, Ali je ipak do- 
bar ; bolji, nego mislimo, Zašto je takav “ Ne čudi 
se — ima i on svoj križ, Zena ga ne može shvatiti, 
sumnjiči ga i uhodi na svakom koraku. Da ima 
drugu ženu, bio bi drukčiji,« 

»Iko zna l« odgovara ona rastreseno. 

Vidi se, da njena misao boravi već kod drugoga 
predmeta. ' su: 

Zan-Dome sjedi nad knjigama usvojoj kance- 
lariji. Kao svaku godinu, i sad ima o novoj godini 
posla s računima. Obračunava se s težacima, koji 
su mu dali mast i za to uzimali od njega svu godinu, 
što trebaju u kućanstvu. Račune on drži u redu: 
ne pripisuje, ali i ne oprašta nikome. I računi su u 
njega puka formalnost. Težak posluša tefter, koliko 
i za što duguje, s kapicom u ruci, a kad dozna ko- 
načni resultat, klimne zadovoljno: »Bog vam da' 
zdravlje, gospodaru l« Odlazi od njega u svijesti, 
da Zan-Dome gleda na svoje, ali ne krade, Gdjekoji 
nema ni volje slušati, za što je dužan. »Samo recite, 
gospodaru, koliko čini u sve...« 

»Ne tako, druže! Slušaj i sudi.« I čita mu 
neumoljivo sav registar, i kad je svršio, spomene : 
»Vidiš, da si brašna potroši' odveć. Ponovi ti žen- 
skima, neka ga ne rasipaju. Brašno je skupo.« 

U tome poslu zateče ga Paško, 

Oko mu blista, lice je ugrijano, u kretnjama 
pruživost i samosvijest.  Zan-Dome omjeri ga 
svojim pogledom i na licu mu se javi osmijeh. 

* >»Nu, pogledaj u ogledalo — reci, prepoznaješ 
li se £« klikne Zan-Dome. »Sjećaš li se još, što sam 
ti bio obećao <« 

Paško ga uhvati za ruku i steže ju jako, kao 
da je hoće satrti. 

»Samo mi nemoj sasvim polamati kosti !« kli- 
kne sa osmijehom, »Dakle u redu — sve $« 

»E, hvala Bogu !« klikne Paško. 

»Bogu hvala 1 dika «odgovara i on, raskrili 
ruke sa smiješnom ozbiljnošću. »Dva luda manje 
na svitu. Igrali ste se na sakrivalo: i najposli se 
našli. Bilo je-i vrime, doista !« 

»A za to sve moram vama zahvalit, Ča bi bilo, 
da ni vas s« 

»Nemoj se truditi, prijatelju. Drugi su tu imali 
prste : ja sam šeprtlja prema takvim majstorima... 
Kad te prvi put istuče Katica, zahvali šori Anzuli, 

To zapamti i, po Boga, nemoj me zvat iz harnosti 
za kuma I« 

»A_vi ste mi iz ust izvadili l« 

»Pa, o tom ćemo posli razgovarat. Čini se, 
da morate najpri sahranit bidnoga Matu, Kako on #« 
.  oČeka smrt, Govori' je ka' pop. Svi su plakali. 
Sor Niko može vam reć, I šor Ilija lipo je govori! l« 

»Mogu si predstavit! Pravi dalmatinski sa- 


bor! Pa onda, gdi se izgovori toliko i lipše nego u 


nas € Za to ni' teško, moj prijatelju !« 
.. Paško se oprostio od Zan-Dome. Njegove ša- 
ljive primjedbe nijesu mogle rastjerati dojma, što 
ih je iz Matine kuće ponio. U ostalom, on nije Zan- 
Domu ni slušao. 

<A Zan-Dome se zamisli. Podrugljivo oko uze 
opet izraz zamišljenosti, da sjete. Nije to bio obije- 
sni Zan-Dome, 

Iz misli trgne ga kucanje. Na vratima pojavi 
se Niko. Zan-Dome dočeka ga s radošću. Crta 
zamišljenosti izgladila se mahom. 

.  >»Aha K klikne, primakavši mu stolicu. »I ti od 
ispovijedi! I to glavne, kako čujem, Gledate preko 
glava nas grešnike svi gore, k polarnoj zvijezdi,« 

»Nemoj se ti rugati — zaludu je ! Smrt je sama 
po sebi neizmjerno veličanstvena; njenu veličan- 
stvu niko ne odoli. Ja stojim pod dojmom njene 
tajanstvene moći i ne mogu se nikako oteti, I zato 
danas šalu na stranu.« 
... >Ja ti se ne protivim« dopušta Zan-Dome oz- 
biljnim glasom. »Kad se šalim, iz toga ne slijedi, 
da ne žalim Mate. Naprotiv, često razmišljam, 
zašto se karcinoma morala baš u nj zasijati, Ima ' 
toliko plodne zemlje, naprimjer odmah u našem 
mjestu! A moj plitki um razabrao je samo toliko, 
da dobri zlo prolaze, To je pojava svagdanja. Ta 
i narod govori: zlo zelje ne će izginuti. : 

"Ti se još uvijek šališ. Ja ću ti odmah rastjerati 
šalu. Povest ću te nekamo.« 

. »Znam već — k bolesniku. A u tome ne znam 
doista, hoću li te poslušati. Mene nikad ne ćeš uvje- 


349 


riti, da umiranje čovjeka ima u sebi nešto što uz- 
diže duh, Mene to prije snižava, sapinje. Slabi mi. 
energiju, uzima mi volju za rad, A ja sad. imam 
u glavi nacrt veoma važan.« 

Niko pogleda na nj pažljivo. Radoznalost 
rastjerala je pošljednje Zvukove uzbuđenih prizora 
pod Grabovikom. 

»Sjećaš li se, kad smo imali onu raspravu kod 
našega šor Ilije£ Izgovorili smo dosta svačega. 
Malo manje, nego vi danas pod Grabovikom, Ja 
sam se tom stvari zabavljao pobliže.« 

»Što — ti, Zan-Dome <« klikne Niko iznenađen 
i zacrveni se od radosti. 

nA zašto ne baš ja? Sve je moguće, kako je 
govorio veliki Korsikanac«, osmijehne se Zan-Dome. 
»Osim toga uredio sam račune s težacima, načinio 
inventar svoje sirotinje i vodio sedmogodišnji rat 
s domaćim silama. ..« 

Htio se opet osmijehnuti, ali u očima mu se taj 
smiješak nije vidio. Pokazalo se prije nešto vrlo 
tužno. 

»Morao je opet imati scenu«, domišlja se Niko, 
»šale mu nekako ne idu.« 

Zan-Dome nastavlja opet svojim načinom : 

»Vaši govori dugo su mi zvonili u ušima. Bla- 
gostanje, napredak, ujedinjenje... Da, jednoč mi 
se i Ilirija u snu pokazala. Ostarjela je malo, izblije- 
djela ona, za koju se su toliki oduševljavali! Ja se 
u to sve malo razumijem, ti znaš. Riječma ne vje- 
rujem, a oduševiti se ne znam, Ali vjerujem broj- 
kama — a one, znaš li, čemu su me naučile $« 

Niko skrene plećem, gledajući na nj pažljivo 
i čekajući, što će iz. toga se svega izleći, 

»"Tomu, da nam velike novce ispod nosa oti- 
maju onakvi Okladine i slična čeljad. Ne vjeruješ 
li € Najprije kupi cijene moje vino, onda ga proda 
opet cijene. Ili još bolje pomiješa ga s talijanskim 
ili drugim vinom, ili možda najprije pomiješa ga 
s vodom iz gradskog vodovoda. Na kratko: uzme 

“mome vinu individualnost, I orobio me je još treći 
put, jer će ga na godinu kupiti od mene još cjenije.« 
"To je istina«, potvrđuje Niko. . ' 
»Slijedi Pitanje : zašto ja sam ne bih mogao 
prodati. svoje vino“ Zašto bi propalo bezimeno 
ili pod tuđim imenom, kad može razveseliti duh 
negdje u Pešti ili Beču s imenom na primjer Ćarete 
Ja bih mu dao žensko. ime. Vatreno je, žestoko i 
vrca iskre, — baš kao žena, Što ćeš ti reći na to f« 


»Ja € Da mora uspjeti, čega se ti pothvatiš.« 

»Ne. Ti ćeš reći: dobro, ali gdje ti je kapital g« 

»Pa našao bi se«, klikne Niko. 

»Kod .vas — to već znamo. Vidim i ja, da moram 
opet učiniti navalu na kesu tete Anzule. Bez nje 
vjeruj mi, ne ćeš se maknuti ni pedi,« : 

»Kad je uvjeriš, ona se ne će protiviti,« 

_»Uvjerit ću je lasno. Ja hoću od najboljega 
grožđa imati vino, držati ga i rediti barem godinu 
u uzornoj pivnici a onda ga prodavati na veliko 
i na malo, pod svojim imenom. Bila bi kvačica 
ako ne bi našlo prođe! Grožđe slabije neka služi. 
našemu težaku za domaću potrebu — izabrano 
uzimam ja u svoje ruke, ja ću ga urediti, ja ću ga 
pai, . zna 2 dobre novce. « 

»Dakle Vinarska Zadru j 
nom izdanju I reče Niko, VE E ii 
.  ooVinarska da — Zadruga ni za svijet! Družbe 
ja ne ću. Najviše ako bih se dao nagovoriti na firmu : 
»Ivan Dinko Guljanović i drugu, ili : »Niko Dubčić 
i drug« Ime ne odlučuje. Dva se mogu podnijeti 
pet već nešto teže, pedesetorica nikako! Onda za 
e zan ai ljudi, za vođenje firme — 

e nešto drugo, Tu sam ja i ti, i oni još, koje ć 
si “> Dakle : šta tina š < Rakan diše 

»Za nova poduzeć j 
ok e Še jen nemam ja vremena«, reče 

, Poslije duga uvoda očekivao je dru - 
ee ox gdje bi bio pribran i težak Paka ie 
oču , a ono barem neki od prvih, barem za 

»Izučio si vinarsku akademiju, a  prodaješ: 
svoje vino kojekakvim Okladinama i Kohnovima«, 
ruga se Zan-Dome. »Stoji istina, do ukusa, kome 
ćemo prodavati. Mome ukusu to ne odgovara,« 


»A gdje ti je pivnica za takovu spekulaciju *« 


»Pivnica € To je glavna tačka moga programa, 
Ja ću sagraditi pivnicu. »Prvu pravu pivnicu u Dal- 
maciji«.. Pivnicu naime, koja će biti pod zemljom.« 

Pogledao je na Nika, osmijevajući se. Niko 
sjedi bez osobita učešća, još uvijek zamišljen. 

»Kapital bi mi pružila teta Anzula.« 

»Zašto ne $« odgovara Niko. »Poduzeće je spo- 
sobno za život, u tvojim rukama mora se isplatiti. 
Ali ipak ja nijesam zanesen za taj plan.« 

Zan-Dome pomakne se na stolici i, smjestivši 
se udobno, s cigaretom u ruci, gleda ga pažljivo. 

»Čujmo dakle tvoj plan.« 

»Nijesam zanesen, govorim« počne Niko. »Za- 
što € Kad bi Ivan Dinko Guljanović izradio pravila 
zadruge i došao iskati kapital za gradnju zadružne 
.pivnice i njeno uzorno uređenje i kad bi iskao no- 
vac za kupnju mastaili grožđa: ja bih se obradovao; 
bio bih s njime tijelom i dušom. Ovakvo je to po- 
duzeće privatno, i ako ponavljam, korisno. Teta 
Anzula otvorit će kesu, bez sumnje : samo ne s ona- 
kom radošću, kako bi je otvorila, kad bi to poduzeće 
bilo javno.« Opet ušuti a na licu prostre se izraz, 


žalosti. »Zašto odbijaš puk od poduzeća, koje bi' 


ga moglo osoviti na noge * Zašto si tako tvrda srca 
k njemu # Pa više manje izašao si iz njega tako, 
kao i ja, živiš od njega i s njim, kao i ja. Upravo da- 
nas opet sam odlučio, da ću raditi za njegovo po- 
dignuće i blagostanje, a evo, ti me pozivaš upravo 
danas da osnivamo poduzeće, koje će mi osigurati 
lijepe kamate od težakovih žuljeva, . .« 

»Pa dobro — sad nek se čuje i drugo zvono, 
kako kaže naš narod. Šta ja hoću € Ja hoću, da te- 
žak valjano kopa kako treba polijeva. — uopće 
da obrađuje svoje vinograde pošteno i savršeno. 
da mi donosi grožđe dobro — ali vino neka mi ne 

dira«, klikne Zan-Dome gotovo svečano i ozbiljno. 
»U tim stvarima on je malouk, glup i zadrt, ljut 
neprijatelj sam sebi. Ta ni jedan ne zna ni svoje 
sude isprati, kako treba, prije berbe : to jest ne će, 
ili to ne drži za potrebno, Zato mu se vino usmrdi, 
da ne može s njime nikamo. I takvoga zalupanoga 
tvrdoglavća ja pripustiti u upravu poduzeća ! 
Dati mu pravo odlučivati nad onim, što sam ja os- 
novao teškom mukom i što on ne razumije i ne vje- 
ruje € Ja ga otkidati od posla, koji samo on zna vr- 
šiti, kako treba, krasti mu vrijeme sjednicama 
odbora i glavne skupštine, gdje svak hoće pokazati, 
kakav je govornik, tko je god pomirisao novine € 
To ne! Težak neka kopa, redi svoju konobu — ja 
ću mu dati sredstva i način za to: vino čuvati, 
prodavati, s čistom dobiti. raspolagati hoću ja. A 
tko zna, da li samo za moje obogaćenje € Možda 
će od čistoga kanuti štogod i tome tvome težaku.« 

Niko je počeo slušati pažljivije. Po ovome 
nagoviještanju sluti, da Zan-Dome ima: jošte nešto 
na umu, 

»Ja bih od čistoga dao nešto težaku: možda 
modroga kamena ili potporu za dobro obrađivanje. 
Ali najprije bih morao imati čistu dobit.« 

»To je dobra misao«, odobrava mu Niko, 

»Drago mi je, da priznaješ konačno«, osmije- 
hne se Zan-Dome. »Ja hoću da budem neograničen 
gospodar svoga poduzeća, Težaka držat ću u kordi, 
jer samo se tako da s njime izaći na kraj, Ako bude 
sredstava tako za nekoliko godina, ako težak po- 
kaže, da je zreo stvarati društva i ja ostavim ili 
obogatim se — dobro, neka si stvori zadrugu, Ali 
ja ne vjerujem, da bi to bilo tako skoro.« 

"Tko znal« protivi se Niko. »Možda prije, 
nego se nadamo.« 

.. “To ti je moj prijedlog u cijelosti, Zabavi se 
njime, promišljaj — i onako ćeš ti biti stručni 
upravitelj.« 

.. Niko se ne protivi, Priznaje, da je sam sposob- 
niji za takvu stvar od svoga prijatelja, Zan-Dome 

je dobar, ali u pitanjima novčanim oštar i bez- 
obziran, S takvim ljudima naš čovjek nerado plo- 
tove plete. Voli lihvara, koji ga kod guljenja gladi, 
nego pomoćnika, koji ga kod pomaganja grdi, On 
se nada, da će s pukom mnogo bolje moći izlaziti. 

»Inače još do proljeća imat ćeš zgode poučiti 
se o ovakvoj stvari« razlaže Zan-Dome dalje. 
»Prije nego se pothvatimo, treba ogledati nekoliko 
sličnih poduzeća, Dalo bi se to spojiti s tvojim 
svadbenim putovanjem«, osmijehne se Zan-Dome, 
»koje jamačno ne će trebati dugo čekati, Tako bi- 
smo mogli uzornu pivnicu nazvati »Pivnica Do- 
rica«, ako bi novce dala teta Anzula.« 

Poslije Tri Kralja dođe prva zima — to jest 
dalmatinska. Noću golomrazica s injem, obdan 
sunce i toplina, U nedjelju svrati se Niko u Čitao- 
nicu — nađe ondje i Zan-Domu, kako sluša ras- 
prave, 

»Otrovaše me već rasprama I« tuži se Niku. 
»Strašni ljudi! Prepiru se, bi li bilo bolje, da je 
kiša, ili da je sunce # To se razumije, i kiša i sunce, 
kako ide potreba, Ja bih najvolio nekamo na svježi 
uzduh.« 

»Ja idem pod Grabovik«, odgovara Niko, »Ako 
izvoliš — hodimo.« 

»Dakle ipak hoćeš iskušati na meni te tako zvane 
jake dojmove! Volio bih ne ići; ali reklo bi se: 
Zan-Dome je kukavica, A mi hodimo,« 

Kad su pošli, počne opet neumorni Zan-Dome : 

»Pa_.što je s našim poduzećem < Sta kaže teta 
Anzula s« 

Ona ima nazor, koji sam imao i ja. Nije teško 
za kapital, nego za sposobne ljude, Predviđa, da 
sami ne ćemo odoljeti tolikome poslu,« 

»Teško za ljude! To ima pravo !« klikne Zan- 
Dome neobično živo«. Nema ljudi. Koji nijesmo 
htjeli ići u školu, mi smo trgovci i posjednici, Oni, 
koji su svršili škole i dobro se učili, ovi su redom 
advokati i doktori, Tko je bio u nauci slabiji ili nije 
imao novaca za karambole po Gracu i Beču, išao 


S 


354 


je u seminar ili na učiteljsku preparandiju, Drugih 
staleža među nama tako rekavši i nema. Ali, ništa 
to ! Neka nam samo poduzeće uspije ! Od tih nado- 
budnih seminarista izvući ćemo dvojicu trojicu 
ispod tonsure. Dat ćemo im potporu za vinarsku 
školu ili trgovačku akademiju, nekojega ćemo po- 
slati u obrtnu školu za bačvara. Vrsnih ljudi imat 
ćemo koliko hoćemo. Ta bilo bi grehota, da ovako 
ima ostati na vijeke! U našim stranama ne ćeš 
naći vrsna stolara ni kovača. U čitavom kraju 
nema obrtne škole! Nemamo tehnika, Naši vodo- 
padi past će tuđincima u ruke, Riječju — naš je 
razvoj gospodarski još u pelenama. Mi smo narod 
seljaka, pastira, popova 1 učitelja. Nemamo volje 
uzaći na postat malo vidniju ! Ali zato u Čitaonici 
njegujemo visoku politiku, dijelimo Evropu i Ame- 
riku,..< 

»Zašto ne istupiš s tim nazorima “« pita ga 
Niko u čudu i preneražen. Nije mislio nikad, da 
Zan-Dome misli i na ove stvari. 

.»Jedva bih našao mjesta u našim novinama«, 
osmijehne se opet ugursuski, »Imaju toliko drugog 
materijala ! Treba na primjer presuditi : tko je naj- 
veći Hrvat sadanjeg doba. Pitanje nije lasno, kako 
se tebi čini. Velikana mnogo — više, na žalost,. 
nego ih može podnijeti naš mali narod, A kad bi mi 
dali komadić toga prostora — tu bi odmah iskrslo 
drugo pitanje : tko je upravo taj Ivan Dinko Gu- 
ljanović € Je li narodnjak, ili radikal, obzoraš ili 
pravaš, ako li je pravaš: čisti ili nečisti € Gdje 
se odlikovalo to čeljade, da smije davati narodu 
lekcije € Je li govorio u kojoj narodnoj skupštini“ 
Tko mu je bio otac # A kad govori o narodnom go- 
spodarstvu, neka pokaže, kakvo je njegovo gospo- 
darstvo. Pa konačno — nek pokaže diplomu,..« 

U razgovoru nijesu opazili, kad su ušli u dvor 
pod Grabovikom, 

Tamo je danas veoma živo, pohodi se izmje- 
njuju, jedni drugima predavaju kvaku. Dođu u 
sobu, postoje, pogledaju, odu. Drugi su zasjeli, 

beče oči i odlaze pod veče puni novosti i građe za 
razgovor, Na bolesnika ne treba više imati obzira, 
On i onako leži nepomično, ništa ne opaža, Ne miče 


se on više za ništa na ovom svijetu. Domaći su opet - 


zavukli se, svak u svoj kut, a Jera — šta ona 
Sjedi priklonjena kod postelje, na nikoga se ne ogleda, 
ni na umirućega... ' 

Zan-Dome uđe naprijed, Kod postelje opazi 
zgurenu Jeru, U drugoj sobi kroz pritvorena vrata 
kao da je šmignuo vitki stas Barice, Ostalo ženski- 
nje Bog zna, kud se zabilo, čekajući, dok dođe od- 
lučan čas... 

Ali nije moguće ne opaziti našega Lolu. S ka- 
picom na sijedoj glavi vrti se kao na perima njegov 
visoki lik, u pasu tanak, da bi ga preštinuo. Osmijeva 
se prijazno i uzima ovda onda pero umočeno u pro- 
šeku i natapa njime suha usta umirućega, 

Gdje se tu našao Lole € Došao je sam, nezvan 
još juče, i više se nije udaljio od postelje bolesni- 
kove. On je čovjek, koji svakome u našemu mjestu 
zaklopi oči, ili ga obuče, ako li ne to, barem ga po- 
mogne pružiti na dasku. Kad u kuću počne hoditi 
doktor a za njim don Roko, Lole čeka, kao da vreba, 
Ako za don Rokom uđe i on — to je znak, da je smrt 
blizu. Stane uz postelju, dvori. bolesnika, pazi, 
kad će nastupiti smrtna borba, upali marinjsku 
svijeću : uopće pripravi sve, da bolesnik dostojno 
i kršćanski ode na drugi svijet. i 

I juče, kad ga je Mate vidio ući u sobu, shvatio 
je, što on tu traži. Umirio se i nije progovorio od 
toga časa riječi... 

Lole, ovlaživši umirućemu usnice, poodstupi, 
poklonivši se uljudno Zan-Domi i Niku, mahne ru- 
kom, kao da ih hoće nekomu predstaviti, pokazavši 
na postelju, Zan-Dome ga je mjerio od glave do pete 
u čudu, otkud u tome čovjeku strast gledati borbu 
sa smrću. 

»I to mi je čudan zanatl« misli, pristupivši 
k postelji. 

Svjetske misli. raspršile su se mahom — očima 

i svim bićem upija u se sliku, koja leži pred njim ; 
slika jeziva, strašna a ipak privlačiva, Nastoji 
ne gledati, a ipak nema moći, koja bi mogla od- 
vratiti oko, koje požudno gleda isti predmet, 
I Niko gleda pažljivo, ali nahodi sve onako, 
kako je bilo, samo su jame u licu i na sljepoočicama 
dublje, nos se većma zaoštrio. Na prsima, koje se 
ipak još dižu i padaju, leži crni križ, simbol trplje- 
nja i pobjede... m 

Zan Dome vreba, ne će li u licu opaziti tragove 
života. Slomljen pogled upr'o se nekamo u nepo- 
znate krajeve, bez izraza, zastrt koprehom smrti 
. oGovori li još — govori “< pita Zan-Dome 
glasom tihim, bojažljivim. 

“Jera, čuvši taj glas i to pitanje, uzdahne bolno 
i pokrije lice rukama. 

. .>Ne govori, molim, šor Zan-Dome« odgovara 
Lole spremno, nagnuvši se k njemu gornjim tije- 
lom. »Ne govori jur, zašto ne poznaje nikoga i za- 
nimi' je.« ' naje RETri 

Zan-Dome navora čelo, što se ovaj uvlači 


između njega i umirućega, kao da mu hoće služiti 


za provodiča u zagonetnoj dolini smrti, A i plač 
Jerin muči ga, kao uopće svaki ženski plač. »Nema 
u plaču ništa lijepo«, misli često kod domaćih pri- 
zora — »a Ženama je tako drag.« na 
Ne može se uzdržati, da ne pristupi bliže. 
Naklonio se nad umirućega, nad njegova prsa, 
koja se na prekide dižu i padaju. Uhvati ga za ruku, 
Nije samo studena, nego i napola ukočena, Samo 
prsti su zadrhtali od doticaja tople ruke Zan-Do- 
mine; ali odmah su se ukočeno pružili. Podigli 
su se malko i kapci, koji su do pola pokrivali oko 
ugaslo, bezizrazno. A na Zan-Dominu licu, ustra- 
.šenu i tjeskobnu, zapeo je pogled umirućega, pogled 
prazan, zastrt maglom. Ali pogled se drži žilavo, 
ne miče se s predmeta, koji je odabrao, kao da je 
za nj prikovan. Magla se prorijedila, blistaj u oku, 
iskra, konačno opet život — izraz! Matino oko 

puno izraza, života! Uzdrhtao je pod dojmom 
toga pogleda, koji se s nekim sažaljenjem upr'o 
na nj — pogleda, koji se vratio iz tamnih svjetova, 
da se susretne pošljednji put s njegovim okom, za 
pozdrav ili za opomenu možda... 

.»Morao me je poznati!« klikne Zan-Dome, i 
u tjeskobi uhvaćen nekom osobitom radošću. »Po- 
znao me je — ja vidim. Ne boj se, moj Mate !« 
a Učinilo mu se, da je licem preletio mio smije- 
šak, 

»Pa da ne govori l« okrene se Zan-Dome Loli, 
Govori sasvim očito — ali ne ustima! O, čovjek 
se može izraziti ne samo riječju. Evo, samo pogled 
— pa kako razgovijetno govori! Kaže više nego 
sve prazne riječi. .« 


Stisne mu studenu ruku 1 klikne : »S Bogom, 


Mate — s Bogom !« 

4 osjeća, kako su se prsti u njegovoj ruci trz- 
nuli, ali nemaju snage uzvratiti stisak, i onaj isti 
pogled, uporan, opominjući... 

m. udna stvar«, promišlja Zan-Dome, kad su 
izašli iz dvora, »na njemu se ne poznaje, da bi bio 
na mukama. Da nije pri sebi ! A on je samo u nekom 
polusnu. Čeka u predvorju smrti, dok dođe rednanj... 
Ali izgled je, moram priznati, strašan. Budi čudne 
misli, koje baš ne uzdižu, Čovjek se mučio, odirao, 
skupljao do iznemoglosti, i kad bi trebao vidjeti 
plod rada i napora, trebao živjeti bez brige, kako 
kapitalista živi od svojih kamata: baš u taj čas 
dođeš onamo, gdje je bijedni Mate. Šta je onda 
već upravo taj život čovječji * Kakav ima smisao *« 

»Mate bi ti lasno odgovorio i na to pitanje,« 
odgovara mu Niko. »Razjasnio bi ti, zašto se ne opa- 
žaju muke na njemu, zašto je sa sažaljenjem gledao 
na te, s opomenom. On vjeruje u drugi život, koji 
traje u vijeke. To je njegova filosofija; prosta — 
ali, kako se vidi, njemu dostaje, a što je glavno: 
ne će ga ostaviti u blatu u odlučnom času, kako 
ostavlja nas bijedne filosofe, često naše duhovito 
mudrovanje.« 

.. »Vjera je blago«, potvrđuje Zan-Dome s du- 
bokim uvjerenjem,» neocijenjeni dar, tko ju je znao 
očuvati. Na žalost, sva naša kultura smjera k tome, 
da nam uzme to blago. Ne znam, kome će time ko- 
ristiti £ Nama, bijednim filosofima, svakako ne će. 
A društvu čovječjemu i pogotovu ne će. Sreća, 
što je baš ubogi, nesretni, kojima je suđeno trplje- 
nje, čuvaju Da nije nje, društvo bi se sastojalo 
od očajnika, svijet bi se pretvorio u pretpakao,« 

Taj dan očekivalo se sasvim sigurno u našemu 
mjestu, da će se javiti »muško zvono« Čekalo se 
to već nekoliko dana, no Lole je bio suzdržljiv 
i nije htio izreći određeno. Ali danas, po odlasku 
Zan-Dominu, izjavi, da se približava pošljednji 
čas. Skupila se sva porodica oko umirućega, u pred- 
soblje i u dvorište nagrnuli su susjedi i prijatelji, 
Čini se, da svi čekaju nestrpljivo kraj drame, možda 
i domaći sami. Tanajposlije ovo je stanje nepodnosivo: 
život u kući od toliko dana izbačen je iz običnoga 
kolosjeka. Ivan ne smije izaći u polje, poteže se 
po kući, ili tumara po dvorištu amo tamo, bez ko- 
risti i bez cilja. Ženske su od žalosti i plača iznemo- 
gle, osim toga i kuća, otvorena po danu i po noći 
pohodima, većma je nalik na trg ili krčmu, nego 
na kuću. Spava se malo, a što se spava, to je san 
nemiran, kao na straži, u očekivanju onoga, što 
visi nad kućom, što se više zapriječiti ne da. 

Premda se kao očekivalo, općenito očekivalo, 
muško se zvono nije oglasilo, Odzvonila je i Zdrava 
Marija u suton, i nije nastao događaj, koji je tako 
određeno imao nastupiti. Porodica je sve veče pro- 
vela i kasno u noć oko kreveta i u osvit otišli su svi 
na kratak počinak. 

U jutro, kad je već sunce povisoko odskočilo, 
uđe Jera u sobu. Mate leži nepomično, kao juče — 
ne vidi se na njemu nikakove promjene. " 

»A_ ča misliš«, pita tihim glasom Lolu, »ča je to, 
Bože moj s« 

»Sve isto — sve isto l« ponavlja Lole u neprilici. 
Zastidio se, što se prevario u računu. »Ja sam ne 

znam, ča je to — ne razumim, zašto još jučer 
imalo je bit, ča ima bit, A danas jur sam ne znam,« 

Jera se prestraši, 

»Kad ne zna jur Lole — a ča možemo mi znat £« 
tuži se sinu. »I kad će to bit # Ah, Bože, prikrati 
mu muke i pozovi ga k sebi,« 

Nevjesta je predložila, da se pred Blaženom 
Gospom zapali voštanica, sin je bio tog mnijenja, 
da pozovu Don Roka, da se moli za smrt tihu 1 
blagoslovenu nad umirućim, Što je god tko svjeto- 
vao, sve su učinili. Prije podne bio je i Don Roko 
izgovorio molitve nad umirućim, sva je porodica 
pala na koljena i vruće moli iz neba milost i smilo- 
vanje, Popodne ležao je Mate u istom stanju, kao 
juče i prekjuče, ' 

Tad se Jera mahom odlučila. Zaludu je, treba 
posegnuti za drugim sredstvima. Poslala je tajno 
po staru Ursu u Vrhove. 

Bilo se dobro posumračilo, kad je Ursa stupila 
u sobu. Vani sipi drobna kišica, Da ne bi pokisla, 
navukla je na glavu vreću, koja čini na njoj kuku- 
ljicu i pada joj niz leđa. Pod vrećom je crvena ma- 
rama, tamno, zagorjelo lice sa Širokim nosom i 
velikim zubima — to sve daje Ursi osobit izraz. 
Taj se izraz još pojačava tome, što Ursa u desnoj 
ruci drži palicu, koja joj doseže gotovo pod pazuhu, 

Svi gledaju sa strahom neobično žensko, o 
kojem se govori, da svašta zna, jer je u družbi 
s tajanstvenim silama, Ursa je svijesna svome glasu 
i, kako se vidi, ponosi se njime, 

Pristupila je k postelji i pogleda pažljivo svojim 
crnim okom umirućega. Svi tjeskobno čekaju njenu 
izjavu ; samo onaj na postelji ne miče se, osim što 
mu se prsi na prekide dižu i padaju. 

»A_ni' li se on rodi u košuljici “ obrati se Ursa 
Jeri, 

Jera gleda, ne znajući, što bi odgovorila. 

»Ja znam, da je ima' košuljicu«, kaže Ursa 
odsječito, palicom lupajući o zemlju za pojačanje 
svojih riječi, »Ja znam, da je ima nigdi, potražite l« 

»A kako znate, po Boga f« pita Jera, uprepastivši 
se nad tajanstvenom moću ove žene, : 

. »Znam, da ju ima« tvrdi ona, pogledavši zna- 
čajno sve. »Potraži ćerce moja, potraži po skrinjama 
i spremama. Vidiš, kako se muči, a bez nje ti ne će 
umrit.« 

Za opći užas potvrdi i brat Ivan, da se Mate 
rodio u košuljici. Pokojna mati o tomu je često 
govorila. 

»Potražite, potražitel« poziva ih Ursa. »Mora 
bit nigdi.« 

Tražili su po svoj kući, isprevrtali sve skrinje 
i sanduke, poizvlačili rublje. U velikoj skrinji, gdje 
je bilo svakojako oruđe, čavli, dlijeta, kliješta, stare 
potkove i svakojaki starež, pod stubama, koje idu 
na tavan, našli su malu skrinjicu, na njoj naslikana 
lađa s napetim jedrima na modrom moru. Zaključana 
je ova skrinjica, koju je Jera nekoliko puta vidjela, 
ali nikad u nju nije zavirila. Ključa nije bilo, i Ivan 
bez oklijevanja stavi dlijeto pod poklopac i istavi 
ga iz šarki. Požudno gledaju, što će biti na dnu. 
Nije se našlo ništa, nego stari rupčić sa žutim cvje- 
tovima 1 u njemu komadić kožice. 

»Pa govorim, da mora bit nigdi I« klikne Ursa, 
uzevši kožicu u ruku i stavivši je na glavu umiru- 
ćemu, »I nek niko gre odmah po Don Roka.« 

Ivan je sam išao probuditi Don Roka. Don 
Roko dođe i počne se moliti kod goruće marinjske 
svijeće, 

Prije ponoći tu istu noć Mate je ispustio dušu. 

Don Roko isprativši ga ovako sa svijeta, ot- 
pravivši svoju dužnost do kraja, ode u župni dvor 
Zadovoljan i miran. Noćas ne će ga nitko više pro- 
buditi, da ide k umirućemu, 

Kad su u zoru zvonili Zdravu Mariju, odmah 
Zatim oglasi se muško zvono, Njegov dirljivi glas 


odliježe mjestom žalostivo. Ljudi pozdravivši Go- 


spu pobožnim uzdahom, dodaju Očenaš za Matinu 
ušu s vrućom željom : »Pokoj vičnji daj mu, Go- 


 spodine !« 

Sutradan ujutro polazi iz crkve pod Grabovik 
dug impozantan sprovod pod križem. Za križem 
koraca Don Roko u pluvijalu, oko njega izokolni, 
župnici i kapelani. Za duhovnicima gomila svijeta, 
težaka, obrtnika i gospode. Na kraju grne crna hrpa. 
ženskih a po stranama sprovoda skaču djeca amo 
tamo, neka bosa, a sva bez kape. Don Roko sa 


* svećenicima uđe u dvorište, iz dvorišta u kuću, Dva 


čovjeka s naručjem dugih voštanica hode između 
svijeta i dijele svijeće muškarcima i ženama, U 
kući i pred kućom tišina, ali samo za čas. Kad je 
izašao Don Roko iz kuće, a za njim mrtvački sanduk, 
pokriven crnim suknom, razlegne se odjednom u 
kući vika i plač, vapaji, cviljenje i nabrajanje. Pro- 
zori, koji su bili dosele pritvoreni otvore se na svim 
prozorima, a na njima se pokazale glave ženske, 
plačući i vičući. Pijev svećenika i kantadura pre- 
sijecaju ženski krikovi, osobito očajni krik Jere, 
koja je bacila maramu s glave i čupa kosu. Kad je 
sprovod prošao ispod prozora, sipa se na lijes sa 
svih prozora cvijeće i padajući na zemlju, gazi 
ga mnoštvo. Samo nekoliko žutih listića ostalo je 
na crnom suknu, 
Zan-Dome, koracajući kraj Nika, stisnuo 
je usta i ne govori. Teško mu je, silno teško, sluša- 
jući ovo naricanje, viku i plač, I njemu se nadimlje 
grud, dolaze misli o vlastitoj smrti... ' 
Najzad su odmakli, vika ne dopire izbliza, 
zaglušivana otegnutim pjevanjem svećenika i pje- 
vača. Zan-Dome se ogleda onamo, otkud je pošao 
sprovod, Prozori su još uvijek razjapljeni, u njima 
žene viču, plaču, lomeći rukama. Na vratima dvora 
stoji Ivan, u svagdanjem odijelu, zanemarene vanj- 
štine, kako ište stari običaj, gleda za ocem, kojega 
ne može ispratiti na posljednjem putovanju, otkud 
nema povratka. A kako bi rado išao onamo, za njim, 
kamo ga srce vuče, kad bi dopuštao starinski običaj ! 


Ovako ne ostaje mu nego stajati ovdje, pratiti očima 


sprovod, dok oca ne odnesu... 

4 Ali Zan-Dome mora se okretati opet i opet ka 
ući žalosti, gdje na prozoru, koji je na zabatu kuće 
negdje na samom tavanu, stoji sama ženska, tiho 

i nepomično, Ne viče, ne lomi ruke, nego tiho ljuto 
plače, gledajući za sprovodom, u kojemu polazi 
otac na pošljednji put. To je Katica, a za njom se 
vidi i glava Paškova, takođe pognuta od tuge 

Za sprovodom sam samcat koraca Lole, više 
nema što tražiti u kući, Dužnost ga sad zove na grob- 
lje, gdje će trebati spustiti lijes u pripravljenu raku, 
, »Ja više nikad ne idem na sprovod«, izreče 

an-Dome, kad je stupio u mjesto i nije se vidio 
Grabovik ni Matina kuća. »Ne, nikad I« 

X Niko ga pogleda i čini mu se, da su Zan-Domine 
OČi, one nasmješljive, ugursuske — zalivene vla- 
gom... 

A kad se prije podne Š j 

sprovod vraćao u mjest 
već bez Mate, Zan-Dome reče : aš 
k zA tako ! I za njega se može reći : bio i biti- 
. : cr godine ne će nas ništa opominjati 

j smrti drugo, nego crna j 
Vim kćerima...« ne pe aniRo 

I na silu stresavši A 

na Vši sa sebe žal isli, pi 
već običnim gi4som : ra i vj 
»A_ kad ćeš poći na to putovanje #« 
»Drugu nedjelju po Uskrsu. ,,« 


KONAC 


Sa slovačkog preveo ANTE ŠIMČIK. 


O piscu ove Rnjige. 


imenom Martin  Kukučin, 
rodio se 17. svibnja 1860. u Jasenovoj, 
seocu u planinskoj Oravi, najsjevernijoj 
»stolici« (županiji) slovačkoj. 
Mladi Martin Bencur, kojega su 1o- 
ditelji po savjetu župnikovu dali u 
škole, proživljavao je svoje čačke go- 
dine u doba mučno za Slovake. Ma- 
džarska, koja je iza prusko-austrijskog 
rata g. 1866. opet dobila svoju dr- 
žavnu samostalnost, uništavala je šlo- 
vačke srednje škole zatvarajući redom 
gimnazije u Revuci, gdje je Bencur 
mogao svršiti samo tri razreda, zatim 
u Turčanskom Svetom Martinu, gdje je 
svršio prvo poljeće četvrtog, i u Banj- 
skoj Bystrici, gdje je dovršio četvrti 
razred. Tako se Bencur selio od jednoga 
zavoda do drugoga, gledajući svuda 
likvidaciju slovačkih kulturnih ustanova 
sa strane državnih oblasti. Nakon toga 
prešao je Bencur u madžarski učiteljski 


zavod u Klaštoru pod Znijovom i g. 1879. postane učitelj u svome 
rodnom selu. Godine 1875. bude ukinuta, tobože radi panslavizma i 
Matica Slovenska (Slovačka) u Turčanskom Svetom Martinu, zna- 
tan njen imutak i zgrade zaplijenjene u korist »kulturnog fonda«, 
iz kojega su se odgajali budući madžarski janjičari. Ukid Matice Slo- 
vačke nadomjestio je Slovacima donekle Spolok (društvo) Svetog 
Vojtjeha, koje je g. 1870. u Trnavi osnovao energični svećenik Andrej 
Radlinsky, i koje je lani proslavilo 60 godina svoga djelovanja. 

Iza prve pripovijetke g. 1883. raznizao je Martin Kukučin po 
slovačkim časopisima i kalendarima oko 'pedeset svježim slogom 
pisanih, humorom začinjenih novela i crta, Sve bješnja najezda mad- 
žarizacijske politike protiv svakog prosvjetnog rada nemadžarskih 
narodnosti nagna Bencura da se ogleda za drugim zvanjem i pođe u 
Požun (Bratislavu) na bogosloviju. Videći, da mu ni tu kao Slo- 
vaku nema opstanka, ode u Zlatni Prag, gdje se upisa na medicin- 
ski fakultet Karlova sveučilišta, 


Među češkim i slovačkim kulturnim r 
i ojačao talenat mladog pisca, koji je ondje i za svojih sveučilišnih 
studija nastavio književni rad u slovačkim i češkim časopisima. Osim 
češke upoznao je i rusku literaturu, a osobito Gogolja i Tolstoja, iz 
kojih je i sam prevodio, Neke njegove pripovijetke iz slovačkog 
. pučkog života, koje je u to doba pisao, ilustrovao je slavni češki 


Matej Bencir, pjesničkim 
pisac »Kuće u strani 


adnicima, proširio se obzor : 


umjetnik Mikulaš Aleš, Kako se ji 
etnik , ) tadanji slovački ži io“ 
grivaje spasa od preporoda slovačkog plemstva ai i a 
rope ho dia a imala spasiti Slovake Ši msdbanikng sa 
a, je loma Masaryk, tada profesor fi ij a 
mia, probuditi slovačku mladež pa pidevietni kje s aa 
: to) pobiti poveo je k sebi neke članove Detvana, slorašiko ika : 
e1 Eko nim u Pragu, među njima uz Vavru Šrobara lanca 
ik e ika ke e republici) i Bencura. Resultat 
tih nast nivanje slovačkog lista »Hlasa« ji 
je izvršio golem rad u buđenju slovačke svijesti na i Je 


“  kratskih ideja. 


Kad je svršio studije, odlučio se poći u ij tE 
zvao praški vinar Didolić, Bračanin. Tako je : ohpos ZMa- 
ba . held iko na Brač, gdje je primio mjesto općinskog liječ- 
dah < tijegova života u novoj okolini, na moru, među 
Peek BAI Pa je povoljno na njegovo književno stvaranje i Slo- 

a oh ove jea redovito po koju njegovu pripovijetku 
hjentkek Šu : : d i opis putovanja po kopnu. Na Selcima se i 
M sanja po Dal olićevom, kćerkom svoga praškog prijatelja. Svoja 
je živahnim i S e Hercegovini, Crnoj Gori, Hrvatskoj ocrtao 
MA i čitaju Pri bojama u Pohl'adima g. 1898, 1899 i 1902. Ovi 
BEE polničkih mia ugodno, a osobit interes pružaju opisivanjem 
M dje 4 prilika i osoba u mjestima, kad je prolazio. Tak 
PS a. aje u nekoliko crta portrete Ante Trumbića i Ante 
oja s ; Pa boravak u Rogatačkoj Slatini piše 
5 o o ika . S. a Da aj Frani Buliću, o žilavoj borbi 
BE s strano. Ovi , >, duhovito i sa mnogo humora, koji vrca 
i bud E rasla: pd rezu ue ojos krajeva zaslužili bi, 

a Braču je dozrelo i veliko djelo Kukuči 
u 10: j učinovo — D ini 
4 ja ad ea jd pa: sa ie koji se .. rao 

i je. Izlazio je u Slovenskim Pohl'adi 
a oma opa Z sra, ga je izdala iza prevrata sk: bo posekA 

Z a a . = 4 : 5+. svezak sabranih djela Martina Kukučina. 
. oni M la : a izbjegne progonima, otišao je Matej Bencur sa 
dice Didolićeve. Poš sk as“ kod izbora pala u ruke protivnika poro- 
Pekih och je žu južnu Ameriku, za strujom drugih dalma- 
Tošici s malom Baitata, "dje ia an s. a i 

. . A S. oj ij 

Je Svoj život među Hrvatima produžio i i iamo ple po ote o 


skog r i ički 
ma & rata digao među američkim Slovenima pokret za oslobođenje 
ps . > 


učestvo jei i i 

: Mao a raj u revolucionarnoj akciji Čehoslovaka i Jugo- 
> ij nju velike jugoslovenske banke, Poslije oslobođenja 
bije encura srce u Stari kraj, i on godine 1 Ž 
državi (Bio riješivši se svih veza, koje su ga vezale u čil koj 

: je suvlasnik jedne farme). Na dolasku u Pragu dočekaše 


ga stari ili i 
1 poznanici i sad već velika slovačka kolonija u glavnom gradu 


Tepublike, Na 

like, pozdrave sve češke š io j 

a rave e štampe odgovor i i 

nae Ki jedinstva čehoslovačkog Ta odete am Pe 
e Čehoslovačke republike. Čehoslovačka mA Soni 


mu je vrlo časno mjesto šefa zdravstva za Slovačku, no on je tu ponudu 
otklonio. Kao iskusan čovjek, koji je mnogo godina proveo u svijetu, 
bio bi mogao Bencur djelotvorno pomoći sređivanju slovačkih prilika 
i svojim utjecajem i ugledom na objema stranama ublažiti političke 
suprotnosti i posljedice različnog mentaliteta i stati na čelo slovačkih 
pisaca. Uzroci, radi kojih je ponudu vlađe morao odbiti, nijesu bili 
možda politički (kao što je u prigodi Bencurove smrti tvrdio netko u 
Savremeniku) nego porodični. Slabo zdravlje gospođe Bencurove 
zahtijevalo je blažu klimu u Jugoslaviji, Plemenitome dru Bencuru 
savjest nije dopuštala, da se prihvati onako velike službe, koju ne bi 
bio mogao vršiti kako bi trebalo. Tako je došlo, da se Matej Bencur 
nastanio u Zagrebu (stanovao je u Petrinjskoj ulici i na Sajmištu br. 
57, III. kat), i zatim u kupalištu Lipiku. ' 

Nakon povratka iz Amerike, kamo je otišao još jednoč radi likvi- 
dovanja svojih poslova g. 1925 u studenom i vratio se 1926 po Us- 
krsu, sav se dao samo na književni rad, Iste godine njegova povratka 
iz Amerike izdala je Matica Slovačka njegovu ,,Prechadzku"' (šetnju) 
po Patagoniji, putopis, u kojemu crta život jugoslovenskih iseljenika 
u surovim krajevima južne Čile. Godine 1924. imenovala ga Češka 
Akademija svojim članom, a Matica Slovačka izabrala ga već prije 
predsjednikom svoga umjetničkog odjela. 1928. doznačilo je čeho- 
slovačko ministarstvo školstva i narodne prosvjete prve isplate do- 
životnih potpora Martinu Kukučinu i još šestorici slovačkih pisaca, a 
prije toga dalo mu je osobitu nagradu za književne zasluge, 

U ovo doba izašao je njegov iseljenički roman »Mat' vola« (Mati 
zove), velika epopeja o mučnoj borbi dalmatinskih iseljenika u Juž- 
noj Americi. Mati, koja zove, jest otadžbina, koje ta djeca ne mogu 
zaboraviti, te se krvavo muče, da bi stekla u tuđini toliko, da se mogu 
vratiti na njeno krilo i nanovo propiriti vatru na ugaslom ognjištu. 
Nekima to uspijeva srećno, no velik broj njih ostavlja kosti u tuđoj 
hladnoj zemlji, 

Na koncu života stao je pobolijevati, ali se svladavao i radio ne- 
umorno, da svrši barem jedan dio svojih djela, koja su mu još bila u 


peru oštala. Kad je nastupila upala pluća, bio je prevezen u državnu , 


bolnicu, gdje je umr'o 21 svibnja g. 1928. U tim pošljednjim danima 
vjerno i požrtvovno njegovale su njega i njegovu suprugu gđa Ema 
Krznarićeva i njena kći Vjerica, kod kojih je u Lipiku stanovao. Iz 
Pakraca bio je prevezen u Zagreb na Mirogoj, gdje je imao sjajan spro- 
vod, na kojemu su učestvovali predstavnici vlasti i kulturnih društava 
jugoslovenskih i čehoovačkih:; Iste godine na jesen bili su njegovi 0s- 
taci prevezeni u Turčansky Sveti Martin, Godina 1894. dijeli njegov 
život na dva tačno jednaka dijela : pola života proveo je na zemljištu 
današnje Čehoslovačke republike, drugi među Jugoslovenima u Sta- 
rome i Novome svijetu, i 

Uz druge Slovake : kardinala Jurja Haulika, nadbiskupa zagre- 
bačkog, i banskog namjesnika, Bogoslava Šuleka, učenjaka i borca za 
politička prava hrvatska, Janka Tombora, župnika tompojevačkog, 
dobroga novelistu, Ivana Branislava Zocha, profesora i pisca, i Matej 
Bencur — Martin Kukučin, liječnik filantrop i odličan pripovjedač za- 
služuje među Hrvatima i Jugoslovenima trajan i neprolazan spomen. 

u Ante Simčik. 


. 


Popis manje poznatih riječi. 


T. znači da je riječ u z e t a iz talijanskog 
lezika, makar i ne bila izvorno talijan- 
ska. 


Ali, zar, da li, 
Armadura, t., skele. 
Ašešur, t., prisjednik, 


Bajam, badem, mijendeo, mijenduo 

BA tala i“ ples, pi ' 

ai ., ples, plesati. 

aškot, t., beškot, Pop, 

Ben, t., dobro, 

Berekin, t., obješenjak. 

Bigunac, uspravna posuda za vino 
od kojih sto litara, : 

Bikar, t., mesar. 

Bikarija, mesnica, 

od učiti, vježbati. 

okun, t., zalogaj, malo. Trogirani 
pa »Dobro bi bilo Dakuh 


Bracera, t., lađica na jedno jedro 
Brnjica, podsuknja, : pei 


Cijene, jevtino. 
Čauš, pandur. 
Ćareta, t., Klarica. 


Divnja, djevojka. 

Dižba, dižva, sud, kojim se grabi 
od 3—4 litre s ručicom, : 

Dozvon, konac zvonjenja. 

Ex offo (ex officio, latinski) po službi, 


Po dužnosti. 


Feral, t., svjetiljka ručna i t 
Fijera (fiera, tal. od lat. feri 2), kajena. 
Fojeti, to listići. A MP 
macija, t., apoteka, 
Fritule, t., "duguljasto tijesto kao 
E: uštipci, pršurate., 
učija, manja bačvica, 


Gluhač, smrič, smrekinje 
Graja, (,građa"), ograda, 


E ubice, usne, 
urko, Osip Vladimirović, ruski ge- 


neral konjice. U rusko-turskom 
ratu za oslobođenje Bugarske 
£. 1878. Vodio je rusku avant- 
Ro 1 vješto pohvatao važne 
i pipake klance, Zatim je osvo- 
pirnovo, klanac Šipku, razbio 

e kod Kazanlika, Zagore, 


Džumalije,  Dubnjaka i  Plov- 
diva i tjerao Turke do Drinopo- 
lja. U tom ratu odlikovao se kao 
jedan od najboljih ruskih voj- 
skovođa, — Po tome se vidi, u 
koje je doba htio pisac smjestiti 
svoju pripovijetku. 


Harambaša od rondi 
moa ndara,, vođa pa- 
Hib, stog dropa što ostane u trstima 
kad se ispreša grožđe, : 


In ordine, t,, u redu, 


Jednoumac, tvrdoglavac. 
Jematva, berba. 

Junak, sluga, 

Jur, već, 


Kanela, t., Pipa. 
Kapodistrija, Kopar u Istri, kaz- 
* Dee 
antadur, t., pjevač crkovni, 
Ria t, Franciska. 
inkin, kosa ženska, na ilj 
m spletena. h podliku 
amomila, t., kamilica, titrica, 
Koled, t., kolegij, zavod, 
Konoba, pivnica prizemna, 
Kordun, vrvca, verižica, 
Koridor, hodnik. 
uta pa Caparis spinosa, 
ka i pupoljci njeni, zači 
MENE. polj jeni, začin kod 
Kunjada (cognada, tal,), jetrva, za- 
pi Koo a snaha, 
utriti, slušati šuteći št i - 
od što drugi go 
Kurat, duhovnik, 
Kvasina, ocat, sirće, 
Komon, t., skrinja za ruho. 


“Liberi  penšatori, t., slobodni  mi- 


. slioci, 
Linac, ljenivac, 
Lode, Lodovika, 


Mast, mošt, 

Maštio, maštil, škaf, vedrica drvena 
što se nosi na glavi, x 

Merlići, mirlići, t., čipke, 

Meštral, t., zapadnjak, 

Mene, t., Dominik. 

Mečka, broždaljka, mađac, drvo čime 
se meči grožđe u kaci (berićnjaku). 


Mladi, momak, dragi. 
Matrun, veliki bol, grč u želucu. 
Mobilja, t., pokućstvo, 


Nade, Nadale, t,, od lat., Natalis, 
koje znači Božić, Otud ime 
Božićko i prezime  Božićković 
ili Božitković, Ovaka imena da- 
vala su se djeci, koja su se ro- 
dila na Božić. 

Neraslavljeno vino, nerazvodnjeno, 

Nikako, t., Nikako, 2. nekako. 

Ništo, nešto. j 


Odati, udati. 

Odium, mrzost, neugodnost. 
Osin, osjen, sjena. 

Orrori, t., užas. 


Pape, t., ćako, otac, 

Pandilj, suknja, > 

Per molti anni, t., na mnoga ljeta. 

Pićugav, pjegav. - 

Pijat, t., tanjir. 

Pitar, t., sud zemljani za cvijeće 
i za drugu neku potrebu, 

Postat, ž. r., koliko sloga goni pred 
sobom _jedan radnik kad žanje 
ili kopa. Opća slovenska riječ. 


Poštrkuša, žensko s kojim je teško 


govoriti, Mila Gera. 

Povera šora, t., sirota gospa. ' 

Prešid, t., predsjednik. 

Pri', prije. 

Prikladati, primjenjivati. Ne - pri- 
kladajuć, ne budi primijenjeno! 

Prigatorij, purgatorij, čistilište. 

Prkelati,  talijančariti (od  čestoga 
,perche'' zašto ?). Sličan je izraz 
,tazizgutati" (govoriti njemački, 
od ,,das is gut"), u Bjelovaru. 

Prošek, vino od suhog grožđa, koje 
se radi obično o Svim Svetima, 


Rafijol, neki kolač, 

rećine, t., minđuše, naušnice, oboci, 

Rondar, t., patrolaš, 

Rožnjici, rogovi na krovu. 

Rusula, ružica. 

Smiriti (smjeriti), pogoditi čime, 

Snaga, srčanost. 

Stimati, t., cijeniti. 

sular, t.; balatura, zaravanak na vrh 
stuba, kako se ide u kuću, 


Šalša, t., umak. 


Šempre kvešta bruta politika, t., uvijek: 


ta gadna politika, 
Šest, t., čistoća i urednost, 
Šešula, ispolac. 
Šinjorina, t., gospodična, 
Školj, t. otok. 
Šolad, t., novčić, 
Šor (mletačko-lombardijsko sor), go- 
spodin. k 
Štokod, štogod. 
Štramac, t., strunjača, 
Štriga, t., vještica. 


Taraca, t., terasa, 


Tercilio, tricilja, t., igra neka na 


arte, 

Titreika, jasprica, šljoka. 

Tobolac, kesa. : 

Trabakul, t., lađica na dva jedra, 

Trsti, t., mn. ž. r., koš od trsti (tr- 
stike) ili drugog pruća na tur- 
nju (preši), u koji se sipa grožđe. 

Turanj, preša, tijesak, 


Ventula, t., lepeza. 

Vele, veoma. 

Vičnji, vječan. 

Vita dei cani, t., pasli život. 

Vlah je Primorcima Zagorac, a oto- 
čanima i Zagorac i Primorac. 

Volić, neka sasvim malena ptica, 


Zalisti, zahliknuti se, kad zađe _za- 
logaj. 

Zan Dome (po mletačkom), Ivan 
Dominik. : 

Zapasati (ribarski izraz), obuhvatiti 
mrežom. U prenesenom smislu 
shvatiti, pojmiti, 


Ako mi je donekle uspjelo dati 
ovome prijevodu lokalnu boju, za to 
mnogo dugujem ljubaznoj pomoći g. 
dra Branka Nižetića, liječnika u Za- 
kladnoj bolnici u Zagrebu, Selčanina, 
koji je kao kumče dra Bencura na 
potvrdi, intimno poznavao pokojnog 
pisca i njegov književni rad. A. Š. 

